
PREFAŢĂ 



De o viată întreagă, Părintele Boris Bobrinskoy se stră- 
duieşte să cerceteze taina Duhului şi să-I identifice lucrarea în 
viata Bisericii. Tratatul său, Le Mystere de la Trinite, lăsa să se 
presimtă aceasta; culegerea de fată, care reuneşte studii re- 
dactate de-a lungul ultimilor treizeci de ani, o confirmă. 

Părintele Boris nu se complace câtuşi de puţin în pura 
speculaţie, mai ales în ceea ce priveşte taina Duhului, pentru 
că vorbim acum despre aceasta. Condamnă, pe bună drep- 
tate, prolixitatea „pnevmatologilor". A vorbi despre Duhul în- 
seamnă a te lăsa purtat de El într-un elan doxologic, aşa cum 
au şi făcut, de altfel, urmând Sfântului Vasile, Părinţii Sino- 
dului al doilea Ecumenic (381): pentru a chema pe Duhul „de 
viată dătător", ei au spus că El trebuie „închinat şi slăvit". 

Autorul nostru străbate neobosit calea împărătească a 
marii patristici, cu vădită predilecţie pentru Sfântul Vasile, al 
cărui Tratat despre Sfântul Duh 1-a cercetat cu râvnă; dintre 
bizantini, preferinţele sale se îndreaptă spre Hicolae Cabasila, 
cel care a ştiut să dezvolte o spiritualitate a laicilor, în care se 
desfăşoară şi se interiorizează viata tainelor Bisericii; dintre 
autorii moderni, îl citează mult pe Pr. Pavel Florensky, un în- 
noitor ancorat în Tradiţie. însă, originalitatea lui Boris Bobrin- 
skoy constă, după părerea mea, în adânca cunoaştere pe care 
o are nu numai despre elenismul creştin, ci şi despre ceea ce 
s-ar putea numi, schematizând, semitismul creştin şi rădă- 
cinile sale biblice. Mă gândesc la maniera sa de a analiza afir- 
marea progresivă a Duhului în Vechiul Testament (o aseme- 
nea familiaritate cu Biblia este rară astăzi printre teologii 
ortodocşi, în timp ce, pentru Sfinţii Părinţi, era pâinea cea de 

toate zilele), la faptul că recurge frecvent la tradiţia siriană, 
care nu izolează într-o taină diferită, cea a mirungerii, dimen- 
siunea pnevmatologică a botezului şi care celebrează în 
Euharistie împărtăşirea „cu focul şi cu Duhul". Toate acestea 
nu fac decât să-i îmbogăţească şi mai mult sinteza. 

întâlnim la Părintele Boris preocuparea, aş spune pas- 
torală, pentru un limbaj reînnoit, nedespărţit de un mod de 
viată eclezial şi, în acelaşi timp, mai presus de temeri şi de 
polemici, deschis frământărilor şi intuiţiilor lumii moderne. 
Astfel, ajunge să descopere, în adâncul ritualului, puterea pro- 
fetică a Tradiţiei adevărate, care cere atât fidelitate, cât şi spirit 
critic şi creativitate. împotriva ispitei către „ecleziolatrie", el 
aminteşte că Biserica nu este nimic prin ea însăşi, că adevă- 
rata sa realitate este o transparentă sacramentală, iar comen- 
tariul patristic şi liturgic al Evangheliei nu trebuie să o înlo- 
cuiască pe aceasta, ci să-i pună în valoare strălucirea. 



Din marea bogăţie a acestei căiţi, aş vrea să reţin mai întâi 
trei intuiţii fundamentale, cu referire tocmai la pnevmatologie: 

Prima se referă, după părerea mea, la „odihna" (cuvânt 
care, în mod paradoxal, trebuie luat în sens dinamic) Duhului 
în Fiul, în chip nedespărţit în veşnicia dumnezeiască şi în 
întrupare. Căci - şi autorul îl citează aici pe Sfântul Vasile - 
cuvintele Psalmului 44: „Pentru aceasta Te-a uns pe Tine, 
Dumnezeul Tău, cu untdelemnul bucuriei" se referă atât la 
firea dumnezeiasca, cât şi la iconomia întrupării. Din veci, 
Duhul este ungerea Fiului. întru Duhul sălăşluieşte Tatăl în 
Fiul, şi Acesta în Tatăl. Duhul poartă Cuvântul, îl pătrunde, 
odihneşte în El, Se arată prin El. 

„Duhul Domnului este peste Mine", citează Iisus la prima 
Sa propovăduire publică. Iisus ştie că este Uns de Duhul, Care-L 
umple şi-L conduce. Boris Bobrinskoy, după cum vedem, se 

alătură magistralei afirmaţii a mitropolitului de Pergam (Ioan 
Zizioulas) privind „constituţia pnevmatică a lui Hristos", con- 
stituţie pe care - remarcă el - o evoca şi Sf.Ioan Gură de Aur 
care, echilibrând „umanismul" antiohian, sublinia că „Hristos 
este acoperit din toate părţile de către Duhul Sfânt" şi „Duhul 
însuşi este Cel care L-a zidit". 

Aici intervine o a doua intuiţie esenţială a Părintelui 
Boris: cea a unei relaţii de reciprocitate, de slujire reciprocă 
între Fiul - deci Hristos - şi Duhul. Duhul ni-L dăruieşte pe 
Hristos, şi Hristos ne dăruieşte pe Duhul. Duhul face posi- 
bilă întruparea şi manifestă filiaţia dumnezeiască în omeni- 
tatea lui Iisus. Acesta, prin mijlocirea Sa la Tatăl, face cu 
putinţă Cincizecimea. împreună, Hristos şi Duhul îl reve- 
lează pe Tatăl. Duhul ne face să fim părtaşi la filiaţia 
veşnică a lui Hristos. Amândoi, în chip nedespărţit, extind 
asupra omenirii şi universului acest uriaş circuit de viaţă şi 
iubire căruia Tatăl îi este în acelaşi timp izvor şi ţintă, izvor 
din care purcede şi ţintă spre care tinde. Această trans- 
parenţă reciprocă culminează într-un fel de coincidenţă de-a 
dreptul apofatică, ne spune Părintele Boris, căci nici o 
teologie conceptuală nu o poate surprinde deplin. „Domnul 
este Duh" a îndrăznit să spună într-adevăr Sfântul Pavel (II 
Cor. 3,17). 

Astfel este depăşită polemica din jurul lui Filioque. Acesta 
exprimă, stângaci de altfel (căci este vorba, după cum obser- 
va Bolotov, de o condiţie, şi nu de o cauzalitate), dependenţa 
Duhului faţă de Fiul. Trebuie, deci, reaşezat în perspectiva 
unei subordonări reciproce, singura care permite respectul 
faţă de persoana şi de lucrarea Duhului, fără a-L lega unilate- 
ral de instituţia eclezială, pe care o însufleţeşte, dar care nu-L 
ţine închis în ea. 

Cea de-a treia intuiţie se referă la prezenţa şi la lucrarea 
Duhului în omul eclezial. Duhul este Dumnezeul lăuntric, 
Dumnezeul tainic Care Se ascunde în darurile Sale, aproape 

confundându-Se cu acestea, aşa cum Se ascunde în interio- 
ritatea noastră cea mai personală şi aproape Se confundă cu 
ea. Nu este aici nici un fel de imanentism, căci Duhul face din 
interioritatea pe care o înflăcărează o trans-subiectivitate 
(cum spunea Berdiaev) deschisă spre lumea de dincolo prin 
însuşi centrul său; de asemenea, El face din ea, în pofida 
oricărei complezente narcisiste, o existentă în comuniune, în 
răspândirea iubirii treimice: căci chiar şi în figura cea mai 
opacă El ne dezvăluie icoana lui Hristos. Ajunge astfel la 
univers, permite omului să-şi „enipostazieze" lauda fără cu- 
vinte, căci Duhul mai este şi acea Ruah maternă care infu- 
zează viata, face materia fecundă. 

Duhul este deci bucurie, frumuseţe, milostivire. în Duhul 
„tresaltă Iisus de bucurie", ne spune Evanghelia. Dincolo de 
„patimile" îndurate pasiv, dintre care cea mai grea este 
moartea, Duhul învierii ne împărtăşeşte bucuria de a fi. întru 
El, întreaga noastră capacitate pătimitoare se preface în com- 
pasiune activă, creatoare, făcându-ne sensibili la acea frumu- 
seţe în care Dumnezeu iese din Sine în întâmpinarea noastră, 
„frumuseţea care provoacă orice comuniune", cum spunea 
Dionisie Areopagitul, şi care, pentru Boris Bobrinskoy, este 
criteriul adevărului celui mai profund - „filocalic". 



Gândirea Părintelui Boris Bobrinskoy este profund 
eclezială. Aşa cum Duhul „odihneşte" în Fiul din veci, aşa cum 
plineşte ungerea mesianică a lui Iisus, tot aşa nu încetează să 
odihnească în adâncurile de taină ale Bisericii, odihnă dina- 
mică, repet, „a harului peste har" care binecuvântează fiecare 
existentă şi „îndreptează" către împărăţie. în Duhul Sfânt, 
Hristos, „Omul durerilor" cel preaslăvit, Se revelează a fi exis- 
tenţă comunitară ce asumă întreaga umanitate şi transfigu- 
rează în chip tainic, sacramental, universul. 

încă de la facerea lumii, ne spune Părintele Boris, evo- 
când simbolul Duhului care, asemenea unei uriaşe păsări 
materne, încălzea sub aripile Sale apele primordiale, apoi, 
o dată cu plăsmuirea omului, lut însufleţit de Suflarea în- 
săşi a lui Dumnezeu, Duhul, printr-o îndelungă şi stărui- 
toare lucrare pregătitoare, face materia şi omul să asculte 
de puterea modelatoare a Cuvântului. Ca şi cum materia, 
potenţial sacramentală, s-ar oferi lucrării sfintitoare a omu- 
lui. Mişcarea Duhului poartă şi ritmează evoluţia cosmică, 
apoi „dospeşte" istoria omenească printr-o exigentă mereu 
înnoită de dreptate, de frumuseţe, de depăşire creatoare. 
Şi totul se împlineşte atunci când Hristos împărtăşeşte Tru- 
pului Său eclezial nu numai energiile aparent impersonale 
zile Duhului, ci însăşi Persoana Acestuia. 

Boris Bobrinskoy dezvoltă o amplă teologie a epiclezei, cu 
mult peste disputele liturgiştilor. Pentru el, Biserica este însu- 
fleţită de o epicleză permanentă, care nu face decât să pre- 
lungească, să actualizeze, mijlocirea lui Hristos înălţat de-a 
dreapta Tatălui, epicleză întemeietoare, s-ar putea spune, care 
face posibilă Cincizecimea, o Cincizecime niciodată încheiată, 
tinzând către plenitudinea eshatologică. Astfel, Biserica, întru 
Duhul, este „misterul" prin excelentă, taina unică a Domnului 
răstignit şi preaslăvit. Părintele Boris reia aici viziunea siriană a 
rolului fundamental al Duhului în sfinţirea elementelor, unt- 
delemnul şi apa, pe de o parte, pentru un botez care să includă 
sensul actualei mirungeri, iar pe de alta, pâinea şi vinul pentru 
Euharistie. Biserica nu-şi posedă Domnul în chip magic, ci I se 
oferă, nu există prefacere sacramentală „automată", căci epi- 
cleză este implorare. în ultimă instanţă, implorarea, asumată 
de mijlocirea cerească a Mirelui, a Cărui credincioşie este de 
nezdruncinat, se preface în certitudine. Epicleză înnoadă astfel 
„sinergia" ministeriului şi a comunităţii, cea din urmă implo- 
rând, cel dintâi adeverind. Este acel Maranatha al Bisericii pri- 
mare, expresie care, aşa cum se ştie, înseamnă în acelaşi timp 

şi „Vino, Doamne" şi „Domnul vine". Căci dialectica epicletică 
a pământescului şi a cerescului nu poate fi decât o dialectică 
a împărăţiei, dar şi a lui hic et nune. 

Sacramentalitatea Bisericii se concentrează în Euharistie. 
Aici, Părintele Boris reia remarcabilele elaborări în acest sens 
ale diasporei ruseşti din secolul nostru, în special cele ale lui 
nicolai Afanasiev şi Alexander Schmemann. Dar nu uită nici 
importanta, fundamentală, a botezului, al cărui adevărat Săvâr- 
şitor, spune el, este Duhul Sfânt. Desigur, Euharistia şi Bise- 
rica, în calitate de comunitate euharistică, sunt prin excelenţă 
locul Duhului, locul harismelor. împărtăşirea cu Trupul şi, încă 
şi mai mult, cu Sângele lui Hristos este simultan împărtăşire a 
Duhului şi cu Duhul, căci, aşa cum spune Sfântul Efrem (că- 
ruia Părintele Boris i-a închinat unul din primele sale studii), 
„vinul (este) amestecat cu foc şi cu Duh", viziune confirmată 
de ritul bizantin al zeo/i-ului, aşa cum îl interpretează în spe- 
cial Wicolae Cabasila. 

în epicleză, Duhul Sfânt este chemat atât peste adunare, 
cât şi peste Daruri; peste adunare ca jertfă, dar şi peste jert- 
fa adunării, ceea ce-1 face pe Părintele Boris să sublinieze 
legătura organică dintre sfinţire şi împărtăşire, a căror sin- 
teză este singura în stare să permită o teologie justă a 
prezentei reale. 

Părintele Boris subliniază în mod deosebit corespondenţa 
dintre viaţa sacramentală şi viaţa lăuntrică. Aici, gândirea sa, 
asemenea celei a lui Cabasila, este mai puţin monastică din 
punct de vedere tehnic, şi mai mult în acord cu spiritualitatea 
celor care caută, suferă şi încearcă să dea mărturie în lume. 

A deveni conştient de plenitudinea Euharistiei înseamnă 
tocmai a te minuna de Dumnezeul Care Se întrupează şi vine 
către noi, dintr-un adânc mai profund decât înseşi viaţa şi moar- 
tea noastră, astfel încât putem „să-L mâncăm, să-L bem, să ne 
unim cu El", să devenim prin Duhul, în Hristos, fii ai Tatălui. 
Puţin câte puţin, între cultul exterior al templului şi cultul interi- 



PREFAŢĂ 1 1 

or al inimii se stabileşte necesara corespondenţă. în timp ce 
primele generaţii monastice au pus accentul mai ales pe harul 
botezului şi asceza aspră menită a-1 scoate la iveală, Boris 
Bobrinskoy, pe urmele marilor teologi şi părinţi duhovniceşti ai 
veacului al XlV-lea bizantin, evocă mai curând bucuria euharis- 
tică primită în credinţă şi în dragoste, o dragoste negreşit lu- 
crătoare. „Rugăciunea lui Iisus" devine atunci o jertfă lăuntrică, 
o epicleză a întregii fiinţe, căreia, în cele din urmă, îi va răs- 
punde, în taină, flacăra unei Cincizecimi. Şi vin, astfel, fără a fi 
căutate, „roadele Duhului", printre care cele mai de seamă, dar 
şi cele mai discrete, sunt „deosebirea duhurilor" şi milostivirea... 



Părintele Boris Bobrinskoy aduce astfel o viziune „inclusivă" 
(cuvântul îi vine adesea sub condei) a Ortodoxiei. Aşa cum 
spuneam, el vine să ofere o soluţie conciliantă polemicii în jurul 
lui Filioque, deplasând problema infailibilităţii de pe planul 
juridic, întotdeauna reductor, spune el, pe planul împărtăşirii în 
Duhul Sfânt a poporului eclezial adunat în jurul ierarhiei sale. 
Cum ar putea, oare. Duhul, Duhul dragostei şi al unităţii, să 
devină obiect de discordie, se întreabă el aşa cum se întreba şi 
Sfântul Vasile, deplângând „noaptea tristă şi întunecată ce se 
întinde peste Biserici"? Ortodoxia nu este proprietara tradiţiei 
soborniceşti, a cărei păstrătoare se ştie a fi. întorcându-se către 
propria sa profunzime deseori umbrită de teamă, de orgolii sau 
de tradiţii prea omeneşti, Ortodoxia nu poate decât să 
privească cu bunăvoinţă, să înlesnească, să întărească orice 
întoarcere la izvoare şi, totodată, şi orice anticipare a lucrurilor 
de pe urmă, dinafară hotarelor sale canonice, dar nu dinafară 
curentului de viaţă al comuniunii sfinţilor. Această frumoasă 
carte este, deci, şi o mărturie a ecumenismului duhovnicesc, 
lipsit de nerăbdare, dar nu şi de nădejde. 

OLIVIER CLEMENT 



împărate ceresc, Mângâietorule, 
Duhul adevărului Care pretutindenea 
eşti şi toate le plineşti; Vistierul bu- 
nătăţilor şi Dătătorule de viaţă, vino şi 
Te sălăşluieşte întru noi şi ne curăţeşte 
pe noi de toată intinăciunea şi mântu- 
ieşte, Bunule, sufletele noastre. 



I 
SFÂITTULDUH 

PRELIMINARII 

Teologia Sfântului Duh - sau pnevmatologia - este nu atât 
un capitol al teologiei creştine, cât o dimensiune constantă şi 
esenţială a oricărei viziuni teologice asupra Bisericii, a spiritu- 
alităţii sale, a experienţei sale liturgice şi sacramentale. Duhul 
Sfânt constituie, desigur, obiectul cercetării noastre, dar El 
este, înainte de toate, Cel pe Care îl chemăm, Cel care ve- 
ghează la zidirea şi înnoirea Bisericii, Cel care revarsă lumina 
lui Hristos peste orice om care vine în lume. 

Acest articol nu are pretenţia de a epuiza problemele teo- 
logice legate de Sfântul Duh, de fiinţa Sa veşnică şi treimică, 
de lucrarea Sa în creaţie, în mântuire, în Biserică, în lume, 
căci urmează să fie completat de alte studii ale Enciclope- 
diei 1 , ca de pildă: Dumnezeu, Treime, Filioque, har, creaţie, 
Cincizecime, Taine, epicleză, comuniune etc. 

în articolul nostru, înfăţişăm principalele direcţii ale pnev- 
matologiei clasice: lucrarea Duhului lui Dumnezeu în Vechiul 
Legământ, plinătatea Duhului în Hristos Iisus, evenimentul 
cincizecimic al Duhului în Biserică, elaborarea dogmei pnev- 
matologice şi, în sfârşit, lucrarea Duhului în Biserică şi în viata 
creştină. 



1. Un rezumat al acestui text a fost publicat în traducere engleză în 
Dictionary of the Ecumenical Movement, Geneva, 1991, articolul „Holy Spirit", 
p. 470-472. Textul integral publicat în prezentul volum este inedit. 

ÎNVĂŢĂTURA BIBLICĂ 

A 
Vechiul Testament : „A grăit prin prooroci" 

1. Generalităţi Cuvântul şi Duhul 

în tipologia Vechiului Testament legătura dintre dabar 
(cuvânt) şi ruah (suflare, vânt, duh) este una dintre cele mai 
importante prefigurări ale teologiei treimice. Dumnezeu pre- 
gătea întruparea lui Hristos prin teofanii prefigurative, ca înge- 
rul lui Yahve, norul, prin experienţe profetice şi prin viziuni 
asemenea celor pe care le întâlnim la Isaia şi lezechiel. Cu- 
vântul lui Dumnezeu este viu şi sfintitor, pătruns de Duhul, 
purtat de Suflarea dumnezeiască. Această imagine antropo- 
logică sugerează legătura intimă şi necesară dintre Persoana 
dumnezeiască a Fiului şi cea a Duhului. în Psalmul 32, 6, se 
spune : „Cu cuvântul Domnului cerurile s-au întărit şi cu duhul 
gurii Lui toată puterea lor". în acest verset, vedem legătura 
dintre cuvântul creator şi suflarea dătătoare de viată, ca în 
primele capitole ale Facerii. Proorocii, însufleţiţi de Duhul, ros- 
tesc Cuvântul. Cuvântul nu epuizează fiinţa transcendentă a 
lui Dumnezeu, ci trimite dincolo de cuvânt, la tăcerea Tatălui, 
de unde izvorăşte Cuvântul. 

Fruntariile Duhului par mai mişcătoare decât cele ale 
Cuvântului. în Sfânta Scriptură este uneori greu să faci deo- 
sebirea dintre Duhul lui Dumnezeu şi duhul omului. Crearea 
lumii este continuă şi este menţinută în permanenţa fiinţei şi 
a binelui de către Cuvântul şi de către Duhul. Temele Cuvân- 
tului şi Duhului ni se înfăţişează, în Biblie, într-o constantă şi 
profundă inter-relaţie, astfel încât Aceştia ne apar într-o condi- 
ţionare intimă şi reciprocă. 

în antropologia biblică, Cuvântul şi Duhul nu sunt nişte 
realităţi exterioare omului, extrinseci naturii sale, ci fac parte 
din misterul său fiinţial, definindu-1 şi orientându-1 totodată ca 
fiinţă personală, specifică şi ireductibilă, dar şi ca fiinţă comu- 
nitară. Cuvântul lui Dumnezeu revarsă şi transmite Duhul 
Sfânt, dar şi invers, Cuvântul este revărsat şi transmis de către 
Duhul. Acesta însufleţeşte Cuvântul, îl întrupează în om, fă- 
cându-1 pe om în stare să primească Cuvântul, deşteptându-i 
auzul să îl asculte şi să I se supună. 

Pornind de la scrierile Vechiului Testament, este necesar 
să pătrundem în modalităţile specifice ale Cuvântului şi ale 
Duhului. Vom afla o funcţie proprie Cuvântului şi o funcţie 
proprie Duhului: acestea converg şi sunt coextensive, fără a 
se suprapune sau confunda. 

Cuvântul, prin definiţie, Se întrupează, în timp ce Duhul, 
tot prin definiţie, întrupează. Cuvântul Se întrupează, Se reve- 
lează, este receptat de om prin toate simţurile sale, ajungând 
la acesta oarecum dinafară. Duhul este puterea de întrupare, 
de prezenţă, de adevăr, de ascultare, de viaţă. Fără El, Cuvân- 
tul rămâne nelucrător, exterior, lipsit de consistenţă şi de evi- 
denţă lăuntrică, inactual. Evidenţa Duhului este tot atât de 
reală ca şi cea a Cuvântului, numai că este de alt ordin. Ea 
pregăteşte inima omului spre ascultare, o face capabilă şi 
doritoare să primească Cuvântul, face ca acest Cuvânt să fie 
fecund, să încolţească şi să dea roade. Avem astfel un sens 
de relaţie, de slujire reciprocă a Cuvântului şi a Duhului în 
sânul făpturii. 

în vremea proorocilor şi a Ieşirii, tema Cuvântului şi cea a 
Duhului se precizează progresiv în texte care reflectă, la rândul 
lor, tradiţii orale mai vechi, rie gândim la acele texte arhaice 
potrivit cărora Yahve umbla prin grădina raiului, „în răcoarea 
serii" (Fac. 3, 8), „răcoare" care este ruah, duh, şi care poate 
face obiectul unor traduceri - şi deci al unor interpretări - vâri- 

ate: suflare, vânt. Avem oare de a face cu un element natu- 
ral, sau mai curând cu un simbol al „prezentei" lui Yahve, sau 
chiar al mâniei Sale, care îi face pe Adam şi pe Eva să se 
teamă şi să se ascundă printre pomi? Dumnezeu umblă, deci, 
prin grădina raiului, „în răcoarea serii", şi-1 strigă pe Adam 
(Fac. 3, 9). Este aici o apropiere, nedefinită încă, între suflare 
şi cuvânt. 

Treptat, Cuvântul Se va cristaliza, îşi va dezvălui identi- 
tatea, puterea, personalizându-Se chiar, în anumite texte din 
Psalmi. Aceeaşi evoluţie va avea loc şi cu privire la Duh sau la 
înţelepciune. Dincolo de încercări şi de presimţiri, un început 
de pnevmatologie şi sofiologie se conturează deja, dezvoltân- 
du-se în scrierile posterioare Ieşirii. 

în strădania de a ne apropia de taina Sfintului Duh, avem 
de întâmpinat însă problema limbajului, a cuvintelor folosite, 
a tonului just, a corespondentei, mereu insuficiente, dintre 
imagini şi conţinutul abia sesizabil. Această neputinţă a lim- 
bajului omenesc priveşte, de fapt, (in) capacitatea noastră de 
a ne apropia de taina lui Dumnezeu, în totalitatea sa, căci 
până şi în deplinătatea evanghelică a Revelaţiei, Treimea 
dumnezeiască îşi păstreză alteritatea, rămânând într-o lumină 
neapropiată. 

Cine L-a văzut sau auzit vreodată pe Duhul lui Dumnezeu? 
Duhul pătrunde şi cercetează adâncurile lui Dumnezeu, este 
părtaş intim la taina de nepătruns şi la plinătatea veşnică a 
Treimii dumnezeieşti, constituind în acelaşi timp o prezentă 
dumnezeiască inalienabilă în inima omului, o realitate care 
reprezintă pentru om atât o deschidere a sinelui său, cât şi o 
împlinire, un elan, dar şi o odihnă. Putem noi oare să folosim 
aceleaşi concepte teologice şi pentru Duhul, şi pentru Hristos, 
adică noţiunile de persoană, de limbaj, de nume? 

Tot mai mult, Duhul Sfânt Se impune ca o realitate 
prezentă, dar ireductibilă, impalpabilă, simplă, dar multiplă şi 

variată în lucrările Sale, identificându-Se aproape cu ceea ce 
are omul mai lăuntric şi mai adănc, cu rădăcinile ultime ale 
personalităţii sale, dar fiind totodată Celălalt, suflarea, flacăra, 
viata de dincolo care izbucnesc în viata noastră. 

2. Duhul creator 

împreună cu Cuvântul, Duhul lui Dumnezeu lucrează la 
facerea lumii, dând viaţă apelor primordiale cu puterea Sa 
zămislitoare, insuflându-le sămânţa vieţii, încălzind materia 
primară inertă. Referatul biblic de la Facere 1, 2 („Pământul 
era netocmit şi gol. întuneric era deasupra adâncului şi Duhul 
(ruah) lui Dumnezeu Se purta pe deasupra apelor") ridică pro- 
blema interpretării acestui text cu adânci ecouri, atât în cos- 
mologia creştină, cât şi în teologia sacramentală. Să amintim 
că în limbile semitice, cuvântul ruah este de genul feminin, 
ceea ce permite să se sublinieze „maternitatea" proprie Du- 
hului, Care insuflă viaţă, fecundează materia şi zămisleşte 
făpturile. 

Purtarea Duhului pe deasupra apelor sugerează exegeţilor 
imaginea unor aripi întinse protector (cf. Deut. 32, 11) sau 
rafalele şi vârtejurile de vânt „bătând din aripi" (cf. Ps. 17, 12) 
pe deasupra haosului. întâlnim aici un fel de viziune profetică, 
descriind prezenţa iniţială a Duhului creator deasupra adân- 
cului şi desfiinţând, astfel, potenţial şi efectiv, miturile despre 
acei monştri care, în străvechile cosmogonii, îşi ridică dintru 
adâncuri capetele, ca nişte puteri ale răului, împotriva lui 
Dumnezeu. 

Ruah din Facere ar fi deci vântul, suflarea lui Dumnezeu, 
având o lucrare anume de îndeplinit. Dar această misiune nu 
este oare, încă de la primele versete din Facere, aceea a unei 
revelaţii primordiale, fundamentale, a lucrării proprii Duhului 
Sfânt, lucrare inaugurală, înainte de toate, care creează şi face 
materia (şi omul) în stare să primească pe Cuvântul vieţii, să se 

deschidă către viaţă prin Acesta? Astfel, în Vechiul Testament, 
Duhul lui Dumnezeu Se înfăţişează în lucrare, într-un lent şi 
tainic proces de creaţie. La apariţia omului, tot Duhul va fi Cel 
care-i va insufla energia vitală, Care va întrupa în el chipul lui 
Dumnezeu, Care-1 va îndruma către chemarea de supunere 
fiască fată de Tatăl. 

Tema apei ca receptacol al Duhului dumnezeiesc avea să 
joace un rol de seamă în cateheza sacramentală a Bisericii pri- 
mare, dezvoltată fiind cu precădere în tradiţia siriană. Apa 
este literalmente fecundată de Duhul, primeşte de la El vir- 
tutea de a da naştere unor fiinţe care să I se asemene, adică 
pnevmatice, duhovniceşti. Duhul Sfânt face să rodească apa 
botezului, tot aşa cum făcea roditoare, încălzindu-le sub aripi- 
le Sale, şi apele Facerii: „Duhul Sfânt care, la început, Se purta 
deasupra lor -spune un imn siriac- le-a înzestrat cu puterea de 
a da naştere celor duhovniceşti şi de a zămisli, întru slavă, fii 
pentru Tatăl". 

în aceste texte liturgice întâlnim şi noţiunea unei lucrări 
specifice Duhului, aceea de maturare 2 , lucrare ce se produce, 
într-o profundă corespondenţă, atât în ordinea creaţiei „natu- 
rale", cât şi în ordinea naşterii duhovniceşti. în amândouă, 
Duhul pregăteşte făptura să primească Cuvântul vieţii, Care să 
o instituie, la rândul Său, adică să o aşeze şi să o menţină în 
existenţa adevărată. 

în capitolul I al Facerii, preambulul pnevmatologic este 
urmat de acte şi lucrări ale lui Dumnezeu, împlinite, prin 
însăşi rostirea lor, de către Cuvântul viu, lucrător. Dar în 
această lucrare creatoare, Cuvântul lui Dumnezeu nu este nu- 
mai precedat de Duhul, ci Acesta îl şi însoţeşte şi-I amplifică 
răsunetul. Există astfel o simultaneitate a Cuvântului şi a 

2. înţeleasă aici ca lucrare de pregătire, dar şi de permanentă susţinere, 
a creşterii, a devenirii (de la germinare la coacere sau rodire, de la zămislire 
la naştere etc, subînţelegând totdeauna procesul: dospirea, clocirea, gestatia. 
rf.tr.). 

Duhului în întreaga ordine a creaţiei. Biblia atestă acest lucru 
din plin: „Cu cuvântul Domnului cerurile s-au întărit şi cu duhul 
gurii Lui toată puterea lor" (Ps. 32, 6). „Va trimite cuvântul Lui 
şi le va topi va sufla Duhul Lui şi vor curge apele" (Ps. 147, 7). 

Părinţii Bisericii au invocat deseori aceste texte din Psalmi 
pentru a sublinia complementaritatea Cuvântului şi a Duhului, 
în opera creaţiei, ca şi în lucrarea harului, pentru a afirma reci- 
procitatea „misiunilor" Fiului şi Mângâietorului, cele două 
„mâini ale Tatălui" 3 . 

La ivirea omului, chemat la fiinţă, la înţelegere şi la dra- 
goste de către Cuvântul plin de putere al Tatălui, Duhul este 
Cel pe Care Dumnezeu i-L insuflă acestuia, ca energie vitală, 
suflare de viaţă izvorâtă din însăşi gura lui Dumnezeu spre a 
însufleţi lutul. Duhul este, de asemenea, Cel care întruchi- 
pează, Care întipăreşte în om chipul lui Dumnezeu asemenea 
unei peceţi de neşters, este Cel care-1 consacră pe om în dem- 
nitatea sa împărătească, călăuzindu-1 spre împlinirea vocaţiei 
sale de fiu ascultător al Tatălui. 

3. Duhul peste popor şi peste Mesia 

O dată cu căderea în păcat şi apoi în vremea pedagogiei 
divine a Providenţei restauratoare, Duhul lui Dumnezeu este 
acel glas lăuntric care-1 cheamă neîncetat pe om la originile 
sale şi-i aminteşte care-i este destinul. Un glas lăuntric care 
murmură : „Vino la Tatăl" 4 , o nelinişte care-1 frământă pe om 
ţM-facesă se smulgă din propria-i suficienţă. 

Toată istoria sfântă a lui Israel, de dinainte de timpul 
Bisericii, vădeşte această păsuitoare pedagogie a lui Dum- 
nezeu, Care vorbeşte unui popor cu „inima învârtoşată", pe 

3. Sfântul Irineu de Lugdun, Adversus tiaereses IV, 20, 1, SC 100, p. 267, 
V, 1, 3 şi 6, 1, SC 153, p. 28-29 şi 71-73. 

4. Sfântul Ignatie aJ Antiohiei, Epistole, Către Romani, VII, 2. 

care 1-a ales şi 1-a iubit, cu care S-a logodit în pustiu, căruia îi 
dezvăluie cuvântul Său prin prooroci. Mâna lui Dumnezeu se 
înscrie în însăşi ţesătura evenimentelor istorice, în chemarea 
proorocilor care transmit cuvântul lui Dumnezeu. Duhul lui 
Dumnezeu este mereu prezent, pogoară asupra proorocilor 
pe care îi inspiră şi îi întăreşte spre mărturie, îi pătrunde pe 
cântăreţi şi psalmişti, călăuzeşte Poporul... El asigură lenta 
fermentare a sevei, tinzând către coacere, într-o aşteptare tot 
mai nerăbdătoare şi mai dureroasă a Izbăvitorului, a timpurilor 
mesianice, a revărsării Duhului în zilele de pe urmă. Duhul 
este, de asemenea, puterea credincioşiei Poporului faţă de 
Legământul încheiat cu Yahve; este lumina lăuntrică, cea care 
dăruieşte înţelegerea Scripturilor şi desluşirea lucrării dum- 
nezeieşti în istorie, numai în lumina Duhului istoria profană 
devine în întregime istorie sfântă, străbătută de Pronia dum- 
nezeiască, de necurmata bună-voire a lui Dumnezeu de a da 
viaţă şi de a mântui. 

Cartea Judecătorilor ni-i înfăţişează pe aceştia purtaţi cu 
totul de Cuvânt şi de Duh într-o izbucnire neaşteptată, greu de 
stăpânit. în vremea marilor prooroci, însă, se va produce o 
vădită interiorizare a Suflului - ruah - profetic. De altfel, acum 
nu numai acesta odihneşte peste Ilie, ci „mâna lui Dum- 
nezeu", expresie accentuând aspectul de ordine şi de autori- 
tate. Si să nu uităm că această „mână a lui Dumnezeu", acest 
„deget al lui Dumnezeu" va fi deseori, în Evangheliile sinop- 
tice, sinonim cu Duhul Sfânt. 

îndeosebi la Isaia şi la Iezechiel, manifestarea pnevma- 
tică, ruah, se precizează ca teologie a Duhului. în capitolul 37 
de la Iezechiel, binecunoscuta vedenie a oaselor uscate reu- 
neşte temele Maicii Domnului, a Duhului şi a Cuvântului: 
Mâna Domnului vine peste prooroc, Duhul îl duce în acel 
câmp al morţii, Vocea Domnului îi porunceşte să prooro- 
cească şi el vede venind din cele patru vânturi Duhul care 
suflă peste oasele casei lui Israel. 

în capitolul 36 de la Iezechiel, fiecare Persoană în parte 
este vizată, dar nu s-ar putea pune în opoziţie, totuşi, lucrarea 
„comunitară" şi cea „personală" a Duhului. Aici, revărsarea 
Duhului este legată de un ritual - „stropirea cu apă curată" -, 
fiind deja sugerat botezul şi întreaga teologie neotestamen- 
tară a „apei celei vii", iar urmările darului Duhului sunt arătate 
limpede: curăţirea de întinăciune, eliberarea de idoli, inima 
de carne, inima cea nouă. Pentru omul astfel pregătit şi înnoit 
de Duhul, Cuvântul devine Cale cu putinţă de urmat. 

Darul profetic, care se manifestă la cei aleşi printr-o 
prezentă extraordinară a Cuvântului şi a Duhului, vesteşte 
astfel o revărsare a Duhului, atât peste întreg Poporul, cât şi 
peste fiecare persoană, în chip nedespărţit peste toţi şi peste 
fiecare în parte, pentru a face cunoscut şi a împlini Cuvântul 
lui Dumnezeu. 

într-un mod privilegiat, îngemănata prezentă şi lucrare a 
Cuvântului şi a Duhului ia chip şi formă în mesianismul biblic, 
cu toate că dimensiunea pnevmatologică a acestuia a fost 
adesea trecută cu vederea. 

întreaga istorie a lui Israel este aşadar o răbdătoare peda- 
gogie divină, în care Duhul lui Dumnezeu pătrunde proorocii, 
inspiră înţelepţii, întăreşte martorii şi pe sărmanii lui Yahve. 
Prin persoana aleşilor Săi, Duhul Sfânt sfinţeşte întreg poporul. 

Dacă Mesia va putea urma Cuvântul Legii date de Dum- 
nezeu lui Moise şi va putea împlini dreptatea încă de aici de 
pe pământ, aceasta se datorează faptului că Duhul lui Dum- 
nezeu va fi peste El (îs. 61, l) v Proorocul însuşi poate aduce 
mărturie Cuvântului numai pentru că Duhul Sfânt a pus stăpâ- 
nire pe el. Dacă Ebed Iahve, „Robul lui Dumnezeu", dar, în 
acelaşi timp, şi „Omul durerilor", este cel care „aduce nea- 
murilor mântuirea", aceasta este pentru că „Duhul lui Dum- 
nezeu odihneşte peste El". Dacă, în sfârşit, întreg poporul va 
fi într-o zi capabil să se alipească lăuntric de Cuvânt, aceasta 

se va întâmpla numai pentru că inima fiecăruia va fi înnoită 
de Duhul. 

Duhul profetic şi împărătesc odihneşte în cele din urmă 
peste „Slujitorul fără de prihană". Acesta va vesti (profetic) nea- 
murilor dreptatea, o va instaura (împărăţia) prin propriile Sale 
suferinţe, suferind (sacrificiu cultual) ca o jertfă bineplăcută. în 
El se desăvârşeşte noua închinare în Duh şi în Adevăr. 

Această constantă complinire: a Duhului şi a Cuvântului, a 
Duhului şi a celor aleşi, a Duhului şi a Slujitorului, îşi află 
desăvârşita împlinire în ungerea baptismală a lui lisus de către 
Duhul. Acum, Alesul lui Dumnezeu nu rosteşte, doar, ca dinafară, 
Cuvântul lui Dumnezeu, ci îl întrupează şi-1 manifestă epifanic. 

B 
Houl Testament. Duhul lui Hristos 

1. Duhul Sfânt peste Hristos 

Chiar dacă limbajul Evangheliilor poartă încă pecetea 
pnevmatologiei veterotestamentare, prezenta Duhului începe 
să devină copleşitoare, îndeosebi în Evanghelia după Luca, 
unde ea constituie cu adevărat cheia şi trăsătura cea mai evi- 
dentă a hristologiei. 

„înaintemergătorii" lui lisus, Ioan Botezătorul, Simion, Eli- 
sabeta şi, desigur, Măria, sunt plini de Duh Sfânt şi participă 
la taina întrupării Cuvântului. în vremea întrupării, Duhul 
Sfânt este Duhul întrupării Cel în Care şi prin Care Cuvântul 
lui Dumnezeu pătrunde în istorie, Cel care îi pregăteşte un 
trup omenesc, templu al dumnezeirii Cuvântului. 

Evangheliştii sunt unanimi în a afirma lucrarea proprie 
Duhului în întruparea lui lisus (cf. Mat. 1 , 20-2 1 ; Luc. 1 , 3 1 şi 
35). în continuare, întreg rolul Duhului constă în manifestarea 
deplină a filiaţiei dumnezeieşti în omenitatea lui lisus. 

Botezul lui Iisus în Iordan de către înaintemergătorul este 
o etapă majoră în revelaţia Duhului, Care purcede din Tatăl şi 
odihneşte peste Fiul, însoţind şi confirmând astfel mărturia 
Tatălui. Revelaţie a mişcării veşnice a Duhului Tatălui Care 
sălăşluieşte în Fiul din veşnicie. Duhul Sfânt este Duhul lui 
Iisus: El îl pătrunde şi îl manifestă, îl revelează lumii. în pogo- 
rârea Duhului, Tatăl sălăşluieşte în Fiul şi Fiul în Tatăl, Tatăl 
iubeşte pe Fiul şi Fiul iubeşte pe Tatăl, Iisus recunoaşte şi 
ascultă glasul Tatălui. 

Cele dintâi cuvinte rostite de Iisus în slujirea Sa publică 
exprimă clar conştiinţa Sa că El este Hristosul, că este uns de 
către Duhul şi pătruns de Acesta (cf. Luc. 4, 18 şi 21, Mat. 12, 
17-18) şi chiar condus de El (cf. Mat. 4, 1, Marc. 1, 12). De 
acum înainte, sfinţit de ungerea Duhului care sălăşluieşte în El 
şi Care îl trimite, Iisus aduce Vestea cea Bună celor săraci. în 
Duhul săvârşeşte El minuni, tămăduieşte pe cei bolnavi, învi- 
ază morţii, alungă demonii. în lumina Duhului vesteşte 
Evanghelia. 

Evangheliile ne spun că, în diferite împrejurări, Iisus Se 
ruga. De fapt, Iisus era El însuşi rugăciune, căci Duhul rugăciu- 
nii, Care purcede de la Tatăl, odihnea peste El („Tu eşti Fiul 
Meu") şi Se înălţa către Tatăl într-un suspin neîncetat („Awa, 
Părinte"), într-o alternanţă nesfârşită de iubire şi de unitate. 
Piici o părticică, nici o clipită din viaţa pământească a lui Iisus 
nu poate fi concepută în afara acestei rugăciuni a Duhului şi 
întru Duhul, acestei flăcări a Duhului care-L aprindea în 
întregime, într-o mişcare nesfârşită şi o odihnă deplină de a fi 
la Tatăl, în sânul Său (cf. Ioan 1, 1 şi 18, I Ioan 1, 2). 

Toate rugăciunile, sau, mai curând, întreaga rugăciune a lui 
Iisus este în Duhul (cf. Luc. 10, 21, Ioan 11, 33 şi 41, 4,23). 
Rugăciune neîncetată, în care întreaga fiinţă a Mântuitorului 
este definită într-o relaţie existenţială constantă cu Tatăl, în Du- 
hul. Pe deplin şi întotdeauna întors către Tatăl, El este întru Du- 

hui. Duhul Sfânt este astfel mediul, locul negrăitului schimb de 
cuvinte treimice veşnice: „Tu eşti Fiul Meu" şi „Awa, Părinte". 

Lumina orbitoare a Taborului, albul strălucitor al veşmin- 
telor Domnului, norul luminos care-L învăluie pe Iisus iar pe 
apostoli îi face să se arunce la pământ de teamă, sunt tot 
atâtea manifestări ale prezentei Duhului, semne ale bunăvoirii 
Tatălui în Fiul Său Cel Preaiubit. 

De la întrupare până la înălţare, întreaga viaţă pămân- 
tească a lui lisus este o viaţă plină de Duhul, plină de darurile 
Acestuia, de semnele Sale, de suflarea şi de focul Său, 
trecând astfel prin Patimi, prin Cruce, prin sărăcia supremă în 
care Iisus realizează idealul Fericirilor şi al cărei unic şi mare 
exemplu este chiar El: „Fericit cel sărac cu Duhul că a aceluia 
este împărăţia cerurilor" (cf. Mat. 5, 3 şi I Petr. 4, 14). 

Iisus Se sfinţeşte pe Sine în Duhul (Ioan 17, 19), în Duhul 
Se oferă Tatălui asemenea unei jertfe fără de prihană (Evr. 9, 
14) şi, potrivit relatării făcute Patimilor de către Luca (23, 46) 
şi Ioan (19, 30), dându-Şi ultima suflare, El „îşi încredinţează 
Duhul în mâinile Tatălui". Ca răspuns la acest dar ultim al 
Duhului, Tatăl înviază pe Fiul din morţi prin acelaşi Duh (Fapt. 
2, 32-33). De acum înainte, Duhul va fi, deci, şi puterea 
irezistibilă care sfărâmă peceţile mormântului gol, şi bucuria 
copleşitoare care umple femeile mironosiţe şi ucenicii, şi lu- 
mina orbitoare a învierii, prezenţă care rămâne în Iisus chiar 
şi în moarte şi pe care iadul nu o poate înghiţi. 

La învierea Domnului, întreaga creaţie se pregăteşte să 
treacă un prag al fiinţei, într-o nouă devenire a Bisericii, în trimi- 
terea cincizecimică a Duhului. Cincizecimea (care se perpe- 
tuează în Taine) apare, deci, ca ţelul ultim al iconomiei dum- 
nezeieşti pe pământ: „Foc am venit să arunc pe pământ şi cât aş 
vrea să Fie acum aprinşi" (Luc. 12, 49). Hristos Se reîntoarce la 
Tatăl pentru ca Duhul să Se pogoare în lume (cf. Ioan 16, 7). 

Toate aceste imagini biblice, care exprimă legătura dintre 
Iisus şi Duhul, pot fi interpretate fie ca atare, literal, fie figu- 

rat; ele pot semnifica în acelaşi timp o prezentă activă sau 
tăcută, care se poate interpreta, la rândul său, astfel: 

a) în sensul pasivităţii omenitătii lui lisus, pătrunsă de 
Duhul şi condusă de El (Mat. 4, 1 şi trim. par.), trimisă de 
Acesta la propovăduire (Luc. 4, 18), înflăcărată de Duhul în 
rugăciune (Luc. 10, 21), înviată (Rom. 8, 11) şi înălţată de 
Acelaşi Duh în slava dumnezeiască, 

b) sau în sensul în care Hristos îl are pe Duhul, ceea ce 
defineşte personalitatea desăvârşită şi de nepătruns a lui 
Hristos lisus însuşi, Care, prin chiar condiţia Sa dumnezeiască, 
este lăcaşul deplin al Duhului Sfânt. 

Desluşirea, de către evanghelişti, a lucrării Duhului în eve- 
nimentele majore din viata lui lisus nu exclude însă celălalt 
limbaj, voalat, în care persoana Duhului rămâne mai mult 
anonimă, ascunzându-se în spatele simbolurilor (degetul lui 
Dumnezeu, putere, lumină, nor, împărăţie) şi fiind nedespăr- 
ţită de trăirea roadelor împărăţiei (pace, bucurie, blândeţe, 
milostivire, înţelepciune, îndrăzneală...). 

Acest anonimat al Duhului este confirmat de cuvintele 
Sfântului Pavel, cum că „întru El locuieşte, trupeşte, toată 
plinătatea Dumnezeirii" (Col. 2, 9, cf. Ioan 1, 14). în astfel de 
expresii pauline sau ioaneice, presimţim că Duhul Se ascunde 
şi Se confundă întrucâtva cu darurile Sale, cu energiile Sale, 
care sunt strălucirea veşnică a Preasfintei Treimi. Aceste in- 
tuiţii profund scripturistice sunt dezvoltate în chip magistral 
de către teologia bizantină şi palamită. 

Transparenta reciprocă dintre lisus şi Duhul culminează 
într-o taină negrăită de „coincidentă" constitutivă, pe care o 
teologie pur conceptuală nu o poate reda pe deplin. Dragos- 
tea treimică desăvârşită este cea care postulează această co- 
incidenţă deplină, fără confundarea - sau amestecarea - Per- 
soanelor. Această coincidenţă permite lămurirea aspectului 
de necesitate organică şi internă a prezenţei Duhului în acea 
praeparatio evangelica reprezentată de Vechiul Legământ, în 

viata şi lucrarea lui Hristos însuşi. Mai mult decât atât, ea ne 
fereşte să considerăm trimiterea cincizecimică a Duhului peste 
Biserică drept secundară sau exterioară în raport cu lucrarea 
mântuitoare a lui Hristos. Tot această coincidenţă ne interzice 
să situăm iconomia eclezială şi sacramentală a Duhului Sfânt 
într-o relaţie de cauzalitate unilaterală cu taina pascală. Toate 
aceste categorii conceptuale sunt deci legitime şi necesare, 
dar numai în contextul de reciprocă revelare şi slujire dintre 
Domnul şi Duhul, dincoace de misterul apofatic al unităţii 
Ipostasurilor dumnezeieşti. 

2. împărtăşirea Duhului de către Hristos 

Certitudinea venirii Duhului este afirmată în propovădu- 
irea lui Iisus. Dacă ne amintim de tâlcuirea făcută de Iisus 
însuşi la cuvintele din Tatăl nostru: „Pâinea noastră cea de 
toate zilele dă-neo nouă astăzi" (cf. Luc. 11, 13), înţelegem 
atunci că toate cele trebuincioase omului: pâinea, focul, apa, 
lumina... (cf. Luc. 12, 49), sunt semne ale Duhului şi prilej de 
a-L vesti pe El. 

Iminenţa Patimilor prilejuieşte Mântuitorului o ultimă şi 
supremă învăţătură cu privire la Sfântul Duh, în Cuvântarea de 
despărţire (Ioan 13, 31 - 16, 33) şi în Rugăciunea arhierească 
(Ioan 17, 1-26), care alcătuiesc, împreună şi în chip nedes- 
părţit, marea „mângâiere". Făgăduinţa Sfântului Duh este făcută 
aici în chip mai solemn decât oricând, în contextul „plecării" 
Mântuitorului, plecare ce-şi dobândeşte astfel sensul deplin, 
acela de condiţie necesară a trimiterii Duhului Sfânt. 

Duhul Sfânt este porunca cea nouă a iubirii pe care Iisus 
o dă ucenicilor Săi (Ioan 13, 34). Dar El este şi mulţimea 
acelor lăcaşuri ale Tatălui, unde Iisus Se duce să ne „gătească 
loc" (14, 2-3). Este împlinirea cererilor pe care ucenicii le-au 
adresat Tatălui, în Humele lui Iisus (14, 13-14). Este plinătatea 
revelaţiei şi a cunoaşterii desăvârşite (14, 26). Este pacea lui 

Hristos care alungă teama şi tulburarea din inimile noastre 
(14, 27). Este puterea de a-L mărturisi pe Hristos, în fata oa- 
menilor, a neamurilor, a lumii, cu preţul vieţii, până la moarte 
(15,20, 26-27). 

lisus, pentru că „este Duh" (Ioan 4, 24 şi 11 Cor. 3, 17-18) 
din veşnicie, iar „în vremea vieţuirii Sale în trup" este pe 
deplin pătruns de Duhul şi unit cu Acesta până în rădăcinile 
cele mai profunde ale fiinţei Sale divino-umane, îl poate îm- 
părtăşi oamenilor în permanenta Cincizecime a Bisericii, care 
este Trupul Său şi Templul Duhului. 

3. Duhul Cincizecimii 

Darul Cincizecimii este împlinirea necesară a tainei pas- 
cale. Pătruns de Duhul, Hristos devine Dătătorul Duhului în 
dimineaţa Cincizecimii, în Foişorul de sus. Atunci, Biserica, 
botezată şi regenerată prin Sângele lui Hristos, este pecetlui- 
tă, întărită o dată pentru totdeauna în viata cea nouă care este 
viata Duhului, viată în Duhul lui Dumnezeu. 

în viata Bisericii primare, Duhul constituie o realitate de 
zi cu zi, pe care creştinii o cunosc nemijlocit: „Duhul să nu-L 
stingeţi" (I Tes. 5, 19), „vă umpleţi de Duhul" (Efes. 5, 18), „cu 
duhul fiţi fierbinţi" (Rom. 12, 11). 

Sfântul Pavel descrie pe larg experienţa duhovnicească a 
Bisericii întru Duhul: „Iubirea lui Dumnezeu s~a vărsat în inimile 
noastre prin Duhul Sfânt Cel dăruit nouă" (Rom. 5, 5). Cap. 8 
din Epistola către Romani expune în amănunţime viata nouă 
a creştinului în Duhul. în sânul personalităţii noastre reînno- 
ite, în duhul nostru, Sfântul Duh însuşi este Cel care lucrează, 
Care vorbeşte, Care suspină. Care Se roagă (8,26). 

în scrierile pauline, surprinde deseori caracterul extraor- 
dinar al manifestărilor Duhului în comunităţile creştine. Fie la 
creştinii din Qalatia (Gal. 3, 2), fie la cei din Macedonia (L Tes. 
1, 8), sau la cei din Corint (I Cor. 2, 4 şi II Cor. 12, 12), con- 

vertirea la Hristos este însoţită de semne văzute ale prezenţei 
Duhului, la fel ca şi propovăduirea Evangheliei de către Pavel 
(Gal. 3, 5). 

Cu toate acestea, viaţa cea nouă în Duhul, întru Duhul, 
pare a fi mai importantă decât aceste fenomene trecătoare, 
oricât de extraordinare ar fi ele: „Roadă Duhului este dragos- 
tea, bucuria, pacea, îndelunga răbdare, bunătatea, facerea 
de bine, credinţa, blândeţea, înfrânarea, curăţia" (Gal. 5, 22; 
cf. Rom. 14, 17). Exaltarea entuziastă nu prezintă suficiente 
garanţii asupra autenticităţii darurilor duhovniceşti. Criteriul 
hotărâtor al judecăţii, al discernământului duhovnicesc îl 
constituie mărturisirea dumnezeirii lui Iisus (cf. 1 Cor. 12, 3; 
1 Ioan4,l). 

Dacă raţiunea de a fi a Bisericii este aceea de a-L invoca 
pe Iisus ca Domn, iar creştinii Bisericilor pauline sunt numiţi 
„cei ce cheamă numele Domnului nostru Iisus Hristos în tot 
locur (I Cor. 1, 2), Duhul Sfânt este Cel fără de care această 
invocare a lui' Iisus ca Domn nu ar fi cu putinţă (cf. 1 Cor. 12, 3). 
Pe de altă parte, această invocare continuă în Duhul pre- 
schimbă Biserica însăşi într-o comunitate euharistică, adăpată 
la „băutura duhovnicească" (cf. 1 Cor. 10, 4). Tocmai în con- 
textul euharistie al adunărilor creştine îşi dezvoltă Sfântul 
Pavel învăţătura sa cu privire la darurile duhovniceşti. Aduna- 
rea euharistică şi harismele nu pot fi despărţite . 

Lucrarea Duhului constă deci în zidirea Trupului unic al lui 
Hristos care este Biserica, diversificând harismele şi slujirile, 
dar aceasta întotdeauna în perspectiva unităţii edificiului du- 
hovnicesc ale cărui pietre sunt creştinii (cf. 1 Cor. 12 şi 13). 

Chiar dacă în epistolele pauline, Duhul este izvorul şi 
dătătorul harismelor, Cel care deşteaptă vocaţiile sau slujirile, 
în altă parte, cuvântul lui Iisus ne învaţă că Duhul „nu va vorbi 
de la Sine... Mă va slăvi, pentru că din al Meu va lua şi vă va 
vesti" (loan 16, 13-14). Slujirile şi harismele nu pot exista în 

afara referirii constante şi necesare la unicul Purtător al Duhu- 
lui, Cel în care se unesc toate darurile şi toate slujirile. Hristos 
este Slujitorul altarului (Evr. 8, 2), Arhiereul (5, 6), Apostolul 
(3, 1), Slujitorul (Rom. 15, 8; Luc. 22, 27), Păstorul (I Petr. 2, 
25), învăţătorul (Mat. 23, 8; loan 13, 14). 

înaintea tuturor darurilor Duhului şi ca o sinteză a aces- 
tora, Sfântul Pavel aşază dragostea: „Râvniţi însă la darurile 
cele mai bune şi vă arăt încă o cale care le întrece pe toate" 
(I Cor. 12, 31). Dragostea nu este, deci, un dar printre altele, 
ea este plinătatea Duhului, fără de care orice dar, chiar şi cel 
mai desăvârşit (cunoaşterea, credinţa, mucenicia, darul face- 
rii de minuni) nu are nici un preţ. Dragostea este liantul, ţesu- 
tul conjunctiv care dă viaţă slujirilor, care le înrudeşte cu slu- 
jirea Celui Unic, a Slujitorului prin excelenţă. 



PĂRiriŢll SI SINOADELE 

A 
Sliyirea Duhului în Biserică 

Scrierile patristice oglindesc în aceeaşi măsură ca şi rioul 
Testament mărturisirea fundamentală de credinţă a Bisericii 
în Iisus Hristos Cel mort şi înviat, în certitudinea trăirii pre- 
zenţei Duhului de viaţă dătător. Mai mult decât o reflexie 
asupra Duhului, Părinţii ne împărtăşesc o experiere a Duhului 
însuşi în Biserică. 

De altminteri, tema Duhului nu era încă prea distinctă în 
gândirea teologică de dinaintea sinoadelor de la Niceea şi 
Constantinopol. Se poate remarca, atât în Răsărit cât şi în 
Apus, la Roma ca şi la Alexandria, absenţa aproape totală a 
referirilor la lucrarea Duhului Sfânt în ordinea creaţiei, ex- 
cepţie făcând doar Sfântul Irineu din Lyon. 

Anumite expresii hristologice din primele veacuri lasă 
impresia unei confuzii între Fiul şi Duhul Sfânt: „Mu este nici 
o deosebire dacă spui că proorocii erau inspiraţi de Duhul sau 
iluminaţi de Cuvântul - scria Sfântul Teofil al Antiohiei (sec. II) 
- din moment ce Cuvântul este Duhul lui Dumnezeu" 5 . Cu 
toate acestea, dincolo de arhaismul limbajului, se poate 
desluşi un sens eminamente pozitiv în intuiţia fundamentală 
şi adevărată pe care aceste expresii o conţin, şi anume că 
Duhul îl umple pe deplin pe Hristos în timpul vieţii Sale 
pământeşti, tot aşa cum odihneşte peste Hristos pururea, 
neamestecat, desigur, dar şi nedespărţit. 

B 
Sfântul Irineu de Lugdun (Lyon). Duhul şi Biserica 

Sfântul Irineu, ca şi autorii creştini ai primelor trei veacuri, 
nu face încă speculaţii asupra a ceea ce se vor numi „relaţiile 
imanente" veşnice dintre Tatăl, Fiul şi Sfântul Duh. Tot ceea 
ce caută să aprofundeze şi să propovăduiască referitor la 
Sfânta Treime priveşte numai şi numai mântuirea noastră. 
Viziunea sa teologică asupra lumii şi a omului este întotdeau- 
na treimică. Repetă adesea că Tatăl, cu Mâinile Sale, care sunt 
Cuvântul şi Duhul, 1-a făcut pe om, plămădindu-1 din ţărână şi 
din Duhul Sfânt. Cuvântul şi Duhul constituie astfel cei doi 
mijlocitori ai revelaţiei iubirii şi comuniunii cu Tatăl. 

La Sfântul Irineu se poate observa o dublă mişcare a haru- 
lui treimic: pe de o parte, împărtăşirea harului dumnezeiesc 
pe care Tatăl îl dăruieşte Fiului, iar Fiul îl revarsă asupra 
Bisericii, har care este Duhul; pe de altă parte, acelaşi Duh 
este Cel care readuce făptura la Tatăl, prin Fiul. Duhul Sfânt 
nu cunoaşte limite în lucrarea Sa de pătrundere a acestui 

5. Ad Autolycum 2, Io. 

aluat omenesc din care trebuie să plămădească o unică Pâine, 
Trupul lui Hristos. Este o aceeaşi lucrare a Duhului, asupra 
Fiului dar şi asupra Bisericii, în taine ca şi în omul însuşi. 

Chiar dacă Duhul este prezent la crearea lumii şi în 
lucrarea proniatoare, rolul Său specific este însă cel de 
sfinţire, adică de împlinire a ţelului dumnezeiesc, rolul Celui 
care ne readuce la Tatăl: „Cei care sunt purtători ai Duhului lui 
Dumnezeu sunt conduşi la Fiul; Fiul, însă, îi înfăţişează Tată- 
lui, iar Tatăl le dăruieşte nestricăciunea. Deci, fără Duhul nu 
este cu putinţă să vezi pe Fiul lui Dumnezeu, iar fără Fiul 
nimeni nu se poate apropia de Tatăl, căci cunoaşterea Tatălui 
este Fiul, iar cunoaşterea Fiului lui Dumnezeu se face prin 
mijlocirea Duhului Sfânt. Cât priveşte Duhul, El este dăruit, 
după voia Tatălui, de către Fiul, ca Slujitor, şi anume cui 
voieşte şi cum voieşte TatăT 6 . 

în planul vieţii bisericeşti, Duhul este factorul de unitate 
prin excelenţă. Sfântul Irineu subliniază legătura care uneşte 
Duhul cu Euharistia. El vede jertfelnicul Euharistiei ca pe o 
vatră de la care primim o pregustare a vieţii veşnice, printr-o 
lucrare proprie Duhului: „însufleţiţi de aceleaşi simţiri, uceni- 
cii aduceau slavă lui Dumnezeu, în timp ce Duhul aduna la 
un loc seminţiile despărţite şi aducea ca ofrandă Tatălui pârga 
tuturor neamurilor. Iată de ce şi Domnul făgăduise să ne 
trimită un Mângâietor care să ne ducă la împăcarea cu Dum- 
nezeu (...) Căci, aşa cum din făină uscată nu poţi, fără apă, să 
faci un singur aluat şi o singură pâine, tot aşa şi noi, mulţime 
cum eram, nu puteam să devenim una în Hristos Iisus fără 
Apa venită din cer" 7 . 

Euharistia este împărtăşirea Duhului tot atât cât şi împăr- 
tăşirea Cuvântului. Sinteza treimică a Sfântului Irineu reuneşte 
mărturisirea de credinţă tradiţională, experienţa sacramentală 



6. Dem. apost. 7. 

7. Adv. Haer. 111,17,2. 

şi duhovnicească şi doctrina teologică într-un mod mult mai 
deplin decât toţi predecesorii şi contemporanii săi. El a fost 
primul teolog care, în mod consecvent şi susţinut, a plasat 
Persoana Sfântului Duh într-un sistem pe deplin trinitar. 

C 
Origen 

Pentru a formula o judecată dreaptă, este pe cât de nece- 
sar pe atât de dificil să distingem în scrierile lui Origen ceea 
ce constituie mărturia credinţei ecleziale, care merge până la 
martiriu, de ceea ce aparţine îndrăzneţului şi vigurosului teo- 
log, atunci când cercetează înălţimile neapropiate ale Fiinţei 
dumnezeieşti şi veşnice. 

în Tratatul despre rugăciune, Origen stabileşte o anume 
progresie în cunoaşterea Prea Sfintei Treimi. Doar lucrarea lui 
Hristos nu este suficientă pentru a împărtăşi revelaţia deplină 
a Treimii: „Avem nevoie de încă Cineva care să ne deschidă şi 
să ne dezvăluie toate (...) Altfel nimic nu va fi considerat 
încheiat de către cel căruia îi lipseşte Duhul Sfânt, prin Care 
se împlineşte taina Prea Sfintei Treimi" 8 . 

Se cunosc tendinţele subordinaţioniste ale teologiei trinitare 
la Origen, care au dus la condamnarea sa de către Sinodul V 
Ecumenic de la Constantinopol (553). Doctrina sa despre cele 
trei sfere de influentă (Tatăl dăruieşte fiinţa, Fiul, raţionali- 
tatea, Duhul, sfinţenia) este o consecinţă riguroasă a acesto- 
ra. Limitând astfel rolul Sfântului Duh la sfinţirea în Biserică, 
Scriptură şi Taine, Origen tinde să-L excludă de la orice par- 
ticipare directă la lucrarea creatoare a Tatălui şi la cea mân- 
tuitoare a Fiului. Aceeaşi tendinţă se întâlneşte şi la Părinţii de 
dinainte de niceea, cu excepţia Sfântului Irineu. 

8. Horn. in Jos. 3,2. 



SFÂNTUL DUH 35 

Pe de altă parte, Origen ar putea fi considerat un precursor 
şi în ceea ce priveşte anumite învăţături în spiritul doctrinei 
Filioque, dată fiind afirmaţia sa că Duhul purcede şi de la Fiul 9 . 

în general, la Origen, hristologia Evangheliilor lasă prea puţin 
loc acţiunii Duhului Sfânt în Iisus; dacă Duhul Se pogoară şi 
sălăşluieşte în Iisus la botez, aceasta este numai pentru a putea 
fi împărtăşit credincioşilor, încă din noaptea învierii Domnului. 

în schimb, în timpul Bisericii, Duhul este modul necesar 
al prezenţei lui Hristos, Sfânta Scriptură fiind lăcaşul inspi- 
raţiei Duhului Sfânt, căci Acesta sălăşluieşte în Scriptură în 
aceeaşi măsură ca şi Cuvântul: Hristos este cheia acesteia, iar 
Duhul, suflarea. în tălmăcirea Scripturii îşi dă Origen frâu liber 
inspiraţiei, deschizându-se cel mai mult revărsării Duhului. 

D 
Dumnezeirea Sfântului Duh. Sfântul Atanasie 

Raţionamentul teologic al Sfântului Atanasie este riguros, 
în Scrisorile către Serapion susţine dumnezeirea Duhului 
Sfânt, alături de cea a Tatălui şi a Fiului. Spre deosebire de 
Origen, Sfântul Atanasie extinde rolul Duhului la sfera creaţiei: 
„Una este, deci, virtutea lucrătoare a Treimii" 10 . Astfel, curen- 
tul sfinţitor pornit de la Tatăl ajunge neabătut la făpturi, prin 
Fiul, în Duhul Sfânt 11 . Sfântul Atanasie dezvoltă cu fermitate 
ideea unei prezenţe şi a unei comuniuni reciproce a Fiului şi 
a Duhului, asemănătoare celei a Fiului cu Tatăl: „Nu este îngă- 
duit a aşeza Duhul Sfânt printre făpturi, El, Care este întru Fiul 
şi are pe Fiul în EL nici de a-L despărţi de Cuvântul şi de a 
ştirbi astfel Treimea" 12 . 



9. Cf. îndeosebi Comm. in Jo. 2,10. 

10. Scrisori către Serapion, 1,31. 

11. Ibid., 1,20. 

12. Ibid., 1,21. 

Părinţii capadocieni: 
treimea care a cântat Treimea 

Aşa i-a numit tradiţia ortodoxă. într-adevăr, între cei trei 
teologi: Sfântul Vasile cel Mare, prietenul şi părtaşul său întru 
ucenicie, Sfântul Qrigorie Teologul, şi fratele său, Sfântul 
Qrigorie de Hyssa, aflăm o vădită înrudire spirituală, o adevă- 
rată „comuniune" de duh şi de gând, care i-a făcut pe ultimii 
doi să poată continua gândirea şi strădaniile celui dintâi. 

Cu toate acestea, caracteristica proprie fiecăruia dintre 
cei trei Capadocieni iese cu putere în evidentă. Dimensiunea 
pastorală şi pedagogică a operei Sfântului Vasile îşi pune pe- 
cetea pe „iconomia sa doctrinala", iar sensul rolului propriu al 
Ipostasurilor dumnezeieşti şi puterea sfintitoare a Duhului 
Sfânt rămâne linia de forţă a geniului său teologic. 

Sfântul Qrigorie de nazianz tâlcuieşte în chip mai desluşit 
dumnezeirea Duhului şi cântă neasemuit înălţimile Duhului în 
taina cincizecimică a Bisericii. 

Sfântul Qrigorie de Hyssa pune bazele unei teologii a Hu- 
melor divine, considerate ca energii veşnice (împărăţie, înţe- 
lepciune, Ungere etc.) comune Persoanelor treimice, dar asu- 
mate de fiecare dintre Acestea în mod propriu şi unic. 

Regăsim la Sfântul Vasile cele două mişcări ale harului tre- 
imic, către Tatăl şi de la Tatăl: „Calea cunoaşterii lui Dumnezeu 
merge deci de la Duhul care este unul, prin Fiul care este unul, 
până la Tatăl care este unul, iar în sens invers, bunătatea 
firească, sfinţenia firii şi demnitatea împărătească se revarsă 
de la Tatăl, prin Fiul Cel Unul Născut, până la Duhul" 13 . 

Darul Duhului este condiţia prealabilă pentru a contempla 
Cuvântul, El însuşi chip al Tatălui: „Când, sub influenţa unei 

13. Despre Sfântul Duh XVIII, 47, SC 17 bis, p.413. 

puteri iluminatoare, îti îndrepţi privirea spre frumuseţea Chipului 
lui Dumnezeu cel nevăzut şi prin ea te înalţi până la spectacolul 
desfătător al Arhetipului, Duhul cunoaşterii este nedespărţit de 
aceasta, dăruind în El însuşi, celor care doresc să privească 
Adevărul, puterea de a vedea Chipul; nu lasă să fie descoperit 
dinafară, ci în Sine arată slava Fiului Unuia născut, iar adevăra- 
ţilor închinători le dăruieşte ştiinţa lui Dumnezeu" 14 . 

Când caută să exprime în mod adecvat interioritatea Du- 
hului în inima celor sfinţiţi, Sfântul Vasile foloseşte o imagi- 
ne spaţială, cea a „locului" sau a „spaţiului": Duhul Sfânt este 
locul adevăratei închinări. „Astfel, Duhul este cu adevărat 
locul sfinţilor, iar sfântul este pentru Duh un loc al Său, 
întrucât se oferă să locuiască cu Dumnezeu şi se numeşte 
templul Său" 15 . 

Duhul Sfânt este deci „locul" şi „spaţiul" închinării, într-o 
mişcare ascendentă, căci fără Duhul suntem ca şi întemniţaţi; 
dar El este şi locaş al sfinţirii treimice, într-o mişcare descen- 
dentă, până la noi. Inima omului este lăcaşul Duhului, îndeo- 
sebi inima sfinţilor. Desigur, „sfinţii nu primesc decât o împăr- 
tăşire parţială a Duhului" 16 , precizează Sfântul Vasile, în timp 
ce „între Duhul şi Fiul, între Uns şi Ungere, între împărat şi 
împărăţie nu este nici o distanţă" 17 . „Cuvântul şi Duhul, scrie 
Vladimir Lossky, rezumând în chip fericit gândirea Părinţilor 
capadocieni, cele două raze ale aceluiaşi soare, sau mai 
curând doi noi sori, sunt de nedespărţit în lucrarea Lor de 
manifestare a Tatălui" 18 . 

împotriva pnevmatomahilor, care au constituit ultimul val 
al arianismului în declin în timpul celei de-a doua jumătăţi a 
sec. IV, Sfântul Vasile a aplicat „iconomia doctrinală", acea 



14. Ibid. 

15. Despre Sfântul Duh, XXVI, 62, SC 17 bis, p.473. 

16. Comm. in Ps., 44,8. 

17. Qrigorie de ttyssa, C. Eun., 2,2. 

18. Theologie mystique de l'Eglise d'Orient, Paris, 1944, p.60. 

prudentă pastorală care ocoleşte discuţiile asupra termenilor, 
învăţând esenţialul credinţei. Geniul teologic aJ Sfântul Vasile, 
şi nu mai puţin tactul său duhovnicesc, l-au ajutat să găsească 
cuvintele potrivite pentru a vorbi de dumnezeirea Duhului, 
situând taina Sfântului Duh în cadrul lucrării Sale sfinfitoare, în 
mişcarea însăşi de închinare, al cărei izvor şi forţă este tocmai 
Duhul. Evitând „deofiintimea" simbolului niceean, el afirmă în 
primul rând egalitatea de cinstire şi deci de închinare care se 
cuvine Duhului tot atât cât şi Tatălui şi Fiului, situându-se de 
la bun început în cadrul limbajului evlaviei liturgice şi al trăirii 
duhovniceşti. 

Trebuie amintit că Sinodul Ecumenic de la Constantinopol 
(381), care avea să reabiliteze definitiv dogma dumnezeirii 
Sfântului Duh, retine termenii inspiraţi de Sfântul Vasile: 
„(Cred) întru Duhul Sfânt, Domnul de viată Făcătorul, Care de 
la Tatăl purcede, Cela ce împreună cu Tatăl şi cu Fiul este 
închinat şi slăvit Care a grăit prin prooroci". 

F 
Şcoala exegetică din Antiohia 

Este instructivă, pentru început, o juxtapunere a doctrinei 
teologice a celor doi principali dascăli din Şcoala antiohiană, 
Teodor de Mopsuestia şi Sfântul loan Gură de Aur, amândoi 
ucenicii marelui exeget antiohian Diodor de Tars. în primul 
rând, se observă locul preponderent acordat lucrării Sfântul 
Duh în sistemul hristologic al lui Teodor. Ideea unei „consti- 
tuţii pnevmatologice" 19 a lui Hristos este comună şi lui Teodor 
şi lui loan Gură de Aur, dar, spre deosebire de cel din urmă, 
această idee, preţioasă în sine, îl va determina pe Teodor să 
lase în umbră prezenta Logosului dumnezeiesc în lisus şi să 

1 9. IPS Mitropolit loan Zizioulas. 

sublinieze într-un mod extrem „nevoia omenească" de Duhul 
pe care o resimţea lisus în vederea lucrării Sale mântuitoare 
şi a propriei Sale „înfieri" de către Tatăl. Sfântul Chirii al 
Alexandriei avea să-şi dedice cea de-a IX-a Anatematismă 
respingerii învăţăturii despre sălăşluirea Duhului în Hristos 
asemenea unei „puteri străine". 

La polul opus lui Teodor de Mopsuestia, Sfântul Ioan Gură 
de Aur dă dovadă de un remarcabil echilibru şi de o judecată 
sigură în ceea ce priveşte sensul prezenţei Duhului Sfânt în 
lisus Hristos. nu ezită să afirme că „Hristos este acoperit din 
toate părţile de către Duhul Sfânt" 20 , că este „plin de Duhul 
încă de la început" 21 , că „lisus este duhovnicesc, căci Duhul 
însuşi L-a zidit. Dumnezeu Cuvântul şi toată energia Duhului 
sălăşluiesc în El" 22 . 

în timp ce pentru Teodor, lisus a fost botezat în Iordan 
pentru că avea nevoie de Duhul „ca să săvârşească ceea ce 
avea de făcut (...) şi ca să fie curăţit", Sfântul Ioan Gură de Aur 
afirmă, dimpotrivă, că „lisus a primit botezul lui Ioan nu din 
nevoie de Duhul, ci numai ca mărturie, căci nimeni nu poate 
primi ceea ce deja îi aparţine" 23 . 

Potrivit logicii riguroase a hristologiei lui Teodor, între învi- 
erea lui lisus, prin puterea Duhului Sfânt, şi dăruirea Duhului 
de viaţă dătător celor credincioşi, prin Sfintele Taine, există o 
legătură de cauzalitate şi de continuitate: „El Cel dintâi a primit 
nemurirea prin Duhul Sfânt, devenind astfel pentru noi Cel 
care ne dăruieşte împărtăşirea cu aceste bunuri" 24 . 

Pentru Teodor, taina Euharistiei realizează identitatea din- 
tre trupul „pnevmatic al lui Hristos cel înviat şi trupul euharis- 



20. împotriva Anomeilor 6, 6. 

21. Horn. 9 in Epiph., 3. 

22. In tlaebr. 15,2. 

23. Comm. in îs., 42. 

24. liom. 10, 2 şi 19, 30. 

tic care dăruieşte nemurirea: pâinea şi vinul au devenit trupul 
şi sângele lui Hristos prin venirea Duhului Sfânt, pentru că şi 
trupul Domnului nostru a fost uns şi a primit Duhul" 25 . Tre- 
buie precizat că sensul rolului primordial al Duhului Sfânt în 
sfinţirea euharistică şi în îndumnezeirea credincioşilor este 
comun întregii tradiţii antiohiene. 

Originalitatea Sfântului Ioan Gură de Aur constă, fără 
îndoială, în modul său de a insista asupra puterii, plenitudinii 
şi actualităţii Cincizecimii în prezentul cotidian al Bisericii: 
Xincizecimea este o sărbătoare permanentă" 26 . Această con- 
cepţie asupra Euharistiei ca Cincizecime perpetuă se va regăsi 
şi în scrierile lui Nicolae Cabasila, în secolul al XlV-lea. 

Sfântul Ioan Gură de Aur este stăpânit, pe de o parte, de 
nostalgia Bisericii primare („cei dintâi creştini aveau un singur 
suflet... astăzi, nici unul dintre noi nu-şi cunoaşte fratele" 27 ) 
şi, pe de altă parte, de încrederea nestrămutată în prezenta 
mereu vie şi reală a harismelor Duhului în Biserica vremii sale. 
Lipsa minunilor nu-1 tulbură pe marele predicator: „Şi astăzi îl 
avem pe Duhul Sfânt... Altfel, Biserica nu ar putea dăinui; 
dacă dăinuie, este un semn evident al prezenţei Duhului" 28 . 

G 
Sfântul Chirii al Alexandriei 

Sfântul Chirii şi-a însuşit toate acumulările pe plan teolo- 
gic şi spiritual realizate în epoca sinoadelor trinitare, integrând 
aceste date într-o sinteză teologică ce poartă amprenta puter- 
nicei sale personalităţi şi care i-a atras renumele de „pecete a 
Părinţilor". 



25. horn. cat. 2,12. 

26. Hom. I in Pent. 

27. Horn. 40, 4 in Act. 

28. Horn. 1.3 in Pent. 

Imaginile cele mai evocatoare privind legătura de unitate 
dintre Fiul şi Duhul le aflăm la Sfântul Chirii în învăţătura sa 
despre sfinţire. Descoperim aici elaborarea unei adevărate 
teologii a energiilor şi atributelor Cuvântului întrupat. Duhul 
Sfânt apare, pe de o parte, ca harul multiform care izvorăşte 
din Hristos, sau pe care Hristos îl împărtăşeşte făpturii; pe de 
altă parte, Duhul Sfânt însuşi este Cel care modelează făptura 
şi o face conformă Chipului dumnezeiesc, adică Fiului veşnic. 
Duhul Sfânt apare când ca artizanul, sau mai bine zis sculp- 
torul care realizează cu fidelitate copia arhetipului, când ca 
mediul viu în care se mişcă ipostasurile şi în care Tatăl şi Fiul 
lucrează asemănarea. 

Fie că este vorba de tema mirosului de bună mireasmă 
duhovnicească, fie de tema frumuseţii, întotdeauna Duhul 
Sfânt este cel care ne face asemenea frumuseţii dumneze- 
ieşti: „Plămădiţi, mulţumită Duhului, după frumuseţea dum- 
nezeiască şi transcendentă a Fiului, ne facem părtaşi firii dum- 
nezeieşti " 29 . 

Omul a fost creat în vederea vieţii dumnezeieşti şi a îm- 
părtăşirii Duhului. Din cauza căderii în păcat, a fost lipsit de 
Duhul: „Din cauza păcatului, Duhul nu mai poate odihni peste 
oameni. Dar atunci când Fiul lui Dumnezeu Se face om. El 
este primul - ca pârgă a neamului omenesc - peste care Duhul 
odihneşte, pentru a odihni şi peste noi" 30 . Dar, odihnind peste 
Fiul potrivit firii Sale omeneşti, Duhul este totodată propriul 
Duh al Fiului, Care izvorăşte din El, dar într-un chip atât de 
intim încât Iisus Se numeşte pe Sine Duh, Duhul nefiindu-I 
străin. Până şi trupul Său, El îl înfăţişează ca fiind plin de ener- 
gia de viaţă dătătoare a Duhului, căci de acum înainte El îşi 
numeşte trupul Duh, fără a nega însă că este totuşi trup 31 . 



29. Dialog IV. 

30. In îs A l t l. 

31. Cf. Comm. in Jo. 6,63. 

H 

Fericitul Augustin 

De-a lungul întregii vieţi, Fericitul Augustin a meditat asupra 
tainei treimice. Elaborarea teologica din De Trinitate nu a fost 
încheiată decât spre sfârşitul vieţii sale. Cum să sesizezi ceea ce 
este propriu Duhului, ceea ce îl distinge de Tatăl şi de Fiul? 
Insistând asupra deplinei unităţi fiinţiale a celor Trei Persoane 
dumnezeieşti, el va numi Duhul Iubirea Tatălui pentru Fiul, sau 
chiar Duhul Amândurora. Astfel, în mod necesar, Duhul trebuie 
să purceadă de la Amândoi, chiar dacă principaliter de la Tatăl. 
Această intuiţie augustiniană despre Duhul ca legătură de iubire 
a Tatălui şi a Fiului avea să determine definitiv orientarea în 
direcţia lui Filioque a teologiei latine medievale, precum şi defi- 
niţia dogmatică a Conciliului de la Lyon (1274). 

Este important să se recunoască legătura dintre gândirea 
treimică a Fericitului Augustin şi ecleziologia sa: „Pentru că 
(Duhul) Le este comun. Tatăl şi Fiul au voit să fim în comuniu- 
ne unii cu alţii şi cu Ei, adică întru Duhul Sfânt, Care este 
Dumnezeu şi dar al lui Dumnezeu (...) Căci în Duhul este 
readus la unitate Poporul lui Dumnezeu (...) Biserica este 
lucrarea proprie a Duhului Sfânt iar în afara ei nu există 
iertare a păcatelor" 32 . 

DUHUL SFÂTiT ÎH CULTUL BISERICESC 

A 
Pnevmatologla cultului 

Funcţia proprie celei de-a Treia Persoane este de a fi 
însăşi capacitatea şi locul laudei şi închinării. Duhul Sfânt este 
Cel care întipăreşte în noi dorul de Dumnezeu, Cel care ne 

32. Senmo 71. 

întoarce spre Domnul Iisus pentru ca, prin EL să ne înfăţişeze 
Tatălui. Pe de altă parte, Duhul este şi termen al binecuvân- 
tării Tatălui prin Fiul. Cultul creştin este, deci, o închinare în 
duh şi în adevăr (Ioan 4, 23-24), o închinare duhovnicească 
(Rom. 12, 1), în acelaşi timp prin puterea Duhului care lucrea- 
ză în Biserică, cât şi prin scopul acestei închinări, care este cel 
de a ne face pnevmatofori, purtători de Duh, preschimbaţi de 
El în omul cel nou, până vom ajunge toţi „la măsura vârstei 
deplinătăţii lui Hristos" (Efes. 4, 13), la starea lui Hristos smerit 
şi preaslăvit (Filip. 2, 6-1 1). 

Dacă este adevărat că cultul creştin ne integrează în 
marea mişcare a rugăciunii, a mijlocirii pământeşti şi cereşti a 
Marelui Arhiereu Iisus, trebuie să adăugăm că Duhul Sfânt 
constituie obiectul, conţinutul unic al acestei invocări, al aces- 
tei „epicleze" a lui Hristos. Cultul creştin în întregime consti- 
tuie astfel o epicleză neîncetată care culminează în Cincize- 
cimea perpetuă, adică în prezenta permanentă a Duhului în 
Biserică, Templul Său. 

în epoca Sinodului al Il-lea Ecumenic de la Constantinopol 
(381), la sfârşitul conflictului, odată cu izbânda Bisericii asu- 
pra ereziei pnevmatomahilor, este afirmată şi justificată din 
punct de vedere teologic egalitatea de închinare şi slăvire a 
Duhului cu Tatăl şi cu Fiul (termenii aparţin Sfântului Vasile şi 
au fost preluaţi întocmai în învăţătura despre Sfântul Duh 
mărturisită în Simbolul de credinţă niceo-constantinopolitan). 
De acum înainte, Duhul Sfânt nu mai este doar „locul" şi pute- 
rea închinării, ci chiar termen al acesteia; nu mai este doar 
„spaţiul" sfinţirii, ci Sfintitorul însuşi, asemenea Tatălui şi Fiului. 

Dimensiunea atât treimică, cât şi pnevmatologică a cultului 
şi a tainelor se accentuează. Vechea sărbătoare a Cincizecimii 
se va desprinde de perioada pascală devenind o sărbătoare 
autonomă, care are de acum înainte în centrul său pomenirea 
pogorârii Sfântului Duh asupra ucenicilor. Rânduiala ungerii 

cu mir de după botez se generalizează, ca „dar" specific al 
Sfântului Duh, şi astfel apar primele cateheze mistagogice cu 
privire la mirungere (Sfântul Chirii al Alexandriei şi succesorii 
săi). în sfârşit, epicleza euharistică dobândeşte o importantă 
tot mai mare în săvârşirea tainei şi în elaborarea teologiei 
sacramentale. 

înţelegem astfel exultatia Sfântului Qrigorie de Hazianz, 
Teologul, care, cu multă îndrăzneală dar nu fără motiv, a com- 
parat această perioadă binecuvântată a proclamării sinodale a 
dumnezeirii Sfântului Duh cu etapele hotărâtoare ale reve- 
laţiei treimice: „Vechiul Testament mărturisea limpede pe 
Tatăl şi mai ascuns pe Fiul. Houl Testament L-a arătat pe Fiul 
şi a lăsat să se întrezărească dumnezeirea Duhului. Acum, 
Duhul S-a încetăţenit printre noi şi ne dăruieşte o vedere mai 
limpede asupra Sa" 33 . 

B 
Iniţierea creştină 

Adevăratul Săvârşitor al iniţierii baptismale este Duhul 
Sfânt însuşi, marele Slujitor al Tainelor ecleziale. în El şi 
prin El se realizează întâlnirea şi unirea cu Iisus Hristos. La 
rândul Său, Domnul devine Dătător al Duhului; această 
dăruire este inaugurată într-o Cincizecime personală la 
botez şi se perpetuează în viaţa Bisericii, prin Cincizecimea 
euharistică. 

întreaga derulare a rânduielilor baptismale implică o acţi- 
une constantă şi tainică a Duhului; Acesta insuflă omului 
dorul de Dumnezeu şi-i dezvăluie chipul lui Hristos. Pregătirea 
catehumenală, exorcismele, lepădarea de Satana, alipirea de 
Hristos, fiecare etapă a luptei duhovniceşti se desfăşoară sub 

33. Cuvântarea XXXL26. 

semnul şi întru puterea Duhului. Prin sfinţirea apei botezului, 
mediul viu al apei este exorcizat de puterile diavoleşti şi pă- 
truns de harul Duhului. Untdelemnul apa, mirul (iar mai târ- 
ziu darurile euharistice, pâinea şi vinul) sunt pnevmatizate şi 
devin instrumentele şi vehiculele sfinţirii omului. în sfârşit, în 
afundarea baptismală, moartea şi naşterea coincid: moartea 
omului vechi şi a păcatului, naşterea la viata cea nouă în 
împărăţia Duhului care infuzează sămânţa vieţii în trupurile 
noastre muritoare. 



C 
Euharistia 

în taina euharistică, darul Duhului se înnoieşte şi se per- 
petuează în Biserică, în Euharistie, înţeleasă ca focar de con- 
vergenţă şi de prezenţă treimică în plenitudine. Cuvântul lui 
Dumnezeu plin de Duhul conduce la Euharistie, o constituie 
şi o realizează, aceasta izvorând din El prin mărturia însăşi a 
vieţii creştine. 

în celebrarea euharistică şi în învăţătura sa teologică, 
Ortodoxia acordă o importanţă cu totul deosebită epiclezei 
Sfântului Duh. Pentru învăţământul ortodox, epicleza a devenit 
aproape exclusiv momentul pnevmatic prin excelenţă, indi- 
când intervenţia sfinţitoare a Sfântului Duh asupra cinstitelor 
daruri. în realitate, rolul Sfântului Duh depăşeşte cadrul unei 
formule punctuale. Euharistia Bisericii (şi Biserica euharistică) 
este în întregime epicleză-invocare, aşa cum este în întregime 
memorial şi comuniune, dar totdeauna în Duhul. 

Putem deosebi două orientări ale epiclezei euharistice şi 
deci ale Bisericii înseşi în atitudine epicletică: epicleza către 
Hristos, care nu se poate face decât în Duhul („Şi Duhul şi 
mireasa zic: Vino, Doamne lisuse", Apoc. 22, 20), şi epicleza 

propriu-zisă a Sfântului Duh, care se alătură rugăciunii lui 
Hristos însuşi pentru trimiterea celuilalt Mângâietor (loan 14, 16). 
întreg cultul Bisericii trebuie înţeles în perspectiva acestei 
mijlociri cereşti a lui Hristos pe lângă Tatăl pentru trimiterea 
Duhului peste Biserică, peste Sfintele Daruri, peste comuni- 
tatea credincioşilor, peste lume. 

Rugăciunea de pogorâre a Sfântului Duh este deci o 
rugăciune care priveşte atât adunarea, cât şi cinstitele Daruri. 
Prefacerea darurilor se face în vederea împărtăşirii credin- 
cioşilor cu tainele dumnezeieşti. Acelaşi Duh, Care Se pogoară 
peste daruri şi le preface în adevăratul Trup şi Sânge al lui 
Hristos, ne preface şi pe noi, prin aceeaşi mişcare sfinţitoare, 
în Trupul şi Sângele lui Hristos şi în Temple ale Duhului Său 
de viaţă dătător. Trebuie evitată, însă, primejdia de a izola, pe 
de o parte, sfinţirea de contextul său treimic, iar pe de altă 
parte, de a uita scopul acesteia, care este sfinţirea comunităţii 
ecleziale. 

Lucrarea euharistică a Duhului Sfânt nu se limitează la 
cadrul ritual al tainelor. Dimensiunea cincizecimică a Euharis- 
tiei şi a Bisericii implică deci, în chip necesar, expansiunea 
misionară şi apostolică a Bisericii în lume, prin trimiterea 
finală a adunării întru Duhul, trimitere prezentă în toate litur- 
ghiile creştine („Cu pace să ieşim", „Mergeţi în pacea lui 
Hristos"), care exprimă permanenta supunere a Bisericii la 
porunca Domnului: „Mergeţi în toată lumea şi propovăduiţi 
Evanghelia ia toată făptura" (Marc. 16, 15). Liturghia expri- 
mă, astfel, prin adunarea euharistică şi prin trimiterea în 
lume, legea profundă a ritmului Bisericii, care se adună din 
cele patru laturi ale pământului, se constituie în închinare şi 
comuniune, apoi se împrăştie, întărită şi hrănită cu Pâinea 
vieţii, îndemnată fiind de Duhul să propovăduiască şi să-L 
facă văzut pe Hristos, unicul Domn şi Stăpân al Bisericii, 
împăratul lumii. 

DUHUL SFÂNT, VIAŢA BISERICII 

Liturghia constituie locul prin excelenţă al Duhului, me- 
diul dumnezeiesc în care se realizează împărtăşirea cu viata 
dumnezeiască. Dar trăirea însăşi a Duhului este mai diversifi- 
cată, pe măsura diversităţii persoanelor umane, în harisme, 
vocaţii şi slujiri. întreaga tradiţie duhovnicească a Ortodoxiei, 
începând cu primele veacuri şi până în zilele noastre, dă măr- 
turie despre prezenta sfintitoare a Duhului în Trupul eclezial 
al lui Hristos, astăzi, ca şi în ziua Cincizecimii: „Pogorât o dată, 
Duhul Sfânt nu ne-a părăsit, ci este cu noi şi va fi până la 
sfârşit" 34 . 

Există o corespondentă profundă între expresia liturgică a 
Euharistiei - Cincizecime perpetuă a Duhului - şi experienţa 
sfinţilor şi a oamenilor duhovniceşti: şi într-una şi în cealaltă, 
Duhul Sfânt este Cel care creează dinamismul chemării, al 
întâlnirii, al prefacerii omului în Templu al lui Dumnezeu. Acest 
sens al rugăciunii Duhului în inima omului este trăit cu mare 
intensitate în tradiţia rugăciunii inimii, chemare neîncetată a 
numelui lui Iisus: „Atunci când Duhul Sfânt Se sălăşluieşte în 
om, acesta nu mai poate înceta de a se ruga, căci Duhul nu 
încetează de a Se ruga în el" 35 . 

Primind Duhul Sfânt în adâncul său, Biserica este lăuntric 
pătrunsă de Acesta, prin revărsarea darurilor Sale, astfel încât 
Duhul însuşi este Cel „care mijloceşte pentru noi", „cel care 
ne face să strigăm: Ava, Părinte", cel care aşteaptă şi ade- 
vereşte venirea Domnului Iisus. 

Toate structurile Bisericii sunt determinate de către îndoi- 
ta mijlocire, simultană şi reciprocă, a Fiului în Duhul, şi a 
Duhului în Fiul, prin această dublă prezenţă reală a Domnului 



34. Micolae Cabasila, Tâlcuirea dumnezeieştii liturghii XXVIII, 2. 

35. Issac Şirul, Oeuvres spirituelles, Discours 85, trad. de J. Touraille, DDB, 
1981, p. 437-438. 

Iisus şi a Mângâietorului şi, în Ei şi prin Ei, prin întâlnirea cu 
Tatăl, izvor şi ţintă a comuniunii dumnezeieşti. Există astfel în 
Biserică un echilibru fundamental, dar niciodată dobândit 
odată pentru totdeauna, ci mereu de reînnoit, între principiul 
tradiţiei, al ascultării, al ordinii, al formelor sacramentale, litur- 
gice, canonice, pe de o parte, şi cel al libertăţii, al creaţiei, al 
propriei responsabilităţi, al integrităţii ireductibile a persoanei 
umane, a comunităţii locale, a harului dumnezeiesc care inte- 
riorizează formele, structurile, care asigură o relaţie verticală 
unică şi necesară între persoană şi Dumnezeu, între adunarea 
locală şi întâistătătorul. în acest sens, inspiraţia Duhului trebuie 
mereu reînnoită şi nu poate fi codificată, întrucât se întru- 
pează: Adevărul este întotdeauna viu şi niciodată pe deplin 
conform formulărilor dogmatice care îl exprimă, dar îl şi 
încorsetează. 

Cuvântul este chezaş că într-adevăr Duhul este Cel care 
lucrează, şi-L identifică în darul deosebirii duhurilor. Dar 
aceasta nu înseamnă că astfel Cuvântul ar supune Duhul vre- 
unei ierarhii sau instituţii. Duhul suscită şi în zilele noastre 
harisme profetice care pot intra în conflict cu ierarhia sta- 
bilită, dar nu infailibilă, care o pot îndemna la pocăinţă sau îi 
pot vesti judecata lui Dumnezeu. Proorocia este tot atât de 
inerentă firii înseşi a Bisericii ca şi preoţia împărătească, sau, 
mai curând, constituie unul din aspectele esenţiale şi inalie- 
nabile ale ungerii preoţeşti a Bisericii de către Duhul Sfânt la 
Cincizecime. Acesta este un Duh al ordinii, dar ordinea dum- 
nezeiască nu se potriveşte întotdeauna şi în toate cu cea a 
ierarhiei constituite. 



II 



ODIHNA DUHULUI PESTE FIUL 

„HmSTOLOGIA PHEVMATICĂ- 

LA PĂRinŢO CAPADOCIEWI 1 



OBSERVAŢII GENERALE 
CU PRIVIRE LA HRISTOLOQIE ŞI LA DUHUL SFÂTÎT 

Alegerea acestei teme s-a făcut din două considerente, 
unul, general, celălalt, special. Este vorba, înainte de toate, 
despre o preocupare teologică privind un fapt devenit treptat 
certitudine, şi anume că maniera clasică de predare a hris- 
tologiei acordă adesea un loc insuficient, modest, chiar inexis- 
tent, rolului jucat de Duhul Sfânt în descoperirea tainei lui 
Hristos, Cuvântul întrupat, pe de o parte, şi Fiul Omului prea- 
slăvit şi înălţat, pe de altă parte. 

Şcolile teologice, în general, au redus pnevmatologia fie la 
un capitol al teologiei treimice, relativ la purcederea veşnică 
a Duhului Sfânt doar din Tatăl, fie, pe de altă parte, la un capi- 
tol despre darurile Duhului în Biserică şi lucrarea sfinţitoare a 



1 . Această conferinţă a fost ţinută la şedinţa solemnă anuală („Convocare") 
a Seminarului de Teologie ortodoxă Sf. Vladimir, New-York , la 30 ian. 1984. 
Principiul acestor Convocări anuale la sărbătoarea Sf. Trei Ierarhi a fost stabilit de 
Decanul seminarului, Protopresbiterul Alexander Schmemann, care 1-a invitat pe 
autor la această reuniune. Domnul 1-a chemat la Sine pe Părintele Alexander la 
13 dec. 1983, dar aceste convocări aveau să rămână legate de amintirea sa, de 
personalitatea sa religioasă care şi-a pus pecetea asupra Seminarului, pe întrea- 
ga viată şi dezvoltare a acestuia. Această conferinţă se doreşte un omagiu plin de 
gratitudine adus memoriei sale. 

Acestuia în viaţa duhovnicească a credincioşilor. Şi într-un caz, 
şi în celălalt, legătura organică şi „normativă" cu hristologia s-a 
pierdut sau este ignorată. Aşa cum Sfântul Qrigorie al Ciprului 
sau Sfântul Qrigorie Palama au legat domeniul purcederilor 
veşnice de cel al misiunilor temporale în sânul Preasfintei 
Treimi, introducând noţiunea de veşnică revărsare a energiilor 
divine necreate, îmi îngădui, la rândul meu, să susţin că afir- 
marea rolului crucial al ungerii lui Hristos de către Duhul leagă 
în mod organic domeniul odihnei veşnice a Duhului peste Fiul 
de cel al trimiterii temporale a Duhului, de către Hristos, peste 
Biserică, începând încă de la înviere. Trebuie reamintit în 
acelaşi timp rolul „central" al hristologiei ca loc fundamental 
al revelaţiei şi al reflexiei treimice, astfel încât structurile teolo- 
gice ale hristologiei, fie alexandrine, fie antiohiene, fie romane, 
să determine viziunea treimică însăşi. 

Pe de altă parte, dacă remarca Părintelui Qeorges Florovsky 
- cum că ecleziologia nu constituie decât un capitol, impor- 
tant, desigur, al hristologiei - este adevărată, atunci tot ceea ce 
am putea spune despre lucrarea Duhului Sfânt în Biserică, în 
Scriptură, în Taine, în ierurgii în general, trebuie să se înte- 
meieze pe taina lui Hristos însuşi, uns de către Duhul pentru 
mântuirea lumii, dar, în acelaşi timp, El însuşi lăcaş al Duhului 
din vecie. 

Aceasta este preocuparea fundamentală care străbate 
întreaga mea cercetare teologică din ultimii ani şi care m-a 
determinat să aleg acum acest subiect. 

Sunt convins că, atât pentru dezbaterea hristologică în 
sine, cât şi pentru soluţionarea creatoare a impasului creat de 
polemica multiseculară legată de Filioque, este important să 
ne putem înnoi schemele şi categoriile hristologice, şi aceasta, 
desigur, prin revenirea la izvoarele marii tradiţii patristice a 
Ortodoxiei. Aş vrea să citez un pasaj dintr-un articol al Părin- 
telui Jean Meyendorff: „Nu este posibil în nici un fel să-L 

desparţi sau să-L izolezi pe Duhul de Fiul, de „plinătatea 
Dumnezeirii" care a fost revelată în Hristos odată pentru tot- 
deauna. Astfel de încercări de separare sunt cele care au con- 
dus la reducţiile unilaterale ale mesajului creştin: noţiunea 
unei „a treia alianţe a Duhului", care urmează să se împlinească, 
mişcarea harismatică, opusă unei concepţii hristocentrice şi 
euharistice a Bisericii" 2 . îmi îngădui să adaug la acest citat 
menţionarea pericolului opus, inerent şi el acestei distor- 
sionări a lui Hristos şi a Duhului Său: este vorba de suprae- 
valuarea hristologiei, atunci când Biserica, Trupul viu al lui 
Hristos, devine o instituţie, iar credinţa vie este redusă la nişte 
capitole conceptuale de dogmatică. 

Un al doilea considerent, mai special, care mă îndeamnă 
să mă opresc asupra Părinţilor capadocieni ai secolului al IV-lea, 
este, desigur, această sărbătoare a Teologiei ortodoxe, legată 
în mod tradiţional de sărbătorirea celor trei mari Dascăli ai 
Bisericii. Din raţiuni care ţin de unitatea de gândire, m-aş măr- 
gini la cei trei Părinţi capadocieni: la Sfântul Vasile cel Mare, 
la prietenul său din tinereţe şi părtaş întru luptă, Sfântul Qrigo- 
rie Teologul, şi la fratele său mai mic, Sfântul Qrigorie de 
riyssa. îmi voi îngădui totuşi să adaug un capitol anume pen- 
tru Sfântul Ioan Gură de Aur. 

Cred că se poate afirma la modul general şi, desigur, 
schematic, că ceea ce s-ar putea numi o distorsionare a hris- 
tologiei şi a pnevmatologiei se întâlneşte, pentru prima dată 
în sinteza treimică a lui Origen, în secolul al IH-lea. 

Părinţii Apostolici din secolul al 11-lea şi Sfântul Irineu din 
Lyon aparţin încă tradiţiei iudeo-creştine, marcată de ceea ce 
s-a numit „hristologie pevmatică". Principalele texte scripturis- 
tice sunt, desigur: 1) relatarea pogorârii Sfântului Duh şi a odihnei 



2. J. Meyendorff, „The Theology of the Holy Spirit", în Catholicity and the 
Church, New York, 1983, p. 20. 

Sale peste Iisus la Iordan, conform Evangheliilor sinoptice, 
relatare confirmată de pasajul ioaneic corespunzător (1, 33); 2) 
propovăduirea lui lisus în sinagoga din Nazaret (Luc. 4, 16- 
32); 3) Evanghelia după Luca, ce acordă un loc fără egal 
Sfântului Duh; 4) Faptele Apostolilor, care relatează ungerea 
lui lisus de către Duhul Sfânt (10, 38; cf. 4, 27) sau 5) Epistola I 
către Corinteni, în care Sfântul Pavel îl vesteşte pe Hristos cel 
înviat în Duhul (15, 45; cf. şi II Cor. 3, 17). 

Trecând la Sfântul Irineu, descoperim o prezentare sintetică 
a tainei credinţei, unde fiecare temă teologică este pluridi- 
mensională, atotcuprinzătoare şi particulară în acelaşi timp. 
Suflarea Duhului pătrunde principalele direcţii ale gândirii 
Sfântului Irineu - iconomia trinitară, creaţia, omul, mântuirea, 
Biserica, darul nestricăciunii în împărăţie, dar anticipat prin 
Tainele Duhului, în viaţa hic et nune a Bisericii. 

în ceea ce ne priveşte, să reţinem doar că Sfântul Irineu 
dezvoltă în numeroase pasaje o adevărată „hristologie a Duhului 
Sfânt": dacă Cincizecimea inaugurează ungerea, adică odihna 
Duhului peste Biserică, aceasta se datorează faptului că trupul 
omenesc al Cuvântului este uns de Duhul. „Cu adevărat Duhul 
lui Dumnezeu a pogorât peste El, pentru ca, primind noi 
înşine belşugul acestei Ungeri, să fim mântuiţi" 3 . Şi, de ase- 
menea: „Domnul a recapitulat toate acestea în El, unindu-1 pe 
om cu Duhul şi făcând ca Duhul să sălăşluiască în om, deve- 
nind El însuşi capul Duhului şi dăruind Duhul pentru a fi capul 
omului, căci prin acest Duh vedem, auzim şi vorbim" 4 . 

Doctrina treimică a lui Origen se caracterizează prin: 1 ) o 
concepţie ierarhică, chiar subordinaţianistă, a relaţiei dintre 
Ipostasurile dumnezeieşti, nu fără analogie cu ierarhia plotinia- 
nă a ipostasurilor; 2) o teorie a celor trei sfere de influenţă, 



3. Adversus Haereses, III, 9,3; cf. SC 211, p. 1 1 1-1 13. 

4. Ibid., V,20,2; cf. SC 153,p.261. 

câte una pentru fiecare Ipostas dumnezeiesc: „Tatăl a dăruit 
tuturor făpturilor existenta, dar participarea la împărtăşirea cu 
Hristos, Care este Cuvântul - sau Raţiunea - îi face raţionali... 
harul Sfântului Duh este în ei pentru a-i face sfinţi prin parti- 
cipare... Au primit mai întâi de la Tatăl fiinţa, apoi de la 
Cuvântul, raţionalitatea, iar în al treilea rând, de la Sfântul Duh, 
sfinţenia../' 5 . 

în plus, întâlnim la Origen cunoscuta supraevaluare a multi- 
plelor funcţii ale Cuvântului (luminător, pedagog etc), în detri- 
mentul rolului Duhului, pe care-1 limitează la sfinţirea Bisericii 
şi la insuflarea Sfintelor Scripturi. 

întregul conflict al Bisericii cu arianismul, în secolul al IV-lea, 
se caracterizează, de altfel, prin disocierea reflexiei asupra 
dumnezeirii Cuvântului de cea a Duhului. în prima fază a 
polemicii ariene, aproape că nici nu este vorba de Duhul 
Sfânt, şi tot aşa va fi şi în structura marilor opere antiariene şi 
antieunomiene ale Părinţilor din secolul al IV-lea. 

De abia în ultima etapă a luptei sale pentru Ortodoxie, 
Sfântul Atanasie al Alexandriei va lărgi dezbaterea asupra 
dumnezeirii Duhului, constrâns fiind la aceasta de erezia 
pnevmatomahă. Dar apologia pe care o face deofiinţimii nu îi 
oferă încă resursele conceptuale necesare pentru a defini 
relaţia Duhului Sfânt cu Fiul altfel decât prin analogie cu 
relaţia Fiului cu Tatăl: „Duhul este numit şi este chip al Fiului", 
tot aşa cum Acesta este chip al Tatălui 6 . Părinţii Capadocieni 
vor prelua, la rândul lor, această formulă. 

Decât să analizez succesiv gândirea fiecăruia dintre Capa- 
docieni, am preferat să aleg ca fir conducător opera Sfântului 
Vasile al Cezareii, enumerând temele care mi se par impor- 
tante sau originale în gândirea sa. Pentru fiecare dintre aceste 



5. De principiis, l, 3,8, SC 252, p. 163. 

6. Lettres â Serapion, l, 24, SC 15, p.127. 

teme, voi completa când este cazul cu referinţe sau remarci 
privitoare la cei doi sfinţi Qrigorie. 

Aş dori să încep această incursiune în gândirea Părinţilor 
Capadocieni, şi îndeosebi a Sfântului Vasile, cu un citat din 
frumoasa carte a Părintelui Alexander Schmemann, La Voie 
historique de I'Orthodoxie 7 , unde Părintele Alexander evocă 
marea personalitate a Sfântului Vasile şi sensul întregii sale 
opere ecleziale. 

Mă aplec cu adâncă emoţie asupra acestui citat, intenţi- 
onat extins, din cartea Părintelui Alexander. Părerea sa despre 
marele episcop al Cezareii este exprimată în aceste rânduri cu 
un extraordinar simţ duhovnicesc al congenialităţii. De altfel, 
multe din cele ce scrie Părintele Alexander despre Sfântul 
Vasile în textul care urmează i se aplică lui însuşi în chipul cel 
mai fericit şi mai profund. Să-1 ascultăm: 

„în această lucrare de restaurare a vieţii Bisericii, trei epis- 
copi au jucat un rol cu totul deosebit. Obişnuim să-i numim 
pe toţi trei împreună „marii Părinţi Capadocieni". Este vorba 
de Vasile cel Mare, Qrigorie Teologul şi Qrigorie de Hyssa, 
care, împreună cu Sfântul Atanasie, sunt cei mai mari Părinţi 
şi dascăli din tradiţia Bisericii. După cum numele lui Atanasie 
cel Mare este pentru totdeauna legat de Sinodul de la Pficeea 
şi de lupta pentru apărarea hotărârilor acestuia, tot aşa Biserica 
datorează acestor trei mari sfinţi Părinţi, şi îndeosebi Sfântului 
Vasile, izbânda sa finală... 

Figura Sfântului Vasile cel Mare luminează cu o strălucire 
deosebită epilogul acestei lungi şi întunecate lupte, care dese- 
ori părea lipsită de speranţă. Bolnav, tânjind neîncetat după 
singurătatea monahală, după viaţa de contemplaţie şi creaţie 
teologică, el îşi va închina totuşi întreaga existenţă refacerii 
unităţii Bisericii, cu un tact, o răbdare şi o tenacitate fără mar- 



7. Ed. rusă, New York, 1954, p. 132, trad. engleză Henry Regnery Co., 
Chicago, 1966, p. 93 ş.u. 

gini. De atâtea ori părea că nu mai există nici o ieşire din 
impas, din dezbinarea care pătrunsese deja în trupul însuşi al 
Bisericii! Câte umilinţe, câte calomnii, câtă lipsă de înţelegere! 
Cu toate acestea, marele arhiepiscop al Cezareii nu a încetat 
câtuşi de puţin lupta. Această slujire neobosită i-a fost recu- 
noscută şi binecuvîntată de însuşi bătrânul Atanasie, cel care, 
înainte de a muri, şi-a putut în sfârşit petrece ultimii ani, cu 
pace, în sânul poporului său. Sfântul Vasile avea să-i ducă slu- 
jirea la bun sfârşit. Avea să moară în 379, aproape de izbân- 
da finală a teologiei niceene, adică în ajunul celui de-al doilea 
Sinod Ecumenic de la Constantinopol, asemenea lui Moise, 
care şi-a călăuzit poporul până la pământul făgăduinţei, fără a 
putea el însuşi să ajungă acolo". 

Aş dori să-mi structurez modul de abordare a Părinţilor 
Capadocieni în jurul a două mari teme fundamentale: 1) evo- 
luţia teologiei treimice şi specificitatea Duhului Sfânt; 2) locul 
Duhului Sfânt în iconomia mântuitoare a Fiului Celui veşnic. 

I 
TEOLOGIA TREIMICĂ 

M&rea noutate teologică adusă de Sfântul Vasile rezidă în 
stabilirea distincţiei terminologice dintre fiinţă (ousia) şi ipostas 
şi în precizarea caracterelor sau atributelor ipostatice proprii 
şi inalienabile ale fiecărui ipostas; este vorba de strădania de 
a determina, cu ajutorul Revelaţiei scripturistice, caracterul 
unic al fiecărei Persoane dumnezeieşti, atât în lucrarea crea- 
toare şi mântuitoare, cât şi în relaţiile veşnice ale Persoanelor 
treimice. Acesta este temeiul cel dintâi şi cel din urmă al per- 
sonalismului creştin, în taina veşnică - dar şi revelată în timp 
- a Preasfintei Treimi. Piu este vorba, la Sfântul Vasile, de un 
exerciţiu de teologie speculativă şi abstractă, ci de un efort 
existenţial de formulare teologică a celei mai autentice trăiri 

duhovniceşti, a viziunii credinţei şi cunoaşterii, privind specifi- 
citatea ipostasurilor dumnezeieşti, ireductibile, pe de o parte, 
dar şi aflate în comuniune reciprocă, pe de alta, în plinătatea 
nesfârşită a vieţii dumnezeieşti. Deosebirea dintre fiinţă şi 
ipostasuri elaborată de Sfântul Vasile va constitui de acum un 
câştig definitiv pentru învăţătura ortodoxă treimică, pe care şi-1 
vor însuşi cu rigurozitate tovarăşii săi de luptă. 

Ca text clasic, este citată de obicei Scrisoarea 38 către 
Qrigorie de ttyssa, din colecţia epistolară a Sfântului Vasile, 
scrisoare atribuita astăzi fratelui său Qrigorie de Myssa, cel 
care i-ar fi adresat-o lui Petru al Se vastei. în ce mă priveşte, 
subscriu nu fără rezerve la această opinie, dată fiind izbitoa- 
rea înrudire a stilului şi a terminologiei cu scrierile Sfântului 
Vasile; oricare ar fi realitatea, citez deci această scrisoare, căci 
expune în modul cel mai limpede doctrina deosebirii dintre 
ipostasuri. De altfel, poate fi completată cu alte două scrisori, 
a căror paternitate vasiliană nu este pusă la îndoială: Scrisoarea 
214 către Terenţiu (paragr. 4) şi Scrisoarea 236 către Amfi- 
lohie (paragr. 6) 8 . 

nu numai că termenul de ipostas este rezervat de acum 
înainte Persoanelor treimice, dar Sfântul Vasile şi, după el, con- 
tinuatorii săi, se vor strădui să definească - sau, mai curând, 
să descrie - caracteristicile sau modalităţile specifice fiecăruia 
dintre celei Trei Persoane, afirmând în acelaşi timp caracterul 
lor netransmisibil şi relaţia lor personală, atât între Ele cât şi 
faţă de făpturile raţionale. 

în Tratatul despre Sfântul Duh, la capătul unei remarcabile 
analize gramaticale a utilizării prepoziţiilor în Biblie, apoi în 



8. în acest sens a se vedea A. Spassky, Histoire des courants dogmatiques 
â Vepoque des conciles oecumeniques, t I, La question trinitaire. Moscova, 
1914, p. 490 ş. u. (în rusă); a se vedea şi J. Gribomont, „notes biographiques 
sur S. Basile le Grand", în Saint Basile. Evangile et Eglise, t. 1, SO 36, 
Bellefontaine, 1984, p. 120-1 21. 

doxologiile liturgice treimice, Sfântul Vasile arată rolul propriu 
fiecăreia din Persoanele dumnezeieşti în lucrarea de sfinţire şi 
locul lor specific în lauda eclezială, prin aceasta preluând de 
altfel termenii Sfântului Irineu. „Preoţii, ucenicii apostolilor, 
scria Sfântul Irineu, descriu calea urmată de cei care sunt 
mântuiţi şi treptele urcuşului lor: prin Duhul se ridică la Fiul, 
prin Fiul, la Tatăl, iar Fiul, la sfârşit, predă împărăţia lui 
Dumnezeu şi Tatălui, cum a spus Apostolul" (I Cor. 15, 24) 9 . 

Desigur, această mişcare ascendentă a urcuşului duhov- 
nicesc şi a închinării treimice nu contrazice mişcarea inversă, 
descendentă, de întrupare a Dragostei dumnezeieşti care 
izvorăşte de la Tatăl, se manifestă prin Fiul şi este împărtăşită 
în Duhul Sfânt. în cea dintâi mişcare, Duhul se află la originea 
lucrării dumnezeieşti, care acţionează dinlăuntrul istoriei 
omenirii, începând cu Vechiul Testament, dând naştere lungu- 
lui şir de martori care culminează cu venirea Domnului nostru 
Iisus Hristos, Care ni-L revelează pe Tatăl şi ne introduce în 
intimitatea Acestuia. Cea de-a doua mişcare este cea a reve- 
laţiei treimice în care Duhul Sfânt apare drept ţintă şi plinătate 
a lucrării dumnezeieşti; Cincizecimea este scopul întrupării: 
„Foc am venit să arunc pe pământ 77 (Luc. 2, 49). 

Să revenim acum la Sfântul Vasile. Vom regăsi la el aces- 
te două mişcări ale harului treimic: „Drumul cunoaşterii lui 
Dumnezeu porneşte de la Duhul cel unul, (trece) prin Fiul cel 
unul (şi ajunge) la Tatăl cel unul. Şi invers, bunătatea, sfinţe- 
nia şi demnitatea împărătească (purced) de la Tatăl, (trec) prin 
Fiul cel unul şi ajung la Duhul 7710 . 

Reiese cu toată limpezimea, aşadar, din gândirea Sfântului 
Vasile, faptul că darul Duhului este condiţia prealabilă pentru 



9. Adv. fiaer. V ,36; ci SC 153, p. 459-461. 
10. De Spiritu Sancto, XVIII, 47, PQ 32, 153B; trad. fr. Trăite sur le Saint 
Esprit, SC 17 bis, p. 413; trad. rom. Pr. Prof. Const. Cornitescu {Despre Sfântul 
Duh, înPSB 12, p. 62). 

contemplarea Cuvântului, El însuşi chip al Tatălui. Dar 
această lucrare a Duhului nu este exterioară omului, căci ilu- 
minarea, descoperirea lui Dumnezeu se săvârşeşte în adâncul 
fiinţei noastre, „când, ajutaţi de o putere iluminatoare (adică 
de Duhul), contemplăm frumuseţea lui Dumnezeu Celui nevăzut 
(adică a Fiului) şi de la Acesta ne ridicăm (cu ochii minţii) la 
spectacolul răpitor al Arhetipului (adică Tatăl), Duhul cunoaş- 
terii este undeva de faţă. El dă celor ce iubesc adevărul pute- 
rea de a contempla Chipul, nu le arată dinafară chipul, ci îi 
conduce să-L cunoască prin (intermediul vieţii) în El" 11 . Este 
o lucrare întrutotul lăuntrică a Duhului dumnezeiesc în 
sufletele curăţite în chip deplin şi statornic; ba chiar şi în 
sufletele păcătoşilor, dar fără „a rămâne în cei care (...) res- 
ping cu uşurinţă harul pe care l-au primit" 12 . 

Sunt deci două mişcări ale harului treimic: descendentă şi 
ascendentă. Aceste două mişcări, cea ascendentă, respectiv 
cunoaşterea şi închinarea, şi, de cealaltă parte, cea descen- 
dentă, adică sfinţirea omului prin harul treimic, se fac întot- 
deauna prin Duhul şi întru Duhul. Acesta apare o dată ca 
săvârşitorul sfinţirii, unindu-ne cu Fiul, şi, prin El, cu Tatăl, dar 
şi ca mediul dumnezeiesc al lucrării Tatălui prin Fiul, mediu 
viu în care omul este în măsură să vadă lumina dumneze- 
iască, afându-se el însuşi în lumină, devenind lumină. 

Alte texte ale Sfântului Yasile ne precizează şi ne confirmă 
acest rol iniţiatic şi iluminator al Duhului în ceea ce priveşte 
vederea lui Dumnezeu. „(Mângâietorul) strălucind precum 
străluceşte soarele înaintea ochiului curat, îi va arăta acestuia 
în el însuşi Chipul (adică Fiul) Celui nevăzut (adică al Tatălui), 
în fericita contemplare a chipului vei vedea frumuseţea 
Arhetipului" 13 . 

11. lbid., PG 32, 153 A; SC 17 bis, p. 413; PSB 12, p. 61-62. 

12. lbid., XXVI, 61, PQ 32, 180 D; SC 17 bis, p. 469; PSB 12, p. 76. 

13. lbid., IX, 23; PQ 32, 109 B; SC 17 bis, p. 329; PSB 12, p. 39. 

Şi iarăşi: „închinarea în Duh luminează mintea noastră 
(...), Duhul, Cel ce arată în Sine divinitatea Domnului (...) 
Pentru că este imposibil să vadă cineva chipul lui Dumnezeu 
cel nevăzut fără iluminarea Duhului. Prin iluminarea Duhului 
vedem strălucirea slavei lui Dumnezeu, adică pe Fiul, iar de la 
Fiul ne ridicăm cu mintea la Tatăl, a Cărui imagine şi pecete 
este Fiul" 14 . 

Această acţiune iluminatoare a Duhului, Care ne preschimbă 
şi pe noi în lumină pentru a contempla lumina treimică, se 
regăseşte de-a lungul întregii tradiţii duhovniceşti a Orto- 
doxiei. Astfel, Sfântul Qrigorie Palama afirmă de-a dreptul că 
facultatea suprafirească de a-L vedea pe Dumnezeu devine în 
noi în întregime lumină şi ne asimilează cu ceea ce vedem. 
„De se priveşte pe sine, vede lumină; de priveşte spre ceea ce 
vede, şi aceea este lumină; de priveşte spre aceea prin care 
se vede, şi aceea este lumină 7 ' 1 5 . 

Tot astfel, şi atunci când nicolae Motovilov, ucenicul Sfân- 
tului Serafim al Sarovului, îl vede pe stareţ iluminat de harul dum- 
nezeiesc: „Părinte, nu te pot privi. Din ochi îti ţâşnesc fulgere. 
Chipul ţi-a devenit mai luminos decât soarele. Mă dor ochii../'. 
Sfântul Serafim îi spune: „riu te teme, prietene al lui Dumnezeu. 
Ai devenit tot aşa de luminos ca şi mine. Şi tu te afli acum în 
plinătatea Sfântului Duh, altminteri nu m-ai putea vedea" 16 . 

Când caută să exprime în mod adecvat interioritatea 
Duhului în inimile celor sfinţiţi. Sfântul Vasile foloseşte o ima- 
gine spaţială: „Duhul, spune el, este numit adesea „loc" (chora) 
al celor care se sfinţesc" şi adaugă că Duhul Sfânt este cu ade- 



14. lbid., XXVI, 64, PQ 32, 185 A-C; SC 17 bis, p.477; PSB 12, p.78; cf. Ep. 
226,3 către asceţi. 

15. Triades â la deferise des saints hesychastes, II, 3,36, tradus şi citat de 
J. Meyendorff, în St.Gregoire Palamas et la mystique orthodoxe, col. Maîtres spi- 
rituels, Seuil, 1959, p. 125; trad. rom. Pr. Prof. D. Stăniloae, H/oca//a, 7, p.31 1. 

16.1. Gorainoff, Seraphin de Sarov, col. Theophanie, DDB/Bellefontaine, 
1979, p.177. 

vărat Jocul propriu pentru o veritabilă adorare... Zice Scrip- 
tura: „Ia seama să nu aduci arderile de tot ale tale in orice loc, 
ci in locul pe care îl va alege Domnul Dumnezeul tău" (cf. 
Deut 12, 13-14). Care este deci arderea de tot spirituală? 
Este jertfa de laudă (adusă lui Dumnezeu). în care loc o adu- 
cem? în „locul" Duhului, aşa cum spune Domnul: „Adevăraţii 
închinători se vor închina Tatălului în Duh şi adevăr (Ioan 4, 
23)... Duhul este cu adevărat locul sfinţilor, iar sfinţii sunt 
locul potrivit pentru Duhul, pentru că se oferă ca locuinţă lui 
Dumnezeu şi devin templul Lui" 17 . 

în aceste texte, schema triadică este imuabilă. La vederea 
Fiului veşnic şi, prin El, a Arhetipului, adică a Tatălui, ajungem 
întru (şi prin) Duhul, nuanţa întrucâtva filosofică a acestui lim- 
baj nu trebuie să ne facă să pierdem din vedere intensitatea 
trăirii duhovniceşti pe care această vedere a luminii o implică 
la Sfântul Yasile. 

Tema luminii treimice se regăseşte, desigur, la Sfântul 
Qrigorie de Plazianz, dar într-o concepţie mai egalitară, în care 
cel care-L vede pe Dumnezeu trece de la Unul la Trei şi invers, 
copleşit de întreitul Soare, dar fără a se mai opri la mistagogie, 
la „mecanismul" vederii. Sfântul Vasile se situează „încă" (dacă 
putem spune aşa) în stadiul iconomiei treimice şi al urcuşului 
către Dumnezeu. Sfântul Qrigorie, şi, împreună cu el, toată 
Biserica de Răsărit, face cu bună ştiinţă un pas mai departe în 
lauda treimică: „Nici n-am început bine să cuget la Unitate, că 
Treimea mă scaldă în strălucirea Sa. riici nu am început bine 
să cuget la Treime, că mă reîntorc la Unitate. Când unul din 
Cei Trei mi se înfăţişează, mi se pare că este întregul; cu cât 
ochii mi se umplu, cu atât nu pot cuprinde ceea ce mă depă- 
şeşte; căci în mintea mea, prea mărginită pentru a cuprinde 
măcar unul singur, nu mai rămâne loc pentru ceea ce este 

17. De Spiritu Sancto, XXVI, 62, PQ 32, 181 D-184 A; SC 17 bis, p. 473; 
PSB 12, p. 76,77. 

mai presus. Când unesc pe cei Trei într-un singur cuget, văd 
o singură flacără, fără a putea cerceta sau despărţi lumina 
unificată" 18 . 

Dar contribuţia proprie a pedagogiei treimice a Sfântului 
Vasile rămâne statornic valabilă pentru a discerne caracterul 
şi rolul specific al fiecărei Persoane dumnezeieşti în lucrarea 
sfinţitoare. 

încă un cuvânt despre renumita „iconomie" doctrinală a 
Sfântului Vasile, adică despre prudenţa sa pastorală în formu- 
larea dumnezeirii Sfântului Duh, care evită să aplice Duhului 
termenii de „Dumnezeu" şi „de-o-fiinţă". Convingerea mea foarte 
profundă este că atitudinea Sfântului Vasile nu se poate explica 
numai prin această grijă pentru prudenţa pastorală. Geniul 
său teologic, ca şi tactul său duhovnicesc, l-au condus la 
aflarea cuvintelor potrivite pentru a vorbi despre dumnezeirea 
Duhului fără a şoca nu atât pe adversarii săi, cât pe cei 
temători şi şovăielnici, situând taina Sfântului Duh în cadrul 
unic şi personal al lucrării Sale sfinţitoare, în mişcarea însăşi 
de închinare, al cărei izvor şi putere este. în deplină coerenţă 
cu ansamblul operei sale trinitare şi cu efortul său de a stabili 
caracteristicile proprii ipostasurilor dumnezeieşti, Sfântul 
Vasile găseşte cuvintele potrivite pentru a vorbi de Duhul, acel 
limbaj care îi este propriu. Evitând „deofiinţimea" (identitate 
de fiinţă) pe care o va folosi prietenul său Qrigorie, Sfântul 
Vasile afirmă egalitatea de închinare (isotimia) şi deci de slă- 
vire care se cuvine Duhului. Astfel se situează de la bun 
început în limbajul liturgic, cel al evlaviei şi al trăirii duhovni- 
ceşti. Evitând termenii ontologiei de sorginte filosofică, pre- 
cum „deofiinţimea", el îşi va alcătui un limbaj care exprimă 
sensul însuşi al evlaviei Bisericii faţă de Duhul, Cel care insuflă 
lauda şi este El însuşi ţintă a închinării treimice aduse de către 
făptură. Să remarcăm că Sinodul de la Constantinopol, din 38 1 , 

18. Discours XL, Sur le saint bapteme, 41; cf. SC 358, p.295. 

care avea să reabiliteze definitiv dogma dumnezeirii Sfântului 
Duh, retine termenii inspiraţi de Sfântul Vasile: „Şi întru Duhul 
Sfânt, Domnul de viată Făcătorul, Care din Tatăl purcede, Cel 
ce împreună cu Tatăl şi cu Fiul este închinat şi slăvit, Care a 
grăit prin prooroci". 

A putut surprinde, desigur, tăcerea Sinodului de la Con- 
stantinopol, al cărui Simbol nu afirmă explicit dumnezeirea şi 
deofiintimea Sfântului Duh, spre deosebire de Sinodul de la 
niceea, care afirmase limpede cei doi termeni în legătură cu 
Cuvântul, ne putem gândi că, după moartea Sfântului Vasile, 
Biserica va fi recunoscut în scrierile sale nu numai o atitudine 
de prudenţă doctrinală sau de politică eclezială de circum- 
stanţă, ci un remarcabil simţ al certitudinii teologice, pe care 
o va omagia cu prilejul triumfului credinţei ortodoxe, doi ani 
după moartea sa. Mai mult, mă gândesc că, asemenea Sfân- 
tului Maxim Mărturisitorul, a cărui operă teologică şi mărtu- 
risire mucenicească au pregătit izbânda Ortodoxiei la cel de al 
Vl-lea Sinod Ecumenic din 681, ori asemenea Sfântului loan 
Damaschinul, a cărui luptă teologică pentru apărarea sfintelor 
icoane a precedat cel de-al Vll-lea Sinod Ecumenic de la 
riiceea, din 787, tot aşa truda teologică şi eclezială a epis- 
copului Cezareii a asigurat temeiurile pentru afirmarea dum- 
nezeirii Sfântului Duh la Sinodul de la Constantinopol, în 381. 

II 
HRISTOLOQIE PnEVMATICĂ 

Am ajuns la cea de-a doua temă a prezentei comunicări, mai 
precis la problema centrală a expunerii mele. Care este locul 
Sfântului Duh în lucrarea mântuitoare a Cuvântului întrupat şi - 
trecând de la iconomia mântuirii la comuniunea treimică din 
veşnicie - care este locul Duhului în fiinţa veşnică a Fiului? 



ODIHMA DUHULUI PESTE FIUL 63 

Considerabilul efort al Sfântului Vasile în descrierea lucrării 
proprii fiecărei Persoane dumnezeieşti dă un relief cu totul 
deosebit acestei îndoite întrebări. 

Aş dori să citez mai întâi două pasaje din Tratatul Sfân- 
tului Vasile despre Sfântul Duh, remarcabile în această privin- 
ţă. „Cine neagă că lucrările săvârşite de Dumnezeul şi 
Mântuitorul nostru Iisus Hristos, izvorâte din bunătatea lui 
Dumnezeu, în vederea mântuirii omului, s-au împlinit prin harul 
Duhului? Re că cercetezi pe cele din trecut: binecuvântările 
patriarhilor, ajutorul dat prin lege, prefigurările, profeţiile, 
isprăvile răsunătoare din războaie, minunile drepţilor, fie că 
cercetezi pregătirile venirii Domnului în trup, toate au fost 
înfăptuite prin Duhul. în primul rând, El a fost prezent în 
însuşi trupul Domnului, fiindu-I ungere şi însoţitor nedespărţit, 
potrivit spuselor Scripturii: „Peste Cel care vei vedea pe Duhul 
coborând şi rămânând peste EL Acesta este Fiul Meu cel 
iubit" şi: „Pe lisus cel din Mazaret, pe Care L-a uns Dumnezeu 
cu Duhul Sfânt'. Apoi, orice lucrare (a Fiului) se săvârşea în 
prezenta Duhului. Duhul era de fată chiar şi când lisus a fost 
ispitit de diavol. „Căci zice Scriptura, lisus a fost dus de 
Duhul în pustiu, pentru a fi ispitit'. Şi când a săvârşit minuni, 
Duhul era de fată. „Pentru că, zice, dacă Eu scot demonii cu 
Duhul lui Dumnezeu..." nu L-a părăsit nici după ce a înviat din 
morţi. Pentru că, în lucrarea de reînnoire a omului, de a-i reda 
harul - pe care îl primise din suflarea lui Dumnezeu, dar îl pier- 
duse -, Domnul, suflând peste ucenici, a zis: „Luaţi Duh Sfânt. 
Cărora veţi ierta păcatele, iertate vor fi şi cărora le veţi tine, 
vor fi tinute ,/19 . 

Şi mai departe: 

„Avea să vină Hristos, Duhul l-a luat-o înainte. Are loc 
întruparea, Duhul este nedespărţit. S-au săvârşit minuni, s-au 

19. De Spiritu Sancto, XVI, 39, PQ 32, 140B-D; SC 17 bis p. 385-387; PSB 
12, p. 55. 

acordat harismele vindecărilor, toate s-au făcut prin Duhul 
Sfânt. Demonii au fost alungaţi în numele Duhului lui Dum- 
nezeu. Când diavolul a fost certat, Duhul era de faţă. Izbăvirea 
de păcat s-a făcut prin harul Duhului" 20 . 

La rândul său, Sfântul Qrigorie de Nazianz, în a Cincea 
Cuvântare teologică despre Sfântul Duh, foloseşte un limbaj 
asemănător: „Se naşte Hristos, (El) vine în lume; Se botează, 
dă mărturie; e ispitit, urcă (în Qalileea), săvârşeşte minuni, Se 
mărturiseşte împreună (cu Duhul); Se înalţă, îi urmează 7721 . 

Pe de altă parte, în Predica sa despre Cincizecime, Sfântul 
Qrigorie descrie faptele Duhului ca urmând faptelor pămân- 
teşti ale lui Hristos: „Lucrarea trupească a lui Hristos se în- 
cheie şi începe lucrarea Duhului" 22 . 

Sfântul Qrigorie este chiar reticent în a spune că Duhul 
lucrează în Hristos: „N-aş spune că Duhul lucra în Hristos, căci 
sălăşuia în El nu ca făptuitor, ci ca unul care însoţeşte o fiinţă 
de aceeaşi cinstire" 23 . 

Deja presimţim ecourile născânde ale polemicii hristolo- 
gice, în care Piestorie va fi condamnat tocmai pentru că a 
acordat un loc excesiv Sfântului Duh în viaţa lui Hristos, în 
dauna integrităţii Persoanei Sale dumnezeieşti. 

Teodor din Mopsuestia, prieten al Capadocienilor, va spune 
că „Hristos avea nevoie de Duhul pentru a-1 învinge pe diavol, 
pentru a săvârşi minuni, pentru a învăţa ceea ce are de făcut" 24 . 
Cu aceasta îşi asuma deja riscul supraevaluării omenităţii lui 
Hristos, în sensul a ceea ce Părintele Florovsky numea un 



20. Ibid., XIX, 49; PQ 32, 157A; SC 17 bis, p. 419-421; PSB 12, p. 64. 

21. Discours XXXI, 29, PQ 36, 165B,; SC 250, p. 333;. trad. rom. Pr. Prof. 
D. Stăniloae, Cele cinci cuvântări teologice ale celui între Sfinţi Părintelui nostru 
Grigorie de Nazianz, p. 114. 

22. Discours XLI, 5, PQ 436 B; SC 358, p. 325. 

23. Ibid., 1 1; PQ 444B; SC, p. 339. 

24. PQ 66, 996B. 

„maximalism antropologic", prin considerarea omenităţii lui 
Hristos drept receptacol pasiv al Duhului, pierzând din vedere 
că Mântuitorul este, înainte de toate, sălaşul împărătesc, lăcaşul 
viu şi unic al prezenţei depline a Duhului, care îi este proprie. 

Sfântul loan Gură de Aur va găsi termeni mai echilibraţi 
pentru a afirma dumnezeirea lui Hristos, fără a se teme că 
diminuează lucrarea Duhului. El nu ezită să afirme că „Hristos 
este acoperit de pretutindeni de către Duhul Sfânt" 25 , că „este 
plin de Duhul dintru început" 26 , că „este uns de Duhul în 
întregime" 27 , că „Iisus este duhovnicesc pentru că Duhul 
însuşi L-a zidit; Dumnezeu Cuvântul şi întreaga energie a 
Duhului sălăşluiesc în El" 28 . 

Pentru Părinţii Capadocieni şi pentru Sfântul loan Gură de 
Aur, a vorbi despre prezenta Duhului în Iisus în diferitele 
momente ale vieţii Sale pământeşti înseamnă înainte de toate 
a aminti că însuşi Mumele de „Hristos" este un nume treimic, 
„pnevmatofor" prin excelentă. Scripturistic, epifania treimică 
se împlineşte în chipul cel mai deplin la botezul lui Iisus în 
Iordan, prin bunăvoinţa Tatălui şi odihna Duhului peste El. 

„în primul rând, spune Sfântul Vasile, Duhul a fost prezent 
în însuşi trupul Domnului, fiindu-i ungere şi însoţitor 
nedespărţit" 29 . 

în comentariul său la Psalmul mesianic 44, Sfântul Vasile 
scrie că „trupul Domnului a fost uns cu o ungere adevărată, 
prin pogorârea peste el a Duhului Sfânt care este numit „untde- 
lemnul bucuriei". Domnul este uns „mai mult decât părtaşii 
Săi", adică mai mult decât toţi oamenii care se împărtăşesc de 
Hristos. Căci aceştia nu primesc decât o împărtăşire parţială a 

25. C Anom., 6, 6. 

26. Horn. in Epiph., 9, 3. 

27. Horn. in Ps. 44. 

28. fiom. in Haebr., 15, 2. 

29. De Spiritu Sancto, XVI, 39; PQ 32, 140 C; SC 17 bis, p. 387; PSB 12, p. 55. 

Duhului, în timp ce Duhul Sfânt care coboară peste Fiul lui 
Dumnezeu, cum spune loan (1, 32), rămâne în El. în chip 
foarte fericit este numit Duhul „untdelemnul bucuriei", căci 
una din roadele Duhului este bucuria (...) Cuvântul profetic 
despre Mântuitorul priveşte atât firea dumnezeiască, cât şi 
iconomia întrupării" 50 . 

Sfântul Qrigorie de Hazianz dezvoltă aceeaşi temă, dimi- 
nuând însă, aşa cum am văzut, energia, adică lucrarea activă 
a Duhului în Iisus. „Dar El este „Hristos" (Unsul) din cauza 
„dumnezeirii". Căci aceasta este ungerea omenităţii Lui, pe 
care o sfinţeşte nu prin lucrare, ca pe ceilalţi „hristoşi" (unşi), ci 
prin prezenţa întreagă a Celui care lucrează ungerea, prezenţă 
care face să fie numit om Cel ce unge şi să facă Dumnezeu pe 
Cel uns" 31 . 

Ungerea este un simbol foarte potrivit pentru a exprima 
strânsa înrudire dintre Hristos şi Duhul. Sfântul Qrigorie de 
ttyssa ne arată aceasta într-un limbaj plin de imagini: „nu este 
nici o distanţă între Duhul şi Fiul, între Uns şi Ungere, sau între 
împărat şi împărăţie, sau între înţelepciune şi Duhul înţe- 
lepciunii, sau între Adevăr şi Duhul adevărului, sau între 
Putere şi Duhul Puterii. Dar, tot aşa cum Fiul este în veci con- 
templat în Tatăl, (acest Fiu) care este înţelepciune, Adevăr, 
Sfat, Putere, Cunoaştere şi înţelegere, tot aşa Duhul este în 
veci contemplat în Fiul, (acest Duh) care este Duhul înţe- 
lepciunii, al Adevărului, al Sfatului, al înţelegerii şi a tot ceea 
ce este numit Fiul" 32 . 

Un alt pasaj, extras din Tratatul său despre Sfântul Duh, 
scris după cât se pare chiar înaintea Sinodului de la Constan- 
tinopol din 38 1 , precizează: 

30. Comm. in Ps., 44, 8. 

31. DiscoursXXX, 21 (2-eme discours theologique), PQ 36, 132 B; SC 250, 
p. 273. 

32. C. Bun., II, 2. 

„Hotiunea de ungere sugerează prin lucruri tainice că între 
Fiul şi Duhul nu este nici o distantă. într-adevăr, tot aşa cum 
între suprafaţa trupului şi ungerea cu untdelemn, nici raţiunea 
nici senzaţia nu cunosc nici un mijlocitor, tot aşa de nemij- 
locită este şi atingerea Fiului de Duhul, astfel încât cel care va 
lua părtăşie cu Fiul prin credinţă să întâlnească mai întâi unt- 
delemnul prin atingere. Cu adevărat, nu există nici o parte 
care să fie lipsită de Duhul Sfânt. Iată de ce mărturisirea că 
Fiul este Domn se face în Duhul Sfânt pentru cei care o 
primesc, Duhul venind din toate părţile în întâmpinarea celor 
care se apropie cu credinţă. Astfel, dacă Fiul este împărat prin 
firea Sa, şi dacă Duhul este vrednicia împărătească cu care 
este uns Fiul, cum s-ar mai putea închipui lipsirea de împă- 
răţia din sine după fire?" 33 . 

în sfârşit, această intimitate reciprocă a lui Hristos cu Duhul 
depăşeşte la infinit timpul întrupării mântuitoare. Ungerii de 
către Duhul a omenitătii lui Hristos îi corespunde taina unităţii 
şi a comuniunii negrăite a Duhului cu Fiul din vecie: „Cuvântul 
profetic (al Psalmistului) despre ungerea Mântuitorului, spune 
Sfântul Vasile, priveşte atât firea dumnezei ească, cât şi icono- 
mia întrupării" 34 . 

S-ar putea înmulţi cu uşurinţă citatele pentru a arăta că 
acest paralelism dintre Cuvântul şi Duhul sau, pentru a prelua 
limbajul Sfântului Vasile, această deplină şi desăvârşită par- 
ticipare (koinonia) a Duhului la viata dumnezeiască este trăită 
în concreteţea rugăciunii liturgice, a expresiei duhovniceşti şi 
a contemplării treimice. Regăsim acest paralelism până şi în 
ordinea calificativelor atribuite de Sfântul Vasile Cuvântului şi 
Duhului în Partea pregătitoare a anaforalei bizantine care-i 
poartă numele: „Cuvântul şi Duhul, scrie Vladimir Lossky rezu- 
mând gândirea Capadocienilor, sunt de nedespărţit în actiu- 



33. III, PQ 45,1321. 

34. Comm. in Ps., 44,8. 

nea lor de manifestare a Tatălui ca două raze ale aceluiaşi 
soare, sau, mai curând, ca „doi noi sori" 35 . 

L-aş cita aici pe Sfântul Qrigorie de ttyssa, pentru care 
„Tatăl este izvorul Puterii, Fiul este Puterea Tatălui, iar Sfân- 
tului Duh este Duhul Puterii" 36 . Sfântul Qrigorie de Nyssa 
exprimă această noţiune de paralelism dintre Fiul şi Duhul, 
vorbind şi de o „însoţire" a Cuvântului de către Duhul, expresie 
pe care am mai întâlnit-o în două rânduri la Sfântul Qrigorie 
Teologul. „Hi s-a făcut cunoscută existenţa unui Duh al lui 
Dumnezeu, care însoţeşte Cuvântul şi manifestă lucrarea Sa 
(tot aşa cum cuvântul nostru este însoţit de răsuflare)" 37 . 



con CLUZIE 

Să tragem o concluzie, în câteva cuvinte, după un parcurs 
şi aşa prea scurt şi prea grăbit, deci în mod inevitabil super- 
ficial, prin învăţătura atât de bogată şi nuanţată a celor trei 
Părinţi Capadocieni. Tradiţia ortodoxă i-a supranumit „treimea 
care a cântat Treimea". Este vădită, într-adevăr, adânca înru- 
dire, „comuniunea" de duh şi de gândire dintre Sfântul Vasile 
şi prietenul, respectiv fratele său, care i-au continuat cuge- 
tarea şi lupta. Cei doi Qrigorie au dus la bun sfârşit elaborarea 
terminologică şi doctrinară a tainei treimice, iniţiată de Sfântul 



35. Theologie mystique de l'Eglise d'Orient, Aubier, 1944, p. 60, citându-1 
pe Sfântul Qrigorie de Mazianz, Discours XXXI, 32, PQ 36, 169B, SC 250, p. 340- 
341. îi citez în detaliu pe Părinţii Capadocieni, în studiul meu „Liturghie şi eclezi- 
ologie treimică la Sf. Vasile* inclus în prezentul volum. 

36. Cuv. despre Duhul Sfânt 13. 

37. Qrande catechese 1,2. Această idee a „însoţirii" Cuvântului de către 
Duhul a fost subliniată în mod remarcabil de către Pr. J. Meyendorff, încă din 
1950, în studiul său despre „purcederea Sfântului Duh la Părinţii Răsăriteni", în 
Russie et chretiente, Paris, 1950, nr.3-4, îndeosebi la p.169. Importanta acestei 
noţiuni în problema Filioque este uriaşă. 

Vasile, cu o asemenea afinitate clarvăzătoare, încât se mai dis- 
cută şi acum asupra paternităţii cutărei scrisori sau omilii. 

Cu toate acestea, caracteristica specifică fiecăruia dintre 
cei trei Capadocieni iese în evidentă cu putere. La Sfântul 
Vasile, dimensiunea pastorală şi pedagogică a operei sale şi-a 
pus pecetea pe iconomia sa doctrinară. Una din liniile de forţă 
ale cercetării sale teologice rămâne sensul rolului propriu 
fiecăruia din Ipostasurile dumnezeieşti şi mai ales cel al peda- 
gogiei Duhului Sfânt. 

Sfântul Qrigorie de Mazianz va fi pentru totdeauna ilumi- 
nat şi copleşit de întreitul soare al Dumnezeirii Treimii, al 
cărui cântăreţ şi herald s-a făcut. în timp ce legăturile Sfân- 
tului Vasile cu Sfântul Efrem şi cu tradiţia siriană sunt foarte 
probabile, Sfântul Qrigorie, ucenic al lui Didim, este mai apro- 
piat de tradiţia alexandrină. El va fi mai reticent decât Sfântul 
Vasile în investigarea tainei omenităţii lui Hristos şi a modului 
tainic al prezentei Sfântului Duh în aceasta („prezent, spune 
el, dar nu lucrător"), din teama de a nu diminua rolul perso- 
nal al Cuvântului întrupat. 

Sfântul Qrigorie de Myssa va insista asupra legăturii dintre 
Uns şi Ungere, dintre Hristos şi Duh, punând bazele unei 
teologii a numelor divine ca energii veşnice (împărăţie, înţe- 
lepciune, Ungere) comune Persoanelor treimice, dar asumate 
de fiecare dintre Acestea potrivit modului Său propriu şi unic. 
Se poate vorbi chiar de o hristologie şi o pnevmatologie a 
energiilor divine, şi deci a darurilor divine către lume. 

Vedem astfel bine formulat, la cel mai tânăr dintre Capa- 
docieni, temeiul teologiei energiilor aşa cum avea să fie dez- 
voltată, în context hristologie, la Sfântul Chirii al Alexandriei, pe 
de o parte, şi, pe de altă parte, la Sfântul Qrigorie Palama, în 
apărarea învăţăturii despre sfinţirea şi îndumnezeirea făpturii. 

Un ultim cuvânt despre Părintele antiohian pe care tradiţia 
bizantină 1-a pus alături, în celebrarea sa liturgică, de Sfântul 

Vasile cel Mare şi de Sfântul Grigorie Teologul: Sfântul Ioan 
Gură de Aur. El este purtătorul de cuvânt cel mai autorizat al 
tradiţiei exegetice şi hristologice a şcolii din Antiohia. Sfântul 
Ioan Gură de Aur va arăta cât de nedespărţit de Duhul este 
Iisus în omenitatea Sa, într-o transparenţă reciprocă, încât, de 
acum înainte, Duhul poate odihni peste orice făptură, 
călăuzind-o de la chipul originar la asemănarea ultimă. Sfântul 
Ioan Gură de Aur nu va ezita să afirme cu putere că Iisus era 
duhovnicesc, întrucât Duhul îl zidise, şi că Duhul lucra prin 
omenitatea lui Iisus în care sălăşluia ca într-un templu. 

în toate aceste texte se desluşeşte, chiar la o lectură 
grăbită, atâta înţelepciune, atâta îndrăzneală strunită, atâta 
prudenţă pastorală, şi, mai presus de toate, în deplină comu- 
niune şi fidelitate faţă de credinţa Bisericii păstrată prin tra- 
diţie, o privire iubitoare asupra lui Hristos Iisus, Templu desă- 
vârşit după dumnezeirea Sa veşnică şi după omenitatea Sa 
care este şi a noastră, Templu desăvârşit al Duhului Tatălui şi 
Dătător al Duhului pentru viaţa lumii. 



UI 

ÎNĂLŢARE ŞI LITURGHIE 



ÎNĂLŢAREA ŞI ARHIERIA LUI HRISTOS 
în LEGĂTURA LOR CU CULTUL 

înainte de a studia taina înălţării şi taina Arhieriei lui 
Hristos în proiecţia lor liturgică, ne vom ocupa, într-o parte 
preliminară, cu situarea acestora în contextul noului Testa- 
ment şi al tradiţiei primare. Apoi, vom arăta în ce mod cultul 
divin este o participare sacramentală la acestea. 

A 
în noul Testament şi în tradiţia primară 

O analiză propriu-zisă a datelor neotestamentare ne-ar 
îndepărta de subiectul propus şi ne-ar depăşi competenţa. 
Vom aminti totuşi că Biserica a operat o selecţie lucidă între 
diferitele relatări şi descrieri ale înălţării lui Hristos, cunoscute 
încă de la mijlocul secolul al H-lea, şi că a ştiut să elimine cu 
fermitate din canonul noului Testament povestirile apocrife, 
care dezvăluiau, cu naivitate, dar şi cu îndrăzneală, modul în 
care Hristos S-a înălţat şi a străbătut cerurile, spre uimirea 
cetelor îngereşti. Din mărturiile atât de diferite privind înăl- 
ţarea, din multitudinea de amănunte. Biserica a reţinut în Sfânta 
Scriptură doar aspectul pământesc şi cel transcendent al 
tainei înălţării. Aspectul pământesc îl constituie afirmaţiile 
martorilor oculari, apostolii, care relatează cu smerenie expe- 

rienta lor tangibilă privind despărţirea de Hristos înălţat la cer 
şi reîntoarcerea lor la Ierusalim „cu bucurie mare" (Luc. 24, 52). 
Este bucuria paradoxală a despărţirii, bucurie reală datorată 
certitudinii cu privire la venirea celuilalt „Mângâietor" pe care 
Iisus li-L făgăduise (Luc. 24, 49; Ioan 16, 7), şi întru care va fi 
El însuşi prezent în lume. Aspectul transcedent al tainei, sin- 
gurul care contează pentru credinţă, este „înălţarea lui Hristos 
cel înviat în lumea dumnezeiască a slavei. Este limpede că 
înălţarea nevăzută, transcendentă, a lui Hristos cel înviat în 
lumea dumnezeiască, este partea esenţială a tainei. Plecarea 
Sa văzută de pe acest pământ nu este decât un aspect secun- 
dar. Aceasta explică faptul „că tradiţia creştină primară insistă 
atât de mult pe afirmarea esenţială a triumfului ceresc al lui 
Hristos" 1 . Descrierea înălţării se regăseşte într-un mare număr 
de izvoare ale tradiţiei primare, atât în Apocrife (înălţarea lui 



1. P. Benoît, L'Ascension, Revue Biblique, 5 (1949), p. 195. Aproape că nu 
mai este necesar să insistăm asupra faptului că, potrivit mărturiei Evangheliştilor, 
înălţarea lui Hristos de-a dreapta Tatălui comportă o dublă învăţătură: a) cea a 
suirii Sale în slava Tatălui; „dreapta Tatălui" nu trebuie înţeleasă în sens spaţial, 
ci în sensul slavei şi cinstirii care se cuvin Cuvântului întrupat şi pe care Acesta 
le avea mai înainte de facerea lumii. înălţarea lui Hristos semnifică deosebirea şi 
distanţa substanţială dintre Ziditor şi zidirea Sa, dintre veşnic şi temporal. Ea 
implică de asemenea legătura indisolubilă, puntea (de unde pontif ex) dintre aces- 
te două ordine ireductibile. într-adevăr, Hristos S-a înălţat de-a dreapta Tatălui unit 
cu firea omenească preaslăvită. Această taină de nepătruns pentru raţiunea 
firească este temeiul dogmei înălţării; b) a doua învăţătură a Ho ui ui Testament 
este cea a prezentei lui Hristos în lume (Mat. 28,20). Această prezentă este făcută 
reală prin lucrarea Sfântului Duh care dă mărturie despre Hristos, care este Duhul 
lui Hristos, care-L perpetuează în Biserică, prin viata sacramentală, cea care ne 
încorporează în Hristos. Această îndoită prezentă a lui Hristos de-a dreapta Tatălui 
şi în lume nu implică nici o contradicţie, ba mai curând o soluţionează într-o 
„antinomie", căci prezenta lui Hristos prin Sfântul Duh nu este altceva decât 
înălţarea noastră pe urmele Lui în slava şi intimitatea Tatălui. Pr. Serghie 
Bulgakov a scos bine în evidentă acest dublu aspect - pământesc şi ceresc - al 
înălţării şi al Arhieriei lui Hristos în L'Agneau divin (capitolul despre Arhieria lui 
Hristos şi înălţarea Cuvântului întrupat, trad. fr., Paris, Aubier, 1943). 

Isaia, Epistola Apostolilor, Apocalipsa lui Petru), cât şi la Sfinţii 
Părinţi (Qrigorie de Nyssa, loan Giţră de Aur, Ambrozie, loan 
Damaschinul, Qrigorie Palama). 

în general, Părinţii reproduc nu numai povestirile evan- 
gheliştilor, ci şi datele scrierilor apocrife, relatând înălţarea lui 
Hristos care străbate cerurile, spre uimirea şi admiraţia puteri- 
lor îngereşti în faţa acestui triumf al Mântuitorului, Care se 
reîntoarce în ceruri cu trup omenesc, pentru a „aşeza" acolo 
omenitatea noastră, chiar pe tronul dumnezeiesc. Aceasta este 
tema principală a sărbătorii înălţării, expresie liturgică a ace- 
leiaşi tradiţii primare. Adevărul esenţial pe care Biserica ni-1 
împărtăşeşte este acela că înălţarea lui Hristos nu reprezintă 
doar un moment din viaţa pământească a lui Iisus, ci un eve- 
niment care se desfăşoară în sfera făpturilor spirituale, unde 
îşi dobândeşte adevăratele dimensiuni cosmice. 

în elaborarea treptată a temei înălţării, un rol de prim ordin 
l-au jucat anumiţi psalmi mesianici, cum este Psalmul 23, 7-10 
(dialogul dintre îngeri, uimirea lor la trecerea lui Hristos în 
slavă, străbătând cerurile; această sub-temă lipseşte din noul 
Testament, însă Apocrifele şi Părinţii Bisericii o leagă adesea 
de taina înălţării Domnului), Psalmul 67, 19 (suirea lui Mesia 
întru cele de sus şi eliberarea celor robiţi, cu aplicare la 
înălţare în Efes. 4, 7-9), în sfârşit, şi îndeosebi, Psalmul 109, 
1-4 (şederea lui Mesia-împărat de-a dreapta Tatălui şi izbânda 
Sa împotriva duşmanilor, idee reluată în I Cor. 15, 21-26; 
Rom. 8, 34; Evr. 10, 12-13, Simbolul niceo-constantinopoli- 
tan, Părinţii Bisericii). 

în timp ce tema înălţării şi a şederii de-a dreapta Tatălului 
este atestată la autorii neotestamentari şi în Biserica primară, 
sărbătoarea propriu-zisă a înălţării nu apare ca atare decât 
începând din secolul al IV-lea, mai întâi în Biserica din Ieru- 
salim, care voia să pomenească tainele Mântuirii noastre chiar 
în locul şi la data la care se petrecuseră. începând aşadar cu 

secolul al IV-lea, întâlnim predici rostite în ziua sărbătoririi 
înălţării (Qrigorie de Nyssa, loan Qură de Aur). Se pare că Bise- 
rica pre-niceeană comemora înălţarea cu prilejul sărbătorii 
Cincizecimii şi că, în general, perioada pascală (50 de zile) era 
consacrată celebrării comune şi indivizibile a slăvitelor taine 
ale lui Hristos, fără a evidenţia în mod deosebit înălţarea, ci 
într-o contemplare unică a aceleiaşi mişcări ascensionale de 
proslăvire Mântuitorului nostru în înviere şi înălţare. 

B 

Dimensiunea cerească 
a mântuirii în Epistola către Evrei 2 

1 . - Epistola către Evrei, ca şi Apocalipsa, ne descoperă, 
mai mult decât celelalte cărţi ale noului Testament, aspectul 
ceresc al jertfei Mielului dumnezeiesc: aici, lucrarea mântu- 
itoare a lui Mesia este esenţial jertfelnică. Prin jertfa de bună 
voie a Fiului, omenirea este reconciliată cu Tatăl, Care primeşte 
această jertfă. Sfântul Pa vel exprimă această idee într-un text 
care se referă direct la înălţare: Jar Tîristos, venind Arhiereu 
al bunătăţilor viitoare, (...) a intrat o dată pentru totdeauna în 

2. O întrebare legitimă este aceea de a şti dacă noţiunea de Jertfă pe care 
o dezvoltă Epistola către Evrei corespunde pe deplin lucrării mântuitoare a lui 
Hristos, altfel spus, dacă terminologia referitoare la jertfă a acestei Epistole nu a 
fost aplicată liturghiei euharistice în mod prea sistematic şi arbitrar în tradiţia pri- 
mară, în această polemică multiseculară în care teologii reformaţi şi catolici se 
înfruntă în problema caracterului de jertfă al Euharistiei, aş dori să menţionez, în 
specia] pentru partea protestantă, recenta carte a lui Max Thurian, L'Eucharistie 
(Meuchâtel et Paris, 1959, 278 p). Autorul caută să repună în valoare ideea de 
jertfă liturgică. Pr. Spicq a demonstrat pe larg afinităţile neotestamentare ale 
Epistolei către Evrei: cf. „L'origine johannique de la conception du Christ-pretre 
dans l'Epître aux Hebreux", în Aux sources de la tradition chretienne (Melanges 
M. Qoguel), Meuchâtel et Paris, 1950, p. 258-269; L'Epître aux tiebreux, I, Intro- 
ducere, Paris, 1952, p. 109-168. Cf. Congar, Le Mystere du Temple, Paris, Cerf, 
1958, p.170. 

Sfânta Sfintelor (...) cu însuşi sângele Său şi a dobândit o 
veşnică răscumpărare" (Evr. 9, 11; cf. 4, 14; 8, 1; 9, 24; 10, 
12-23; 12, 2). Această Sfântă a Sfintelor, Prezenţă slăvită a 
Tatălui, este altarul ceresc, preînchipuit de Templul din Ieru- 
salim, căruia jertfelnicul altarelor din bisericile noastre îi este 
reprezentarea sacramentală 3 . Arhieria pe care lisus a exer- 
citat-o în timpul vieţii Sale pământeşti, este veşnică, ea se 
situează în altarul ceresc pe care trebuie să-1 slujească; în cer 
este primită jertfa crucii, în faţa altarului ascuns al slavei dum- 
nezeieşti. Odată cu înălţarea Sa, lisus este intronizat de-a 
dreapta Tatălui, pătrunde în altarul ceresc şi atunci se împli- 
neşte făgăduinţa dumnezeiească „Tu eşti preot în veac, după 
rânduiala lui Melchisedec". Preoţia împărătească după rân- 
duiala lui Melchisedec se exercită în prezenţa Tatălui: „Hristos 
n-a intrat întro Sfântă a Sfintelor făcută de mâini - închipuirea 
celei adevărate - ci chiar în cer, ca să se înfăţişeze pentru 
noi înaintea lui Dumnezeu" (Evr. 9, 24) unde mijloceşte pen- 
tru neamul omenesc şi de unde dăruieşte bunătăţile viitoare 
(Evr. 9, 11). 

2. - In această dublă perspectivă - pământească şi cerească 
- a Tainei Mântuirii noastre, aşa cum o aflăm în Epistola către 
Evrei, putem înţelege lucrarea lui Hristos înălţat la ceruri în 
raport cu jertfa Sa. Pastile însângerat şi slăvit al lui Hristos, 
învierea din morţi, înălţarea la ceruri şi şederea de-a dreapta 
Tatălui s-au împlinit în istorie, în „vremea cea din urmă /# , o 
dată pentru totdeauna, şi au ecou universal, o rezonanţă cos- 



3. Pr. Congar şi-a consacrat cartea sa, Le Mystere du Temple, studiului 
iconomiei Prezentei Iui Dumnezeu în Vechiul şi Noul Testament. El arată în chip 
magistral în ce fel Templul şi jertfele Vechiului Legământ sunt înlocuite de însăşi 
Persoana Mântuitorului, al Cărui Trup este adevăratul altar al Dumnezeirii şi în ce 
mod această Prezentă se continuă în Biserică, templu al lui Dumnezeu, şi în 
creştin, templu al Duhului Sfânt, şi, în sfârşit, în ce mod această prezentă se rea- 
lizează în dimensiunea pământească şi în cea eshatologică, în ceruri, în zilele din 
urmă. 

mică. riu trebuie însă pierdută din vedere dimensiunea ce- 
rească, supraistorică, a Tainei mântuirii noastre, care cuprin- 
de şi adună „vremea" preştiintei dumnezeieşti (I Petru 1, 
Apoc. 13, 8; 17, 8), vremea pregătirii şi a viziunilor profetice, 
vremea realizării istorice sub domnia lui August şi cea a lui 
Tiberiu, vremea Bisericii între înălţare şi Parusie, în sfârşit, 
vremea judecăţii universale, „când timp nu va mai fi (...) atunci 
va fi săvârşită taina lui Dumnezeu" (Apoc. 1 1, 6-7). riu avem 
dreptul să introducem în viziunea cerească a acestei taine 
concepţia noastră liniară despre timp. Felul ceresc de a privi 
realităţile ne este ascuns, dar revelaţia acestora ne este dată 
în experienţa liturgică a Bisericii. Orice viziune profetică a 
Tainei tinde să suprapună şi să amestece timpurile pe care le 
deosebim în dezvoltarea lor istorică 4 . 

Preoţia cerească a lui Hristos constituie nucleul însuşi al 
tainei, reprezentarea cerească şi extratemporală a mântuirii în 
istorie. Cele două planuri - ceresc şi istoric - nu pot fi despărţite, 
dar trebuie totuşi deosebite: deşi jertfa însângerată a Fiului lui 
Dumnezeu se săvârşeşte pe pământ, ea este primită în cer, 
căci ţinta finală a Dramei pascale este Tatăl nostru Care este 
în ceruri. întreaga lucrare pământească a lui Hristos trebuie 
de altminteri contemplată în această perspectivă cerească. 

„Iisus S-a jertfit pe Qolgota, scrie Mgr. Cassien, dar sân- 
gele Şi 1-a oferit, ca Preot, în Cortul ceresc. Ofranda presupune 
jertfa. învăţătura Epistolei către Evrei nu elimină Qolgota, dar 
slujirea preoţească a lui Hristos pe care această jertfă o scoa- 
te în evidenţă se raportează nu la Qolgota, ci la Cortul ceresc. 
Aceste două momente sunt strâns legate. Moartea lui Iisus pe 
Cruce are loc într-un punct determinat din spaţiu şi într-un 



4. A se vedea proorociile Vechiului Testament, cuvântările lui Iisus privind 
distrugerea Ierusalimului şi sfârşitul lumii, apoi viziunile apocaliptice ale lui Ioan 
pe care nu suntem în stare să le transpunem ca atare în urzeala istorică asa cum 
o trăim şi cum ne-o reprezentăm. 

moment determinat din timp. Qolgota se raportează la istorie. 
Altarul ceresc este în afara timpului şi în afara spaţiului. Doar 
în mod condiţional se poate vorbi despre Cortul ceresc ca 
„loc" al jertfei lui Hristos. Dar temporalul şi extratemporalul 
sunt date într-o unitate indivizibilă în Epistola către Evrei" 5 . 

Jertfa lui Hristos este deci adusă şi împlinită o dată pentru 
totdeauna, este desăvârşită şi bineplăcută Tatălui, Cincize- 
cimea fîindu-i dovada de netăgăduit. Dar moartea lui Hristos 
îşi dobândeşte deplinul sens doar în perspectiva jertfei cereşti 
aduse în veci de Hristos. Mijlocirea Sa preoţească pentru 
păcătoşi nu poate fi decât permanentă 6 . 

Desigur, tema arhieriei cereşti a lui Hristos în Epistola 
către Evrei nu epuizează conţinutul mijlocirii veşnice a lui 
Hristos pentru oameni. Epistola îl mai numeşte pe Marele 
Arhiereu ceresc şi înaintemergător: „Dincolo de catapeteas- 
mă, unde Iisus a intrat pentru noi ca înaintemergător, fiind 
făcut Arhiereu în veac, după rânduiala lui Melchisedec" (Evr. 
6, 20). Din acest text reiese un adevăr de cea mai mare impor- 
tanţă pentru înţelegerea cultului creştin, şi anume că Iisus a 
intrat în cer nu numai ca Arhiereu, ci şi ca „înaintemergător 
pentru noi" 7 . Pătrunzând înlăuntrul Sfintei Sfintelor, El ne 



5. Mgr.Cassien, Le Christ et la premiere generation chretienne, Paris, 1950, 
p.270 (in Ib.rusă). 

6. Calvin a arătat limpede valoarea elementului ceresc al Mântuirii: „Tot 
ceea ce pare pământesc în Hristos la prima vedere trebuie să fie privit 
duhovniceşte cu ochii credinţei. Astfel, trupul Său, pe care Şi 1-a luat din sămânţa 
lui Avraam, a fost de viată dătător în măsura în care era Templul lui Dumnezeu; 
până şi moartea lui Hristos a fost viata întregii lumi, ceea ce este desigur un lucru 
mai presus de fire. Astfel, Apostolul nu priveşte doar proprietatea firii omeneşti, 
ci mai curând virtutea tainică a Sfântului Duh, care este cauza pentru care 
moartea lui Hristos nu are nimic pământesc... Vărsarea sângelui Său era exte- 
rioară, dar spălarea păcatelor era lăuntrică şi duhovnicească; pe scurt, El a murit 
pe pământ, dar virtutea lucrătoare a morţii Sale provenea din cer" (Despre Evrei 
8, 2-4). Citat de Spicq, op. cit., p. 315, nota 1). 

duce şi pe noi, în urma Sa, în intimitatea vieţii treimice inacce- 
sibile până atunci omenirii căzute, în sânul Slavei dumnezeieşti, 
a cărei imagine biblică era Sfânta Sfintelor din Templul din 
Ierusalim. Se formează o procesiune solemnă şi o sumedenie 
de martori îl urmează lui Hristos în slavă (cf. Evr. 12, 12-14; 
13, 14; ITes. 4, 17). 

„Fiul şi fiii merg împreună, asociaţi şi solidari în aceeaşi 
lucrare („părtaşi ai lui Hristos", Evr. 3, 14), asemenea unui 
Păstor cu turma Sa (Evr. 13, 20); ei alcătuiesc unul şi acelaşi 
grup în mers. Trebuie deci să ne închipuim intrarea Marelui 
Arhiereu în prezenţa lui Dumnezeu ca pe aceea a unui înain- 
temergător (6, 20). El arată calea, El o străbate primul, o inau- 
gurează şi o sfinţeşte (10, 19-20); credincioşii nu trebuie 
decât să-L urmeze pentru a pătrunde la rândul lor în cer..." 8 . 

Locul privilegiat unde se formează această procesiune 
este Biserica, templul lui Dumnezeu, în fruntea căreia se află 
Marele Preot însuşi (10,21 şi urm.) iar momentul prin exce- 
lenţă este liturghia euharistică a comunităţii, care este una cu 
ofranda cerească a lui Iisus. Cultul euharistie este o proiecţie 
liturgică, deci, a cultului ceresc adus de Marele Arhiereu Iisus, 
dar şi memorialul jertfei istorice a lui Hristos pe Cruce. 

C 
înălţarea în cultul euharistie 

Liturghia euharistică este actul comun al Bisericii prin 
care aceasta îşi împlineşte vocaţia sacerdotală. Biserica par- 
ticipă într-adevăr la misiunea sacerdotală a dumnezeiescului 
său Mire (cf. leş. 18, 6; I Petru 2,-9; Apoc. 5, 10). în cultul eu- 



7. Cf. Mgr. Cassien, „Jesus le Precurseur", în Theologia, 27 (1956), Atena; 
cf. şi Pr. Congar, op. cit, p. 205-207. 

8. C Spicq, O. P., L'Epître aux Hebreux, t. I, Introd., p. 301. 

haristic, întreaga Biserică se asociază jertfei lui Hristos; ea 
este, prin mijlocirea slujitorului hirotonit una cu Marele Preot 
al cultului celui nou şi mijloceşte pentru neamul omenesc in 
Christo în fata tronului dumnezeiesc. Cultul Bisericii constituie, 
aşadar, în acelaşi timp, o reprezentare liturgică şi sacramen- 
tală a jertfei de pe cruce şi a preoţiei cereşti a lui Iisus, în care 
cele două aspecte - pământesc şi ceresc - ale slujirii Sale sunt 
totodată comemorare şi „proiecţie". 

„Aceeaşi corelare, scrie episcopul Cassien, care există 
între moartea lui Hristos pe Qolgota, în timp, şi jertfa Sa în 
Cortul ceresc, în afara timpului, trebuie afirmată şi între jertfa 
cerească şi euharistiile altarelor pământeşti" 9 . 

Aspectul pământesc (jertfa de pe Cruce şi învierea) este 
comemorat în memorialul Patimilor, în relatarea de către 
preotul slujitor a ultimei porunci a lui Hristos („aceasta să 
faceţi spre pomenirea Mea"), în repetarea aceloraşi cuvinte 
rostite de către Iisus la instituirea Cinei celei din urmă. 

Aspectul ceresc al jertfei lui Hristos (ofranda şi mijlocirea 
Sa pe lângă tronul dumnezeiesc) nu mai este comemorat căci, 
aşa cum am văzut, transcende timpul şi spaţiul. Hefiind situat 
în trecut, nu poate fi decât obiect al unei invocări, al unei „epi- 
cleze" adresate Tatălui ceresc, în care Biserica se alătură 
mijlocirii sacerdotale a lui HristoS şi roagă pe Dumnezeu să 
trimită Duhul Sfânt peste darurile aduse la altar şi peste cre- 
dincioşii care-1 înconjoară pe preotul săvârşitor. Epicleza, 
invocarea Sfântului Duh, aşteptarea venirii Sale peste darurile 
comunităţii, îşi are corespondentul, deci, în istoria evanghe- 
lică a perioadei de zece zile dintre înălţare şi Cincizecime, 
când Apostolii erau adunaţi în templu (Luc. 24, 53) şi în 
„încăperea de sus" (Fapt. 1, 13), aşteptând cu bucurie venirea 
Mângâietorului făgăduit lor de Hristos. 

9. Mgr. Cassien, op. cit, p.272. 

Aceste două aspecte, memorial şi epicleză, sunt desigur 
nedespărţite, dar trebuie deosebite, căci darul Duhului Sfânt 
este garanţia acceptării jertfelor euharistice de către Tatăl 
ceresc: prin această pogorâre a Sfântului Duh, se întăreşte 
unitatea turmei Păstorului ceresc. întărită cu darurile Cincize- 
cimii, aceasta se îndreaptă către altarul ceresc pe urmele 
înaintemergătorului. 

Dimensiunea cerească a liturghiei ortodoxe rezultă din 
natura însăşi a Bisericii. Biserica, în fiinţa sa lăuntrică, nu este 
doar o aşteptare a împărăţiei lui Dumnezeu, ci o anticipare in 
actu a acestei împărăţii pe pământ, încă de pe acum. Prin 
însăşi natura sa, Biserica se situează între cei doi eoni, eonul 
cel vechi („veacul"), care se află în păcat, sub stăpânirea pute- 
rilor răului, şi unde izbânda finală a lui Dumnezeu face încă 
obiectul aşteptării noastre, al rugăciunii şi luptei noastre - şi 
eonul cel nou, împărăţia lui Dumnezeu în deplinătatea sa. Cu 
toate acestea, realitatea prezentă a împărăţiei în viaţa Bisericii 
este incontestabilă. 

„Biserica este în lume nu numai ca o vestire, ci deja ca o 
înfăptuire a împărăţiei, şi, cu toate acestea, nu este din lumea 
aceasta... Timpul Bisericii culminează astfel o dată cu conşti- 
entizarea, de către fiecare persoană umană, că Sfârşitul este 
deja prezent, că istoria, în Hristos, este deja consumată" 10 . 

întreaga rugăciune a Bisericii este deci o invocare a 
împărăţiei lui Dumnezeu, o certitudine triumfătoare că aceas- 
ta este aproape, înlăuntrul nostru, o chemare şi o aşteptare a 
Cincizecimii când, la ruga lui Iisus (Ioan 14, 16), Tatăl revarsă 
din belşug peste Biserică apa vie a Sfântului Duh. Această 
realitate prezentă şi iradiantă a împărăţiei este pe deplin tan- 
gibilă în rugăciunea Bisericii. 



10. O. Clement, „Motes sur le temps (3-eme pârtie), Messager de l'Exarchat 
du Patriarche Russe en Europe Occidentale, nr. 28, 1957, p. 217. 

„întreaga viată harismatică a Bisericii, cu rugăciunile, sluj- 
bele, tainele sale, în care se revarsă întotdeauna harul Sfân- 
tului Duh, aparţine domeniului împărăţiei lui Dumnezeu, iar 
noi, sălăşluind în Biserică, pătrundem în această împărăţie, 
suntem părtaşi la ea" 11 . 

Dimensiunea cerească a liturghiei ortodoxe se exprimă, 
cu o conştiinţă remarcabilă, de la un capăt la celălalt al cultu- 
lui. Părinţii au insistat în mod deosebit asupra acestui aspect 12 . 
Liturghia, în ansamblul său, ne face să retrăim viata pămân- 
tească a Cuvântului întrupat şi înălţarea Sa în slavă; nu se limi- 
tează deci, asemenea missei catolice, la săvârşirea jertfei 
nesângeroase, precedată de cuvenitele lecturi şi rugăciuni 13 , 
riicolae Cabasila, un mare mistic laic al Bizanţului veacului al 



1 1 . S. Bulgakov, „Sur le Royaume de Dieu", în La Voie, nr. II, Paris, 1 928, 
p. 10 (în 1b. rusă). Trebuie păstrat echilibrul între un unilateralism excesiv al 
caracterului ceresc şi eshatologic al împărăţiei „împlinite" şi o insistentă exage- 
rată asupra acelui „încă nu" al împărăţiei lui Dumnezeu aici pe pământ. Preoţia 
împărătească a Bisericii înseamnă nu numai stăpânirea lui Hristos asupra Bisericii 
şi mijlocirea Sa pentru ea, ci şi participarea reală încă de acum a Bisericii la dem- 
nitatea împărătească şi la mijlocirea arhierească a lui Hristos - înaintemergător. 
Să amintim în legătură cu aceasta dublul sens, narativ şi epicletic, al cuvintelor 
ebraice „Maranatha" („Vino, Doamne", şi „Domnul vine") şi „Amin" („Adevărat 
este" şi „Aşa să fie"). Aş dori să menţionez aici o frumoasă „lecţie inaugurală" a 
Prof. J.J. von Allmen, "Le Saint Esprit et le culte", în Revue de Theoiogie et de 
Philosophie, Lausanne, 1958, în care autorul descrie Jocul eshatologic" pe care 
îl constituie cultul creştin, „întins între viitorul care deja a început, cu slava, liber- 
tatea şi iluminarea sa, şi trecutul care stăruie încă cu opacitatea, robiile şi limitele 
sale" (p. 16). 

12. „în concepţia liturgică tradiţională, scrie M.Lot-Borodine, această slujbă 
solemnă nu este decât tălmăcirea pământească a celei pe care o săvârşesc în cer 
puterile îngereşti având în fruntea lor pe Marele Arhiereu după rânduiala lui 
Melchisedec, de unde numele de Theia (Dumnezeiasca) leitourgia". M. Lot- 
Borodine, Un Maitre de la spiritualite byzantine au XlVe siecie, Nicolas Cabasilas, 
Paris, 1959, p. 23. 

13. L. Bouyer, „Les catholiques occidentaux et la liturgie byzantine'", în Dieu 
Vivant nr. 21, p. 22. 

XlV-lea, înfăţişează pe larg, într-o lucrare clasică, Tâlcuirea 
Dumnezeieştii Liturghii semnificaţia simbolică a diferitelor 
rânduieli şi rugăciuni euharistice: „De pildă, scrie el psalmii 
antifonici, care se cântă la începutul liturghiei, închipuiesc cea 
dintâi treaptă a iconomiei lui Hristos; iar cele următoare, 
adică citirile din Scriptură şi celelalte, închipuiesc treapta a 
doua(...) cele dinainte de Jertfă, închipuiesc cele petrecute 
înainte de moartea Domnului, adică întruparea, ieşirea la pro- 
povăduire şi arătarea cea desăvârşită în lume; jertfa vesteşte 
moartea, învierea şi înălţarea Domnului, deoarece Cinstitele 
Daruri se prefac în însuşi dumnezeiescul Trup (...) cele de 
după Jertfă amintesc „făgăduinţa Tatălui" cum a numit-o Dom- 
nul însuşi, adică pogorârea Sfântului Duh peste Apostoli şi 
aducerea neamurilor la Dumnezeu şi părtăşia lor cu EL prin- 
trînşii" 14 . „Liturghia catehumenilor" sau liturghia Cuvântului, 
începe cu binecuvântarea treimică: „Binecuvântată este împă- 
răţia Tatălui, a Fiului şi a Sfântului Duh..." Scopul întregului 
cult creştin este de a aduce laudă Prea Sfintei Treimi, de a 
vesti cu tărie, până la marginile pământului, venirea împă- 
răţiei Sale. 

„Liturghia catehumenilor „se înfăţişează ca o lentă şi con- 
stantă înălţare a sufletelor către cer" 15 , punctul său culminant 
fiind procesiunea solemnă cu Evanghelia, în cântarea Trisaghi- 
onului „Sfinte Dumnezeule, Sfinte Tare, Sfinte Fără de moarte 

14. Ii. Cabasilas, Explication de la divine liturgie, XVI, semnificaţia liturghiei 
în rezumat, Migne, PG, 150, c. 404B (trad. fr. S. Salaville, SC 4, Paris 1943, p.l 15- 
116). Cu toate acestea Pr. Al. Schmemann a arătat într-un studiu încă inedit 
modul în care simbolismul „reprezentativ" al comentatorilor bizantini ai liturghiei, 
care arată „semnificaţiile* diferitelor părţi ale liturghiei în raport cu iconomia mân- 
tuirii, trebuie să fie deosebit de simbolismul „sintetic" al Bisericii primare, care 
actualiza în jertfa euharistică taina totală şi indivizibilă a morţii şi învierii Iui 
Hristos (trad. rom. Pr. Prof. E. Branişte, Micolae Cabasila: Tâlcuirea Dumnezeieştii 
Liturghii Ed. Arhiepiscopiei Bucureştilor, 1989, p.52). 

15. M. Lot-Borodine, op. cit, p. 33. 

miluieşte~ne pe noi". „îngerii şi oamenii s-au unit într-o singură 
Biserică şi o singură ceată, prin venirea lui liristos, Cel ce e 
mai presus de ceruri şi totodată e şi pe pământ. De aceea, 
după ce sfânta Evanghelie a fost arătată şi apoi dusă la altar, 
cântăm imnul acesta cu glas tare, pentru că Cel ce S-a sălăş- 
luit între noi ne-a aşezat împreună cu îngerii, făcându-ne loc 
în ceata lor 7 ' 16 . Trisaghionul este forma creştină a cântării 
„Sfânt, Sfânt, Sfânt", atât a heruvimilor din vedenia lui Isaia 
(6, 3), cât şi a celor patru Fiare din Apocalipsă (14, 8) 17 . în 
timpul liturghiei, se face de mai multe ori trimitere la această 
cântare, care scoate în evidentă strânsa participare a îngerilor 
la taina euharistică şi la unitatea Bisericii triumfătoare şi 
luptătoare în jurul lui Hristos în slavă, prezent pe altar. îngerii 
care înconjoară tronul dumnezeiesc şi care cântă neîncetat 
cântări de slavă asistă în chip nevăzut la liturghia Bisericii, 
împreună cu toţi membrii Bisericii cereşti adunaţi în jurul 
Mielului dumnezeiesc 18 , lată de ce în timpul proscomidiei 
(pregătirea Cinstitelor Daruri) preotul pomeneşte nu numai viii şi 
morţii, ci şi pe membrii Bisericii triumfătoare, Sfânta Fecioară, 
sfinţii şi îngerii, această pomenire însemnând că întreaga Bise- 
rică participă la jertfa cerească simbolizată pe altar. 

Pe măsură ce se apropie momentul cutremurător al tainei, 
preotul invocă milostivirea dumnezeiască şi-L roagă pe 
Dumnezeu să ne învrednicească să stăm în fata altarului Său, 
fără păcat şi fără osândă, căci altarul înaintea căruia stă preo- 

16. n. Cabasilas, op. cit. PQ 150, c. 412B-413A (trad. fr., p. 128; trad. rom. 
cit., p. 59). 

17. Potrivit tradiţiei bizantine, creştinii din Constantinopol ar fi primit, în seco- 
lul V, de la îngeri, cântarea întreiksfântă „Trisaghion" (Sfinte Dumnezeule, Sfinte 
Tare, Sfinte Fără-de-moarte), la care s-ar fi adăugat doar cuvintele „Miluieşte-ne 
pe noi" (Sf. loan Damaschin, De fide orth. I, III, cap. 10, PQ 94, 1021 A). 

18. „Agnef — nume simbolic dat pâinii sfinţite, ducându-ne cu gândul la 
Jertfa de pe Cruce (loan I, 29-36) şi la adorarea din cer a lui lisus în slavă, în viz- 
iunea din Apocalipsă (5, 8-14). 

tul este scaunul slavei dumnezeieşti nevăzute ochilor noştri 
trupeşti. 

„Liturghia credincioşilor" sau Euharistia propriu-zisă în- 
cepe cu Vohodul Mare, procesiune solemnă din naos către 
altar, când preotul poartă la înălţimea capului Cinstitele Daruri 
încă nesfinţite. Cântările din acel moment sunt admirabile şi 
ilustrează pe deplin subiectul nostru. Imnul cel mai cunoscut 
este Heruvicul: 

„noi care pe heruvimi cu taină închipuim şi Făcătoarei de 
viată Treimi întreit-sfântă cântare (Trisaghionul) aducem, toată 
grija lumească să o lepădăm ca pe împăratul tuturor să primim 
pe Cel înconjurat în chip nevăzut de cetele îngereşti. Aliluia, 
aliluia, aliluia" 19 . 

în Sâmbăta Mare, această cântare este înlocuită de imnul 
din liturghia Sfântului lacov: 

„...Să tacă tot trupul omenesc şi să stea cu frică şi cu 
cutremur şi nimic pământesc întru sine să nu gândească, 
fiindcă împăratul împăraţilor şi Domnul domnilor vine să Se 
junghie şi să Se dea mâncare credincioşilor: şi merg înaintea 
Acestuia cetele îngereşti cu toată începătoria şi stăpânia, heru- 
vimii cei cu ochi mulţi şi serafimii cei cu câte şase aripi, fetele 
acoperindu-şi şi cântând cântarea: Aliluia, aliluia, aliluia" 20 . 

în sfârşit, la liturghia Darurilor mai înainte sfinţite, în mo- 
mentul intrării celei mari a preotului cu Sfintele Daruri mai 
înainte sfinţite, strana cântă: 

„Acum Puterile cereşti împreună cu noi nevăzut slujesc, că ia- 
tă, intră împăratul slavei, iată Jertfa tainica săvârşită, de dânsele 



19. Traducerea franceză a imnelor liturgice este preluată din La Priere des 
Eglises de Rite Byzantin, editată de benedictinii de la Chevetogne (Belgia), voi. I, 
1937, la care ne vom referi, în continuare, sub formă prescurtată: „Chevetogne". 
Imnul citat se află la pag. 244. Pentru versiunea românească este folosit 
UturghieruL Editura Institutului Biblic, Bucureşti, 1995, pp. 139-1 40. 

20. Ibid., trad. rom cit. p. 203. 

este înconjurată. Cu credinţă şi cu dragoste să ne apropiem ca 
părtaşi ai vieţii veşnice să ne facem. Aliluia, aliluia, aliluia" 21 . 

Aceste trei imne şi alte rugăciuni tainice menţionează 
tema comună a prezenţei nevăzute a puterilor îngereşti pe 
care credincioşii le prefigurează în chip tainic şi care însoţesc 
pe împăratul slavei în urcuşul Său către altarul jertfei. Această 
temă a prezenţei îngerilor şi a participării lor la cultul adunării 
creştine ne arată cât de nedespărţite sunt în conştiinţa Bise- 
ricii liturghia văzută şi adorarea din cer şi în ce mod Biserica 
luptătoare se integrează cultului ceresc, laudelor pe care în- 
gerii şi Biserica triumfătoare le aduc neîncetat Mielului. împă- 
răţie a Sfintei Treimi, escortă nevăzută a puterilor îngereşti, 
jertfă cerească, jertfă adusă în faţa altarului slavei Tatălui, 
aşteptare şi pogorâre a Sfântului Duh peste adunarea creşti- 
nilor într-o Cincizecime sacramentală, acestea sunt ecourile 
lăuntrice ale liturghiei ortodoxe, adânc înrădăcinată în duhul 
Ptoului Testament şi al Bisericii primare. 

După Vohodul mare şi câteva rugăciuni de mijlocire, 
începe anaforaua, cu cuvintele tradiţionale ale vechilor litur- 
ghii euharistice: „Sus să avem inimile" (Sursum corda), adică: 
„Cugetaţi cele de sus, nu cele de pe pământ" (Col. 3,2). 
Credincioşii încuviinţează şi declară că inimile le sunt acolo 
unde le este şi comoara (Mat. 6,21), acolo unde este Hristos, 
şezând la dreapta Tatălui 22 . Este aceeaşi mişcare ascensio- 
nală a liturghiei pe care Biserica o actualizează, mişcare prin 
care cerurile şi pământul se întâlnesc: în săvârşirea cultului, 
noi participăm la liturghia cerească, unică şi veşnică; cerul 
întreg coboară spre noi şi ne învăluie din toate părţile, luân- 
du-ne cu sine, dimpreună cu omenitatea şi temporalitatea 
noastră, transfigurate. Timpul omenesc în întregime este sfin- 
ţit şi capătă rezonanţa şi valoarea veşniciei. 



21. Chevetogne, l, p.293; trad. rom cit. p.270. 

22. N. Cabasila, op. cit. PQ 150, 424D (trad. fr. p.143). 

„în timp ce binecuvântarea şi rugăciunea de mulţumire 
sunt reluate de-a lungul întregii slujbe a Bisericii - scrie Pr. 
Alexander Schmemann - îndemnul „Sus să avem inimile" 
aparţine deplin şi exclusiv tainei euharistiei. Aceasta se expli- 
că prin faptul că respectivul îndemn nu este o simplă chemare 
la înălţarea duhovnicească a credincioşilor, ci aminteşte Bise- 
ricii că Euharistia se săvârşeşte în ceruri, căci „pe noi, cei ce 
eram morţi prin greşalele noastre, ne-a făcut vii împreună cu 
Hristos - prin har sunteţi mântuiţi! - şi împreună cu El ne-a sculat 
şi împreună ne-a aşezat întru ceruri, în Hristos Iisus" (Efes. 2, 
5-6). Aceasă urcare a Bisericii la ceruri a început o dată cu 
împărăţia slavei care s-a arătat în Hristos. Liturghia este taină 
eshatologică în sensul că ceea ce se săvârşeşte în timp şi pe 
pământ este arătarea celor cereşti şi veşnice, pe care ni le 
împărtăşeşte. „Cerul pe pământ" - în această formulă aparent 
paradoxală, Răsăritul creştin exprima încă din antichitate 
realitatea Liturghiei ca taină a veacului ce va să vie, a ceres- 
cului care se manifestă în cele pământeşti. „Hristos a intrat 
chiar în cer" (Evr. 9, 24), iată de ce ierurgiile noastre vor fi 
întotdeauna lucrări ale lui Hristos „cereşti şi în ceruri, cu toate 
că se săvârşesc pe pământ" (Sfântul Ioan Gură de Aur)» 23 . 

în legătură cu anaforaua, aş menţiona „Sfânt, Sfânt, 
Sfânt" (Sanctus) care face parte integrantă din rugăciunea 
euharistică; aici răsună cu toată puterea cântarea de izbândă 
şi de laudă a îngerilor şi a oamenilor, a locuitorilor cerului şi 
pământului, cântare pe care Biserica o intonează deja înainte 
de Evanghelie (Ţrisaghionul) şi care este pomenită în Heruvicul 
de la Vohodul Mare („întreit sfântă cântare aducem"). 

«Cu aceste fericite Puteri şi noi, lubitorule de oameni, 
Stăpâne - rosteşte preotul în timpul cântării „Sfânt, Sfânt, 



23. Al. Schmemann, «La Liturgie», în Le Messager de l'Action chretienne des 
Etudiants Russes, martie-aprilie 1952, p. 16 (în Ib.rusă). 

Sfânt" - strigăm şi grăim: Sfânt eşti şi Preasfânt, Tu şi Unul 
născut Fiul Tău şi Duhul Tău cel Sfânt. Sfânt eşti şi Preasfânt 
şi slava Ta este plină de măreţie, căci Tu ai iubit lumea Ta atât 
de mult încât pe Unul născut Fiul Tău L-ai dat (Ioan 3,16)» 24 . 

Urmează anamneză lucrării lui Hristos şi relatarea 
Patimilor. După cuvintele de instituire, urmează Epicleza, 
invocarea Sfântului Duh asupra credincioşilor şi asupra Cinsti- 
telor Daruri aflate pe sfânta masă. în acest moment în care 
Duhul Sfânt coboară nu numai peste daruri pentru a le prefa- 
ce în Trupul şi Sângele de viaţă dătător al Domnului nostru, ci 
şi peste credincioşii care participă la slujbă, are loc o adevă- 
rată Cincizecime. Nu se acordă destulă atenţie importanţei 
fundamentale a acestei Pogorâri a Sfântului Duh peste Bise- 
rică în timpul liturghiei, a acestei invocări a Duhului peste cre- 
dincioşi, pe care preotul o repetă în mai multe rânduri între 
prefacerea darurilor şi împărtăşire: 

„învredniceşte-ne pe noi să aflăm har înaintea Ta pentru 
ca jertfa noastră să fie primită şi trimite Duhul Tău cel Sfânt 
peste noi şi peste aceste Daruri ce sunt puse înainte" 25 . 

Rugăciunea următoare este în mod deosebit demnă de 
reţinut: 

Xa Iubitorul de oameni Dumnezeul nostru, Cel ce le-a 
primit pe Dânsele (Sfintele Daruri -n. tr.) în sfântul, cel mai 
presus de ceruri şi duhovnicescul Său jertfelnic, întru miros 
de bună mireasmă duhovnicească, să ne trimită nouă dum- 
nezeiescul har şi darul Sfântului Duh, să ne rugăm" 26 . 

în toate aceste rugăciuni de mijlocire, regăsim tema pogo- 
rârii asupra credincioşilor. Această ultimă rugăciune îndeosebi 
ne face să pătrundem în atmosfera duhovnicească a Epistolei 
către Evrei, în cadrul liturghiei cereşti săvârşite, în ultimă in- 



24. Chevetogne, p.152. Trad. rom cit., p.151. 

25. lbid.. p.248. 

26. Ibid., p. 256. Trad. rom cit. p.158. 

stanţă, în altarul lui Dumnezeu. Darul Sfântului Duh peste cin- 
stitele daruri şi peste credincioşi este dovada că jertfa Bisericii 
a fost bine primită pe altarul ceresc „întru miros de bună 
mireasmă duhovnicească" (Efes. 5, 2), că este cuprinsă în 
lucrarea jertfelnică a Mielului, căci acelaşi Duh este Cel ce S-a 
pogorât peste Apostolii adunaţi în încăperea cea de sus, 
chezăşie a bunăvoinţei Tatălui şi a împăcării Sale prin jertfa 
Fiului Său Unul-Fiăscut, ca şi Cel ce Se pogoară acum peste 
Darurile puse înainte de către Biserică. Şi este acelaşi Duh 
prin puterea Căruia jertfa lui Hristos a devenit o jertfă veşnică 
(Evr. 9, 14), prin puterea Căruia Tatăl l^a înălţat pe Hristos de-a 
dreapta Sa, prin puterea Căruia Tatăl ne înaltă şi pe noi acum, 
pe urmele înaintemergătorului Iisus. 

încă un cuvânt despre otpust, despre încheierea cultului 
euharistie: îl voi cita iarăşi pe Micolae Cabasila: 

„La sfârşitul sfintei slujbe... când, prin urmare, s-au înde- 
plinit toate cele cuvenite fată de Dumnezeu - preotul se desface 
oarecum din acea împreună-petrecere cu Dumnezeu şi parcă 
se coboară puţin câte puţin, în mijlocul oamenilor, din înălţi- 
mea la care se suise (...) rugându-se, (...). Până acum s-a rugat 
înlăuntrul altarului, în taină, fără să-1 audă nimeni (...) acum 
însă, ieşind din altar, stând în mijlocul poporului şi în auzul 
tuturora» 27 . 

După înălţare şi Cincizecime, urmează întoarcerea la re- 
alităţile de zi cu zi, cu mărturia celor văzute şi auzite, „cu- 
vinte de nespus pe care nu se cuvine omului să le grăiască" 
(II Cor. 12,4). 

Aceste câteva exemple şi texte extrase din liturghia eu- 
haristică ne pot da o idee de ansamblu asupra perspectivei 
cereşti a întregului cult ortodox. Aşa cum spune o rugăciune 
din Post: „în Biserica Ta stând, în cer ni se pare a ne afla". 

27. M. Cabasila, op. cit., Migne, PQ 150, 489B (trad. fr. p.292); trad. rom. 
cit., p.113. 

„Iluminat, omul atinge culmile veşniciei... - spune Sfântul 
Grigorie Palama - şi deja aici, pe pământ, totul devine minune. 
Şi chiar fără a fi în cer, el se întrece cu puterile cereşti în nesfâr- 
şite cântări; fiind pe pământ ca un înger, el duce la Dumnezeu 
toată făptura" 28 . 

Din păcate, trebuie să ne limităm la liturghia euharistică, 
centrul rugăciunii Bisericii: un studiu mai aprofundat al sluj- 
belor zilnice ne-ar confirma, însă, în chip strălucit, că neînce- 
tata adorare cuvenită lui Dumnezeu îi este adusă de adunarea 
creştină întotdeauna în prezenta îngerilor şi a Bisericii trium- 
fătoare şi în comuniune cu aceştia 29 . 

D 
înălţarea, temelie a mărturiei misionare a Bisericii. 

Rugăciunea Bisericii este, deci, în ansamblul său, o înăl- 
ţare continuă a omului către intimitatea dumnezeiească, o 
procesiune care se alcătuieşte şi care, urmându-L pe Iisus, 
urcă către Tatăl. Rodul acestei înălţări este îndumnezeirea 



28. St. Gregoire Palamas, Trăite a la moniale Xenia sur Ies passions et la 
quietude mentale, PG 150, 1081 AB (apud P. Evdokimov, La femme et le salut du 
monde, Paris, 1958, p. 76; trad. rom. Q. Moldoveanu, Femeia şi mântuirea lumii 
Ed. Christiana, Bucureşti, 1995, 83). 

29. lată câteva exemple din cântările Utreniei Postului Mare: „Cu toate pute- 
rile cele cereşti, ca Heruvimii să strigăm Celui ce este întru cei de sus, întreit- 
sfântă laudă lnăltându-1: Sfânt, Sfânt, Sfânt eşti, Dumnezeul nostru, pentru rugă- 
ciunile tuturor Sfinţilor Tăi, miluieşte-ne pe noi" {Ceaslov, Edit. Institutului Biblic, 
Bucureşti, 1973, p. 56); „Puterilor celor de sus, urmând pe pământ, cântare de 
biruinţă aducem Ţie, Bunule: Sfânt, Sfânt, Sfânt eşti, Dumnezeul nostru..." {ibid., 
p. 57); „Moi, cei muritori, îndrăznind să aducem cântarea slugilor Tale celor ce sunt 
duhuri, zicem: Sfânt, Sfânt, Sfânt..." {ibid., p. 58); „Cel ce în pântece fecioresc ai 
încăput şi de şanurile Tatălui nu Te-ai despărţit, Hristoase, Dumnezeule, cu îngerii 
primeşte-ne şi pre noi care strigăm tie: Sfânt, Sfânt, Sfânt eşti, Dumnezeul nos- 
tru..." {ibid., p. 59); „Spre cer inimile având, cetelor îngereşti să urmăm şi cu frică 
la Cel ce nu ia mită să cădem, laude de biruinţă strigând: Sfânt, Sfânt, Sfânt eşti, 
Dumnezeul nostru..." {ibid., p, 60). 

firii omeneşti, care nu este doar făgăduită pentru viata de 
dincolo, ci este inaugurată deja, hic et nune. Momentul cul- 
minant al acestei îndumnezeiri este comuniunea euharistică, 
în care Dumnezeu însuşi Se face hrană pentru noi şi ne pre- 
face prin unire. 

Dar această înălţare a lui Hristos, la care luăm parte încă 
de pe acum (Efes. 2, 4-6; Evr. 12, 22-24) nu are nimic comun 
cu înălţările individualiste şi privilegiate ale iluminaţilor din 
platonism, din misteriile greceşti sau din religiile Indiei. Con- 
templarea acestora este singuratică, este „o fugă a celui sin- 
gur către Singurul" 30 , o suită de evaziuni din ce în ce mai 
depărtate, o ignorare şi un refuz al materiei (care ori repre- 
zintă răul, ori nu există defel), o totală dezincarnare. Căile 
acestor ascensiuni vor fi ori ascetismul sau extazul, ori filo- 
sofia sau iniţierea în rituri secrete, toate acestea în contextul 
unei transmigrări nesfârşite 31 . 

Fată de aceste concepţii ale salvării ca evadare, doar doc- 
trina creştină a înălţării este legată de un scop dumnezeiesc 
privitor la lumea însăşi, lume pe care „Dumnezeu atât a iubito../' 
(Ioan 3, 16). Mumai înălţarea creştină se leagă, în cadrul icono- 
miei mântuirii, de prezenta lui Hristos în slavă în Biserică, 
prezentă realizată întru Duhul Sfânt, în plenitudinea darurilor 
Sade, prezentă tainică, dar reală şi perceptibilă simţurilor cură- 
ţite. Numai înălţarea creştină precede Pogorârea Duhului dum- 
nezeiesc în Biserică, determină dimensiunea cerească a vieţii 
liturgice şi sacramentale, condiţionează, în sfârşit, mărturia 
misionară a Bisericii în lume. „Hristos S-a suit mai presus de 
toate cerurile, ca pe toate să le umple" spune Sfântul Pavel 
(Efes. 4,10), să le umple deci cu Prezenţa Sa de-viaţă-dătă- 
toare întru Duhul Sfânt 



30. Plotin, Enneade, VI, tr.9, c.9 şi II, tr.7 3.34. 

31. Cf. H. de Lubac, Catholicisme, Paris, 1947: cap.V „Le christianisme et 
l'histoire, doctrines d'evasion", pp. 107-1 10. 

„Doar în măsura în care Hristos S-a suit mai presus de 
toate cerurile, poate pe toate să le umple, scrie Pr. Danielou. 
Adică, numai înălţat mai presus de toată făptura, harul care 
este în El se poate extinde la întreaga făptură" 32 . 

Asemenea înălţării lui Hristos, înălţarea noastră liturgică şi 
sacramentală inaugurată în taina cultului nu este o evadare 
din lumea aceasta. Dimpotrivă, doar în măsura în care sus vom 
avea inimile, în care vom participa la procesiunea sacerdotală 
pe urmele Arhiereului şi înaintemergătorului, doar în măsura 
în care vom pătrunde în viziunea intimităţii lui Dumnezeu vom 
putea da o mărturie autentică şi vesti ceea „ce era de la înce- 
put ce am auzit ce am văzut cu ochii noştri, ce am privit şi 
mâinile noastre au pipăit despre Cuvântul vieţii şi Viaţa s-a 
arătat şi am văzut-o..." (1 loan 1, 1-2). 

«Iată de ce chemarea (sus să avem inimile) nu este atât o 
chemare de a ne desprinde de pământ, cât de a deveni con- 
ştienţi de natura Bisericii şi de scopul adunării euharistice: 
„Cum să nu mă intereseze cerul - spunea Sfântul loan Gură de 
Aur - când eu sunt în contemplarea Stăpânului cerului, când 
eu însumi devin cer?" Vom veni, Tatăl Meu şi cu Mine, şi Ne 
vom face locaş la el (loan 14, 23). Această chemare este în 
acelaşi timp o exigentă, Hu este loc în această Euharistie ce- 
rească pentru cei rămaşi pe pământ („să ne temem de a rămâne 
pe pământ", mai spune Sfântul loan Gură de Aur), încât până 
şi prezenta noastră (fără vrednicie) ne este imputată, ca o 
osândă. Iar când cerul, şi prin el, noi toţi, întreaga adunare, dă 
răspunsul: „Avem, către Domnul", atunci se săvârşeşte jude- 
cata noastră. Căci nu-ti poţi înălţa inima către Domnul în acea 
clipă dacă nu te-ai îndreptat şi dacă nu te îndrepţi către El în 
toate zilele vieţii tale, dacă nu masori mereu pământul cu 
măsura cerului» 33 . 



32. J. Danielou, op.cit., p. 166. 

33. A. Schmemann, op.cit., p.16. 



92 ÎMPĂRTĂŞIREA SFÂNTULUI DUH 

La temelia mărturiei misionare se află trăirea personală a 
vieţii Bisericii; condiţia acestei trăiri este vederea lui Hristos, 
întâlnirea cu Hristos Care, prezent printre noi, nu încetează de 
a şedea în slavă de-a dreapta Tatălui. Tema biblică a înălţării 
este şi cea a preoţiei cereşti a lui Hristos, constituind în primul 
rând o categorie teologică esenţială a vieţii liturgice a Bisericii. 
Ele condiţionează totodată şi edificarea unei teologii ortodoxe 
a evanghelizării în afară, ca şi a slujirii pastorale înlăuntru, a 
întregii mijlociri sacerdotale şi împărăteşti a Bisericii în lume. 
Aceste două dimensiuni, cea liturgică şi cea misionară, sunt 
legate în fiinţa lor lăuntrică. Ele reprezintă firea însăşi a Bise- 
ricii, care constă în primul rând în a te ruga şi a te avânta spre 
întâlnirea cu Hristos preaslăvit în elanul nestăvilit al adorării; 
în al doilea rând, în a întrepătrunde pământul cu cerul, în a înălţa 
pe fiecare om către destinul său veşnic. Rugăciunea Bisericii 
nefîind închisă în sine, ci îmbrăţişând întregul univers, misi- 
unea Bisericii nu are nici ea alt scop decât pe acela de a înălţa 
pe toţi oamenii la slăvirea şi închinarea Prea Sfintei Treimi. 



IV 



CUM SE SITUEAZĂ HRISTOS ŞI SFÂTiTUL DUH 
UTiUL FAŢĂ DE CELALALT în LITURQfflE? 



ne bucurăm astăzi de roadele unei profunde înnoiri litur- 
gice şi teologice. Unul din rezultatele acesteia ar fi trecerea de 
la o concepţie îngustă hristomonistă a liturghiei - concepută 
doar ca actualizare a unicei jertfe mântuitoare a lui Hristos (cu 
excluderea oricărei referiri conştiente şi elaborate la Tatăl şi 
la Sfântul Duh) - la o viziune vădit treimică a Euharistiei, taină 
a adunării eclesiale, venire a împărăţiei treimice în lume. 

Un alt rezultat al înnoirii teologice a Bisericilor noastre este 
perspectiva eclesiologică a Euharistiei şi a structurilor sale: 
relaţia Euharistiei cu Biserica, cu clerul acesteia, cu laicatul, cu 
mărturia catehetică şi misionară. 

în sfârşit însăşi dihotomia hristologie/pnevmatologie este 
pusă în discuţie şi depăşită, într-un mod determinant, aşa cum 
putem constata în diferitele categorii ale dialogului ecumenic, de 
pildă Grupul de la Dombes, ori dialogul catolioortodox desfăşu- 
rat sub egida Secretariatului pentru Unitate al Vaticanului înce- 
pând cu 1972, şi mai ales „Cincizecimea" din 1980, de la Rhodos. 

Tema generală a Săptămânii Liturgice de la Saint Serge 
din anul acesta, „Hristos în liturghie", are, deci, o importantă 
capitală şi este, în acelaşi timp, o temă dificil de mânuit, căci 
pare, la prima vedere, un adevăr bătător la ochi, o tautologie, 
şi există riscul de a trece pe alături de punctul sensibil, dar 
esenţial. Iată de ce am dorit să-mi precizez subiectul: „Hristos 
şi Duhul Sfânt în raporturile lor reciproce". în realitate, mă voi 

strădui de asemenea să situez contextul treimic şi finalitatea 
„patrocentrică" a Euharistiei şi a Bisericii. Amploarea subiectu- 
lui şi complexitatea sa mă vor constrânge să mă limitez la o 
expunere destul de schematică a câtorva teze fundamentale 
care ar merita, fiecare în parte, să fie completate şi dezvoltate. 



LOCUL DUHULUI SFÂnT ÎM TAINA LUI HRISTOS 

Taina lui Hristos, Cuvântul veşnic şi întrupat Dumnezeu- 
Omul şi Domnul slavei, este o taină nedespărţită de Duhul 
Sfânt. Acesta odihneşte peste Fiul din veşnicie şi îl umple 
deplin pe Iisus încă din prima clipă a întrupării Sale la Hazaret 
şi până în momentele Crucii, învierii şi înălţării. întreaga viaţă 
a lui Iisus este „constituită" de prezenţa Duhului Sfânt, înce- 
pând cu zămislirea feciorelnică de la Hazaret. Iisus a fost alcă- 
tuit, format, purtat de Duhul Sfânt, însufleţit de Duhul, ascul- 
tând de Duhul, mânat de Duhul. 

Sfântul Ioan Gură de Aur aminteşte că „Iisus Hristos este 
duhovnicesc, căci Duhul însuşi L-a zidit" (Om. XV in Hebr. 2, 
PQ 63, 1 19). Dar, o dată cu aceasta şi de acum înainte, Iisus 
este Dătătorul Duhului, mai întâi ca o pregustare, în firea Sa 
pământească, apoi şi deplin, în slavă, în misiunea cincizeci- 
mică asupra lumii. 

nu se poate disocia, aşadar, viata lui Iisus de prezenta 
Duhului. Aceasta nu este nici secundară, nici consecutivă, ci 
„constitutivă" tainei lui Hristos Mântuitorul şi tainei Hristosului 
„total", adică tainei Bisericii. 

Taina lui Hristos nu trebuie restrânsă la cadrul vieţii Sale 
pământeşti. Iisus este viu în slava Tatălui, El este prezent în 
Biserica pe care o însufleţeşte şi pe care o păstrează în Duhul. 
Hristologia creştină este, deci, o hristologie „extensivă", reca- 
pitulând în ea întreaga istorie umană şi cosmică, istorie sfântă 

care culminează în taina Bisericii. Aceasta nu poate fi exte- 
rioară nici lui Hristos, nici lucrării mântuirii. 

Aş dori să amintesc aici viziunea teologică a Hristosului 
total pe care o dezvoltă Fericitul Augustin şi al cărei ecou se 
face şi Pr. Qeorges Florovsky („Le Corps du Christ vivant", în 
La Sainte Eglise Universelle, rieuchâtel, 1948, p. 9-57, îndeo- 
sebi p. 21). 

O hristologie extensivă trebuie să „recapituleze" deveni- 
rea Bisericii, a cultului şi a teologiei sale, înglobând totodată 
şi destinul omului creat după Chipul Cuvântului întrupat şi 
chemat la dumnezeiasca asemănare. Este evident că rolul Du- 
hului Sfânt nu este nici secundar, nici exterior, în zidirea tainei 
Hristosului total. El continuă, în timpul Bisericii - Trup al lui 
Hristos -, ca şi în devenirea omului - chemat să fie hristos după 
har -, aceeaşi lucrare epifanică de manifestare a lui Hristos 
ascuns kenotic şi totodată glorificat, în istorie şi în viaţa lăun- 
trică a lui Iisus, în care Duhul Sfânt lucra pururea. 



EUHARISTIA, CULT TRE1MIC 

Să trecem acum la Euharistie, momentul central al cultu- 
lui pe care Biserica îl închină Sfintei Treimi, manifestare ple- 
nară a Bisericii, ea însăşi taină a mântuirii şi a noului Legă- 
mânt, nu este fără rost să spunem că Euharistia - şi corespon- 
dentul său tainic din rugăciunea inimii - constituie locul cen- 
tral, punctul de forţă al identităţii spirituale a Bisericii. Abia 
atunci când se roagă îşi manifestă Biserica (şi omul, dealtfel) 
adevărata sa identitate, în relaţia de comuniune cu Treimea 
cea veşnică. Cultul eclesial este astfel liturgic şi treimic prin 
excelenţă, prin însăşi firea sa. A evoca Treimea înseamnă, pe 
de o parte, a vorbi despre taina comuniunii treimice a Persoa- 
nelor dumnezeieşti, despre nesfârşita şi veşnica mişcare de 
iubire şi de comuniune. înseamnă, pe de altă parte, a pătrunde 

înlăuntrul cercului treimic şi a descoperi că relaţiile trinitare 
ale Persoanelor divine privesc lumea creată, omul, şi că Bise- 
rica însăşi dăinuie creând relaţii specifice cu Tatăl, prin Fiul, 
în Duhul Sfânt. Fiecare din aceste relaţii le cuprinde şi le 
determină pe toate celelalte şi exprimă în mod specific tota- 
litatea comuniunii treimice. 

A trăi dimensiunea treimică a Euharistiei 1 înseamnă a 
descoperi şi a vesti că de la întruparea Cuvântului şi de la 
Cincizecimea Duhului, între taina Treimii şi destinul omului nu 
mai este nici o distantă; înseamnă a descoperi că „Treimea 
este programul social al omului" (Fedorov), că existenta umană 
cea mai concretă este o ucenicie a iubirii dumnezeieşti, care 
,&a vărsat în inimile noastre prin Duhul Sfânt" (Rom. 5, 5). în 
termenii Bisericii, iubirea treimică se numeşte, pe de o parte, 
sobornicitate, prin dăruirea de către Duhul a armoniei şi a 
umanităţii lăuntrice (Fac. 1, 14); se mai numeşte şi compasiune 
şi milostivire în deschiderea inimilor către aproapele, către cel 
sărman şi către cel suferind. 

învăţătura Sfântului loan Gură de Aur despre corespon- 
denta dintre taina fratelui şi taina altarului este semnificativă 
în acest sens. 

Pentru Sfântul loan Gură de Aur, iubirea frăţească şi milos- 
tivirea constituie împreună o prelungire a tainei lui Hristos 
trăite în Euharistie. Acest cuvânt „prelungire" este chiar prea 
şters şi evocă o relaţie exterioară, de la cauză la efect. Or, ar 
trebui spus că pentru Sfântul loan Gură de Aur, grija şi răspun- 
derea fată de cel sărman sunt înscrise în miezul tainei 
Euharistiei 2 . 



1. A se vedea Pr. B. Bobrinskoy, „Confession de foi trinitaire et consecra- 
tions baptismales et eucharistiques dans Ies premiers siecles", în La Liturgic 
expression de la foi Roma, 1979, p. 57-67. 

2. A se vedea Pr. B. Bobrinskoy, „L'Esprit du Christ dans Ies sacrements chez 
Jean Chrysostome et Augustin", în Jean Chrysostome et Augustin, Paris, 1975, 
îndeosebi p. 272-276. 

încă de la originile creştinismului, structura rugăciunii eu- 
haristice corespunde legilor rugăciunii şi ale credinţei Bisericii. 
Rugăciunea euharistică este adresată, fără excepţie, Tatălui, 
către Care se întoarce Biserica, ca într-o continuare a Rugăciu- 
nii împărăteşti a lui Iisus însuşi: „Ava, Părinte", „Tatăl nostru". 
Către Tatăl se întoarce Biserica atât în rugăciunile sale de 
mulţumire (euharistie) cât şi în cele de mijlocire. De la Tatăl 
primeşte harul vieţii celei noi, har pe care, la rândul său, îl împăr- 
tăşeşte oamenilor. „Tatăl nostru" reprezintă într-adevăr, împre- 
ună cu împărtăşirea, momentul culminant al tainei euharisti- 
ce, în care Biserica se constituie într-o atitudine filială. 

Rugăciunea se lărgeşte spre a primi prezenta Fiului şi a 
Duhului o dată cu Cincizecimea. Mijlocirea lui Hristos cel înviat 
este deplină în plenitudinea Duhului: „Preoţii, urmaşi ai Apos- 
tolilor - ne spune Sfântul Irineu de Lugdun - înfăţişează calea 
celor mântuiţi şi treptele urcuşului lor: prin Duhul se înaltă la 
Fiul, prin Fiul, la Tatăl, iar Fiul, la sfârşit, va preda Tatălui 
împărăţia, aşa cum ne învaţă Apostolul (I Cor. 15, 24)" 3 . 

Tot astfel, Sfântul Vasile al Cezareii: „Prin urmare, drumul 
cunoaşterii lui Dumnezeu porneşte de la Duhul cel unul, 
(trece) prin Fiul cel unul (şi ajunge) la Tatăl cel unul. Şi invers, 
bunătatea, sfinţenia şi demnitatea împărătească (pornesc) de 
la Tatăl, (trec) prin Fiul cel unul şi ajung la Duhul" 4 . 

Deci, dacă Tatăl este telul şi principiul mântuirii şi al cul- 
tului eclesial, Fiul şi Duhul sunt mijlocitorii unici şi necesari. 

Mijlocire ascendentă, în care Hristos Se roagă întru Duhul, 
iar Duhul suspină (Rom. 8, 23 şi Gal. 4, 6) şi Se bucură (Luc. 
10, 21) întru Hristos. După cum Biserica se va identifica cu 
Hristos, al Cărui trup este, sau cu Duhul, Căruia îi este Templu 
- iar noi ştim în ce chip coincid aceste două prefigurări ale 



3. Adv. tiaer., V, 36,2. 

4. Despre Duhul Sfânt 18,47; trad. rom. PSB 12, p. 62. 

Bisericii (cf. loan 2, 21 şi Cor. 6, 19) -, Biserica fie va implora 
venirea Duhului Mângâietor, alăturându-se epiclezei perma- 
nente a Arhiereului Iisus (loan 14, 16), fie va vesti şi va slăvi 
venirea Domnului înviat: „Duhul şi Mireasa zic Vino, Doamne 
lisuser (Apoc. 22, 17 şi 20). 

Dar şi mijlocire descendentă, a Fiului şi a Duhului, „pogo- 
rându-se de la Părintele luminilor", de la Care „Toată darea 
cea bună şi tot darul desăvârşit este" (lac, 1, 17). Fiecare din- 
tre Persoanele dumnezeieşti dăruieşte şi este dăruită, trimite 
şi este trimisă, dar întotdeauna într-un mod unic şi care îi este 
propriu. Tatăl şi Fiul trimit pe Duhul, Care Le este propriu, în 
Cincizecimea istorică şi în Cincizecimea permanentă; aceasta 
are drept urmare misiunea, expansiunea Bisericii în istorie, în 
lume. Tatăl şi Duhul arată pe Fiul în întrupare şi în Pastile is- 
toric, cât şi în actualizarea eclesială a acestora. Hristosul 
istoric şi preaslăvit înglobează, recapitulează Biserica, o adună 
şi o arată. în sfârşit, Hristos şi Duhul ne introduc în Casa 
Tatălui (loan 14, 2-3) şi introduc pe Tatăl în locaşul inimii 
omeneşti (loan 14, 23). 

EUHARISTIA 

pomenire a mântuitorului şi a lumii 

Continuând lectura treimică a rugăciunii euharistice, vom 
descoperi locul propriu al Domnului înviat. Iisus este obiectul 
memorialului euharistie, al anamnezei; în fata Tatălui şi în fata 
lumii, Biserica evocă întru Duhul întreaga lucrare mântuitoare 
a Domnului, dar evocarea se produce şi în sens invers, cuprin- 
zând cosmosul, creaţia, întreaga omenire proiectată în Hristos, 
recapitulată şi restaurată în El. Regăsim aici noţiunea de „hristo- 
logie extensivă". Aceasta înseamnă că Pastile mântuitoare pe 
care Biserica le comemorează reprezintă nucleul istoriei lumii, 
destinul său cel mai real şi hotărâtor. Biserica mulţumeşte 

Tatălui pentru Iisus şi îl pomeneşte. în puterea Duhului, această 
memorie a Bisericii este creatoare, transcende spaţiul şi tim- 
pul, ne face contemporani cu lisus al istoriei, cu Cuvântul cre- 
ator, cu Domnul răstignit şi înălţat în slavă la dreapta Tatălui, 
cu Cel care este, care era şi care vine. încercările prin care 
trec creştinii din spatele tuturor cortinelor de fier ale lumii ne 
fac mai sensibili fată de memorialul eclesial şi cosmic al crucii 
şi al Patimilor Celui care recapitulează şi sublimează în El 
toată suferinţa umană, Cel care va şterge orice lacrimă. Cita- 
tul următor va fi mai elocvent decât cuvintele mele teologice: 
„Acum ne aflăm pe Qolgota şi Hristos este pus pe cruce... Acum, 
în fiecare fiinţă răstignită, în fiecare fiinţă care suferă, este 
răstignit Hristos... Şi iată că toate aceste răstigniri le vedem că 
dau roade, iată învierea care începe. Astăzi, Qolgota se află în 
Rusia şi acolo unde este Qolgota, acolo este şi învierea" (Pr. 
Dimitri Doudko, L'esperance qui est en nous. Paris, 1976, p. 
135-136 şi 74, 113, 183). Dar, adaugă Pr. Doudko, „Cel care 
nu ia parte într-un fel sau altul la suferinţe, acela nu are drep- 
tul să vorbească de înviere../' (p. 183). Aceasta este deosebit 
de adevărat pentru ceea ce spuneam, de a actualiza în 
Euharistie Patima mântuitoare a Domnului. 

Este necesar ca pomenirea lui Hristos să se extindă la 
pomenirea sfinţilor, a defuncţilor, a celor suferinzi, a celor vii, 
a tuturor mădularelor Trupului lui Hristos. Este necesar ca 
pomenirea lui Hristos Cel dumnezeiesc, istoric şi total, să cul- 
mineze cu comuniunea euharistică. Aceasta ne introduce toto- 
dată în prezenţa fată către fată a Domnului înviat, Care ne 
devine mai intim şi mai lăuntric decât tot ce avem noi mai 
lăuntric. Dar comuniunea euharistică înseamnă totodată viată 
comună şi împărtăşire cu toate mădularele Trupului lui Hristos, 
sfinţii, defuncţii, cei vii; comuniunea euharistică realizează 
deci prezenţa reală şi sacramentală a întregii Biserici, în totali- 
tatea şi deplinătatea credinţei sale, a tradiţiei şi sfinţeniei sale. 

Toate acestea sunt cufundate în Trupul şi Sângele euharistie pe 
care le asimilăm şi care ne asimilează (V. riicolae Cabasila, Viaţa 
în Hristos, 1, IV, P.Q. 150, 593 BC, trad. fr. Broussaleux, p. 108). 

DUHUL SFÂNT în EUHARISTIE 

în liturghie şi în ştiinţa liturgică, epicleza este cea care a 
devenit treptat şi aproape exclusiv momentul pnevmatologic 
prin excelentă, indicând intervenţia Duhului Sfânt pentru sfin- 
ţirea Darurilor şi prefacerea lor în Sfânt Sângele şi Trupul lui 
Hristos. De fapt, rolul Duhului Sfânt în Euharistie depăşeşte 
cadrul respectivei formule. Euharistia Bisericii (şi Biserica 
euharistică) este în întregime epicleză-invocare, aşa cum este 
în întregime memorial. Aceste momente nu se pot juxtapune 
sau, în orice caz, această juxtapunere nu poate fi prea rigidă, 
aşa cum nu poate fi rigidă juxtapunerea Paşti-Cincizecime. 
Lucrarea Duhului nu se restrânge la un moment (Cincizecime, 
epicleza), ci implică o durată, o permanenţă, o stare, o atitu- 
dine nouă, caracteristice timpului şi fiinţei Bisericii. 

Aşa cum în timpul întrupării Cuvântului, Duhul Sfânt nu 
Se întrupează, ci pătrunde firea omenească a Cuvântului de 
care este în veci nedespărţit, tot aşa, în timpul Bisericii, Duhul 
Sfânt nu face obiectul unui memorial festiv sau euharistie, ci 
constituie puterea, harul însuşi al memorialului şi al prezenţei 
lui Hristos în Biserică. 

Duhul Sfânt nu este doar darul lui Hristos, a Cărui venire 
ar fi o consecinţă a Paştilor mântuitoare, ci El îl pătrunde lăun- 
tric, săvârşindu-1 întruparea, „constituind u-I" taina, manifestân- 
du-I prezenţa în faţa oamenilor oamenilor, împlinindu-1 strălu- 
cirea şi slava. Duhul Sfânt este în acelaşi timp şi Persoană 
negrăită şi dar dumnezeiesc, care-Şi ascunde chipul şi numele. 
Taină ascunsă în lisus şi plenitudine a tuturor calităţilor şi 
energiilor Sale. Hristos Cel viu, luminos, blând, sfânt, înţelept. 



hristos şi sfântul duh în liturghie 1 o l 

Toate atributele lui lisus constituie roadele Duhului, despre 
care va vorbi Sfântul Pavel (Gal. 5, 22-24) şi care sunt mani- 
festările puterii Duhului în sfinţi. 

Astfel, dacă Duhul lui lisus îl manifestă şi îl constituie 
trupeşte din Fecioară, acelaşi Duh compune şi mădularele 
risipite ale trupului eclesial al lui lisus însuşi adunându-le într-un 
singur Om nou. Duhul este, deci, puterea de a aduna laolaltă 
oamenii în Biserică, în unitatea „fiilor lui Dumnezeu cei împrăş- 
tiaţi" (loan 11, 52). 

în sfârşit, Duhul Sfânt reprezintă, pentru toate timpurile, 
puterea cincizecimică de expansiune misionară a adunării eu- 
haristice până la marginile pământului, chiar şi până în întu- 
nericul iadului unde, de acum înainte, „lumina luminează in 
întuneric şi întunericul nu a cuprins-o" (loan 1,5). 

Alternantă neîncetată a expansiunii şi a reîntoarcerii în 
sine, a dilatării şi a contractării, asemenea ritmurilor respira- 
ţiei şi inimii. Aceste imagini naturale ale ritmurilor umane sunt 
întrutotul potrivite pentru a exprima lucrarea Duhului dum- 
nezeiesc, care însufleţeşte trupul total al lui Hristos, Biserica, 
aşa cum însufleţeşte trupurile individuale, create şi destinate 
să fie după chipul lui Hristos. 

în legătură cu Duhul Sfânt în Euharistie, am vorbit despre 
„Cincizecimea perpetuă". Putem adânci această temă, deslu- 
şind în Cincizecime timpul unic de aşteptare a Duhului (Luc. 
24, 49, Fac. 1, 4), de comuniune prealabilă (Fac. 1, 14). Aceasta 
corespunde foarte bine epiclezei, sau mai curând diferitelor 
epicleze ale Euharistiei, dinaintea sfinţirii sau dinaintea comu- 
niunii euharistice. 

Pe de altă parte, pogorârea însăşi a Duhului sfînţitor peste 
Apostoli corespunde, în taina euharistică, îndoitei pogorâri a 
Duhului Sfânt peste daruri şi peste credincioşi. în realitate, 
pogorârea este una singură, iar rodul său este sfinţirea ele- 
mentelor în vederea sfinţirii credincioşilor, în vederea prefacerii 

acestora în trupul îndumnezeit al lui Hristos. Să amintim aici 
importanta realismului sacramental al Sfinţilor Părinţi. Comu- 
niunea euharistică este, deci, comuniune cu Trupul dătător de 
viată al Mântuitorului, „plin de foc şi de Duh Sfânt" (Sfântul 
Efrem Şirul, Sermon sur la Semaine sainte, Ed. Lamy, voi. I, 
Malines, 1883, p. 415 şi urm.)/ este comuniune cu Duhul Sfânt 
(2 Cor. 13, 13), după cum ne învaţă multe din rugăciunile 
liturghiei bizantine. Duhul Sfânt ne introduce în intimitatea 
vieţii treimice, prin Hristos, către Tatăl; în viata noastră se 
instaurează o relaţie inefabilă, dar totodată esenţială cu Duhul 
dumnezeiesc. 

Duhul este marele înaintemergător al lui Iisus, Căruia îi 
pregăteşte venirea în inimile noastre; El se ascunde în spatele 
propriilor Sale daruri: starea cea nouă de har, de blândeţe şi 
de bucurie, de bună mireasmă a lui Hristos, al Cărui parfum 
este Duhul. Duhul Sfânt reprezintă, în sfârşit, taina persoanei 
umane, a fiinţei umane devenite în sfârşit persoană, după 
chipul unicului Ipostas al Cuvântului întrupat; în această per- 
soană umană, Duhul Se contopeşte, Se ascunde şi Se afirmă, 
rugându-Se în noi (Gal. 4, 6 şi Rom. 8, 26) şi noi în El (Rom. 
8, 15), desţelenind în fiinţa noastră un spaţiu mereu crescând 
în care să se instaureze împărăţia lui lisus, în care „nu mai 
trăiesc eu, ci Hristos trăieşte in mine" (Gal. 2, 20). 

Relaţie a lui Hristos şi a Duhului Sfânt în Euharistie. Dar 
reciproc permanent făcut Bisericii spre a o menţine în fiinţă, 
în mişcare şi în viată. (Fac. 17, 28, aplicat în mod simetric 
trilogiei sacramentale de către Hicolae Cabasila: a se vedea 
Viaţa în Hristos, 1, I, PG 150, 501-504, trad. fr. p. 27). Duhul 
pregăteşte în noi un spaţiu nesfârşit de primire, ne constituie 
ca templu al divinităţii, strigă El însuşi în noi „Vino, Doamne 
Iisuse", „Maranatha", „Ava, Părinte". Domnul înviat ne împăr- 
tăşeşte din nou Duhul Său ca la creaţie şi ca la înviere: „Luaţi 
Duh Sfânt". 

TAIMA TATĂLUI 

în sfârşit rugăciunea unică pe care lisus o murmură întru 
Duhul şi Duhul întru lisus este Ava, Părinte. „Tatăl nostru" este 
cu adevărat punctul culminant al tainei euharistice, în care se 
realizează şi se reînnoieşte paternitatea inaugurată la botez, 
în permanenţa prezentei Duhului lui lisus în inimile noastre, 
strigătul lui lisus se înaltă în sfârşit din străfundurile fiinţei 
noastre: Părinte. Părintele ceresc nu este nici străin, nici exte- 
rior comuniunii care se inaugurează în Euharistie, ci este autorul 
acesteia şi în acelaşi timp punctul său culminant. Atunci când 
chemarea către Tatăl urcă din inima omului, acesta îşi redes- 
coperă în sfârşit adevărata sa identitate. Duhul lui lisus, care 
se revarsă în noi la Euharistie, ne întredeschide inima Stă- 
pânului, făcându-ne să ne aprindem la atingerea rugului de 
iubire care arde în ea. în Biserică, rugăciunea lui lisus (Tatăl 
meu) se extinde la întreaga familie umană (Tatăl nostru), în 
primul rând comunitatea (Ioan 17), apoi celelalte oi care se 
află încă în afara staulului dumnezeiesc. Euharistia ne face 
astfel să pătrundem, prin inima lui lisus, până la rugul aprins 
al Duhului unde se hotărăşte soarta lumii pe care o poartă 
Tatăl în mâinile Sale: „Atât de mult a iubit Dumnezeu lumea 1 ". 



V 

SENSUL PASCAL AL BOTEZULUI 



INTRODUCERE 

Acest studiu doreşte să precizeze, în prima sa parte, sem- 
nificaţia fundamentală a botezului creştin, relaţia sa cu taina 
lui Hristos mort şi înviat, dimensiunea sa „cincizecimică", 
simbolismului său sacramental şi rostul catehezei Bisericii 
primare. A doua parte este consacrată studiului structurii pas- 
cale a liturghiei baptismale, de-a lungul etapelor succesive ale 
ritualului botezului. Un capitol suplimentar tratează dificila 
problemă a Mirungerii şi a relaţiei sale cu botezul propriu-zis 
în tradiţia ortodoxă, botezul copiilor şi finalitatea euharistică 
a botezului. 

După părerea noastră, punctul de plecare "pascal" şi „cinci- 
zecimic" al acestui studiu al botezului este cel care permite 
sesizarea a ceea ce este esenţial în tradiţia ortodoxă, deslu- 
şirea experienţei mereu reînnoite a bucuriei şi luminii pascale 
în profunzimea vieţii Bisericii şi a sfinţilor săi, încă din prima 
clipă a catehezei baptismale şi până în ultima clipă a vieţii 
celui botezat, când „trece" de la moarte la viată. Desigur, o 
întreagă credinţă şi tradiţie ortodoxă se află în spatele acestui 
demers, tradiţie ce nu este resimţită ca o constrângere şi care 
nu împiedică defel spiritul de căutare şi de deschidere, în 
strădania comună a creştinilor încă divizaţi de a ajunge la o 
convergenţă crescândă şi la reînnoirea sacramentală şi spiri- 
tuală comună. 

A 
PAŞTE ŞI BOTEZ. SIMBOLURI Şl PLENITUDINE 

1. Taina lui Hristos cel înviat 

întreg mesajul esenţa însăşi a creştinismului se pot con- 
densa în acest strigăt biruitor al Bisericii în noaptea de Paşti: 
„Hristos a înviat! Adevărat a înviat!". De acum înainte, Iisus din 
Nazaret Se arată lumii învăluit de lumina pascală; prin credinţă, 
creştinii sunt martorii lui Hristos cel înviat, a Cărui prezentă o 
experiază în cult şi în taine şi al Cărui chip li se dezvăluie în 
comuniune şi slujire. Toată teologia creştină, tot tezaurul bimi- 
lenar al tradiţiei nu este decât o neîncetată meditaţie asupra 
acestui „singur lucru trebuincios", la toate nivelurile şi în toate 
registrele culturii creştine: în teologia sinoadelor, în exegeza 
scripturistică, în teologia cultului şi a tainelor, în imnografia 
creştină, în experienţa duhovnicească a sfinţilor. Mereu şi pre- 
tudindeni, taina lui Hristos este faptul creştin prin excelenţă în 
care îşi află convergenţa toate simbolurile şi din care izvorăşte 
întreaga bogăţie a tradiţiei Bisericii. în Biserică, totul se referă la 
Hristos, totul se defineşte prin El: limbajul teologic, ca şi icoana 
sau cultul îşi au temeiul lor hristologic. Dacă limbajul omenesc 
poate fi de acum înainte adecvat obiectului său, dacă omul 
reînnoit prin Duhul Sfânt poate „vorbi" Tatălui, poate vorbi 
despre Hristos, poate vorbi în Duhul Adevărului şi al Vieţii, 
aceasta este cu putinţă numai deoarece Cuvântul lui Dumnezeu 
a asumat firea omenească în întregime şi a reînnoit-o în Sine. 

în centrul tainei lui Hristos şi a lucrării Sale istorice de 
mântuire se află deci taina pascală, taina iubirii jertfelnice a 
Sfintei Treimi, taină unică, ce se descoperă în patimile şi 
preaslăvirea lui Iisus 1 , în chenoza şi slava Fiului lui Dum- 



1. Cf. tema „Proslăvirii" din Evanghelia a IV-a, în special Ioan 12, 23-33; 13, 
31-32; 17, 1-5. 

nezeu 2 , în „trecerea" - Pascha - de la moarte la înviere. Para- 
dox, mai degrabă decât contradicţie, a cărui depăşire se reali- 
zează inefabil în crucea biruitoare, în mormântul dătător de 
viată, în pogorârea în slavă la iad, în rănile trupului înviat. 
Tocmai această unitate a tainei mântuitoare este exprimată 
de simbolismul întreitei afundări (moartea) şi al ieşirii (învi- 
erea) catehumenului din apa botezului. 

Dincolo de limbajul teologic sau liturgic, viata creştină 
poartă ea însăşi pecetea inefabilă a unei relaţii fundamentale 
cu Hristos, prin lucrările mântuitoare care-1 încorporează pe 
creştin în istoria însăşi a mântuirii. Este astfel necesar ca 
treptele iniţierii creştine să fie situate de la bun început în 
această perspectivă hristologică şi pascală. Taina lui Hristos 
cel înviat, cuprinsă şi trăită în tainele creştine prin puterea 
Sfântului Duh, este prefigurată în semnele şi instituţiile Vechiu- 
lui Legământ şi „împlinită" în „istoria mântuirii" de către Hristos. 

2. Duhul Celui înviat 

Taina lui Hristos este o taină totală. Hu poţi vorbi despre 
ea fără a include revelaţia Sfântului Duh, ca prezentă perso- 
nală şi în acelaşi timp ca dar al prezentei treimice. 

Potrivit firii Sale omeneşti, Domnul este uns, plin de Duh 
Sfânt încă de la zămislirea Sa feciorelnică. Porumbelul de la 
Iordan nu inaugurează prezenta Duhului în Iisus, ci îl manifestă 
ca atare lumii. întreaga viată a lui Iisus este o viată plină de 
har şi de Duh Sfânt. Cu aceasta, ajungem la cuvântul Evan- 
gheliei, despre Pruncul „ce sporea cu înţelepciunea şi cu vârsta 
şi cu harul la Dumnezeu şi la oameni". 

Sporire şi plinătate: nici unul din aceşti doi termeni nu 
poate lipsi. Prezenta Duhului în Iisus este atât semnul supu- 
nerii filiale, cât şi al deplinei intimităţi a lui Iisus cu Tatăl. Duhul 



2. Filip. 2,9. 

Sfânt este în Hristos Duhul Tatălui, Cel care îl pătrunde pe lisus, 
Care-L duce în pustie, întărindu-L totodată spre a mărturisi 
Cuvântul Evangheliei, lisus este pătruns de Duh, I Se supune, 
în Duhul vorbeşte, făptuieşte, învaţă, Se roagă, vindecă, alungă 
demonii, în Duhul Se aduce ca jertfă, Se sfinţeşte, iar această 
jertfă este bineplăcută Tatălui în Duhul 3 . Dăruindu-Şi viata, lisus 
dăruieşte Duhul însuşi, Care Se află în El 4 . în sfârşit, împăr- 
tăşirea credincioşilor de Duhul decurge din preaslăvirea lui 
lisus, este chiar semnul acesteia, chezăşia şi rodul 5 . 

Cincizecimea istorică, perpetuată în taine, apare astfel drept 
scopul, telul ultim al iconomiei dumnezeieşti în lume: „Foc am 
venit să arunc pe pământ şi cât aş vrea să fie acum aprins!" 6 . 
Hristos Se întoarce la Tatăl pentru ca Duhul să Se pogoare 7 . 

Darul Cincizecimii este astfel împlinirea necesară a tainei 
pascale. Dacă Duhul Sfânt este Cel care pregăteşte venirea lui 
Hristos, Care îl vesteşte, îl revelează, îl întrupează, îl face 
prezent în comunitatea eclezială, trebuie totodată să subli- 
niem că, printr-o mişcare inversă, începând de la Cincizecime 
Hristos este Cel care îl roagă pe Tatăl să trimită Duhul Sfânt, 
îl trimite El însuşi din partea Tatălui. La rândul Său, Hristos 
devine dătător al Duhului, iar acest dar se perpetuează în 
viata Bisericii, prin taine, într-o Cincizecime continuă şi per- 
manentă 8 . 

Cincizecimea instaurează de acum înainte o nouă ordine, 
cea a Duhului Sfânt, şi în El cea a prezentei sacramentale, 
„duhovniceşti", a lui Hristos înălţat cu trupul de-a dreapta 



3. Evr. 9, 14; cf. Lossky, Essay surla theologie mystique de l'Eglise d'Orient, 
Paris, 1944, p. 154. 

4. loan 19, 30-34. 

5. loan 20, 22 şi 7, 39. 

6. Luc. 12, 49. 

7. loan 16, 7. 

8. Cf. B. Bobrinskoy, „L'Action dynamique de l'Esprit Saint", în Parole et 
Pain, nr. 38 (mai-iunie, 1970), p. 96-103. 

Pastile, de la moarte la înviere, de la trupesc la duhovnicesc, 
în comuniunea eclezială în care individul devine persoană şi 
se împlineşte în comuniunea treimică. 

în sfârşit, anamneză euharistică ne încorporează tainei 
aceloraşi Paşti ale Domnului mort şi înviat, înălţat de-a dreap- 
ta Tatălui, ne hrăneşte şi ne menţine în această stare, prin per- 
manenta darurilor Duhului, în procesul de îndumnezeire întru 
Hristos, în intimitatea deja inaugurată a ospăţului Tatălui. 

3. Taină, taine şi simbolism baptismal 

Tainele Bisericii vin să prelungească taina lui Hristos, cea 
din veci ascunsă şi dezvăluită la plinirea vremii. Pentru Părinţii 
Bisericii, lucrările sacramentale constituie cadrul prin exce- 
lenţă al experienţei ecleziale, al cunoaşterii şi participării la 
taina lui Hristos prin Duhul Sfânt. 

„Acum, spune Sfântul Irineu din Lyon, ne învrednicim doar 
în parte de părtăşia Duhului lui Dumnezeu, ca o pregustare şi 
o pregătire spre nestricăciune, obişnuindu-ne treptat să-L pri- 
mim şi să-L purtăm pe Dumnezeu în noi; este ceea ce Apos- 
tolul numeşte o arvună, căci este o frântură a acestei slave 
făgăduite nouă de Dumnezeu. Această arvună ce sălăşluieşte 
în noi ne înduhovniceşte încă de pe acum, când elementul 
muritor este absorbit de nemurire, iar Duhul care Se află în 
noi ne face să suspinăm şi să strigăm către Tatăl. Dacă încă 
de pe acum, pentru că am primit această arvună, noi strigăm 
„Ava, Părinte!", ce va fi atunci când, înviaţi, îl vom vedea faţă 
către faţă?.. ." 12 . 

Cateheza sacramentală caută să transmită catehumenilor 
sensul însuşi al tainei lui Dumnezeu împlinită în Iisus Hristos, 
trăită în tainele Bisericii, ea însăşi taina cea mare a îndurării 



12. Sfântul Irineu de Lugdun, Adv. Haer., V, 8,1; trad. fr. SC 153, 1969, p. 
93-97. 

dumnezeieşti, mântuitoare. în cadrul acestei funcţii „iniţia- 
tice" a Bisericii trebuie situat simbolismul creştin, formă pri- 
vilegiată a cultului sacramental şi liturgic, mod specific al 
prezentei divine, al comuniunii cu Dumnezeu. Dincolo de deo- 
sebirile de şcoală şi de mentalitate, realitatea însăşi a sim- 
bolismului eclezial se impune conştiinţei creştine ca un dat 
fundamental şi ineluctabil al revelaţiei şi al credinţei; prin origi- 
nile sale, simbolismul cultual este profund biblic, astfel încât 
strădania noastră de a cerceta şi înţelege simbolurile sacra- 
mentale trebuie să aibă în vedere acest dat biblic, pentru a 
percepe duhul însuşi al Scripturii. 

Mi se pare necesar ca realitatea sacramentală tradiţională 
să fie situată într-o teologie de ansamblu a simbolului creştin. 
Simbolismul creştin este mai vast decât sacramentalismul, 
căci acesta se limitează în mod explicit la anumite acte sacre, 
în timp ce simbolismul acoperă ansamblul „limbajului" litur- 
gic, determină comportamentul creştin, corespunde firii pri- 
mordiale a omului, bipolarităţii sale de „fiinţă" duhovnicească, 
revelează vocaţia sa ultimă, cea a transparentei la Duhul Sfânt, 
adică vocaţia mântuirii ca transfigurare şi îndumnezeire. Acest 
simbolism acoperă, deci, întreaga gamă de expresie a Bisericii, 
polivalenţa gesturilor şi lucrărilor acesteia, arta şi limbajul său, 
în ultimă instanţă teologia sa, ale cărei concepte sunt tot atâ- 
tea simboluri şi semne ale unei Realităţi întrupate şi transcen- 
dente în acelaşi timp. întruparea este cea care oferă temeiul 
simbolismului creştin, Taina Pascală şi Schimbarea la Faţă îi 
asigură libertatea şi dinamismul, înălţarea îi marchează limi- 
tele intr-o depăşire a sinelui care conferă măreţie simbolului, 
Cincizecimea îi conferă atât caracterul lăuntric, cât şi puterea 
de iradiere; în sfârşit, Parusia dezvăluie în acelaşi timp şi jude- 
cata şi înnoirea tuturor lucrurilor prin focul purificator. 

noţiunile biblice de „creaţie" şi de „înnoire" a tuturor lucru- 
rilor în firistos sunt singurele care îngăduie simbolismului 

sacramental să se desfăşoare în toată plenitudinea. „Universul 
nu este copia, oglindirea degradată a unei lumi divine, ci a ieşit 
nou, din mâinile lui Dumnezeu, Care a văzut că toate acestea 
erau bune../' 13 . Nu numai că universul sensibil a purces din 
mâna lui Dumnezeu, nu numai că prin splendoarea sa oglin- 
deşte frumuseţea şi înţelepciunea Creatorului, dar el cântă în 
acelaşi timp slava lui Dumnezeu, Cel ce Se încinge cu măreţia şi 
Se îmbracă cu lumina ca şi cu o haină: „Râurile vor bate din 
palme, munţii se vor bucura" 14 , „Lăudati-L pe El soarele şi luna, 
lăudati-L pe El toate stelele şi lumina, Lăudati-L pe El cerurile 
cerurilor şi apa cea mai presus de ceruri (...), Lăudaţi pe Domnul 
toţi cei de pe pământ, balaurii şi toate adâncurile; focul, grin- 
dina, zăpada, gheata, viforul, toate îndepliniţi cuvântul Lui; 
munţii şi toate dealurile, pomii cei roditori şi toţi cedrii; fiarele şi 
toate animalele, târâtoarele şi păsările cele zburătoare"* 5 . 

Dacă elementele firii cântă slava lui Dumnezeu, aceasta 
este pentru că în inima însăşi a creaţiei, cele sensibile ascund 
o semnificaţie, fiind deci un limbaj pe care doar omul, odată 
unificat, îl poate descifra. Cele sensibile „semnifică" deci, şi 
„vorbesc" prin însăşi originea lor, căci au fost scoase din ne- 
fiinţă de către Cuvântul Creator al lui Dumnezeu. Acesta le 
in-formează, le pătrunde, constituie însăşi raţiunea lor lăun- 
trică şi vitală; materia exprimă deci un raport permanent între 
lume şi Dumnezeu, Care Se manifestă în ea. 

Proorocii înfăţişează chiar şi timpurile eshatologice drept 
nişte timpuri de belşug material, oglindind o realitate lăuntrică 
şi spirituală: „A răspuns Domnul către poporul Său, grăind: 
„lată, Eu vă voi trimite grâu, must şi untdelemn şi vă voi 
sătura şi nu vă voi mai face de ocară printre neamuril" le . 



13. O. Clement, „Le sens de la terre", în Contacte, nr. 59-60 (1967), p.257. 

14. Ps. 97, 10. 

15. Ps. 148, 3-10. 

16. Ioil 2, 19. 

Forţele naturii, vântul focul sau elementele materiale, apa, 
untdelemnul, pâinea, vinul, piatra sunt pătrunse de o semni- 
ficaţie spirituală, care nu vine însă să se suprapună pe o sub- 
stanţă materială opacă în sine sau neutră, ci care dezvăluie 
adevărata esenţă a materiei: 

Apa curăţă şi astâmpără setea, se revarsă şi înnoieşte; ea 
este principiul şi condiţia oricărei vieţi. La venirea mesianică, 
apa va deveni principiul vieţii celei noi, al Duhului Sfânt, ale 
cărui izvoare vor ţâşni din sânul nostru şi vor curge spre viaţă 
veşnică 17 . 

Untdelemnul în folosinţa zilnică, împărtăşeşte şi semni- 
fică veselia, bucuria, sănătatea sau vindecarea. împreună cu 
parfumul, dă senzaţia de bună mireasmă, asemenea tămâii la 
jertfa din templu sau la rugăciunea de seară. în Biblie, untde- 
lemnul posedă un simbolism pnevmatologic, de curăţire, de 
într-armare împotriva demonilor, de vindecare spirituală a ur- 
mărilor păcatului. 

Pâinea este hrana omului prin excelenţă, dar adună în 
sine şi semnifică orice roadă a muncii omeneşti. Ca orice hrană, 
pâinea este făcută pentru bucurie, dar poartă în ea şi pecetea 
căderii şi a blestemului 18 . Dar până şi în blestem, până şi în 
foamea şi suferinţa trudei, omul descoperă pronia şi peda- 
gogia dumnezeiească: „Să-fi aduci aminte de toată calea pe 
care te~a povăţuit Domnul Dumnezeul tău prin pustie de acum 
patruzeci de ani ca să te smerească, ca să te încerce şi ca să 
afle ce este în inima ta şi de ai să păzeşti sau nu poruncile Lui. 
Te~a smerit te~a pedepsit cu foamea şi te~a hrănit cu mana pe 
care nu o cunoşteai şi pe care nu o cunoşteau nici părinţii tăi, 
ca să-ţi arate că nu numai cu pâine trăieşte omul ci că omul 
trăieşte şi cu tot cuvântul ce iese din gura Domnului../' 19 . 



17. loan 4,14 şi 7,37. 

18. Fac. 3,19. 

19. Deut. 8,2-5. 

Astfel, printr-o îndelungă „pregătire" a Vechiului Legământ, 
Dumnezeu dezvăluie sensul însuşi al hranei şi depăşirea aces- 
teia în merindea duhovnicească a Cuvântului lui Dumnezeu şi 
a vieţii dumnezeieşti înseşi, în Evanghelie şi în Euharistie. 

De asemenea, vinul este simbolul firesc al bucuriei, al 
sărbătorii, al iubirii. Dar vinul, care „veseleşte inima omului" 20 
este simbolul duhului, al iubirii duhovniceşti, dar şi al sufe- 
rinţei (paharul lui Isaia sau cupele din Apocalipsă) 21 , al sânge- 
lui vărsat, al pedepsei, ca şi al răscumpărării (mântuirii). Astfel, 
cosmosul întreg este purtător de semnificaţii/ dar nu doar în 
sine, ci pentru folosinţa omului, pentru care este valorificat şi 
consacrat. La rândul său, prin trup şi prin nevoile sale „fireşti", 
prin sensibilitatea sa, omul se situează el însuşi în prelungirea 
creaţiei sensibile, cu care este „de-o fiinţă", fără a uita însă 
nici o clipă că această dependenţă firească nu este decât unul 
din cei doi poli ai „îndoitei deofiinţimi" a omului, ai bi-polari- 
tăţii sale originare. Nu există deci nici o discontinuitate a tru- 
pului nostru: „Omul, spune Olivier Clement, este un microcos- 
mos care rezumă, condensează, recapitulează în el treptele 
făpturii, şi astfel poate cunoaşte dinlăuntru universul" 22 . 

Tocmai „bipolaritatea" omului este aceea care nu-i îngă- 
duie să fie redus doar la această deofiinţime inferioară, la 
această materialitate comună cu universul creat, chiar dacă el 
este condensarea, rezumatul şi încununarea acestuia. Omul 
este în acelaşi timp şi trup, carne, şi chip al lui Dumnezeu, 
templu pătruns de Suflarea dumnezeiească. Chipul lui Dum- 
nezeu şi Suflarea Sa exprimă prezenta în om a unei dimensi- 
uni ireductibile la trupul său, la materialitatea sa, la animali- 
tatea sa chiar. Prin însăşi prezenţa sa în centrul creaţiei, omul 
este menit să asigure transparenţa cosmosului la cele duhov- 
niceşti, să înlesnească înălţarea „cu trupul" a creatului de 



20. Ps. 103,16. 

21. îs. 51,17 ş.u.; Apoc. 15,7 ş.u. 

22. O. Clement, op.cit. p. 263. 

către divin, să instaureze revărsarea harului în lume. Aceasta 
este vocaţia pascală şi baptismală a omului: „Omul, spune 
Claude Tresmontant este fiinţă pascală, a trecerii (...) Prin 
natura sa însăşi, ca să spunem aşa, el este puntea dintre 
creat şi Creator. Pnevtna din el este acea legătură imaterială 
prin care este înălţat până la viata personală a lui Dumnezeu. 
Cu omul, întreaga creaţie se întoarce la Creatorul ei. Ciclul se 
închide. Ordinea fizică este copleşită de pulsaţia vieţii, ordi- 
nea psihică depăşeşte biologicul; o dată cu omul, ordinea 
suprafirească intervine în creaţie, conducând-o la împlinirea 
finală, care este totodată şi transformarea înnoitoare a aces- 
teia" 23 . 

Această vocaţie pascală a omului în lume se poate împli- 
ni printr-o mijlocire împărătească, preoţească şi învătătorească, 
dar numai în măsura în care universul (el însuşi unificat în 
om) se odihneşte în Dumnezeu. Pe de altă parte, păcatul şi 
căderea omului nu sunt numai o dramă a persoanei sau doar 
a condiţiei umane, neascultarea omului aduce după sine o 
alienare a acestuia fată de propria sa fiinţă lăuntrică, o înde- 
părtare de Dumnezeu, o întunecare a chipului, a Cuvântului 
dumnezeiesc sălăşluit în om; alcătuirea omenească unitară şi 
duhovnicească este antrenată într-o dezagregare lăuntrică, 
într-o disociere, o răzvrătire a puterilor inferioare fată de duh 
şi de logos, şi, ca urmare, creaţia cea bună şi frumoasă devine 
la rândul său alienată şi aservită, ajunsă sub stăpânirea răului 
şi a morţii 24 . 

Reiese astfel că opacitatea cosmosului fată de lumina 
dumnezeiească, subjugarea sa fată de stricăciune şi de moarte 
decurg din propria opacitate a omului la harul lui Dumnezeu, 



23. CI. Tresmontant, Essay sur la pensee hebraîque, Paris 1953, pp. 108-109. 

24. Cf. Rom. 8, 19-21. A se citi în acest sens paginile sugestive ale lui O. 
Clement din „Le sens de la terre", loc. cit. 



SENSUL PASCAL AL BOTEZULUI 1 1 5 

ca şi la prezenta aproapelui. Şi invers, transparenta cosmosu- 
lui, eliberarea sa în Dumnezeu depind de transparenta regă- 
sită fată de Cuvânt şi de Duhul lui Dumnezeu. Deschiderea 
omului la viata dumnezeiască, restaurarea în el a capacităţii 
de dialog şi de comuniune verticală şi orizontală este ceea ce 
întemeiază şi restabileşte simbolismul pascal al creaţiei. 

în acest context al creaţiei şi căderii, devine limpede că 
„nu putem despărţi cosmologia de istoria mântuirii ,/25 , iar ca- 
pacitatea făpturii de a fi simbol, apoi taină, este restaurată în 
Cel de al doilea Adam: în întruparea Sa şi apoi în Pastile Sale 
mântuitoare, Hristos apare drept simbolul prin excelentă, pre- 
cum şi marea şi unica taină a noii Creaţii, cea spre care tinde 
şi la care participă orice limbaj, orice simbol, orice făptură: 
elementele naturale, apa, stânca, pâinea, untdelemnul, vinul, 
lumina, vântul, apoi simbolurile figurative, calea, energiile 
vitale, lumina, viata, în sfârşit, valorile eterne, adevărul, 
dragostea, pacea, bucuria... Prin Pastile mântuitoare, pămân- 
tul, blestemat împreună cu roadele sale, este exorcizat, elibe- 
rat, botezat, sfinţit de trecerea lui Hristos de la moarte la viată, 
de la trup la duh. 

în spaţiul şi timpul Bisericii, materia, şi o dată cu ea întregul 
cosmos, este botezată, sfinţită, devine templu reînnoit al pre- 
zentei Creatorului, semn al veşnicului Legământ. Prin binecu- 
vântările sacramentale care fac parte integrantă şi necesară 
din liturghia de iniţiere baptismală, elementele naturale îşi 
regăsesc puritatea primordială, transparenta originară. Duhul 
Sfânt restaurează apele, le eliberează din robie, le face folosi- 
toare, iar la suflarea de foc a Duhului creator, lumea dezordo- 
nată îşi regăseşte dinamismul, vitalitatea, sensul. Restaurarea 
simbolismului cosmic se înfăptuieşte în Biserică, aceasta fiind 
locul comuniunii regăsite: în ea, simbolurile naturale îşi regă- 
sesc limbajul, se unifică, se prefac în taine, devin, adică, in- 

25. O. Clement, ibid., p.270. 

strumente ale mântuirii, semne şi mijloace ale naşterii din 
nou, ale comuniunii la viata dumnezeiască, ale iubirii lui Dum- 
nezeu revărsată în inimile noastre. 

4. Tipurile Vechiului Testament şi cateheza creştină 

în cateheza sa sacramentală, Biserica acordă un spaţiu 
amplu realităţilor din istoria biblică a Vechiului Testament. Aces- 
tea sunt prefigurări ale viitorului, împlinite în lisus Hristos; ele 
constituie tipologia 26 creştină prin excelentă, în care noul 
Adam apare ca împlinire şi încununare a tipurilor şi umbrelor 
Vechiului Legământ, care devine astfel, în întregime, o mărtu- 
rie despre Acesta. 

Aceste prefigurări veterotestamentare care se împlinesc în 
lisus Hristos se realizează totodată în timpul Bisericii, prin rea- 
litatea sacramentală. Tipologia sacramentală este prin urmare 
o tipologie cu trei termeni, în care plenitudinea Evangheliei 
luminează figurile Vechiului Legământ, pe de o parte, iar pe 
de alta, aceste figuri se realizează în timpul Bisericii, prin lu- 
crările sacramentale. Este cazul botezului creştin, de pildă, al 
cărui adevăr ultim este moartea şi învierea lui Hristos şi darul 
Sfântului Duh, dar a cărui rânduială se desfăşoară nu fără 
legătură cu ablutiunile rituale şi cu ungerile din mozaism. 

riu trebuie căutată o disociere a acestor trei poli sau di- 
mensiuni proprii tipologiei sacramentale, deoarece constituie 
un mod de citire a Scripturii, eclesial prin excelentă, şi în care, 
prin intermediul experienţei sacramentale, creştinismul atinge 
plenitudinea revelaţiei lui Dumnezeu în lisus Hristos, prefigu- 



26. Nu avem posibilitatea aici să intrăm în detaliul exegezei biblice a Sfin- 
ţilor Părinţi şi al aplicării figurilor din Vechiul Testament la tainele creştine. Pentru 
ceea ce interesează aici este deajuns să facem trimitere la câteva lucrări impor- 
tante: Per Lundberg, La typologie baptismale dans l'Ancienne Eglise, Lund, 1941 ; 
şi îndeosebi studiile lui J.Danielou, care ne-au fost extrem de utile: Sacramentum 
futuri, Paris, 1 950, şi Bible et Liturgie, Paris, 1 958. 

rată în imaginile Legii. Cu toate acestea, între figurile Legii 
şi tainele creştine nu există nici continuitate directă şi imedia- 
tă, nici dependenţă exclusivă. Tainele creştine, ca şi figurile 
Vechiului Testament, converg deopotrivă în taina lui Hristos. 
Orice lectură strict veterotestamentară a tainelor creştine (abla- 
ţiuni, ungeri, preoţie, cult) ar însemna o întoarcere la umbrele 
şi litera legii mozaice. Fără referirea necesară la Hristos şi la 
darul Cincizecimii, riturile şi instituţiile iudaice îşi epuizează 
sensul. Odată cu Hristos, la plinirea vremii, Legea veche nu 
mai are putere, proorocii amuţesc, biserica Legii este stearpă, 
vălul sanctuarului se sfâşie, sacerdoţiul huleşte, templul este 
întinat de înşişi închinătorii lui, Sfânta Sfintelor este pustie de 
Prezenţă, într-un cuvânt, instituţiile sunt perimate şi Dum- 
nezeu Se îndepărtează de Sion. Hristos este axa unică şi mij- 
locitorul necesar între riturile mozaice, figurile Legii şi tainele 
creştine. 

între Vechiul şi noul Testament este desigur continuitate, 
dar şi ruptură. Structurile Vechiului Legământ, limbajul său, 
antropologia sa explicitează limbajul propriu noului Tes- 
tament. Acesta, la rândul său, nu creează propriu-zis tipologia 
biblică, ci arată că ea se împlineşte în Hristos, în evenimen- 
tele vieţii Sale pământeşti. 

Tipologia creştină se dezvoltă cu precădere în contextul 
catehezei sacramentale, în care catehumenilor li se prezintă 
structurile spirituale ale iniţierii creştine. Cateheza stabileşte, 
astfel, felul în care credinciosul se sălăşluieşte în istoria mân- 
tuirii. Marile etape ale istoriei lui Israel sunt descifrate sacra- 
mental, în timpul acelei praeparatio evangelica, când icono- 
mia mântuirii se în-scrie în chip tainic în evenimentele înseşi 
ale istoriei poporului ales. Această istorie a mântuirii culmi- 
nează cu taina mântuirii pascale, descoperită şi împlinită în 
Iisus Hristos, taină pe care se altoieşte Biserica, la Cincizeci- 
me, precum şi creştinul însuşi, odată cu iniţierea sa. 

Temele tipologiei sacramentale sunt temele fundamentale 
ale vieţii spirituale: ieşirea, pustia, stânca, apa, mana, untde- 
lemnul ungerii. Limbajul tipologic este o pregătire duhovni- 
cească progresivă, în trepte succesive. Cea dintâi grijă a cate- 
hetului este să provoace o convertire morală, dar şi să trans- 
mită învăţătura tradiţională de credinţă a Bisericii; apoi, într-un 
stadiu ulterior, cel al mistagogiei, sunt descoperite temeiurile 
vieţii spirituale. în fiecare dintre aceste stadii ale învăţăturii, 
catehetul se referă mereu la figurile tradiţionale ale botezului, 
Facerea, potopul, Ieşirea, Pastile 27 . 

Dintre scrierile Vechiului Testament, izvorul principal al 
tipologiei baptismale îl constituie, pentru Sfinţii Părinţi, ciclul 
Ieşirii, cuprinzând marile teme biblice care se regăsesc constant 
în conştiinţa religioasă a lui Israel. Fac trimitere la mântuirea 
în Hristos, înainte de toate, cunoscutele episoade ale Ieşirii, 
plecarea din Egipt, trecerea Mării Roşii, cei patruzeci de ani de 
încercări în pustiu, intrarea în Pământul făgăduinţei... în lumi- 
na acestora, Hristos este adevăratul Eliberator, în întâlnirea 
dintre Viaţă şi Moarte, prin suirea pe cruce şi pogorârea la iad. 
Evangheliştii redau de altfel în mod izbitor această legătură 
dintre Pastile lui Hristos şi evenimentele Ieşirii. Tocmai în vre- 
mea Paştilor, când evreii comemorau liturgic ieşirea din Egipt, 
Hristos, noul nostru Paşti, a săvârşit, prin moartea şi învierea 
Sa, mântuirea lumii. în Biserica primară, de altminteri, botezul 
era administrat chiar în noaptea de Paşti. 

Cel mai cunoscut temei biblic pentru lectura sacramentală 
a Ieşirii este întâia Epistolă a Sfântul Pavel către Corinteni: „Cad 
nu voiesc, fraţilor, ca voi să nu ştiţi că părinţii noştri au fost toţi 
sub nor şi că toţi au trecut prin mare. Şi toţi întru Moise, au fost 
botezaţi in nor şi în mare. Şi toţi au mâncat aceeaşi mâncare 
duhovnicească; şi toţi aceeaşi băutură duhovnicească au băut 



27. Cf. metoda lui Origen, la A. Hamman, Bapteme et Confirmation, Paris, 
1969, p.62,68. 

pentru că beau din piatra duhovnicească ce avea să vină. Iar 
piatra era Hristos... Şi acestea s-au făcut pilde pentru noi //1Q . 

Ieşirea din Egipt este deci pilda prin excelentă a botezului 
creştin: „Ambele realităţi, scrie J. Danielou, au aceeaşi sem- 
nificaţie. Ele marchează sfârşitul robiei păcatului şi intrarea 
într-o nouă existentă" 29 . Sfinţii Părinţi scot în evidentă cu pu- 
tere această relaţie. Astfel, într-una din cele mai vechi cate- 
heze, cea a lui Tertulian, citim: „Când poporul, părăsind liber 
Egiptul, scapă de sub puterea regelui Egiptului trecând prin 
apă, apa îl nimiceşte pe rege cu întreaga sa oaste. Ce poate fi 
mai limpede ca prefigurare a botezului? Neamurile sunt elibe- 
rate de lume, prin apă, şi-1 lasă pe demon, care înainte le stă- 
pânea, biruit în apă" 30 . 

Şi în istoria poporului lui Israel, şi la botez, apa este întot- 
deauna instrumentul privilegiat al puterii dumnezeieşti, elibe- 
rând pe om de tirania lui Faraon, ori de sub puterea satanei şi 
a păcatului, cea mai radicală şi mai deplină tiranie din câte 
există. Elementul natural al apei exprimă continuitatea jude- 
căţii lui Dumnezeu Care i-a nimicit pe egipteni şi a lăsat cale 
liberă fiilor lui Israel. 

în secolul al IV-lea, veacul de aur al patristicii, catehetii 
reiau aceeaşi analogie: „Cele referitoare la ieşirea lui Israel au 
fost istorisite pentru că sunt tip al mântuirii prin botez... (...) 
Cum a preînchipuit marea botezul? Prin faptul că a separat 
(pe israeliti) de Faraon, după cum baia aceasta (botezul - n.tr.), 
de tirania diavolului. Aceea ucidea în valurile ei pe duşman, în 
această baie este ucisă duşmănia noastră cea către Dum- 
nezeu. Din aceea, poporul a ieşit nevătămat; din apa (botezu- 
lui) noi ne ridicăm ca înviaţi din morţi" 31 . 



28. ICor. 10, 1-6. 

29. J. Danielou, Bible et Liturgic p. 122. 

30. Tertulian, De baptismo, 9,1; trad. fr. SC 35, Paris 1952, p.78. 

31. Sf. Vasile, De Spiritu Sancto, 14; trad. fr. SC 17 bis, Paris, 1968, p. 357- 
359; trad. rom. PSB 12, p. 46. 

Tema aceasta a apei se regăseşte de-a lungul întregului 
Vechi Testament, mai întâi în ciclul Facerii. Apele primordiale 
ale creaţiei, însufleţite de Duhul lui Dumnezeu, devin izvor şi 
putere de viaţă: „De ce eşti renăscut din apă? întreabă Sfântul 
Ambrozie al Milanului. Citim: apele să mişune de vietăţi (Fac. 
1, 20), şi vietăţile s-au născut. Aceasta s-a petrecut la în- 
ceputul facerii. Dar ţie ţi se menise să te naşti din nou din apă, 
prin har, aşa cum aceasta a dat naştere vieţii fireşti" 32 . 

Această proprietate a apei de a deveni mediu vital este 
dezvoltată în mod deosebit în tradiţia siriană. Apa este literal- 
mente fecundată de Duhul, primeşte de la El virtutea de a da 
naştere celor care I se aseamănă, adică celor duhovniceşti; 
Duhul Sfânt face să rodească apa botezului, tot aşa cum 
făcuse roditoare şi apele primordiale la Facere: „Duhul Sfânt 
Care, la început, Se purta pe deasupra lor, le-a înzestrat cu pute- 
rea de a da naştere celor duhovniceşti şi de a zămisli, întru 
slavă, fii Tatălui" 33 . „Duhul Sfânt, spune şi Sfântul Efrem Şirul, 
S-a pogorât din înălţimi pentru a fertiliza apele şi a le da 
viaţă. în botezul lui Ioan, a odihnit peste unul singur; dar 
acum S-a pogorât şi odihneşte peste toţi cei care se nasc, 
din nou, din apă" 34 . 

Tot astfel, încă din Vechiul Testament, potopul apărea 
drept semnul judecăţii iminente a lui Dumnezeu. în vremea 
proorocilor, apa este instrumentul, atât al proniei, cât şi al ju- 
decăţii dumnezeieşti. Domnul trimite ploaia pe pământ, o ţine 
sub stăpânirea legilor Sale, dar poate şi să aducă prăpădul: 
„lată, Domnul pustieşte pământul (...), zăgazurile cele de sus 
se vor deschide (...); când urgia va trece, vă va zdrobi" 35 . 



32. De Sacramentis, 111,3; SC 25, Paris, 1949, p.72. 

33. Fangith (Breviar sirian), voi. HI, Mossoul, 1875, p. 30, 35, 273. 

34. tiymni in Fest. Epiphaniae, VI, 1 , ed. Th. J. Lamy, S. Ephraemi Syri Hymni 
et Sermones, voi. I, Malines, 1882, p. 56. 

35. Is. 24,1,18 şi 28,14-18. 

Isaia lasă însă să se întrevadă milostivirea lui Dumnezeu, 
înscrisă ca şi judecata în relatarea Potopului: „în izbucnirea 
mâniei Mi~am întors faţa de la tine, dar în veşnica Mea 
îndurare, Mă voi milostivi de tine (...) Şi va fi ca în vremea lui 
ffoe, când M~am jurat că apele potopului nu se vor mai răs- 
pândi pe pământ; tot aşa Mă jur acum că nu Mă voi mai mânia 
împotriva ta" 56 . 

Domnul însuşi asemuieşte zilele de acum cu cele ale lui 

noe este astfel el însuşi o prefigurare a lui Hristos, Cel 
care a purtat judecata lui Dumnezeu, Care a străbătut apele 
potopului în coborârea Sa la iad. începând cu noul Testament 
când a intrat Tioe în corabie, şi n-au ştiut până ce a venit poto- 
pul şi i-a luat pe toţi la fel va fi şi venirea Fiului Omului" 57 . 

noe este astfel el însuşi o prefigurare a lui Hristos, Cel 
care a purtat judecata lui Dumnezeu, care a străbătut apele 
potopului în coborârea Sa la iad. începând cu noul Testament 
(I Petr. 3, 18-21) şi de-a lungul întregii cateheze creştine, este 
vădită referirea potopului la botez. O descriere pertinentă a 
utilizării acestei teme în literatura patristică o datorăm lui 
J. Danielou 38 . Un singur text, aparţinând lui Didim al Alexan- 
driei, va fi suficient pentru a o confirma: „Potopul, care a curăţit 
lumea de străvechea nedreptate, era o proorocie ascunsă a 
curăţirii păcatelor în scăldătoarea sfântă. Arca, de asemenea, 
care i-a scăpat pe cei care au intrat într-însa, este un chip al 
preacinstitei Biserici şi al nădejdii celei bune pe care o nutrim 
prin aceasta. Cât priveşte porumbelul care a adus ramura de 
măslin la arcă, arătând că pământul ieşise de sub ape, acesta 
desemna venirea Sfântului Duh şi împăcarea venită de sus, 
căci, într-adevăr, măslinul este semn al păcii" 39 . 



36. Ls. 54,7-10. 

37. Mat. 24,37-39. 

38. Bible et Liturgic p. 104-1 18. 

39. De Trinitate, II, PQ 39, 697 AB. 

Pornind tot de la evenimentele simbolice ale Ieşirii, şi alte 
teme se organizează în jurul temei centrale a apei, prin paralelis- 
mul dintre contextul lor istoric iniţial şi semnificaţia lor spirituală 
profundă; aceasta se degajează şi se precizează treptat încă la 
autorii biblici înşişi, apoi şi în Tradiţia creştină. Vom trece rapid 
în revistă câteva dintre temele simbolice esenţiale ale catehezei 
creştine: Mielul pascal, pecetea, ungerea cu ulei, norul. 

a) Mielul pascal 

Jertfirea Mielului în robia egipteană esta una dintre prefigu- 
rările esenţiale ale mântuirii, care dezvăluie atât judecata cu 
care Dumnezeu loveşte lumea păcătoasă (plăgile Egiptului, 
îngerul morţii), cât şi milostivirea lui Dumnezeu care-i cruţă pe 
cei însemnaţi cu sângele Mielului. Sunt prefigurate atât jertfa 
lui Hristos, Mielul cel riou fără de pată, cât şi botezul, unde, prin 
ungerea în semnul crucii sau pecetea crucii pe fruntea cate- 
humenului, este evocată pecetea sângelui mielului pe pragul 
uşilor fiilor lui Israel. Iată un text patristic, al Sfântului Chirii al 
Alexandriei: „Că stropirea cu sânge îi mântuie pe cei care au 
primit ungerea, Scriptura o stabileşte spunând că trebuie unse 
intrările caselor, adică uşorii şi pragul uşii; taina lui Hristos 
face ca morţii să nu-i fie îngăduită intrarea. Iată de ce şi noi, 
unşi cu sângele sfânt, vom deveni mai puternici decât moar- 
tea şi vom dispreţui stricăciunea" 40 . 

Trebuie remarcat că în acest simbolism prefigurarea pati- 
milor lui Hristos (sângele Mielului) devine în acelaşi timp semn al 
darului vieţii celei noi, darul Duhului Sfânt. Un bogat conţinut 
pnevmatologic se leagă astfel de sânge şi de împărtăşirea cu 
vinul sfinţit. După cum se poate citi într-o cateheză anonimă 41 , 



40. De adoratione, PQ 68, 1069 A. 

41. Homelies pascales du Pseudo-Chiysostome, PQ 59, 726 D-727 A; trad. 
fr. SC 36, Paris, 1953, p. 82. 

„prin acest sânge primim Duhul Sfânt căci, cu adevărat, Duhul 
şi sângele se înrudesc... ", „în potirul clocotind de foc şi de 
Duh", cum se spune altundeva 42 . 

b) Pecetea 

Tema pecetii (sphragis) cu sânge ocupă un loc privilegiat 
în simbolistica biblică şi creştină. Prin semne exterioare (tăiere 
împrejur, punerea mâinilor, ungere), Dumnezeu pune pecetea 
Legământului pe fiii poporului ales. Semnul crucii moşteneşte 
acest simbolism biblic, iar pecetea cruciformă se va preciza 
în rânduiala baptismală, ajungând să semnifice ansamblul ini- 
ţierii baptismale. Pentru a rezuma tipologia creştină a pecetii, 
să amintim că ea este: 

1. Un semn de apartenenţă la Dumnezeu, aşa cum oile 
din turmă sunt însemnate cu fierul roşu pentru a putea fi recu- 
noscute de stăpân: „Această însemnare, spune Teodor de 
Mopsuestia, cu care acum te pecetluieşti, este semnul că de 
acum înainte eşti pecetluit ca oiţă a lui Hristos. Căci o oiţă, de 
îndată ce este dobândită, primeşte pecetea după care se 
recunoaşte cărui stăpân îi aparţine; şi paşte în aceeaşi păşune 
şi stă în acelaşi staul cu cele pe care s-a pus aceeaşi pecete, 
arătând că toate aparţin aceluiaşi stăpân" 43 . 

2. Un semn de protecţie pentru ca oiţa să poată fi ocrotită 
de Păstor: „Cu sunt Păstorul cel bun şi cunosc pe ale 
Meie..." 44 . 

3. Un semn de familiaritate şi de asemănare cu Dumne- 
zeu, „pentru ca îngerii să o poată recunoaşte" 45 . 



42. Homelie pascale de la Tradition d'tiippolyte, trad. fr. SC 27, Paris, 1950, 
p.134. 

43. Cat. bapt, 13,17. 

44. loan 10,14. 

45. Chirii al Ierusalimului, Cat. bapt., 1,3, PQ 33, 373A. 

4. Un semn al ostaşului dintr-o oştire. întâlnim aici tema 
luptei celei bune, dezvoltată încă de Sfântul Pavel 46 . Creştinul 
este un ostaş înrolat în oştirea împăratului ceresc: „Aşa cum 
pecetea este imprimată pe ostaşi, tot aşa şi Duhul Sfânt pe 
credincioşi", spune Sfântul loan Gură de Aur 47 . 

5. Semnul Mielului de pe fruntea sfinţilor, din vedenia 
Apocalipsei: „Şi am văzut un alt înger care se ridica de la 
răsăritul soarelui şi avea pecetea Viului Dumnezeu, îngerul a 
strigat cu glas puternic către cei patru îngeri, cărora li s~a dat să 
vatăme pământul şi marea, zicând: nu vătămaţi pământul nici 
marea, nici copacii până ce nu vom pecetlui pe frunţile lor, pe 
robii Dumnezeului nostru"* 8 . Comentatorii recenţi ai Apoca- 
lipsei au relevat aici reminiscenţele baptismale şi liturgice 49 . 

O întreagă teologie creştină a caracterului sacramental 
indelebil s-a dezvoltat în jurul temei pecetii, ca semn al iubirii 
nezdruncinate a lui Dumnezeu şi al Legământului Său veşnic 
cu omul, în care El îşi reînnoieşte chipul, el însuşi indestruc- 
tibil, dar care reprezintă totodată şi judecata imanentă şi actu- 
ală în viata celui botezat. 

c) Ungerea cu untdelemn 

Reprezintă un alt semn al alegerii dumnezeieşti, cu care 
sunt însemnaţi doar cei aleşi. în Vechiul Testament, untdelem- 
nul are o largă utilizare profană şi religioasă: 

1. înainte de toate, untdelemnul este un semn de bucurie 
şi de cinste: „Tu, însă, când posteşti, unge capul tău şi fata ta 
o spală, ca să nu te arăţi oamenilor când posteşti, ci Tatălui 
tău, care este în ascuns" 50 . în timpurile mesianice, proorocea 



46. Efes. 6, 10-17; II Tim.2,3-5 şi 4, 7^8. 

47. PQ 61, 418. 

48. Apoc. 7,2-3. 

49. De ex. P. Prigent, Apocalypse et Liturgic Neuchatel şi Paris, 1968. 

50. Mat. 6, 17-18. 

Isaia, „în muntele acesta, vor bea cu bucurie, vor bea vin, se 
vor unge cu untdelemn binemirositor y/51 . 

Untdelemnul este deseori numit, în Biblie ca şi la Sfinţii 
Părinţi, untdelemnul bucuriei: „Pentru aceasta Te-a uns pe 
Tine, Dumnezeul Tău, cu untdelemnul bucuriei, mai mult decât 
pe părtaşii Tăi, smirna şi aloea îmbălsămează veşmintele 
Tale" 52 . Bucuria exprimă caracterul esenţial al prezentei Sfân- 
tului Duh, Care împărtăşeşte din belşug bucurie duhovnicească. 
Această bucurie se oglindeşte pe chipul noilor botezaţi. 

2. Untdelemnul este folosit ca leac pentru bolnavi, iar în 
noul Testament şi pentru cei stăpâniţi de demon. Bunul 
samarinean toarnă untdelemn şi vin pe rănile celui lovit de 
tâlhari. Domnul îi învaţă pe ucenici să-i ungă pe bolnavi şi pe 
demoni zati 53 . 

încă din cele mai îndepărtate timpuri ale creştinismului, 
dezlegările catehumenilor erau însoţite de ungeri simbolice cu 
untdelemn: „Miluieşte-ne, înnoieşte-ne întru zidirea cea dintâi, 
scrie o cateheză atribuită Sfântului Ioan Gură de Aur, îmbracă 
pe cei despuiaţi de demon, unge-ne cu untdelemnul ungerii 
Tale sfinte, pentru ca veninul Şarpelui să nu ne vatăme" 54 . Iar 
în altă parte: „catehumenul este uns asemenea luptătorilor 
care intrau în arenă (...) Şi dacă cei unşi de către oameni nu 
au fost atinşi de şerpi, nici ţie nu ţi se va întâmpla nimic dacă 
păstrezi ungerea" 55 . 

Ungerea împărtăşeşte deci creştinului o putere, cea a lui 
Hristos, Care, prin lucrarea Sa mântuitoare, a învins puterile 
răului. „Cine este acest om, întreabă Sfântul loan Gură de Aur, 
paşnic şi războinic totodată, din care izvorăsc miresme, dar 



51. îs. 25, 6 ş.u. (LXX). 

52. Ps. 44, 8-9; cf. Ps. 104, 15 şi 132, 2. 

53. Luc. 10, 34; Marc. 6,13. 

54. Cateheză atribuită Sfântului Ioan Gură de Aur la Mat 20, 1-16; PQ 50, 585. 

55. Sfântul loan Gură de Aur, Omilia VI la Coloseni, PG 62, 342. 

care poartă totuşi arme, care iese dintr-un palat minunat şi 
care în acelaşi timp nimiceşte mii de vrăjmaşi şi îi pune pe 
fugă?" 56 . Aici, tema luptei este opusă celei a ungerii paşnice, 
acest contrast fiind rezolvat în persoana lui Hristos. Astfel 
este puterea dumnezeiască, doboară şi întăreşte, astfel este 
Dragostea dumnezeiască, încălzeşte şi luminează, dar şi arde; 
aprinde iubirea şi bucuria, dar şi nimiceşte şi distruge. 

in tradiţia ortodoxă, ungerea reprezintă, deci, atât o armă 
împotriva demonului, cât şi o curăţire de urmările păcatului. în 
Biserica Ortodoxă, ungerea cu untdelemn administrată bolna- 
vilor (Sfântul Maslu, n.tr.) are valoare de Taină, prelungind în 
viata creştinului ungerile baptismale, cerând Doctorului dumne- 
zeiesc vindecarea de bolile trupeşti şi sufleteşti. Antropologia 
ortodoxă afirmă legătura profundă dintre trupesc şi duhov- 
nicesc în alcătuirea omenească. Păcatul introduce în fiinţa 
umană un proces radical de dezintegrare şi de divizare pe 
care numai harul dumnezeiesc unificator îl poate contracara... 

3. în sfârşit, ritualul ungerii este dezvoltat în ceremonialul 
înscăunării regilor la Ierusalim. Ungerea din psalmii mesianici 
se referă, înainte de toate, la rege, al cărui prototip rămâne 
pentru totdeauna David 57 . Ulterior, această temă a ungerii 
regale se extinde, ajungând să includă şi preoţia după Aaron, 
se interiorizează în chemarea profetică şi culminează în teologia 
mesianică, a Unsului - Căruia atât preotul, cât şi regele nu-I 
erau decât prefigurări -, şi se împlineşte în ungerea Duhului 
lui Yahve peste Omul durerilor 58 . 

Teologia creştină vede convergenta tuturor acestor sen- 
suri ale ungerii în persoana lui lisus, Unsul, Mesia, însemnat şi 
îmbrăcat cu ungerea Duhului Sfânt. Domnul îşi atribuie în 



56. Corn. la Ps. 44: PQ 55, 189. 

57. Cf. Ps. 2,45 ş.u. 

58. îs. 61, 1. 

mod explicit această imagine a ungerii Omului durerilor 59 . 
Dar ceea ce se spune despre Hristos se poate spune cu ace- 
eaşi îndreptăţire şi despre creştini 60 . Cel mai vechi text creştin 
al tipologiei sacramentale a ungerii se găseşte la Tertulian: 
„Ieşiţi din apa botezului, suntem unşi cu untdelemnul binecu- 
vântării, potrivit vechiului obicei, care cerea să fii uns cu unt- 
delemn revărsat din corn în vederea preoţiei. Cu acest untde- 
lemn a fost uns Aaron de către Moise; de aici, numele de uns 
(christus), care vine de la chrisma, ungere. Această ungere 
(chrisma) a dat numele Său Domnului, devenind duhovni- 
cească, căci cu adevărat El a fost uns cu Duhul de către Tatăl 
(...). Astfel, asupra noastră ungerea se revarsă în chip văzut, 
dar lucrează în chip duhovnicesc" 61 . 

Acest ultim sens al ungerii cu untdelemn, cel mai impor- 
tant, vădeşte că aceasta nu numai că ne aduce aproape de 
Hristos, prin ideea de luptă pe care o exprimă, prin vindeca- 
rea morală pe care o împărtăşeşte, ci ne face să fim de pe 
acum părtaşi la Hristos însuşi şi purtători ai Duhului Său: „Hu- 
mele ungerii este asemănător numelui lui Hristos, spune Sfân- 
tul Efrem, căci numele lui Hristos de aici se trage (Mesia, 
Unsul), ungerea însăşi fiind umbra numelui lui Hristos" 62 . Sau, 
Sfântul Chirii: „Despuiaţi de veşmintele voastre, aţi fost unşi 
cu untdelemn sfinţit (...) şi aţi fost făcuţi părtaşi Untdelem- 
nului celui adevărat, Iisus Hristos..." 63 şi „aţi fost cu adevărat 
unşi cu Duhul Sfânt, căci temeiul mântuirii voastre este Unsul 



59. Luc. 4,18. 

60. A se vedea I. De la Potterie, „L'Onction du Christ", în Nouvelle Revue 
Theologique, 80 (1958) p. 225-252; şi îndeosebi „L'Onction du chretien par la 
foi", în I. De la Potterie şi S. Lyonnet, La vie selon l'Esprit, condition du chretien, 
Paris, 1965, p. 107-67. 

61 De Baptismo, 7; PL 1, 1207 A; trad. fr. op. cit. p.76. 

62. De Oleo, 4, ed. Cârd. Rahmani, Sancti Ephraemi, Mymni de Virginitate, 
Scharfe, 1906, p.ll. 

63. Cat. myst, II, 3; PQ 33, 1080A. 

(Hristos)" 64 . Părtăşia cu Hristos prin ungere este nedespărţită 
de darul Duhului Sfânt: „Untdelemnul, spune Sfântul Efrem, 
este ca un prieten al Sfântului Duh şi ca o slugă a Sa, care îl 
vesteşte, dar îl şi însoţeşte" 65 . 

Aceste pasaje nu pot decât să sugereze importanţa unei 
teme care depăşeşte cu mult contextul baptismal şi care va prile- 
jui Părinţilor o foarte bogată teologie a energiilor divine şi a par- 
ticipării, prin lucrări sacramentale, la viaţa însăşi a lui Dumnezeu. 

d) Norul 

Stâlpul de nor care mergea înaintea fiilor lui Israel în vre- 
mea Ieşirii 66 este în primul rând simbolul prezenţei protec- 
toare a lui Yahve alături de poporul Său. Dar această temă a 
prezenţei dumnezeieşti în nor se regăseşte de-a lungul între- 
gului Vechi Testament, fie că e vorba de norul care umple cor- 
tul în pustiu 67 , fie în Templul din Ierusalim, când insuflă proo- 
rocului o teamă sfântă 68 . 

O dată cu Ploui Testament, norul odihneşte de acum în 
lisus, în Care sălăşluieşte trupeşte plinătatea Dumnezeirii 69 , în 
Cuvântul întrupat Care S-a sălăşluit printre noi 70 . Acest nor se 
face văzut simţurilor trupeşti prin lucrarea Sfântului Duh, la 
Schimbarea la Faţă a lui lisus în muntele Taborului sau la 
înălţarea Sa 71 . A doua venire a Fiului Omului se va face pe 
norii cerului 72 . La rândul lor, şi creştinii se află în norul pre- 
figurat odinioară de cel din Ieşire. Acesta este, deci, semnul 



64. Cat myst, III, 6; PQ 33, 1093A. 

65. De Oleo, 7, 6, Rahmani, p. 23. 

66. leş. 13, 21-22. 

67. leş. 33, 9-10. 

68. îs. 6, 4. 

69. Col. 2, 9. 

70. loan 1,14. 

71. Mat 17,5 şi trimiterile paralele; Fapte 1,9. 

72. Mat. 24,30 ; Apoc 14,14. 

Duhului Sfânt. „Prezenta norului, unită cu trecerea prin mare, 
la Ieşire 73 , preînchipuia unirea apei cu Duhul, cele două ele- 
mente fundamentale ale Botezului" 74 . 

La Părinţii Bisericii, tema norului dobândeşte două înţe- 
lesuri complementare: cel al prezentei Sfântului Duh şi cel al 
prezenţei lui Hristos. 

1. Prefigurare a Duhului Sfânt: „Ceea ce evreii considerau 
a fi un nor, explică Origen, Sfântul Pavel stabileşte că este 
Sfântul Duh" 75 . De asemenea, Sfântul Ambrozie spune: „Stâlpul 
de nor este Duhul Sfânt. Poporul se afla în mare şi stâlpul de 
lumină mergea înaintea lui, apoi stâlpul de nor îl urma, ase- 
menea umbrei Sfântului Duh. Vezi că prin Duhul Sfânt şi prin 
apă, prefigurarea Botezului este limpede" 76 . 

2. Prefigurare a lui Hristos: este ceea ce prefigura deja 
cartea alexandrină a înţelepciunii: „(înţelepciunea) i-a călăuzit 
pe o cale preaminunată şi ziua le-a fost acoperământ, iar noap- 
tea lumină de stele; i-a trecut prin Marea Roşie şi i-a purtat prin 
ape mari. Pe vrăjmaşi i-a acoperit cu ape" 77 . Această imagine 
îşi află încununarea în cea de-a patra Evanghelie: „Cel ce-Mi 
urmează Mie nu va umbla in întuneric" 78 . „Ce este acest stâlp 
de lumină, va exclama Sfântul Ambrozie al Milanului, dacă nu 
chiar Domnul Hristos, Care a risipit întunericul păgânismului 
şi a răspândit lumina adevărului şi harul duhovnicesc în inima 
oamenilor" 79 . 

în jurul acestei imagini a norului se dezvoltă şi alte teme 
sacramentale importante: 



73. ICor. 10,1. 

74. J.Danielou, Bible et Liturgic p.126. 

75. Horn. surExode, V,l; SC 16, Paris, 1946, p.136. 

76. De Sacramentis, 1,22; SC 25, Paris, 1949, p.61. 

77. înţelepciunea lui Solomon, 10, 17-19; cf 19, 7-8 şi Eccl. 24,4 ş.u. 

78. loan 8,12. 

79. De Sacramentis, 1,22; SC 25, p.61. 

1. Cei patruzeci de ani petrecuţi în pustiu de către Israel. 
Este o întreagă lucrare a pedagogiei dumnezeieşti în vremuri 
de încercări şi de aşteptare; aceste vremuri sunt retrăite de 
Biserică, o dată cu instituţia catehumenatului, în răstimpul 
celor patruzeci de zile ale Postului Mare. 

2. Revelaţia Legii, ea însăşi prefigurare a iluminării oame- 
nilor de către Evanghelia lui Hristos, dătătorul Legii celei noi. 
în acest sens, orice cateheză baptismală îşi are originea în 
amintita pedagogie divină. 

Aceasta este, de altfel, şi semnificaţia rânduielilor bap- 
tismale (dezlegări, ungeri, asceză, cateheză): naştere, urcuş şi 
întărire în credinţă, darul Adevărului (Cuvântul Adevărului, dar 
şi Duhul Adevărului), ungerea însăşi, care ne va face „să ştim 
toate" 80 . Acest^ este în ultimă instanţă rolul Duhului, de a-i 
aduce pe oameni la credinţa care este condiţia botezului. 

Temele menţionate aici nu epuizează nici pe departe 
bogăţia tipologiei biblice şi frecvenţa folosirii lor în cateheza 
sacramentală. Ar mai fi de adăugat simbolistica complemen- 
tară a Cântării Cântărilor (simbolismul nupţial) sau tematica 
Bunului Păstor, din Psalmi, care va fi utilizată pe larg de cate- 
heza creştină. Dar, în cadrul limitat al acestui studiu, nu ne 
putem opri mai mult asupra lor 81 . 

B 
STRUCTURA PASCALĂ A INIŢIERII 

Botezul creştin este, aşadar, o taină cu adevărat pascală. 
El îl face pe creştin părtaş la moartea şi la învierea lui Hristos. 
Textul capital în această privinţă este Epistola către Romani 6, 



80. I loan 2, 20 şi 27; cf. Ioan 14, 26. 

81. Cf. capitolele privitoare la Ps. 22 şi la Cântarea Cântărilor din; J. 
Danie Io u, Bible et Uturgie. 

3-5: „Au nu ştiţi că toţi câţi in Hristos Iisus ne~am botezat 
intru moartea Lui ne~am botezat? Deci ne-am îngropat cu El în 
moarte, prin botez, pentru ca, precum Hristos a înviat din 
morţi prin slava Tatălui aşa să umblăm şi noi întru înnoirea 
vieţii Căci dacă am fost altoiţi pe El prin asemănarea morţii 
Lui atunci vom fi părtaşi şi ai învierii Lui". 

Acest dublu aspect al botezului, de a fi în acelaşi timp şi 
moarte şi înviere în Hristos, este esenţial. Mumai prin moartea 
şi învierea lui Hristos poate fi omul izbăvit de păcat şi născut 
la o viată nouă. Botezul nu are nici o eficacitate în sine, ci 
doar ca participare la lucrarea mântuitoare a Domnului. în 
botez este, deci, o convergenţă, cea a trecutului şi a viitoru- 
lui, cea a luptei care se pregăteşte să înceapă, dar şi a izbânzii 
care determină şi încununează întreaga existenţă creştină, cea 
a curăţirii şi a iertării, cea a lepădării de Satana şi a alipirii de 
Hristos. 

Toată această pregătire, lupta, asceza sunt cuprinse în 
întreita afundare, care le este şi semn şi scop. Toată viaţa cea 
nouă nu este decât o dezvoltare a acestui dar iniţial, care este 
nu mai puţin o plenitudine, părtăşia la viaţa Duhului. 

1. "Cu moartea pre moarte călcând"... 

O dată cu păcatul primului om, moartea devine în noi o 
necesitate ineluctabilă. Instinctul de conservare ne face să 
dăm înapoi în faţa acestei scadenţe universale, omul nu vrea 
să moară, nu vrea să accepte verdictul divin, care ne pecetlu- 
ieşte trupul păcatului. 

Dar moartea ascunde o profundă contradicţie lăuntrică. 
Moartea nu este numai o pedeapsă dumnezeiască, impusă 
omului din afară, ci este şi o consecinţă logică a înstrăinării 
omului de Creatorul său, Care este izvorul vieţii. Moartea con- 
stituie întotdeauna o sfidare permanentă a lucrării înţelepciu- 
nii şi bunătăţii Creatorului, Cel ce 1-a zidit pe om pentru viaţa 

veşnică. în starea de păcat, omul „moare" încă de la naş- 
tere, adică încă de la venirea sa pe lume este supus legii 
stricăciunii, nedreptei tiranii a diavolului, destinului de muri- 
tor al tuturor. 

Creştinismul dezvăluie lumii taina răului, îl demistifică, îl 
arată în toată urâţenia şi răutatea lui; şi dezvăluie, totodată, că 
mântuirea în Hristos este o eliberare de sub această domi- 
naţie satanică. 

încă dinainte de botez, prin desele sale rugăciuni, Biserica 
îl eliberează pe om din robia diavolului. Izbânda pascală a 
botezului este pregătită printr-o îndelungată luptă prebap- 
tismală pe care catehumenul o duce la bun sfârşit prin pute- 
rea lui Hristos cel înviat. Biserica primară privea cu multă seri- 
ozitate această perioadă de pregătire a botezului pe care o 
reprezintă catehumenatul. în această treptată maturizare duhov- 
nicească, în care omul, printr-o acţiune stăruitoare şi o necon- 
tenită strădanie lăuntrică, se leapădă treptat de condiţia sa 
păcătoasă şi aderă la Hristos, Duhul Sfânt lucrează şi El. De 
acum inima se curăţeşte, cunoaşterea lui Dumnezeu devine 
cu putinţă; primul act al acestei morţi faţă de păcat, care va 
culmina cu scufundarea în apa baptismală, este convertirea, 
eveniment deocamdată lăuntric, dar nu mai puţin hotărâtor şi 
cuprinzând în el tot elanul şi toată plinătatea viitoare a daru- 
lui Duhului Sfânt. 

Această convertire este o pocăinţă radicală, o întoarcere 
lăuntrică totală, o rupere - întotdeauna dureroasă şi dramatică 
- de obişnuinţe, de mentalităţi, de însăşi legea păcatului, o 
adevărată agonie ce însoţeşte moartea omului celui vechi. 
Această moarte se petrece mai întâi în universul interior şi 
personal al omului, uneori într-o treptată confruntare cu tene- 
brele lăuntrice pe care lumina lui Hristos le risipeşte, alteori 
printr-o iluminare ca o străfulgerare, totdeauna prin darul haru- 
lui lui Dumnezeu, care este lumină, cunoaştere, viaţă, drep- 

tate. Rugăciunile şi rânduielile baptismale simbolizează această 
moarte fată de păcat în asceză: post, rugăciune, milostenie, 
prin care fiinţa umană întreagă, trup şi suflet, ia parte la 
această luptă nevăzută, al cărei apogeu va fi lepădarea defi- 
nitivă de păcat şi solemnă, în faţa Bisericii. 

Această luptă este în acelaşi timp şi o conştientizare, prin 
înţelegerea reînnoită, a adevărului Evangheliei. Duhul Sfânt 
este întotdeauna marele săvârşitor al iluminării lăuntrice, al 
înaintării în credinţă a catehumenului. în această perspectivă, 
a deşteptării credinţei şi a creşterii lăuntrice în perioada cate- 
humenatului, trebuie înţeles şi botezul însuşi, mai curând 
decât în concepţia mecanicistă a unei transformări bruşte în 
momentul botezului. Această acceptare a adevărului lui Hristos, 
această mărturisire de credinţă, această îndepărtare de viata 
în păcat se înscriu, în perioada Postului Mare, în contextul 
general al vieţii liturgice şi duhovniceşti, de intensă rugăciune, 
de post, de luptă lăuntrică, de eliberare de patimi, nu numai 
a catehumenilor, ci şi a întregii comunităţi creştine. 

nu există, deci, botez fără pocăinţă; Cuvântul lui Dum- 
nezeu îl străpunge pe om în adâncul prăpastiei decăderii sale, 
asemenea unei lumini albe, asemenea ascuţişului săbiei, care 
desparte grâul de neghină, care-1 face pe om să renunţe la tre- 
cutul său, să lepede vechile veşminte ale omului celui vechi. 
Dar, în botez, această lepădare este deja o eliberare şi o 
izbândă, care este cu putinţă şi se face lucrătoare numai prin 
acţiunea prealabilă şi constantă a Duhului Sfânt, Care-1 spri- 
jină pe om şi îl inspiră. 

Convertirea baptismală se situează, deci, pe trei nivele: 

a) este o lepădare de Satana, care este exorcizat şi 
alungat; 

b) este o eliberare de condiţia păcătoasă care-1 împiedică 
pe om şi îl paralizează; 

c) este o pocăinţă personală profundă şi o încredinţare 
deplină în voia milostivirii dumnezeieşti. 

a) Exorcismele şi lepădarea de Satana 

Puterea malefică şi ura înverşunată a Satanei sunt dez- 
văluite chiar în Evanghelie. O dată cu venirea Sa, Domnul arată 
chipul şi urâciunea Vrăjmaşului, descoperă „filiaţia" diavo- 
lească a păcătoşilor: „Voi sunteţi din tatăl vostru, diavolul, şi 
vreţi să faceţi poftele tatălui vostru. El, de la început a fost 
ucigător de oameni şi nu a stat intru adevăr, pentru că nu este 
adevăr întru el. Când grăieşte minciuna, grăieşte dintru ale 
sale, căci este mincinos şi tatăl minciunii" 82 . Evangheliile ne 
descriu viata pământească a lui Iisus ca pe o luptă neîncetată 
împotriva puterilor răului. Dar Iisus nu îndură pasiv atacurile 
Ispititorului. El este literalmente „purtat" de Duhul în pustie, 
după Botezul în Iordan 83 . Cu putere şi autoritate. El reduce 
demonii la tăcere, vindecă pe cei îndrăciţi, demască sorgintea 
satanică a ispitelor îndurate de oameni, de farisei şi chiar de 
ucenici 84 . Patimile şi moartea Mântuitorului reprezintă punc- 
tul culminant al urii şi al aparentei izbânzi a puterilor răului. 
Dar această izbândă este şi marea lor iluzie, căci din adâncul 
stării de părăsire şi în culmea suferinţei se va împlini biruinţa 
asupra Satanei: „Acum este judecata acestei lumi, acum stă- 
pânitorul lumii acesteia va fi aruncat afară. Iar Eu, când voi fi 
înălţat de pe pământ, îi voi trage pe toţi la Mine" 85 . 

Biserica continuă lupta învăţătorului. Ea cunoaşte rădă- 
cinile diavoleşti ale răului, ale păcatului şi ale urii. Astfel, nu 
este cu putinţă să aderi la Hristos, să te alături luminii, fără a 



82. Ioan 8, 44. 

83. Mat. 4, 1; Mc. 1, 12; Le 4, 1. 

84. Mat 16, 21-23. 

85. Ioan 12, 31-32. 

fi mai întâi eliberat de duhurile rele care-şi fac sălaş în inima 
omului. Acesta este sensul lepădărilor, de a arăta lupta lăun- 
trică ce se dă pentru sufletul catehumenului, între Hristos şi 
Satana: „Şarpele stă la marginea drumului, pândind pe cei ce 
trec, spune Sfântul Chirii al Ierusalimului. Ai grijă să nu te muşte 
cu necredinţa. El se uită după cei ce sunt pe cale să se mân- 
tuiască şi caută pe cine să înghită. Te îndrepţi către Părintele 
duhurilor, dar treci pe lângă şarpe. Cum să treci de el? încalfă 
picioarele tale cu Evanghelia păcii, astfel ca, dacă te muşcă, 
să nu păţeşti nimic. Dacă vezi că-ti vine în minte vreun gând 
rău, să ştii că este şarpele din mare care-ti întinde curse. 
Păzeşte-ti sufletul, să nu poată fi înşfăcat" 86 . 

Lepădările au drept scop tocmai eliberarea sufletului de 
cursele diavolului: „Primeşte cu râvnă lepădările, fie că este 
vorba de suflări sau de certări, pentru tine sunt izbăvitoare 
(...) Asemenea topitorilor care, suflând în foc, fac să se aleagă 
aurul de ţărâna care îl ascunde, tot astfel lepădările, alungând 
teama prin Duhul lui Dumnezeu şi făcând să clocotească 
sufletul în trup ca aurul în cuptor, alungă diavolul vrăjmaş şi 
nu lasă decât nădejdea vieţii veşnice" 87 . 

Cu fiecare botez, o pradă este smulsă din ghearele 
Satanei, o făptură a lui Dumnezeu îşi regăseşte menirea sa 
dintâi: „Teme-te, ieşi şi te depărtează de la zidirea aceasta şi 
să nu te întorci, nici să te ascunzi întru el, nici să-1 întâlneşti 
pe el, sau să lucrezi asupra lui, nici în noapte, nici în zi, sau 
în vreun ceas sau în amiază-zi. Ci te du întru al tău tartar până 
în ziua cea mare gătită judecăţii (...r 88 . „Ieşi şi te depărtează 
de la cel ce se găteşte către sfânta luminare. Juru-te cu pati- 
ma cea mântuitoare a Domnului nostru Iisus Hristos şi cu cin- 



86. Procat. bapt., 16; PQ 33, 361AB. 

87. Procat. bapt., 9; PQ 33, 349AB. 

88. Trad. fr. în E.Mercenier şi f. Paris, La Priere des Eglises de rite byzantin, 
voi. I, Namur, 1937, p. 336; trad. rom. în Aghiasmatar, 1950, p. 18-19. 

stitul Lui Trup şi Sânge şi cu venirea Lui cea înfricoşată, că va 
veni şi nu va zăbovi să judece tot pământul, şi pe tine şi pe 
toată puterea cea împreună lucrătoare cu tine să te mun- 
cească în gheena focului, dându-te întru întunericul cel mai 
dinafară, unde viermele nu doarme şi focul nu se stinge" 89 . 

Satana nu poate ţine piept puterii biruitoare a Crucii lui 
Hristos. Trebuie, însă, ca şi omul să ia parte cu toată fiinţa lui 
la această luptă şi la lepădări, „ca sa nu-i fie ceva mai rău" 90 
şi pentru ca duhul necurat să nu se întoarcă cu şi mai multă 
putere în casa omului din care fusese alungat 91 . Chiar şi atunci 
când omul este supus unei robii exterioare a păcatului, aceasta 
nu se petrece fără consimţirea voii sale. De fiecare dată când 
facem rău, îl acceptăm cu propria noastră voie, care rămâne 
totdeauna liberă. 

Astfel, preotul îl întreabă de trei ori pe catehumen: „Te 
lepezi de Satana, şi de toate lucrurile lui? Şi de toţi slujitorii 
lui? Şi de toată slujirea lui? Şi de toată trufia lui?". Iar catehu- 
menul răspunde de trei ori: „Mă lepăd!". Pentru a întări aceste 
cuvinte solemne, preotul mai întreabă de trei ori: „Te-ai lepă- 
dat de Satana?", şi de fiecare dată catehumenul răspunde: „M-am 
lepădat!". Apoi, la cererea preotului, suflă şi scuipă de trei ori, 
semn al refuzului său definitiv şi al repulsiei sale faţă de 
duhurile rele. 

începând de atunci, lepădarea este efectivă. Din acel 
moment, omul este angajat în chip conştient şi definitiv într-o 
luptă duhovnicească; această decizie a sa nu este totuşi cu 
putinţă decât în puterea Sfântului Duh, Care-1 face pe credin- 
cios părtaş la izbânda lui Hristos asupra Satanei. 

Lupta lăuntrică a omului cu puterile întunericului îşi află 
deznodământul în afundarea baptismală. Deasupra cristel- 



89. lbid., p. 347; trad. rom cit, p. 20. 

90. Ioan 5, 1 4. 

91. Mat. 12, 43-45; Luc. 1 1, 24-26. 

niţei, se rosteşte o adevărată „epicleză" a Sfântului Duh, ast- 
fel ca apa să fie la rândul ei curăţită de diavolii întunecaţi 
sau de duhurile viclene care se ascund în ea şi să devină „izvor 
de nestricăciune", „plin de putere îngerească", „apă de izbă- 
vire, apă de sfinţire, baie a celei de a doua naşteri", prin pogorârea 
Sfântului Duh. Astfel, cel ce se botează „se va lepăda de omul 
cel vechi (...) şi se va îmbrăca în cel nou, ce este înnoit după 
chipul Ziditorului său, ca, fiind împreună sădit cu asemănarea 
morţii Tale prin botez, să se facă părtaş şi învierii Tale" 92 . 

După sfinţirea apei şi curăţirea acesteia de duhurile necu- 
rate prin invocarea Sfântului Duh, ungerea cu untdelemn care 
precede botezul întăreşte încă o dată această lucrare simbo- 
lică de vindecare: "însuţi binecuvintează şi acest untdelemn 
cu puterea, cu lucrarea şi cu pogorârea Sfântului Tău Duh, ca 
să se facă acesta ungere de nestricăciune, armă dreptăţii, 
înnoire sufletului şi trupului, izgonire a toată lucrarea diavo- 
lească, spre înlăturarea tuturor răutăţilor" 93 . 

în sfârşit, despuiat de veşminte şi uns cu untdelemnul 
catehumenilor, candidatul intră în cristelniţă, „îngropând pe 
omul cel vechi şi deodată înviind omul cel nou, înnoit după 
chipul Celui care 1-a zidit. Atunci, (...) iese un alt om, cu 
desăvârşire curăţit de orice întinăciune a păcatelor sale, lepă- 
dându-şi vechea haină a păcatului şi îmbrăcând haina împă- 
rătească" 94 . Prin întreita afundare, izbânda lui Hristos asupra 
Satanei şi puterilor acestuia devine lucrătoare în viaţa credin- 
ciosului, în ea se împlineşte cuvântul profetic: „Moartea a fost 
înghiţită de biruinţă. Unde îţi este, moarte, biruinţa ta? Unde 
îţi este, moarte, boldul tău?" 95 . O nouă dimensiune a biru- 
inţei, a eliberării de piedicile Celui viclean se deschide acum, 

92. Mercenier, pp. 345-346; trad. rom. cit., p. 33. 

93. lbid. p. 347; trad. rom. cit., p. 34. 

94. Cat bapt, 11,25; trad. fr., p. 147. 

95. I Cor. 15, 54-55. 

iar viata celui botezat se situează în întregime într-o perspec- 
tivă pascală. 

b) Eliberarea de păcat 

înainte de botez, păcatul prinde rădăcini adânci în inima 
omului. Acesta nu este în stare să deosebească dispoziţiile 
firii sale bune de lucrările întunericului, care se substituie 
„eului" său, încă neînnoit de Duhul Sfânt. Harul dumnezeiesc 
lucrează şi îndeamnă spre bine, dar oarecum ca dinafară. 
Condiţia păcătoasă şi stricăcioasă este încă legea „naturală" 
care lucrează în mădularele sale: „Pe când eram în trup, 
patimile păcatelor, care erau prin lege, lucrau în mădularele 
noastre, ca să aducem roade morţii (...) Om nenorocit ce 
sunt! Cine mă va izbăvi de trupul morţii acesteia?" 96 . Păcă- 
tosul este lovit ca de o paralizie care-i imobilizează mădu- 
larele duhovniceşti, care îi atrofiază simţurile lăuntrice: cel al 
vederii lui Dumnezeu, al cunoaşterii, al voii celei bune, al 
liberei hotărâri, al stăpânirii duhovniceşti; aceasta este legea 
„condiţiei muritoare" a stricăciunii după care se conduce exis- 
tenta omenească de la naştere până la moarte şi care consti- 
tuie jugul universal al păcatului originar care apasă pe firea 
omenească, ereditatea inalienabilă şi fatidică de care nici un 
om nu poate scăpa, ereditate în acelaşi timp şi fizică, şi spiri- 
tuală, care se extinde la tot neamul omenesc. 

încorporându-ne Paştilor lui Hristos, botezul ne elibereză 
de această aservire globală şi totală la păcat şi stricăciune: 
„Unde s~a înmulţit păcatul, a prisosit harul, pentru că precum 
a împărătit păcatul prin moarte, aşa şi harul să împărătească 
prin dreptate, spre viata veşnică, prin Iisus Hristos, Domnul 
nostru" 97 . Dumnezeu a făcut un legământ cu omenirea prin 



96. Rom. 7,5 şi 24. 

97. Rom. 5, 20-21. 

Mântuirea în Hristos, iar credinciosul este inclus în acest nou 
legământ prin botez. Angajamentul solemn şi mărturisirea de 
credinţă, apoi întreita afundare îl fac să străbată dincolo de 
graniţele morţii şi ale păcatului, omul pătrunzând astfel într-o 
nouă dimensiune, unde harul Duhului Sfânt îl eliberează de 
acest determinism paralizant al păcatului: „Câţi în Hristos v~aţi 
botezat în Hristos v~aţi şi îmbrăcat" 98 . 

De acum înainte, legea lui Dumnezeu este înscrisă în 
mădularele sale, Humele lui Iisus Hristos este mărturisit cu 
inima şi cu buzele, Trupul de viată dătător şi scump Sângele 
Domnului îi hrănesc şi îi irigă trupul şi mădularele. Răul şi 
întunericul se risipesc treptat şi devin exterioare credinciosului; 
acesta dobândeşte şi îşi dezvoltă progresiv facultatea duhov- 
nicească de a deosebi ispitele, şi totodată puterea lui Hristos 
pentru a le respinge. „Cabasila însuşi o afirmă într-un strigăt 
de biruinţă: „Botezul suprimă şi pedeapsa şi aplecarea către 
rău, ba chiar şi pe păcătos însuşi!". în locul perversităţii abolite, 
în care am fost toţi zămisliţi, ia naştere o dispoziţie contrară, 
o predispoziţie „firească" către bine, decurgând din ştiinţa 
harismatică a lui Dumnezeu, care ne-a fost infuzată o dată cu 
taina. Viaţă binecuvântată, care se înalţă în suflet, cu simţuri 
noi şi cu o nouă înţelegere" 99 . 

c) Pocăinţa personală 

„Condiţia" botezului şi a vieţii celei noi este o pocăinţă 
personală profundă şi o convertire lăuntrică a inimii. Chiar şi 
în păcat, omul nu este doajr „determinat" de o fatalitate uni- 
versală ineluctabilă de mortalitate, de păcat, de paralizie spiri- 
tuală, ci contribuie şi cu voia sa proprie, cu liberul său asen- 



98. Ga). 3,27. 

99. M. Lot-Borodine, Mcolas Cabasilas, un maître de la spirit ualite byzantine 
au XIV~e siecle, Paris, 1958, p. 83. 

timent şi cu propria sa forţă de inerţie. Dacă, potrivit Sfântului 
Pavel, „prin păcat (...) moartea a trecut la toţi oamenii" 100 , 
dacă-şi întinde stăpânirea în spaţiu şi timp peste întregul 
neam omenesc, nu este mai puţin adevărat că, printr-o miste- 
rioasă cauzalitate reciprocă, în această stare de stricăciune şi 
de mortalitate, „toţi oamenii au păcătuit" 101 , toţi sunt vinovaţi 
înaintea lui Dumnezeu, toţi sunt nevrednici de dragostea şi de 
sfinţenia Sa, căci „frica morţii îi tine in robie toată viaţa" 102 . 

Astfel, învăţătura apostolică lega botezul de pocăinţa per- 
sonală: „Pocăiţi-vă şi să se boteze fiecare dintre voi in numele 
lui Iisus Hristos, spre iertarea păcatelor voastre, şi veţi primi 
darul Duhului Sfânt" 105 , „Pocăiţi-vă şi vă întoarceţi, ca să se 
şteargă păcatele voastre" 10 *. 

Pocăinţa este, în esenţă, un act personal, prin care eul 
omului se angajază într-un îndelungat proces de convertire şi 
de reînnoire; dar această întoarcere lăuntrică nu se poate face 
doar cu puterile omului, fără harul Duhului Sfânt. Pocăinţa 
este deci roadă primordială a Duhului Sfânt şi semnul neîn- 
doielnic al lucrării Sale lăuntrice... Baia botezului exprimă în 
chip văzut pocăinţa omenească şi iertarea dumnezeiască, prin 
care omul este spălat, curăţit, înnoit, îndreptat pentru viaţa 
cea nouă". 

2. Seminţele învierii 

întreaga plenitudine a vieţii celei noi în Hristos cel înviat 
este inaugurată o dată cu întreita afundare de la botez. Morţi 
pentru păcat altoiţi pe moartea lui Hristos, înviem odată cu El 
spre viaţa cea veşnică: „Ne~am îngropat cu El, în moarte, prin 



100. Rom. 5, 12. 

101. Rom. 5, 12. 

102. Evr. 2, 15. 

103. Fapte 2, 38. 

104. Fapte 3,19; cf. 5, 31; 13, 38. 



SENSUL PASCAL AL BOTEZULUI 1 4 1 

botez, pentru ca, precum Hristos a înviat din morţi prin slava 
Tatălui aşa să umblăm şi noi întru înnoirea vieţii"* 05 . 

a) Catehumenatul 

Taina botezului este asemuită unei zămisliri duhovniceşti, 
unei naşteri din nou 106 , care-1 aşază pe „neofit" în viaţa haru- 
lui şi în intimitatea dumnezeiască. 

Această zămislire duhovnicească este îndelung pregătită 
în timpul perioadei catehumenatului, în care seminţele credin- 
ţei şi ale vieţii dumnezeieşti sunt de-acum semănate în inimile 
catehumenilor. Pregătirea pentru botez nu trebuie privită nu- 
mai sub aspectul negativ, al luptei împotriva demonilor şi a 
patimilor, ci ca o deşteptare treptată la viaţa duhovnicească, 
o convertire la Hristos. Duhul Sfânt este deja prezent în acest 
proces, El dospeşte aluatul, El îndreaptă inima catehumenului 
către lisus, i-L dezvăluie ca Domn 107 , pune început împărăţiei 
Sale în viaţa celui botezat. Această prezenţă a Duhului Sfânt 
în inima credinciosului precede şi transcende simbolurile sacra- 
mentale, riturile baptismale căutând din ce în ce mai mult să 
exprima, să materializeze această realitate a Sfântului Duh. 

Ungerea cu untdelemn dinaintea botezului reprezintă 
geneza şi progresul credinţei, închinarea înaintea lui Dum- 
nezeu, bucuria duhovnicească în viaţa cea nouă, este, în 
sfârşit, semnul propriu şi pecetea personală a lui Hristos şi a 
Sfântului Duh. 

1 . Rolul ungerii este, aşadar, acela de a semnifica şi de a 
pecetlui iluminarea duhovnicească a credinţei, a inimii, a 
minţii. în ea, „Duhul Sfânt, marele Pedagog al credinţei, Lu- 
minătorul, este Cel care ne deşteaptă la cunoaşterea lui 



105. Rom. 6, 4 

106. loan 3, 5; Tit 3, 5. 

107. I Cor. 12. 3; cf. Rom. 8, 9 etc. 

Hristos, Cel care arată comorile tăinuite, care dă lumină celor 
aflaţi în întuneric" 108 . 

2. Untdelemnul reprezintă de asemenea revărsarea din 
belşug a milostivirii, a iubirii arzătoare care străluceşte printre 
oameni şi care este cel mai mare dar al lui Dumnezeu şi sem- 
nul prin excelentă al prezentei Sale: „Când ne apropiem de 
botez, spune Sfântul loan Gură de Aur, suntem unşi cu milos- 
tivire (...) şi răspândim un miros de bună mireasmă" 109 . 

3. în capitolul consacrat tipologiei Vechiului Testament, 
am văzut în ce chip, pentru tradiţia creştină, ungerea cu untde- 
lemn sfinţit prin invocarea şi pogorârea Duhului indică pre- 
zenta personală a Acestuia. Dar Duhul Sfânt este Duhul lui 
Hristos. Unşi cu untdelemn sfinţit, noi devenim asemenea lui 
Hristos, al Cărui nume îl şi purtăm de-acum, şi în Hristos vom 
fi altoiţi prin apa botezului. 

Pedagogia sacramentală a catehumenatului culminează cu 
taina apei. întreita afundare este cea care pecetluieşte mărtu- 
risirea de credinţă, confirmă biruinţa asupra Satanei, intro- 
duce pe credincios într-o relaţie de intimitate filială cu Tatăl 
ceresc, împărtăşeşte Duhul de viată dătător, altoieşte pe viata 
cea nouă în Hristos cel înviat. într-un cuvânt, întreita afundare 
sădeşte în fiinţa însăşi a celui botezat seminţele învierii, care 
vor încolţi, se vor coace şi vor rodi darurile Duhului Sfânt. 

b) riaşterea din nou şi înfierea 

„Apa mântuitoare, spunea Sfântul Chirii al Ierusalimului, 
v-a fost şi mormânt şi sân matern" 110 . 

Harul botezului este într-adevăr un har de înfiere şi spre 
aceasta converg toate darurile Duhului Sfânt: „Harul Sfântului 



108. Act. syr. Thomae, nr. 121 şi 157; ed. Bonnet, Acta Apocrypha, II, 2, 
Leipzig, 1903, p. 231 şi 267. 

109. Comm. in I Tim., PQ 62. 514. 

1 10. Cat. myst., II, 4; PQ 33, 1080D. 



SENSUL PASCAL AL BOTEZULUI 1 43 

Duh 1-ati primit de la mine, explică Teodor de Mopsuestia neo- 
fiţilor, şi aveţi libertatea de a-L chema pe Dumnezeu Tată" 1 ll . 
Buzele neofitului primesc un cuvânt nou, pe care vor 
învăţa să-1 rostească în comunitatea euharistică: „Cât de dulce 
este primul cuvânt (din Tatăl nostru), scrie Sfântul Ambrozie 
al Milanului. înaltă-ţi ochiul către Tatăl Care ti-a dat naştere 
prin baie, către Tatăl Care te-a răscumpărat prin Fiul Său şi 
spune: Tatăl nostru! Este o îndrăznire îndreptăţită, dar cu mă- 
sură. Ca un fiu, îl numeşti Tată..." 112 . 

3. Botezul în credinţă 

a) Credinţă şi viaţă treimică 

Prin botez, catehumenul este cu adevărat introdus în inti- 
mitatea vieţii treimice. Potrivit conştiinţei teologice a Ortodo- 
xiei, adevăratul săvârşitor al iniţierii baptismale este însuşi 
Duhul Sfânt. El este întâistătătorul şi totodată săvârşitorul 
tainelor Bisericii. în Duhul Sfânt se realizează întâlnirea şi 
unirea cu Iisus Hristos. Domnul devine la rândul Său dătător 
al Duhului; acest dar este inaugurat într-o Cincizecime per- 
sonală în botez şi se perpetuează în viaţa Bisericii, în taina 
Euharistiei. 

Duhul Sfânt este, de asemenea, Duhul înfierii, mulţumită 
căruia suntem numiţi fii ai lui Dumnezeu, în care primim liber- 
tatea de a-L numi pe Dumnezeu Tată. Duhul este, deci, dătă- 
torul prezenţei şi harului treimic. Fiecare Persoană dumneze- 
iască le revelează pe celelalte Persoane ale Treimii. 

Acesta este sensul botezului „în numele Tatălui şi al 
Fiului şi al Sfântului Duh", nu numai o formulă dogmatică, ci 
o mărturisire de credinţă, însoţind afundarea în apă, întreit 
dialog de întrebări şi răspunsuri, în care „chiar în momentul în 



111. Horn. catech. Xl,7, ed. R. Tonneau, p. 296-297. 
1 12. De Sacramentis, V, 19; SC 25, p. 93. 

care îşi afirmă credinţa sa în Hristos şi în Treime, creştinul 
este botezat în actul însuşi al acestei mărturisiri, este renăs- 
cut iluminat devine o făptură nouă, mădular al Trupului lui 
Hristos şi fiu al lui Dumnezeu" 113 . 

Dacă, în vremea Sfântului loan Gură de Aur sau a Sfân- 
tului Chirii al Ierusalimului, mărturisirea solemnă de credinţă 
preceda botezul, numeroase alte mărturii despre rânduielile 
baptismale primare ne fac să credem că această disociere nu 
flinta dintru început şi că în timpurile Bisericii primare mărturi- 
sirea de credinţă era inclusă în actul însuşi al afundării, con- 
stituind chiar formula sacramentală a acestuia, în cadrul că- 
reia slujitorul şi catehumenul săvârşeau o adevărată colitur- 
ghisire. Mărturisirea de credinţă era făcută sub formă de între- 
bări şi răspunsuri, într-o întreită interogare cu privire la credin- 
ţa în Tatăl, în Fiul şi în Sfântul Duh, fiecare întrebare şi răs- 
puns fiind urmate de o afundare. 

Acest obicei îl întâlnim la Milano (Sfântul Ambrozie), în 
Africa veacului al III-lea (Tertulian) şi la Roma, la Sfântul Ipolit 
în ritualul său baptismal. Iată textul: 

„Acesta să coboare în apă iar cel care îl botează să-i pună 
mâna pe cap, spunând: „Crezi în Dumnezeu Tatăl Atottfi- 
torul?", iar cel botezat să răspundă: „Cred". Să-1 boteze atunci 
o dată, tinându-i mâna pusă pe cap. Apoi, să spună: „Crezi în 
Hristos Iisus, Fiul lui Dumnezeu, Care S-a născut prin Duhul 
Sfânt din Fecioara Măria, Care a murit, a fost îngropat şi a înviat 
din morţi a treia zi, S-a înălţat la ceruri şi sade de-a dreapta 
Tatălui şi va veni să judece viii şi morţii?". Iar când acela va 
zice: „Cred", să-1 boteze din nou. Să-i spună iarăşi: „Crezi în 
Duhul Sfânt, în Sfânta Biserică şi în învierea trupurilor?". Cel 
ce se botează să spună: „Cred", şi atunci să fie botezat pen- 
tru a treia oară" 114 . 



113. P. Th. Camelot, Spiritualite du bapteme, Paris, 1963, p. 34. 

114. Trad. fr. SC 1 1, Paris, 1968, p. 50-51. 

Acest text este edificator şi ne face să înţelegem că diso- 
cierea dintre mărturisirea de credinţă şi afundarea baptismală 
este rodul unei reflecţii teologice analitice. La început, scrie 
Pr. Refoule, „mărturisirea de credinţă nu era ceva accidental, 
ci făcea parte din taină. Aceste două rituri erau atât de strâns 
legate, încât nu alcătuiau, ca să spunem aşa, decât un singur 
act, cel al botezului (...) nu avem de ce să presupunem aici o 
formulă sacramentală la persoana întâi, aşa cum o cunoaştem 
astăzi. Mărturisirea de credinţă concomitentă cu afundarea ne 
duce cu gândul la un fel de coliturghisire a catehumenului la 
actul botezului său, aceasta fiind în sensul deplin al cuvântu- 
lui sacramentum fidei" 115 . 

Credinţa baptismală constituie deci o prezenţă dumneze- 
iască, o întâlnire a lui Dumnezeu, Care vorbeşte şi Se dăru- 
ieşte, cu omul care ascultă, invocă şi se împărtăşeşte de această 
prezenţă. Credinţa implică, deci, un dublu dinamism: mişcare 
a lui Dumnezeu, Care iese din nemişcarea Sa faţă de făptură, 
dar şi mişcare a omului, care îşi depăşeşte autonomia şi îşi 
află în Dumnezeu statornica desăvârşire. Această îndoită miş- 
care este lucrarea proprie Duhului, Care este în acelaşi timp 
şi martorul omului, temeiul rugăciunii sale, al elanului său 
lăuntric, dar şi martorul lui Dumnezeu, al iertării şi al iubirii 
Tatălui. 

Această credinţă nu este deci prealabilă mântuirii, ci con- 
stituie concomitent miezul acesteia, anticamera şi roadă. în 
raport cu botezul, credinţa nu va fi astfel o condiţie externă, 
prealabilă, formală, ci va constitui chiar esenţa botezului, ea 
fiind cea care va conferi ritualului întreaga lui semnificaţie. 
Această dimensiune constitutivă a credinţei se aplică de altfel 
şi Euharistiei, aflându-se în miezul lucrării sacramentale a Bise- 
ricii. Dar această problemă rămâne deocamdată de aprofundat. 

1 15. R. F. Refoule, Introduction au „De Baptismo" de Tertullien, SC 35, p. 39-40. 

Realitatea şi permanenta credinţei erau deja amintite sim- 
bolic de ungerea cu untdelemn dinaintea botezului. Aici, însă, 
mărturisirea de credinţă tine de însăşi esenţa tainei, fiind 
inseparabilă de aceasta. Sfântul Vasile al Cezareii spunea că: 
„Mărturisirea de credinţă este conformă cu botezul" 116 şi că 
„botezul şi credinţa, aceste două moduri de mântuire, sunt 
legate unul de celălalt şi de nedespărţit, căci, în timp ce cre- 
dinţa îşi primeşte desăvârşirea de la botez, botezul se înteme- 
iază pe credinţă; şi unul şi celălalt îşi au drept izvor al desă- 
vârşirii aceleaşi nume (dumnezeieşti): "credinţa şi botezul 
sunt două condiţii ale mântuirii şi sunt legate, de nedespărţit, 
una de alta. Pe de o parte, credinţa se desăvârşeşte prin 
botez, iar pe de altă parte, botezul se întemeiază pe credinţă; 
ambele sunt depline (prin invocarea) aceloraşi nume. Pentru 
că, după cum credem în Tatăl şi în Fiul şi în Sfântul Duh, la fel 
ne şi botezăm în numele Tatălui şi al Fiului şi al Sfântului 
Duh" 117 . 

Credinţă treimică şi botez treimic - o realitate unică în 
cult, în experienţa duhovnicească a primelor generaţii creş- 
tine, în trăirea celor care se numeau, unii pe alţii, „credin- 
cioşi", „creştini" sau „botezaţi". Prin urmare, credinţa în Sfânta 
Treime nu înseamnă doar o aderare subiectivă, fie ea inte- 
lectuală sau chiar morală, la voia lui Dumnezeu, ci o întâlnire 
adevărată, în care cel botezat vine în atingere cu lumea Duhu- 
lui, este proiectat duhovniceşte în realitatea dumnezeiască, 
dobândeşte ochii Duhului, înţelege raţiunile lucrurilor, „le per- 
cepe flacăra lăuntrică şi sensul istoriei" 118 . Acest nou raport 



116. De Spiritu Sancto, 27; PQ 32, 153; trad. fr. SC 17 bis, p. 489; trad. 
rom. PSB 12. 

117. /b/d., 12; OG 32, 117; trad., fr. SC 17 bis, p. 347; trad. rom. PSB 12, 
p. 43. 

118. P. Pataq, teză în manuscris despre L'Experience de l'Esprit Saint 
d'apres la tradition liturgico-theologique de l'Eglise syrienne d'Antioche, 1967. 

între om şi Dumnezeu se înfăptuieşte prin prezenta de viată 
dătătoare a Duhului care lucrează în om „a doua naştere", îl 
încorporează în Hristos preaslăvit, prin Trupul Său - Biserica -, 
şi îl introduce astfel în intimitatea fiască a Tatălui... 

b) Credinţa botezului, credinţă eclezială 

Credinţa botezului este mai mult decât o atitudine subiec- 
tivă şi individuală a catehumenului. Simbolul de credinţă pe 
care acesta îl „primeşte" la începutul pregătirii, cu prilejul 
înscrierii sale în registrele „postulantilor" şi pe care va trebui 
să îl „redea", adică să-1 rostească în public cu prilejul mărturisirii 
solemne de la privegherea pascală, nu-i aparţine lui însuşi. 
Este mărturisirea de credinţă a Bisericii, temeiul oricărui edifi- 
ciu creştin şi bisericesc. Biserica însăşi este zidită pe această 
credinţă. Substanţa acestei credinţe a Bisericii, a acestei pie- 
tre pe care ea este zidită (Mat. 16, 18), o constituie, potrivit 
concepţiei semitice, credincioşia lui Dumnezeu, adevărul 
însuşi, al statornicia milostivirii Sale. 

Credinţa treimică îl introduce astfel pe catehumen în co- 
munitatea eclezială, ea creează din nou şi perpetuează Bise- 
rica, căci în Biserică Se revelează Sfânta Treime, şi în Treime 
îşi află Biserica existenta, în Ea „trăieşte, se mişcă şi dăinuie". 
Teologia ortodoxă este foarte sensibilă la această ontologie 
treimică a Bisericii, la ceea ce Biserica trăieşte după chipul 
Treimii şi la faptul că aceeaşi dragoste care revelează Fiinţa 
negrăită şi veşnică a lui Dumnezeu constituie misterul ultim al 
Bisericii. Euharistia este în acelaşi timp venirea împărăţiei 
Tatălui şi a Fiului şi a Sfântului Duh, care ni se deschide prin 
botezul treimic, dar şi locul în care Biserica se manifestă şi se 
înnoieşte. Botezul este deci în acelaşi timp şi poartă a vieţii 
celei noi, dar al Duhului, izvor al harului treimic, şi poartă a 
Bisericii, în care se săvârşeşte botezul. 

Astfel, dacă, după cum scrie Pr. Camelot, „botezul este 
taina credinţei, Biserica, „stâlp şi temelie a adevărului" (1 Tim. 
3, 15), este lăcaşul adevăratei credinţe. Credinţa şi Biserica, 
Biserica şi botezul sunt strâns legate" 119 . Astfel, credinţa se 
va hrăni din deplina participare la Euharistie, taina prin exce- 
lentă a adunării ecleziale, în care şi botezul îşi află punctul 
culminant. 

4. Botez şi misiune 

în predania apostolică, botezul are o rezonantă universală, 
o amploare cosmică: „Cuvântul era Lumina cea adevărata, 
care luminează pe tot omul care vine în lume" 120 . Mesajul 
evanghelic de iertare, de mântuire, de viată priveşte în acelaşi 
timp pe fiecare om în parte, precum şi întreaga omenire, în 
ansamblul său: „Datu-Mi~s-a toata puterea, in cer şi pe pă- 
mânt Drept aceea, mergând, învăţaţi toate neamurile, bote- 
zându-le în numele Tatălui şi al Fiului şi al Sfântului Duh" 121 . 
„Mergeţi în toată lumea şi propovăduiţi Evanghelia la toată 
făptura. Cel ce va crede şi se va boteza se va mântui; iar cel 
ce nu va crede se va osândi" 122 . 

Botezul a fost privit prea adesea ca modalitate de asigu- 
rare a mântuirii individuale a omului; rânduiala baptismală şi-a 
pierdut treptat caracterul său eclezial şi misionar, pentru a se 
preschimba într-o ceremonie intimă şi familială: „Mult timp, 
remarca Pr. A. Schmemann, interesul teologic şi duhovnicesc 
al botezului a fost desprins, la modul virtual, de semnificaţia 
sa cosmică, de relaţia totală a omului cu lumea. Era explicat 
ca fiind eliberarea omului de „păcatul strămoşesc". Dar păca- 



119. P. Th. Camelot, op. cit, p. 73. 

120. loan 1,9. 

121. Mat. 28,18-19. 

122. Marc. 16,15-16 ş. u.; cf. Luc. 24, 17 şi ACI, 8. 

tul strămoşesc şi eliberarea omului au dobândit, amândouă, un 
sens extrem de îngust şi de individual. Botezul a fost înţeles 
ca mod de a asigura mântuirea individuală a sufletului ome- 
nesc. Mu e de mirare că o asemenea concepţie despre botez 
a dus la o restrângere corespunzătoare a liturghiei baptis- 
male. Din act al întregii Biserici, îmbrăţişând întreg cosmosul, 
aceasta a devenit o ceremonie strict privată, săvârşită într-un 
colţ întunecat al bisericii, asemenea unei „ierurgii particulare", 
în care Biserica este redusă la rolul de „administrator al tai- 
nelor", iar cosmosul, la cei trei stropi simbolici de apă, consi- 
deraţi ca „necesari şi suficienţi" pentru „validitatea" tainei. Preo- 
cuparea era validitatea, nu sensul, plenitudinea, bucuria. Din 
cauza copleşirii teologiei baptismale cu termeni juridici, şi nu 
ontologici, adevărata întrebare: „Ce anume devine valid?", ră- 
mâne fără răspuns» 123 . 

Maximalismul sacramental şi cosmologic al plenitudinii vieţii 
celei noi şi al bucuriei în Duhul Sfânt a făcut loc minimalismului 
juridic al „validităţii" botezului, numai dimensiunea pascală a 
botezului, ca afundare reală în moartea şi învierea Domnului, 
prin puterea cincizecimică a Duhului Sfânt, ne îngăduie să des- 
luşim şi să regăsim sensul urgenţei misionare a botezului. 

Urgenţă nu doar în virtutea unui blestem dumnezeiesc, 
care l-ar apăsa pe om ca urmare a păcatului strămoşesc con- 
ceput ca o culpabilitate ereditară - căci destinul veşnic al omu- 
lui aparţine tainei de nepătruns a înţelepciunii dumnezeieşti -, 
ci, mai ales, urgenţa aducerii la cunoştinţa omului a ţelului 
pentru care a fost creat: plenitudinea vieţii, a comuniunii 
dumnezeieşti, a iubirii împărtăşite. 

Predania apostolică este îndreptată deci către convertire, 
către credinţă, botez, plinătate a vieţii, „pentru a adăuga drep- 
tatea, înfierea, moştenirea, harul de a fi fraţi şi mădulare ale 

123. A. Schmemann, Pour la vie du monde, Paris, 1969, 8, p. 79-80. 

lui Hristos şi de a deveni lăcaş al Sfântului Duh" 124 . Botezul 
implică întotdeauna o mărturie personală, de la inimă la ini- 
mă; este o adevărată naştere harismatică care se săvârşeşte 
şi se înnoieşte pururea 125 . 

Această zămislire duhovnicească precede botezul, este o 
introducere a acestuia, dar se şi continuă în creşterea duhov- 
nicească. La rândul său, înlăuntrul comunităţii euharistice 
misionare, cel botezat accede la maturitatea duhovnicească, 
la vestirea Evangheliei, primeşte puterea Sfântului Duh pentru 
a mărturisi. 

Mărturisirea Evangheliei va fi însă recunoscută şi primită 
îndeosebi prin iubirea frăţească: „întru aceasta vor cunoaşte 
toţi că sunteţi ucenicii Mei daca veţi avea dragoste unii fată 
de alţii" 126 . Euharistia este cea care asigură permanenta 
suflării cincizecimice a Duhului. „Trimiterea" de la sfârşitul 
liturghiilor creştine („cu pace să ieşim", Jte. missa est" etc.) 
exprimă supunerea permanentă a comunităţii celor botezaţi 
la porunca Domnului: „Mergeţi in toată lumea şi propovăduiţi 
Evanghelia la toată făptura" 127 . Sensul acestui moment este 
nu ieşirea din biserică, ci intrarea Bisericii în lume, în săptă- 
mână, în locul şi timpul muncii, ale mărturiei. 

Smerita dragoste de zi cu zi este cu adevărat semnul prin 
excelentă al împărăţiei lui Hristos înviat, a cărei venire în 



124. Cat. bapt, III, 6; trad. fr., p. 154. 

125. Există o continuitate organică şi necesară între paternitatea catehu- 
menatului,care conduce la naşterea prin botez, şi paternitatea duhovnicească, 
care conduce viata cea nouă a celui botezat şi care se exprimă prin îndrumarea 
duhovnicească, atât în zidirea credincioşilor, cât şi în ascultarea monahală. Cf. în 
această privinţă Dom A. Louf, „La Parole au-delâ de la Liturgie", în Collectanea 
Cisterciensia, nr. 31 (1969), p. 187 ş.u. 

126. Ioan 13, 35. 

127. Cf. B.Bobrinskoy, „L'Eucharistie, plenitude de l'Eglise", în Intercommu- 
nion: des chretiens s'interrogent, Paris, 1969, p. 40-41. 

inimile noastre o împlineşte încă de pe acum Duhul Sfânt, 
împărăţie căreia El îi lucrează mărturia şi germinarea. Cea mai 
bună ilustrare a puterii misionare a iubirii lui Hristos în comu- 
nitatea baptismală mi se pare a fi finalul unui poem despre 
„Spălarea picioarelor", poem aparţinând lui Cyrillonas, poet 
sirian prea puţin cunoscut trăitor la sfârşitul secolului al IV-lea: 

Datu-le-a lor atunci porunca iubirii: 

Iată, ucenicii Mei, cum v-am slujit 

Şi ce lucrare v-am învăţat! 

Iată că v-am spălat, v-am curăţit. 

Mergeţi, cu bucurie, de-a dreptul, în Biserică! 

La porţile sale, mergeţi, voi, moştenitorii, 

Călcaţi-1 în picioare, fără de teamă, pe Cel viclean 

Şi fără să vă mai temeţi călcaţi capul şarpelui. 

Mergeţi pe cale neînfricaţi 

Şi în cetăţile întărite vestiţi cuvântul Meu, 

Semănaţi în cetăţi Evanghelia Mea! 

Faceţi să pătrundă dragostea în sânul omenirii, 

în faţa împăraţilor grăiţi fără istov învăţătura Mea, 

în faţa judecătorilor arătaţi credinţa Mea. 

Eu, Domnul şi Dumnezeul vostru, 

Iată că M-am smerit şi v-am slujit, 

Ca să vă pregătesc Pastile cele de obşte, 

Ca lumea întreagă să ia chipul Paştilor!" 128 

5. Mucenicie şi judecată 

Misiunea creştină în lume a fost dintotdeauna o înfruntare 
tragică; predica apostolică trebuie curăţită de orice urmă de 
romantism care ar descrie călătoriile apostolice ca pe tot atâ- 

128. Acest imn a fost editat de F. Graffîn, în trad. fr., în Orient syrien, 10 
(1965), fasc. 3, p. 312-316. 

tea triumfuri. Conflictul dintre Biserică şi lume izvorăşte din 
natura profundă a Bisericii şi din vocaţia sa: „Dacă vă urăşte 
pe voi lumea, să ştiţi că pe Mine mai Înainte decât pe voi M-a 
urât Dacă aţi fi din lume, lumea ar iubi ce este al său; dar 
pentru că nu sunteţi din lume, ci Eu v-am ales pe voi din lume, 
de aceea lumea vă urăşte. Aduceţi-vă aminte de cuvântul pe 
care vi l-am spus: Tiu este sluga mai mare decât stăpânul său. 
Dacă M-au prigonit pe Mine, şi pe voi vă vor prigoni" 129 . 

Dincolo de compromisurile şi înţelegerile trecătoare, din- 
colo de "sfintele alianţe" şi de concordatele dintre Biserică şi 
lume, acestea se contestă reciproc. Convertirea baptismală 
implică deci şi pretinde întotdeauna o angajare totală a vieţii 
şi a mărturiei, culminând în sfinţenie şi în mucenicie, până la 
moarte. 

„Omul cel nou se înaltă în inima însăşi a „omului celui 
vechi", care nu vrea să moară; există, aşadar, o tensiune şi o 
luptă zilnică, până când omul cel vechi va muri în sfârşit şi, 
după ce-şi va fi răstignit trupul cu patimile şi poftele sale (...), 
va duce cu adevărat această viată nouă, al cărei principiu este 
de acum înainte Hristos şi Duhul lui Hristos" 130 . „Omul cel 
vechi", care nu vrea să moară, este păcatul şi în acelaşi timp 
şi trupul care se răzvrăteşte împotriva legii duhului, cu patimi- 
le şi poftele sale, cu „eul" său trufaş şi lacom, cu „lumea" chiar, 
care se prelungeşte în noi, unde se regăseşte, în mic, cu con- 
tradicţiile, conflictele, ispitele, iluziile sale... 

Botezul implică, deci, o alegere iniţială, care trebuie reîn- 
noită şi reafirmată în mod constant şi care poate duce la o 
confruntare tragică cu lumea, cu instituţiile şi duhul acesteia. 
Mucenicia nu este, deci, deosebită de condiţia cea nouă a 
celui botezat. Biserica, mai mult, tradiţia creştină asimilează 
mucenicia cu taina lui Hristos cel mort şi înviat; botezul sân- 



129. loan, 15,18-20. 

130. P. Th. Camelot, op. cit., p. 49-50. 

gelui este mai slăvit decât botezul apei, pentru că, în desă- 
vârşirea sa, înfăţişează taina pascală a mântuirii. Astfel, litur- 
ghia răsăriteană pune în gura mucenicilor acest imn al dra- 
gostei: „Mieluşeaua Ta, Iisuse, strigă cu mare glas: Mirele meu, 
pe Tine Te iubesc, mă lupt să Te caut pe Tine, cu Tine m-am 
răstignit şi m-am îngropat prin botezul Tău, pentru Tine păti- 
mesc, ca să împărătesc cu Tine. Pentru Tine mă dau morţii, 
ca să trăiesc cu Tine. Primeşte, ca jertfă fără prihană, pe cea 
care din iubire se jertfeşte pentru Tine" 131 . 

O dată cu mucenicii, întreaga comunitate a celor botezaţi 
se îndreaptă fără preget către împlinire, către venirea lui 
Hristos. Nicolae Cabasila a închinat, în Viaţa în Hristos, pagini 
nemuritoare întru preaslăvirea celor care „au mărturisit până 
la sânge" iubirea lui Hristos, cei care până şi în slavă vor 
păstra rănile pătimirii lor şi care, potrivit Apocalipsei, şi-au 
„spălat veşmintele în sângele Mielului" 152 : „Pentru cei numiţi 
catehumeni, mucenicia tine loc de botez; prin ea, ei se înno- 
iesc cu totul în Hristos, îl mărturisesc şi se îmbracă întru El (...) 
Dar o mucenicie e şi strădania spre bine (...), mucenicia e o 
şcoală a sfinţeniei, o dovadă a bunătăţii, mărturia lămurită că 
nu cunoşti nimic altceva decât pe Hristos, pe Care-L iubeşti 
mai mult decât tot ce poate fi iubit, şi că în nimic nu-ti pui 
nădejdea decât în El, şi aceasta cu preţul oricăror încercări: 
ascuţişul săbiei, para focului sau orice feluri de silnicii" 133 . 

Această dimensiune pur eshatologică a botezului arată 
limpede că acesta îl introduce deja pe credincios înlăuntrul 
Judecăţii lui Hristos şi chiar dincolo de ea. Botezul dezvăluie 
judecata dumnezeiască asupra lumii. Botezul nu ne face 
numai să murim, ci ne şi înviază, ducându-ne dincolo de jude- 

131. Liturgicon (Liturghier bizantin pentru credincioşi), Beirut, 1960, p. 593. 

132. Apoc. 7, 14 

133. n. Cabasila, Despre viata in Hristos, IV; PQ 150, 612AB; trad. fr.: Amay-sur- 
Meuse, 1931, p. 125, trad. rom. Pr. Prof. T. Bodogae, (N. Cabasila: Despre viata 
in Hristos, ed. Arhiep. Bucureştilor, 1989, p. 213-14). 

cată şi de moartea care apasă ineluctabil asupra lumii: 
„Adevărat adevărat zic vouă: Cel ce ascultă cuvântul Meu şi 
crede în Cel ce M-a trimis, are viată veşnică şi la judecată nu 
va veni ci s~a mutat din moarte la viată" l5A . Această idee de 
eliberare de judecată şi în acelaşi timp de „prezenţă" a jude- 
căţii în botez şi euharistie este un element tradiţional al cate- 
hezei sacramentale, fiind legată în principal de tema potopu- 
lui. „La potop, scrie Iustin Martirul s-a săvârşit taina mântuirii 
oamenilor" 135 . Ca şi atunci, tot astfel prin Patimile lui Hristos 
şi în arca Bisericii, „cei care s-au pregătit prin apă, prin foc, 
prin lemn şi s-au pocăit de păcatele lor vor scăpa de judecata 
Domnului ce va să fie!" 136 . 



C 
O CinCIZECIME PERPETUĂ 

1 . „Mirungerea" în tradiţia ortodoxă 
a) Origine şi dezvoltare 

O cunoaştere mai aprofundată a rânduielilor baptismale 
primare ale Răsăritului creştin i-a condus pe istoricii cei mai 
recenţi ai cultului 137 la concluzia că ritul „mirungerii" după afun- 
darea baptismală a fost introdus mai târziu. Până la sfârşitul 
secolului al IV-lea, Siria şi Capadocia nu cunoşteau un rit pro- 
priu Sfântului Duh între Botez şi Euharistie. Tăcerea deplină a 
Catehezelor baptismale ale Sfântului Ioan Gură de Aur 138 pri- 



134. Ioan, 5, 24. 

135. Dialog, 138, 2-3. 

136. Ibidem. 

137. Mâ voi mărgini aici să-1 citez pe Dom B. Botte, „L'Onction post-bap- 
tismale dans l'ancien patriarcat d'Antioche", în Melanges Lercaro, 1968. 

138. Cf. Cat. I, 26-27; SC 50, p.148. 

vitor la aceasta, în contrast cu abundenta detaliilor în descri- 
erea riturilor de iniţiere, este de altfel semnificativă, deşi s-a 
căutat să i se atenueze efectul prin raportarea la o practică 
sacramentală posterioară 139 . 

Originea ritului, atât în Răsărit, cât şi în Apus, trebuie situa- 
tă în contextul reconcilierii ereticilor cu Ortodoxia, context în 
care mirungerea sau punerea mâinilor dobândesc o semnifi- 
caţie proprie şi primară. Acest obicei avea să se generalizeze 
cu rapiditate în relaţie cu necesitatea explicitării rolului Sfân- 
tului Duh în viata sacramentală. 

Deşi scrierile neo-testamentare nu pot demonstra existenta 
unei taine specifice a împărtăşirii darului Sfântului Duh prin 
mirungere 140 , la nivelul noului Testament există, totuşi, o dis- 
tincţie deja limpede între funcţia „generatoare" a Duhului 
Sfânt la Botez, pe de o parte 141 , şi, pe de altă parte, „haris- 
mele" Sfântului Duh în zidirea şi creşterea comunităţii 
euharistice prin diversificarea slujirilor şi ministeriilor 142 , şi, 
în sfârşit, pentru integrarea în Biserica apostolică a acelor 
comunităţi a căror cateheză şi credinţă nu erau depline 143 . 

Trebuie subliniat însă că absenta unui rit propriu împăr- 
tăşirii Sfântului Duh din iniţierea baptismală răsăriteană pri- 
mară nu înseamnă în nici un caz absenta unei conştiinţe 
teologice a prezentei şi lucrării Duhului. Dimpotrivă, diferitele 
etape ale iniţierii sunt marcate de o lucrare proprie şi perma- 
nentă a Sfântului Duh. Această lucrare se exprimă simbolic în 
ritul ungerii cu untdelemn sfinţit, de dinaintea botezului, în 
sfinţirea apei prin invocarea Sfântului Duh, prin darul conco- 
mitent al Sfântului Duh primit de cel botezat în clipa afundării, 
într-o nouă Cincizecime, şi, în sfârşit, prin plenitudinea reite- 

139. A. Wenger, "Introduction aux Cat. bapt. de Chrysostome", în "Sources 
chretiennes", nr. 50, p. 99-100. 

140. Cf. Q. W. H. Lampe, The Seal of the Spirit, Londra, 1951. 

141. Ioan, 3,5; Tit 3,5. 

142. I Cor. 12, 4-1 1; Efes. 4, 1-13; Rom. 12, 6-8. 

143. Fapte 8,17 şi 19, 1-7. 

rată a comuniunii rituale cu Sfântul Duh în Euharistie, numită de 
tradiţia siriană „Foc şi Duh". în riturile succesive ale Botezului, 
lucrarea Sfântului Duh nu este niciodată înţeleasă în mod izo- 
lat şi independent de o naştere şi o creştere duhovnicească în 
Hristos. Funcţia esenţială, sau, mai curând, slujirea personală 
a Sfântului Duh este întotdeauna de a da mărturie despre 
Hristos, de a-L manifesta în viaţa noastră, de a ne încorpora în 
Trupul preaslăvit şi sacramental al lui lisus Hristos. Orice 
iniţiere baptismală are o valoare şi o rezonanţă pnevmatolo- 
gică, dar, în acelaşi timp, are şi un sens hristologic, căci untde- 
lemnul ne pecetluieşte cu însuşi numele lui Hristos, Unsul; 
apa ne face părtaşi morţii şi învierii Sale; pâinea şi vinul per- 
petuează această participare baptismală şi ne întăresc şi ne 
hrănesc cu pâinea cerească, cu Trupul însuşi al lui Hristos, 
plin de Foc şi de Duh. 

Spre deosebire de Apus, unde „confirmarea" s-a disociat 
treptat de botez, ajungând să dobândească un statut liturgic şi 
teologic propriu, mirungerea face parte din ritualul baptismal 
răsăritean din primele timpuri până în zilele noastre. în Apus, 
disocierea dintre botezul generalizat al pruncilor şi comuni- 
unea euharistică, rezervată „deplinei maturităţi", a contribuit la 
o autonomie atât rituală, cât şi teologică a confirmării, ca taină 
a „plenitudinii mesianice a Duhului", întemeind existenţa unui 
„creştin matur, adult, care prin aceasta este stabilit în deplina 
vigoare şi în plină amiază a vieţii duhovniceşti" 144 . 

b) Teologia mirungerii 

Primul înţeles pe care tradiţia răsăriteană îl atribuie mirun- 
gerii după botez este cel de „pecete a angajamentelor, făgă- 
duinţelor botezului, a mărturisirii de credinţă" 145 , de mărturie 



144. B. Neunheuser, Bapteme et Confirmation, Paris, 1966, p. 240. 

145. Constitutions Apostoliques, III, 17 şi VII, 22, 1-2, ed. Funk, Paderborn, 
1905, t. I, p. 212-213 şi 406. 

a Bisericii şi în faţa Bisericii a caracterului definitiv şi irevoca- 
bil al legământului încheiat la botez, pecetea sfinţirii întru pre- 
oţia împărătească imprimată tangibil pe trupul însuşi al celui 
botezat. însăşi consistenţa mirului, alcătuit dintr-un amestec 
de untdelemn şi numeroase esenţe parfumate - miresme -, 
exprimă realitatea pecetii, a sfinţirii dumnezeieşti şi a „miro- 
sului de bună mireasmă duhovnicească", a harului dumneze- 
iesc în viata celui botezat. 

O întreagă teologie a „energiilor divine" care îmbracă şi 
transformă omul, cu întreaga sa fiinţă de carne şi de duh, se 
află înscrisă în această temă a miresmei din mirungere. Prin 
ungerea mădularelor trupului, curăţite ele însele şi reînnoite 
prin botez, se instalează o nouă ordine de trăire duhovni- 
cească, în care creştinul devine templul permanent al prezen- 
tei lui Dumnezeu şi în care, prin toate simţurile sale, devine 
receptacolul energiilor divine transfiguratoare: „Mai întâi - spune 
Sfântul Chirii al Ierusalimului, explicând acest rit în ceea ce 
constituie cea mai veche cateheză închinată mirungerii în 
Răsărit - sunteţi miruiti pe frunte, pentru a fi izbăviţi de ru- 
şinea pe care primul om călcător de lege o purta peste tot şi 
pentru ca, cu obrazul descoperit, să reflectaţi asemenea unei 
oglinzi slava Domnului. Apoi, pe urechi, pentru a dobândi ure- 
chile despre care Isaia spunea: „Şi Domnul mi-a dat urechi 
pentru a auzi", iar Domnul, în Evanghelie: „Cel ce are urechi 
de auzit să audă". Apoi, pe nări, pentru ca, primind această 
mireasmă dumnezeiască, să spuneţi: Moi suntem pentru 
Dumnezeu buna mireasmă a lui Hristos, printre cei ce sunt 
mântuiţi". După aceasta, pe piept, astfel încât, „îmbrăcaţi cu 
platoşa dreptăţii să ţineţi piept uneltirilor diavolului". Aşa 
cum Domnul, după botezul Său şi venirea Sfântului Duh, S-a 
dus să lupte cu vrăjmaşul, tot aşa şi voi, după sfântul botez şi 
după mirungerea tainică, îmbrăcaţi cu armele Duhului, să 
ţineţi piept puterii vrăjmaşe şi să luptaţi împotriva ei, spu- 

nând: „toate îmi sunt cu putinţă întru Cei care mă întăreşte, 
Hristos" 1 * 6 . 

întâlnim astfel la Sfântul Chirii, ca şi în toată tradiţia bizan- 
tină, până la Nicolae Cabasila 147 , o bogată doctrină a reîn- 
noirii cunoaşterii, a vederii duhovniceşti, a afirmării realităţii 
hic et nune, dar şi a experienţei eshatologice a împărăţiei lui 
Dumnezeu. Funcţia primordială a mirungerii este deci aceea 
de a exprima, într-o formă simbolică, zidirea, în actualitatea 
Bisericii şi a Tainelor, a trupului duhovnicesc, „pnevmatic ,, / al 
creştinilor, prin conformarea lor la Trupul preaslăvit al lui 
Hristos, peste Care a odihnit însuşi Duhul Sfânt, într-o 
adevărată ungere duhovnicească: „Hristos a fost miruit cu unt- 
delemnul duhovnicesc al bucuriei - adaugă Sfântul Chirii -, 
adică cu Duhul Sfânt, numit untdelemn al bucuriei pentru că 
este dătătorul bucuriei duhovniceşti, iar voi, voi aţi fost miruiţi 
cu mirul, aţi devenit casnici şi părtaşi ai lui Hristos" 148 . De 
asemenea, şi nicolae Cabasila, în capitolul din Viaţa în Hristos 
consacrat mirungerii, spune: „Mântuitorul de aceea Se nu- 
meşte „Unsul Domnului" (Hristos), nu fiindcă I s-a vărsat mir 
pe capul Lui preasfânt, ci din pricina Duhului Sfânt, cu ajuto- 
rul Căruia S-a făcut ca o comoară de lucrare duhovnicească în 
trupul pe care Şi 1-a luat" 149 . 

Aceste texte ale Sfântului Chirii şi ale lui Cabasila dau 
mărturie despre remarcabila continuitate, de-a lungul întregii 
tradiţii patristice răsăritene, a reciprocităţii dintre darul Duhu- 
lui şi prezenţa lui Hristos în mirungere. Aceasta este conside- 
rată în acelaşi timp şi plenitudinea cincizecimică a botezului 

146. Cat. myst, III, 4; PQ 33, 1092 BC; trad. fr. p.127. 

147. A se vedea în această privinţă pătrunzătoarele pagini scrise de Myrrha 
Lot-Borodine despre mirungerea la Nicolae Cabasila, op. cit, p. 89-101. 

148. Cat. myst, III, 2; PQ 33, 1089; trad. fr. p.125. 

149. Despre viaţa in hristos, PQ 150, 569 C; trad. fr. p. 88; trad. rom. cit., 
p. 186. 

pascal şi prelungirea permanentă a acesteia în durata vieţii 
celui botezat, în care inaugurează dimensiunea creşterii 
duhovniceşti şi a transfigurării. 

c) Practica actuală a Ortodoxiei 

în practica actuală, taina mirungerii este atât de bine inte- 
grată în liturghia baptismală, încât trece adesea neobservată în 
timpul slujbei, fără a se întipări în mod deosebit în conştiinţa 
credincioşilor, iar semnificaţia sa este prea puţin dezvoltată în 
cateheza sacramentală. Desigur, raţiunea de a fi a mirungerii 
nu este de a fi în sine, ci de a „semnifica" şi de a exprima, ase- 
menea oricărui rit sacramental, realitatea nevăzută a lucrării, 
a revărsării Sfântului Duh în creşterea personală şi vocaţia 
eclezială a celui botezat. Suflarea Duhului Sfânt şi lucrarea Sa 
suverană nu „depind" de administrarea exterioară a riturilor 
sacramentale, acestea aparţinând pedagogiei duhovniceşti a 
Bisericii şi contribuind la zidirea unei spiritualităţi baptismale 
cu ajutorul simbolismului sacramental. 

Desigur, afundarea în apa botezului este „suficientă" pen- 
tru a săvârşi „trecerea" omului păcătos la viata cea nouă în 
Hristos, şi am văzut cât de bine este semnificată dubla reali- 
tate a morţii şi a învierii în simbolismul afundării în apa botezu- 
lui. Minimalismul cosmologic şi sacramental este însă străin 
de duhul Ortodoxiei, pentru care toată materia, toate simbo- 
lurile exprimă, fiecare în limbajul său propriu, moduri „esen- 
ţiale" ale participării creştinului la viata cea nouă, prin Biserică, 
în timp ce botezul semnifică evenimentul fulgurant şi imediat 
al morţii şi al învierii, ungerile vor însemna o realitate, cu nimic 
mai prejos, a îndoitei continuităţi a lucrării Duhului Sfânt: 
1) ducând la convertire şi la pocăinţă şi culminând cu lepădarea 
de Satana şi alipirea de Hristos, şi 2) lucrând creşterea şi viata 
cea nouă în sfinţenie şi slujire eclezială încă din primele mo- 
mente ale acestei înrădăcinări în Hristos, şi aceasta până la 

moarte, cuprinzând întreaga viată a celui botezat în continui- 
tatea şi ritmul Cincizecimii euharistice. 

Să amintim identitatea lăuntrică a tuturor riturilor de ini- 
ţiere, sfinţirea de către Sfântul Duh, la care sunt supuse toate 
elementele, prin adevărate epicleze. Toate riturile împărtă- 
şesc plinătatea darurilor duhovniceşti, fiecare în modul care îi 
este propriu, fie în timpul pregătirii (ungerea dinainte de 
botez), fie în momentul naşterii din nou (apa), fie în durata 
creşterii duhovniceşti (mirungerea şi euharistia), această nouă 
pregătire în vederea botezului ultim, care va fi „trecerea" la 
vederea fată către fată a Domnului. Simbolica însăşi a mirului 
(myron) (energie dătătoare de viată, dimensiune eclezială, 
prezentă a Duhului Sfânt, conformitate cu Hristos) se regă- 
seşte în teologia euharistică. Aceeaşi idee de „bună mireasmă" 
şi de „mireasmă duhovnicească" este aplicată de liturghia orto- 
doxă şi împărtăşirii divine în Euharistie: „Ca iubitorul de oameni, 
Dumnezeul nostru, Cel ce le-a primit pe dânsele în sfântul, cel 
mai presus de ceruri şi duhovnicescul Său jertfelnic, întru miros 
de bună mireasmă duhovnicească, să ne trimită nouă dum- 
nezeiescul har şi darul Sfântului Duh, să ne rugăm" 150 . 

2. Botezul copiilor 

La baza acestui studiu despre dimensiunea pascală a bo- 
tezului se află botezul adulţilor, pornind de la pregătirea cate- 
humenatului şi până la plenitudinea vieţii celei noi în comu- 
niunea euharistică. Nu ne-am referit la problema specială a 
botezului copiilor, la felul în care primesc aceştia credinţa, la 
angajarea lor personală în comunitatea creştină. 

nucleul central al iniţierii baptismale este şi acum ritul 
întreitei afundări în apa botezului (înlocuită, în caz de urgentă 



150. Liturghia Sfântului Ioan Qurâ de Aur, Rugăciunea de după sfinţirea 
Darurilor; trad. rom. cf. Liturghier, 1995, p. 158. 

sau de necesitate excepţională, prin stropirea capului sau a 
frunţii). Acest „moment unic" al afundării cuprinde şi recapitu- 
lează întotdeauna întreaga perioadă a pregătirii catehetice şi 
duhovniceşti a catehumenilor adulţi, cuprinde de asemenea şi 
inagurează întreaga perioadă de creştere şi de sporire în 
Duhul Sfânt, până la „trecerea", prin moarte, la vederea faţă 
către faţă a Domnului. 

Aceste perioade de pregătire catehumenală şi de creştere 
eclezială se pot extinde şi prelungi ca durată; pot, de aseme- 
nea, şi să se concentreze sau chiar să dispară, fie la botezul 
nou-născutului, fie la cel al muribundului. 

La prunci, catehumenatul dinaintea botezului este înlocuit 
cu cateheza eclezială, la îndemnul aceluiaşi Duh Sfânt care ne 
trezeşte la viaţa cea nouă şi ne face să pătrundem în taina lui 
Hristos cel mort şi înviat. Dar, atât pentru adulţi, cât şi pentru 
copii, darul gratuit al harului dumnezeiesc precede întotdeau- 
na libera alegere: departe de a o contrazice, chiar o condiţio- 
nează şi o face posibilă şi durabilă. 

Biserica constituie întotdeauna mediul duhovnicesc în 
care un copil se deşteaptă la viaţa Duhului, se scaldă în ea, se 
dezvoltă în ea şi devine treptat conştient de ea printr-o trăire 
intimă. Botezul copiilor nu se vrea o negare a libertăţii şi a 
angajării lor personale, ci doar afirmă valoarea mediului dum- 
nezeiesc şi sacramental pe care-1 reprezintă Biserica pentru 
deşteptarea acestei conştiinţe creştine. Căutarea unei aşa-zise 
„neutralităţi obiective" între lumină şi întuneric constituie un 
mit şi o iluzie pe care Biserica le respinge cu toată puterea 
întregii sale experienţe pedagogice. 

Desigur, acest mediu dumnezeiesc şi sacramental care 
este Biserica nu lucrează automat, prin simpla administrare a 
botezului. Conştiinţa eclezială a comunităţii euharistice şi a 
celulei familiale este o condiţie esenţială (chiar dacă nu abso- 
lută, dat fiind căile tainice ale harului dumnezeiesc şi ale liber- 

tatii persoanei umane) a deşteptării copilului la viata Duhului 
Sfânt. Orice Biserică locală participă la taina botezului, şi 
această participare trebuie să pornească de la pregătire şi să 
se continue de-a lungul întregii vieţi a creştinului. în toate 
etapele vieţii sale spirituale, catehumenul, apoi credinciosul, 
este susţinut şi înconjurat de comunitatea creştină. în această 
solidaritate sacramentală poate fi înţeles şi „transferul" anga- 
jamentului luat de naşi în numele copilului şi în numele 
întregii comunităţi ecleziale. Treptat, făgăduinţele şi lepădările 
respective trebuie să fie în mod liber asumate de cel botezat, 
nu numai printr-o adeziune a liberului arbitru şi a raţiunii, ci 
printr-o trezire deplină a persoanei la taina lui Hristos şi printr-o 
ascultare întotdeauna dramatică şi crucificatoare a chemării 
lui Dumnezeu. Această trezire şi acest răspuns înseamnă 
întotdeauna alegere, criză spirituală, risc nemăsurat, iar con- 
diţia creştină nu-1 scuteşte pe cel botezat de toate acestea, 
nu-i oferă nici o securitate în mod automat. Ceea ce botezul 
face să răsară în noul născut sunt mai curând seminţe, ger- 
meni ai vieţii celei noi, pe care practica Euharistiei îi întăreşte 
şi-i dezvoltă. în acest sens, legătura botezului cu comuniunea 
euharistică este primordială în tradiţia sacramentală a 
Ortodoxiei. 

3. Botez şi Euharistie 

împărtăşirea copiilor 

Aşa cum naşterea îşi află deplinul „sens" în creştere, în 
maturizarea, dezvoltarea vieţii fireşti, tot aşa finalitatea bote- 
zului se situează în afara sa; raţiunea sa de a fi este cea de a 
inaugura în noi „aici şi acum" lumina şi sfinţenia împărăţiei lui 
Hristos cel înviat, şi pentru aceasta botezul ne introduce în 
însăşi inima Bisericii, adică în cultul său, în Euharistie. Cel 
botezat are astfel dreptul să se împărtăşească, drept regulă a 
apartenenţei sale la comunitatea baptismală. 

Cândva, Dom Lambert Beauduin sublinia cu tărie că 
botezul şi Euharistia nu sunt pur şi simplu juxtapuse, nici nu 
se află într-un raport juridic şi disciplinar, ci într-un raport 
organic, care tine de însăşi natura acestor două realităţi: 
«Botezul ne sorteşte marilor taine; este orientat în întregime 
către acestea, le invocă şi le postulează, este axat, atras 
către Euharistie asemenea unui magnet către pol. Euharistia 
se află în botez aşa cum fructul se află în floare. Cuvintele 
învăţătorului: „Dacă nu veţi mânca Trupul Fiului Omului şi nu 
veţi bea sângele Lui nu veţi avea viaţă in voi" (Ioan 6, 53) lasă 
să se întrezărească intimitatea şi profunzimea acestei relaţii 
(...) în absenţa acestei uniri nedespărţite şi vitale, botezul este 
zadarnic şi ineficace, un mijloc inutil care îşi ratează ţelul, un 
templu fără altar şi fără jertfelnic, cel ce se botează şi rămâne 
străin de Euharistie este un fiu lipsit de pietate filială şi de 
iubire: un sfânt nerealizat» 151 . 

nu putem decât să subscriem pe deplin la aceste cuvinte 
ale veneratului fondator al reînnoirii liturgice. încă din perioa- 
da apostolică, Biserica Ortodoxă a păstrat, neîntrerupt, de-a 
lungul veacurilor, obiceiul tradiţional de a administra împăr- 
tăşania nou-născutilor îndată după botez, introducându-i ast- 
fel în ritmul euharistie regulat al întregii comunităţi: „Fără 
botez şi fără participarea la Trupul Domnului, spunea Fer. 
Augustin, pruncii nu au viaţă" 152 . Prin botez, pruncii sunt deja 
în măsură să primească Euharistia, iar credinţa Bisericii şi a 
părinţilor suplineşte nedeplinătatea acestora. Aceleaşi raţiuni 
care pledează în favoarea botezului pruncilor (izbăvirea de 
păcatul strămoşesc, seminţe ale învierii şi dar al Duhului în 
fiinţa însăşi a celui botezat, alipire la turma Bisericii, la oastea 



151. Dom Lambert Beauduin, "Bapteme et Eucharistie", în Maison-Dieu, 6, 
(1946), p. 58. 

152. fer. Augustin, PL 44,576. 

lui Hristos) sunt la fel de valabile şi pentru împărtăşirea din 
Potirul vieţii şi din Izvorul cel fără de moarte, pentru a perpe- 
tua, duminică de duminică, viaţa în Hristos şi darul Cinci- 
zecimii. Pe de altă parte, aceleaşi raţiuni care par a îndreptăţi 
practica târzie de a îndepărta pruncii de la împărtăşanie (inca- 
pacitatea de a face deosebire între pâinea şi vinul obişnuite 
şi Trupul şi Sângele lui Hristos, o insuficientă catehizare şi 
angajare a vieţii) ar trebui să pledeze împotriva botezului 
pruncilor, incapabili de o decizie personală şi responsabilă în 
sensul respingerii întunericului şi al afirmării credinţei lor în 
Hristos. 

Pruncii ca şi adulţii, fiecare după măsura sa, sunt chemaţi 
să-şi asume progresiv angajamentele botezului, să se lepede 
zi după zi de legea păcatului care, prin harul lui Dumnezeu, 
devine tot mai mult exterioară mădularelor noastre, să crească 
în dreptate, sfinţenie şi dragoste, prin trăirea mereu reînnoită a 
ospăţului euharistie: „Faceţi să sporească, le spune Sfântul loan 
Gură de Aur noilor botezaţi, sfinţenia pe care aţi primit-o; faceţi să 
strălucească şi mai mult dreptatea şi harul botezului vostru; 
lucraţi asemenea Sfântului Pavel care, prin lucrarea sa, prin 
strădaniile şi nevoinţele sale, sporea în fiecare zi comorile pe 
care Dumnezeu i le împărtăşise (...) Sunteţi numiţi noii lumi- 
naţi: într-adevăr, pentru voi, dacă voiţi, lumina este mereu 
nouă şi nu se stinge niciodată (...) Mai puţine sunt razele 
soarelui revărsate peste lume, decât strălucirea Sfântului Duh 
în sufletul scăldat în harul Său" 153 . 



153. Cat. II ad illuminandos, 1; PQ 49, 232-233. 

TREIME ŞI BOTEZ. 

CONTRIBUŢIA ŞI ACTUALITATEA 

TRADIŢIEI SIRIENE* 



INTRODUCERE 
Tradiţia siriană 

La această întrunire academică, închinată, după tradiţie, 
pomenirii Sfinţilor Trei Ierarhi şi Mari Dascăli ai Bisericii Orto- 
doxe, Sfântul Vasile cel Mare, Sfântul Qrigorie Teologul (ambii 
episcopi în Capadocia) şi Sfântul Ioan Gură de Aur (predicator 
în Antiohia, apoi arhiepiscop al Constantinopolului), dorim să 
aducem un omagiu marii şi străvechii tradiţii siriene, al cărei 
reprezentant ilustru este Sfântul Ioan Gură de Aur, cel care, 
prin origine şi prin slujirea Antiohiei şi Bizanţului deopotrivă, 
a înfăptuit legătura dintre această tradiţie şi elenismul creştin. 

în tradiţia siriană, putem deosebi două perioade: perioa- 
da sobornicească şi perioada de izolare politică şi teologică, 
care a urmat sinoadelor de la Efes şi Calcedon. Cercetarea 
noastră se va mărgini la prima perioadă, pe care şi-au pus pe- 
cetea mari dascăli ai Bisericii, păstori, exegeţi sau imnografi, 
ca, de pildă, Afraate, înţeleptul persan, Sfântul Efrem, „lira 
Sfântului Duh", Teodor de Mopsuestia, Narsai, Sfinţii Chirii şi 
Ioan ai Ierusalimului. 

* Conferinţă ţinută în 1968, la sărbătoarea Sfinţilor Trei Ierarhi. 

Biserica Universală nu trebuie să uite niciodată ceea ce îi 
datorează Bisericii siriene. Pentru creştinii secolelor al IV-lea 
sau al V-lea, Siria depăşea limitele tării care poartă astăzi acest 
nume. Pe atunci, Siria însemna înainte de toate ţara Locurilor 
Sfinte, din Egipt până în Antiohia, până la marginile Capa- 
dociei, în Asia Mică, trecând prin Palestina, plină de locuri 
care păstrau cu sfinţenie amintiri din istoria mântuirii, atât din 
Vechiul, cât şi din Noul Legământ. 

In Antiohia, capitala provinciei siriene, a fost folosit pen- 
tru prima oară numele de creştin (Fapte 1 1, 26), din Antiohia 
a purces Sfântul Pavel în marile sale călătorii misionare, în 
Antiohia şi-a făcut apariţia, pentru prima oară în teologia creştină, 
termenul Treime (Trias). Antiohia a reprezentat, deci, după 
Ierusalim, primul centru de răspândire a creştinismului, iar 
influenta sa s-a întins până departe, atât spre Răsărit, cât şi 
spre Apus. Partea apuseană a Siriei era provincie romană, su- 
perficial elenizată, unde clasele de jos, orăşeneşti şi rurale, 
vorbeau încă siriaca, limbă semită, apropiată de aramaica bi- 
blică, în răsărit, Antiohia îşi întindea influenta către Edesa, capi- 
tală a Osroenei, dincolo de Eufrat, provincie de cultură siria- 
ca, puţin influenţată de colonizarea greco-romană, dar pro- 
fund marcată, încă din secolul al U-lea, atât de iudaism, cât şi 
de iudeo-creştinism. începând cu primul rege creştin al Edesei, 
Abgar, comunitatea creştină a cunoscut acolo o mare înflorire, 
întinzându-şi la rândul ei influenta în regatul pârtilor, în Arme- 
nia şi chiar în sudul Indiei. 

Tradiţia siriană reprezintă, în ansamblu, o foarte impor- 
tantă verigă a istoriei vechii creştinătăţi, a liturghiei, artei, ar- 
heologiei, spiritualităţii etc, prin legăturile sale atât cu iudeo- 
creştinismul primar, cât şi cu Bizanţul, cu Alexandria sau cu 
Apusul. Creştinismul sirian, îndeosebi dincolo de Eufrat, în 
centrele din Edesa şi Nisibe, este profund semitic prin cultura, 
prin limbajul şi prin sensibilitatea sa, păstrând o continuitate 

mai firească şi mai eficace cu iudeo-creştinismul apostolic, 
ceea ce va constitui o comoară nepreţuită, de care se va bucu- 
ra toată Biserica, până când această contribuţie a credinţei, a 
vieţii spirituale şi a sensibilităţii siriene va fi compromisă în 
secolele V-VI prin marea „înstrăinare" care a urmat opoziţiei la 
„imperialismul" calcedonian. în părţile sale nestoriană şi mo- 
nofizită, Biserica siriană se va închide în sine, cultivând în acest 
spaţiu închis comorile spiritualităţii sale, de care va putea bene- 
ficia uneori Bizanţul - sub influenta lui Roman Melodul, de 
pildă, sau a lui lsaac din ftinive -, dar care va rămâne în cea 
mai mai mare parte necunoscută până în zilele noastre celor 
care nu cunosc limba siriacă. 

în perioada primară, din istoria Siriei creştine, pe care aş 
numi-o „sobornicească", schimburile între mitropolii sunt 
frecvente, iar teologia marilor Capadocieni este îndeosebi 
marcată de vecinătatea centrelor teologice din Antiohia şi 
Edesa. Este de asemenea cunoscută cinstirea de care se 
bucură Sfântul Yasile al Cezareii în Biserica siriană. Diaconul 
Efrem, care scria - sau mai curând cânta - în siriacă, a fost de 
foarte timpuriu tradus în greceşte (apoi în ruseşte), fiind unul 
dintre autorii cei mai gustaţi în Bizanţ şi în Rusia. Aş mai putea 
menţiona, totodată, că liturghia bizantină a Sfântului Ioan Gură 
de Aur îşi are în mod cert izvorul în liturghia din Antiohia; este 
foarte probabil că, odată urcat pe scaunul arhiepiscopal de la 
Constantinopol, Sfântul Ioan Gură de Aur a împământenit 
acolo liturghia antiohiană, care îi era familiară. 

Botezul 

Studii aprofundate asupra botezului în Răsărit şi în- 
deosebi asupra rânduielilor baptismale siriene ne dez- 
văluie, pe de o parte, o convergentă izbitoare şi o certă 
asemănare, în ceea ce este esenţial, cu iniţierea bap- 
tismală din celelalte regiuni ale creştinătăţii primare; pe 



1 68 ÎMPĂRTĂŞIREA SFÂNTULUI DUH 

de altă parte, tradiţia siriană primară are propriile sale ca- 
racteristici, pe care vom căuta să le subliniem. 
Printre elementele de convergentă semnalăm: 

- similitudinea cu rânduielile baptismale de la Roma, din 
Africa, din Alexandria: pregătire, lepădări, ungeri, afundare, 
Euharistie; 

- unitatea profundă şi organică a rânduielilor baptismale 
în interiorul unei acţiuni liturgice continue, situându-se ca du- 
rată în cadrul Postului Mare şi al Paştilor; 

- în mod deosebit, legătura intimă dintre botez şi Euha- 
ristie. Această legătură nu a fost subliniată cu destulă tărie, 
după cât se pare, nici măcar în cele mai recente studii şi cer- 
cetări consacrate botezului şi mirungerii. Acest element nu 
este propriu tradiţiei siriene, dar se verifică în ansamblul creş- 
tinătăţii primare şi-i vom vedea întreaga importantă. 

Printre caracteristicile proprii iniţierii siriene, remarcăm: 

- importanta ungerii cu untdelemn de dinainte de botez şi 
bogatul său simbolism teologic; 

- absenţa unui rit sacramental special între afundarea bap- 
tismală şi comuniunea euharistică; 

- legătura organică foarte importantă dintre untdelemn, 
apă şi Euharistie. 

Această problemă a mirungerii şi a relaţiei sale cu botezul 
este una din cele mai delicate şi spinoase chestiuni ale teolo- 
giei sacramentale şi de mai multe decenii istoricii, liturgiştii, 
teologii s-au aplecat asupra ei. Nu aş vrea să reiau aici această 
chestiune dezbătută, ci mai curând să iau o oarecare distantă 
faţă de această problemă, pornind de la o tradiţie liturgică în 
care raportul dintre mirungere şi botez pur şi simplu nu se 
punea. Ce înseamnă această absenţă a mirungerii din tradiţia 
siriană primară, adică tocmai dintr-o autentică şi importantă 
verigă a creştinătăţii primare? Ce semnifică această absentă 
pentru noi în pastoratia baptismală a Bisericii astăzi? 

Treimea 



Toate consideraţiile erudite şi amănunţite cu privire la vari- 
atiunile rânduielilor baptismale în cutare loc sau cutare epocă 
a Bisericii nu ar prezenta astăzi decât un interes limitat şi teo- 
retic dacă rânduielile baptismale, prin simbolismul care le este 
propriu, nu ar avea o semnificaţie spirituală profundă pentru 
viata religioasă a credinciosului, în comunitatea creştină. Obi- 
ectul esenţial, unic chiar, al botezului creştin în totalitatea sa, 
încă de la înscriere, urmând apoi cu cateheza pregătitoare, 
până la comuniunea euharistică, obiectul său esenţial, deci, 
este de a-1 altoi pe credincios în taina lui Hristos cel mort şi 
înviat, de a-1 integra într-o relaţie nouă, de înfiere, cu Tatăl, în 
plinătatea darurilor Sfântului Duh. 

Această integrare în Trupul lui Hristos se realizează în 
adunarea eclezială, săvârşindu-se la botez şi confirmându-se 
prin taina Euharistiei, memorial al tainei totale a lui Hristos 
Mântuitorul, naşterea baptismală şi comuniunea euharistică 
la viata dumnezeiască constituie cei doi poli ai vieţii creştine: 
botezul este evenimentul pascal împlinit o dată pentru totdeau- 
na în viata noastră, în ziua izbăvirii noastre, când am primit 
pecetea Duhului Cincizecimii; Euharistia realizează memori- 
alul reînnoit al istoriei mântuirii noastre, fiind astfel o părtăşie 
la dumnezeiasca fire, la viata dumnezeiască (11 Petr. 1, 4), 
care a început la botez şi care sporeşte în noi cu fiecare 
Euharistie. Integrare în viaţa lui Hristos, împărtăşire a darurilor 
Sfântului Duh, moştenire a împărăţiei Tatălui, mărturie adusă 
lumii despre această viată nouă, despre „această credinţă în 
Treimea care ne-a mântuit pe noi". 

Teologia treimică nu mai trebuie disociată, în cateheza şi 
pastoratia modernă, de experienţa liturgică, sacramentală şi 
duhovnicească a tainei treimice în viata celui botezat, noua teo- 
logie redescoperă, dincolo de clişeele şi speculaţiile manualelor 

de teologie din toate scolasticile noastre, atât din Răsărit cât şi 
din Apus, sensul existenţial şi vital al dogmei Sfintei Treimi, di- 
mensiunea experimentală - pragmatică, am putea spune - a teo- 
logiei, semnificaţia sa imediată pentru mine, pentru noi, chiar 
aici, hic et nune. Devine cu neputinţă să vorbeşti despre Dum- 
nezeu, despre Treime ca despre un obiect, fie el şi sublim. Dum- 
nezeu nu încetează niciodată de a fi Subiect, de a fi o Persoană, 
sau mai curând o Treime de Persoane, o Treime care Se reve- 
lează, care-mi vorbeşte, în intimitatea căreia sunt atras. 

Iată de ce tema „Treime şi botez" mi se pare actuală şi 
importantă. Să cercetăm acum tradiţia siriană în legătură cu 
acest subiect. 

în secolele al IV-lea şi al V-lea, de care ne ocupăm, 
această mare perioadă a formulărilor teologice şi a cristalizării 
rânduielilor liturgice, botezul sirian este atestat destul de lim- 
pede de către mărturii deosebit de preţioase, îngăduindu-ne şi 
nouă, după atâţia alţii, să încercăm a le descrie. Dacă am dori 
să exprimăm structurile întregului ciclu baptismal într-un lim- 
baj simbolic - câtuşi de puţin supralicitat, de altfel -, am propu- 
ne secvenţa tradiţională a Bisericii siriene vechi: untdelemn, 
apă, pâine (vin). în documentele siriene apocrife atribuite apos- 
tolului Toma, se spune că, pentru a boteza, Toma cere unt- 
delemn, apă, pâine, în această ordine imuabilă 1 . Didascalia 
siriană a apostolilor, din secolul al IIHea 2 , majoritatea auto- 
rilor sirieni din secolele al IV-lea şi al V-lea confirmă această 
succesiune, pe care Cardinalul Danielou o consideră ca pro- 
venind din tradiţia iudeo-creştină, iar alţi exegeţi moderni, din 
tradiţia paulină şi ioanei că a noului Testament 3 . 



1 . Act Syr. Thom., ed. Bonnet Acta Apocrypha, II, 2, Leipzig, 1 903, ed. foto- 
co piaţă, 1959. 

2. Ed. Funk, Paderborn, 1905, ed. fotocopiatâ, Torino, 1959. 

3. Cf. J. Danielou, Theologie du Judeo<:hristianisme, Paris, 1958; I. De la 
Potterie, „L'Onction du chretien par la foi", în Biblica, 40, (1 959), pag. 1 2-69, repro- 

Hu putem aborda aici problema originii rânduielilor, ci aş 
propune doar câteva consideraţii privind fiecare dintre elemen- 
tele acestui ciclu: untdelemn, apă, pâine. Să amintim încă de 
la început legătura intimă şi unitatea lor, atât rituală, cât şi teo- 
logică, paralelismul dintre sfinţirea şi folosirea lor, în sfârşit, 
raportul lor intim cu evenimentele tainei mântuirii, ca şi cu cele 
ale iniţierii catehumenilor. Taina mântuirii noastre este cu- 
prinsă în întregime în elementele sfinţite: 

Untdelemn - Botezul lui Hristos în Iordan - Ungerea lui 
lisus de către Duhul Sfânt. 

Apa - moarte şi înviere - Taina pascală. 

Pâine - Revărsarea Duhului peste Biserică la Cincizecime. 

Aceste relaţii pot surprinde; desigur, nu sunt izolate una 
fată de cealaltă, căci untdelemnul pregăteşte afundarea pas- 
cală şi revărsarea cincizecimică; pâinea sfinţită este cu adevă- 
rat Trupul lui Hristos înviat, dar, în unitatea acestor rânduieli, 
untdelemnul este taina pregătirii, apa, cea a naşterii din nou 
prin Duhul Sfânt, adică taina morţii şi a învierii în Hristos, 
pâinea şi vinul, plenitudinea vieţii celei noi, sub stăpânirea 
Duhului, în Biserică. 



A 
TIMPUL UTlTDELEMnULUI 

Modalităţile rânduielii botezului sunt sensibil aceleaşi în 
Antiohia sau la Mopsuestia, la Edesa sau la Ierusalim, la Roma 
sau la Alexandria. Marea majoritate a botezurilor erau admi- 
nistrate unor catehumeni adulţi. Aceştia nu erau întotdeauna 
grăbiţi să treacă din starea de catehumen la darul botezului, 

dus în I. De la Potterie şi S. Lyonnet, La vie selon l'Esprit, condition du chretien, 
Paris, 1965, p. 107-167. W. Nauk, Die Tradition und der Charakter des ersten 
Johannesbriefes, Tubingen, 1957. 

deşi Sfinţii Părinţi subliniau stăruitor deosebirea fundamen- 
tală dintre cel botezat şi catehumen, acesta din urmă fiind un 
străin în casa Tatălui, „căci nu are nici acelaşi cap, nici acelaşi 
tată, nici aceeaşi cetate. Hrană, veşminte, masă, totul este 
diferit. Unul îl are împărat pe Hristos, celălalt, pe diavol; unul 
se bucură de Hristos, celălalt de stricăciune; haina unuia este 
împăratul îngerilor, celălalt se îmbracă în ţesătură de mătase; 
cetatea unuia este cerul, a celuilalt, pământul 7 ' 4 . 

Catehumenul nu îl are pe Dumnezeu drept Tată, nu poate 
rosti „Tatăl nostru", rugăciunea creştinului: „Această rugă- 
ciune să fie a credincioşilor... neiniţiatul nu îl poate numi pe 
Dumnezeu Tatăl său" 5 . 

Deşi rânduit în vederea botezului, catehumenatul nu con- 
ducea de la sine la acesta decât cu condiţia unei angajări pozi- 
tive, a unei pregătiri intelectuale şi morale temeinice şi a unei 
înscrieri oficiale în registrele baptismale ale Bisericii. Cate- 
humenii intrau atunci în categoria celor numiţi competentes, 
solicitanţi, sau illuminandi, cei ce urmau să fie luminaţi, cei 
care se pregăteau de luminare, adică de botez. Această pre- 
gătire se întindea pe perioada Postului Mare, iar catehumenii 
erau supuşi unor rânduieli stricte: posturi, instruire regulată, 
lepădări, rugăciuni; instruirea sau catehizarea se încheia în 
Săptămâna Mare, când iniţierea morală şi intelectuală era ter- 
minată. 

Biserica siriană lua foarte în serios acest timp de pregătire 
în vederea botezului, timp al iniţierii catehumenului în ade- 
vărurile mântuirii. în această lentă maturizare duhovnicească, 
în care omul se smulge treptat condiţiei sale păcătoase şi se 



4. Sf. loan Gură de Aur, Om. 25 la loan, PG 59, 151 CD, citat de A. Wenger, 
Introduction aux huit Catecheses baptismales de saint Jean Chrysostome, SC 50, 
Paris, 1957, p. 72. 

5. Sf. loan Gură de Aur, Om. 19 la Matei PG 57, 228, citat de A. Wenger, 
ibidem. 

alipeşte de Hristos, printr-o lucrare stăruitoare, printr-o stră- 
danie lăuntrică neobosită, Duhul Sfânt este El însuşi în lucrare, 
El este Slujitorul cel mare şi săvârşitorul acestei reînnoiri, al 
acestei luminări lăuntrice, al deşteptării şi sporirii credinţei, 
care va culmina cu mărturisirea de credinţă şi afundarea bap- 
tismală în noaptea de Paşti. Botezul însuşi trebuie înţeles în 
perspectiva acestei teologii a credinţei şi a acestei creşteri 
duhovniceşti a catehumenului, mai curând decât într-o con- 
cepţie mecanicistă, a unei iluminări bruşte şi instantanee în 
momentul botezului. Această acceptare a adevărului, această 
mărturisire de credinţă în cursul catehezei din Postul Mare, se 
înscriu, la rândul lor, într-un context de viată liturgică şi duhov- 
nicească intensă, de rugăciune, de post, de luptă lăuntrică, de 
eliberare de patimi nu numai a catehumenilor, ci a întregii co- 
munităţi creştine. Sfântul Duh este dintru început prezent în 
acest proces, El dospeşte frământătura, El îndreaptă inima 
catehumenului către Iisus, pe Care îl revelează ca Domn 6 , şi 
îi inaugurează de acum împărăţia, în viata celui botezat. Această 
prezentă a Duhului Sfânt în inima catehumenului precede şi 
transcende simbolurile sacramentale şi, din ce în ce mai mult, 
rânduielile tind să exprime, să materializeze această realitate 
a Duhului Sfânt. 

Semnul prin excelentă al participării catehumenului la 
Sfântul Duh este ungerea cu untdelemn. încă din Biblie 7 , unt- 
delemnul poseda un simbolism pnevmatologic, de curăţire, de 
sfinţire, de pregătire la lupta împotriva demonilor, de vinde- 
care duhovnicească a rănilor păcatului, simbolism atestat de 



6. I Cor. 12, 3; cf. Rom. 

7. Catehezele baptismale dezvoltă în general teologia biblică a rânduielilor 
baptismale. Cu privire la sensul pnevmatologic al ungerilor din Vechiul Tes- 
tament, a se vedea, de exemplu, Sfântul Chirii al Ierusalimului, Cat. myst., III, ed. 
A. Piedagnel, SC 126, Paris, 1966, p. 120-133. A se vedea şi J. Danielou, Bible 
et Liturgie, Paris, Cerf (Lex Orancli), 1950. 

cele mai vechi texte şi care foarte curând va căpăta o impor- 
tantă asemănătoare cu cea a botezului propriu-zis. 

în tradiţia siriană, s-a afirmat chiar că darul Sfântului Duh 
este legat în mod specific de naşterea credinţei, înainte de 
botez, şi nu de un moment de confirmare a naşterii duhov- 
niceşti, care s-ar situa după botez. De fapt, sirienii nu fărâmi- 
ţează Duhul Sfânt, nici nu limitează efectele lucrării Sale. 
Preponderentă în ungere, această lucrare nu va fi mai redusă 
la apă şi pâine. 

Sensul ungerii 

a) Menirea ungerii este să semnifice şi să pecetluiască, să 
dea mărturie despre luminarea duhovnicească a credinţei, a 
inimii, a mintii. în ea, Sfântul Duh - marele Pedagog al cre- 
dinţei, Luminătorul, este Cel care ne deşteaptă la cunoaşterea 
lui Hristos, Cel care arată comorile ascunse 8 , „Care dăruieşte 
lumina celor aflaţi întru întuneric" 9 . 

b) Prin ungere, catehumenul primeşte ajutorul harului 
dumnezeiesc în lupta împotriva demonului. „Catehumenul 
este uns asemenea luptătorilor care intră în arenă... nu vei 
păţi nimic câtă vreme păstrezi ungerea" 10 . „Untdelemnul, 
scrie Sfântul Chirii al Ierusalimului, risipeşte orice urmă a 
puterii vrăjmaşe; prin invocare şi rugăciune, el dobândeşte 
puterea nu numai de a curăti, arzându-le, toate urmele pă- 
catului, ci şi de a alunga toate puterile nevăzute ale rău- 
lui" 11 . „De acum, adaugă Sfântul loan Gură de Aur (după 
această ungere şi semnul crucii făcut pe frunte), Vrăjmaşul 
este furios, scrâşneşte din dinţi şi dă târcoale, asemenea 
unui leu ce răcneşte, văzând că cei aflaţi odinioară sub 



8. Act. Syr. Thom., § 121, ed. Bonnet, op. cit., p. 231. 

9. Ibid., § 157, p. 267. 

10. Sf. Ioan Qură de Aur, In Col, PQ 62, 342; cf. In Matth., PQ 57, 202. 

11. Cat. myst., II, 3, PQ 33, 1080A, cf. SC p.108. 

tirania sa, i-au scăpat dintr-odată, s-au lepădat de el, s-au 
alipit de Hristos şi s-au supus Lui..." 12 . 

c) Ungerea simbolizează şi vindecarea duhovnicească, 
vindecarea urmelor păcatului, a rănilor făcute de demon 
înainte de botez. 

Sfântul Efrem stăruie în mod deosebit asupra simbolis- 
mului moral al ungerii. Untdelemnul este un element alinător: 
Jnsemnându-i pe bolnavi cu untdelemn şi vindecându-i, Hristos 
pătrunde cu ungerea până înlăuntru şi alungă toate celelalte 
boli" 13 ; sau, "aşa cum untdelemnul obişnuit alungă oboseala 
trupească în timpul somnului, tot aşa, untdelemnul sfinţit al 
botezului distruge păcatul" 14 . 

d) Untdelemnul semnifică şi revărsarea din belşug a milos- 
tivirii. Printr-un joc de cuvinte între eleon, milostivire, şi dalon, 
untdelemn, Sfântul Ioan Gură de Aur dezvoltă o întreagă teolo- 
gie a iubirii arzătoare care străluceşte între oameni şi este cel 
mai mare dar al lui Dumnezeu şi semnul prin excelenţă al 
prezentei Sale: „nimic nu ocroteşte şi nu înteţeşte flacăra 
Duhului mai bine ca untdelemnul milostivirii, revărsat din 
belşug" 15 . „Când ne apropiem de botez, cu milostivire suntem 
unşi... şi atunci răspândim un miros de bună mireasmă" 16 . 

Regăsim aceeaşi temă a milostivirii şi la Sfântul Efrem, cu 
accente care îi sunt proprii, dar nu avem răgazul să ne oprim 
asupra ei 17 . 



12. Cat. bapt, II, 23, ed. Wenger, op. cit, p.146. 

13. De Oleo, 6; ed. I. E. Rahmani, S. Ephraemi, Hymni de Virginitate, 
Scharfe, 1906, p.ll. 

14. Ibid., 9, p.12. 

15. In II Cot.. PG 6 1,549. 

16. In I Tim., PG 52, 514; cf. In Eph., PQ 62, 210. 

1 7. Cf. Imnul „Despre păcătoasa care L-a uns pe Hristos cu mir" (S. Ephraemi 
Opera omnia, Opp. gr. II Roma, 1743, p. 304); „Despre pocăinţă", str.4; „Despre 
mirul păcătoasei" {Ibid., Opp. syr. III, Roma, 1743, p. 390-410); „Imne mortuare", 
ibid., p. 307 (Despre untdelemnul celor zece fecioare); In II Reg. Opp. syr. I, Roma, 
1737, p.527 (Despre untdelemnul milostivirii la Proorocul Ilie). 

e) Ultimul sens al acestei rânduieli a ungerii - şi poate cel 
mai important - este că această ungere nu numai că ne apro- 
pie de Hristos prin lupta pe care o exprimă, prin vindecarea 
morală pe care o semnifică, prin milostivirea la care ne în- 
deamnă, dar ne şi face să fim, încă de pe acum, părtaşi la 
Hristos însuşi şi purtători ai Duhului Său. 

„Numele untdelemnului este asemănător cu Numele lui 
Hristos, spune Sfântul Efrem, căci de la el provine Numele lui 
Hristos (Mesia = Unsul), iar untdelemnul este umbra Numelui lui 
Hristos" 18 . Sau, Sfântul Chirii: „Despuiaţi de veşmintele voastre, 
ati fost unşi cu untdelemn sfinţit,.... şi ati fost făcuţi părtaşi ai unt- 
delemnului celui adevărat, lisus Hristos../' 19 . Dar părtăşia la 
Hristos prin ungere este nedespărţită de darul Duhului Sfânt: 
„Untdelemnul, spune Sfântul Efrem, este ca un prieten al Duhu- 
lui Sfânt şi slujitor al Său, el îl şi vesteşte, îl şi însoţeşte" 20 . 

Putem aşadar încheia descrierea simbolismului sirian al 
ungerii, arătând că acest act ocupă un loc de prim ordin în 
rânduiala baptismală siriană. Precedând cu puţin sfinţirea apei 
botezului şi botezul propriu-zis, ungerea exprimă mulţimea 
evenimentelor catehumenatului şi materializează pregătirea 
atât cea îndepărtată cât şi cea imediată a botezului. 

1 . Instruirea pregătitoare, sau luminarea duhovnicească, 
naşterea credinţei şi sporirea acesteia reprezintă o funcţie 
proprie Sfântului Duh, care îl luminează pe catehumen şi îi 
dăruieşte, prin ungere, cunoaşterea credinţei. 

2. Pregătirea morală a catehumenilor, dobândirea te- 
merii de Dumnezeu, a curăţiei trupeşti şi sufleteşti, de- 
prinderea milostivirii şi a iubirii frăţeşti, eliberarea de orice 
rău, de orice păcat, de orice cursă a vrăjmaşului, de robia 
demonului şi întărirea ultimă, de dinaintea înfruntării Sa- 



1 8. De Oleo, op. cit., p. 1 1 . 

19. Cat. myst, II, PQ 33,1078-1080, SC, p. 106- 108. 

20. De Oleo, VII, 6, op. cit. p.23. 

tanei în baia botezului, în sfârşit, toată această pregătire 
lăuntrică se cuprinde în simbolismul ungerii. 

3. Mai profund, dincolo de pregătirea intelectuală, morală 
şi duhovnicească, această ungere cu untdelemn sfinţit prin 
pogorârea Sfântului Duh indică prezenta Sfântului Duh în per- 
soană. Părinţii sirieni insistă asupra caracterului personal al 
revărsării Sfântului Duh în diferitele etape ale iniţierii baptis- 
male, El, Cel a cărui persoană este mai mare decât darurile 
Sale. Dar Duhul Sfânt este Duhul lui Hristos. Unşi cu unt- 
delemn sfinţit, noi îi devenim asemănători, ne formăm „după 
Hristos": Numele lui Hristos îl purtăm de acum înainte şi pe El 
suntem altoiţi în apa botezului. 



B 
APA 

Tema untdelemnului a marcat întreaga perioadă pregăti- 
toare a botezului, pornind de la primul act de angajare, trecând 
prin toată pedagogia religioasă şi eclezială, până la slujba pro- 
priu-zisă a învierii, când avea loc lepădarea solemnă de Satana, 
alipirea de Hristos, mărturisirea de credinţă şi pregătirea finală 
înainte de a-1 înfrunta pe vrăjmaş în ultimul său refugiu: apa. 

Ciclul apei comportă un timp de pregătire, adică sfinţirea 
apei, urmat de taina baptismală propriu-zisă, adică întreita 
afundare a catehumenului, precedată de mărturisirea solemnă 
de credinţă. 

Sfinţirea apei 

1) Rugăciunea de sfinţire a apei botezului datează din 
cele mai vechi timpuri; atestată încă din secolul al IH-lea atât 
la Roma, cât şi în Siria, se regăseşte şi în actualele liturghii 
baptismale. Această sfinţire a apei este pusă de Sfinţii Părinţi 

pe acelaşi plan cu sfinţirea untdelemnului sau a pâinii euharis- 
tice. Sfinţirea apei se face printr-o rugăciune de invocare a 
Sfântului Duh, o epicleză în care preotul roagă pe Dumnezeu să 
trimită Duhul Său cel Sfânt peste apă, să-i dea puterea Ior- 
danului, să o cureţe de toate puterile cele potrivnice şi să facă 
din ea sălaşul Sfântului Duh, făcând-o astfel apă de sfinţire. 

„Apa nu vindecă, spune Sfântul Ambrozie al Milanului, 
dacă Duhul Sfânt nu S-a pogorât şi nu a sfinţit-o" 21 . „Să nu 
priveşti apa botezului ca pe o apă obişnuită, ci tine seamă de 
harul duhovnicesc dăruit o dată cu apa; prin invocarea 
Sfântului Duh al lui Hristos şi al Tatălui, ea se face apă de 
sfinţire" 22 . 

De asemenea, la Antiohia, Sfântul loan Gură de Aur se 
exprima în termeni asemănători: „Când vei vedea apa şi mâna 
preotului întinsă deasupra capului tău, să nu crezi că este 
doar o simplă apă sau doar mâna preotului peste capul tău, 
căci ceea ce se săvârşeşte nu omul o face, ci harul Sfântului 
Duh; Duhul sfinţeşte apele, El este deasupra capului tău odată 
cu mâna preotului" 23 . 

Acest ultim pasaj merită o atenţie deosebită. Cu ochii 
credinţei, creştinul devine în stare să perceapă însăşi reali- 
tatea spirituală semnificată de simboluri: apa botezului nu 
mai este apă obişnuită, mâna preotului nu mai este o mână 
de om, ci, în ambele - apă şi mână, adică materie şi om - este 
prezent şi lucrează Duhul Sfânt în persoană; El este Cel 
care sfinţeşte apele fireşti, cum tot El este Cel care, cu mâna 
preotului, acoperă capul celui botezat şi odihneşte asupra lui. 
nu este îndreptăţită defel disocierea acestor două evenimente, 
acestor două sfinţiri, adică sfinţirea apei de sfinţirea celui bo- 



21. De Sacramentis, 1,15, ed. B. Botte, SC 25, p. 59. 

22. Sf. Chirii, Cat. bapt, 111,3, PQ 33, 428A, cf. ed. J. Bouvet, Soleil levant, 
Mamur, 1962, p. 68. 

23. Cat. bapt., U, 10, ed. A.Wenger, p. 138-39. 

tezat în momentul afundării. Şi aici, şi dincolo, acelaşi Duh 
lucrează, apa fiind sfinţită în vederea folosirii sale, astfel încât, 
prin afundare, botezatul să primească harul Duhului Sfânt şi, 
prin aceasta, să se îmbrace în Hristos, al Cărui mormânt şi 
înviere le simbolizează botezul. 

Tema Duhului Sfânt postulează, deci, tema hristologică, 
implică ideea participării la moartea şi la învierea lui Hristos. 
Apa, sfinţită de Duhul Sfânt, este considerată, asemenea lui 
Hristos însuşi, drept un mediu vital. „Afundaţi în Hristos şi 
îmbrăcaţi în Hristos, spune Sfântul Chirii al Ierusalimului, aţi 
devenit asemenea lui Hristos, deci, pe bună dreptate sunteţi 
numiţi creştini" 24 . 

Această proprietate a apei de a deveni mediu vital este 
dezvoltată în mod cu totul deosebit în tradiţia siriană. Apa 
este literalmente fecundată de Duhul, primeşte de la El vir- 
tutea de a da naştere celor care 1 se asemănă, adică celor 
duhovniceşti; Duhul Sfânt face să rodească apa botezului, aşa 
cum făcuse roditoare şi apele Facerii: „Duhul Sfânt, Care, la 
început Se purta pe deasupra lor, înzestrat cu puterea de a da 
naştere celor duhovniceşti şi de a zămisli, întru slavă, fii ai 
Tatălui" 25 . Acest caracter fecund şi matern al Duhului în teolo- 
gia siriană se leagă de faptul că, în siriacă, termenul „duh", 
rxxah, este, ca şi în ebraică, de genul feminin. 

Sfântul Efrem, de pildă, spune: „Porumbelul clocindu-şi 
ouăle, le dă putere zămislitoare cu căldura sa; Duhul, în chip 
de Porumb, prefigura taina botezului nostru arătând că, prin 
venirea aceluiaşi Duh dumnezeiesc, apele vor zămisli fii lui 
Dumnezeu" 26 . 



24. Cat. myst., 111,1, PQ 33, 1088A, SC p. 121. 

25. Fangith (Breviar festiv al Bisericii Siriene din Antiohia), voi. HI, Mossoul, 
1875, 35 a-b, 273 a. 

26. S. P. N. Ephraemi Syri et Jacobi, ep. Edesseni, intepretationes in 
Genesim, Opp. syr., I, p. 1 17-18. 

„Duhul Sfânt S~a pogorât din înălţimi pentru a fertiliza 
apele şi a le da viată. în botezul lui Ioan, a odihnit peste unul 
singur, dar acum S-a pogorât şi odihneşte peste toţi aceia care 
se nasc din nou, din apă" 27 . Pentru Filoxen de Mabbug, apa 
„devine sân matern care naşte fiinţele trupeşti la viata întru 
Duhur 28 . 

„Apa mântuitoare, spunea Sfântul Chirii al Ierusalimului, a 
fost pentru voi în acelaşi timp şi mormânt şi sân matern" 29 , 
înţelegem astfel modul în care Sfântul Efrem, în imnele sale 
baptismale, ori în comentariul la Facere, stăruie asupra temei 
Duhului lui Dumnezeu clocind sau fertilizând apele. Sesizăm 
astfel unul din aspectele esenţiale ale Persoanei Sfântului 
Duh, şi anume acela de a fi izvor de viată şi de naştere din 
nou. Această funcţie maternă a Sfântului Duh nu este o inova- 
ţie şi nici concepţia marginală a unei teologii provinciale sau 
învechite, ci îşi are sursa în pnevmatologia biblică şi în teolo- 
gia celei de-a IV-a Evanghelii, în care cel mai bun comentariu 
la Facere 1,1: „şi Duhul lui Dumnezeu Se purta pe deasupra 
apelor", îl constituie acest verset al Sfântului Ioan : „de nu se 
va naşte cineva din apă şi din Duh, nu va putea să intre in 
împărăţia lui Dumnezeu" (Ioan 3, 5). Sfântul Efrem rezumă 
acest text astfel: „Aţi devenit fii ai Duhului Sfânt: capul este 
Hristos, iar voi ati devenit mădularele Lui" 30 . 

Se pare că prin această viziune retrospectivă a originilor 
rânduielii de sfinţire a apei botezului tradiţia siriană primară 
a evitat multe dintre impasurile teologiei sacramentale de 
mai târziu: 



27. Hymni in Fest. Epiphaniae, VI, 1, ed. Lamy, I, p.56. 

28. Cf. W. De Vries, Theologie des Sacrements chez Ies Syriens Monophy- 
sites, în L'Orient Syrien, VIII (1963) p. 266. 

29. Cat. myst., II, 4, PQ 33,1080C, SC, p.l 13. 

30. fiym. IX, 1, ed. Lamy, S. Ephraemi Syri \, Hymni et Sermones, Malines, 
1882, l, p.90. 

1) în teologia primelor veacuri, pogorârea Sfântului Duh 
peste apă şi peste cel botezat nu sunt disociate. în unele ritua- 
luri străvechi, invocarea de către preot a venirii harului dum- 
nezeiesc, care să sfinţească şi să facă să renască atât apa, cât 
şi pe cel botezat, se făcea chiar în momentul afundării celui 
botezat în apă 31 . Scopul sfinţirii materiei este întotdeauna 
plasat în afara acesteia, în utilizarea sa de către om. 

2) Sfinţirea apei nu se face, însă, numai pentru sfinţirea 
individului, ci în cadrul adunării ecleziale; aceasta este vizată, 
în ansamblul ei, de revărsarea Sfântului Duh în apa botezului 
tot atât cât şi catehumenii. Participă la această revărsare şi 
beneficiază în întregime de ea, aşa cum vom vedea în săvâr- 
şirea Euharistiei. Supravieţuirea rânduielii de sfinţire a apelor 
la sărbătoarea Epifaniei în tradiţia bizantină are, desigur, o 
origine baptismală. într-o epocă a creştinătăţii în care botezul 
adulţilor a devenit o raritate şi în care adunarea liturgică a 
încetat de a mai fi locul, timpul şi cadrul iniţierii baptismale, 
săvârşirea rânduielii de sfinţire a apelor la sărbătoarea Bobo- 
tezei constituie, şi trebuie să redevină, o chemare, o reînnoire 
a evenimentului unic şi personal, dar deopotrivă şi eclezial, a 
naşterii noastre din nou din apa botezului. Această dimensi- 
une baptismală a vieţii noastre ecleziale şi duhovniceşti tre- 
buie repusă în lumină, într-o epocă în care rostul botezului 
copiilor este tot mai contestat, fie teoretic, de noua teologie, 
fie în practică, acolo unde botezul copiilor creează probleme 
părinţilor. 

3) în tradiţia siriană modernă, epicleza sfinţitoare a 
apei botezului capătă o deosebită solemnitate, vestită fiind 
de această exclamaţie a diaconului: „Cât de înfricoşător 
este ceasul acesta şi cât de cutremurătoare clipa, fraţi 
preaiubiţi, când Duhul Sfânt vine din cele mai presus de 

31. Cf. Act Syr. Thom., op, cit. 

ceruri, coboară asupra acestei ape şi o sfinţeşte. Fiţi cu 
luare aminte şi cu frică rugati-vă în tăcere." 

Dar Duhul naşterii din nou nu face altceva decât să ne 
facă asemănători lui Hristos, peste Care a odihnit de-a lungul 
întregii Sale vieţi pământeşti şi pe Care L-a mărturisit la Ior- 
dan. Duhul Sfânt ne încorporează în Hristos, reproduce în noi 
ceea ce a săvârşit asupra lui Mesia la Iordan, realizează în noi, 
în chip tainic, moartea şi învierea lui Hristos, ne altoieşte în 
Hristos cel înviat. 

Ca şi la sfinţirea şi la ungerea cu untdelemn, nu este aici 
nici o disociere între lucrarea Sfântului Duh şi participarea la 
taina morţii şi a învierii lui Hristos. în apă, ca şi în untdelemn, 
Duhul şi Hristos, adică cele două mâini ale Tatălui (potrivit 
Sfântului Irineu de Lugdun), lucrează pentru a împlini naşte- 
rea noastră din nou. 

4) Un ultim impas pe care teologia siriană primară pare a-1 
fi evitat este cel de a subestima rolul materiei în evenimentul 
spiritual al naşterii din nou prin botez. Pentru mentalitatea 
modernă a apuseanului „dematerializat ,, / devine din ce în ce 
mai greu de înţeles nevoia de a folosi materia (apă, pâine, unt- 
delemn, lemn, culori etc) pentru a primi, a cuprinde, a sem- 
nifica, a împărtăşi viaţa împărăţiei lui Dumnezeu. De ce să te 
mai încurci, să te mai îngreunezi cu rânduieli şi cu elemente 
materiale, pentru a exprima o realitate spirituală, deci imate- 
rială, un eveniment înainte de toate lăuntric, care nu se poate 
înscrie, circumscrie, limita în material, în spaţiu... 

Se pare că tocmai dimensiunea pnevmatologică a teolo- 
giei vechi, îndeosebi siriene, este cea care, departe de a îngă- 
dui „dezincarnarea", dematerializarea tainelor, păstrează şi 
asigură legitimitatea şi înţelesul adânc al folosirii elementelor, 
semne materiale şi vehicule necesare ale realităţii spirituale a 
împărăţiei. în viziunea Părinţilor, lucrarea Duhului Sfânt nu se 
mărgineşte la domeniul psihismului, al conştiinţei, al voinţei, 

al afectivităţii. Sau, mai curând, această lume lăuntrică este 
nedespărţită de trupesc, de viata simţurilor, de condiţionarea 
somatică, de această prelungire a trupului omenesc în lucruri, 
în materie, în timp, în spaţiu. Iată de ce, pentru creştini, sfin- 
ţirea constituie prelungirea sau, mai curând, restaurarea pla- 
nului primordial al creaţiei, în care primele şase zile îşi află îm- 
plinirea, încununarea, sensul adânc în crearea omului. Acesta 
este deofîintă cu lumea sensibilă, pe care o rezumă în între- 
gime, în propriul său trup, dar totodată, prin chemare, este 
deofiintă şi cu Creatorul, cu Treimea creatoare, al Cărei chip 
îl poartă în întreaga sa făptură, trup, suflet, minte, persoană. 

Referirile Părinţilor sirieni la cosmogeneză, la acea capaci- 
tate firească a apelor primordiale de a purta Duhul Sfânt, de 
a-L conţine, de a-L vehicula şi, prin El, de a da naştere unor 
fiinţe vii; sensibilitatea aparte a tradiţiei siriene faţă de finali- 
tatea baptismală a creaţiei dintâi şi de prefigurarea botezului 
pe care o reprezintă creaţia, ne par a fi de o profundă actuali- 
tate într-o epocă care nu numai că a pierdut simţul tainei, dar 
chiar caută să o „dezincarneze 77 , să o „spiritualizeze 77 , să o des- 
poaie de veşmântul său simbolic, să o „cureţe 77 de limbajul şi 
de imaginile mitice tradiţionale, considerate a fi perimate. 

Intenţia, generoasă de altfel, a noii teologii de a elibera 
spiritualul de lanţurile materiei, de simbolurile careţi pierd 
tot mai mult capacitatea de exprimare pentru omul modern, 
„omul de pe stradă 77 , nu duce oare, în ultimă instanţă, la nega- 
rea tainei însăşi, a bipolarităţii omului, a apartenenţei sale duble 
şi simultane la lumea văzută şi la cea nevăzută, pe care le 
uneşte şi le rezumă? Desigur, o antropologie deschisă atât 
spre taina lui Hristos, Dumnezeu adevărat şi Om adevărat, cât 
şi spre taina Duhului de viată dătător, odihnind în plenitudine 
şi în permanenţă peste Hristos lisus şi izvorând din trupul Său 
înviat, care este Biserica, ale cărei mădulare suntem, doar o 
astfel de antropologie îndreptată spre taina lui Hristos şi a 

Duhului, a Paştilor şi a Cincizecimii, poate pune în evidenţă 
atât finalitatea, cât şi originea omului, poate fi sensibilă la sem- 
nificaţia rânduielilor sacramentale, poate asuma, cu profundă 
seriozitate şi în acelaşi timp cu o libertate deplină, materia în 
devenirea spirituală a omului. 

Afundarea baptismală 

Ultimul aspect, dar nu cel mai puţin important al ciclului 
apei, este afundarea baptismală propriu-zisă. 

Despuiat de veşmintele sale, uns cu untdelemnul duhov- 
nicesc şi întărit de această ungere, catehumenul este astfel 
pregătit pentru lupta spirituală care se încheie cu afundarea. 

Sfântul Chirii al Ierusalimului ne descrie momentul so- 
lemn al întreitei afundări aşa cum se făcea la Ierusalim: „Apoi, 
ati fost aduşi la sfânta baie a dumnezeiescului botez, aşa cum 
Hristos a fost coborât de pe cruce în mormânt... Fiecare a fost 
întrebat de crede în numele Tatălui şi al Fiului şi al Sfântului 
Duh. Ati mărturisit credinţa mântuitoare şi de trei ori aţi fost 
cufundaţi în apă şi aţi ieşit" 32 . în vremea Sfântului loan Gură 
de Aur şi a Sfântului Chirii al Iersualimului, mărturisirea de 
credinţă preceda afundarea. Dar numeroase mărturii ale bote- 
zurilor, atât siriene, cât şi capadociene sau apusene, ne îngă- 
duie să credem că această disociere survenise recent şi că, 
în primele timpuri, mărturisirea solemnă de credinţă era încor- 
porată actului însuşi al afundării, constituia chiar formula sa- 
cramentală a acestuia, preotul şi catehumenul săvârşind astfel 
o adevărată coliturghisire. Mărturisirea de credinţă era făcută 
sub formă de întrebări şi răspunsuri, într-o întreită interogaţie 
asupra credinţei în Tatăl, Fiul şi Sfântul Duh, fiecare întrebare 
şi răspuns fiind urmate de o afundare. 

32. Cat myst, 11,4, PQ 33, 1080 B, SC, p.l 1 1. 

Regăsim acest obicei la Milano (Sfântul Ambrozie), în 
Africa secolului al IH-lea (Tertulian) şi chiar la Roma, în rându- 
iala baptismală a Sfântului Ipolit, ale cărei influente răsări- 
tene, siriene chiar, sunt evidenţiate astăzi cu mai multă tărie. 
Iată textul acestei ultime rânduieli: 

«Acesta să coboare în apă, iar cel care îl botează să-i pună 
mâna pe cap, spunând: „Crezi în Dumnezeu Tatăl Atotţii- 
torul?", iar cel care se botează să răspundă: „Cred". Să-1 bo- 
teze atunci o dată, ţinându-i mâna pe cap. Apoi să spună: 
„Crezi în Hristos lisus, Fiul lui Dumnezeu, Care S-a născut de 
la Duhul Sfânt şi din Măria Fecioara, a murit, S-a îngropat, a 
înviat din morţi a treia zi, S-a înălţat la cer, sade de-a dreapta 
Tatălui, va să vină să judece viii şi morţii?". Şi când acela va 
fi răspuns „Cred", să-1 boteze din nou. Să-i spună iarăşi: „Crezi 
în Duhul Sfânt, în sfânta Biserică şi în învierea trupurilor?". Cel 
botezat să spună „Cred", şi apoi să-1 boteze a treia oară» 33 . 

Acest text este foarte edificator şi ne face să înţelegem că 
disocierea dintre mărturisirea de credinţă şi afundarea bap- 
tismală este rodul unei reflecţii teologice de factură analitică. 
La început, spune Pr. Refoule, „mărturisirea de credinţă nu era 
ceva accidental, ci făcea parte integrantă din taină. Aceste 
două rânduieli erau atât de strâns legate, încât nu constituiau, 
ca să spunem aşa, decât un unic act actul botezului... Hu 
putem presupune aici o formulă sacramentală la persoana 
întâi, aşa cum o cunoaştem astăzi. Mărturisirea de credinţă 
concomitentă cu afundarea ne face să ne gândim la un fel de 
coliturghisire a catehumenului în actul botezului său şi astfel 
acesta poate fi numit, în deplinul înţeles al cuvântului, sacra- 
mentum Udei 34 . 



33. Tradition Apostolique, ed. B. Botte, SC 1 1, p. 50-51 . 

34. R. F. Refoule, Introduction au De baptismo de Tertullien, SC 35, p. 39-40. 



1 86 ÎMPĂRTĂŞIREA SFĂrtTULUl DUH 

Această scurtă retrospectivă istorică se impunea nu doar 
din simpla dorinţă de exactitate, ci pentru a înţelege mai bine 
temeiul liturgic al unei noţiuni dominante a teologiei siriene, 
noţiunea de credinţă. Părinţi sirieni, ca Afraate şi Sfântul 
Efrem 35 , i-au închinat tratate şi poeme întregi. Sfântul Chirii al 
Ierusalimului, de asemenea, i-a consacrat una din primele 
sale Cateheze baptismale. însuşi cuvântul Cred din Crez face 
adesea obiectul exegezei catehetice. Dar această credinţă 
este mai mult decât o atitudine subiectivă şi individuală a cate- 
humenului. Credinţa pe care acesta o primeşte la începutul 
formării sale, o dată cu înscrierea în registrele postulanţilor, şi 
pe care va trebui să o „redea" public, în mărturisirea solemnă 
din noaptea de Paşti, această credinţă nu-i aparţine. Este cre- 
dinţa proprie Bisericii, temeiul oricărei edificări creştine şi ecle- 
ziale, însăşi Biserica este zidită pe această credinţă. Substanţa 
acestei credinţe a Bisericii, temelia pe care ea este statornicită, 
o constituie, potrivit concepţiei semitice, însăşi credincioşia lui 
Dumnezeu, adevărul Său, veşnica Sa milostivire. 

Credinţa eclezială postulează deci prezenţa dumneze- 
iască, întâlnirea dintre Dumnezeu, Care vorbeşte şi Se dăruie, 
şi omul care ascultă, invocă şi se împărtăşeşte de această 
prezenţă. Credinţa implică deci un dublu dinamism: mişcarea 
lui Dumnezeu, Care iese din imuabilitatea Sa faţă de făptură, 
şi mişcarea omului care-şi depăşeşte autonomia şi care-şi află 
în Dumnezeu stabilitatea ultimă. Această dublă mişcare este 
lucrarea proprie a Duhului, Care este în acelaşi timp martorul 
omului, temeiul rugăciunii sale, al dinamismului său lăuntric, 
şi martorul lui Dumnezeu, al iertării şi iubirii Tatălui. 

Această credinţă nu este prealabilă mântuirii, ci constituie 
nucleul acesteia, preambul şi rezultat, totodată. Faţă de bo- 



35. Sf. Efrem, Hymnen de Fide, ed. E. Beck în C.S.C.O. nr. 154-155 (Syr. 73- 
74), 1955; Memre de Fide, C.S.C.O., nr. 212-213 (Syr. 88-89) 1961. 

tez, credinţa nu va fi deci o condiţie externă, prealabilă, ci va 
constitui esenţa însăşi a botezului, credinţa conferind rându- 
ielilor întreaga lor semnificaţie. 

Realitatea şi permanenta credinţei erau deja amintite 
simbolic de ungerea cu untdelemn dinainte de botez. Aici, 
mărturisirea de credinţă aparţine esenţei înseşi a botezului şi 
nu poate fi despărţită de acesta. Sfântul Vasile al Cezareii, 
supranumit de către sirieni „văzătorul Duhului", spunea că 
„mărturisirea de credinţă este însăşi esenţa botezului" 36 , 
credinţa şi botezul fiind legate întreolaltă şi nedespărţite, căci, 
„în timp ce credinţa primeşte de la botez desăvârşirea, bo- 
tezul se întemeiază pe credinţă" (...) „Aşa cum crezi în Tatăl, 
Fiul şi Sfântul Duh, aşa eşti botezat în numele Tatălui şi al 
Fiului şi al Sfântului Duh" 37 . 

Credinţă treimică şi botez treimic, o realitate unică în 
cult, în experienţa duhovnicească a primelor generaţii creş- 
tine, a celor care se numeau, deopotrivă, „credincioşi" şi 
„creştini". Credinţa în Sfânta Treime nu înseamnă deci doar 
o adeziune intelectuală sau chiar morală, subiectivă, la voia 
lui Dumnezeu, ci o adevărată întâlnire, în care cel botezat 
intră în contact cu lumea Duhului, este proiectat duhov- 
niceşte în lumea dumnezeiască, dobândeşte ochii Duhului, 
înţelege raţiunea lucrurilor, „le percepe flacăra lăuntrică, 
percepe sensul istoriei". Acest nou raport al omului cu Dum- 
nezeu se realizează prin prezenţa de viaţă dătătoare a Du- 
hului, Care lucrează în om o adevărată naştere din nou, îl 
incorporează în Hristos în slavă, prin Trupul Său care este 
Biserica, îl introduce astfel în intimitatea filială a Tatălui, pe 
Care-L numeşte „Tatăl nostru". 



36. De Spiritu Sancto XXVII, PQ 32, 193 ; trad. fr. SC 17 bis, p.489; trad. 
rom. PSB 12, p.81. 

37. lbid., XII, PQ 32,1 17; trad. fr. SC 17 bis, p. 347; trad. rom. PSB 12, p.43. 

C 
PÂIMEA ŞI POTIRUL 

Descrierea iniţierii baptismale siriene ar fi incompletă 
dacă am omite ciclul pâinii, adică al Euharistiei. Celebrarea 
Euharistiei încheia slujba botezului, care era toată îndreptată 
şi pusă în valoare de către deplina participare a neofiţilor la 
Euharistia adunării. Pentru aceasta, noii creştini, după ce pără- 
seau baptisteriul, mergeau în biserică în procesiune, îmbră- 
caţi în veşminte albe, cu lumânări aprinse în mâini, în cântări 
de psalmi. Acolo erau primiţi de comunitatea adunată pentru 
slujba euharistică din noaptea de Paşti: 

„De îndată ce ies din baia sfântă, întreaga asistenţă îi 
îmbrăţişează, îi salută, le dă sărutarea, îi felicită şi le împăr- 
tăşeşte bucuria că, din robi ai Satanei cum erau odinioară, au 
devenit într-o clipă (din momentul botezului) oameni liberi, fii 
poftiţi la masa împărătească. Cu adevărat, de îndată ce au 
ieşit din baie sunt conduşi spre Sfânta Masă, izvor al belşugu- 
lui de binefaceri, gustă din Trupul şi Sângele Domnului şi 
devin locaş al Duhului" 38 . 

Această Sfântă Masă, această comuniune euharistică, este 
şi pecetea (sphragis), împlinirea, deplinătatea botezului în 
totalitatea sa, inaugurarea ospăţului împărăţiei, la care neofiţii 
dobândesc acces prin botezul care i-a născut la viaţa cea 
nouă, nu cea după trup, ci cea după Duh, adică la viaţa după 
Hristos, întru Hristos cel mort şi înviat. 

Euharistia, plinătatea darului Sfântului Duh 

Teologia clasică obişnuieşte să distingă două momente 
sacramentale în Euharistie: sfinţirea elementelor şi împărtă- 
şirea credincioşilor. Şi, din păcate, nu numai să distingă, ci să 

38. Sf. loan Gură de Aur, Cat. bapt., II, 27-29, ed. Wenger, op. cit., p. 148-49. 

şi disocieze aceste două elemente ale aceleiaşi celebrări, mai 
bine zis ale concelebrării unice a întregii adunări liturgice. 

Studierea liturghiilor vechi şi a comentariilor Sfinţilor Pă- 
rinţi, atât apuseni, cât şi răsăriteni sau sirieni, ne aminteşte pro- 
funda legătură organică dintre aceste două acte ale aceleiaşi 
sfinţiri de către Duhul lui Dumnezeu: a jertfei, pentru adunare, 
dar şi a adunării înseşi, prin pâine şi vin. 

Untdelemnul era pnevmatizat prin epicleză, în vederea 
ungerii catehumenilor; apa se pătrundea de puterea Iorda- 
nului, prin epicleză, în vederea afundării baptismale în moar- 
tea şi învierea lui Hristos. Astfel, în vederea comuniunii dătă- 
toare de viată, pâinea şi vinul sunt sfinţite prin rugăciunea de 
mulţumire a epiclezei. Această sfinţire a elementelor, pogorâ- 
rea în ele a Duhului dătător de viaţă nu au nici un sens în 
afara vieţii care decurge din ele şi care face din adunarea 
euharistică Biserică-Trup al lui Hristos. Anaforalele vechi şi, 
îndeosebi, epiclezele sfinţitoare, în care preotul imploră împre- 
ună cu întreaga Biserică pe Dumnezeu să trimită Duhul Său 
cel Sfânt, subliniază că această sfinţire priveşte şi adunarea, 
şi darurile. 

Iată, de pildă, epicleză antiohiană, „a celor doisprezece 
Apostoli", care se află fără îndoială la originea liturghiei bizan- 
tine a Sfântului loan Gură de Aur: 

„Stăpâne Atotţiitorule şi Doamne al puterilor, încă Te rugăm 
şi la Tine cădem: trimite Duhul Tău peste aceste daruri ce sunt 
puse înainte şi arată-ne nouă că această pâine este sfânt Trupul 
Domnului nostru Iisus Hristos, că acest potir Sângele Aceluiaşi 
Iisus Hristos, Domnul nostru, pentru ca să fie celor ce se vor 
împărtăşi spre viaţă şi înviere, spre iertarea păcatelor, spre 
tămăduirea trupurilor şi a sufletelor, spre luminarea minţii şi 
răspuns bun la înfricoşata judecată a Hristosului Tău". 

„Pogorârea Sfântului Duh este cerută, comentează Pr. 
Bouyer, nu pentru a preface elementele în Trupul şi Sângele 

lui Hristos, ci pentru a arăta că sunt aceasta, săvârşind în toţi 
cei de fată toate efectele acestei taine" 39 . Sfântul loan Gură 
de Aur va fi şi mai explicit în versiunea, foarte puţin diferită 
de altfel, pe care dat-o liturghiei antiohiene pe care o va îm- 
pământeni la Bizanţ: „Te chemăm, Te rugăm şi cu umilinţă la 
Tine cădem: trimite Duhul Tău cel Sfânt peste noi şi peste 
aceste daruri ce sunt puse înainte" 40 . 

Sfântul Chirii al Ierusalimului explică astfel neofiţilor, cu 
prilejul împărtăşirii lor în noaptea de Paşti, aceste cuvinte ale 
liturghiei: „Sfintele, sfinţilor", rostite la frângerea pâinii: „Sfinte 
sunt darurile puse înainte, căci au primit pogorârea Duhului 
Sfânt; sfinţi şi voi, care aţi fost aflaţi vrednici de Duhul Sfânt. 
Cele sfinte şi cei sfinţi se potrivesc astfel bine împreună" 41 . 

Tot astfel, şi Teodor de Mopsuestia: „Această hrană este 
sfântă, căci Duhul Sfânt S-a pogorât asupra ei, şi nu se cade 
să o primească decât cei care au fost deja sfinţiţi, care au 
primit arvuna Duhului Sfânt" 42 . 

Conţinutul pnevmatologic al Euharistiei 

Iată acum o foarte frumoasă rugăciune euharistică, cea 
din liturghia de la Ierusalim, atribuită Sfântului Iacob, fratele 
Domnului. Cuvintele instituirii Euharistiei sunt semnificative: 
„Tot astfel, după cină, luând paharul şi amestecând vin şi apă, 
şi ridicând ochii la cer, ţi 1-a înfăţişat ţie, Dumnezeu Tatăl, şi 
mulţumind, 1-a binecuvântat, 1-a sfinţit, Va umplut de Duh 
Sfânt şi 1-a dat sfinţilor şi fericiţilor Săi ucenici şi apostoli, 
zicând: Beţi dintru acesta toţi, acesta este Sângele Meu" 43 . 

39. Text citat de L. Bouyer, Eucharistie, Paris, 1966, p. 276-77. 

40. Cf. F. E. Brightmann, Uturgies Eastem and Western, t. I, p. 324 ş.u. 

41. Cat. myst, V,19, PQ 33, 1 124AB, SC, p.169. 

42. Homelies catechetiques, trad. Tonneau-Devresse, tiom. XV, XVI, 
Vatican, 1949. 

43. Citat de L. Bouyer, ibid., p. 264-65. 

Dacă, aşa cum vom vedea mai departe, toată Euharistia 
are un foarte bogat conţinut pnevmatologic, acest lucru este 
în mod deosebit adevărat pentru potirul care conţine sân- 
gele dătător de viaţă al lui Hristos. „De acum înainte, spune 
Sfântul Efrem, veţi mânca Pastile preacurate, neprihănite, o 
pâine dospită şi desăvârşită, frământată şi coaptă de Duhul 
Sfânt, şi un vin amestecat cu Focul şi cu Duhul" 44 . „Scoală-te, 
se cântă în Biserica siriană la vecernia celei de-a 12-a duminici 
după Cincizecime, mănâncă Focul în pâine şi bea şi Duhul in 
vin, ca să fi împodobită cu Focul şi cu Duhul şi să intri cu 
Hristos în cămara de nuntă" 45 . 

Acest vin sfinţit este cu adevărat pnevmatizat 46 , devine 
foc (unul dintre numele Sfântului Duh) pentru a ne aprinde (sau 
a ne arde). Cu siguranţă că aici trebuie căutată originea rân- 
duielii bizantine a zeo/Milui, apa caldă pe care preotul o toarnă 
în potir, rostind: „Căldura credinţei, plină de Duhul Sfânt, 
Amin". Redescoperirea sensului pnevmatologic al potirului 47 şi 
al Euharistiei în general 48 ne îngăduie să înţelegem mai bine 
sensul şi raţiunea de a fi ale acestei rânduieli euharistice pe 
care sirienii o aplică de altfel botezului, cu acelaşi înţeles de 
prezenţă a Sfântului Duh pe care noi îl dăm Euharistiei. 

Duhul Sfânt şi comuniunea cu Hristos 

nimic nu ar fi însă mai contrar duhului teologiei siriene 
decât a voi să-L izolezi pe Duhul Sfânt ca factor şi rod unic al 
Euharistiei, ceea ce ar fi, desigur, potrivnic marii tradiţii uni- 
versale a Bisericii. Duhul Sfânt este Duhul lui Hristos şi pe 



44. Ed. -Lamy, op. cit, I, 390 şi 418. 

45. Fangith, op. c/t, voi. VIL p. 154 ş.u. 

46 Sfântul Chirii al Ierusalimului, Cat myst, IV,8, PQ 33,1 104A, SC, p.143. 

47. A se vedea P.Lebeau, Le vin nouveau du Royaume, Paris-Bruges, 1966. 

48. J. M. R. Tillard, L'Eucharistie et le Saint Esprit, în Mouvelle Revue 
Theologique IV (apr. 1969), p. 363-87. 

Hristos îl mărturiseşte; El este Cel în care şi prin care Biserica 
îşi săvârşeşte anamneză, memorialul său sacramental care, 
departe de a ne duce înapoi spre istoria mântuirii ca spre o 
realitate trecută, o face prezentă în chip sacramental, reite- 
rând-o astfel în însăşi celebrarea euharistică. în Duhul Sfânt, 
Biserica îşi aminteşte deci de evenimentele mântuirii noastre 
- trecute, cereşti, eshatologice, adică de patimile mântuitoare, 
de mijlocirea cerească, de cea de-a doua venire: trei realităţi 
ce se condensează în memorialul euharistie al Duhului Sfânt, 
care ne reaminteşte toate acestea. în această anamneză, Biserica 
se concentrează şi se împarte între aceste diferite stări ale lui 
Hristos euharistie preaslăvit: întrupare şi patimi, înviere, înălţare, 
revenire. începând de la Cincizecime, din liturghie în liturghie, 
mesajul apostolic va fi: 

1) o mărturie despre întrupare, de luare în serios a aces- 
tei ţărâne din care suntem zidiţi, a acestor oameni care sunt 
fraţii noştri, pentru că în ei Hristos este Cel care continuă să 
ne vorbească; 

2) o mărturie despre pătimire, suferinţă, despre sânge 
vărsat de bunăvoie o dată pentru totdeauna, pentru mântu- 
irea lumii; 

3) o cântare de înviere, de viaţă veşnică, de nădejde şi de 
izbândă; 

4) o chemare de a ne înălţa inimile şi vieţile pe urmele lui 
Hristos şezând de-a dreapta Tatălui cu firea Sa omenească 
îndumnezeită, de nedespărţit de acum înainte de dumnezei- 
rea Sa şi, în sfârşit, 

5) chemarea şi aşteptarea celei de a doua veniri a 
Domnului slavei, Care va veni să judece viii şi morţii şi Care 
şi vine la fiecare Euharistie. 

Aceasta este lumina albă a prezenţei lui Hristos în Eu- 
haristie, pe care Duhul Sfânt ne-o descompune prin prisma 

anamnezei euharistice, prezentă pe care Biserica o mărtu- 
riseşte în cateheza şi simboalele sale de credinţă. 

Euharistia este, toată, plină de foc şi de Duh, spune Sfântul 
Efrem. Dar atunci când Duhul ne pătrunde cu prezenta Sa, din 
inima Bisericii, ca din adâncul însuşi al fiinţei noastre, se înaltă un 
glas care este chiar glasul Duhului şi care spune, odată cu Biserica: 
„Da vino. Doamne Iisuse" (Apoc. 22, 20). La rândul său, într-o 
admirabilă reciprocitate, venirea în noi a lui Hristos cel înviat inau- 
gurează venirea Duhului Cincizecimii. Sublim şi neîncetat schimb 
de iubire, în care Duhul Sfânt ni-L manifestă pe Hristos preaslăvit 
şi ne uneşte tainic cu El, infuzând propria Sa viată în inima noas- 
tră, în trupul nostru, în simţurile noastre cele mai trupeşti şi mai 
opace şi în care, la rindul Său, Hristos ne dăruieşte Duhul Tatălui, 
precum Apostolilor la lacul Tiberiadei, ni-L trimite precum în ziua 
Cincizecimii, întru Care strigam: „Awa, Părinte!". 



D 
BOTEZ ŞI MIRUnQERE 

Aşa cum spuneam în introducere, una din trăsăturile carac- 
teristice iniţierii siriene, până la sfârşitul secolului al IV-lea în 
Siria apuseană şi în Palestina, până în secolul al V-lea în Siria 
răsăriteană, este lipsa unei taine specifice a Duhului Sfânt, fie 
ungere după botez, fie pecetluire, fie punere a mâinilor, 
nici o rânduială nu intervine între afundarea baptismală şi 
participarea la taina Euharistiei. Pentru Sfântul loan Gură de 
Aur ca şi pentru Sfântul Efrem, ca să nu ne referim decât la 
martorii cei mai importanţi ai tradiţiei siriene, darul Duhului se 
leagă nu de o rânduială specială, ci de actul însuşi al botezu- 
lui prin afundare: „Atunci, (în clipa coborârii catehumenului în 
cristelniţă), spune Sfântul loan Gură de Aur, prin cuvintele 
preotului şi prin mâna sa, vine pogorârea Duhului Sfânt şi din 

apă iese alt om" 49 . Independent de remarcabila mărturie a 
Sfântului loan Gură de Aur, marele dascăl al Bisericii siriene 
şi bizantine, istoricii şi, mai recent, Dom Bernard Botte 50 , 
menţionează un număr impresionant de texte patristice şi 
liturgice care confirmă mărturia Sfântului loan Gură de Aur. 
nu putem zăbovi acum asupra analizei textelor siriene, ci am 
dori să ne mărginim la câteva remarci de ordin teologic: 

1) Lipsa unei rânduieli proprii a pecetluirii cu darul Sfân- 
tului Duh, asemănătoare cu cea a ungerii cu Sfântul Mir în 
Biserica bizantină (însoţită de cuvintele: „Pecetea darului Sfân- 
tului Duh") sau cu punerea mâinilor în Biserica latină, lipsa, 
deci, a unei astfel de rânduieli a Sfântului Duh nu înseamnă 
câtuşi de puţin lipsa, în tradiţia siriană, a prezenţei şi a lucrării 
Sfântului Duh din iniţierea baptismală. Ba chiar dimpotrivă, aş 
spune. Am văzut că diferitele etape ale iniţierii baptismale 
sunt marcate de o lucrare proprie şi permanentă a Duhului 
Sfânt. Această lucrare se exprimă simbolic în rânduiala un- 
gerii dinainte de botez cu untdelemn sfinţit, în sfinţirea apei 
printr-o epicleză, o invocare a venirii Sfântului Duh peste apă 
şi peste catehumen, prin darul concomitent al Duhului Sfânt 
asupra celui botezat în momentul afundării şi, în sfârşit, prin 
plenitudinea reiterată a împărtăşirii cu Duhul Sfânt în Euha- 
ristie, numită de tradiţia siriană „Foc şi Duh". 

Pe de altă parte, în descrierea ungerii cu untdelemn, a 
sfinţirii şi a afundării în apă, în comuniunea euharistică cu 
pâinea şi vinul sfinţite, am văzut că realitatea pnevmatologică 
nu era niciodată izolată, nici independentă de o naştere du- 
hovnicească şi de o creştere duhovnicească în Hristos, şi că 
funcţia esenţială sau mai curând slujirea personală a Duhului 



49. Cat. bapt, II, 25, ed. Wenger, op. cit., p. 147. 

50. B. Botte, L'Onction baptismale dans l'ancien Patriarcat d'Antioche, în 
Melanges Lercaro, 1967. 



TREIME Şl BOTEZ 1 95 

Sfânt era aceea de a-L mărturisi pe Hristos, de a-L manifesta 
în viaţa noastră, de a ne încorpora în Trupul preaslăvit al lui 
Hristos Iisus. Toată iniţierea baptismală are o valoare şi o 
rezonanţă pnevmatologică. Duhul Sfânt este Cel care lucrează 
în ea, transformându-ne. Dar orice iniţiere baptismală are, în 
acelaşi timp, şi un sens hristologic, căci untdelemnul ne pe- 
cetluieşte cu numele însuşi al lui Hristos, Unsul; apa ne face 
părtaşi la moartea şi la învierea Sa; pâinea şi vinul perpe- 
tuează această participare baptismală şi ne întăresc şi ne 
hrănesc cu pâinea cerească, cu însuşi Trupul lui Hristos, plin 
de Foc şi de Duh. Orice disociere între Hristos şi Duhul, între 
hristologie şi pnevmatologie contravine viziunii teologice şi 
experienţei duhovniceşti celei mai profunde şi autentice a 
tradiţiei siriene, despre care vorbim acum. 

2) Semnificaţia absenţei unei rânduieli specifice a darului 
Sfântului Duh după botez nu trebuie nici subestimată, nici 
exagerată într-un studiu privind teologia botezului: 

a) nu trebuie subestimată, căci tradiţia siriană nu con- 
stituie, prin originile şi reprezentanţii săi, un element peri- 
feric, provincial sau accidental în raport cu o tradiţie uni- 
versală unanimă a mirungerii. Dimpotrivă, ea se situează 
în continuitate directă cu creştinismul primar, al cărui duh 
şi a cărui teologie o reflectă. Ceea ce ar putea părea că lip- 
seşte, odată cu absenţa mirungerii, respectiv darul so- 
lemn al puterii Duhului Sfânt prin punerea mâinilor sau 
prin pecetluire, este din belşug compensat în Euharistie, 
al cărei potir este asemănat de către sirieni cu un crater 
clocotind de foc şi de Duh, din care credincioşii se adapă 
mereu şi din belşug. Această lipsă a mirungerii ne face toto- 
dată să înţelegem mai bine relaţia intimă reciprocă dintre 
botez şi Euharistie şi să percepem în Euharistie adevărata 
plenitudine a botezului, precum şi ţelul către care acesta 
tinde. 

b) Lipsa unei rânduieli a mir ungerii în Siria nu trebuie însă 
să capete o importanţă exagerată şi să ne facă să denigrăm 
rânduiala pecetluirii cu Sfântul Duh, adoptată în Apus în seco- 
lul al HUea, în Răsărit în secolele al IV-lea şi al V-lea, inclusiv 
în Biserica siriană. Rânduiala siriană a mirungerii, aşa cum o 
aflăm, este de o deosebită frumuseţe. Sfântul Chirii al Ieru- 
salimului o comentează în chip remarcabil 51 , riu pot zăbovi 
acum asupra acestui aspect căci în mod deliberat şi fără preju- 
decăţi am dorit să mă limitez la un ansamblu organic, coerent, 
primar, încercând să înţeleg lecţia unor texte şi să fac să se 
întrevadă, poate, extraordinara lor bogăţie. 

în perspeciva generalizării pedo-baptismului, această taină 
a dobândit semnificaţii total diferite în Apus şi în Răsărit. în 
Apus, disocierea medievală dintre botezul pruncilor şi Comu- 
niune, rezervată „vârstei mature", a contribuit la o anumită 
autonomie atât rituală, cît şi teologică a mirungerii ca taină a 
„plenitudinii mesianice a Duhului", întemeind viaţa unui „creştin 
matur, adult, care, prin ea, este instalat în deplina putere şi în 
miezul vieţii spirituale" 52 . 

Această funcţie de plenitudine, de împlinire, reprezintă 
aici o adevărată înnoire a plenitudinii naşterii din nou la 
botez din apă şi din Duh. Răspunzând în acelaşi timp unei 
necesităţi duhovniceşti şi pastorale, pe care teologia apu- 
seană a confirmării o subliniază, această autonomie teo- 
logică a confirmării continuă să pună conştiinţei ortodoxe 
problema legitimităţii disocierii atât rituale cât şi teologice 
a naşterii din Duhul şi a darului deplin al Sfântului Duh. 
Această distincţie nu poate decât să favorizeze practica 
apuseană de separare a botezului de comuniunea euharis- 



51. Cat. myst., III, 4-5, „La chrysmation", SC, p.l 18-33; cu privire la proble- 
ma autenticităţii acestor cateheze, a se vedea Introducerea Iui A. Piedagnel, ibid. 

52. B. Meunheuser, Bapteme et Confirmation, Paris, 1966, p. 240. 

tică, separare pe care Biserica veche o dezaproba, chiar şi 
pentru copii, până spre sfârşitul primului mileniu 53 . 

în practica răsăriteană, taina mirungerii nu este separată 
în general de botez, de care este legată în deplină continu- 
itate, până într-atât încât marchează prea puţin conştiinţa cre- 
dincioşilor. De abia în contextul reconcilierii ereticilor cu Orto- 
doxia, mirungerea dobândeşte o semnificaţie proprie, astfel 
încât, în acord cu Dom Bernard Botte 54 , aş vedea aici originea 
tainei pecetluirii specifice cu Sfântul Duh atât în Răsărit (sino- 
dul de la Laodiceea), cât şi în Apus (novaţienii şi ereticii din seco- 
lul al 111-lea, sinodul de la Arles în secolul al IV-lea). 

Oricare ar fi originea rânduielii, generalizarea sa în Bise- 
rica veche este în mod cert legată de o conştientizare cres- 
cândă a prezenţei şi a lucrării Duhului Sfânt în taine şi în viata 
credincioşilor, îndeosebi după disputele pnevmatologice din 
secolul al IV-lea care au urmat arianismului. Regăsim aceeaşi 
conştientizare în dezvoltarea epiclezei euharistice din Răsărit, 
în actuala rânduială răsăriteană de îmbrăcare a neofitului 
(adult sau copil), ungerea cu Sfântul Mir este însoţită de cuvin- 
tele: „Pecetea darului Sfântului Duh". Şi îndată după aceea, 
are loc procesiunea împrejurul cristelniţei, cântând imnul 
paulin: „Câţi în Hristos v~aţi botezat în Hristos v~aţi şi îmbră- 
cat aliluia!", ceea ce face să iasă şi mai mult în evidentă 
strânsa legătură care există, în conştiinţa răsăritenilor, între 
baia cu apă şi ungerea cu mir, ea însăşi devenită inerentă 
botezului. 

în teologia răsăriteană a mirungerii, Pseudo-Areopagitul 
este cel care a dat acestui rit o supraevaluare simbolică în 
detrimentul Euharistiei, înfăţişând mirul drept temeiul tuturor 



53. Cf. L. Beauduin, „Bapteme et Eucharistie", La Maison Dieu, VI (1946), 
p. 60-62. 

54. Op. cit. 

binecuvântărilor, drept plenitudine a botezului sau a sfinţirii 
de la altar. Dar întotdeauna, fie la Sfântul Chirii al Ierusali- 
mului în secolul al IV-lea, fie la Nicolae Cabasila în secolul al 
XlV-lea, funcţia primordială a mirungerii este de a exprima, 
într-o formă simbolică, con-formarea creştinilor, prin Duhul 
Sfânt, la Trupul preaslăvit al lui Hristos, peste care Duhul în- 
suşi a odihnit într-o adevărată ungere duhovnicească. „Hristos 
a fost uns cu untdelemnul duhovnicesc al bucuriei, spune 
Sfântul Chirii, adică cu Duhul Sfânt, numit untdelemn al 
bucuriei pentru că este dătătorul bucuriei duhovniceşti, iar 
voi, voi aţi fost unşi cu mir, ati devenit tovarăşi şi părtaşi ai lui 
Hristos" 55 . Tot astfel, nicolae Cabasila, în capitolul „Despre 
mirungere" din Viaţa în Hristos, spune: „De aceea se numeşte 
Mântuitorul Unsul Domnului (Hristos), nu fiindcă I s-a vărsat 
mir pe capul Lui preasfânt, ci din pricina Duhului Sfânt, cu 
ajutorul căruia S-a făcut ca o comoară de lucrare duhovni- 
cească în trupul pe care Şi 1-a luat" 56 . 

Aceste texte ale Sfântului Chirii al Ierusalimului şi Hicolae 
Cabasila dau mărturie cu o remarcabilă continuitate despre 
darul reciproc al Duhului şi al lui Hristos în mirungere, ca 
plenitudine şi prelungire a botezului cu apă şi cu Duh, de care 
mirungerea este de nedespărţit, atât din punct de vedere teo- 
logic, cât şi ca ritual. 



55. Cat. myst, III, 2, PQ 33, 1089B, SC, p.125. 

56. PQ 150, cf. trad. M. H. Congourdeau, în SC 355, UI, 3, p. 239. 

EPILOG 

nu voi repeta aici concluziile pe care le-am tras de-a lun- 
gul acestei expuneri. Drept epilog, aş dori ca această seară 
închinată pomenirii celor Trei Ierarhi să fie şi un omagiu ecu- 
menic pe care Occidentul bizantin şi, dacă-mi îngăduiţi, Extre- 
mul Occident latin, îl aduc Răsăritului sirian, Sfântului Efrem 
Şirul, Sfântului Chirii al Ierusalimului - contemporan cu cei trei 
mari dascăli bizantini -, tradiţiei duhovniceşti siriene, atât de 
autentice şi atât de vii şi pentru omul secolului al XX-lea. Este 
de dorit ca „siriologii" prin obârşie sau prin vocaţie să se pună 
pe treabă neîntârziat, pentru a face cunoscută uriaşa tradiţie 
liturgică, teologică şi duhovnicească de care Biserica univer- 
sală are astăzi nevoie pentru a-şi regăsi o parte uitată din ea 
însăşi. 



VII 



MĂRTURISIREA DE CREDENŢA TREIMICĂ 

ŞI SFCTflRILE BAPTISMALE ŞI EUHARISTICE 

în PRIMELE VEACURI 



Aş dori să prezint câteva reflecţii privind locul şi sensul 
mărturisirii de credinţă treimice în cadrul liturgic al săvârşirii 
botezului şi Euharistiei. 

Evoluţia însăşi a ritualului de iniţiere în primele veacuri 
este strâns legată de problema mărturisirii de credinţă, de 
structura sa, de dezvoltarea sa, de locul pe care-1 ocupă în 
ansamblul liturgic al iniţierii. Concluziile teologice pe care mă 
voi strădui să le trag se pot extinde, după părerea mea, la 
problema locului şi sensului mărturisirii de credinţă în litur- 
ghia euharistică. 

MĂRTURISIREA DE CREDINŢĂ 
ŞI CELEBRAREA BOTEZULUI 

nu voi relua chestiunea de ansamblu a originilor Simbo- 
lului de credinţă. Lucrările lui J. de Qhellinck, A. Harnack, J. 
Lebreton 1 şi, recent, ale Pr. A. Hamman, au scos în evidentă 
pe de o parte originile neotestamentare şi apostolice ale măr- 
turisirii treimice şi hristologice, iar pe de altă parte contextul 

1 . J. de Qhellinck, Patristique et Moyen-Age. I. Les recherches sur Ies origines 
du symbole des Apotres, Paris, 1949. A. Harnack, Lehrbuch der Dogmengeschichte, 
Tubingen, 1909. J. Lebreton, tiistoire du dogme de la Trinite, Paris, 1928, t. II, p. 
212. A. Hamman, Du symbole de la foi a l'anaphore eucharistique, în Kyriakon. 
Festschrift Johannes Quasten, voi. II, Munster, 1970, p. 835-843. 



MĂRTURISIREA DE CREDINŢĂ TRE1MICĂ 20 1 

baptismal al evoluţiei acesteia. Legătura sa internă şi organică 
cu marea rugăciune de afîerosire euharistică (anaforaua) a fost 
mai puţin amintită. Aş dori aici să aduc un omagiu Pr. Adalbert 
Hamman tocmai pentru a fi încercat să pună în valoare relaţia 
Simbolului de credinţă cu anaforalele euharistice. 

Cât priveşte rânduiala botezului 2 , vom evoca mai întâi 
mărturiile patristice asupra întreitei interogaţii a candidatului 
la botez de către preotul săvârşitor. 

Această întreită interogaţie se situează chiar în momentul 
afundării; Tradiţia Apostolică a lui Ipolit al Romei o atestă 
limpede: 

«Când cel care se botează va fi coborât în apă, cel care botează 
îi va spune, punând mâna peste el: 

- Crezi în Dumnezeu Tatăl Atotţiitorul? 

Iar cel care se botează va spune la rândul său: 

- Cred. 

Şi deîndată (cel care botează), ţinând mâna pe capul lui, îl va 
boteza o dată. Apoi, va spune: 

- Crezi în Hristos lisus, Fiul lui Dumnezeu, Care S-a născut prin 
Duhul Sfânt din Fecioara Măria, s-a răstignit sub Ponţiu Pilat, a murit, 
a înviat a treia zi din moiţi, S~a înălţat la ceruri şi sade de-a dreapta 
Tatălui, Care va veni să judece viii şi morţii? 

Şi când va fi spus: 

- Cred, 

va fi botezat încă o dată. 

Din nou (cel care botează) îi va spune: 

- Crezi în Duhul Sfânt din Sfânta Biserică? 
Cel care se botează va spune: 

- Cred, 

şi astfel va fi botezat a treia oară" 3 . 



2. Evoluţia rânduielilor baptismale a fost expusă în mod deplin satisfăcător 
de A. Benoit, „Le bapteme, sa celebration et sa signification dans l'Eglise anci- 
enne", în Bapteme, sacrement d 'unite, Paris, 1971, p. 9-84. 

3. Tradition apostolique, cap. 21, SC. 11 bis, Paris ,1968, p. 84-87. 

Această mărturie explicită a Tradiţiei Apostolice este con- 
firmată indirect de numeroase indicii la autorii din secolele II 
şi III: Iustin Martirul (IApoL 61,3-13), Tertulian („...când intrăm 
în apă şi mărturisim credinţa creştină ca răspuns la cuvintele 
prescrise de lege", De Spect, 4), Ciprian al Cartaginei {Epist 
LXIX, 7), Firmilian din Cezareea (Epist Qypr., 75, 1 1). 

Putem conchide că în secolele al IHea şi al IH-lea, măr- 
turisirea de credinţă baptismală există în însuşi miezul cele- 
brării botezului, adică în momentul afundării. Pe de altă 
parte, în această perioadă nu aflăm nici o urmă a vreunei 
formule baptismale rostite de săvârşitor în timpul afundării 
asupra celui ce se botează. întreita întrebare şi întreita 
mărturisire de credinţă care însoţesc afundarea constituie 
împreună echivalentul formulei sacramentale care se va fixa 
ulterior. 

în secolul al IV-lea, asistăm la o evoluţie semnificativă a 
ritualului baptismal. Ambrozie al Milanului dă mărturie despre 
supravieţuirea la Milano a ritualului ante-niceean: 

„Ai fost întrebat: 

- Crezi în Dumnezeu Tatăl Atottiitorul? 
Tu ai răspuns: 

- Cred. 

Şi ai fost scăldat, adică îngropat. 
Ai fost întrebat a doua oară: 

- Crezi în Domnul nostru Iisus Hristos şi în crucea Sa? 
Tu ai răspuns: 

- Cred. 

Şi ai fost scăldat, fiind astfel îngropat împreună cu Hristos. Căci 
cel care se îngroapă cu Hristos, învie cu Hristos. 
Ai fost întrebat pentru a treia oară: 

- Crezi şi în Duhul Sfânt? 
Tu ai răspuns: 

- Cred. 

Şi ai fost scăldat pentru a treia oară, astfel ca întreita ta mărtu- 
risire să şteargă repetatele căderi din trecut" 4 . 

De asemenea, cea de-a doua Cateheză mistagogică, atri- 
buită lui Chirii al Ierusalimului, pare a confirma această practică: 

„După aceasta atf fost duşi de mână la sfânta cristelniţă a dum- 
nezeiescului botez (...) Şi fiecare a fost întrebat de crede în numele 
Tatălui şi al Fiului şi al Sfântului Duh. Şi voi ati mărturisit credinţa mân- 
tuitoare şi ati fost cufundaţi de trei ori în apă, din care apoi ati ieşit, 
înfăţişând astfel simbolic îngroparea cea de trei zile a lui Hristos" 5 . 

Tradiţia antiohiană, reprezentată de Catehezele baptismale 
ale lui Teodor de Mopsuestia, este cea care arată evoluţia ritu- 
lui. Cel ce se botează va rămâne de-acum tăcut, dând doar din 
cap pentru a-şi exprima asentimentul, când aude numindu-Se 
Persoanele dumnezeieşti 6 . 

Aici apare în mod evident folosirea unei formule baptis- 
male, îndeosebi la Mopsuestia şi Antiohia 7 . 

Aceste texte liturgice sunt foarte edificatoare, permitân- 
du-ne să tragem câteva concluzii în ansamblu. Pentru Pr. 
Refoule, 

„mărturisirea de credinţă nu era ceva accidental, ci făcea parte 
integrantă din taină. Aceste două rânduieli erau atât de strâns legate 
încât nu constituiau, ca să spunem aşa, decât un unic act, actul 
botezului (...) Mu putem presupune aici o formulă sacramentală la 
persoana întâi, aşa cum o cunoaştem astăzi. Mărturisirea de credinţă 
concomitentă cu afundarea ne face să ne gândim la un fel de coli- 
turghisire a catehumenului în actul botezului său, şi astfel acesta 
poate fi numit, în deplinul înţeles al cuvântului, sacramentum fidei" 8 . 



4. De Sacramentis, II, 7, 20; SC 25, Paris, 1949, p. 68. 

5. Cat myst, II, 4; SC 126, Paris, 1966, p. 1 10-113. 

6. horn. bapt, III, 18-19. 

7. Cat. bapt., II, 26; SC 50, Paris, 1957, p. 147-148. 

8. R. F. Refoule, Introduction au „De Baptismo" de Tertullien, SC 35, Paris, 
1952, p. 39-40. 

Credinţa baptismală constituie deci o adevărată întâlnire 
între Sfânta Treime care Se manifestă, lucrează, şi omul care 
invocă, mărturiseşte Treimea şi este renăscut întru Ea 9 . 

Mărturisirea de credinţă implică astfel un dublu dinamism: 
mişcarea lui Dumnezeu, Care iese din imuabilitatea Sa, venind 
în întâmpinarea făpturii; mişcarea omului, care renunţă la 
autonomia sa şi care-şi află în Dumnezeu raţiunea de a fi, sta- 
bilitatea sa ultimă. Această îndoită mişcare a credinţei biblice 
(Emet, Emunah) este lucrarea proprie Duhului dumnezeiesc, 
Care este în acelaşi timp şi martor al omului (Paracletos), te- 
meiul şi izvorul rugăciunii acestuia, al elanului său lăuntric, şi 
martorul lui Dumnezeu, al iertării şi iubirii Tatălui lui lisus 
Hristos. Această credinţă nu este „prealabilă" mântuirii, ci 
constituie nucleul acesteia, preambul şi rezultat totodată. 
Tată de botez, credinţa nu va fi deci o condiţie externă, pre- 
alabilă, formală, ci va constitui esenţa însăşi a botezului, con- 
ferind rânduielilor întreaga lor substanţă şi semnificaţie. 

Realitatea şi permanenta credinţei erau deja amintite în chip 
simbolic de ungerea dinainte de botez. Nu pot decât să indic aici 
lucrările lui Q. Kretschmar şi ale Pr. 1. de la Potterie, care au 
arătat în ce mod Noul Testament, iudeo-creştinismul şi tradiţia 
siriană legau naşterea credinţei şi a cunoaşterii duhovniceşti de 
o ungere fie figurativă, în Noul Testament (II Cor. 1, 21; I loan 2, 
20 şi 27), fie rituală, în liturghia baptismală a Bisericii 10 : 

„Ungerea este credinţa în Hristos (...) După ce am fost unşi, 
adică după ce am început să credem în Hristos, trebuie să trecem la 



9. Cf. despre botezul întru credinţă studiul Pr. B. Bobrinskoy, „Le Mystere pas- 
cal du bapteme", în Bapteme, sacrement d'unite. Paris, 1971, îndeosebi pag. 125- 
129. 

10. Q. Kretschmar, „Die Qeschichte des Taufgottesdienstes in der Alten 
Kirche", în Leiturgia, Handbuch des evangelischen Gottesdienstes, Kassel- 
Wilhennshohe, 1964, 1. De la Potterie, „L'onction du chretien par la foi", în 
Biblica, 40, (1959) 12-69. 

a primi spre mâncare Trupul Lui Hristos" 1 1 . „Prin credinţa în Treime, 
se cânta într-un imn al Bisericii siriene, în Tatăl, Fiul şi Sfântul Duh, 
sunteţi unşi, miei duhovniceşti, astfel ca din apă să vă îmbrăcaţi cu 
mantia slavei" 12 . 

De asemenea, Cardinalul Danielou a lărgit tema ungerii di- 
nainte de botez ca dar al credinţei, referindu-se la Qrigorie de 
nyssa şi la tradiţia alexandrină 13 . Astfel, mărturisirea de cre- 
dinţă aparţine esenţei însăşi a botezului şi se exprimă prin 
ansamblul desfăşurării rituale. 

Sfântul Vasile al Cezareii spunea că „mărturisirea de cre- 
dinţă este conformă cu botezul" 14 , iar „credinţa şi botezul, 
aceste două moduri ale mântuirii, sunt legate întreolaltă şi 
nedespărţite, căci, în timp ce credinţa se desăvârşeşte în 
botez, botezul se întemeiază pe credinţă; amândouă îşi trag 
desăvârşirea de la aceleaşi nume (divine). Aşa cum crezi în 
Tatăl şi în Fiul şi în Sfântul Duh, aşa eşti şi botezat în Numele 
Tatălui şi al Fiului şi al Sfântului Duh" 15 . 

Credinţă treimică şi botez treimic, o realitate unică în cult, în 
experienţa duhovnicească a primelor generaţii creştine, a celor 
care se numeau reciproc „credincioşi" şi „creştini". 

Credinţa baptismală este deci mai mult decât o atitudine 
subiectivă şi individuală a catehumenului. Simbolul de cre- 
dinţă pe care îl „primeşte" la începutul pregătirii sale, în mo- 
mentul înscrierii sale în registrele „postulanţilor", şi pe care va 
trebui să-1 „redea", adică să-1 rostească în public în mărturi- 



1 1 . Citat de P. Nautin, în Homeîies pascales, SC, 36, Paris, 1 953, p. 78, n. 1 
şi p. 84, n.l. 

12. Citat de Pr. P .Siman, L'experience de l'Esprit par l'Eglise d'apres la tra- 
dition syrienne d'Antioche, Paris, 1971, pi. 32 (PS XXVII), p. 289. 

13. J. Danielou, „Chrismation prebaptismale et divinite de l'Esprit chez 
Qregoire de Nysse", în Recherches de Science Religieuse, 56 (1968), 177-198. 

14. De Spiritu Sancto, cap. 27, PQ 32, 193; trad. fr. SC 17 bis, p. 489; trad. 
rom. PSB 12 p. 81. 

15. Ibid., cap. 12, PQ 32, 1 17; trad. fr SC 17 bis, p. 347; trad. rom. PSB 12, p. 43. 

sirea de credinţă solemnă din noaptea de Paşti, această cre- 
dinţă nu-i aparţine, ci este credinţa proprie Bisericii, temeiul 
oricărui edificiu creştin şi eclezial. 

Credinţa treimică îl introduce pe catehumen în comunitatea 
eclezială, creează din nou şi perpetuează Biserica, întrucât Tre- 
imea Se revelează în Biserică, iar Biserica îşi află existenţa în 
Treime, căci în Treime ea „trăieşte, se mişcă, dăinuie". Teologia 
ortodoxă este foarte sensibilă la această ontologie treimică a 
Bisericii, la faptul că Biserica trăieşte după chipul Treimii şi că 
aceeaşi dragoste care revelează fiinţa negrăită şi veşnică a lui 
Dumnezeu constiuie taina ultimă a Bisericii. Euharistia este în 
acelaşi timp şi venirea împărăţiei Tatălui şi a Fiului şi a Sfântului 
Duh la care accedem prin botezul treimic, şi locul în care 
Biserica se manifestă şi se reînnoieşte. Botezul este deci, în 
acelaşi timp, uşa vieţii celei noi, darul Duhului, izvorul harului 
treimic şi poartă a Bisericii, locul în care botezul se săvîrşeşte. 

Dacă, aşa cum scrie Pr. Camelot, „botezul este taina cre- 
dinţei, Biserica, „stâlp şi temelie a adevărului" (I Tim 3,15), este 
lăcaşul adevăratei credinţe. Credinţă şi Biserică, Biserică şi botez 
sunt strâns legate" 16 . Deci, în deplina participare la Euharistie, 
taină a adunării ecleziale prin excelenţă, îşi va afla botezul punc- 
tul său culminant, iar credinţa însăşi se va hrăni din aceasta. 

SIMBOLUL DE CREDINŢĂ ŞI EUHARISTIA 

Când trecem la a doua etapă a iniţierii baptismale, adică 
la celebrarea Euharistiei, ne găsim în faţa aceleiaşi probleme, 
a locului simbolului de credinţă în liturghia euharistică şi a 
semnificaţiei sale. 

Pare atestat în mod cert că rostirea simbolului niceo-con- 
stantinopolitan a fost introdusă în mod permanent în cele- 

16. Pr. Th. Camelot, Spiritualite du bapteme. Paris, 1963, p. 73. 

brarea euharistică, între sărutarea păcii şi anafora, la 
începutul secolul al Vl-lea, de către patriarhul Timotei al 
Constantinopolului (simpatizant al monofizismului, n.tr.), ca 
ripostă dată lui Macedonie (ortodox, n.tr.) şi susţinătorilor 
Sinodului de la Calcedon. Teodor Citeţul care scrie către anul 
550, ne arată că „Timotei a decretat că simbolul celor 318 
Părinţi va fi rostit de acum înainte la fiecare sinaxă. A făcut 
aceasta din aversiune fată de Macedonie, ca şi cum acesta ar 
fi dispreţuit acest simbol. înainte, nu era rostit decât o dată pe 
an, în Joia Mare, când episcopul îi catehiza pe candidaţii la 
botez" 17 . „Nimic nu ne face să punem la îndoială această afir- 
maţie, scrie Dom B. Capelle. Faptul raportat era aproape con- 
temporan, iar Teodor este un istoric serios. Situaţiile şi senti- 
mentele pe care i le atribuie lui Timotei sunt reale, patriarhul 
detesta opera lui Macedonie, predecesorul său ortodox. 
Acesta primise simbolul de la Calcedon, detestat de mono- 
fiziţi care, înarmându-se cu o declaraţie sinodală, susţineau că 
resping orice nouă formulă care ar adăuga ceva vechilor sim- 
boluri. Deci, în opinia lui Timotei, Macedonie „dispretuise sim- 
bolul celor 318 Părinţi". Ca reacţie la aceasta, hotărârea de a 
se rosti vechea Pistis niceo-constantinopolitană în plină sinaxă 
euharistică reprezenta o ripostă, poate definitivă, dată 
Calcedonului. Această rostire a fost astfel introdusă şi stabilită 
după sărutarea păcii, înainte de anaforă" 18 . 

Vreo 60 de ani mai târziu, citirea aceluiaşi simbol este 
introdusă în liturghia euharistică din Spania, dar înainte de 
„Tatăl nostru", astfel încât, „înainte de a primi Trupul şi Sân- 
gele Domnului, inimile să fie curăţite prin credinţă" 19 . Spania 



17. PG86, col. 1,202. 

18. Dom B. Capelle, L'introduction du symbole â la messe, în Melanges J. 
de Ghellinck, t 1, Antiquite, Museum Lessianum, Secţia istorică nr. 13, 
Qembloux, 1951, p. 1004. 

19. Mansi, t. IX, 993. 

este curând urmată de Irlanda, apoi de Imperiul Franc, la 
Aix-la-Chapelle, în secolul al VIil-lea. 

Să revenim acum la originile Euharistiei. Lipsa simbolului 
de credinţă din celebrarea euharistică primară nu pune câtuşi 
de puţin sub semnul întrebării caracterul de mărturisire de 
credinţă al liturghiei primare. Să amintim concluziile fundamen- 
tale ale Pr. Hamman 20 : pe baza studierii liturghiei euharistice 
atestate de Iustin Martirul şi a formulelor celebrării euharistice 
din Constituţiile apostolice, Pr. Hamman stabileşte un paralelism 
riguros între mărturisirea de credinţă baptismală şi rugăciunea 
euharistică, cu o uimitoare similitudine verbală a formulelor 
înseşi. Nu pot reveni acum asupra detaliilor acestui studiu, în care 
Pr. Hamman extinde concluziile şi la celelalte vechi anaforale. 

Studiul anaf oralei bizantine a Sfântul Vasile al Cezareii 21 
sau a Sfântului Ioan Gură de Aur 22 confirmă din plin intenţia 
doctrinară a celor care au redactat aceste liturghii, care poartă 
amprenta preocupărilor dogmatice ale epocii lor. 

Pentru un creştin modern care studiază aceste liturghii 
bizantine, analogia dintre structura şi conţinutul rugăciu- 
nilor euharistice, pe de o parte, şi simbolul de credinţă, 
pe de altă parte, este izbitoare. Să remarcăm structura 
treimică comună, partea hristologică şi soteriologică care 
constituie fără îndoială nucleul dezvoltării treimice pro- 
gresive. Să nu uităm nici articolul pnevmatologic şi ecle- 
zial, care a fost împărţit în două în simbol, prin adăugarea, 
la Sinodul de la Constantinopol, a părţii pnevmatologice. 
Pr. riautin a arătat legătura organică dintre mărturisirea 
Sfântului Duh şi Biserică, vizibilă în mod special în Simbolul 



20. Op. c/t., p. 842. 

21. Cf. B. Bobrinskoy, „Liturgie et ecclesiologie trinitaire de St. Basile", în 
Eucharisties d'Orient et d'Occident, voi. II, Paris, 1970, p. 197-240. 

22. Q. Wagner, Der Ursprung der Chrysostomusliturgie, Munster, 1973. Cf. şi 
J. Danielou, Introduction â St. Jean Chrysostome. Sur l'incomprehensibilite de 
Dieu, SC 28 bis, Paris, 1970, p. 10-63. 

roman al Apostolilor, în interogaţiile de la botez şi în epi- 
cleza euharistică din Tradiţia Apostolică a lui Ipolit 23 . 

în sfârşit, partea post-epicl etică a anaforalelor, cuprinzând 
pomenirea sfinţilor, mijlocirea pentru cei răposaţi şi pentru cei 
vii, marea mijlocire a Bisericii soborniceşti, care-şi dobândeşte 
întreaga amploare în Constituţiile apostolice sau în Liturghia 
bizantină a Sfântului Yasile - toate acestea dau o remarcabilă 
extindere mărturisirii de credinţă a simbolului baptismal în 
Biserica Una, Sfântă, Sobornicească şi Apostolească. 

Aceste paralelisme şi analogii subliniază cu claritate funcţia 
doctrinară şi pedagogică a liturghiei euharistice primare, ca 
loc privilegiat al învăţăturii şi al mărturisirii de credinţă ecle- 
ziale. Rostirea anaforalei cu voce tare de către preot era încă 
generalizată 24 , ne putem întreba, de altfel, împreună cu J. 
Jungmann, dacă introducerea simbolului de credinţă în litur- 
ghia euharistică la începutul secolului al Vl-lea nu a coincis 
cumva cu practica din ce în ce mai răspândită a rostirii în 
taină a rugăciunii anaforalei; funcţia pedagogică explicită a 
anaforalei fiind diminuată, a fost în mod spontan transferată 
asupra simbolului de credinţă 25 . 

Se impune să tragem o concluzie în urma tuturor acestor 
asocieri. Ceea ce am constatat despre botez se poate repeta 
pentru Euharistie: mărturisirea de credinţă nu este exterioară 
acţiunii sacramentale, ci constituie esenţa acesteia, nucleul, 
dinamismul intern. Rugăciunea de mulţumire a Bisericii pen- 
tru binefacerile lui Dumnezeu în istorie este un eveniment fun- 
damental al Bisericii, prin care se exprimă identitatea sa profundă 



23. Pr. Nautin, Je crois a l'Esprit Saint dans la Sainte Eglise pour la 
Resurrection de la chair, Paris, 1947. Cf. şi J. Ratzinger, Foi chretienne hier et 
aujourd'hui, Paris, 1969, p. 238-239., 

24. Cf. P. Trembelas, „L'audition de l'anaphore eucharistique par le peuple", 
în L'Eglise et Ies Eglises, voi. II, Chevetogne, 1955, p. 207-220. 

25. J. Jungmann, Missarum Sollemnia, voi. II, Paris, 1952, p. 233-246. 

şi permanentă. „Porunca lui Hristos: „Aceasta să faceţi spre 
pomenirea Mea", scrie Pr. Hamman, face din această celebrare o 
vestire şi o mărturisire de credinţă a erei mântuirii şi a noului 
legământ care se întinde până la întoarcerea Domnului" 26 . 



COMENTARII LITURGICE 
ALE SFÂNTULUI MAXIM MĂRTURISITORUL 

Identitatea lăuntrică a mărturisirii de credinţă şi a Euha- 
ristiei ca rugăciune de mulţumire este confirmată în chipul cel 
mai strălucit de Sfântul Maxim Mărturisitorul. Scholia sa la 
capitolul 3 al Ierarhiei Bisericeşti a Areopagitului pare a iden- 
tifica, în opinia Pr. R. Bornert 27 , la care mă raliez, „cântarea 
universală de laudă" sau „cântarea ierarhică de mulţumire" 
(sau „simbolul adorării"), care urmează la Areopagit după 
sărutarea păcii, cu însuşi simbolul de credinţă 28 . 

Interpretarea dată de Sfântul Maxim acestor texte areo- 
pagitice este interesantă chiar pentru datarea Co/pus-ului, dar 
nu despre aceasta este vorba aici. Pentru a încheia acest studiu, 
aş dori să citez în mod deosebit un scurt pasaj din Mystagogia 
Sfântului Maxim. în capitolul 18 al Mystagogiei, scrisă între 628 
şi 638 29 , Sfântul Maxim enumera riturile euharistice, în per- 
spectiva unei lecturi eshatologice a liturghiei. 

Ieşirea cu darurile este urmată de sărutarea păcii şi de 
rostirea simbolului de credinţă, apoi, Mystagogia trece direct 



26. Op .cit., p. 837. 

27. R. Bornert, Les commentaires byzantins de ia divine liturgie du Vll-e au 
XV-esiecle, Paris, 1986, p. 102-103. 

28. PQ 4, col. 136D si 144B. 

29. Potrivit A. Riou, L'Eglise et ie monde selon Maxime ie Confesseur, Paris, 
1973, p. 170-171. Pr. R. Bomert (op. c/t., p. 86) urmându-1 pe Pr. Sherwood, 
situează cu mai multă precizie Mystagogia în jurul anilor 628-630. 

la cântarea "Sfânt, Sfânt, Sfânt Domnul Savaot" (Sanctus) şi la 
Rugăciunea Domnească, fără nici o aluzie la anafora. Lată tex- 
tul respectiv: 

„Mărturisirea comună a dumnezeiescului simbol de credinţă 
prefigurează Euharistia mistică ce se va săvârşi în veacul ce va să 
fie pentru logoii şi modurile paradoxale ale Preaînţeleptei Pronii 
dumnezeieşti pentru noi. Prin ea se arată recunoscători pentru 
binefacerile dumnezeieşti cei vrednici, care, în afara ei, nu au alt 
mijloc de a dărui ceva la rândul lor pentru nenumăratele binefaceri 
dumnezeieşti fată de ei" 30 . 

Alte trei pasaje din capitolele 23 şi 24 din aceeaşi lu- 
crare confirmă formularea precedentă, potrivit căreia „ros- 
tirea simbolului arată mulţumirea pentru modurile mântuirii 
noastre" 31 . 

în aceste texte, izbitoare este interpretarea euharistică a 
simbolului de credinţă, întărită, paradoxal, de deplina tăcere 
a Sfântului Maxim cu privire la anaforaua însăşi. 

Mărturisirea comună a simbolului de credinţă prefigurează, 
pentru Sfântul Maxim, Euharistia mistică ce se va săvârşi în 
veacul ce va să fie. în pasajele menţionate, mărturisirea sim- 
bolului de credinţă este legată de rugăciunea de mulţumire. 
Aceasta îşi află plenitudinea în veacul ce va să fie şi are ca 
obiect modurile (logoi kai tropoi) iconomiei mântuirii noastre. 

Menţionarea de către Sfântul Maxim a mărturisirii sim- 
bolului de credinţă este deci suficientă pentru a evoca carac- 
terul de mulţumire al Tainei. Conţinutul şi funcţia acestor 
două rugăciuni este aceeaşi: orientarea Bisericii către lauda 
neîncetată şi către împărtăşirea negrăită din ospăţul treimic. 



30. Myst., cap. 18, PQ 91, 696AB. 

31. Myst., cap. 23, col. 700 C; cap. 24, col. 704C si 708O709A. 

COnCLUZIE 

Mărturisirea de credinţă exprimată în taina botezului prin 
întreita interogaţie şi afundare îl face pe cel botezat să se 
nască din nou întru Sfânta Treime. Odată introdus în comuni- 
tatea eclezială, ea însăşi manifestare şi vestire a împărăţiei 
treimice, mărturisirea de credinţă continuă în coliturghisirea 
rugăciunii de mulţumire a Bisericii pentru mântuirea lumii şi 
culminează cu împărtăşirea din ospăţul Tatălui, încă de acum, 
încă de aici: „Am văzut lumina cea adevărată - vesteşte 
această cântare cincizecimică pe care Biserica Ortodoxă o 
intonează după fiecare celebrare euharistică -, am primit Duhul 
cel ceresc, am aflat credinţa cea adevărat nedespărţitei Sfin- 
tei Treimi închinându-ne, că Aceasta ne-a mântuit pe noi". 

Mărturisirea de credinţă treimică a Bisericii regăseşte ast- 
fel întreaga plenitudine a laudei şi a rugăciunii de mulţumire 
a Bisericii către dumnezeiasca Treime, pentru mântuirea lumii. 
Această mărturisire de credinţă este, pe de altă parte, expre- 
sia belşugului de har, de dragoste şi de comuniune al Sfintei 
Treimi, care se revarsă, prin Biserică, peste lume; binecuvân- 
tare reciprocă a lui Dumnezeu şi a oamenilor; angajare a 
credinţei, a fidelităţii reciproce de nezdruncinat în legământul 
cel nou şi veşnic. 

„Oricine va mărturisi pentru Mine înaintea oamenilor, măr- 
turisi-voi şi Eu pentru ei înaintea Tatălui Meu, Care este în 
ceruri" (Mat. 10, 32). Descoperim în acest cuvânt al 
Mântuitorului amploarea de nebănuit a deplinei mărturisiri de 
credinţă şi a desăvârşitei laude, care merg până la suprema 
jertfă, a înseşi vieţii noastre. 



VIU 

SFÂNTUL VASILE CEL MARE 

ŞI APROFUNDAREA TEOLOGIEI 

ÎTl SECOLUL AL IV-LEA 



Activitatea sa pastorală 

Cu mai bine de un an în urmă (în 1979, n.tr.), am sărbătorit 
al 1 6-lea centenar al Sfântului Vasile al Cezareii, adormit întru 
Domnul la 1 ianuarie 379, la vârsta de doar 50 de ani. Episcop 
la 40 de ani, după 20 de ani de peregrinări eremitice şi apoi de 
preoţie, Sfântul Vasile desfăşoară în aceşti zece ani ai episco- 
patului său o activitate uimitoare pentru un om cu o sănătate 
şubredă, care deseori îl face „să sufere mai mult decât este 
obişnuit" 1 . „La noi, scria el în 375, bolile urmează bolilor (...) 
rugati-vă ca Domnul să mă izbăvească de povara acestui trup" 2 . 

De pe urma perioadei timpurii a experienţei sale monas- 
tice şi eremitice, Sfântul Vasile avea să păstreze, până la 
sfârşitul zilelor sale, un mod de viată ascetic, pe care priete- 
nul său Qrigorie de nazianz îl descrie în elogiul funebru adus 
marelui dascăl capadocian: „o singură cămaşă, o singură hai- 
nă, culcuşul pe pământul gol, privegheri" 3 . 

Mă voi mărgini aici la cercetarea perioadei episcopale a 
vieţii sale, care ne este bine cunoscută din bogata corespon- 
denţă care a ajuns până la noi. Remarcabilă activitate socială 
într-o ţară devastată în mod regulat de foamete, dezbinată de 
inegalităţile de clasă, de egoismul celor avuţi: „îţi priveşti au- 

1. Ep. 94; cf. Ep. 199. 

2. Ep. 200. 

3. Eloge, 61,3. 

rul şi n-ai ochi pentru fraţii tăi. Cunoşti toate felurile de monezi 
şi ştii să le deosebeşti pe cele bune de cele false, dar pe 
fratele tău aflat în nevoie nici nu-1 bagi în seamă" 4 . Şi citatele 
de acest fel sunt numeroase. 

Caritate înflăcărată şi curajoasă, care-1 face pe Sfântul Vasile 
să nu se teamă să înfrunte autoritatea unui prefect şi să-i dis- 
preţuiască ameninţările, simt al echilibrului şi al măsurii pe 
care-1 aflăm şi în Regulile sale monahale, îndreptate în întregi- 
me spre căutarea lui Dumnezeu, spre odihna în El, prin cură- 
ţirea inimii şi a simţurilor. Viaţa în comun a frăţiei monastice 
sau cenobitice i se pare de preferat faţă de eremitismul singu- 
ratic, periculos pentru cei fără experienţă. Comunitatea fraţilor 
este după chipul celei a Bisericii şi „în viaţa de obşte, fiecăruia 
şi tuturor se dăruieşte însăşi puterea Sfântului Duh" 5 . 

Lupta pentru credinţă 

Să ne oprim acum asupra aspectului doctrinar al scurtei, 
dar densei sale arhipăstoriri. în 370, este înălţat la rangul de 
episcop al Cezareii, metropola glorioasei provincii a Capado- 
ciei, la răspântia marilor regiuni creştine - Pont, Armenia, Cilicia, 
iar în sud, Siria Apuseană, cu Antiohia şi Siria Răsăriteană, sau 
Osroene, cu Edesa, Misibe - patria Sfântului Efrem. 

O dată cu Sinodul de la Niceea, din 325, conflictul arian 
sfâşie Biserica, iar recenta schismă a episcopilor Antiohiei o 
dezbină şi o slăbeşte. Instalat la Cezareea, Sfântul Vasile îşi 
desfăşoară slujirea episcopală ca pe o slujire a unităţii şi a 
adevărului. Resimte până în adâncul flintei sale şocul asaltu- 
rilor repetate şi violente ale adversarilor săi împotriva Bisericii 
înseşi, deplângându-le cu amărăciune: „Această agitaţie a Bi- 
sericilor nu este mai rea decât orice furtună pe mare? Biserici 



4. Horn. 6. Contre la hchesse. 

5. Grandes Regles, 7. 

întregi au pierit lovindu-se de capcanele ereticilor ca de nişte 
stânci (...) Iubirea s-a răcit peste tot buna înţelegere a dis- 
părut iar armoniei i s-a uitat pană şi numele... Un întuneric 
apăsător şi sumbru s-a aşternut peste Biserici" 6 . 

Episcopatul Sfântului Vasile coincide cu redeşteptarea ere- 
ziei ariene într-o nouă formă, erezia pnevmatomahilor, care 
negau dumnezeirea Sfântului Duh. încă din 360, în Egipt, 
Sfântul Atanasie combate această erezie în faimoasele sale 
Scrisori către Serapion. Anul 375 apare ca momentul de viru- 
lentă maximă, care duce la ruptura dintre Sfântul Vasile şi 
Eustatie al Sevastei, prietenul şi tovarăşul său din tinereţe. 
Atunci îşi va alcătui Sfântul Vasile renumitul său Tratat despre 
Sfântul Duh, care ne interesează aici, lucrare ocazională şi 
combativă, care avea să întrunească adeziunea întregului 
episcopat capadocian şi să fie aprobată de Sinodul de la 
Calcedon (45 1) 7 . 

Seninătatea teologică şi duhovnicească a acestui Tratat 
nu ascunde întrutotul atmosfera irespirabilă a luptelor inter- 
ne, a capcanelor, a persecuţiilor şi exilului la care sunt supuşi 
episcopii fideli credinţei de la Hiceea, a pericolului schismelor 
şi a progresului ereziei. Toate acestea îl constrâng pe Sfântul 
Vasile să ia pana şi să tină piept cu o duritate şi o fermitate 
nebănuite la o natură atât de firavă, atunci când se face „pen- 
tru unii zid puternic şi redută, pentru alţii/ secure tăind în stâncă 
şi foc aprins printre mărăcini". 

înnoirea liturgică 

Şi totuşi, nu despre imaginea Sfântului Vasile aş vrea să 
vorbesc aici. „Dacă am căuta să desluşim marile direcţii ale 
gândirii teologice şi mistice ale Sfântului Vasile, scrie Dom 

6. De Spiritu Sancto, XXX; trad. rom. PSB 12, p. 90-92. 

7. Cf. B. Pruche, introducere la Tratatul Sfântului Vasile despre Sfântul Duh, 
SC 17 bis, Paris, 1968, p. 53. 

Miquel, abate de Liguge, am deosebi trei etape: minunarea, 
nerăspândirea, adică unitatea lăuntrică a inimii în luarea amin- 
te de sine şi în aducerea aminte de Dumnezeu şi, în sfârşit, 
trăirea certitudinii" 8 . Acestea sunt componentele cele mai de 
seamă ale personalităţii sale, care transpar din opera sa teolo- 
gică şi pastorală. Iată şi ilustrarea lor, după mărturia postumă 
a prietenului său Qrigorie de Hazianz: „La 5 septembrie, se 
săvârşea în fiecare an, în chipul cel mai solemn, pomenirea 
Sfântului Evpsihi şi a tovarăşilor săi, martirizaţi în urmă cu 15 
ani, în timpul domniei împăratului Iulian Apostatul (decedat la 
anul 363). Ca de obicei, Sfântul Vasile săvârşeşte slujba, în- 
conjurat de episcopii provinciei şi de clerul local. Cântarea, 
asemenea unui bubuit de tunet, surprinde auzul, marea cre- 
dincioşilor şi minunata ordine, mai curând îngerească decât 
omenească, care domneşte în jurul altarului şi în preajmă, 
atrage privirea... Vasile stă drept în fata poporului, asemenea 
lui Samuel din Scripturi: trupul, ochii, gândul, nemişcat, stâlp 
legat, dacă putem spune aşa, de Dumnezeu şi de altar. Cei 
care îl înconjoară stau în picioare, cu teamă şi respect; prive- 
lişte neobişnuită, care nu se aseamănă cu nimic... ,,9 Corul a 
încetat să meu cânte şi, într-o tăcere deplină, se înaltă acum, 
puternic şi limpede, glasul episcopului Cezareii, spre slava 
dumnezeieştii Treimi, într-o scurtă doxologie: „Slavă Tatălui, 
prin Fiul, în Sfântul Duh" 10 . Cântarea reîncepe, apoi glasul 
episcopului răsună iarăşi pentru a slăvi Treimea, de această 
dată într-o formă nouă, până atunci nefolosită: „Slavă Tatălui, 
şi Fiului, şi Sfântului Duh". 



8. „Notre Pere Saint Basile", Lettre de Liguge, nr. 193, 1979. p. 18. 

9. Sfântul Qrigorie de Mazianz, Disc, 43,52,2. 

10. Aceasta este doxologia tradiţională a Bisericii vechi, adresată Tatălui, 
prin mijlocirea Fiului, cu puterea Duhului Dumnezeiesc. Aceasta este mişcarea 
Euharistiilor din vechime până astăzi. Scena în ansamblu este relatată de B. 
Pruche, op. cit., introd., p. 41-42. 

Răsunetul acestei inovaţii a fost mare. Sfântul Vasile a fost 
atacat cu violenţă, de numeroşii săi duşmani, unii de dreapta, 
alţii de stânga, care l-au învinuit că introduce cuvinte noi în 
cult. Adversarii săi de dreapta erau adepţii înfocaţi ai unei 
ortodoxii stricte, care-i reproşau timiditatea şi rezerva faţă de 
eretici; este vorba de o adevărată problemă, delicată şi actu- 
ală, a „iconomiei doctrinale" a Sfântului Vasile, adică a unei 
atitudini care îmbina fermitatea mărturisirii treimice cu voinţa 
de a trece sub tăcere în public termenii contestaţi, precum 
„dumnezeirea" Sfântului Duh sau „deofiinţimea" Sa cu Tatăl şi 
cu Fiul. Obiectul Tratatului despre Sfântul Duh va fi tocmai de 
a justifica ceea ce părea o inovaţie şi de a arăta că, de fapt, 
Sfântul Vasile regăseşte vechea tradiţie. 

Cât priveşte adversarii de stânga, pnevmatomahii, noua do- 
xologie le-a dat prilejul să-şi reînnoiască reproşurile adresate 
episcopului Cezareii cum că face inovaţii în cultul liturgic 
tradiţional şi tulbură conştiinţa credincioşilor. în Tratatul despre 
Sfântul Duh, Sfântul Vasile îşi propune tocmai să justifice ceea 
ce putea părea o inovaţie, printr-o riguroasă argumentaţie pri- 
vind înţelesul cuvintelor, al prepoziţiilor gramaticale din, prin, 
în. Cu o logică şi o măiestrie fără cusur, el se ridică şi-i ridică şi 
pe cititori de la nivelul gramatical şi literar la înţelesul teologic 
şi la vederea duhovnicească a rolului propriu al Duhului în 
lucrarea de mântuire desfăşurată de Sfânta Treime în lume. 

Fără a intra în detalii şi în rigoarea tehnicii şi dialecticii 
Sfântului Vasile, format în tinereţe la şcoala sofiştilor atenieni, 
vom încerca să desprindem din această lucrare ceea ce ne 
este necesar pentru a-i înţelege învăţătura şi mesajul. 

Doxologia tradiţională 

Prima doxologie rostită de Sfântul Vasile - „Slavă Tatălui 
prin Fiul in Sfântul Duh" - poate fi numită o doxologie „icono- 
mică", în sensul că exprimă, de altfel în chip admirabil, miş- 

carea însăşi a iconomiei treimice a mântuirii şi a laudei trei- 
mice, care se înaltă de la făptură către Tatăl în suflarea şi pu- 
terea Duhului de viată dătător prin mijlocirea unică şi nece- 
sară a Fiului celui veşnic, Hristos lisus. Pentru a înţelege şi mai 
bine dinamismul ascensional al acestei doxologii, s-ar putea 
inversa termenii şi spune: „Slavă în Sfântul Duh, prin Fiul 
Tatălui". Aceasta este mişcarea esenţială a rugăciunii biseri- 
ceşti, unanim atestată de marea tradiţie liturgică din vechime 
şi de rugăciunile euharistice bizantine. 

La originile înseşi ale teologiei creştine, Sfântul Irineu, 
episcop şi martir din Lyon din secolul al H-lea, este un martor 
privilegiat al acestei ascensiuni treimice: „preoţii, urmaşi ai 
Apostolilor, descriu calea celor mântuiţi şi treptele înălţării lor: 
prin Duhul, se înaltă la Fiul şi prin Fiul la Tatăl, iar Fiul în- 
credinţează în cele din urmă Tatălui lucrarea Sa, după cum a 
spus Apostolul (i Cor. 15, 24)" 11 . 

Această mişcare ascensională a urcuşului duhovnicesc şi 
a laudei treimice nu contrazice, desigur, mişcarea inversă, 
mişcare de coborâre, de întrupare a Dragostei dumnezeieşti 
care vine de la Tatăl, este manifestată de Fiul şi împărtăşită de 
Duhul Sfânt. în prima mişcare, Duhul Sfânt Se află la originea 
mişcării dumnezeieşti, care lucrează dinlăuntrul omului, tre- 
zindu-1 la Dumnezeu, şi care lucrează dinlăuntrul istoriei ome- 
nirii, al Vechiului Testament, declanşând îndelungatul drum al 
martorilor, care culminează cu venirea Domnului lisus Care ni-L 
arată pe Tatăl şi ne introduce în intimitatea Acestuia. A doua 
mişcare este cea a revelaţiei treimice, în care Duhul Sfânt 
apare drept ţinta şi plenitudinea lucrării dumnezeieşti. Aici, 
Cincizecimea este scopul întrupării. „Foc am venit să arunc pe 
pământ" (Luc. 12, 49). 



11. Contre Ies heresies, V, 36, 2; cf. IV, 20,5; a se vedea J.Danielou, Le U-e 
siecle, curs la Institutul Catolic, Paris, 1 954, p. 1 33-34. 

Să ne întoarcem la Sfântul Vasile. Regăsim la el cele două 
mişcări ale harului treimic: „Drumul cunoaşterii lui Dumnezeu 
porneşte de la Duhul cel unul prin Fiul cel unul la Tatăl cel 
unul. Şi invers, bunătatea, sfinţenia şi demnitatea împărătească 
pornesc de la Tatăl, prin Fiul cel unul şi ajung la Duhul" 12 . 

Din gândirea Sfântului Vasile reiese limpede că darul Duhu- 
lui este condiţia prealabilă pentru a contempla Cuvântul, El 
însuşi Chip al Tatălui. Acesta lucrare a Duhului nu este însă 
exterioară omului, ci descoperirea lui Dumnezeu se înfăp- 
tuieşte în adâncul fiinţei sale: „Pe când, ajutaţi de o putere 
iluminatoare (adică de Duhul), contemplăm frumuseţea Chi- 
pului lui Dumnezeu Celui nevăzut (adică Fiul) şi de la Aceasta 
ne ridicăm la înfăţişarea negrăită a Arhetipului (adică Tatăl), 
Duhul cunoaşterii este undeva de fată. El dă (...) puterea de a 
contempla chipul (...) nu le arată dinafară chipul, ci îi conduce 
să-L cunoască în El" 13 . Lucrare întrutotul lăuntrică a Duhului 
dumnezeiesc, în sufletul mereu curăţit; de asemenea şi în su- 
fletul păcătoşilor, dar „nu rămâne în cei care resping cu uşu- 
rinţă harul pe care l-au primit" 14 . 

Sfântul Vasile exprimă această interioritate a Duhului 
printr-o imagine spaţială: „Duhul este numit adesea „loc" 
(chora) al celor care se sfinţesc" 15 , adăugând apoi că Duhul 
Sfânt este cu adevărat „locul propriu pentru o veritabilă ado- 
rare" şi citând în acest sens Scriptura: Ja seama să nu aduci 
arderile de tot ale tale în orice loc, ci în locul pe care îl va alege 
Domnul Dumnezeul tău" (Cf. Deut. XII, 13-14). „Care este deci 
holocaustul spiritual? Este jertfa de laudă. în care loc o aducem? 
în locul Duhului, aşa cum spune Domnul: adevăraţii închinători 
se vor închina Tatălui în Duh şi adevăr" (Ioan 4, 23)... Duhul este 



12. De Spiritu Sancto, XVIII, 47; trad. rom PSB 12, p.62. 

13. Ibid., XVIII, 47; trad. rom. cit. p. 62. 

14. Ibid., XXVI, 61; trad. rom. cit. p. 76. 

15. Ibid., XXVI, 62; trad. rom. cit. p. 76. 

cu adevărat locul sfinţilor, iar sfinţii sunt locul potrivit pentru 
Duhul, pentru că se oferă ca locuinţă lui Dumnezeu şi devin 
templul Lui" 16 . 

La sfârşitul acestui lung şi frumos capitol, care ar trebui citat 
în întregime, Sfântul Vasile conchide că în afara Duhului nu te poţi 
închina Tatălui şi Fiului: „Este imposibil să vadă cineva chipul lui 
Dumnezeu cel nevăzut fără iluminarea Duhului" 17 . 

Pe parcursul acestei controverse ariene şi pnevmatomahe, 
s~a vădit că această doxologie „iconomică" (Slavă Tatălui, prin 
Fiul, în Sfântul Duh) nu era de ajuns pentru a exprima plină- 
tatea credinţei ortodoxe, dat fiind că era acceptată şi de către 
eretici, care chiar o foloseau pentru a afirma că doar Tatălui 
l se cuvine închinare şi laudă şi că doar El este izvorul sfinţe- 
niei. Potrivit acestora, Fiul şi Duhul nu sunt decât mijlocitorii 
creaţi ai acestei duble relaţii dintre Dumnezeu şi oameni. 

Urmările inovaţiei Sfântului Vasile 

în acest punct se situează inovaţia Sfântului Vasile, care 
va avea urmări atât de importante pentru întreaga evoluţie 
ulterioară a evlaviei şi a teologiei treimice. 

în capitolele cele mai dense şi mai importante ale Tra- 
tatului despre Sfântul Duh, cap. 9, 18 şi 26, Sfântul Vasile 
arată mai întâi că Duhul este „o fire spirituală, cu putere neli- 
mitată (...) către El se îndreaptă toate câte au nevoie de 
sfinţenie (...) Desăvârşitor al altora, El nu duce lipsă de nimic 
(...) este în întregime (...) cauza sfinţeniei" 18 . De aici decurg 
două afirmaţii teologice esenţiale şi caracteristice pentru 
opera Sfântului Vasile: 

1) Episcopul Cezareii afirmă mai întâi de toate, cu tărie, 
deplina comuniune (koinonia) a Duhului cu Tatăl şi cu Fiul. 



16. lbid., XXVI, 62; trad. rom. cit. p. 77. 

17. Ibid., XXVI, 64; trad. rom. cit. p. 78. 

18. lbid., IX, 23; trad. rom. cit. p. 38-39. 

Această comuniune este diferita de cea pe care Duhul o acordă 
făpturilor (îngerilor sau oamenilor). Termenul este acelaşi, 
căci şi făptura este chemată să se împărtăşească de viata 
dumnezeiască în Duhul Sfânt. Dar, spre deosebire de aceasta, 
comuniunea Duhului însuşi cu Tatăl şi cu Fiul nu este parţială, 
ci totală, deplină, ţinând de însăşi firea Duhului 19 . „Duhul are 
nume comune (koina) cu Tatăl şi cu Fiul în virtutea participării 
la aceeaşi fire" 20 . „Superioritatea firii Duhului iese în evidentă 
(...) din faptul că are aceleaşi denumiri şi este părtaş la lucră- 
rile Tatălui şi ale Fiului". 

2) O a doua afirmaţie pe care Sfântul Yasile o dezvoltă şi 
care-1 duce la înnoirea liturgică de care vorbeam este cea a 
egalităţii de cinstire şi de închinare a Sfântului Duh cu Tatăl şi 
cu Fiul. Desigur, „când ne referim la harul care lucrează în cei 
care l-au primit, zicem că Duhul este în noi. Dar doxologia pe 
care o aducem „în Duhul" nu dă mărturie despre slava Lui, ci 
despre slăbiciunile noastre, prin aceasta arătăm că singuri nu 
suntem capabili nici laudă să aducem, că puterea noastră 
vine de la Duhul Sfânt" 21 . Dar, remarcă Sfântul Vasile, „când 
avem în vedere slava personală a Duhului, îl considerăm cu 
Tatăl şi cu Fiul" (ibid). „Despre făpturi se spune de mai multe 
ori şi în mai multe chipuri că au pe Duhul în ele; însă vorbind 
despre Tatăl şi despre Fiul, este mai cucernic a zice că Duhul 
„coexistă" cu Ei (...) Astfel, acolo unde unitatea este proprie, 
naturală şi de nedespărţit, se foloseşte mai corect prefixul cu 
pentru că sugerează ideea de unire inseparabilă. însă acolo 
unde harul Duhului poate să vină, dar să şi dispară, pe bună 
dreptate se foloseşte verbul „a exista în" 22 . 



19. Cf. B. Bobrinskoy, „Liturgie et ecclesiologie trinitaire de Saint Basile", în 
Eucharisties d'Orient et d' Occident, II, Paris, 1970, îndeosebi p. 222-231; acelaşi 
articol în Verbum Caro 89 (1969), îndeosebi pp. 16-21. 

20. De Spiritu Sancto, XIX, 48; trad. rom. cit. p. 63. 

21. Ibid., XXII, 53; trad. rom. p. 68. 

22. Ibid., XXVI, 63; trad. rom. cit. p. 78. 

Astfel justifică Sfântul Vasile adoptarea noii formule „Slavă 
Tatălui cu Fiul şi cu Sfântul Duh". Amândouă formulele sunt 
legitime, aminteşte el în permanentă, dar una („în") arată ceea 
ce este în noi, iar cealaltă („cu") arată comuniunea şi cinstirea 
Sa împreună cu Dumnezeu. „Astfel, aducem slavă lui Dum- 
nezeu "în Duhul" şi „împreună cu Duhul" 23 Şi, în sfârşit, arată 
că a spune „Slavă Tatălui cu Fiul şi cu Sfântul Duh" este acelaşi 
lucru cu a spune „Slavă Tatălui şi Fiului şi Sfântului Duh". După 
Sfântul Vasile, noua doxologie va deveni la rândul său tradi- 
ţională şi va înlocui în Răsărit doxologia numită „iconomică". 

Uneori, parcă te încearcă o oarecare nostalgie după ve- 
chea formulă, care scotea mai bine în relief dinamismul lăun- 
tric şi personal al Treimii în lucrarea mântuirii, la care fiecare 
Persoană cooperează după modul care îi este propriu. Dar doxo- 
logia aşa-zis „egalitară" subliniază mai bine, în faţa ereziei 
ariene, egalitatea de cinstire şi de fire a persoanelor Treimii şi ne 
introduce într-o adevărată mistică şi evlavie treimică, unul din 
principalii artizani ai acesteia fiind Sfântul Qrigorie de Nazianz. 

Urmările iconomiei Sfântului Vasile 

Suntem acum în măsură să judecăm în ansamblu icono- 
mia doctrinală a Sfântului Vasile, atât de criticată şi din dreap- 
ta şi din stânga. Desigur, Sfântul Vasile evită alăturarea terme- 
nilor „Dumnezeu" şi „de-o-fiintă" când vorbeşte despre Duhul 
Sfânt. Şi acest lucru i se va reproşa cu asprime. Prietenul său 
Qrigorie de Mazianz nu va mai ezita să-L mărturisească pe Duhul 
Sfânt ca Dumnezeu 24 . „Cât timp vom mai ascunde lumina 
sub obroc şi vom refuza celorlalţi deplina cunoaştere a dum- 
nezeirii Sfântului Duh?" 25 . în a 5-a sa Cuvântare teologică 26 , el 



23. Ibid., XXVII, 68; trad. rom. cit. p. 77-78. 

24. De ex. Cuv. XXXI, 8, 10; Cuv. XL (Pentec), 6. 

25. Cuv. XII,6. 

26. Cuv. XXXI, 10; Sfântul Qrigorie de Nazianz, Ce/e cinci cuvântări teolo- 
gice, trad. rom. Pr. Prof. D. Stâniloae, Ed. Anastasia, 1993, p. 99. 

afirmă limpede că Duhul Sfânt este Dumnezeu şi că este 
deofiintă cu El. Dar, în cel puţin două locuri din scrierile sale, 
justifică prudenţa Sfântului Yasile. 

1 . în aceeaşi Cuvântare teologică despre Sfântul Duh, a 5-a, 
Sfântul Qrigorie dezvoltă o întreagă filosofie creştină a istoriei 
şi a etapelor progresive ale Revelaţiei treimice. Această Reve- 
laţie nu s-a încheiat cu noul Testament, căci dacă acesta „ne-a 
arătat pe Fiul, ne-a făcut doar să străvedem dumnezeirea Du- 
hului. Dar acum 27 , adaugă Sfântul Qrigorie, Duhul e introdus 
în cetate, făcându-ne mai clară arătarea Lui" 28 . Sfântul Qrigorie 
este pe deplin conştient de solemnitatea momentului pe care 
îl trăieşte; el vesteşte cu mare bucurie această plinire a Reve- 
laţiei Treimii, amintind totuşi că aceasta trebuie să fie împăr- 
tăşită treptat, pentru a nu orbi „privirea încă prea slabă cu 
lumina solară" 29 . 

2. Celălalt text al Sfântului Qrigorie este extras din Cuvân- 
tarea funebră la moartea Sfântului Vasile, rostită la Cezareea, 
la 1 ianuarie 382. Sfântul Qrigorie, cântăreţul Treimii, justifică 
aici, şi laudă chiar, rezerva Sfântului Vasile: „Ereticii pândeau 
orice cuvânt spus pe faţă despre dumnezeirea Duhului... Voiau 
să-1 alunge pe Vasile din cetate şi să se facă ei stăpânii Bise- 
ricii, însă, prin numeroase texte din Scriptură şi prin logica de 
nezdruncinat a raţionamentului său, el îşi reducea la tăcere 
adversarii, care nu-i puteau ţine piept. Vasile amâna folosirea 
cuvintelor directe, aşteptând momentul, şi ruga pe Duhul şi 
pe adevăraţii săi apărători să nu se mâhnească de prudenţa sa". 
„Dar - dezvăluie Qrigorie o trăsătură specifică a delicateţii prie- 
tenului său - dacă cineva ar binevoi să mă recunoască drept con- 
fident al gândurilor sale, i-aş dezvălui ceea ce poate unii ştiu 

27. Adică în timpul Bisericii şi de asemenea, după părerea mea, în acel 
sfârşit agitat al secolului al IV-lea. 

28. Cuv. XXXI, 26; trad. rom. cit. p.l 12. 

29. Cuv. XXXI, 26; trad. rom. cit. p. 112. 

deja. Când, din cauza vitregiei vremurilor şi-a impus prudenta, 
îmi lăsa totodată libertatea (de cuvânt) mie, pe care nimeni nu 
m-ar fi condamnat, nici exilat din patria mea, dat fiind renumele 
meu, astfel încât propovăduirea noastră comună să fie puternic 
exprimată prin prudenta lui şi prin îndrăzneala mea" 30 . 

Un profund simţământ personal îmi spune că atitudinea 
Sfântului Vasile nu se poate explica prin simpla prudenţă pasto- 
rală. Geniul său teologic şi nu mai puţin tactul său duhovni- 
cesc l-au făcut să găsească cuvintele potrivite pentru a vorbi 
de dumnezeirea Duhului, evitând să şocheze nu pe adversarii 
săi, ci pe cei timoraţi şi pe cei şovăielnici, şi situând taina Sfân- 
tului Duh în cadrul unic şi personal al lucrării Sale sfinţitoare, 
în mişcarea însăşi de adorare al cărei izvor şi putere este 
Duhul însuşi. în deplină coerenţă cu ansamblul operei sale 
treimice şi cu strădania de a stabili caracteristicile proprii ipos- 
tasurilor dumnezeieşti, Sfântul Vasile a găsit, pentru a vorbi 
de Duhul Sfânt, cuvintele potrivite, limbajul care îi este pro- 
priu. Evitând deofiinţimea (identitatea de fiinţă), Sfântul Vasile 
afirmă egalitatea de cinstire (isotimia) şi deci de slăvire care 
se cuvine Duhului. De la bun început, el se situează în limba- 
jul liturgic, cel al evlaviei şi cel al trăirii duhovniceşti. Evitând 
termenii ontologici proveniţi din filosofie, cum ar fi „deofiin- 
ţimea" (pe care o va folosi prietenul său Qrigorie), el îşi va 
alcătui un limbaj propriu exprimând sensul însuşi al evlaviei 
ecleziale faţă de Duhul, Cel care inspiră slăvirea şi Care este 
El însuşi termen al închinării treimice adusă de făptură. Trebuie 
remarcat că Sinodul de la Constantinopol, din 381, care va 
reabilita definitiv dogma Sfântului Duh, va reţine termenii inspi- 
raţi de către Sfântul Vasile: „Cred întru Duhul Sfânt, Domnul de 
Viaţă Făcătorul, Care din Tatăl purcede, Cel ce împreună cu 
Tatăl şi cu Fiul este închinat şi slăvit Care a grăit prin prooroci". 

30. Cuv. XLIII. 



SFÂNTUL VASILE CEL MARE 225 

A iscat multă nedumerire reţinerea Sinodului de la Con- 
stantinopol, al cărui Simbol nu spune explicit că Duhul Sfânt 
este Dumnezeu şi deofiintă, spre deosebire de Sinodul de la 
Niceea, care afirma ambii termeni în legătură cu Cuvântul. Ne 
putem gândi că, după moartea Sfântului Vasile, Biserica a 
recunoscut în scrierile sale nu numai o atitudine de prudentă 
doctrinală sau de politică bisericească de circumstanţă, ci şi 
un remarcabil simt al certitudinii teologice, pe care-1 omagiază 
doi ani după moartea Sfântului, când dreapta credinţă avea să 
triumfe. Mai mult decât atât, consider că, asemenea Sfântului 
Maxim Mărturisitorul, a cărui operă teologică şi mărturisire 
aproape martirică au pregătit triumful Ortodoxiei la al Vl-lea 
Sinod Ecumenic din 681, asemenea Sfântului Ioan Damas- 
chinul, a cărui luptă teologică în apărarea sfintelor icoane a 
precedat al VH-lea Sinod Ecumenic de la riiceea, din 787, tot 
aşa strădania teologică şi eclezială a episcopului Cezareii au 
asigurat temeiurile proclamării dumnezeirii Sfântului Duh la 
Sinodul de la Constantinopol din 38 1 . 

Bilanţul operei 

Câteva cuvinte acum despre bilanţul şi consecinţele ecle- 
ziale ale operei pnevmatologice a Sfântului Vasile. Acestea sunt 
uriaşe şi de durată, definitive chiar. De acum înainte, teologia 
Sfântului Duh dobândeşte un nou statut eclezial. Pornind de 
la Scriptură şi de la tradiţia liturgică, Sfântul Vasile justifică 
slăvirea Duhului în Biserică. Acesta nu mai este doar locul 
adorării Tatălui şi Fiului, ci ţintă a adorării, împreună cu Tatăl 
şi cu Fiul. nu mai este doar locul sfinţirii făpturii de către Tatăl 
şi Fiul, ci persoană dumnezeiască, ipostas treimic neschim- 
babil şi desăvârşit, care conlucrează la mântuire, la sfinţire, la 
îndumnezeire în deplină egalitate cu Tatăl şi cu Fiul. 

Avem de-a face cu o adevărată depăşire a subordinationis- 
mului pnevmatologic al lui Origen, a arianismului, a primejdiei 
reale de a subordona şi de a subjuga pe Duhul Tatălui şi Fiului. 

Astfel, se elaborează o evlavie cu adevărat treimică, cu ru- 
găciuni adresate Sfântului Duh. Sunt profund convins de origi- 
nea capadociană a imnului cincizecimic „împărate ceresc" 
ale cărui asemănări terminologice cu Tratatul despre Sfântul 
Duh, îndeosebi capitolul 19, sunt remarcabile. 

în încheiere, aş enumera doar domeniile vieţii bisericeşti 
în care conştiinţa despre Duhul Sfânt capătă noi contururi, nu 
caut să afirm o relaţie liniară, de la cauză la efect, a acestor 
domenii cu conflictul arian şi pnevmatomah, dar coincidenţa 
mi se pare demnă de reţinut: 

1 . Cincizecimea. Tot în această epocă, perioada pascală 
se diferenţiază de sărbătorirea Cincizecimii, care nu mai 
este doar ultima zi a marii perioade penticostale de celebrare 
globală a tainelor lui Hristos (învierea, Apariţiile după în- 
viere, înălţarea, aşteptarea Parusiei). Sub influenţa cultului 
local de la Ierusalim, se răspândeşte şi se statorniceşte în 
întreaga creştinătate praznicul sărbătorii înălţării. începând 
de atunci, Cincizecimea dobândeşte un conţinut mai exclu- 
siv şi explicit, cel de pomenire a Pogorârii Sfântului Duh, 
fixându-i-se, totodată, odovania şi propriul otpust. Există 
deci, după părerea mea, un paralelism cert între evoluţia 
cincizecimii pascale şi locul global pe care îl ocupă Duhul, 
pe de o parte, şi evoluţia doxologiilor şi a evlaviei treimice, 
pe de altă parte. în ambele cazuri, Duhul Sfânt, puterea 
însăşi a învierii Domnului (cf. Fapte 2, 4; 4, 8; 5, 32 etc. 
Rom. 1, 4; 8, 11: I Cor. 12, 3) şi a doxologiei ecleziale, 
devine termenul şi obiectul praznicului. 

2. Mirungerea. în cuvântarea pe care am ţinut-o la Insti- 
tutul Saint Serge, la şedinţa solemnă din 1 968, cu privire la 
Treime şi Botez în tradiţia siriană, aminteam că în tradiţia siri- 
ană primară şi probabil şi în Capadocia, până la sfârşitul seco- 
lului al IV-lea, ordinea riturilor de iniţiere baptismală era: unt- 
delemnul, apa şi pâinea, adică ungerea dinainte de botez, 

afundarea şi Euharistia. în Catehezele sale baptismale recent 
descoperite la Athos, Sfântul loan Gură de Aur trece sub tăcere 
mirungerea care urmează botezului. Cercetările recente, înde- 
osebi cele ale lui Dom Bernard Botte, caută să demonstreze 
că mirungerea şi-a dobândit o semnificaţie proprie în contex- 
tul revenirii ereticilor la Ortodoxie, generalizându-se apoi în 
practica liturgică a botezului 31 . 

în ritualul şi cateheza sacramentală primară, ansamblul ri- 
turilor de iniţiere aveau o rezonantă pnevmatologică, Duhul 
Sfânt lucrând nu numai în evenimentul hotărâtor al botezului 
treimic, ci şi în pregătirea catehumenală simbolizată prin un- 
gere. Teologia primară şi apoi cea bizantină a Euharistiei este 
profund marcată de dimensiunea sa pnevmatologică. Stabi- 
lirea definitivă, în secolul al IV-lea, a unui rit sacramental pro- 
priu Sfântului Duh, semnificând plenitudinea şi actualitatea 
darului cincizecimic al Duhului („Pecetea darului Sfântului Duh"), 
este legată, desigur, de o conştientizare crescândă a prezentei şi 
lucrării Sfântului Duh în taine şi în viata credincioşilor. 

3. Euharistia. Al treilea domeniu în care progresul teologic 
îşi are impactul în cultul creştin este taina Euharistiei. Şi aici, 
Biserica, şi îndeosebi Ortodoxia bizantină, devine conştientă 
în mod mai clar de lucrarea sfinţitoare a Duhului Sfânt în taina 
euharistică. Rugăciunile epiclezei, tradiţionale până atunci, 
dobândesc mai mult relief în Răsărit, în timp ce în Apus se 
estompează, în favoarea unei doctrine a sfinţirii darurilor prin 
cuvintele de instituire, încă de la Fericitul Augustin (accedit 
verbum ad elementum et fit sacramentum) 32 . 



31. Dom B. Botte, „L'onction baptismale dans l'ancien Patriarcat 
d'Antioche", în Melanges Lercaro, 1967. 

32. Cf. B. Bobrinskoy, „S. Augustin et l'Eucharistie", în Parole et Pain, 52 
(1972), p. 347; „L'Esprit du Christ dans Ies Sacrements chez Jean Chrysostome 
et Augustin", în Jean Chrysostome et Augustin (Colocviul de la Chantilly, 1974), 
Paris, 1975, p.247-75, îndeosebi pp. 261-272. 



228 ÎMPĂRTĂŞIREA SFÂNTULUI DUH 

Pe de altă parte, Biserica Răsăriteană nu va pierde niciodată 
din vedere, de la Sfântul Efrem la Nicolae Cabasila, legătura vie 
dintre comuniunea euharistică şi Cincizecimea apostolică, actua- 
lizată în Euharistie, o Cincizecime perpetuă) 33 . 

Aş încheia cu aceste puncte de convergentă, care con- 
firmă că scurtul episcopat al Sfântului Vasile cel Mare a fost 
de o densitate şi de o rodnicie duhovnicească şi teologică cu 
totul excepţionale, aflându-se totodată în miezul unei perioa- 
de unice din istoria Bisericii. Sfântul Qrigorie de Hazianz, pri- 
etenul său, „Teologul", a avut curajul să asemene, şi nu fără 
dreptate, această perioadă plină de har cu etapele hotărâtoare 
ale Revelaţiei treimice din cele două Legăminte: „Vechiul Tes- 
tament propovăduia pe fată pe Tatăl, iar pe Fiul, mai învăluit, 
noul Testament ne-a arătat pe Fiul şi ne-a făcut să întrevedem 
dumnezeirea Duhului. Acum, Duhul e introdus în cetate, fă- 
cându-ne mai clară arătarea Lui" 34 . 

Acest acum al Sfântului Qrigorie are o adâncă rezonantă 
şi actualitate. Desigur, contrazice concepţiile noastre teologice 
tradiţionale despre încheierea Revelaţiei în timpurile aposto- 
lice şi ne reaminteşte, chiar dacă spre neplăcerea nostalgicilor 
trecutului, libertatea şi noutatea Duhului în inima sfinţilor, 
adică în locul prin excelentă unde Acesta sălăşluieşte. He 
aminteşte totodată că acest impact cu Duhul este întotdeau- 
na hotărâtor şi ireversibil pentru Biserică. 



33. Potrivit Sfântului Efrem, care parafrazează instituirea euharistică, lisus „a 
numit pâinea Trupul Sâu cel viu şi a umplut-o de El însuşi şi de Duhul. Luaţi, 
mâncaţi cu credinţa, fără a vâ îndoi câ acesta este Trupul Meu, şi că cel care îl 
mănâncă cu credinţă, mănâncă astfel focul şi Duhul" {Sermon sur la Semaine 
Sainte, ed. Lamy, Malines, 1882, p. 415). De asemenea, pentru M. Cabasila, „o dată 
pogorât. Sfântul Duh nu ne-a părăsit după aceea... Acest Duh este Cel care sfinţeşte 
tainele* {Explication de la divine Liturgic SC 4 bis, Paris 1967, p. 228-29). 

34. Cuv. XXX, 26. 

LITURGHIE ŞI ECLEZIOLOQIE TTOflTARĂ 
LA SFÂNTUL VASILE 1 



inTRODUCERE 

ANAFORALE VASILIENE ŞI SCRIERI 
ALE SFÂT1TULUI VASILE 

în cadrul acestei munci colective asupra pnevmatologiei 
Sfântului Vasile al Cezareii, în multiplele ei componente, apor- 
tul meu personal este de a propune câteva reflecţii privind 
teologia euharistică a episcopului Cezareii, atât ca sursă tradi- 
ţională, insuficient cercetată, a pnevmatologiei sale, cât şi ca 
loc fundamental al experienţei duhovniceşti şi al inspiraţiei 
sale teologice. Dacă, pe de o parte, abordarea gândirii reli- 
gioase a Sfântului Vasile trebuie să tină seama de liturghiile 
euharistice care în mod tradiţional îi poartă numele şi-i reven- 
dică paternitatea, pe de altă parte, o evaluare critică a auten- 
ticităţii acestora şi a contribuţiei originale a Sfântului Vasile se 
dovedeşte extrem de anevoioasă; este o problemă în care nu 
s-a făcut pe deplin lumină, deşi există unele studii în acest 
sens, parţiale însă şi încă incomplete. 

în 1931, Dom Hieronymus Engberding 2 considera că poate 
demonstra că anaforaua bizantină a Sfântului Vasile se alcă- 



1. Text pregătit pentru Grupul de studii patristice al Comisiei Credinţă şi 
Constituţie a CEB şi citit la Hamburg, la 29 iulie 1965. 

2. Das Eucharistiche Hochgebet der Basileiosliturgie, Munster i. W., 1931 . 

tuise pornind de la o anafora grecească mai veche şi mai re- 
strânsă, probabil de origine capadociană. Din păcate, aceasta 
nu era cunoscută în versiunea grecească originală decât prin 
intermediul unor manuscrise târzii, din secolul al XlV-lea, 
defectuoase (de ex. ms. Paris, graec. 325 3 ) sau fragmentare 
(fragmentele de la Cairo 4 ). Textele-martor copte pentru ana- 
foraua vasiliană primară sunt numeroase, deşi prea puţin stu- 
diate în versiunile bohairică (după secolul al IX-lea) şi arabă. 
Acestea poartă toate pecetea unor adaosuri ulterioare şi, îna- 
inte de a putea fi folosite, necesită un studiu critic. Aceeaşi 
observaţie este valabilă şi pentru versiunea etiopiana, publi- 
cată de S. Euringer 5 pornind de la patru manuscrise din seco- 
lele al XVII-lea şi al XlX-lea. 

Versiunea coptă cea mai veche, şi probabil cea mai fidelă, 
este reprezentată de fragmente de anafora în dialectul sahidic 
(copta primară). Pe lângă diferite fragmente foarte deteriorate, 
aparţinând fondului de la British Museum, de la Cairo şi de la 
Biblioteca Vaticanului, un fragment foarte important din seco- 
lele al VH-lea sau al VIH-lea a fost descoperit de J. Doresse în 
fondul copt al Universităţii din Louvain şi publicat în colabo- 
rare cu Dom E. Lanne 6 . Examinarea comparativă a unei părţi 
din acest text cu anaforaua bizantină a Sfântului Vasile de 
către Dom Bernard Capelle (din păcate, studiul său s-a limitat 
la prima parte a anaforalei, până la instituire) confirmă depen- 
denţa directă a acesteia de respectivul text. Prin urmare, acest 
text trebuie să fie anterior morţii Sfântului Vasile, datând 
probabil de la începutul secolului al IV-lea 7 . 



3. Editat de E. Renaudotîn Uturgiarum Orientalium Collectio, Paris, 1716, t.I. 

4. Publicate de H. Q. Evelyn White în New Coptic Texts, Mew-York, 1926. 

5. „Die Aethiopische Anaphora des Heiligen Basilius", în Orientalia 
Christiana Periodica, t 36, nr. 98, nov. 1 934, 91 p. 

6. J. Doresse şi Dom E. Lanne, Un temoin archaique de la liturgie copte de 
St. Basile; în anexă: Dom B. Capelle, Les liturgies basiliennes et St. Basile, 
Louvain, 1960, 74 p. 

7. Cf. Doresse şi Lanne, op. cit., p.44. 

Mult timp s-a crezut după Produs al Constantinopolului 8 
(decedat în 446), că Sfântul Vasile prescurtase o anafora mai 
prolixă, urmând astfel o lege generală de scurtare progresivă 
a riturilor şi formulelor, iniţial mai dezvoltate în epoca pri- 
mară 9 . Dar, la capătul magistralului său studiu despre dife- 
ritele grupe de liturghii vasiliene 10 , Dom Engberding conchidea: 
„Cât priveşte liturghia vasiliană , evoluţia nu s-a făcut de la 
amplu la restrâns, ci de la restrâns şi simplu la o dezvoltare 
doctrinală energică". în zilele noastre, pare general acceptat 11 
că „formulele evhologice nu tind niciodată să se restrângă, ci 
să se lungească" 12 . 

După 1 93 1 şi după publicarea versiunii copte a anaforalei 
alexandrine a Sfântului Vasile, Dom Engberding a revenit asu- 
pra concluziilor studiului său din 1931, pe care, începând din 
1942, le-a considerat discutabile (Dom Capelle, p. 48). Mai 
ales, studiul său comparativ asupra Intercesiunii în anaforalele 
răsăritene îl face să încline a distinge, în liturghia bizantină a 
Sfântului Vasile, între: izvoarele vechi (Urbasileios), corectu- 
rile Sfântului Vasile şi adăugirile ulterioare 13 . 



8. PQ 65,849. 

9. De ex. H. Lietzmann, în Messe und tierrenmahl, p. 133; sau A. 
Baumstark, în Theologie und Glaube, 1910, p. 353; 1913, p.299-313. 

10. H. Engberding, op. cit, p.76. 

11. în pofida părerii contrare a lui P. Trembelas, în Ceie trei liturghii (gr.), 
Atena, 1935, p. 173-1 79. 

12. Th. Schermann, Bibliothek der Kirchenvăter, t 5, 1912, p. 20. Majori- 
tatea liturgiştilor moderni s-au raliat opiniei lui Engberding: Dom Capelle, op. cit, 
p. 47-48; J. A. Jungmann, Missarum Solemnia, t. I, Paris 1951, p. 38 ş.u.; Mgr. Q. 
Khouri-Sarkis, „L'origine syrienne de l'anaphore chrysostomienne," în V Orient 
Syrien, t Vil, 1962, p. 3-20; N. Uspensky, „Rugăciunile euharistice ale Sf. Vasile 
cel Mare şi ale Sf. Ioan Gură de Aur", în Opere teologice (în rusă), t. II, Moscova, 

1961, p. 65-76; şi A. Baumstark, Liturgie comparee, Chevetogne, 1953, p. 18-26. 
13. „Das anaphorische Furbittgebet der byzantinischen Chrysosto- 

musliturgie", în Oriens Christianus, Bd. 45, aug. 1961, p. 20-29; B. 46, sept. 

1962, p. 33-61. „Das anaphorische Furbittgebet der Basiliusliturgie", în Oriens 
Christianus, Bd. 47, sept. 1963, p. 16-52. 

Las de-o parte problema originii anaforalei alexandrine a 
Sfântului Yasile. Dom Lanne şi Dom Capelle văd aici o anafora 
probabil capadociană, pe care Sfântul Vasile a folosit-o înainte 
de a o îmbogăţi. Ne-am putea întreba dacă titlul de „anaforaua 
Sfântului Vasile" nu arată cumva o parte de creaţie a Sfântului 
Vasile însuşi. Şi totuşi, folosirea de către Sfântul Vasile a aces- 
tei anaforale mi se pare o explicaţie suficientă a titlului pe care-1 
poartă. De aceeaşi părere este şi Dom Engberding, care vede în 
ea Liturghia din Cezareea; aceasta, asemenea liturghiei egip- 
tene a Sfântului Marcu sau a liturghiei palestiniene a Sfântului 
Iacov, şi-a luat numele de la episcopul mai renumit care a 
folosit-o sau de la întemeietorul Bisericii locale 14 . 

Descoperirea şi publicarea fragmentului copt de la Lou- 
vain, analiza textului (de Dom Lanne) şi a teologiei sale (de 
Dom Capelle) confirmă, măcar parţial, concluziile propuse de 
Dom Engberding în ceea ce priveşte contribuţia personală a 
Sfântului Vasile la redactarea extinsă a liturghiei care-i poartă 
numele şi care ne este cunoscută din versiunile bizantine 
(greacă, slavă, armeană, georgiană, arabă şi siriacă). Această 
contribuţie personală este considerabilă în Partea pregătitoare 
şi în cea de după Sanctus. „Teologia acestor dezvoltări, scria 
în studiul său Dom Capelle, este de o bogăţie impresionantă 
şi de o deosebită vigoare" 15 , nu numai că este de o omogeni- 
tate teologică şi literară remarcabilă, dar şi asemănările ter- 
minologice ale acestor dezvoltări cu scrierile Sfântului Vasile 
sunt frecvente şi de netăgăduit. 

Studiul comparat al lui Dom Capelle s-a limitat, din păcate, 
după modelul celui al lui Dom Engberding, la partea anafo- 
ralei anterioară sfinţirii, până la cuvintele: „Că vrând să mear- 
gă la cea de voie şi pururea pomenită moarte a Sa, în noaptea 
în care S-a dat pe Sine însuşi pentru viaţa lumii...". 



14. Dom Engberding, op. cit., p. 85-86. 

15. Dom Capelle, op. cit., p.47 

Am continuat acest studiu, pe contul nostru, până la epi- 
cleză şi la începutul lungii şi amplei rugăciuni de mijlocire a 
Sfântului Vasile. Compararea anaforalei vasiliene bizantine cu 
ansamblul scrierilor Sfântului Vasile, îndeosebi cu Tratatul des- 
pre Sfântul Duh, precum şi cu o parte din Scrisori, ne permite 
să avansăm o serie de remarci cu privire la doctrina sa litur- 
gică şi ecleziologia sa, strâns legate una de alta. Să subliniem 
interesul deosebit pe care-1 prezintă Tratatul despre Sfântul 
Duh, care ne oferă un cadru teologic coerent. Compararea 
acestui tratat cu liturghia bizantină a Sfântului Vasile 16 ne per- 
mite să-i situăm scrierile în contextul lor teologic autentic şi 
organic 17 . 

Nu vom relua în toate amănuntele comparaţiile stabilite 
cu o mare erudiţie de Dom Capelle, dar vom retine elemen- 
tele utile expunerii noastre, urmând planul teologic al anafo- 
ralei bizantine a Sfântului Vasile: 

I. Teologia trinitară a părţii pregătitoare. 

II. Hristologia conţinută în cântarea „Sfânt, Sfânt, Sfânt", 
în cele de după aceasta şi în cuvintele de instituire. 

III. Pnevmatologia epiclezei. 

a) Remarci privind folosirea de către Sfântul Vasile a con- 
ceptului de anadeixis şi a „antitipurilor". 

b) Pnevmatologia euharistică. 

c) împărtăşirea Sfântului Duh. 

IV. Ecleziologia mijlocirii. 

a) Structura. 

b) Unitatea Bisericii în Sfântul Duh. 



16. Textul grecesc este cel al ediţiei lui F. E. Brightman, Liturgies Eastem 
and Western, t L, Oxford, 1896, p. 326 ş.u. 

17. La sfârşitul acestui volum, în anexă, sunt reproduse unele pasaje 
deosebit de interesante din Tratatul despre Sfântul Duh, urmate de textul 
anaforalei Sfântului Vasile. 

A 
TEOLOGIA TRINITARĂ A PĂRŢII PREGĂTITOARE 

Teologia trinitară a părţii pregătitoare din recenzia bizan- 
tină extinsă a anaforalei vasiliene (indicată în continuare cu 
iniţialele VB) este considerabil mai dezvoltată decât cea din 
anaforaua alexandrină restrânsă (indicată VA). 

Tatăl 

Mu numai că anaforaua din VB este adresată Tatălui, res- 
pectând prin aceasta o lege aproape universală a rugăciunii 
liturgice a Bisericii primare, dar redactorul ei capadocian se şi 
înflăcărează slăvind măreţia dumnezeiască: „Stăpâne, Doamne 
Dumnezeule, Părinte atottiitorule închinat... Cine este în stare 
să grăiască puterile Tale, să facă auzite toate laudele Tale sau 
să spună toate minunile Tale, în toată vremea? Stăpâne al 
tuturor, Doamne al cerului şi al pământului şi a toată făptura 
cea văzută şi cea nevăzută, Cel ce şezi pe scaunul slavei şi 
priveşti adâncurile, Cel ce eşti fără de început, nevăzut, nea- 
juns, necuprins, neschimbat" 18 . Partea pregătitoare din VB, 
deja amplificată fată de textul egiptean, dovedeşte caracterul 
mai vădit „epicletic" al rugăciunii „smeritei făpturi" în fata 
măreţiei şi transcendentei Tatălui. în acest mare elan al cele- 
brării euharistice se săvârşeşte şi „doxologia" în Duhul, „jertfa 
laudei" de care vorbeşte Sfântul Vasile în Tratatul despre 
Sfântul Duh, unde aminteşte că această doxologie este îna- 
inte de toate o „mărturie a slăbiciunilor noastre" 19 . 



18. Aceşti termeni ai teologiei apofatice se regăsesc în prefaţa anaforalei 
bizantine a Sfântului loan Gură de Aur şi sunt reluaţi cuvânt cu cuvânt în 
Cuvântarea sa Despre incomprehensibilitatea lui Dumnezeu, împotriva anomeilor 
(Cuv. III, PQ 48,720 A, SC 28, Paris 1951, p. 166-167). 

19. Cap. 26, PQ 32, 184C; trad. fr. SC 17 bis, p. 475.; trad. rom. PSB voi. 
12, p. 78. 



LITURGHIE ŞI ECLEZIOLOQIE TRIMITARĂ 235 

nui 

Fiul, pe care VA nu-L menţiona decât în treacăt („Tatăl 
Domnului şi Mântuitorului nostru lisus Hristos"), este descris 
de către VB cu o excepţională bogăţie doctrinară. Dom Ca- 
pelle a atras atenţia asupra împrumuturilor literare pe care 
Partea pregătitoare din VB le-a făcut dintr-un pasaj hristologic 
al Sfântului Atanasie al Alexandriei 20 , explicându-le prin 
fidelitatea Sfântului Vasile faţă de ortodoxia atanasiană 21 . 
Este vorba de o serie de termeni proprii teologiei Cuvântului 
la Sfântul Atanasie, îndeosebi expresia rară sphragis isoty- 
pos (pecete de aceeaşi formă) pe care o regăsim atât în VB, 
cât şi într-un pasaj triadologic al capitolului euharistie prin 
excelenţă din Tratatul despre Sfântul Duh al Sfântului 
Vasile 22 . 

Alte texte din Tratat analizate de altfel de Dom Capelle, 
oferă şi ele asemănări de termeni şi de gândire cu VB în 
ceea ce priveşte teologia Cuvântului. Nu le vom relua aici. 
De altfel, nici nu ajung la exactitatea pasajului din Sfântul 
Atanasie 23 . 

Sfântul Duh 

Sfântul Duh nu este nici măcar menţionat în Partea 
pregătitoare din VA. în VB, dimpotrivă, întâlnim o descriere 
completă; această descriere este desigur de inspiraţie scrip- 
turistică, dar corecturile aduse citatelor biblice coincid în- 
tocmai cu citatele Sfântului Vasile din Tratatul despre Sfân- 
tul Duh: 



20. PQ 25, 217 BC 

21. Dom Capelle, op. cit, p. 50-52. 

22. Cap. 26, PQ 32, 185 BC, SC 17 bis, p. 477. 

23. PQ 32, 92A, 96B, 101 A, 104BD, 185C; SC 17 bis, p. 293, 303, 313, 
317-319, 477. 

Parte pregătitoare VB De Spiritu Sancto 



1 . arvuna vieţii 
viitoare 

2. pârga bunătăţilor 
celor veşnice 

3. puterea cea 

de viată făcătoare 



arvuna vieţii 24 
viitoare 

pârga bunătăţilor 
celor veşnice 28 

puterea cea 
de viată 
făcătoare 29 



Epistolele Sfântului 
Pavel 

arvuna Duhului 25 sau 
arvuna moştenirii 
noastre 26 

pârga Duhului 27 

puterea Duhului Sfânt 30 
sau Duhul de viată 
făcător 31 



4. în prefaţa de la VB, Sfântul Duh este numit „izvorul 
sfinţeniei, din Care toată făptura cea cuvântătoare şi înţele- 
gătoare întărită fiind. Ţie slujeşte şi Ţie pururea îţi înalţă cântare 
de laudă". Texte asemănătoare din Tratatul despre Sfântul Duh 
sau din Contra Eunomium se referă la sfinţenia pe care Duhul o 
posedă ca „un dat al firii Sale. El nu este sfinţit, ci sfinţitor" 32 . 

5. în sfârşit, observăm un paralelism izbitor între termenii 
hristologici şi pnevmatologici din Partea pregătitoare a VB, 
denotând o coerenţă doctrinală internă foarte fermă a redac- 
torului capadocian. Lista de mai jos ne stă dovadă: 



Cuvântul 

chipul bunătăţii Tale 
Care întru Sine Te arată pe 
Tine Tată 



Sfântul Duh 

pârga bunătăţilor celor veşnice 
darul înfierii 



24. Cap. 15, PQ 32, 129 C, trad. fr. SC 17 bis, p. 369.; trad. rom PSB 12, p. 50. 

25. II Cor. 1,22 şi 5,5. 

26. Efes.1,14. 

27. Rom. 8,23. 

28. Cap. 15, PQ 32, 132B; trad. fr. SC 17 bis, p. 371; trad. rom. PSB12, p. 51. 

29. Cap. 15, PQ 32,129D; trad. fr. SC 17 bis, p. 369; trad. rom. PSB 12, p. 50. 

30. Rom. 15,13. 

31. ICor. 15,43. 

32. De Spiritu Sancto, cap. 19, PQ 32, 156 B; trad. fr. SC 17 bis, p. 417; 
trad. rom. PSB 1 2, p. 63; cf. de asemenea PQ 32,108C, 1 36AB, SC 17 bis, p. 325- 
327, 377-379, 383; şi Contra Eunomium, cartea III, n.2. 

Dumnezeu adevărat Duhul adevărului 

Viaţă arvuna vieţii viitoare 

Sfinţire izvorul sfinţeniei 

Putere Puterea cea de viată făcătoare 

în capitolul 26 din Tratatul despre Sfântul Duh, Sfântul Va- 
sile formulează principiul iconomiei treimice, potrivit căruia 
Cuvântul poate fi văzut ca şi Chip al Tatălui prin luminarea 
Sfântului Duh, astfel încât închinarea Fiului este nedespărţită 
de închinarea Duhului: „Adorând pe Fiul adorăm pe Cel ce 
este Chipul lui Dumnezeu şi Tatăl; adorând pe Duhul, adorăm 
pe Cel ce arată în Sine divinitatea Domnului (...) Pentru că este 
imposibil să vadă cineva chipul lui Dumnezeu Cel nevăzut, fără 
iluminarea Duhului. Prin iluminarea Duhului, vedem strălucirea 
slavei lui Dumnezeu, adică pe Fiul, iar de la Fiul ne ridicăm cu 
mintea la Tatăl, a Cărui imagine şi pecete este Fiul" 33 . 

în prima sa Scrisoare către Serapion, Sfântul Atanasie 
amintea deja cu multă vigoare acest principiu al coresponden- 
ţei şi unităţii în Sfânta Treime, potrivit căruia Tatăl fiind izvorul 
vieţii, înţelepciunii, luminii, sfinţeniei, Fiul fiind viaţa, înţelep- 
ciunea, strălucirea etc, Duhul Sfânt este Cel prin care suntem 
iluminaţi, sfinţiţi etc. 34 . 

„Cuvântul şi Duhul, scrie Vladimir Lossky citându-1 pe Sfân- 
tul Qrigorie de ftazianz, două raze ale aceluiaşi soare sau, mai 
curând, doi noi sori 35 , sunt nedespărţiţi în lucrarea lor de arătare 
a Tatălui şi, cu toate acestea, deosebiţi în chip negrăit, ca două 
persoane purcezând din acelaşi Tată" 36 . „Pentru Sfântul Qrigorie 
de Mazianz, mai amintea Lossky, Tatăl este Cel Adevărat, Fiul 
este Adevărul, iar Sfântul Duh, Duhul Adevărului" (alethinos, 
aletheia, pneuma aletheias) 57 '. Potrivit Sfântului Qrigorie de Hyssa, 



33. Cap. 26, PQ 32, 185C; SC 17 bis, p. 477. 

34. I, 19-20, PQ 26, 573B-577A; SC 15, Paris, 1947, p 1 15-18. 

35. Orat, XXXI, 32, PQ 36,169B; SC 250, p. 339. 

36. Theologie mystique de l'Eglise d'Orient, Paris, 1944, p. 60. 

37. Orat, XXIII, 1 1, PQ 35,1 164A; SC 270, p. 302-303, Lossky, op.cit, p. 80. 

„izvorul Puterii este Tatăl, Puterea Tatălui este Fiul Duhul Puterii 
este Sfântul Duh" 38 . Sau, după formularea de neuitat a lui fîlaret 
al Moscovei: „Tatăl este Dragostea care răstigneşte, Fiul este 
Dragostea răstignită, Duhul, Dragostea biruitoare" 39 . 

Atributele-energii divine sunt astfel „revărsarea vieţii dum- 
nezeieşti al cărei izvor este Tatăl, pe care ne-o arată Fiul şi pe 
care Duhul ne-o împărtăşeşte" 40 . Tocmai această corespon- 
dentă treimică în iconomia mântuirii noastre se verifică în 
Partea pregătitoare a anaf oralei bizantine a Sfântului Vasile. 

Sfântul Duh, viata îngerilor 

Cinstirea Sfântului Duh ca izvor al sfinţeniei, „de care 
toată făptura cuvântătoare şi înţelegătoare întărită fiind, Ţie 
pururea îţi înalţă cântare de slăvire", introduce lauda înge- 
rească în logica internă a dezvoltării teologice din VB. Rolul 
Sfântului Duh în viaţa şi lauda îngerilor este în mai multe rân- 
duri afirmat în Tratatul despre Sfântul Duh* 1 . Tiu ne vom opri 
asupra acestui lucru decât pentru a preciza, în acord cu Dom 
Capelle, că ordinea cetelor îngereşti din VB este confirmată 
de Tratatul Sfântului Vasile despre Sfântul Duh* 2 , spre deose- 
bire de VA; se regăseşte, de asemenea, în aceeaşi ordine, în 
Catehezele baptismale ale Sfântului loan Gură de Aur 43 . în 
teologia îngerilor, Sfântul Vasile nu aduce nici o inovaţie faţă 
de VA, care atestă o concepţie, elaborată deja, a ordinelor 
cereşti, datând din vechime. 



38. De Spiritu Sancto, 13, PQ 45, 131 7A. Cf. V. Lossky, op. cit., p. 89. 

39. Citat de V. Lossky, op. cit., p. 82-83. 

40. V. Lossky, „Theologie Dogmatique", în Messager de VExarchat du 
patriarche russe en Europe Occidentale, nr. 46-47, Paris, 1964, p.101. 

41. De Spiritu Sancto, cap. IX şi XVI, PQ 32, 108C, 136 A, 137A-140B; SC 
17 bis, pp. 329, 377, 381-85; cf. Dom Capelle, op. cit, p. 54-56. 

42. Cap. XVI, PQ 32, 137C; SC 17 bis, p. 383. 

43. SC 50, p. 238. 

B 

HR1STOLOQIA COnjiriUTĂ în CÂT1TAREA 

„SFÂTÎT SFÂnT, SFÂnT", în CELE DE DUPĂ ACEASTA 

ŞI în CUYinTELE DE mSTlTUIRE 

Cântarea „Sfânt, Sfânt, Sfânt" ne conduce din capul locu- 
lui şi în mod tradiţional la iconomia creatoare proniatoare, 
apoi la taina mântuirii noastre împlinită de Cuvântul întrupat. 

Creaţie şi Pronie 

în timp ce VA se limita să amintească pe scurt că omul 
zidit şi pus de Dumnezeu în >,raiul desfătării" îi călcase porun- 
ca, amăgit fiind de diavol, că prin aceasta şi noi am căzut din 
viaţa veşnică şi am fost izgoniţi din rai, precum şi că Dum- 
nezeu nu S-a întors până în sfârşit de la noi, ci a continuat să 
vegheze asupra noastră, redactorul capadocian, în schimb, 
descrie pe larg neîncetata purtare de grijă a lui Dumnezeu: 
fără de măsură este măreţia sfinţeniei Sale... Ziditorul îi pregă- 
teşte omului o renaştere mântuitoare şi în multe chipuri a cer- 
cetat făptura Sa, întru îndurările milei Sale. Dom Capelle 44 ne 
propune o apropiere frapantă între această temă a grijii părin- 
teşti a lui Dumnezeu faţă de omul căzut, aşa cum este redată 
în VB, pe de o parte, pe de alta, în omilia Sfântului Vasile: 
„Dumnezeu nu este autorul relelor care ne lovesc"* 5 . 

întreaga valoare a Vechiului Testament ca neîncetată pe- 
dagogie a iubirii, rezumată de Sfântul Vasile în scrierile sale, 
se regăseşte în anaforaua VB, atât în ceea ce priveşte detali- 
ile, cât şi în convergenţa de ansamblu. Pedagogia Legii îşi află 
împlinirea în întruparea Cuvântului lui Dumnezeu, „la plinirea 
vremii". 



44. Op. cit., p.58. 

45. PQ 31, 329-354, îndeosebi 343-345. 

întrupare şi mântuire 

Istorisirea întrupării Cuvântului, culminând cu instituirea 
de la Cina cea de Taină, denotă o independenţă crescândă a 
VB faţă de VA, aşa cum a demonstrat-o pe deplin Dom Capelle 
în comentariul său comparativ la cele două anaforale 46 . în 
acelaşi timp, împrumuturile scripturistice sunt mai numeroa- 
se, alcătuind o amplă frescă doctrinară, ţesută din elemente 
pauline şi descriind întruparea Cuvântului Celui veşnic, sme- 
rirea Sa de bună voie pentru reînnoirea omului căzut şi corupt 
prin moarte. Lucrarea mântuitoare a Cuvântului întrupat este 
dezvoltată în contrast cu blestemul care apasă asupra omului 
păcătos. întâlnim aici şi o scurtă pomenire a sfinţirii de către 
Duhul Sfânt, asemănătoare celei din VB: „He-a sfinţit prin 
Duhul Sfânt". 

Pomenirea Patimilor 

Această parte hristologică a anaforalei conţine anumite 
expresii proprii teologiei sacramentale a Sfântului Vasile, care 
ar fi interesant de reţinut. 

„El ne-a lăsat "memorialul,, (hypomnemata) Patimilor 
Sale". Aceste hypomnemata se regăsesc în Regulile Mărfi 7 şi 
Tratatul despre Hexaimeron 48 ; sunt legate de taina mântuirii 
şi pregătesc marea enumerare a evenimentelor mântuirii noastre 
din „anamneză". 

Această anamneză sau „memorial" al evenimentelor mân- 
tuitoare coincide în anaforaua alexandrină cu cea din redac- 
tarea vasiliană. Nu ne vom opri aici asupra ei. Sfântul Vasile 
urmează îndeaproape textul anaforalei din vechime, intro- 
ducând doar un cuvânt sau două caracteristice teologiei sale 



46. Op. cit., p. 60-74. 

47. PQ 32, 972C; ed. Lebe, GR 20, Maredsous, 1969, p. 93. 

48. PQ 29, 77C, 188A; SC 26, pp. 242, 476. 

despre mântuire: „suferinţe mântuitoare, „cruce de viaţă dătă- 
toare", „îngroparea cea de trei zile", „şederea de-a dreapta lui 
Dumnezeu Tatăl", „slăvită şi înfricoşătoarea venire a doua". 

Expresia „patimă mântuitoare" (soterion pathos) sau, mai de- 
parte, în anamneză, „suferinţe mântuitoare" (soterion pathema- 
ton) apare în mai multe rânduri în Tratatul despre Sfântul Duh* 9 . 

C 
PriEVMATOLOGlA EP1CLEZEI 50 

Epicleza din YB este mult mai elaborată decât cea a omo- 
logului său alexandrin. Elementele acestuia din urmă sunt 
reluate în întregime de redactorul capadocian. în timp ce VA 
îl ruga pe scurt pe Dumnezeu pentru sfinţire („şi noi păcătoşii 
şi nevrednicii, îndrăznind, Ţie ne rugăm şi ne închinăm, cu 
bunăvoinţa bunătăţii Tale, să vină Duhul Tău cel Sfânt peste 
noi şi peste Darurile acestea ce sunt puse înainte şi să le 
binecuvânteze şi să le arate (anadeixaî) sfintele sfintelor")/ 
apoi trecea la roadele împărtăşaniei („sfinţirea sufletului şi a 
trupului, unirea într-un acelaşi trup şi duh, împreună cu toţi 
sfinţii") şi la mijlocirea pentru Biserică, VB introduce o lungă 
rugăciune. în această rugăciune este pomenită nevrednicia 
omului, îndeosebi a slujitorilor în faţa sfântului altar, unde 
sunt puse înainte „cele ce închipuiesc" (antitipurile) Sfântului 
Trup şi Sânge al lui Hristos, apoi urmează epicleza propriu- 
zisă, care o reia pe cea din VA, dar cu mai multă precizie în 
ceea ce priveşte prefacerea pâinii acesteia în „însuşi Cinstitul 



49. De Spiritu Sancto, XIV, şi XXX; PQ 32, 121C şi 213B; SC 17 bis, p. 357 
şi 525; cf. Dom Capelle, p. 72. 

50. Pentru epicleza, suntem mai puţin favorizaţi decât pentru celelalte păiţi ale 
anaforalei. într-adevăr, în mod paradoxal, nici un studiu comparativ de ansamblu al 
epiclezelor euharistice răsăritene nu a fost încă dus la bun sfârşit, după câte ştim. 

Trup al Domnului şi Dumnezeului şi Mântuitorului nostru Iisus 
Hristos, iar ceea ce este în potirul acesta, (în) însuşi Cinstitul 
Sânge al Domnului şi Dumnezeului şi Mântuitorului nostru 
Iisus Hristos, Care s-a vărsat pentru viata lumii". De abia atunci 
urmează evocarea împărtăşirii dintr-o pâine şi dintr-un potir (...) 
prin împărtăşirea Aceluiaşi Duh Sfânt... împreună cu toţi sfinţii. 

nevrednicia preoţiei 

Redactarea bizantină a epiclezei în forma sa amplă de- 
notă o conştiinţă „sacerdotală" mai elaborată fată de redac- 
tarea scurtă. în mai multe rânduri, în anaforaua propriu-zisă şi 
în rugăciunile din afara anaforalei din VB se manifestă senti- 
mentul de teamă ca nevrednicia slujitorilor Euharistiei să nu 
fie o piedică la pogorârea Sfântului Duh peste daruri şi peste 
popor. Iată câteva extrase din aceste rugăciuni: 

a) „Tu ne-ai învrednicit pe noi, smeriţii şi nevrednicii robii 
Tăi, să fim slujitori ai Sfântului Tău jertfelnic; Tu îndestulează-ne 
pe noi cu puterea Sfântului Tău Duh, spre slujba aceasta, ca 
fără de osândă, stând înaintea sfintei slavei Tale să-ţi aducem 
jertfă de laudă, că Tu eşti Cel ce lucrează toate întru toţi. Dă, 
Doamne, cu toate păcatele noastre (...), să fie bine primita jert- 
fa noastră înaintea Ta" (Rugăciunea întâia pentru credincioşi). 

b) „Tu eşti Cel ce ne-ai pus în slujba aceasta cu puterea 
Sfântului Tău Duh. Binevoieşte dar, Doamne, să fim slujitori ai 
Legii Tale celei noi şi săvârşitori ai sfintelor Tale Taine, primeş- 
te-ne pe noi care ne apropiem de sfântul Tău jertfelnic, după 
mulţimea milei Tale, ca să fim vrednici a-Ţi aduce această 
jertfă duhovnicească şi fără de sânge, pentru păcatele noastre 
şi pentru cele din neştiinţă ale poporului; pe care primind-o în 
sfântul şi cel mai presus de ceruri şi duhovnicescul Tău jert- 
felnic (...), trimite nouă harul Sfântului Tău Duh. Primeşte 
(slujba aceasta a noastră) precum ai primit darurile lui AbeL 

jertfele lui Noe, arderile de tot ale lui Avraam, preoţia lui 
Moise şi a lui Aaron şi cele de pace ale lui Samuel (figuri ale 
ministeriului preoţesc din Vechiul Legământ), primeşte şi din 
mâinile noastre, ale păcătoşilor, aceste Daruri" (Rugăciunea 
punerii-înainte). 

c) „Pentru aceasta, Stăpâne Preasfinte, şi noi, păcătoşii şi 
nevrednicii robii Tăi, care ne-am învrednicit a sluji sfântului 
Tău jertfelnic nu pentru dreptăţile noastre, că n-am făcut ceva 
bun pe pământ, ci pentru mila şi îndurările Tale, pe care le-ai 
vărsat cu prisosinţă peste noi, îndrăznind ne apropiem de 
sfântul Tău jertfelnic (...) Ţie ne rugăm" (epicleză). 

d) „Pomeneşte, Doamne, poporul ce stă înainte (...) şi-i mi- 
luieşte pe dânşii şi pe noi... Pomeneşte, Doamne, pe toţi epis- 
copii ortodocşi... şi a mea nevrednicie. Iartă-mi toată greşala 
cea de voie şi cea fără de voie şi să nu opreşti, pentru păca- 
tele mele, harul Sfântului Tău Duh, de la Darurile ce sunt puse 
înainte. Pomeneşte, Doamne, preotimea, cea întru Hristos dia- 
conime şi tot cinul preoţesc şi să nu laşi ruşinat pe nici unul 
dintre noi, cei ce stăm în jurul Sfântului Tău jertfelnic" (Rugă- 
ciunea de mijlocire de după epicleză). 

Acest sentiment de nevrednicie al slujitorului în faţa tainei 
euharistice constituie oare o profundă schimbare de menta- 
litate, în strânsă legătură cu noua poziţie teologică a Bisericii 
în lupta împotriva arianismului, aşa cum afirmă cu convingere 
Pr. Jungmann? 51 în orice caz, reprezintă un punct comun în 
mentalitatea Capadocienilor, dar mai cu seamă a Sfântului 
loan Qură de Aur, reieşind din scrierile lor, ca de pildă Regulile 
Mici ale Sfântului Vasile 52 sau omiliarul Sfântului loan Qură 
de Aur. 



51. J .A. Jungmann, Missarum Sollemnia, t. I, Paris, 1956, p. 65. 

52. PQ 31, 1 196C „Cu câtă teama... trebuie să primim Trupul şi Sângele lui 
Hristos". 

Există, desigur, o relaţie profundă între viziunea apofatică 
a tainei dumnezeieşti la Părinţii capadocieni sau la un loan 
Gură de Aur, în lupta lor împotriva anomeilor, şi sentimentul 
liturgic al aceleiaşi taine, împărtăşită în celebrarea Euharis- 
tiei. „Zgomotul acestei lupte, scria Jungmann, a răsunat până 
şi sub cupola altarului şi în înseşi formulele de rugăciune" 53 . 
Este neîndoielnic că renunţarea treptată la disciplina arcană 
a păstrării secretului, lege pe care o mai întâlnim încă la 
Sfântul Vasile 54 , a determinat, ca o reacţie la valul de conver- 
tiri şi la „secularizarea" erei constantiniene, apariţia tendinţei 
Bisericii de a apăra ceea ce constituia însăşi viata sa, taina 
euharistică. 

Punere înainte sau sfinţire? 

în anaforaua bizantină a Sfântului Vasile, întâlnim în trei 
rânduri verbul anadeiknymi, folosit de fiecare dată într-un 
sens diferit, dar foarte precis, ceea ce ne face să ne oprim 
asupra lui cu toată atenţia. 

Mai întâi, verbul este folosit în legătură cu pâinea pe care 
Iisus a luat-o „în sfintele şi preacuratele Sale mâini" şi pe care 
a arătat-o (anadeixas) lui Dumnezeu Tatăl. Cuvântul este inclus 
în relatarea Instituirii într-o serie de verbe în context sfintitor 
specific: „mulţumind, binecuvântând, sfinţind". Acest context 
se regăseşte literalmente în epicleză. 

Aici, săvârşitorul pune înainte „cele ce închipuiesc Sfântul 
Trup şi Sânge al Hristosului Tău" şi se roagă să vină Duhul 
Sfânt „peste noi şi peste Darurile acestea ce sunt puse înainte 
şi să le binecuvânteze pe dânsele şi să le sfinţească şi să le 
arate (anadeixai) (...) pâinea aceasta, însuşi Cinstitul Trup al 
Domnului şi Dumnezeului şi Mântuitorului nostru Iisus Hristos", 



53. Op. cit, p.66. 

54. De Spiritu Sancto, XXVII; PQ 32, 188A-193A; SC 17 bis, p. 479-489. 

iar potirul, „însuşi Cinstitul Sânge al Domnului şi Dumnezeului 
şi Mântuitorului nostru Iisus Hristos, Care s-a vărsat pentru 
viata lumii". 

La sfârşitul rugăciunii euharistice, când preotul se roagă pen- 
tru pacea Bisericii, prin puterea Sfântului Duh, acelaşi verb ex- 
primă rugăciunea ca Dumnezeu să „ne primească în împărăţia 
Sa, fii ai luminii şi fii ai zilei arătându-ne (anadeixas)". 

într-un pasaj deseori citat din capitolul 27 al Tratatului 
despre Sfântul Duh, Sfântul Vasile foloseşte în mod explicit 
acest termen, referindu-se la sfinţirea euharistică: „Care din- 
tre sfinţi ne-a lăsat în scris cuvintele epiclezei în timpul sfinţirii 
(anadeixei) pâinii euharistice şi a potirului binecuvântării?" 55 . 
Acest termen nu pare însă a-i fi propriu, ci se regăseşte, 
într-adevăr, nu numai în versiunile copte ale anaforalei vasi- 
liene, şi anume în epicleză, dar şi în Constituţiile Apostolice 
(VII, 25 şi VIII, 12), în anaforaua siriană a Celor Doisprezece 
Apostoli 56 , în cea de-a XVI-a Cateheză mistagogică a lui 
Teodor de Mopsuestia 57 şi în liturghia grecească a Sfântului 
Iacov 58 , pentru sfinţirea euharistică. în sfârşit, este folosit în 
sensul sfinţirii întru episcop, de pildă la Eusebiu al Cezareii 59 
sau în Evhologiul bizantin. 



55. Ibid., c. 188B; trad. fr. cit., p. 481; trad. rom. PSB 12, p. 79. B. Pruche 
preferă să traducă anadeixis prin „consecration"=sfintire (în sens global, şi nu ca 
moment al sfinţirii) mai curând decât prin „ostension"= punere înainte, aşa cum 
gândise Erasmus (B. Pruche, p. 233, n. 3), sau cum greşit a tradus Q. Every, în 
Basic Liturgy, Londra, 1961, p. 83 (show). G.Atchley, în studiul său privind epi- 
cleză (On the Epiclesis of the Eucharistic Liturgy and in the Consecration of the 
Font, Oxford, 1935, p. 134 şi 137), restituie traducerea consecrate pe care o jus- 
tifică printr-o lungă notă, plină de referiri la antichitatea păgână şi la cea creştină. 
Acestea sunt reproduse în articolul „Anadeiknymi-anadeixis" din Patristic Greek 
Lexikon, de Q. W. H. Lampe, Oxford, 1961, fasc. 1, p. 101. 

56. A. Raes, Anaphorae syriacae. Roma, 1939, t. 1, p. 219. 

57. Text şi trad. fr. Tonneau şi Devreesse, Vatican, 1949, p. 553. 

58. F. E. Brightman, Liturgies Eastem and Western, L 1 , Oxford, 1896, p. 51 . 

59. Hist. EccL, I, III, 17; SC 31, p. 17. 

în limbajul liturgic, anadeixis reprezintă, deci, o formă in- 
tensivă a sensului general de „a arăta", sau de „manifestare". 
Aceasta poate fi o înălţare sau o proclamare (ori instituire, 
n.tr.) în funcţia sacerdotală, în demnitatea împărătească, în 
slujirea apostolică (Luc. 10, 1 şi Fac. 1, 24), „arătarea" lui 
Iisus către poporul lui Israel (Luc. 1, 80) 60 . Ea constituie aici 
o sfinţire sacramentală a credincioşilor şi a darurilor în litur- 
ghiile răsăritene prin termeni mai precişi (de ex. poieson, con- 
fice, preface etc.) sau termenul intermediar apophainomai în 
Constituţiile Apostolice 61 . 

Anade/x/s-sfinţire se aplică deci credincioşilor cel puţin 
în aceeaşi măsură cât şi darurilor de pâine şi vin. Folosirea 
„personală" a acestui termen ni se pare mai fundamentală 
decât stricta sa aplicare la elementele euharistice. Pe de altă 
parte, acest termen are avantajul de a păstra aspectul dina- 
mic şi ascensional inerent întregii liturghii a Sfântului Vasile 
şi care decurge din jertfa unică a Arhiereului Iisus, preînchi- 
puită la Cina cea de Taină, săvârşită pe Cruce, perpetuată 
de-a dreapta Tatălui, în mijlocirea Sa cerească (Evr. 7,3; 
10,12,14) 62 . 

Această „arătare" a pâinii şi a vinului în Euharistia de la 
cea din urmă Cină se perpetuează în „memoria" Bisericii, în 
fiecare Euharistie, făcută întru pomenirea Domnului, în oferi- 
rea darurilor către Tatăl şi în rugăciunea ca Duhul Sfinţeniei să 
pogoare peste daruri şi peste credincioşi. Această „pogorâre" 
a Sfântului Duh nu întrerupe mişcarea ascensională a Litur- 
ghiei, tot aşa cum pogorârea Sfântului Duh la Cincizecime nu 



60. Cf. şi termenul de anadeixis cu referire la întruparea lui Iisus, Ia Sfântul 
Atanasie al Alexandriei, Contra Arianos, IV, 35, PQ 26, 52 1B. 

61. VIII, 12; Brightman, op. cit., p.21. 

62. A se vedea studiul nostru „înălţare şi Liturghie", în Contacte, 27 (1959), 
p. 164-84, publicat şi în volumul de fată; tradus şi în engleză, în Studia Liturgica, 
t II (1965), nr. 2, p. 108-23. 

face altceva decât să o iniţieze şi să-i confere adevăratul elan. 
Astfel se manifestă Xincizecimea euharistică" 63 în sfinţirea- 
arătarea credincioşilor ca moştenitori ai împărăţiei şi ca fii ai 
luminii şi ai zilei, la sfârşitul rugăciunii euharistice. Studierea 
termenului anadeixis ne întăreşte deci concluziile anterioare 
cu privire la caracterul global al sfinţirii euharistice a darurilor 
şi a credincioşilor, „arătarea" lor ca Trup al lui Hristos, prin 
prezenta sfintitoare a Sfântului Duh, fără a fi posibil să diso- 
ciem aceste două sfinţiri, nici să speculăm asupra naturii in se 
a sfinţirii darurilor, scoase din contextul lor şi din scopul lor, 
care este comuniunea. 

Realismul euharistie al Sfântului Vasile 

Moţiunea de „antitipuri" din YB denotă un realism euharistie 
evoluat şi o doctrină dezvoltată a prezentei tainice, aceasta în 
cazul în care pasajul respectiv despre antitypon din liturghia 
bizantină a Sfântului Vasile este autentic, lucru pe care Pr. 
Raes pare a-1 pune la îndoială 64 . Termenul antitypon este deja 
atestat de Epistola către Evrei (9, 24) şi de către Epistola l a 
Sfântului Petru (3, 21). Versiunea latină a Tradiţiei Apostolice 
a Sfântului Ipolit al Romei îl foloseşte în acelaşi sens, de 
daruri nesfintite, ca şi pe exemplum şi similitudo (23, 1). 

Chiar dacă la majoritatea autorilor bizantini „antitipurile" 
sunt darurile „nesfintite", dar deja puse înaintea lui Dumnezeu 
de către comunitatea eclezială 65 , totuşi, acest sens nu este 
exclusiv, cel puţin în secolul al IV-lea: astfel, Sfântul Chirii al 



63. A se vedea studiul nostru „Le Saint Esprit et la Liturgie", în Studia 
Liturgica, t.I (1962), nr. 1. p. 47-60. 

64. A. Raes, „Un nouveau document de la Liturgie de S. Basile", în OCP 26 
(1960), p.411. 

65. Cf. de ex. Eutihie al Constantinopolului, De Pasch., III, PQ 86, 293B; 
Theofilact, In Joann.. PQ 123, 1308; Sf. loan Damaschin, De Fide Orth., IV, 13, PQ 
94, 1 152-53; acesta din urmă se referă în mod explicit la VB. 

Ierusalimului spune în a V-a Cateheză mistagogică: „cei care 
gustă nu sunt chemaţi să guste pâine şi vin („tipuri" ale 
trupului şi sângelui lui Hristos), ci „antitip urile" trupului şi 
sângelui lui Hristos" (adică darurile sfinţite) 66 . Acest sens se 
întâlneşte şi la Sfântul Qrigorie de Mazianz 67 , în Omilii 
Duhovniceşti 66 , în Constituţiile Apostolice 69 , ca şi la Sfântul 
Teodoret din Cyr 70 . 

în epoca următoare, îndeosebi în timpul controversei ico- 
noclaste, sensul „antitipurilor" se va limita la darurile euha- 
ristice nesfinţite, prin opoziţie cu icoanele sau imaginile lui 
Hristos. Sfântul Ioan Damaschinul va da o interpretare limita- 
tivă „antitipurilor" anaforalei bizantine a Sfântului Vasile, ca 
definind darurile înainte de sfinţire 71 . 

Şi totuşi, s-ar putea oare face o diferenţiere prea ca- 
tegorică între folosirea „antitipurilor" (antitypa) în secolul 
al IV-lea la Sfântul Vasile, pe de o parte, şi la Sfântul Chirii 
al Ierusalimului şi Sfântul Qrigorie de Wazianz, pe de altă 
parte? în concepţia sa globală asupra tainei euharistice, 
epicleza Sfântului Vasile nu lasă să se întrevadă o doctrină 
elaborată a „momentului" sfinţirii, asemănător celui din 
doctrinele sacramentale posterioare. Este puţin probabil 
ca folosirea termenului antitypon să fi variat la distanţe 
geografice minime în epoca episcopilor noştri din Capado- 
cia şi Ierusalim. 



66. Cat myst., V,20, PQ 33, 1123B şi IV, 3, PQ 33, 11 00 A; cf. ed. A. 
Piedagnel, SC 126, Paris, 1966, p.171 şi 137. 

67. Orat VIII, 18 şi XVII, 12, PQ 35, 809C şi 890 AB. 

68. Horn. XXVII, 17, PQ 34, 705B; cf. Les Homelies spirituelles de Saint 
Macaire, Spihtualite Orientale, nr. 40, Bellefontaine, 1984, p. 268. 

69. V,14,7. 

70. Eranos, III. Cf. articolul „Antitypos" în Patristic Qreek Lexikon de Q. W. 
H. Lampe, fasc. 1, p, 159 şi E. Q. Atchley, op.cit., p.137, n.6. 

71. De la foi orthodoxe, IV, 13, PQ 94, 1 152C; cf Lampe, op. cit, p. 159. 



LITURGHIE ŞI ECLEZIOLOGIE TRINITARĂ 249 

Sfinţirea euharistică prin Sfântul Duh 
la Sfântul Vasile 

Lucrarea sfintitoare a Sfântului Duh în Euharistie este amplu 
explicată cu prilejul controverselor pnevmatologice în timpul 
cărora Sfântul Vasile şi-a scris Tratatul despre Sfântul Duh. Tiu 
am găsit însă, în operele sale, nici măcar în De Spiritu Sancto, 
o învăţătură sistematică cu privire la lucrarea specifică a Sfân- 
tului Duh în sfinţirea euharistică. Sfântul Chirii al Ierusalimu- 
lui 72 sau Sfântul Ioan Gură de Aur 73 par a fi fost mult mai 
expliciţi în această privinţă. 

Cu toate acestea, sălăşluirea Sfântului Duh în inimile cre- 
dincioşilor, care sunt temple ale Duhului Sfânt, este o realitate 
pe care Sfântul Vasile o afirmă foarte limpede, insistând îndeo- 
sebi asupra unităţii mădularelor într-un trup unic, adăpat, scăl- 
dat de Duhul Sfânt. Textul paulin (I Cor. 12, 21) privind îm- 
părţirea diferitelor harisme ale Sfântului Duh în vederea zidirii 
Trupului unic revine în mai multe rânduri în tratatul Despre 
Sfântul Duh 7 *. 

Două pasaje din acest tratat merită să fie citate in exten- 
so, în virtutea afinităţilor lor terminologice cu pnevmatologia 
din VB: 

„Duhul, spune Sfântul Vasile, este numit adesea „loc" 
(chora) al celor care se sfinţesc (...) Prin loc (topos) ce alt- 
ceva se înţelege dacă nu contemplarea în Duhul? (...) Acesta 
este locul propriu pentru o veritabilă adorare (...) Care este 
deci holocaustul spiritual? Este jertfa de laudă (thysia a\ne~ 
seos, termen foarte precis, desemnând taina euharistică în 

72. Cat. myst, UI, 3, PQ 33, 1089; SC 126, p. 125; Cat. myst, IV şi V, PQ 
33, 1097-1 125; SC 126, p. 135-1 75. 

73. De ex. L'tiomelie sur le cimetiere et la croix de HS JC, PQ 49, 398; 
L'tiomelie sur la resurrection des morts, PQ 50,432; L'tiomelie 1 sur la Pentecote, 
PQ 50, 453 ş.u.; Cat. bapt., 11,27; SC 50, Paris, 1957, p. 149. 

74. De ex. cap. 16 şi 26, PQ 32, 141 A şi 181 AB; SC 17 bis, p. 387 şi 469-471. 



250 ÎMPĂRTĂŞIREA SFÂNTULUI DUH 

răspunsurile care preced anaforaua în liturghiile bizan- 
tine), în care loc o aducem? în locul Duhului" 75 . 

„Singuri nu suntem capabili, mai spune Sfântul Vasile în 
acelaşi capitol, nici laudă (doxazein) să aducem, că puterea 
noastră vine de la Duhul Sfânt de către Care fiind întăriţi, adu- 
cem mulţumirile noastre lui Dumnezeu pentru binefacerile pe 
care le-am primit. Fiecare dintre noi primeşte ajutorul Duhului, 
unul mai mult, altul mai puţin, pe măsura curăţirii de răutate, 
pentru a aduce jertfe de laudă lui Dumnezeu, lată deci un fel de 
a aduce mulţumire (eucharistian), în Duhul, cu cucernicie" 76 . 

Pecetea euharistică a acestor pasaje din capitolul 26 este 
de necontestat, fiind confirmată totodată şi de raţionamentul 
ulterior care încheie acelaşi capitol, unde Sfântul Vasile afir- 
mă că „este imposibil să vadă cineva Chipul lui Dumnezeu Cel 
nevăzut fără iluminarea (photismos) Duhului. Prin iluminarea 
Duhului vedem strălucirea (apaugasma) slavei lui Dumnezeu", 
iar prin pecete (charakter al Duhului) ne ridicăm la slava Celui 
Căruia îi aparţin şi imaginea şi pecetea de aceeaşi formă (iso~ 
typos sphragis) 77 . Aceleaşi noţiuni (chip - Cuvântul, pecete de 
aceeaşi formă) se regăseau încă din Partea pregătitoare a VB, 
ceea ce confirmă perspectiva euharistică a capitolul 26 din 
Tratatul despre Sfântul Duh. 

Cu toate acestea, privind Tratatul în ansamblul său, ar 
putea surprinde dezvoltarea restrânsă a teologiei euharistice 
în cursul argumentării Sfântului Vasile privind rolul sfinţitor al 
Sfântului Duh. Această rezervă contrastează în mod deosebit, 
aşa cum remarca W. E. Pitt 78 , cu insistenţa Sfântului Vasile 
asupra lucrării Sfântului Duh în botez. Este nevoie însă de 



75. Cap. 26, PQ 32,1810184A; trad. fr. cit., p. 471-473; trad. rom. PSB 12, 
p. 76-77. 

76. Cap. 26, PQ 32, 184D-185A; trad. fr. cit, p. 475; trad. rom. cit., p. 78. 

77. PQ 32, 185C; SC 17 bis, p. 477. 

78. W. E. Pitt, „The Origin of the Anaphora of the Liturgy of St. Basil", în 
Journal of Ecclesiastical tiistory, 12 (1961), p.2. 

multă prudentă înainte de a trage concluzii negative cu privire 
la învăţătura Sfântului Yasile despre rolul Sfântului Duh în taina 
euharistică. Capitolul 26 al Tratatului său ne descoperă, de 
altfel, în termeni variaţi, o bogată substanţă de doctrină euharis- 
tică. Iar în capitolul următor (27), Sfântul Vasile aminteşte dis- 
creţia de rigoare în iniţierea în tainele sacramentale: 

„Care dintre sfinţi ne-a lăsat în scris cuvintele epiclezei, în 
timpul sfinţirii pâinii euharistice şi a potirului binecuvântării? 
(...) Dintre dogmele păstrate în Biserică, pe unele le avem din 
învăţătura scrisă, iar pe altele le-am primit din tradiţia aposto- 
lilor. (...) nu provin toate acestea din învăţătura părinţilor 
noştri, păstrată în taină, care bine au ştiut că prin tăcere se 
păstrează caracterul sacru al tainelor? Cum era posibil să fie 
exprimat în scris sensul acelora pe care nici să le vadă nu este 
permis celor neiniţiaţi?" 79 

împărtăşirea Sfântului Duh 

Epicleza sfinţitoare din VB continuă cu rugăciunea pentru 
unitatea credincioşilor „care se împărtăşesc dintr-o pâine şi 
dintr-un potir, să se unească unul cu altul prin împărtăşirea 
Aceluiaşi Sfânt Duh". Spre deosebire de liturghia bizantină a 
Sfântului loan Gură de Aur, unde această împărtăşire a Duhului 
Sfânt nu constituie decât unul dintre roadele sfinţirii euharistice 
(împreună cu trezirea sufletului, iertarea păcatelor, plinirea 
împărăţiei cerurilor, îndrăznirea cea către Tatăl...), liturghia 
vasiliană ne înfăţişează împărtăşirea Sfântului Duh nu numai 
ca rod al pogorârii Sfântului Duh, ci şi ca modul fundamental 
de participare la aceeaşi pâine şi la acelaşi potir, ca şi condiţia 
specifică a unirii reciproce a mădularelor corpului eclezial 80 . 



79. De Spiritu Sancto, cap. 27, PQ 32, 188&-189A; trad. fr. SC 17 bis, p.481- 
483; trad. rom. PSB 12, p. 79. 

80. Un pasaj din Cuvântarea Sfântul loan Gură de Aur împotriva celor care 
se îmbată arată o anumită distanţare a marelui predicator fată de ideea „împartă- 

Folosirea termenului koinonia în anaforaua din VB este 
extrem de semnificativă şi trebuie să ne oprim mai îndelung asu- 
pra ei. Acest termen se întâlneşte, ca şi sinonimul său metecho, 
în mai multe rânduri în rugăciunile de după anafora din liturghia 
bizantină a Sfântului Vasile: „Unirea credinţei şi împărtăşirea 
Sfântului Duh cerând", „şi~i învredniceşte fără de osândă a se 
împărtăşi cu aceste ale Tale preacurate şi de viată făcătoare 
Taine, spre iertarea păcatelor şi spre unirea cu Sfântul Duh". 

Se pare că expresia „împărtăşirea Sfântului Duh" este 
proprie în exclusivitate epiclezelor din liturghiile bizantine şi 
nu se regăseşte, cel puţin după ştiinţa noastră, în nici o altă 
rugăciune euharistică. 

Desigur, o excepţie trebuie făcută pentru binecuvântarea 
apostolică treimică, aceea care introduce anaforaua. Dom 
Engberding şi A. Baumstark au studiat diferitele forme ale 
acestei binecuvântări 81 . Forma treimică apare aici ca fiind 
proprie liturghiilor răsăritene, cu excepţia Egiptului care, ca şi 
Roma, conţine o binecuvântare hristologică (Kyrios). Liturghia 
grecească a Sfântului lacob, a Vlll-a carte din Constituţiile 
Apostolice şi ritul mozarab au o binecuvântare treimică pau- 
lină, în ordinea reconstituită (probabil mai târziu), aceea a teo- 
logiei clasice: Tatăl, Fiul, Sfântul Duh. 

Ultima grupă, cea care ne interesează, reproduce ordinea 
enumerării proprie Sfântului Pavel (I Cor. 13, 13) şi este repre- 
zentată, pe de o parte, de cele trei anaforale siriene răsăritene 
ale lui Addai şi Mari, Teodor de Mopsuestia şi Nestorie, con- 



şirii Sfântului Duh". Comentând Efes. 5,18, el explică: „Apostolul nu a spus: 
împărtăşiti-vă cu Duhul, ci umpleti-vă de Duhul, pânâ la revărsare, ca o cupă... nu 
trebuie doar să vă împărtăşiţi cu Duhul, ci să vă umpleţi de Duhul prin psalmi şi 
cântări duhovniceşti" (PQ 49, 35-36). 

8 1 . Dom H. Engberding, „Der Qruss des Priesters zu Beginn der Eucharistie 
in den ostlichen Liturgien", în Jahrbuch fur Liturgiewissenschaft, IX (1929), p. 
138-43, şi A.Baumstark, Liturgie comparee, Chevetogne, 1953, p.92-94. 



LITURQHIE ŞI ECLEZIOLOGIE TRINITARĂ 253 

firmate de altfel de cea de a 16-a Cateheză baptismală a lui 
Teodor de Mopsuestia 82 şi de Epistola 146 a Sfântului Teodo- 
ret din Cyr 83 , iar, pe de altă parte, de liturghiile bizantine. 
Această a treia grupă care reproduce textual ordinea Sfântului 
Pavel pare a fi cea mai veche. Cât priveşte originea sa, 
A. Baumstark înclină să o considere ca fiind Antiohia, şi nu 
Constantinopolul, cum considera Dom Engberding. Fără a căuta 
să tragem nişte concluzii la care documentele nu ne dau drep- 
tul, suntem totuşi surprinşi de faptul însuşi al folosirii acestei 
binecuvântări pauline în anaforaua bizantină revizuită desigur 
chiar de Sfântul Vasile 84 . 

în studiul său, din păcate incomplet, Dom Capelle sub- 
liniase numărul şi valoarea citatelor pauline în anaforaua din 
VB şi în operele teologice vasiliene. în mod deosebit, remar- 
case folosirea de către Sfântul Vasile a expresiei tou Theou kai 
Patros care caracterizeză folosirea acestei binecuvântări în 
anaforalele bizantine şi ai cărei termeni kai Patros lipsesc din 
Noul Testament. Pe de altă parte, importanţa „împărtăşirii 
Sfântului Duh" la Sfântul Vasile, după cum vom vedea, ne 
îngăduie oare să vedem în această formulă treimică o expre- 
sie cu care Sfântul Vasile ar fi îmbogăţit patrimoniul liturgic? 
întrebare întrutotul îndreptăţită. 

Să ne întoarcem acum la noţiunea de koinonia în corpul 
însuşi al anaforalei; aceasta este nu numai proprie în exclu- 
sivitate liturghiilor bizantine 85 , în care reprezintă expresia 



82. Cat. bapt, XVU şi 2, ed. Tonneau-Devresse, Vatican, 1949, p. 531-37. 

83. PQ 83, 1392D; cf. şi Sfântul loan Gură de Aur, Despre Sfânta 
Cindzecime, 1,4, PQ 50, 458, unde este atestată aceasta formulă. 

84. Influenta Sfântului Atanasie, a cărei permanentă asupra hristologiei Sf. 
Vasile a fost demonstrată de Dom Capelle, nu ar trebui neglijată nici de data aceas- 
ta, dacă ţinem seama de felul în care foloseşte această formulă paulinâ, de ex. în 
Epistole către Serapion, 1,30 şi III, 6, PQ 26, 600C şi 633B; SC 1 5, p. 1 38-39 şi 1 7 1 . 

85. In liturghiile vechi aflăm multe indicaţii cu privire la venirea Sfântului 
Duh în urma epiclezei: „Plini de Duhul Sfânt" {Tradition Apostolique, ed. B. Botte, 

specifică ce desemnează prezenta Sfântului Duh în comuni- 
tatea euharistică, dar totodată constituie şi una din noţiunile 
cheie ale Tratatului Sfântului Vasile despre Sfântul Duh. 

Sunt cunoscute meritele Sfântului Vasile în elaborarea şi 
cristalizarea „cuvintelor" teologice, apte să circumscrie credin- 
ţa treimică a Bisericii. După strădaniile Sfântului Atanasie pen- 
tru a face să fie acceptată noţiunea de „deofiintime" a Persoa- 
nelor dumnezeieşti, Sfântul Vasile s-a preocupat în special să 
precizeze deosebirea dintre ousia comună (koinon) Persoa- 
nelor divine şi ipostasurile particulare, dotate cu caractere 
ipostatice proprii (idia) 86 . Chiar dacă meritul de a descrie ulte- 
rior cu mai multă acurateţe conţinutul metafizic al noţiunii de 
„ipostas" avea să revină Sfântului Qrigorie de Piyssa, deose- 
birea clară între „comun" şi „propriu" sau particular a avut o 
mare importantă în cursul dezbaterilor doctrinare împotriva 
arianismului de la mijlocul secolului al IV-lea. 

în a doua perioadă a activităţii sale teologice, în timpul 
luptei împotriva pnevmatomahilor, aceste noţiuni trinitare fun- 
damentale sunt deja dobândite. Sfântul Vasile nu mai revine 
astfel asupra lor, decât pentru a afirma, în Tratatul despre 
Sfântul Duh, deplina „comuniune" (koinonia) a Sfântului Duh 
cu Tatăl şi cu Fiul. Am văzut sensul şi oportunitatea „icono- 
mică" a reţinerii Sfântului Vasile în materie de pnevmatologie. 
noţiunea de koinonia, ca şi cea omoloagă, de homotimos, îi 



SC 1 1, 1946, p.32-33 şi Constitutions Apostoliques, VIII, în Hamman, Prieres des 
premiers chretiens, Paris, 1952, p. 68); „ca să fie părtaşi darurilor Sfântului Duh" 
(Euchologe de Serapion, Hamman, op. cit., p. 97) etc. Termenul koinonia nu se 
întâlneşte nicăieri (cf. totuşi anaforaua iacobitâ abisiniană dintr-un manuscris din 
secolul al XVII-lea(!), citat de Brightman, Liturgies Eastem and Western, t.l, 
p.233). 

86. Cf. Ep. 38, către fratele său Qrigorie, PQ 32, 325-28, ed. Courtonne, l, 
p.82; Ep. 214, PQ 32, 789, ibid., II, p. 205. Q. Prestige a demonstrat strânsa 
dependentă a Sf. Vasile de Sf. Atanasie în elaborarea terminologiei trinitare, în 
Godin Patristic Thought, Londra, 1952, p.288. 

îngăduie să meargă până la limitele ultime ale limbajului ome- 
nesc, vorbind despre identitatea de fire dintre Tatăl şi Fiul 
fără a folosi nici măcar o dată cuvântul „dumnezeire" în legă- 
tură cu Sfântul Duh. Cinstirea comună a Sfântului Duh împre- 
ună cu Tatăl şi cu Fiul culminează cu închinarea comună (syl~ 
latreia) 87 . 

Inovaţia liturgică a unei doxologii trinitare, nu doar en 
Pneumati, ci syn Pneumati şi kai hagio Pneumati, decurge ast- 
fel în mod necesar din ortodoxia vasiliană 88 . Importanţa aces- 
tei inovaţii a Sfântului Vasile în domeniul doxologiei liturgice 
trinitare nu a fost poate încă suficient evaluată în evoluţia 
teologiei liturgice. Pentru prima dată, Sfântul Duh nu mai este 
doar mijlocul, suflarea, locul sfinţirii şi al rugăciunii (en sau 
dia), ci apare ca egalul Tatălui şi al Fiului, ca ţinta către care 
se îndreaptă rugăciunea creştină şi doxologia Bisericii 89 . 

în tratatul Despre Sfântul Duh, justificarea doxologiei 
adresate în comun Tatălui şi Fiului, împreună şi Sfântului Duh, 
îşi dobândeşte adevărata anvergură (capitolele 19-23); citân- 
du-1 pe Dionisie din Alexandria 90 , afirmă despre ea că este 



87. Ep. 9 şi 243, PQ 32, 272A şi 909. 

88. De Spiritu Sancto, VIHşi XXVII, PQ 32, 97B, 193B, 196A; SC 17 bis, 
p.307, 489, 491. Cf. B. Pruche, „Autour du Trăite sur le Saint Esprit de Saint 
Basile de Cesaree", în Kech. de Science Relig., 51 (1964), p.210. 

89. în Biserica primară, rugăciunile adresate direct Sfântului Duh sunt 
extrem de rare. în lungul şi substanţialul său studiu privind rugăciunea creştină 
primară (Histoire du dogme de la Trinite, Paris, 1928, t.2, p.246, n.3), singurul 
exemplu de rugăciune adresată direct Sfântului Duh, pe care P. Lebreton poate 
să-1 dea pentru primele două veacuri, provine din Act. apocr. Thomae, de vădită 
tentă gnostică: „Vino, milostivire desăvârşită... Vino, maică ascunsă, vino în 
comuniune (koinoneson) cu noi în această Euharistie pe care o săvârşim în 
Mumele tău..." (Acta Thomae, ed. Bonnet, Leipzig, 1903, p. 50). In tradiţia orto- 
doxă, Origen pare a fi primul martor explicit al rugăciunii către Duhul Sfânt în 
Răsărit: „Domnului să ne rugăm, spune el, să ne rugăm Duhului Sfânt, ca sâ 
alunge orice nor, orice negură care, din pricina păcatelor noastre, ne-ar putea 
întuneca vederea..." (Horn. I in Lev., PQ 12,406). 

90. Cap. 29, PQ 32, 201 BC, SC 17 bis, p.505. 

tradiţională. De asemenea, îşi aminteşte de străvechea cân- 
tare de la vecernie, phos hilaron („Lumină lină"), în care întreg 
poporul slăveşte pe „Tatăl, şi pe Fiul, şi pe Sfântul Duh" 91 . 

Ar fi interesant de trecut în revistă diferitele sensuri ale 
noţiunii de koinonia la Sfântul Vasile. Acest termen este folo- 
sit, pe de o parte, în raport cu viaţa divină intratrinitară, iar pe 
de altă parte, pentru a descrie intimitatea omului înnoit prin 
botez cu Dumnezeu, prin lucrarea Sfântului Duh. „împărtăşi- 
rea Sfântului Duh" reprezintă astfel o noţiune centrală a pnev- 
matologiei mântuirii la Sfântul Vasile, în înţelesul specific de 
dar al Sfântului Duh, dobândind astfel la el un relief deosebit, 
nemaiîntâlnit la nimeni altcineva, decât la Sfântul Pavel 92 şi 



91. Cap. 29, PQ 32,205A, SC 17 bis, p.51 1. Ar fi greu să nu amintim aici 
unica rugăciune liturgică adresată Sfântului Duh în persoană, atât de răspândită 
în viata liturgică şi în pietatea ortodoxă, „împărate ceresc", ale cărei afinităţi ter- 
minologice cu cunoscutul capitol IX, ca şi cu capitolul XIX din tratatul Despre 
Sfântul Duh sunt remarcabile. A se vedea şi Cuvântarea III a Sfântului Qrigorie de 
liyssa despre Tată] nostru, în care este citată o veche variantă din Evanghelia 
după Sfântul Luca, unde la 1 1 ,2 apărea: „Vie Sfântul Tâu Duh asupra noastră ca 
sâ ne curâţeascâ"; Sfântul Qrigorie accentuează demnitatea împărătească a 
Duhului Sfânt, a Cărui „putere şi lucrare proprie este de a curata păcatele" (PQ 
44, 1157C). 

92. Cel mai bun studiu de ansamblu privind teologia neotestamentară 
despre koinonia pare a fi încă magistrala lucrare a lui L. S. Thornton, The 
Common Life in the Body of Christ, Londra, 1 942. Exegetul anglican scoate în evi- 
dentă noutatea vieţii Bisericii Apostolice, ca şi comuniune întru Mesia, decurgând 
din revărsarea cincizecimicâ a darurilor Sfântului Duh. Autorul subliniază dimen- 
siunea pnevmatologică a koinoniei în epistolele pauline şi ioaneice. în sfârşit, 
înclină către o interpretare plenară a binecuvântării pauline de la II Cor. 13,13, 
nu ca o comuniune şi solidaritate umană înfăptuite de Sfântul Duh, ci ca „o 
prezentă reală a Sfântului Duh care ne face părtaşi, focarul interesului nostru 
comun, fântâna din care sorbim, izvorul personal de har, de care ne bucurăm în 
comun", p.69). Această „împărtăşire" a Sfântului Duh şi, prin El, această expe- 
rienţă a vieţii celei noi în dragostea Tatălui şi harul Fiului, este inerentă vieţii 
Bisericii şi trebuie înţeleasă în sensul său plenar şi realist de „Cincizecime 
euharistică" perpetuă (S. Salaville, Moţe la versiunea franceză a Tâlcuirii dum- 
nezeieştii Liturghii de N. Cabasila, SC 4 bis, Paris, 1967). 

poate la Sfântul Irineu din Lyon 93 şi Sfântul Atanasie 94 . lată 
câteva passye din Tratatul despre Sfântul Duh privind „împăr- 
tăşirea Sfântului Duh": 

a) în argumentaţia Sfântului Vasile în favoarea deplinei 
participări a Sfântului Duh la firea dumnezeiască. 

Ar fi o nesăbuinţă să excluzi pe Fiul „din comuniunea (es 
koinonia) de cinstire cu Tatăl" 95 ; căci, după cum părtăşia Tată- 
lui cu Fiul reprezintă o mărturie autorizată de vrednicie 96 , tot 
astfel, Sfântul Duh împărtăşeşte cu Tatăl şi cu Fiul părtăşia de 
fiinţă 97 , părtăşia în toate 98 , o unire (koinonia) nedespărţită, 
proprie, firească şi neîmpărtită 99 . Această părtăşie semnifică 
deci o intimitate proprie Sfântului Duh cu Tatăl şi cu Fiul 100 . 
numele care se raportează la Tatăl şi la Fiul sunt comune 
(koina) Duhului, în virtutea participării Sale la aceeaşi fire cu 
Tatăl şi cu Fiul 101 . Această intimitate implică o unitate pro- 
fundă şi îndepărtată de firea creată 102 . Duhul Sfânt este deci 
unit cu Hristos prin fire. Slava pe care o aduce lui Hristos Duhul 

93. „Duhul Sfânt, spune Sfântul Irineu, danul pe care, prin Fiul, Tatăl îl face 
oamenilor, desăvârşeşte tot ceea ce posedă. Omul, absorbit de puterea Duhului, 
nu va mai fi trupesc, ci duhovnicesc, mulţumită împărtăşirii Duhului... Omul viu 
este alcătuit din trup şi din Duhul: viu mulţumită participării Duhului om prin sub- 
stanţa trupului...' (Adv. Haer. V,9,l; SC 153, p.109). Cartea a V-a ar trebui ana- 
lizată şi citată în întregime. Cf. J.Lebreton, op. cit, t. 2, p. 607 ş.u. A se vedea şi 
articolul „koinonia" în Lampe, op. cit., fasc. III, chiar dacă „koinonia Sfântului 
Duh" nu este studiată în mod adecvat. 

94. Lettre â Serapion, I, 23, 24, 27, 30 şi III, 6; SC 15, pp. 124, 126, 132, 
138, 139,171. 

95. PQ 32,93B; SC 17 bis, p.295. 

96. 156A; p.417. 

97. 121A; p.353. 

98. 172B; p.451. 

99. 184BC; p.473-75. 

100. 152A; p.409. 

101. 156C; p.419. 

102. 152AB; p.409. 

ţine de fire 103 , nu este de slujitor 104 . Fiind mai presus de 
creaţie, Duhul Sfânt participă la demnitatea împărătească 105 . 
Astfel, superioritatea de fire a Sfântului Duh se arată prin fap- 
tul că poartă aceleaşi nume cu Tatăl şi cu Fiul şi este părtaş 
la lucrările Acestora 106 . 

Acesta este cel dintâi sens al împărtăşirii - koinonia - 
Sfântului Duh, anume împărtăşirea aceleiaşi firi cu Tatăl şi cu 
Fiul, o comuniune firească, intimă, neîmpăitită, mai presus de 
creaţie, împărătească. în ea se află unitatea dumnezeiască 107 . 

b) în iconomia sfinţirii credincioşilor 

Această „părtăşie a Sfântului Duh" cu Tatăl şi cu Fiul este 
cunoscută de îngeri, puterile supracosmice, înţelegătoare şi 
curate, care sunt sfinţite prin harul Sfântului Duh 108 . 

La rândul lor, îngerii îşi dobândesc propria desăvârşire 
prin „împărtăşirea" (koinonia) Sfântului Duh 109 . „Dacă suprimi 
cu mintea pe Duhul, s-au destrămat cetele îngerilor, ierarhiile 
arhanghelilor au dispărut. Pedeapsa, iadul înseamnă o veşni- 
că înstrăinare de Duhul" 110 . 

în ceea ce-i priveşte pe oameni, Sfântul Duh „Se comunică 
(metechomenon) doar celor vrednici, şi acestora nu în aceeaşi 
măsură, ci împarte harul după credinţă (...) toate câte se împăr- 
tăşesc de Duhul se bucură de harul Său pe cât este cu putinţă 
firii lor, nu pe cât Acela poate să Se împărtăşească (mete- 
chonta)" 1 1 1 . Duhul Sfânt „îi arată duhovniceşti, datorită comu- 



103. 152 B; p. 409. 

104. 152 CD; p. 411. 

105. 161C; p.431. 

106. 165D; p.441; cf. 177B; p.461 şi Ep. 189, PG 32, 684-696, Courtonne, 
ÎL p.132-141. 

107. 149C; p.407. 

108. 136A; p.377. 

109. 137B; p.383. 

110. 141CD; p. 389-91; trad. rom. PSB 12, cap. XVI, p. 53-56. Cf. Horn. in 
Psalm. 32,6, PQ 29, 333B şi Hom. XV De fide, PQ 31, 469. 

111. 108O109A; p. 325-27; trad. rom. cit, cap. LX, p. 39; Ep. 233, PQ 32, 865C. 

niunii cu El" 112 . Prin El, are loc „restabilirea în paradis, ridi- 
carea în împărăţia cerurilor, redobândirea înfierii, îndrăzneala 
de a numi pe Dumnezeu Tatăl nostru, împărtăşirea (koinonon) 
de harul lui Hristos, vieţuirea ca fii ai luminii, părtăşia (mete- 
chein) la Slava veşnică" 113 . 

în sfârşit în capitolul 26 din Tratatul Sfântului Vasile, capi- 
tol euharistie prin excelentă, „Sfântul Duh este conceput ca 
totalitate care însumează părţile, în momentul împărţirii haris- 
melor" (Cfl Cor. 12,4-1 1), iar Sfântul Vasile descrie afecţiunea 
(sympathela) mutuală a mădularelor, născută din împărtăşirea 
suflării de viată (kata ten pneumatiken koinonian) 11 *. Acelaşi 
Duh Sfânt va fi numit „loc" (topos) al celor ce se sfinţesc, în 
care este adusă jertfa de laudă, adică Euharistia 115 . 

lată-ne la capătul cercetării Tratatului Sfântului Vasile despre 
Sfântul Duh. Doctrina euharistică se află implicit prezentă, dar nu 
dezvoltată îndeajuns, noţiunea de „împărtăşire a Sfântului Duh" 
ca participare la viata dumnezeiască prin lucrarea sfintitoare a 
Sfântului Duh este totuşi suficient atestată pentru a putea să 
încercăm o apropiere terminologică şi teologică între Tratatul 
despre Sfântul Duh şi anaforaua bizantină atribuită Sfântului 
Vasile. Nu putem ajunge mai departe cu concluziile fără a forţa 
textele... Dar ni se pare că nicăieri în altă parte în literatura litur- 
gică şi teologică bizantină, noţiunea de „împărtăşire a Sfântului 
Duh" nu este atestată cu asemenea intensitate şi coerentă cum 
este în cele două documente asupra cărora ne-am aplecat 1 16 . 



112. 109B; p. 329; trad. rom. cit, cap. IX, p. 39. 

1 13. 132B; p. 371; trad. rom. cit., cap XV, p. 50-51. Cf. şi Horn. in Psalm., 
44,7, PQ 29, 405. 

114. 181B; p. 471; trad. rom. cit, cap. XXVI, p. 76. Cf. şi tiom. II injejuni- 
um, PQ 31, 197 şi Horn. 65 De fide: „Aşa cum soarele se dăruieşte fără a se 
micşora diferitelor trupuri în părtăşie, tot aşa Duhul, împărtăşind tuturor harul 
Său, nu este nici micşorat, nici împărţit", PQ 31, 469B. 

1 15. 184AD; p. 473-75; trad. rom. cit, cap. XXVI, p. 76,77. 

116. Originalitatea incontestabilă a pnevmatologiei Sfântului Vasile con- 
trastează, aşa cum a remarcat Dom Capelle, cu fidelitatea împrumuturilor sale 

D 
ECLEZIOLOQIA MIJLOCIRII 

Structura intercesiunii 1 1 7 

Amprenta personală a redactorului, grija sa pastorală se 
manifestă cel mai deplin în Intercesiune; o întreagă ecleziolo- 
gie se desprinde din această ultimă parte a anaforalei, eclezio- 
logie întemeiată în mod extrem de echilibrat pe anaforaua cu 
structură treimică şi decurgând în chipul cel mai direct şi 
intim din epicleza şi pnevmatologia Sfântului Vasile. 

Anaforaua vasiliană alexandrină este deosebit de succintă 
în rugăciunea de mijlocire. Epicleza este urmată de o rugăciu- 
ne, astfel încât comuniunea (participandi, Lanne, p. 20) să 
aibă loc în vederea sfinţirii sufletului şi trupului, „pentru ca 
astfel să fim un singur trup şi un singur duh şi să fim părtaşi 
împreună cu toţi sfinţii care din veac au bineplăcut Ţie" 118 . 
Urmează mijlocirea pentru sfânta Biserică, una, sobornicească 
şi apostolească, pentru ca Dumnezeu să „o împace pe dânsa". 
Apoi, preotul se roagă pentru episcop şi pentru coliturghisi- 
tori, ca „drept să înveţe cuvântul adevărului Tău şi să pască 
turma în pace". Pomeneşte apoi tot cinul preoţesc, pe cei ce 
petrec în feciorie, pe cei care vieţuiesc în acele locuri, se roagă 



hristologice de la Sfântul Atanasie (op. cit, p. 55-56). La rândul său, influenta 
Sfântului Vasile se poate observa la Didim, ale cârui împrumuturi literare, de la De 
Trinitate la De Spiritu Sancto vasilian, sunt binecunoscute: „Sfântul Duh împăr- 
tăşeşte (koinonia) cu Tată] şi cu fiul, o dumnezeire, o slavă, o domnie", PQ 39, 
349A. „Cei care se împărtăşesc de Sfântul Duh (koinonountes), adică cei care 
sunt vrednici să fie sfinţiţi şi îndreptaţi şi luminaţi de El, sunt numiţi „părtaşii" 
(metochoi) ai Duhului Sfânt (Evr. 6,4)...", PQ 39, 525; cf. 529A, 549, 552, 569, 
688, 744. De asemenea, paralelisme certe se regăsesc în a XVI-a Cateheza mis- 
tagogicâ a lui Teodor de Mopsuestia. 

117. Studiile fundamentale ale lui Dom Engberding privind intercesiunile 
bizantine nu ne-au fost decât parţial accesibile şi merita o atenţie deosebită. 

118. Doresse şi Lanne, p. 21-23. 

pentru vremuri bine întocmite şi roade îmbelşugate, pentru cei 
ce aduc daruri. întreagă Biserica pământească este astfel pome- 
nită. Apoi, preotul pomeneşte Biserica cerească, diferitele cinuri 
ale sfinţilor şi „mai ales pe mărita Stăpâna noastră, de Dum- 
nezeu născătoarea şi pururea Fecioara Măria". Urmează pome- 
nirea celor mai dinainte adormiţi. Anaforaua din VA se încheie cu 
o rugăciune pentru împărăţia cerurilor, în pacea dumnezeiască 
prin Hristos şi Sfântul Duh, cu o interesantă expresie trinitară cu 
iz arhaic, caracteristică anaforalelor egiptene, care aminteşte de 
formula trinitară de încheiere din Tradiţia Apostolică a lui Ipolit 
al Romei: „Tatăl întru Fiul, Fiul întru Tatăl (loan 10, 38) cu Sfântul 
Duh într-una sfântă şi sobornicească Biserică" 119 . 

La sfârşit, urmează rugăciunea care introduce „Tatăl 
nostru". Ecleziologia este cea primară, fără nici o aluzie la tul- 
burările Bisericii, la persecuţiile şi încercările care o vor zgu- 
dui în timpul conflictelor ariene din secolul al lY-lea. 

Structura rugăciunii de intercesiune din VB nu corespunde 
în întregime celei din VA, căci sfinţii şi cei adormiţi sunt pome- 
niţi înaintea celor vii, şi nu după aceştia, ca în VA. în VB, Bise- 
rica cerească precede pe cea a celor vii. Ordinea este mai sis- 
tematică. Enumerarea sfinţilor o reia aproape la fel pe cea din 
VA 120 . Enumerarea celor adormiţi este mai colorată. Rugăciu- 



119. Cf. fragmentele sahidice din Grand Euchologe du Monastere Blanc: 
anaforă necunoscută apropiată de liturghia greco-siriană a Sfântului lacob, sfârşit 
al anaforalei Sfântului Matei, fragmente de la Cairo şi de la Biblioteca naţională 
din Paris. Ed. Dom E. Lanne, în Patrologia Orientalis, t. XXVIII, fasc. II, Paris, 
1958, pp. 344-45, 309, 367, 386. Această formulă a fost înlocuită la martorii 
ulteriori prin formula care slăveşte Mumele lui Dumnezeu inspirată din cea a 
Liturghiei bizantine. Un interesant pasaj al lui Tertulian poate fi apropiat de 
această formulă: „întrucât (în botez) mărturia credinţei ca garanţie a mântuirii are 
drept chezaşi cele Trei Persoane, în mod necesar, este adăugată menţiunea 
Bisericii. Căci acolo unde sunt cei Trei, Tatăl, Fiul şi Sfântul Duh, acolo este şi 
Biserica, care este Trupul celor Trei {quoniam ubi tres, id est Pater et Filius et 
Spiritus Sanctus, ibiEcclesia quae trium corpus est)", De bapt., VI, 1-2; SC 1 7, p. 75. 

120. Să menţionăm totuşi distincţia din VB între propateres (strămoşi) şi 
pateres (părinţi), pe care VA o ignora şi care dovedeşte o conştientizare aprofun- 

nea pentru Biserica pământească este însă cea care-i îngăduie 
redactorului capadocian să integreze toate nevoile, toate trep- 
tele, vârstele şi situaţiile concrete în marea rugăciune pentru 
unitate şi comuniune, cimentată de legăturile de iubire ale 
Sfântului Duh. Nu este locul aici să reproducem această bogată 
descriere a Bisericii din rugăciunea bizantină de intercesiune 
şi, de altfel, ea este destul de cunoscută. în comparaţie cu VA, 
este foarte elaborată, dar ar fi greu de spus dacă este vorba 
de amprenta originală a inspiraţiei personale a Sfântului Vasile 
însuşi. Alte anaforale conţin şi ele intercesiuni tot atât de 
amănunţite şi nu ne stă în putinţă să întreprindem un studiu 
comparat al intercesiunilor euharistice din Biserica primară. 
Inversarea ordinii cererilor din VB (sfinţi, adormiţi, vii) nu-i 
este nici ea caracteristică, dar demonstrează totuşi o sistema- 
tizare crescândă în plan ecleziologic. 

Anumite trăsături comune redactării vasiliene bizantine a 
intercesiunii şi scrierilor Sfântului Vasile merită semnalate în 
cadrul acestui studiu, fără pretenţia de a epuiza un subiect 
foarte vast: împăcarea şi unitatea Bisericii prin puterea Sfân- 
tului Duh; preoţia sacramentală şi cea împărătească; cinuri 
monahale şi asceţi; dimensiunile cosmice şi universale ale 
intercesiunii. 

Ne vom mărgini acum la obiectul primordial şi central al 
intercesiunii, care decurge în mod organic din epicleză, şi 
anume, unitatea Bisericii în Sfântul Duh. 

Unitatea Bisericii în Sfântul Duh 

După cum remarca IPS Mitropolit Nicolae Corneanu, „în 
afară de Sfântul Atanasie, nimeni n-a resimţit mai dureros dra- 
ma Bisericii şi nici n-a luptat mai cu curaj pentru a o înde- 



datâ a sensului Vechiului Legământ şi al pedagogiei sale, care se potriveşte foarte 
bine cu teologia biblică a Sfântului Vasile. 

părta, ca Sfântul Vasile, neobositul păstor al Cezareii Capado- 
ciei, în timpul celei de a 8-a decade a secolului al IV-lea" 121 . 

în nenumărate rânduri, atât în Tratatul despre Sfântul Duh, 
cât şi în Scrisorile sale, Sfântul Vasile a descris pe larg neca- 
zurile Bisericii şi şi-a dat frâu liber durerii. După înfrângerea 
arianismului în faza sa hristologică, acesta avea să reînvie cu 
mai multă violenţă ca oricând în negarea dumnezeirii Sfân- 
tului Duh. Cel care este legătura de dragoste şi de comuniune 
între Biserici, Cel care este înainte de toate chezaşul împăcării 
omenirii cu Tatăl, tocmai Acela, Duhul unităţii, devine prilej al 
discordiei şi obiect al ereziei. Ultimul capitol din Tratatul de- 
spre Sfântul Duh este cel în care arhiepiscopul Cezareii descrie 
în chipul cel mai impresionant încercările prin care trec Bise- 
ricile răsăritene. El aseamănă situaţia prezentă cu o bătălie 
navală, pe o mare furtunoasă 122 : „Această agitaţie a Bisericilor 
nu este mai rea decât orice furtună pe mare? (...) Biserici în- 
tregi au pierit lovindu-se de momelile ereticilor ca de nişte 
stânci (...) Iubirea s-a răcit peste tot şi buna înţelegere a dis- 
părut, iar armoniei i se ignoră chiar numele (...) Un întuneric 
apăsător şi sumbru s-a aşternut peste Biserici" 123 . 

Episcopilor din Apus le scrie astfel: „Biserica este strâm- 
torată, prea cinstiţi fraţi, şi în urma loviturilor neîncetate ale 
vrăjmaşilor stă să se scufunde ca o corabie izbită şi dintr-o 



121. „Les efforts de Saint Basile pour l'unite de l'Eglise", documente ale 
Grupului de Studii Patristice al Comisiei Credinţă şi Constituţie, oct. 1963, p. 1, 
în Verbum Caro 90 (1969), p. 43-67 (aici p. 43). 

122. Sfântul Vasile compară frecvent starea Bisericii cu cea a mării, fur- 
tunoasă sau potolită: „Dacă marea este frumoasă şi merită laudele dumnezeieşti, 
spune el în a IV-a Omilie la tiexaimeron, în care descrie crearea apelor şi a usca- 
tului, cu atât este mai frumoasă această adunare, în care tumultul glasurilor 
amestecate, asemănător celui al valului care se sparge la mal, se înaltă în 
mijlocul rugăciunilor pe care le aducem lui Dumnezeu" (PQ 29,93C). 

123. Cap. 30, PQ 32, 212A-217C; trad. fr. cit, p.521-31; trad. rom. cit, 
p. 90-92. 

parte şi din alta de valurile potrivnice ale mării înfuriate, afară 
poate dacă bunătatea lui Dumnezeu nu ne va cerceta. După 
cum, dar, pacea şi unirea din Biserica voastră le socotim ca şi 
cum ar fi şi ale noastre, tot aşa vă rugăm să arătaţi şi voi 
înţelegere faţă de dezbinările de la noi şi să nu vă depărtaţi de 
noi pe motivul distanţării geografice dintre noi, ci, dimpotrivă, 
întrucât suntem uniţi prin legătura Duhului să ne primiţi în 
armonia (symphonian) unui singur trup" 124 . 

Iar lui Petru al Alexandriei: „în schimb, adevărata dragoste 
e un dar al Duhului Sfânt, care uneşte laolaltă până şi cele de- 
părtate spaţial" 125 . 

După ce, în capitolul 16 al Tratatului despre Sfântul Duh, 
a arătat cum păstrează Sfântul Duh, prin împărtăşirea Sa, ce- 
tele îngerilor şi ierarhiile arhanghelilor în fiinţă şi în armo- 
nie 126 , Sfântul Vasile trece pe scurt la organizarea Bisericii: 
„Nu se săvârşeşte (aceasta) în mod evident şi incontestabil 
prin Duhul? Pentru că Acesta, zice Scriptura (I Cor. 12, 28), a 
dat Bisericii în primul rând apostoli, în al doilea rând profeţi, 
în al treilea rând pe cei cu darul minunilor, apoi pe cei cu 
darul tămăduirilor, al cârmuitorilor, binefăcătorilor şi cu darul 
vorbirii în limbi. Această ordine a fost stabilită după darurile 
Duhului" 127 . 

Iar în capitolul 26, pe care deja l-am menţionat în legătură 
cu indiciile pnevmatologiei euharistice. Sfântul Vasile reia 
acest pasaj din Sfântul Pavel cu privire la mădularele Trupului 
lui Hristos: „Toate membrele alcătuiesc împreună Trupul lui 
Hristos, în unitatea Duhului, şi îşi trimit reciproc folosul din 
harisme. Pentru că Dumnezeu a pus mădularele în trup, pe fie- 



124. Ep. 90, PQ 32, 473; Courtonne, I, p. 195; trad. rom. PSB 12, p. 263; 
cf. şi Ep. 242, Către apuseni, PQ 32, 900 şi horn. dejudicio, PQ 31, 653ş.u. 

125. Ep. 133, PQ 32,569B; Courtonne, II, p. 47; trad. rom. cit, p. 317. 

126. PQ 32, 137B; trad. fr. cit, p. 383; trad. rom. cit., p.53. 

127. Ibid., 141A; trad. fr. cit, p. 387; trad. rom. cit., p.55. 



LITURGHIE ŞI ECLEZIOLOQIE TRiniTARÂ 265 

care dintre ele cum a voit. Membrele se îngrijesc de binele 
comun, dat fiind că între ele există simpatie (sympatheia), în 
virtutea unităţii lor spirituale (pneumatike koinonia). De aceea, 
dacă suferă un mădular, suferă toate mădularele, iar dacă 
este slăvit un mădular, se bucură toate mădularele. Şi după 
cum părţile se unesc într-un tot, la fel şi noi ca persoane sun- 
tem uniţi în Duhul, pentru că noi toţi, ca un singur trup, am 
fost botezaţi într-un singur Duh" 128 . 

Episcopului Sofronie îi scrie: „Cel dintâi rod al Duhului 
este dragostea (...) Şi ce ar putea fi mai preţios pentru noi în 
starea actuală a lucrurilor când, din pricina înmulţirii nedrep- 
tăţilor, dragostea multora s-a răcit? Nimic nu-i atât de rar azi 
ca înţelegerea creştinească dintre fraţi, ca un cuvânt paşnic 
ori ca o comuniune spirituală (pneumatike koinonia)" 129 . 

Biserica este concepută de Sfântul Vasile ca o fraternitate 
(adelphotes) şi o comunitate de iubire, condusă şi inspirată 
de Duhul Sfânt: „Prin bogăţia harului pe care Duhul Sfânt ni 1-a 
dat (...) înfloreau Bisericile lui Dumnezeu fiindcă erau înră- 
dăcinate în credinţă, în unire şi în dragoste ca nişte mădulare 
diferite care se potrivesc atât de desăvârşit laolaltă încât parcă 
formează un singur trup" 130 . 

Legătura dintre Biserică şi creaţie nu este exterioară, nici 
inspirată de simple imagini ale retoricii: „Dumnezeu a legat 
lumea strâns la un loc, prin legăturile unei prietenii (philias) 
de nezdruncinat, într-o asemenea comuniune şi armonie (koi- 
nonian kai harmonian), încât fiinţele cele mai îndepărtate unele 
de altele, din punctul de vedere al locului pe care-1 ocupă, par 
unite prin aceeaşi simpatie" 131 . Sunt legăturile străvechii iu- 



128. PQ 32,181AB; trad. fr. cit, p. 469-71; trad. rom. cit., p.76. 

129. Ep. 172, PQ 32,645; Courtonne, II, p. 107; trad. rom. cit., p. 363. Cf. 
şi Ep. 65, PQ 32, 421; Courtonne, l, p. 155. 

130. Ep. 164, PQ 32, 636; Courtonne, II, p.97-98; trad. rom. cit. p.356. 

131. horn. 111 sur l'rlexaemeron, PQ 29, 33A; SC 26, p.148. 

biri creştine, pe care Sfântul Vasile îndeamnă să o reînnoim, 
pentru a aduce pacea în Biserică: „Căci dacă mădularele tru- 
pului nu pot trăi despărţite, nici creştinii nu pot" 132 . 

„Unitatea, spune 1PS Mitropolit nicolae al Banatului, co- 
mentând gândirea Sfântului Vasile, unitatea, care este o lege 
a naturii şi a voii libere,... trebuie să aibă drept model unitatea 
Bisericii primare care, la rândul său, se conforma unităţii 
creaţiei" 133 . Acelaşi Duh al lui Dumnezeu este Cel care con- 
feră lumii şi oamenilor armonie şi coeziune şi care constituie 
însuşi sufletul sau respiraţia Bisericii lui Hristos. Organizarea 
Bisericii este deci lucrarea Duhului lui Hristos şi este rodul 
prezenţei Sale în Biserică începând din ziua Cincizecimii 134 . 

Este timpul să întrerupem această descriere a ecleziolo- 
giei Sfântului Vasile pentru a reţine aici doar raportul său intim 
şi organic cu teologia sa despre Sfântul Duh. Anaforaua bizan- 
tină a Sfântului Vasile reflectă aceeaşi grijă pastorală, aceeaşi 
preocupare pentru buna înţelegere şi pacea în Biserică. Uni- 
tatea însăşi a Bisericii, „împărtăşirea" credincioşilor întru acelaşi 
Duh Sfânt, prin împărtăşirea din aceeaşi pâine şi din acelaşi 
potir, pline de Duh Sfânt, îşi au originea în mod primordial în 
epicleza sfinţirii euharistice. 

„Iar pe noi toţi, spune anaforaua bizantină a Sfântului 
Vasile, care ne împărtăşim dintr-o pâine şi dintr-un potir, să ne 
uneşti unul cu altul prin împărtăşirea Aceluiaşi Sfânt Duh (...) 
ca să aflăm milă şi har împreună cu toţi sfinţii care din veac 
au bineplăcut Ţie (...) Pomeneşte, Doamne, Sfânta Ta sobor- 
nicească şi apostolească Biserică cea de la o margine până la 



132. Ep. 203, PQ 32, 741; Courtonne, II, p.170; cf. şi Ep. 70 şi 128, PQ 32, 
433B şi 557 A; Courtonne l, p.164 şi II, p. 139. 

133. Op. cit., p.20. 

134. Cf. I. Karmiris, L'ecclesiologie de Basile le Grand, Atena, 1958, p. 8-12 
(în greceşte); D. M. Mothomb, „Charite et unite", în Proche-Orient Chretien IV 
(1954), p. 309-321 şi V, p. 3-13. 

cealaltă a lumii, pe care ai câştigat-o cu scump sângele Hris- 
tosului Tău, şi o împacă pe dânsa (...), pe cei risipiţi îi adună, 
pe cei rătăciţi îi întoarce şi-i uneşte cu sfânta Ta soborni- 
cească şi apostolească Biserică (...) Fă să înceteze dezbinarea 
Bisericilor, potoleşte întărâtările păgânilor (...) cu puterea Sfân- 
tului Tău Duh, pacea Ta şi dragostea Ta dăruieşte-ne-o nouă, 
Doamne, Dumnezeul nostru (...) şi ne dă nouă cu o gură şi o 
inimă a slăvi şi a cânta prea cinstitul şi de mare cuviinţă nu- 
mele Tău, al Tatălui şi al Fiului şi al Sfântului Duh..." 

Aceste extrase din rugăciunea de mijlocire din ana- 
foraua bizantină a Sfântului Vasile alcătuiesc un fel de refren, 
o rugăciune de implorare adresată Tatălui, o neîncetată epi- 
cleză de unitate a Bisericii lui Hristos, prin puterea şi împăr- 
tăşirea Sfântului Duh. Anaforaua se încheie cu slăvirea Prea- 
sfîntei Treimi de către Biserică, Fiind pecetluită cu Amin-u\ 
comunităţii, şi se împlineşte în comuniunea euharistică. 

Aceasta este dimensiunea euharistică a operei teologice 
şi pastorale a Sfântului Vasile. Fără ea, nu este cu putinţă nici 
să-i interpretăm gândirea, nici să recunoaştem geniul propriu 
al marelui capadocian, nici să regăsim izvorul profund al inspi- 
raţiei sale teologice, taina euharistică, în care Biserica aduce 
slavă Preasfintei Treimi, Tatălui, întru Fiul, prin şi împreună cu 
Sfântul Duh. 



PREZEnŢĂ REALĂ 
ŞI COMUriIUWE EUHAMSTICĂ 

IU TEOLOGIA CLASICĂ 



Obiectul acestui studiu este de a încerca să precizeze 
relaţia teologică existentă între cele două momente culmi- 
nante ale tainei euharistice: pe de o parte, sfinţirea şi preface- 
rea pâinii şi a vinului în Trupul şi Sângele Domnului nostru 
Iisus Hristos şi, pe de alta, împărtăşirea adunării euharistice 
cu Domnul proslăvit, prezent în chip tainic în puterea Sfân- 
tului Duh. Teologia clasică, atât cea răsăriteană cât şi cea apu- 
seană, a scos în evidenţă cu precădere prefacerea elemente- 
lor euharistice în Trupul şi Sângele Domnului. Disputa dintre 
Apus şi Răsărit s-a situat, până la sfârşitul perioadei „presi- 
nodale", mai mult în jurul momentului prefacerii darurilor, 
anume dacă în timpul cuvintelor de instituire ori în timpul epi- 
clezei, decât al obiectului însuşi al acestei prefaceri. Mai mult, 
faţă de teologia latină a „transsubstanţierii", teologia orto- 
doxă, cu tot accentul pus pe rolul hotărâtor al Sfântului Duh 
în epicleză, părea a se retrage într-o atitudine de tăcere în faţa 
tainei negrăite a prefacerii - metabole - euharistice, ascunzând 
astfel o incapacitate pretins „arhaizantă" de speculaţie teologică 
în faţa uneia din cele mai actuale taine ale credinţei noastre. 

Astfel, unul din cercetătorii şcolii teologice ortodoxe, Frank 
Qavin, scrie în legătură cu aceasta: „Acest agnosticism reve- 
renţial (cu privire la modul prefacerii euharistice, n. B.B.) este 
caracteristica autorilor în general, începând cu Sfântul loan 

Damaschinul, care spune că modul prefacerii nu poate fi cer- 
cetat (Expunere a credinţei ortodoxe, IV, 13), până la teologii 
ortodocşi care, în zilele noastre, preiau această părere" 1 . 

Problematica manualelor de teologie dogmatică, atât ru- 
seşti cât şi greceşti, se situează întotdeauna în jurul tainei 
Euharistiei ca taină a prezentei reale a lui Iisus Hristos ca jertfă 
de ispăşire adusă lui Dumnezeu pentru cei vii şi pentru cei 
morţi, ca o continuare şi o actualizare a jertfei de pe Qolgota 2 . 

în acest sens, teologia dogmatică tradiţională pune între- 
bări precise istoriei cultului creştin şi interpretează textele 
liturghiilor vechi şi scrierile Sfinţilor Părinţi din perspectiva 
foarte limitată şi precisă a acestor întrebări: 1) prezenta reală 
a lui Hristos în darurile de pâine şi vin sfinţite; 2) aspectul de 
jertfă al Euharistiei; 3) însuşirea roadelor acestei jertfe prin 
împărtăşanie; 4) instituirea Euharistiei de către Hristos la Cina 
cea de Taină; 5) rolul Sfântului Duh în sfinţirea darurilor. 

De câţiva ani, teologia Euharistiei beneficiază de conver- 
genta acestor diferite „reînnoiri" care au marcat cercetarea 
teologică în diferite domenii, precum cel al Bibliei, al litur- 
ghiei, al Sfinţilor Părinţi, al spiritualităţii. îndeosebi taina pro- 
prie Sfântului Duh este redescoperită în raportul său specific 
şi multiform cu Euharistia. Printre cei mai recenţi autori care 
au atras atenţia asupra acestui raport, să-i cităm pe teologii 
catolici dom Th. Strotmann 3 , P. Lebeau 4 , J.M.R. Tillard 5 , prin- 



1. F. Gavin, Some Aspecte of Contemporary Greek Thought, Londra, 1923, 
p. 330. în sprijinul acestei afirmaţii, T. Qavin se referă la dogmatiştii greci, 
începând cu Andrutsos, Mesolora şi mai ales Dyovuniotes, subliniind însă că nu 
este nici o deosebire între doctrina ortodoxă şi doctrina romano-catolicâ a 
transsubstanţierii, ci doar una de „temperament" (p. 336). 

2. Op. cit., p. 347. 

3. „Pneumatologie et liturgie", în Vatican II: La Liturgie apres Vatican II, 
Paris, 1967, p. 289-314. 

4. Le vin nouveau du Royaume, Paris-Bruges, 1966. 

5. L'Eucharistie, Pâque de l'Eglise, Paris, 1964; „L'Eucharistie et le Saint 
Esprit", în Houvelle Revue Theologique. 90 (1968), p. 363-387. 

tre teologii protestanţi, pe Max Thurian 6 şi J.-J. von Allmen 7 , 
iar printre teologii ortodocşi recenţi, pe M. Hissiotis 8 , P. 
L'Huillier 9 , P. Evdokimov 10 , O. Clement 11 etc. 

Să precizăm de la bun început că problema relaţiei dintre 
Sfântul Duh şi Euharistie depăşeşte cu mult cadrul pe care l-am 
şi depăşit dealtfel, al epiclezei. Această rugăciune a fost gre- 
şit înţeleasă de anumiţi interpreţi ai tradiţiei ortodoxe drept 
„momentul precis" al prefacerii sfintelor daruri şi, prin urma- 
re, drept cel de al doilea termen al unei alternative între cuvin- 
tele de instituire sau epicleză ca formule sfintitoare. încă din 
anii '30, Pr. Serghei Bulgakov se străduise să regândească 
întreaga teologie a Euharistiei: „în timpul primului mileniu, 
scria el, în istoria Bisericii creştine, în toiul disputei hristologi- 
ce, nu se pusese problema dogmei euharistice, iar Biserica îşi 
mărturisea credinţa în mod spontan şi viu, fără explicaţii sau 
definiţii (...) Strădaniile de a exprima dogma euharistică şi a-i 
da o justificare teologică apar, ca de obicei în istoria dogme- 
lor, atunci când îşi fac apariţia ereziile (...) în Biserica apusea- 
nă. Răsăritul, care suportase întreaga povară a disputelor hris- 
tologice, rămânea pasiv în problema Euharistiei şi era mai 
curând în defensivă împotriva ereziei; până acum nu şi-a spus 
cuvântul care trebuie, totuşi, spus" 12 . 

Sprijinindu-se pe mărturiile Sfinţilor Părinţi, Pr. Bulgakov 
expunea prefacerea euharistică în lumina transsubstanţierii 
naturale, care domneşte peste întreaga creaţie, adică legea 



6. L'Eucharistie, Meuchâtel şi Paris, 1959. 

7. Essai sur le Repas du Seigneur, Meuchâtel, 1966. 

8. „Pneumatologie orthodoxe", în Le SaintEsprit, Geneva, 1963, p. 85-106. 

9. „Theologie de Tepiclese", în Verbum Caro 56 (1969), p. 507-320. 

10. La Priere de l'Eglise d'Orient, Paris-Tournai, 1966. 

11. „Breve introduction â la liturgie byzantine", în Etudes Theologiques et 
Religieuses, 37 (1962), p. 49-63; şi diverse articole în revista ortodoxă franceză 
Contacte. 

12. „Dogma euharistică" (în rusă), în Pout, 1930, nr. 20, p. 7. 

asimilării fireşti a unui corp de către altul prin hrană. Trans- 
substanţierii fireşti, Pr. Bulgakov îi opunea însă transsubstan- 
ţierea „suprafirească", în care pâinea şi vinul, care pot intra în 
alcătuirea trupului omenesc, pot aparţine Trupului însuşi al lui 
Hristos. Pâinea şi vinul se preschimbă într-o realitate care nu 
este din lumea aceasta. Miracolul nu mai este fizic, ci metafi- 
zic, căci priveşte de acum Pâinea cea cerească, pâine care nu 
este din lumea aceasta. Pr. Serghei Bulgakov sublinia cu tărie 
că doctrina însăşi a prezentei reale trebuie înţeleasă în per- 
spectiva împărtăşirii euharistice, şi nu în cea a ritului apusean 
de adorare a ostiei. „Desigur, adăuga el, ne închinăm sfintelor 
daruri în taina împărtăşaniei, căci Hristos este prezent în ele şi 
Se dăruieşte celor care sunt părtaşi, dar nu-L putem atinge pe 
Hristos şi nu căutăm să-L „reţinem" în împărtăşania noastră" 13 , 
în epoca noastră, în care doctrina prezentei reale a lui 
Hristos în Euharistie este redusă la o semnificaţie simbolică 
sau, în perspectiva unei juxtapuneri a „prezentei" lui Hristos 
în daruri şi a „roadelor duhovniceşti" ale împărtăşaniei, ni se 
pare important: 1) să reamintim unitatea teologică a sfinţirii şi 
a împărtăşirii euharistice, aceste două aspecte ale tainei euha- 
ristice, de nedespărţit; în această perspectivă de unitate tre- 
buie situată realitatea prezentei euharistice a Domnului. 2) să 
reamintim că orice prezentă sacramentală şi eclezială a lui 
Hristos este o prezentă treimică şi că orice comuniune cu 
Hristos este o comuniune de intimitate filială cu Tatăl, în 
Sfântul Duh. Revelaţia hristologică se desfăşoară în dogmă şi 
în experienţa treimică, la toate nivelurile şi în toate modurile 
„prezentei" Domnului în lume. Euharistia nu constituie deci o 
excepţie, ci, dimpotrivă, manifestă în cel mai înalt grad reali- 
tatea vieţii treimice în Biserică. 3) să arătăm, în sfârşit, că 
taina Euharistiei este actualizarea în Biserică a „întâlnirii" din- 

13. Ibid. nr. 21, p. 18. 



272 ÎMPĂRTĂŞIREA SFÂNTULUI DUH 

tre Dumnezeul treimic şi comunitatea umană renăscută prin 
credinţă în botez. Taina însăşi a Euharistiei este o taină de re- 
ciprocitate, de fidelitate reciprocă, de prezentă şi de comuni- 
une reciprocă între Dumnezeu şi om, în acest admirabil 
schimb care se inaugurează la întrupare, se înfăptuieşte în 
înălţare şi se perpetuează în unirea euharistică. „Dumnezeu 
S-a făcut om, spun Părinţii Bisericii, pentru ca omul să devină 
Dumnezeu" 14 . Prezenta reală a lui Hristos în Euharistie ne 
introduce într-o nu mai puţin reală prezentă întru Hristos şi 
dumnezeiasca Treime. Atunci când Hristos este prezent la 
Cina euharistică, această Masă primitoare se lărgeşte şi ne 
transportă în inima ospitalităţii lui Dumnezeu, în cercul de 
iubire şi de viaţă al Sfintei Treimi, unde, la rândul său, omul 
este poftit, chemat, unde pătrunde, cu teamă şi iubire, în inti- 
mitatea însăşi a Tatălui. 

Cele trei teme de care aminteam determină cele trei părţi 
ale acestei expuneri. 

A 
SFINŢIRE Şl COMUTlIUriE 

Un studiu cuprinzător al originilor şi teologiei tainelor ne 
arată că Euharistia nu mai poate fi izolată de contextul sacra- 
mental liturgic de ansamblu şi că există în special profunde 
analogii şi paralelisme între Euharistie şi celelalte „lucrări 
sfinţitoare" 15 ale Bisericii, ca de pildă sfinţirea apei, a untde- 



14. Sf. Atanasie, Despre întruparea Cuvântului 54, PQ 25, 192. 

15. Acest termen ambiguu de „lucrare sfinţitoare" este ales cu bună ştiinţă, 
pentru a nu limita studierea unei evoluţii vii prin alegerea unei distincţii dogma- 
tice ulterioare între „sacramente" şi „sacramentale"; a se vedea în acest sens N. 
Afanasiev, „Sacramente şi sacramentale", (în rusă), în La Pensee Orthodoxe, 8, 
Paris, 1951, şi B. Bobrinskoy, „Les sacramentaux dans l'Eglise Orthodoxe", în Le 
Messager Orthodoxe, Paris, 1964, nr. 27-28, p. 50-56. 

lemnului etc. Aş dori să propun chiar rânduiala baptismaJă a 
binecuvântării apei ca punct de plecare pentru aceste reflexii 
asupra sfinţirii şi comuniunii. 

Rânduiala binecuvântării apei datează din timpuri stră- 
vechi. Tertulian este primul martor, în Apus, al acestei rându- 
ieli, căreia el pare a-i acorda o deosebită importantă, conside- 
rând-o ca esenţială pentru botez şi punând-o în legătură cu 
episodul ioaneic al scăldătoarei de la Vitezda în care cobora 
un înger al Domnului şi tulbura apa, pentru a-i transmite ast- 
fel puterea vindecătoare 16 . 

Această concepţie a unei puteri lucrătoare comunicate 
apei se regăseşte şi în tradiţia siriană, în legătură cu Loan 3, 5, 
îndeosebi la Sfântul Efrem Şirul. Apa este literalmente fecun- 
dată de Duhul, primeşte de la El virtutea de a da naştere celor 
care 1 se aseamănă, adică celor duhovniceşti: Duhul Sfânt 
face să rodească apa botezului aşa cum făcuse roditoare şi 
apele primordiale la Facere: „Duhul Sfânt, Care la început, Se 
purta deasupra lor, le-a înzestrat cu puterea de a da naştere 
celor duhovniceşti şi de a zămisli în slavă fii Tatălui". „Porum- 
belul clocindu-şi ouăle, trezeşte viata cu căldura sa; Duhul 
Sfânt prefigura taina botezului nostru, arătând că prin venirea 
aceluiaşi Duh dumnezeiesc, apele binecuvântate cu darul 
vieţii vor da naştere unor fii ai lui Dumnezeu" 17 . 

„Duhul Sfânt - se cântă şi astăzi în Biserica siriană, de săr- 
bătoarea Epifaniei, după pilda Sfântului Efrem - S-a pogorât 
din cele de sus pentru a zămisli şi a da viaţă apelor. în botezul 
lui loan, S-a odihnit peste unul singur, acum însă S-a pogorât 
şi odihneşte peste toţi cei care s-au născut din nou din apă" 18 . 



16. De baptismo V, 5-6. O. Cuilmann a arătat că acest episod de Ia loan 5,1- 
19 trebuie situat în perspectiva cultică şi sacramentală a celui de-al patrulea 
Evanghelist; cf. Les sacrements dans l'Evangilejohannique, Paris, 1951, p. 55-57. 

17. Interpretationes in Genesim, Opp. Syr, I, p. 117-118. 

18. Fangith (Breviar festiv al Bisericii siriene din Antiohia), voi. III, Mossoul, 
1875, p. 30,35, 275. 

Această concepţie despre o eficacitate proprie împărtăşită 
elementelor create, a unei puteri pe care acestea o înglobează, 
o vehiculează şi o transmit este foarte caracteristică simbolis- 
mului biblic, în care întreaga creaţie este implicată în sfinţirea şi 
mântuirea omului. Pr. J. Danielou a arătat importanta rânduielii 
sfinţirii apei în simbolismul iniţierii baptismale 19 . Sfântul Chirii al 
Ierusalimului, Sfântul Ambrozie al Milanului, Teodor din Mopsu- 
estia, Constituţiile Apostolice consideră, după cât se pare, că efi- 
cacitatea afundării baptismale depinde de sfinţirea apei 20 . 

Una dintre temele esenţiale ale rugăciunilor de sfinţire a 
apei este cea potrivit căreia aceste ape au fost sfinţite de către 
Hristos când a coborât în Iordan şi astfel au devenit recepta- 
colul revărsării Sfântului Duh. Astfel, în Evhologiul lui Sera- 
pion (secolul al IV-lea) se spune: „Aşa cum, coborând în apele 
Iordanului, le-a sfinţit, tot astfel şi acum, pogorându-Se în 
acestea, le face sfinte şi duhovniceşti" 21 . 

Acest aspect mi se pare extrem de important pentru înţe- 
legerea teologică a binecuvântării baptismale a apelor; această 
binecuvântare se face în legătură cu botezul lui Hristos în 
Iordan, dar şi acest botez este, el însuşi, o anticipare simbolică 
a tainei Mântuirii: moarte, îngropare, înviere şi proslăvire de 
către Tatăl, în Duhul Sfânt. Rugăciunile de binecuvântare a apei 
subliniază că materia apei a fost regenerată o dată pentru tot- 
deauna la botezul lui Iisus ca o anticipare a triduum-u\u\ pascal, 
în care materia a fost izbăvită de tirania demonului 22 . 



19. „Le Symbolisme des rites baptismaux", în Dieu Vivant 1 (1945), p. 34- 
35; şi Bible et Uturgie, Paris, 1958. 

20. Chirii al Ierusalim ui ui i, Cat. bapt. IU, 3, PQ 33,429; Ambrozie al 
Milanului, De Sacramentis 1.15, PL 16,422 ş.u.; Teodor din Mopsuestia, Hom. 
catechetique XIV, ed. R. Tonneau et R. Devreesse, Vatican, 1949, p. 401-461; 
Constitutions Apostoliques Vil, 43, ed. Funk, Paderborn, 1905, t. I, p. 450. 

21. Priere de consecration des eaux, ed. Funk, op. cit., t. 11, p. 450, trad. fr. 
în A. Hamman, Priere des premiers chretiens, Paris, 1951, p. 193. 

22. Cf. textele la J. Lemarie, La manifestation du Seigneur, Paris, 1957. 

Orice sfinţire a apei va fî deci o rememorare, o aducere 
aminte şi totodată o mărturie prin epicleză că aceeaşi putere 
sfinţitoare a Sfântului Duh continuă să lucreze. Aşa se explică 
de ce tradiţia primară nu acorda rânduielii de sfinţire a apei o 
importantă hotărâtoare, în pofida vechimii sale. Tradiţia Apostolică 
a lui Ipolit al Romei nu o menţionează decât în treacăt: „în 
clipa în care cântă cocoşul, se va face rugăciunea în primul 
rând asupra apei (oretur primum super aquam)" 23 . Ritualurile 
anterioare, Didahia, Iustin preferă chiar folosirea apei „vii", 
adică a apei curgătoare şi curate. 

Printre mărturiile care păstrează tăcerea cu privire la sfin- 
ţirea apei la botez trebuie menţionate Catehezele baptismaie 
ale Sfântului loan Gură de Aur. Cu toate acestea, nu se poate 
deduce, din tăcerea sa, că n-ar fi cunoscut epicleză de sfinţire 
a apei. Iată textul: „După această ungere, te pune să cobori în 
fluviul sfânt, îngropându-1 pe omul cel vechi şi împreună învi- 
ind omul cel nou, înnoit după chipul Celui care 1-a zidit. în 
acest moment, prin cuvintele preotului şi prin mâna sa, are 
loc pogorârea Sfântului Duh şi cel care iese din apă este un 
alt om; cu desăvârşire curăţit de întinăciunea păcatelor sale, 
a lepădat vechiul veşmânt al păcatului şi a îmbrăcat haina 
împărătească" 24 . 

în această descriere, pogorârea Sfântului Duh prin cuvin- 
tele preotului şi prin mâna sa pare să coincidă cu afundarea 
catehumenului în scăldătoarea baptismală. „Ioan Gură de Aur 
se gândeşte evident la scena botezului lui Hristos în Iordan, 
comentează Pr. Wenger, şi la pogorârea Sfântului Duh peste 
Iisus" 25 , când pogorârea Duhului are loc în timpul (sau chiar 
după) afundarea lui Hristos. 



23. Tradition apostolique, cap. 23. 

24. Cat. bapt. II, 25, ed. A. Wenger, SC 50, p.147. 

25. Ibid., nota 2. 

Pe de altă parte, vechile descrieri ale botezului cuprinse 
în Actele apocrife greceşti sau siriene ne arată o mare fluctu- 
aţie în ceea ce priveşte locul şi forma sfinţirilor untdelemnu- 
lui şi apei la botez. îndeosebi pentru untdelemn, epicleza sfin- 
ţitoare, care capătă deseori o amploare extraordinară, mai 
considerabilă chiar decât epicleza asupra apei, această epi- 
cleza asupra untdelemnului este săvârşită chiar în punctul cul- 
minant în care untdelemnul este folosit pentru ungere, astfel 
încât epicleza se confundă cu formula ungerii. De asemenea, 
preotul invocă, uneori chiar în momentul afundării, venirea 
harului dumnezeiesc pentru a sfinţi şi a regenera atât apa, cât 
şi pe cel botezat 26 . Finalitatea sfinţirii materiei este deci situa- 
tă în afara acesteia, în folosirea sa de către om şi pentru zidirea 
acestuia 27 . Cu toate acestea, sfinţirea omului nu poate face 
iconomia materiei care, pătrunsă fiind de Duhul Sfânt, este 
făcută transparentă harului dumnezeiesc, conlucrează la mân- 
tuire şi este izbăvită de robia care a lovit cosmosul întreg. 

întorcându-ne către sfinţirea euharistică, vom afla acelaşi 
principiu de finalitate antropologică şi ecleziologică pe care-1 
descoperisem mai înainte. Din ce în ce mai mult mi se pare 
dificil de elaborat o teologie a sfinţirii, sau a prezenţei reale a 
lui Hristos în Sfintele Daruri, sau a jertfei euharistice, inde- 
pendent de momentul culminant al concelebrării euharistice 
care este împărtăşirea întregii adunări. 

Dacă deosebirea liturgică şi teologică dintre sfinţire şi 
comuniune este veche şi îndreptăţită, disocierea lor în schimb 



26. Act. Syr. Thom., ed. Bonnet, Acta Apocrypha, II, 2, Leipzig, 1905. 

27. Pr. Bouyer s-a străduit să arate că binecuvântările Bisericii, chiar şi atunci 
când nu par a se referi direct la oameni, ci la lucruri, au întotdeauna ca scop 
adaptarea acestor lucruri la viata Trupului (tainic), astfel ca Hristos să fie totul în 
toate, şi că încă şi mai mult decât binecuvântările iudaice, cele creştine au drept 
scop restaurarea lucrurilor corupte de păcatul omenesc, sfinţind u-ne, în tot ceea 
ce suntem, ca mădulare ale Trupului lui Hristos; cf. L. Bouyer, La vie de la Liturgic 
Paris, 1956, p. 224. 

nu poate fi decât nefastă şi nu poate decât să conducă la acele 
impasuri teologice din care încercăm să ieşim astăzi: mod al 
prezentei reale, validitate a Euharistiei fără adunare sau a îm- 
părtăşaniei numai cu unul dintre Sfintele Daruri etc. 

Studiul liturghiilor vechi ne confirmă legătura organică 
dintre sfinţire şi comuniune sau, mai curând, unicitatea lucrării 
Sfântului Duh de sfinţire a jertfei pentru adunare, dar totodată 
şi a adunării ca Trup al lui Hristos. Vechile epicleze conţin ade- 
sea rugăciunea ca Dumnezeu să trimită Duhul Său Sfânt atât 
peste adunare, cât şi peste darurile puse înainte la altar. 

lată, ca exemplu, epiclezele liturghiilor bizantine, a Sfân- 
tului Vasile şi a Sfântului loan Gură de Aur: 

Sfântul Vasile Sfântul loan Gură de Aur 

(...) Ţie ne rugăm şi de la Tine ce- (...) Te chemăm. Te rugăm şi cu 

rem, Sfinte al sfinţilor, cu bunăvo- umilinţă la Tine cădem: Trimite 

inta bunătăţii Tale, să vină Duhul Duhul Tău cel Sfânt peste noi şi 

Tău cel Sfânt peste noi şi peste peste aceste Daruri ce sunt puse 

Darurile acestea ce sunt puse înainte (...) 
înainte (...) 

Pr. Bouyer atrage atenţia asupra faptului că pogorârea 
Sfântului Duh vizează în acelaşi timp şi Darurile, şi credin- 
cioşii. Comentând liturghia antiohiană a celor Doisprezece 
Apostoli, şi îndeosebi formula epiclezei acesteia („Te rugăm 
să arăţi -apophenai- că această pâine este trupul Hristosului 
Tău şi acest vin, sângele Hristosului Tău"), Pr. Bouyer scrie: 
„Pogorârea Duhului este cerută nu pentru a face din aceste 
daruri trupul şi sângele lui Hristos, ci pentru a arăta că sunt, 
producând în cei botezaţi toate efectele tainei" 28 . 

Această finalitate ecleziologică şi comunitară a sfinţirii 
euharistice este foarte vizibilă în epicleza cuprinsă în Tradiţia 

28. Eucharistie, Tournai, 1966, p. 277. 

Apostolică, epicleză care, mai mult chiar decât cele ale litur- 
ghiilor bizantine, are o valoare exemplară pentru restaurările 
liturgice moderne 29 : „Te rugăm să trimiţi Duhul Tău cel Sfânt 
peste jertfa adusă de Sfânta Biserică. Pe toţi cei care sunt 
părtaşi la aceasta, adunându-i, învredniceşte-i să se umple de 
Duh Sfânt, pentru întărirea credinţei lor în adevăr" 30 . Redes- 
coperirea, în zilele noastre, a contextului eclezial şi comunitar 
al sfinţirii euharistice are o mare însemnătate pentru dialogul 
ecumenic. Se aminteşte astfel că finalitatea şi plinătatea sfin- 
ţirii pâinii şi vinului, adică invocarea Sfântului Duh peste da- 
rurile aduse de adunare, se află în adunare, care, prin această 
Cincizecime perpetuă care este Euharistia 31 , se constituie în 
Trup şi Sânge al lui Hristos. 

Teologia ortodoxă a comuniunii euharistice ne confirmă 
această viziune. Credincioşii, spun Sfinţii Părinţi, devin „co- 
trupeşti" (syssomoi) şi „co-sanguini" (synaimoi) cu Hristos, 
„hristofori" 32 . Aşa cum scria Paul Evdokimov, „Biserica, în 
realitatea sa ultimă, deşi nevăzută, este acest trup euharistie, 
trupul ceresc al lui Hristos" 33 . 

Nicolae Cabasila a stăruit în mod deosebit asupra proce- 
sului de transformare a credincioşilor prin comuniunea eu- 
haristică, reluând astfel învăţătura cea mai tradiţională a în- 
dumnezeirii prin Taine: „O! Ce taină copleşitoare! Cugetul lui 
Hristos se face una cu cugetul nostru, voia Lui, una cu voia 
noastră, trupul şi sângele Lui, una cu trupul şi sângele nostru! 
Şi atunci, cât de puternic trebuie să fie cugetul nostru, când e 



29. îndeosebi noile anaforale folosite în Biserica catolică sau Liturghia 
euharistică de la Taize. 

30. Tradition Apostolique,§ 4. 

31. Cf. Micolae Cabasila, Tâlcuirea dumnezeieştii Liturghii cap. XXXVII, 6 şi 
nota complementară a lui S. Salaville, intitulată „La Pentecote eucharistique\ în 
SC 4 bis. 

32. Chirii al Ierusalimului, Cat myst. IV, 3, SC 126, p. 137. 

33. Op. cit. p.67. 

stăpânit de cugetul lui Dumnezeu, cât de dârză voinţa noas- 
tră, dacă însuşi Domnul o mână şi cât de înflăcărat curajul 
nostru, când focul însuşi se revarsă peste el!" 34 . 

Prin această izbucnire a lui Hristos în noi, prefacerea este 
deplină, omenitatea este atrasă de puterea lui Dumnezeu, 
fiind făcută la propriu suprafirească: „O putere mai mare când 
întâlneşte pe una mai mică n-o mai lasă să rămână aşa cum a 
fost: fierul pus în foc nu mai are nimic din fier (...) Aşadar, este 
limpede că atunci când Hristos Se revarsă în sufletele noastre 
şi Se face una cu ele, noi ne-am schimbat ne-am făcut aseme- 
nea Lui, întocmai cum se întâmplă cu o picătură de apă când 
cade într-un vas uriaş plin de untdelemn bine mirositor" 35 . 

Prin împărtăşanie frecventă, Hristos „umple toată casa su- 
fletului nostru. Şi apoi, noi nu ne cuminecăm cu vreo bună- 
tate de a Lui şi nici nu ne împărtăşim cu vreo rază sau vreo 
strălucire din discul Soarelui dumnezeiesc, ci din însuşi discul 
acesta, aşa încât îl facem să locuiască în noi, să ne pătrundă 
până în măduvă şi în mădularele noastre, ba chiar să nu mai 
formăm decât unul şi acelaşi trup împreună (...); trupul, sufle- 
tul şi toate puterile noastre se înduhovnicesc, atunci însem- 
nează că trup se uneşte cu trup, sânge cu sânge şi suflet cu 
suflet" 36 . 

Biserica şi Euharistia nu pot fi deci despărţite, constituind 
o unică taină, iar actul liturgic al împărtăşaniei ne dezvăluie 
corelaţia care există între ele: „Dacă ar putea cineva să cuprin- 
dă cu privirea (Biserica lui Hristos), n-ar vedea decât însuşi 
Trupul Domnului, prin aceea că e unită cu El şi că se împăr- 
tăşeşte din Trupul Lui" 37 . 



34. Despre viata în Hristos, PQ 150, 585; SC 355, p. 271; trad. rom. cit, p. 195. 

35. Ibid., c. 593; p. 289; trad. rom. cit., p. 201-202. 

36. Ibid., c. 584; p. 269; trad. rom. cit., p.195. 

37. Tâlcuirea dumnezeieştii Liturghii, p. 203-204; trad. rom. cit., p. 87. 

în fond, soluţionarea acestei probleme a raporturilor din- 
tre sfinţire şi comuniune (sau afundare, sau ungere) priveşte 
întreaga teologie, în special semnificaţia însăşi a creatului, a 
materiei. Realitatea însăşi a simbolismului este în joc. „Cos- 
mologia este subordonată antropologiei", scrie Olivier Cle- 
ment 38 , dar Biserica este locul în care creaţia este asumată, 
în care redevine transparentă la lumina dumnezeiească şi se 
redescoperă în slujba omului. Afirmarea însă a acestei fina- 
lităţi antropologice şi ecleziale a cosmosului sau subordona- 
rea acestuia tainei omului nu înseamnă câtuşi de puţin o ne- 
gare a materiei sau dispreţuirea acesteia. 

„Venirea Duhului, scrie şi J.-J. von Allmen, este invocată nu 
numai pentru cei botezaţi, adunaţi pentru ospăţ, ci şi peste 
darurile acestora, asfel ca hrana pe care o vor primi cu mulţumire 
să nu fie acest trup care nu foloseşte la nimic (loan 6, 63), ci să fie 
pentru ei... mâncare şi băutură duhovniceşti (cf. I Cor. 10, 31), 
pătrunse de Duhul şi deci de prezenţa împărăţiei; pâinea şi vinul 
nu trebuie să se poticnească, ca să zic aşa, în pragul împărăţiei, 
căci Domnul le-a ales ca merinde din care ne îngăduie încă de pe 
acum să gustăm şi să vedem că bun este Domnul" 39 . 

în taina euharistică, sfinţirea darurilor şi sfinţirea credin- 
cioşilor se situează deci într-o relaţie reciprocă - neamestecată, 
dar şi neîmpărţită. Confundarea lor, în doctrina zwingliană, va 
duce la o diminuare a valorii proprii a darurilor, nemaifiind 
luate „în serios" ca semne şi expresii privilegiate ale anam- 
nezei istoriei mântuirii, ca expresii ale jertfei şi ale vieţii celei 
noi în comunitatea eclezială. 

Disocierea lor în teologia medievală a dus, în schimb, la o 
„substantificare" a darurilor euharistice, înlesnind astfel o ten- 



38. „Le sens de la terre. Notes de cosmologie orthodoxe", în Contacte 59- 
60 (1967), p. 255, reluat în Le Christ, Terre des vivants. Essays theologiques, SO 
17, Bellefontaine, 1976, p. 80. 

39. Op. cit. p. 33. 

dintă de adorare a acestora şi o subiectivizare şi o individua- 
lizare a comuniunii euharistice, privită mai curând ca rod al 
Tainei Euharistiei decât ca punct culminant şi împlinire a Eu- 
haristiei comunităţii. 

Un studiu amănunţit al tradiţiei latine prescolastice, care să 
ajungă până la Fericitul Augustin, ne-ar îngădui să regăsim origi- 
nea alunecării progresive a tradiţiei ulterioare către o disociere 
între sfinţire şi comuniune. Pnevmatologia augustiniană, care 
posedă o considerabilă dimensiune eclezială, pare a fi avut 
puţine legături cu teologia sfinţirii euharistice. într-o comunicare 
la Congresul Augustinian din 1 954, mgr. Q. Philips a arătat că în 
descrierea împărtăşirii harului lui Hristos de către Duhul Sfânt, 
Augustin a recurs „mai mult la categoriile morale şi ascetice 
decât la procesul fizico-mistic imaginat de Greci": „în sufletele 
noastre, Duhul lucrează personal, după ce a acţionat asupra 
omenitătii lui Iisus, dar lucrarea Sa nu trece propriu-zis prin 
această omenitate. întruparea este cu mult mai mult anteceden- 
tul decât adevărata cauză instrumentală, Duhul care sălăşluieşte 
în plinătatea Sa în Cap, Se împărtăşeşte apoi mădularelor, sub 
influenta morală a Capului... O cercetare sistematică a învăţăturii 
sale sacramentale, a viziunii sale asupra Euharistiei, asupra mi- 
nunilor şi tainelor Domnului ne-ar duce la aceleaşi concluzii... 
Cauzalitatea tainelor, la Fericitul Augustin, rămâne prea aproape 
de incidentalism, chiar dacă scolasticii i-au invocat autoritatea 
pentru a impune recunoaşterea adevăratelor „cauze" ale harului 
în semnele rituale. Aceeaşi mentalitate generală 1-a împiedicat 
pe acest mare geniu să pună pe deplin în valoare prezenţa 
fiintială a trupului lui Iisus în darurile sfinţite. De la bun început, 
gândirea sa se îndreaptă către efectul ulterior: unitatea tuturor 
mădularelor în comuniunea eclezială" 40 . 



40. „L'influence du Christ - Chef sur Son Corps mystique suivant S. 
Augustin", în Augustinus Magister, Paris, 1954, t. 2, p. 813-14. 

B 

EUHARISTIE ŞI COMUMUnE TR1MITARĂ 

Evenimentul Cincizecimii nu se mărgineşte la o prezentă 
„duhovnicească", „în duh" a Domnului proslăvit în Biserica Sa, 
ci reprezintă venirea „iconomiei Sfântului Duh", adică a pre- 
zentei personale a Mângâietorului, Duhul adevărului, pe Care 
Tatăl îl trimite în numele lui Iisus (loan 14, 16 şi 26), pe Care 
lisus îl trimite El însuşi din partea Tatălui (loan 15, 26). Veni- 
rea Sfântului Duh nu are deci un caracter subordonat şi doar 
funcţional în raport cu lucrarea lui Hristos. Duhul este prezent 
în persoană şi lucrează în Biserică, pe care o face conformă 
lui Hristos 41 . 

Dacă vorbim despre „iconomia Sfântului Duh", deosebind-o 
de „iconomia Fiului" 42 , nu înseamnă că disociem sau opunem 
aceste două iconomii. Timpul Duhului nu urmează timpului 
lui Hristos, ci constituie împlinirea şi încununarea acestuia, 
întreaga Biserică se află în timpul Cincizecimii, dar Duhul 
Cincizecimii este atât agentul prezentei permanente a Domnu- 
lui în Biserica Sa, cât şi rodul şi darul permanent al lui Hristos 
înviat şi înălţat de-a dreapta Tatălui. Aceste două aspecte ale 
Cincizecimii şi, prin urmare, ale întregii sacramentalităti a 
Bisericii, trebuie avute constant în vedere şi în nici un caz 
confundate: pe de o parte, Sfântul Duh dă mărturie despre 
Hristos, ne îngăduie să-L chemăm, îl face prezent, ne face 
asemenea Lui; pe de altă parte, Hristos ne trimite Duhul Sfânt, 
roagă pe Tatăl să dăruiască Duhul. 



41. Cf. B. Bobrinskoy, „Le Saint Esprit dans la Liturgie", în Studia Liturgica, 
1(1962), p .47-60. 

42. Această distincţie a fost dezvoltată în sistemul teologic al lui Vladimir 
Lossky, cât se poate de consecvent, în teologia sa trinitară, în soteriologia şi doc- 
trina sa despre Biserică. Cf. îndeosebi lucrarea sa clasică Theologie mystique de 
l'Eglise d' Orient, Aubier, Paris, 1944. 

în această dublă perspectivă, prezenta şi împărtăşirea 
Sfântului Duh dobândesc o însemnătate cu totul deosebită în 
taina euharistică. Aici, credinciosul este făcut părtaş la viaţa 
treimică. Prezenta lui Hristos şi prezenta Duhului sunt simul- 
tane şi în acelaşi timp diferite, necontopindu-se într-o prezentă 
a firii dumnezeieşti, cu care credinciosul s-ar uni cumva direct. 

Prezenta lui Hristos s-ar putea exprima prin noţiunile de 
identificare şi transfigurare. Pâinea şi vinul, sfinţite prin invo- 
care, devin şi sunt de acum înainte trupul şi sângele lui Hristos 
proslăvit, „sunt nu atât transsubstantiate, cât transfigurate", 
spune Olivier Clement 43 . Nu pierd nimic, am zice noi, din sub- 
stanţa lor pământească şi creată, dar aceasta se eliberează de 
„neutralitatea" sa insensibilă şi opacă, devenind capabilă să 
fie de acum înainte şi merinde de viată. 

La rândul său, adunarea euharistică devine şi este de 
acum înainte, din Euharistie în Euharistie, trup şi sânge al lui 
Hristos; omul îşi realizează vocaţia sa primordială şi ultimă de 
a fi co-trupesc şi co-sanguin cu Hristos cel înviat. De la Sfântul 
Pavel, prin Sfântul Ioan Gură de Aur şi Fericitul Augustin, la 
nicolae Cabasila, toată ecleziologia creştină este situată în vizi- 
unea „Hristosului total, Cap şi Trup", a cărui trăire ne este 
împărtăşită de Euharistie la cel mai înalt nivel de intensitate 44 . 

Prezenta euharistică a Sfântului Duh şi lucrarea Sa nu sunt 
mai puţin reale decât cele ale lui Hristos, dar ele sunt diferite 
şi cer astfel un alt limbaj pentru a vorbi despre ele. Chiar în 
lipsa unor referiri explicite la persoana Sfântului Duh, însăşi 



43. Op. cit. în Contacte, p. 289, Bellefontaine, p. 118. 

44. Această excepţională intuiţie hristologică a Fericitului Augustin cu privire 
la Biserică, a fost reluată în zilele noastre în teologia ortodoxă de către 
Pr.G.Florovsky, în importantul său studiu despre Biserică „Le Corps du Christ 
vivant, une interpretation orthodoxe de l'Eglise", în La Sainte Eglise Universelle, 
Meuchătel-Paris, 1948, p. 9-57. A se vedea în legătură cu acest subiect analiza 
făcută eclesiologiei Pr. Florovsky de către Y.-N. Lelouvier, Perspectives russes sur 
l'Eglise: un theologien contemporain, G. Florovsky, Paris, 1968. 



284 ÎMPĂRTĂŞIREA SFÂNTULUI DUH 

prezenta Sa în lucrarea liturgică şi în lauda neîncetată a Bise- 
ricii este cea care le realizează, le face reale, le situezaă în 
planul duhovnicesc al Duhului, împlineşte şi încheie acest 
cult „această închinare în duh şi în adevăr"; astfel în Duhul 
cultul tainele îşi dobândesc adevărata lor funcţie, unica lor 
raţiune de a fi, care este cea de a-1 conduce pe om la cunoaş- 
terea Prea Sfintei Treimi, în iluminare şi unire îndumnezeitoare. 
Este evident că tradiţia răsăriteană primară a formulat de 
timpuriu în cultul şi în teologia sa experienţa fundamentală şi 
certitudinea iconomiei Sfântului Duh în Euharistie. Potrivit 
acestei tradiţii, rolul Sfântului Duh nu se mărginea la „a lucra" 
prezenta reală a lui Hristos în sfintele Daruri. Pentru a expri- 
ma realitatea profundei transformări a credincioşilor prin Du- 
hul Sfânt în Euharistie, aceasta a dezvoltat, mai ales începând 
de la Sfântul Vasile al Cezareii, teologia de „împărtăşire a 
Sfântului Duh" 45 , noţiunea de „împărtăşire a Sfântului Duh" 
îşi are originea în teologia paulină (I Cor. 13, 13) şi după Sfân- 
tul Irineu, Sfântul Vasile este cel care i-a dat întreaga amploare: 
el exprimă odată cu aceasta deofiintimea Sfântului Duh cu 
Tatăl şi cu Fiul, deplina Sa dumnezeire, evitând însă, în acelaşi 
timp, folosirea acestor termeni; pe de altă parte, aplică noţi- 
unea de „împărtăşire a Sfântului Duh" întregii pronii a Duhului 
pe lângă îngeri, oameni şi întreaga zidire. împărtăşirea Sfân- 
tului Duh va fi, deci, o participare reală la viata lui Dumnezeu, 
prin împărtăşirea cu Duhul Sfânt, care ne face duhovniceşti, 
are loc „restabilirea în paradis, ridicarea în împărăţia cerurilor, 
redobândirea înfierii, îndrăzneala de a numi pe Dumnezeu 
Tatăl nostru, împărtăşirea de harul lui Hristos, vieţuirea ca fii 
ai luminii, părtăşia la slava veşnică" 46 . 



45. Pentru mai multe amănunte a se vedea mai sus, cap. IX, „Liturghie şi 
ecleziologie trinitară la Sfântul Vasile". 

46. De Spiritu Sancto, XV, PQ 32, 1 32; trad. fr. SC 1 7 bis, p. 37 1 ; trad. rom. 
PSB 12, p. 50. 

Anaforaua şi rugăciunile euharistice ale Sfântului loan 
Gură de Aur vor prelua această noţiune, fără a-i da însă ace- 
laşi relief exclusiv faţă de celelalte roade ale comuniunii. Dacă 
pentru Sfântul Vasile „împărtăşirea Sfântului Duh" este singu- 
ra roadă a Euharistiei, cea care exprimă şi cuprinde toate 
darurile harului dumnezeiesc, cea care rezumă toată opera 
întrupării, Sfântul loan Gură de Aur enumera roadele Euharis- 
tiei, printre care se află de asemenea „împărtăşirea Sfântului 
Duh". Iată încheierea epiclezei sale sfinţitoare: „(...) Pentru ca 
să fie celor ce se vor împărtăşi spre trezirea sufletului, spre 
iertarea păcatelor, spre împărtăşirea cu Sfântul Tău Duh, spre 
plinirea împărăţiei cerurilor, spre îndrăznirea cea către Tine, 
iar nu spre judecată sau spre osândă". 

Tradiţia euharistică antiohiană, din care provine anaforaua 
Sfântului loan Gură de Aur, a fost deosebit de sensibilă la 
acest aspect pnevmatologic al Euharistiei. Pentru narsai (se- 
colul al V-lea), Euharistia este merindea Duhului: „Odată năs- 
cuţi la botez, cei botezaţi se adapă din Duhul" 47 . 

Potrivit Sfântului Efrem, Iisus „a numit pâinea Trupul Său cel 
viu şi 1-a umplut de Sine însuşi şi de Duhul... Luaţi, mâncaţi cu 
credinţă, neîndoindu-vă că este Trupul Meu, iar cel ce mănâncă 
cu credinţă, mănâncă foc şi Duh... mâncaţi toţi, mâncaţi astfel 
Sfântul Duh, căci cu adevărat este Trupul Meu" 48 . 

Pentru Teodor de Mopsuestia, hrana euharistică este 
„sfântă şi nemuritoare, pentru că este Trupul şi Sângele Dom- 
nului nostru şi este plină de sfinţenie, întrucât Duhul Sfânt să- 
lăşluieşte în ea" 49 . 

Din tradiţia siriană, tema plenitudinii şi cea a căldurii Du- 
hului (Rom. 12,1 1 şi I Tes. 5,19) a trecut în omiliile pascale şi 



47. Horn. XXL trad. fr. Ph. Gignoux, în Initiation chretienne (col. Lettres chre- 
tiennes, nr.7), Paris, 1963, p.25. 

48. Sennon surla Semaine Sainte, Ephraemi Opera, ed. Lamy, I, p. 415 ş.u. 

49. Cat. myst. VI. 

liturgice ale tradiţiei alexandrine (Ps.-Origen, Chirii), capado- 
ciene (Qrigorie de riazianz) şi, în sfârşit în liturghiile bizan- 
tine, unde ritul „zeonului" (apa caldă vărsată în potir înainte 
de împărtăşanie) semnifică însăşi căldura Sfântului Duh şi, prin 
El, prezenţa Trupului slăvit şi „pnevmatic" al lui Hristos. 

La capătul tradiţiei bizantine, Nicolae Cabasila va scrie 
pagini minunate despre Euharistie ca despre o Cincizecime 
prelungită: „Mângâietorul nu S-a pogorât o dată pentru ca 
după aceea să ne părăsească, ci este şi va fi cu noi până la 
sfârşit, deoarece Mântuitorul L-a trimis ca să rămână cu noi în 
veci: Duhul Adevărului, pe Care lumea nu poate să-L pri- 
mească, pentru că nu-L vede şi nici nu-L cunoaşte; voi însă îl 
cunoaşteţi, căci cu voi rămâne şi întru voi este (Ioan 14,17). 
El săvârşeşte tainele, prin mâinile şi limba preoţilor. Dar Dom- 
nul ne-a trimis nu numai pe Sfântul Duh, ca să rămână cu noi, 
ci a făgăduit că şi El însuşi va rămâne cu noi până la sfârşitul 
veacului (Mat. 28,20). Mângâietorul stă însă de faţă în chip 
nevăzut, pentru că El nu S-a întrupat, pe când Mântuitorul Se 
vede şi poate fi pipăit, în înfricoşatele şi sfintele Taine, ca unul 
care a luat firea noastră şi o poartă în veci" 50 . 

Pentru Cabasila, ritul bizantin al „zeonului" înseamnă „ziua 
pogorârii Sfântului Duh; atunci S-a pogorât după ce se îm- 
pliniseră toate cele privitoare la Hristos, iar acum, apa aceasta 
se adaugă după ce Darurile s-au desăvârşit (...) Odinioară, 
Biserica a primit pe Sfântul Duh după înălţarea lui Hristos la 
ceruri, iar acum Ea primeşte darul Sfântului Duh, după ce 
Sfintele Daruri au fost primite în altarul cel mai presus de 
ceruri, deoarece ni-1 trimite în schimb Dumnezeu, Care le-a 
primit pe dânsele, după cum am spus mai înainte. Pentru că 
Mijlocitorul e Acelaşi, atunci ca şi acum: însuşi Sfântul Duh" 51 . 



50. Tâlcuirea..., XXVIII, PQ 150, 428; SC p.177-79; trad. rom. cit, p. 69-70. 

51. lbid., XXXVII; PQ 150,452; SC p. 229; trad. rom. cit., p.86-87. 

Pecetea Cincizecimii pe celebrarea euharistică a Bisericilor 
de rit bizantin este şi mai mult accentuată de introducerea, 
după împărtăşirea credincioşilor, a unui imn de la sărbătoarea 
Cincizecimii: „Am văzut lumina cea adevărată, am primit Duhul 
cel ceresc, am aflat credinţa cea adevărată, nedespărţitei 
Sfintei Treimi închinându-ne, că Aceasta ne-a mântuit pe noi". 

Acest ultim text ne aminteşte un aspect important al tai- 
nei Euharistiei, şi anume că Dumnezeu, când Se revelează în 
aceasta şi Se dăruieşte spre împărtăşire, este Dumnezeul 
Treimic şi că împărăţia lui Dumnezeu care se instaurează şi se 
inagurează în adunarea euharistică este „împărăţia Tatălui şi 
a Fiului şi a Sfântului Duh". 

Am arătat deja că prezenţa şi împărtăşirea euharistice ale 
Sfântului Duh cer un alt limbaj teologic, faţă de cele ale lui 
Hristos. Cuvântul lui Dumnezeu întrupat şi devenit limbaj 
accesibil este obiect al mărturiei, al cunoaşterii şi al vederii 
altfel decât Sfântul Duh, al Cărui chip nu se dezvăluie, Care 
este persoana revelatoare a Fiului şi, prin El, a Tatălui, Care 
este puterea însăşi şi capacitatea de aducere aminte de Hristos 
(Ioan 14, 26), de mărturisire a lui Hristos (Ioan 15, 26), de 
proclamare a calităţii Sale de Domn (I Cor. 12,3), de invocare 
şi de aşteptare a venirii Sale (Apoc. 2, 17 şi 20), de rugăciune 
filială către Tatăl (Rom. 8, 14-17 şi 26). 

Pentru a înfăţişa specificitatea prezenţei Duhului Sfânt în 
cultul şi în viaţa Bisericii, este deci necesar un alt limbaj, cel 
al interiorităţii, al experienţei duhovniceşti şi sacramentale, 
când Duhul însuşi mărturiseşte împreună cu duhul nostru că 
suntem fii ai lui Dumnezeu (Rom. 8, 16). Această experienţă 
„în Duhul" interiorizează şi pune în valoare orice formulare 
teologică, o face să sune adevărat, împacă teologia cu doxo- 
logia, redă, în sfârşit, teologiei funcţia sa de a mărturisi că 
încă din vremea de acum puterea învierii lucrează în trupurile 
noastre muritoare. 

„Luminoasa venire a Duhului, scrie Sfântul Simeon ftoul 
Teolog, ne face să întrezărim, ca în zorii acelei zile, învierea 
învăţătorului sau, mai curând, ne învredniceşte să-L vedem 
chiar pe El, Cel înviat (...) Atunci când acestea se înfăptuiesc 
în noi prin Duhul, El ne învie din morţi, ne dă viaţă şi Se dă pe 
Sine spre a fi văzut, El întreg, trăind în noi, El Cel nemuritor şi 
nepieritor, şi, fără a Se mulţumi cu aceasta, ne învredniceşte 
să-L cunoaştem limpede pe El, Care împreună cu El ne învie şi 
ne preaslăveşte, după cum ne învaţă toată Sfânta Scriptură" 52 . 

C 
PREZENŢA LUI HR1STOS, COMUNIUNEA CU TATĂL 

Dar ce-am putea noi spune despre Părintele luminilor, de 
la Care pogoară „toată darea cea bună şi tot darul desăvâr- 
şit" 55 , despre „tăcerea din care a ieşit Cuvântul Său" 54 , de- 
spre Cel ale cărui „două Mâini" lucrează de la întemeierea 
lumii, în creaţie şi în pronie, iar în vremurile din urmă, la 
restaurarea omului? 55 

Cultul creştin în întregime este un cult adresat Tatălui, 
prin Hristos, în Sfântul Duh; tot aşa, cultul eclezial exprimă 
darul cunoştinţei, al vieţii celei noi venind de la Tatăl, prin 
Hristos, în Sfântul Duh. „Cel ce M-a văzut pe Mine, îi spune 
Hristos lui Filip, a văzut pe Tatăl... Eu sunt întru Tatăl şi Tatăl 
întru Mine" (loan 14, 9-1 1). Biserica este Casa Tatălui şi pe El 



52. Cat XXIII ed. Mgr. B. Krivocheine, SC 104, p. 199-201. 

53. Iac. 1,17; această expresie este preluată în liturghia bizantină în rugă- 
ciunea Amvonului, la sfârşitul Sfintei Liturghii. 

54. Sf. Ignatie al Antiohiei, Epistola către Magnezieni, VIII, 2. 

55. Imaginea celor două Mâini ale lui Dumnezeu, exprimând îndoita 
mijlocire, a Fiului şi a Duhului Sfânt, către Tatăl, este specifică Sfântului Irineu de 
Lyon. Cf. îndeosebi Adv. Haer., IV, Praef.,4; IV,20, 1 ; V, 1 ,3; 6, 1 . A se vedea în legă- 
tură cu acest subiect J. Mambrino, «„Les deux mains de Dieu" dans l'oeuvre de 
S. Irenee», în riRT 79 (1957), p. 355-70. 

îl slăveşte Biserica în lauda liturgică şi în rugăciunile de mul- 
ţumire de la Euharistie. Dacă în „memorialul" euharistie Bise- 
rica îşi aduce aminte de Hristos şi de lucrarea Sa mântuitoare, 
dacă prin Duhul lui Hristos Biserica este în stare să-şi amin- 
tească de „lucrările" lui Hristos şi dacă această aducere aminte 
culminează cu prezenta Domnului, Tatăl este Cel la care ra- 
portează Biserica iconomia mântuirii, Tatălui I se oferă memo- 
rialul euharistie, „bunăvoinţa" paternă este cea căreia îi aduce 
mărturie Euharistia, ca o Cincizecime permanentă a Duhului 
în Biserică. 

Rugăciunile euharistice exprimă cu multă claritate instau- 
rarea acestei relaţii noi şi fundamentale a omului cu Tatăl, ca 
roadă a comuniunii euharistice. Este într-adevăr vorba de darul 
înfierii. Rostirea eclezială a rugăciunii „Tatăl nostru" este intro- 
dusă în liturghia bizantină printr-o adevărată epicleză a Sfân- 
tului Duh: „Ţie, Stăpâne, Iubitorule de oameni, îti încredinţăm 
toată viata şi nădejdea noastră şi cerem şi ne rugăm şi cu 
umilinţă cădem înaintea Ta: învredniceşte-ne să ne împăr- 
tăşim cu cuget curat, cu cereştile şi înfricoşătoarele Tale Taine 
ale acestei sfinte şi duhovniceşti mese, spre lăsarea păcatelor, 
spre iertarea greşalelor, spre împărtăşirea cu Sfântul Duh, spre 
moştenirea împărăţiei cerurilor, spre îndrăzneala cea către 
Tine, iar nu spre judecată sau spre osândă (...) să cutezăm a 
Te chema pe Tine, Dumnezeul cel ceresc, Tată şi a zice: Tatăl 
nostru...". 

în punctul culminant al revelaţiei evanghelice, în Cuvântarea 
de despărţire şi în Rugăciunea arhierească, într-un context şi 
într-un limbaj eminamente euharistice, lisus dezvăluie sensul 
însuşi al plecării Sale: să-i facă pe credincioşi să intre în lăca- 
şurile Tatălui: 

„Să nu se tulbure inima voastră; credeţi în Dumnezeu, 
credeţi şi in Mine. în casa Tatălui Meu, multe locaşuri sunt Iar 
de nu, v~aş fi spus. Mă duc să vă gătesc loc. Şi dacă Mă voi 

duce şi vă voi găti Ioc, iarăşi voi veni şi vă voi lua la Mine, ca 
să fiţi şi voi unde sunt Eu, (...) Dacă M-ati fi cunoscut pe Mine, 
şi pe Tatăl Meu L-ati fi cunoscut; dar de acum îl cunoaşteţi pe 
El şi L-aţi şi văzut (...) Cel ce M~a văzut pe Mine a văzut pe Tatăl 
(...) Eu sunt intru Tatăl şi Tatăl întru Mine (...) Dacă Mă iubeşte 
cineva, va păzi Cuvântul Meu şi Tatăl Meu îl va iubi şi vom 
veni la el şi vom face locaş în el" (Ioan 14, 1-3, 7, 9-10, 23). 

Aceste texte evanghelice sugerează mai bine decât orice 
strădanie de formulare teologică sensul puternic şi realist al 
liturghiei euharistice, de introducere a Bisericii în „prezenta" 
însăşi a Tatălui. Prin memorialul sacramental al înălţării lui 
Hristos şi al şederii Sale de-a dreapta Tatălui, Biserica înain- 
tează spre intimitatea cerească a Tatălui, pe urmele lui lisus, 
Arhiereul nostru şi înaintemergătorul 56 . Pr. Q. Spicq explică 
bine dinamismul acestei „procesiuni" euharistice a Bisericii 
mergând către Tatăl: „Fiul şi fiii merg împreună, asociaţi şi soli- 
dari în aceeaşi acţiune („părtaşi ai lui Hristos", Evr. 3,14), ase- 
menea unui Păstor cu turma sa (13,20); ei alcătuiesc unul şi 
acelaşi grup în mers. Trebuie deci să ne gândim la intrarea 
Arhiereului în prezenţa lui Dumnezeu ca la cea a unui înainte- 
mergător (6,20). El stabileşte calea, o străbate primul, o inau- 
gurează şi o sfinţeşte (10,19-20); credincioşii nu trebuie decât 
să-L urmeze pentru a pătrunde la rândul lor în cer (...)" 57 . 

Memorialul euharistie nu se mărgineşte deci numai la 
cruce şi la mormânt, nici măcar la înviere, ci priveşte şi înăl- 
ţarea lui Hristos la cer şi aşteptarea celei de-a doua veniri ale 
Sale. „înălţarea, scrie Pr. Serghei Bulgakov, nu înseamnă absen- 
ta, ci o nouă prezentă a lui Hristos printre ucenicii Săi" 58 . 
Departe de a nega întruparea sau de a-L micşora pe Hristos, 



56. A se vedea articolul nostru „înălţare şi Liturghie", în Contacts, 27 
(1959), p. 164-84, inclus şi în prezentul volum. 

57. C Spicq, L'Epître aux Hebreux, t. 1, Introd., p. 301. 

58. Op. cit., p.37. 

ea îl confirmă în chip strălucit căci întruparea se realizează 
atât în cer, cât şi pe pământ; acesta este înţelesul expresiei 
«sade de-a dreapta Tatălui" 59 . Jnălţăndu-Se de la starea pă- 
mântească a trupului la starea de slavă şi înviere, Domnul nu 
desfiinţează starea pământească, ci o cuprinde în divino-uma- 
nitatea Sa (...) Faptul că Domnul Se înaltă cu trupul înseamnă 
tocmai că legătura Sa cu lumea nu se întrerupe, ci, dimpo- 
trivă, dobândeşte un caracter definitiv şi indestructibil, pentru 
veşnicie" 60 . 

Taina înălţării ne aminteşte neîncetat că nu mai este cu 
putinţă să mai atingi trupul în slavă şi trupul euharistie al lui 
Iisus, să-L reţii printre noi, că Domnul înviat S-a înălţat la Tatăl 
pentru a ne „găti nouă loc". Mai mult decât obiect de memo- 
rial, înălţarea Domnului dezvăluie o dimensiune globală a în- 
tregii Euharistii şi a întregului cult creştin. în cele din urmă, 
această dimensiune ascensională se referă la fiinţa însăşi a 
Bisericii, fiinţă în mers, în pelerinaj, pe urma înaintemergăto- 
rului lisus, în puterea Sfântului Duh. 

în perspectiva înălţării lui Hristos, trăită în liturghie, de- 
spre ce prezenţă a lui Hristos este vorba? Desigur, despre o 
prezenţă de întrupare a lui Hristos în slavă în Darurile euharis- 
tice asimilate de credincioşi, sau mai curând care-i asimilează 
pe aceştia, aşa cum ceea ce este superior asimilează şi trans- 
formă ceea ce este inferior 61 . Dar este vorba în acelaşi timp 
şi de o prezenţă de înălţare, în care Biserica este antrenată în 
întregime şi în permanenţă în înălţarea lui Hristos de-a dreap- 
ta Tatălui 62 . 



59. Ibid. 

60. Op. cit, p.44-45. 

61. Această idee este specifică lui M. Cabasila, Despre viaţa în Hristos, PQ 
150, 593; SC 355, p. 289. Am studiat amănunţit mistica sacramentară a lui 
Cabasila, în „N. Cabasilas et la spiritualite hesychaste", în La Pensee Orthodoxe, 
12, p. 21-42. 

62. Cf. Efes. 2,1-6. 



292 Împărtăşirea sfântului duh 

Punerea în discuţie a vechii cosmologii, neesenţiale pentru 
revelaţia biblică, nu este suficientă pentru a desfiinţa noţiu- 
nea însăşi de „cer", al cărui simbolism rămâne primordial pen- 
tru orice viziune creştină asupra lumii şi a mântuirii. „S-a pogorât 
din ceruri", „S-a înălţat la ceruri", aceste două expresii din 
simboalele de credinţă delimitează timpul iconomiei Fiului şi, 
înlăuntrul acesteia, îndoita mişcare de condescendenţă (întru- 
pare) a dragostei treimice şi de îndumnezeire (înălţare), prin 
care firea omenească este chemată să-şi depăşească propria 
finitudine şi să fie părtaşă la viaţa şi la slava veşnică. 

Această prezenţă reală a lui Hristos în Euharistie este deci 
semnul, certitudinea şi anticiparea propriei noastre prezenţe 
reale acolo sus, prezenţă inaugurată sacramental în împărtă- 
şirea Duhului înfierii de către Tatăl, încă de pe acum, în con- 
celebrarea şi comuniunea euharistică. 



XI 

DUHUL LUI HRISTOS în TAffiE 
LA SF. IOAT1 QURĂ DE AUR ŞI LA FER. AUQUSTIT1 

INTRODUCERE 

Pentru prima oară, adânca înrudire dintre Sfântul loan Gură 
de Aur şi Fericitul Augustin mi-a fost sugerată de lectura stu- 
diului - rămas clasic - al Pr. G. Florovsky, „Le Corps du Christ 
vivant une interpretation orthodoxe de l'Eglise", apărut în 1948, 
ca omagiu adus Dr. W. A. Wisser't Hooft, în culegerea ecume- 
nică La Sainte Eglise Universelle 1 . Studiul Pr. Florovsky avea 
drept motto binecunoscuta expresie a Fericitului Augustin: „Totus 
Christus: Caput et Corpus". Conţinutul studiului îndreptăţea 
făgăduinţa, căci autorul cita cu o uşurinţă impresionantă pen- 
tru acea epocă textele fundamentale ale Sfântului loan Gură de 
Aur şi ale Fericitului Augustin privind tema Bisericii ca Trup al 
lui Hristos. Trebuie să mărturisesc că mult timp am fost şocat 
şi chiar iritat de ceea ce pe atunci numeam „hristomonismur 
Pr. Florovsky care afirma, desigur, ca reacţie la pnevmatologia 
poate prea năvalnică a unui Homiakov sau a unui Lossky, că 
„teologia Bisericii nu este decât un capitol, şi unul capital, al 
hristologiei. Fără acest capitol, nici hristologia nu ar fi com- 
pletă" (p. 12). Dar care mai este atunci rolul Sfântului Duh, în 
ce constă „iconomia" Sa proprie, misiunea Sa personală şi ire- 
ductibilă în devenirea şi viata Bisericii? Lui Vladimir Lossky 2 îi 



1. Neuchâtel - Paris, 1948, p.9-57. 

2. Essai sur la theologie mystique de l'Eglise d'Orient, Paris, 1 944, şi „Du 
troisieme attribut de l'Eglise", în A l'image et a la ressemblance de Dieu, Paris 1 967. 

revine meritul de a fi încercat să elaboreze, chiar şi schematic, 
problema unei duble „iconomii", a lui Hristos şi a Duhului, în 
taina Bisericii şi în sfinţire, de a afirma o dublă „determinare", a 
Bisericii ca „trup al lui Hristos" şi ca „templu al Duhului Sfânt". 
Recent, teologul ortodox Ioan Zizioulas pare să indice căile 
pentru depăşirea falsei opoziţii dintre aceste două „iconomii" 
în formularea a ceea ce el numeşte „constituţia pnevmatolo- 
gică a hristologiei" 3 . A-L situa pe Sfântul Duh în centrul tainei 
lui Hristos - personal şi total - în dimensiunea Sa istorică, în 
trupul Său care este Biserica, în prezenta Sa sacramentală, 
iată şi intenţia acestui studiu, potrivit următoarelor teme, în 
scrierile Fericitului Augustin şi ale Sfântului loan Gură de Aur: 

1 . Relaţia Duhului Sfânt cu hristologia 

2. Evenimentul Cincizecimii şi permanenţa sa în Biserică 

3. Duhul Sfânt în sfinţirea şi comuniunea euharistică 

4. Dimensiunea frăţească şi socială a Euharistiei 
Această ultimă parte nu este o aplicare practică, secun- 
dară în raport cu tema centrală, şi nu este de mai mică impor- 
tantă în expunerea generală, căci aici vom regăsi imaginile 
fundamentale ale analogiilor treimice, unde Euharistia ne 
introduce în viata şi comuniunea treimică. 

A 
RELAŢIA DUHULUI SFÂNT CU HRISTOLOGIA 

Pentru a vorbi despre temeiul hristologic al Bisericii şi 
despre viaţa sa sacramentală, să ne oprim asupra problemei 
hristologiei ca atare la cei doi episcopi, asupra modului în care 
ei expun taina Cuvântului întrupat, a Crucii şi a Preaslăvirii. 

Aş dori să mă opresc îndeosebi asupra temei ungerii 
mesianice a lui Hristos Iisus, aşa cum a fost ea adâncită 



3. „La continuîte avec Ies origines apostoliques dans la conscience 
theologique de l'Eglise Orthodoxe", în Istina, 1974-1 p. 65-94 

(respectiv trecută cu vederea!) în tradita siriană 4 , pe de o 
parte, şi la Augustin, pe de altă parte. 

La prima lectură, am avut impresia unui contrast izbitor 
între locul restrâns acordat de Augustin temei ungerii lui 
Hristos şi importanţa acesteia în tradiţia siriană şi la Sfântul 
Ioan Gură de Aur. într-unui din cele mai originale şi mai pro- 
funde capitole ale studiului său despre Sfântul Duh în tradiţia 
siriană a Antiohiei 5 , Pr. Emmanuel Pataq Siman studiază pre- 
zenţa Duhului în viaţa lui Hristos. O întreagă învăţătură tradi- 
ţională a hristologiei trebuie reconsiderată în funcţie de locul 
Sfântului Duh în viaţa lui Hristos, pus în valoare în mod deo- 
sebit de acest teolog al Sfântului Duh care este Sfântul Luca. 
De-a lungul întregii Sale vieţi, începând de la zămislirea fecio- 
relnică, din Nazaret, şi până la acel „Săvîrşitu-s-a" de pe Gol- 
gota, Iisus a fost alcătuit, format; purtat de Duhul Sfânt, însu- 
fleţit de Duhul, ascuitând de Duhul, mânat fiind de Duhul, în 
actualizarea omenească a filiaţiei Sale dumnezeieşti. Desigur, în 
ceea ce priveşte permanentul imbold al Duhului de care lisus 
este pătruns, nu pot fi ignorate pericolele inerente hristologiei 
antiohiene şi nestoriene. Teodor din Mopsuestia afirma: „Hristos 
avea trebuinţă de Duhul pentru a-1 birui pe diavol, pentru a face 
minuni, pentru a şti ceea ce avea de făcut..." 6 . Pericolul care o 
pândeşte este cel de a supraevalua omenitatea lui Hristos, a 
vedea în ea receptacolul Duhului şi a pierde din vedere că 
Hristos nu este doar un receptacol pasiv, ci sălaşul împărătesc, 
lăcaşul viu al pogorârii şi al prezenţei Duhului, care este Duhul 
propriu lui Hristos, Chipul Tatălui, în Care Duhul Se recunoaşte. 



4. A se vedea în mod deosebit Ignace de la Potterie, „L'onction du Christ", 
în La Nouvelle Revue Theologique, 80 (1958), p. 225-252 şi „L'onction du Christ 
par la foi", în I. de la Potterie şi S. Lyonnet, La vie selon l'Esprit, condition du 
chretien, Paris, 1965, p. 107-167. 

5. L'experience de l'Esprit par l'Eglise d'apres la tradition syrienne 
d'Antioche (Theologie Historique, 15), Paris, 1971, îndeosebi p. 193-202. 

6. P. Q. 66, col. 996B. 

Această nuanţă de teamă şi de slăbiciune a lui lisus în 
ispitiri şi în încercări, această „nevoie" omenească de Duhul 
este caracteristică lui Teodor din Mopsuestia şi nestorianis- 
mului. Această angoasă solitară a omului lisus, care primeşte 
la Iordan ungerea Duhului şi, prin ea, înfierea dumnezeiască, 
nu este lipsită de o măreţie tragică. Biserica nu a acceptat 
însă viziunea voluntaristă şi eroică a omului lisus înaintând 
către înfierea dumnezeiască. Această viziune nu se regăseşte 
la loan Gură de Aur, pentru care venirea Duhului este, înainte 
de toate, o teofanie pentru lume 7 . 

Cu toate acestea, faptul ungerii lui lisus de către Duhul 
trebuie reţinut în exegeza Sfântului loan Gură de Aur. Acesta 
aminteşte că „Hristos este acoperit din toate părţile de Duhul 
Sfânt" 8 , că „este plin de Duh Sfânt încă de la început" 9 , că 
„este uns de Duhul în întregime" 10 , căci, „înainte de Cincize- 
cime, Duhul lucra prin omenitatea lui Hristos, în care sălăşluia 
ca într-un altar" 1 *, că „lisus este duhovnicesc pentru că Duhul 
însuşi L-a zidit; Dumnezeu Cuvântul şi toată virtutea (energeia) 
Duhului sălăşluieşte în El" 12 . în acest ultim text, ca şi în cele 
două care urmează, se simte o reacţie implicită a marelui pre- 
dicator antiohian împotriva lui Teodor din Mopsuestia şi a ideii 
sale privind teama lui lisus şi nevoia Sa de Duhul: „Omenitatea 
Sa era, oare, străină de Duhul? Cu neputinţă, căci, lucrare a 
mâinilor Sale, era plină de Duhul încă de la început" 13 . 

Comentând textul de la Isaia, 6 1 , despre ungerea lui Mesia, 
text pe care lisus îl citise în sinagoga din nazaret (Luc. 4), loan 



7. "Sfântul Duh a venit peste lisus doar pentru a-L face cunoscut. Prin 
venirea Sa, lisus a adus lumii darul Sfântului Duh" {tiom. XVII in Jo., 2), PQ 59. 

8. C Anom. VI, 6, PQ 48, 753. 

9. tiom. in Epiph., 3, PQ 49, 367. 

10. Horn in Ps. 44., PQ 55,197. Ar trebui citata întreaga omilie. 

11. tiom. in Act., 1, 5, PQ 60, 22. 

12. tiom. XV in tiebr., 2, PQ 63, 1 19. 

13. Serm. in Epiph. 3, PQ 49, 367. 

Gură de Aur este şi mai explicit: „Duhul Domnului este peste 
Mine, de aceasta M-a uns. Aceasta este cauza ungerii Mele... 
Este limpede că Iisus a primit Duhul Sfânt nu pentru că ar fi 
avut trebuinţă, ci doar ca mărturie, căci nimeni nu primeşte 
ceea ce deja îi aparţine. A fost botezat fără să aibă nevoie de 
botez, căci Duhul sălăşluia în El dinainte de botez" 14 . Putem 
distinge astfel în aceste texte ecourile unei probleme care se 
va acutiza transformându-se în polemică şi se va manifesta în 
conflictul de la Sinodul III Ecumenic, cel de la Efes, în jurul 
hristologiei lui Mestorie. Chirii al Alexandriei o va respinge 
anume, în cea de-a 9-a anatematismă: „Dacă cineva spune că 
Unul Domn Iisus Hristos este preaslăvit de Duhul Sfânt, că slu- 
jindu-Se de puterea Duhului Sfânt S-ar sluji de o putere străină, 
că de la Duhul a primit putere peste duhurile rele şi putere de 
a face minuni în folosul oamenilor, în loc să se recunoască în 
Cel ce a făcut minunile propriul Său Duh, să fie anatema" 15 . 
Adversarii lui Chirii aveau să-1 acuze că neagă orice influentă 
a Duhului Sfânt în Cuvântul întrupat. 

într-un cadru hotărât ortodox, hristologia antiohiană, al 
cărei vrednic purtător de cuvânt este Sfântul Ioan Gură de 
Aur, arată capacitatea omului, a firii omeneşti în întregul ei, de 
a deveni receptacol al Cuvântului şi al Duhului. Astfel, întrea- 
ga teologie şi întreaga experienţă a îndumnezeirii, ca plinătate 
a mântuirii, decurge şi depinde de această hristologie, sensi- 
bilă la prezenta Duhului în Hristos Iisus. Tocmai în virtutea 
faptului că odihneşte peste Hristos nu numai în dumnezeirea, 
ci şi în omenitatea Acestuia, Duhul poate odihni de acum 
înainte peste orice făptură, atrăgând-o de la chipul originar la 
asemănarea ultimă. 



14. Horn. in îs. LXI, PQ 56, 441. 

15. Citat în trad. fr. de H. du Manoir de Juaye, Dogme et spiritualite chez St. 
Cyrille d' Alexandrie, Paris, 1944, p. 492-493. 

Care este poziţia Fericitului Augustin cu privire la acest 
subiect? Pătrundem aici pe un teren dificil şi chiar controver- 
sat. O lectură atentă a scrierilor sale arată că pentru el pro- 
blema s-a pus pornind de la cîteva texte scripturistice. 

loan 3, 34. „Dumnezeu nu dă Duhul cu măsură". Acest text 
este comentat în Tratatul XIV, 10 la loan: „Hristos, Care este 
autorul acestor daruri, nu primeşte Duhul cu măsură". De ase- 
menea, în Tratatul XXXII, 6 „Duhul nu-l lipsea lui lisus". 

Augustin subliniază contrastul dintre plinătatea, „supra- 
măsura" Duhului peste lisus şi „măsura" cu care Duhul este 
dat ucenicilor şi în Biserică. în De Trinitate, atingem o proble- 
mă delicată, care se pare că a evoluat chiar în gândirea lui 
Augustin. în cartea a Ii-a, spune că „Fiul nu a putut fi trimis de 
Tatăl fără Duhul" (mitti a Patre sine Spiritu Sancto non potuit), 
(II, 5, 8-9), adică Duhul nu este străin de misiunea văzută a 
Cuvântului în întrupare. „Aceasta nu numai pentru că, trimi- 
tându-L, adică alcătuindu-L din fecioară, Tatăl nu L-a alcătuit 
fără ajutorul Duhului, ci şi pentru cuvintele limpezi ale 
Evangheliei: „Duhul Sfânt Se va pogon peste tine şi puterea 
Celui Preaînalt te va umbri". Astfel, „printr-un har unic, Duhul 
Sfânt a unit omul cu Fiul lui Dumnezeu" (Enchiridion XII, 40). 
în Cartea a IV-a din De Trinitate, unde nu mai este vorba de 
misiunea văzută a Fiului ca manifestare temporală, ci de 
raporturile veşnice dintre Persoanele dumnezeieşti, misiunea 
implică Persoana însăşi a Fiului. „Atunci, Augustin nu mai 
spune că Fiul este trimis de El însuşi şi de Sfântul Duh, pen- 
tru că Fiul nu iese decât de la Tatăl" 16 . 

în general, Augustin referă tema ungerii nu la botez, ci la 
naştere (cf. Tratatul XIV despre loan). Aici este iarăşi o proble- 
mă delicată. „Hristos, spune Fericitul Augustin (cf. şi De Tri- 
nitate, I, 11,22), primeşte Duhul ca om, şi nu ca Dumnezeu. 



16. IV, 20,28. Cf. J. L. Maier, Les missions divines selon Augustin, Fribourg, 
1940. de ex. p.134. 



DUHUL LUI HRISTOS în TAINE 299 

Secundum formam Del Fiul este egalul Tatălui, ca şi al Du- 
hului. Secundum formam servi fiul îi este inferior şi Lui, şi 
Duhului. Augustin citează aici textele pnevmatologice de la 
Mat. XII, 13, Luc. XI, 20, Luc. IV, 18-19. Fiul pare aici inferior 
Duhului, dar Augustin precizează cu tărie, ca şi în De Trinitate 
XV, 26, 46: „Domnul lisus însuşi, dacă a dăruit Sfântul Duh ca 
Dumnezeu (ut Deus), L-a primit ca om (ut homo)... Aceasta se 
vede şi mai limpede în textul din Fapte, legat de Domnul: „A 
uns Dumnezeu cu Duhul Sfânt pe Acesta" (10, 38). Nu este 
vorba, desigur, de un untdelemn văzut, ci de darul harului, 
înfăţişat în chip văzut, de mirul cu care Biserica îi unge pe cei 
botezaţi. Şi, fără îndoială, această ungere a lui Hristos de către 
Duhul Sfânt nu datează din ziua botezului Său, când Duhul S-a 
pogorât peste El în chip de porumbel (Mat. 3, 1 6); în ziua aceea, 
a voit să prefigureze Trupul Său, adică Biserica Sa, în care 
primim Duhul Sfânt, îndeosebi în momentul botezului... Când 
Scriptura spune despre El că a primit de la Tatăl făgăduinţa 
Duhului Sfânt şi că L-a revărsat peste Acesta (Fapt. 2, 33), îndoi- 
ta Sa fire este pusă în lumină: El primeşte ca om şi revarsă ca 
Dumnezeu (accepit ut homo, effudit ut Deus). în ceea ce ne 
priveşte, noi am putea primi acest dar după slaba noastră mă- 
sură, fiindu-ne însă cu neputinţă să-1 răspândim peste alţii; pen- 
tru ca revărsarea Duhului să aibă loc, îl chemăm pe Dumnezeu 
peste ei şi Dumnezeu li-L împărtăşeşte cu adevărat". 

Aş dori să atrag atenţia asupra problemei teologice pe care 
o ridică deosebirea dintre cele două firi: firii dumnezeieşti i se 
atribuie însuşirea de a fi egală cu Duhul şi izvor al Duhului, iar 
firii omeneşti, însuşirea de a-i fi inferioară, nu avem oare de a 
face aici cu o anumită radicalizare a împărţirii firilor în dauna 
comunicării însuşirilor? Această ultimă noţiune, absolut fun- 
damentală nu numai în hristologie, ci şi în teologia harului şi a 
sfinţirii, îngăduie o inversare absolută a relaţiei pe care o oferă 
aici Augustin, şi o afirmare a faptului că tocmai in forma Dei 

Cuvântul S-a smerit şi a luat chip de rob, pentru că subiectul 
acestui „chip de rob" este Cuvântul lui Dumnezeu. Dimpo- 
trivă, in forma servi , aceea a unui rob preaslăvit al lui Dum- 
nezeu, trimite Domnul pe Duhul, încât nu numai Domnul, ci 
şi creştinii înşişi devin sursă a Duhului Sfânt. 

Dimensiunea „ascensională" şi cerească a hristologiei 
Sfântului Ioan Gură de Aur şi a Fer. Augustin merită de aseme- 
nea subliniată. 

La loan Gură de Aur, întâlnim nu numai nostalgia după 
Hristosul ceresc, destul de accentuată la Augustin, ci şi afir- 
marea fără echivoc a unei identităţi absolut radicale, fapt ce-i 
va îngădui să spună că tot ceea ce se săvârşeşte în altar, pe 
Sfânta Masă, preotul, jertfa, credincioşii, darurile noastre, inima 
noastră, totul este ceresc 17 . El revine deseori la textul paulin: 
„Căutaţi cele de sus unde Se află Hristos, şezând de-a dreap- 
ta lui Dumnezeu" (Col. 3,1): „Părtaşi ai tainelor negrăite, fiţi ca 
nişte străini pentru viata aceasta, nu pentru a ieşi din lume, 
nici pentru a vă surghiuni în depărtări, ci, rămânând în mijlo- 
cul lumii, să nu vă deosebiţi cu nimic de cei ce sunt departe 
şi să străluciţi ca nişte aştri" 18 . „La botez, omul nu mai este 
făcut din ţărână, ci din Duhul Sfânt, nu în eden, ci în cer. Eşti 
dus acolo, în cer, printre îngeri" 19 . 

La Fericitul Augustin, această temă a realităţii cereşti şi a 
locului ceresc al lui Hristos preaslăvit se regăseşte mai ales în 
anumite predici, ca, de pildă, în Predica 261 despre înălţare: 
„Sărbătorim astăzi ziua înălţării. El S-a înălţat pentru a te ridi- 
ca. Urmează-L dacă poţi". Sau Predica Guelf 13: „Hristos este 
în cer. Sade de-a dreapta Tatălui, dar mădularele Sale sunt 
aici. Se află în cer, şi, în acelaşi timp, printre ai Săi. Astăzi, Hristos 



17. Cf. comentariile sale la I Cor, Col., Evr. 

18. Cat. bapt. VII, 23. 

19. fiom. VI 4 in Col. 

este în cer... câţi dintre noi îl pot atinge? Şi totuşi, vai nouă de 
nu-L vom atinge! Câţi suntem credincioşi, îl atingem... Crede, şi-L 
vei atinge". 

Augustin ne înfăţişează aici o foarte frumoasă interiorizare 
în inima credincioşilor, a acestei experienţe sensibile a înălţării. 
Mişcarea credinţei este cea care contează aici, chiar dincolo 
de viziunea însăşi: „Capul este, deci, în cer. Se înaltă cu trupul 
Său. El Se înaltă singur, dar şi noi ne înălţăm atunci când sun- 
tem într-atât de uniţi cu El încât îi suntem mădulare. El alcă- 
tuieşte cu noi un singur tot, astfel încât este Unul, întotdeauna 
Unul. Unitatea ne leagă de unicul Hristos. Acum locuieşte în 
cer... Hu mai suferă, nimeni nu-L mai poate atinge, şi totuşi, din 
înaltul cerului, dă glas că este prigonit..." (Enarr. in Ps. 122). 

în această meditaţie, Augustin dezvoltă ideea înălţării lăun- 
trice, a înţelesului duhovnicesc al cerului, care „constă în drep- 
tate, îl chemăm cu dorinţa şi cu rugăciunea noastră" (Ibid.). 

Un alt text important din Predica 259: „Vedeţi unde vă chem 
Eu, pe tărâmul îngeresc, întru bunăvoirea Tatălui şi a Duhului 
Sfânt, la cina cea veşnică, întru bunăvoinţa Mea frăţească. în 
sfârşit, vă chem la Mine, la propria Mea viată". 

Predica 265 la înălţare ne introduce direct în taina Sfân- 
tului Duh. Această Predică ar merita citată şi analizată în deta- 
liu. Augustin dezvoltă aici tema unităţii Mirelui şi Miresei (V, 6): 
veşmântul Său este dintr-o singură ţesătură (VI, 7). Când vor- 
beşte de dăruirea Duhului de către Hristos cel înviat (Ioan 
20), Augustin observă că sunt două dăruiri distincte ale Duhu- 
lui, la Ioan 20 şi la Fapt. 2. Dar motivul acestei îndoite dăruiri 
îi rămâne necunoscut, şi nu numai atât: această dualitate îi 
ridică semne de întrebare, şi atunci schiţează o părere perso- 
nală: „Mă gândesc, dar nu este decât o părere, că Duhul Sfânt 
a fost dăruit de două ori pentru a ne învăţa cele două porunci 
ale iubirii... Sunt două precepte, într-adevăr, dar dragostea 
este una. Să-L iubeşti pe Domnul Dumnezeul tău din toată 

inima ta şi din tot sufletul tău şi pe aproapele tău ca pe tine 
însuţi. în aceste două învăţături este cuprinsă toată Legea şi 
proorocii. Astfel dragostea este una în două porunci (una cari- 
tas et duo praecepta). Un singur Duh este, deşi a fost dăruit de 
două ori. Cel care a fost dăruit întâia oară nu Se deosebeşte 
cu nimic de Cel ce a fost dăruit a doua oară, pentru că dragos- 
tea către aproapele nu se deosebeşte cu nimic de cea care-L 
iubeşte pe Dumnezeu. Dragostea este, deci, aceeaşi. Iubim 
pe Dumnezeu cu aceeaşi dragoste care ne face să ne iubim 
aproapele. Dar cum Dumnezeu este atât de diferit de aproa- 
pele, îi iubim cu aceeaşi dragoste, fără însă ca obiectul dra- 
gostei noastre să fie acelaşi. Poate pentru a ne pregăti pentru 
iubirea de aproapele a dăruit Domnul, pe când Se afla încă pe 
pământ, Duhul Sfânt ucenicilor Săi, suflând asupra lor, tot aşa 
cum pentru a ne aprinde cu dragostea care domneşte în cer 
ne-a trimis din cer pe Duhul Sfânt. Primiţi Duhul pe pământ şi 
vă iubiţi fratele. îl veţi primi în cer şi-L iubiţi pe Dumnezeu. 
Totuşi, ceea ce aţi primit pe pământ vine din cer. Pe pământ, 
L-a dăruit Iisus Hristos, darul vine însă din cer, căci îl avem de 
la Cel ce coboară din cer". 

Acest text mi se pare foarte important, căci ne arată 
limpede că la Fericitul Augustin nu este vorba de nici o analo- 
gie sau comparaţie factice, ci de o identitate esenţială şi nece- 
sară între dragostea de Dumnezeu şi cea de aproapele. 

B 

EVENIMENTUL CINCIZECIMII 
ŞI PERMANENŢA SA ÎN BISERICĂ 

Recenta teză a Pr. Pataq Siman, de care aminteam mai 
înainte, ne-a dezvăluit bogăţia şi originalitatea tradiţiei siriene 
în ceea ce priveşte experienţa Duhului Sfânt trăit în liturghie. 
Mă gândesc de asemenea la legăturile strânse şi permanente 



DUHUL LUI HRISTOS în TAIME 303 

dintre Siria, Capadocia, Palestina şi la modul în care marii 
Părinţi capadocieni sau Sfântul Chirii al Ierusalimului se vor fi 
pătruns de această trăire a Duhului Sfânt care vine de la înce- 
puturile creştinismului. înţelegem încă prea puţin efectul sfâşie- 
tor al schismei necalcedonienilor care a condus, atât în Bizanţ 
cât şi în Apus, la o anumită radicalizare a hristologiei. Acest 
studiu ne va îngădui să-1 situăm mai bine pe Sfântul Ioan Gură 
de Aur, dar şi locul rezervat Cincizecimii în exegeza şi în pro- 
povăduirea sa, în contextul unei tradiţii mai vaste şi mereu 
vie, în acelaşi timp. 

Sfântul loan stăruie mult asupra plinătăţii, puterii şi actua- 
lităţii Cincizecimii. Xincizecimea, spune el, este o sărbătoare 
neîncetată" 20 , este „cununa bunurilor, cetatea sărbătorilor, 
roadă făgăduinţei Domnului" 21 . „Dacă Duhul Sfânt nu ar fi 
prezent, Biserica nu ar exista" 22 . Pentru el, „dăruirea Duhului 
este cea mai mare dintre toate minunile lui Hristos, cea în vede- 
rea căreia au fost săvârşite toate celelalte" 23 . „Pentru aceasta S-a 
întrupat Cuvântul, pentru a-I lăsa Duhului Sfânt lucrarea" 24 . 

Ioan Gură de Aur pune un accent deosebit pe actualitatea 
Cincizecimii: „Harul este acelaşi la Cincizecime şi acum" 25 . 
Avem de-a face, după cât se pare, cu un laitmotiv, cu o afir- 
maţie fundamentală, care ne va îndrepta către problema exis- 
tentei şi a permanenţei harismelor în Biserică. Această con- 
cepţie a „Cincizecimii permanente" a fost pusă în evidentă 
pentru prima oară, cred, în Apus, de către Pr. Severien Sala- 
ville, în prima ediţie a Tâlcuirii dumnezeieştii liturghii a lui 
nicolae Cabasila în „Sources Chretiennes" 26 . Pornind de la 



20. Om. I despre Cincizecime. 

21. Om. II despre Cincizecime. 

22. Om. I despre Cincizecime. 

23. Horn. XI in Matth. 

24. Horn. LXXVinJoh. 

25. Horn. I, 6 in Act. 

26. Ed. „Sources Chretiennes", voi. 4bis, Paris 1967, p. 334-336. 

comentariul făcut de Cabasila ritului euharistie al zeon-ului, 
Fr. Salaville a arătat cât de edificator este acesta în reafirma- 
rea neglijatei, întrucâtva, dimensiuni cincizecimice a Euharis- 
tiei, respectiv a conştiinţei Bisericii că Euharistia nu este numai 
actualizarea jertfei şi învierii lui Hristos, ci şi o continuare - nu 
mai puţin - a Cincizecimii 27 . Aceste texte ale Sfântului loan 
Gură de Aur nu sunt o excepţie, ci reflectă conştiinţa comună 
şi învăţătura sobornicească a Bisericii bizantine. Această învă- 
ţătură este pe deplin confirmată de anaforalele euharistice 
care poartă numele şi pecetea personalităţii teologice a Sfân- 
tului loan Gură de Aur însuşi sau a Sfântului Vasile. în secolul 
al XIY-lea, Hicolae Cabasila se va face ecoul lui loan Gură de 
Aur cu o vigoare remarcabilă. Inspiraţia sa, hrisostomiană şi 
augustiniană în acelaşi timp, mi se pare deosebit de profundă 
într-o epocă în care traducerile greceşti din Augustin începeau 
să pătrundă în mediile bizantine cultivate. 

Aplecându-ne asupra episcopului Hipponei, suntem ispi- 
tiţi, la prima vedere, să ne întrebăm care este contribuţia în 
acest sens a operei sale De Trinitate, acest extraordinar demers 
către intellectus fidei în Sfânta Treime. După părerea mea, înţe- 
lesul atotprezenţei ecleziale a Sfântului Duh, adică al cores- 
pondenţei dintre teologia trinitară şi ecleziologie, este aici 
vădit restrâns în raport cu ansamblul operei teologice a Feri- 
citului Augustin. în schimb, în Predicile sale la Cincizecime 
sau în Tratatele despre Evanghelia după loan, întâlnim un sens 
mai explicit al Cincizecimii, ca „manifestare inaugurală a Duhului 
Sfânt în Biserică" 28 sau „a Duhului în Biserică, asemenea sufle- 
tului în trup" 29 . „Pentru Augustin, Biserica este locul unic în care 



27. Cf. B. Bobrinskoy, „Presence reelle et communion eucharistique", în 
Revue des Sciences Philosophiques et Theologiques, t. 53, (1969), îndeosebi la 
p. 412-417. 

28. Serm. 267,3. 

29. Serm. 267,4. 

credinciosul primeşte darul Duhului" 30 . Desigur, lupta antido- 
natistă radicalizează viziunea pnevmatologică a lui Augustin, în 
sensul unei anumite restrângeri a prezentei sfinţitoare a Duhului, 
doar în limitele sacramentale ale Bisericii. Piu numai că Duhul 
este în Biserică, dar Duhul nu este decât în Biserică. Este cunos- 
cută comparaţia augustiniană dintre suspinele porumbelului în 
Biserică şi văicăreala corbului care croncăne afară 31 . 

Cei doi ierarhi reflecteză într-un mod pe deplin angajat, şi 
ca atare actual şi pentru noi, astăzi, asupra sensului durerosu- 
lui contrast dintre revărsarea tangibilă a Duhului în chipul lim- 
bilor de foc, al minunilor şi al nenumăratelor daruri din Biserica 
primară şi încetarea acestor daruri văzute în societatea creş- 
tină a secolului al IV-lea. 

Avântul luat în ultimii ani de mişcarea harismatică i-a 
îndemnat pe istoricii creştinismului să situeze şi să cerceteze 
scriitorii antichităţii creştine în cadrul a ceea ce s-a numit 
„istoria harismaticii creştine" (Hans Urs von Balthasar) 32 . 

Ioan Gură de Aur împărtăşeşte şi el nostalgia Bisericii pri- 
mare, o nostalgie încărcată de tristeţe pentru depărtarea din- 
tre epoca sa şi Cincizecimea apostolică, dar afirmă cu tărie, în 
acelaşi timp, certitudinea prezenţei mereu vii şi reale a haris- 
melor Duhului în Biserica vremii sale: „Primii credincioşi erau 
la început trei mii, apoi cinci mii şi cu toate acestea nu aveau 
decât un singur suflet. Astăzi, nimeni dintre noi nu-şi cunoaşte 
fratele, şi căutăm o scuză în mulţimea noastră?... Dacă n-ar fi 
cu neputinţă, mi-ar fi drag să vă duc într-un oraş ai cărui 
locuitori nu alcătuiesc decât un singur suflet" 33 . 



30. Tract. in Jo. 32, 8. 

3 1 . Tract. 6 in Jo. 

32. A se vedea recenta teză a Iui A. M. Ritter, intitulată Charisma im 
Verstandnis des Johannes Chrysostomos und Seiner Ze.it (Q6ttingen,1972),cu 
capitole anexe asupra aceleiaşi teme la Teodor de Mopsuestia, Teodoret de Cyr 
şi Chirii al Alexandriei. 

33. horn. 40, 4 in Act, citate traduse la: Ph. Rancillac, L'Eglise, manifesta- 
tion de l'Esprit chez SaintJean Chrysostome, Beyrouth, 1970. 

„Ce-au devenit aceste frumoase exemple? Avem sub ochii 
noştri contrariul, numeroase dezbinări, disensiuni profunde 
domnesc între toţi şi ne purtăm unii cu alţii cu o cruzime 
vrednică de nişte animale. Atât de departe cât eraţi de El şi 
totuşi Hristos a binevoit să Se unească cu voi (prin întrupare 
şi Euharistie), iar voi nu binevoiţi, aşa cum ar trebui, să vă 
uniţi cu fratele vostru!" 34 

„Odinioară, pământul devenise, ca să spun aşa, cer (şi aici 
nu mai este o identitate, ci o nostalgie). Puteai crede aceasta 
după tot ceea ce vedeai, după purtarea credincioşilor, după 
îndrăzneala cuvântului, după minunile care se săvârşeau. Cu 
adevărat aceşti oameni erau ca nişte îngeri, de nezdruncinat 
în bine, neluând seama la batjocură, la ameninţări. Ia pericole, 
şi, cu toate acestea, milostivi şi compătimitori fată de ceilalţi, 
venind în ajutorul celor în nevoie atât prin milostenie, cât şi 
prin tot felul de îngrijiri trupeşti" 35 . 

„Cât de îndatoritori erau ucenicii cu învăţătorii lor (pe care 
îi apărau de persecuţii)! Pe atunci nu erau dezbinatLcum sun- 
tem noi astăzi. La noi, oamenii sunt împărţiţi în cei mari şi cei 
mici: unii se trufesc, iar ceilalţi îi pizmuiesc" 36 . 

Cu toate acestea, convingerea Sfântului Ioan Gură de Aur 
despre prezenta harismelor în Biserică astăzi nu este mai puţin 
viguroasă ori mai puţin afirmativă: 

„Se va pune întrebarea: unde este acum Duhul Sfânt? Aveţi 
dreptate în ceea ce priveşte vremea când se săvârşeau minuni, 
când înviau morţii, când toţi leproşii erau vindecaţi. Dar astăzi, 
ce semn să dăm despre prezenta acestui Duh printre noi? nu 
vă tulburaţi, vă voi arăta că şi astăzi avem Duhul Sfânt. Cum şi 
în ce chip? Dacă n-am avea Duhul Sfânt în mijlocul nostru, cum 
ar mai fi izbăvip de păcate credincioşii care s-au luminat cu o 



34. Horn. 24, 2 la I Cor. 

35. Hom.12, I la Fapte. 

36. flom. 37,3 la Fapte. 

noapte înainte? Căci fără intervenţia Duhului, este cu neputinţă 
să fim izbăviţi (Tit 3, 3-5, l Cor. 6, 9-11). Vedeţi toate aceste 
întinăciuni şterse de Duhul Sfânt... Dacă nu iartă păcatele, atunci 
în zadar îl mai primim la botez; iar dacă iartă păcatele, atunci 
degeaba îşi mai îndreaptă ereticii blasfemille către El. Fără 
Duhul Sfânt, n-am putea nici măcar să rostim Humele lui lisus 
(1 Cor. 12, 3). Fără Duhul Sfânt, noi, credincioşii, nici măcar nu 
l^am putea chema pe Dumnezeu. Spunem, într-adevăr, „Tatăl 
nostru care eşti în ceruri", dar, tot aşa cum fără Duhul Sfânt este 
cu neputinţă să chemi numele Domnului, tot cu neputinţă este 
şi să-L numeşti pe Dumnezeu Tată (Gal. 4, 6)... Fără Duhul 
Sfânt, nici duhul înţelepciunii şi al cunoştinţei nu ar mai sălăşlui 
în Biserică (I Cor. 12, 8). Fără Duhul Sfânt, nu ar mai fi în 
Biserică nici păstori, nici învăţători; El este Cel ce-i face şi pe 
unii, şi pe ceilalţi (Fapt. 20, 28). Piu vedeţi chiar acum şi aici 
lucrarea Duhului? Dacă Duhul n-ar sălăşlui în părintele şi 
învăţătorul nostru, care cu puţin înainte s-a urcat în acest sfânt 
amvon şi v-a dăruit pace tuturor, n-ati fi strigat toţi: „Şi Duhului 
Tău". De asemenea, când stă în fata acestei sfinte mese, înainte 
de a se atinge de daruri, începe întotdeauna prin a cere lui 
Dumnezeu să vă dăruiască harul Său, iar voi răspundeţi: "Şi 
Duhului tău", amintindu-vă vouă înşivă prin acest răspuns că 
persoana văzută nu are nici un amestec în ceea ce săvârşeşte, 
că darurile puse înainte nu sunt fericitul efect al firii omeneşti, 
ci că cel care săvârşeşte această jertfă tainică este harul 
Duhului Sfânt, prezent şi răspândit printre noi... Dacă Duhul nu 
ar fi prezent în mijlocul său, Biserica nu ar dăinui, iar dacă 
dăinuie, este un semn evident al prezentei Duhului" 37 . 

„Prin urmare, acolo unde este dragostea, îndeosebi acolo 
unde este milostivirea, acolo este Duhul Sfânt, acolo este 
Treimea, acolo este Biserica cea vie" 38 . 

37. Hom. I, 3 la Cincizecime. 

38. Hom. 8 in Rom. 

Absenţa minunilor nu-1 tulbură peste măsură pe loan, căci 
aceste minuni au fost trebuincioase odinioară pentru cei necre- 
dincioşi, dar acum ele nu mai sunt neapărat trebuincioase 
pentru credinţă 39 . Astăzi, locul lor a fost luat de dragoste: 
„Credinţa noastră este destul de puternică astăzi pentru a se 
putea lipsi de semne văzute, adică de ceea ce sunt minunile 
pentru începători. Este chiar bine că nu mai sunt, căci meri- 
tele credinţei sporesc odată cu dispariţia minunilor, a căror 
iniţiativă este, de altfel, în mâna lui Dumnezeu" 40 . „Vremea 
minunilor a trecut, dar credinţa, nădejdea şi dragostea rămân. 
Căutaţi-le, căci sunt mai mari decât minunile" 41 . „Minunile nu 
au convertit lumea decât pentru că erau unite cu dragostea: 
fără dragoste, lucrarea minunilor nu ar fi dăinuit..." 42 . 

Aici, Fericitul Augustin se face ecoul marelui predicator 
antiohian. în Predica 267, vorbeşte despre cum fierbe vinul 
cel nou sub impulsul Duhului 43 . Această temă, a îmbătării, a 
„beţiei duhovniceşti" o regăsim la loan Gură de Aur 44 , iar cea 
a „beţiei treze", la Sfântul Qrigorie de riyssa 45 . „Timpul vor- 
birii în limbi a trecut, dar nu şi cel al Duhului. Mica Biserică a 
Cincizecimii a devenit Biserica cea mare" 46 . „Ceea ce era 
atunci darul limbilor nu era, la urma urmei, decât un simbol 
al unităţii şi universalităţii Bisericii, deci al sobornicităţii 
sale" 47 . „Adevărul înfăţişat prin darul limbilor este de acum 
împlinit. Deci, vremea vorbirii în limbi a trecut. Şi astăzi, 
afirmă Augustin cu tărie şi nu fără o nuanţă provocatoare, 



39. Horn. 24, l, la loan; cf. Rancillac, op. cit., p. 141-143. 

40. Rancillac, p. 141. 

41. Horn. 2,3, la începutul Fapte. 

42. Hom. 72 A la loan. 

43. Cf. Predicile pascale ale Iui Augustin. 

44. loan Gură de Aur, ibid. 

45. Qrigorie de Myssa; cf. J. Danielou, Platonisme et theologie mystique. 

46. Predica 267,2 şi 3. 

47. Pred/ca 268,1. 

suntem în posesia tuturor limbilor, căci suntem mădulare ale 
unui trup în care se vorbesc toate" 48 . 

Dar Augustin subordonează în mod accentuat darul limbilor 
unităţii, dăruirea Duhului, apartenenţei la Biserică, şi iarăşi 
preocuparea anti-donatistă este cea care se exprimă, în pilda 
porumbelului şi al corbului. 



DUHUL SFÂNT în SFINŢIREA 
ŞI COMUNIUNEA EUHARISTICE 

Este cunoscut simţământul de teroare sacră pe care îl 
încearcă Sfântul Ioan Gură de Aur în fata tainei Euharistiei. 
De pildă, în Tratatul despre Preoţie spune: „Doar un om cu 
totul ieşit din fire şi lipsit de minte ar putea dispreţui o taină 
atât de înfricoşătoare! Nu ştii oare că sufletele omeneşti nu ar 
putea îndura focul acestei jertfe, ci ar fi pierit toate dacă nu ar 
fi fost ajutorul nemăsurat al harului dumnezeiesc? (...) Atunci 
când preotul cheamă Duhul Sfânt şi săvârşeşte taina înfri- 
coşătoare şi deseori îl atinge pe Stăpânul tuturor, spune-mi, 
alături de cine îl vom aşeza? Ce curăţie şi ce evlavie îi vom 
cere? Qândeşte-te ce trebuie să fie mâinile care împlinesc 
această slujbă. Ce trebuie să fie limba care rosteşte astfel de 
cuvinte, cu cât mai curat şi mai sfânt trebuie să fie sufletul 
care primeşte un asemenea Duh!" 49 . 

Astfel de texte confirmă înţelesul realismului euharistie la 
Ioan Gură de Aur. A fost amintit deseori cu privire la cei doi 
episcopi şi nu este cu nimic mai prejos la Augustin: Hristos 
„ne pofteşte la ospăţul ceresc, unde ne este El însuşi pâine, 
unde El însuşi ne cheamă la propria Sa viaţă" 50 . 



48. Predica 269. 

49. Sur le Sacerdoce 111,4 şi VL4. 

50. Predica 231,5; ed. „Sources Chretiennes", no. 116, p. 257-259. Cf. B. 
Bobrinskoy, „Saint Augustin et I'Eucharistie" în Parole et Pairi, 52 (1972), 347. 

Aş dori să mă opresc mai întâi la problema epiclezei. Este 
adevărat că la Fericitul Augustin nu aflăm decât vestigii, indicii, 
ca de pildă în faimosul pasaj din De Trinitate, deseori citat de 
susţinătorii ipotezei unei epicleze sfintitoare atât la Fericitul 
Augustin, cât şi în general în Africa: „O dată ce roadele pămân- 
tului sunt sfinţite printr-o rugăciune tainică (prece mystica), le 
luăm după rânduială, pentru mântuirea noastră duhovnicească 
şi în amintirea Patimilor suferite de Domnul pentru noi. Când 
mâna oamenilor a scos de aici aceste aparenţe văzute, sfin- 
ţirea care face din ele o taină atât de mare nu vine decât de 
la lucrarea nevăzută a Duhului lui Dumnezeu" 51 . 

Alţi scriitori apuseni, ca Optat de Mileviu sau Fulgentiu de 
Ruspe, vor fi mai expliciţi în legătură cu acest subiect 52 . De 
asemenea, scrierile Sfântului Ambrozie al Milanului cuprind 
afirmaţii prea precise şi prea universale cu privire la lucrarea 
sfintitoare a Sfântului Duh pentru a putea exclude în totalitate 
sfinţirea euharistică din domeniul lucrării Sale: „Duhul Sfânt 
este invocat de preot peste daruri" 53 . „Focul altarului lui Dum- 
nezeu este harul Duhului Sfânt; Duhul Sfânt este Cel care 
înaltă rugăciunile drepţilor până la Dumnezeu" 54 . 

Lectura operelor lui Augustin ne îndeamnă la o mai 
mare rezervă cu privire la existenţa unei epicleze sfinti- 
toare dezvoltate în liturgia euharistică a vremii sale. Nu 
este vorba de a pune în discuţie realismul doctrinei sfinţirii 
euharistice, dar aceasta lasă relativ puţin loc lucrării Du- 
hului Sfânt, fără a putea însă afirma că această lucrare ar 



Q l. De Trjn/tate jll IV, 10. 
5i. Textele ceTeTnăTearacteristice au fost adunate şi studiate de Atchley în 
On the Epiclesis of the Eucharistic Liturgy and in the Consecration of the Font, 
Oxford, 1935. 

53. De Spiritu Sancto, I, VIII,90. 

54. In Baiu. 1 1 8. Problema epiclezei la Ambrozie a fost reluată de R. 
Johanny în L'Eucharistie, centre de Vhistoire du salut chez Saint Ambroise de 
Milan (Theologie Historique, 9), Paris, 1968. 

fi cu totul exclusă. Şi aici, Fericitul Augustin nu inovează, 
ci rămâne credincios tradiţiei romane şi africane. 

Este bine cunoscută expresia clasică şi frecvent întâlnită 
la Fericitul Augustin, care reflectă miezul esentialmente ^tiristo- 
centric al doctrineis^ăe despre sfinţire: „Accedit Verbiifîrâd 
elemetjtiirn ett fk^sacramentum^ 5 . lată câteva texte caracte- 
ristice: „Pâinea pe altar, sfinţită de Cuvântul lui Dumnezeu, 
este Trupul lui Hristos; potirul pe altar, sfinţit de Cuvântul lui 
Dumnezeu, este Sângele lui Hristos" 56 . „Prin venirea Cuvântului 
(accedente Verbo), această pâine şi acest vin devin Trupul şi 
Sângele Cuvântului (...) înlătură Cuvântul: este pâine şi vin. 
Adaugă Cuvântul, şi este altceva. Ce anume? Trupul lui Hristos 
şi Sângele lui Hristos. îndepărtează Cuvântul, este pâine şi 
vin, adaugă Cuvântul, şi acestea devin taipa^ 57 r . 

O altă Predică confirmă încă o dat^radicalismul hri§to- 
logjc/âproape exclusiv al teologiei sfintirîT la episcopul din 
HIppo: „Vine sfinţirea, şi această pâine va fi Trupul lui Hristos 
şi acest vin va fi Sângele lui Hristos. Numele lui Hristos face 
aceasta, harul lui Hristos face aceasta" 58 . 

Aceste texte corespund doctrinei generale a tainelor la 
Fericitul Augustin 59 , sau, mai curând, a tainei unice a Bisericii, 
care este însuşi Cuvîntul întrupat: „Non est aliud Dei mysterium 
nisi Christus" 60 . Problema unei lucrări directe a Duhului Sfânt 
asupra darurilor euharistice pare cu totul în afara domeniului 
său de interes. 

Dacă ne întoarcem către Sfântul loan Gură de Aur, vedem 
că Duhul Sfânt joacă un rol preponderent în sfinţirea elemen- 



55. Tr. in Jo. 80,3: PL 35,1840. 

56. Semn. 227 A ed. „Sources Chretiennes", nr. 1 16, p. 234 s. 

57. Serni. Den. Vi 1 şi 3. M.A. L, 20-32. 

58. Serm. Guelf. VIU; Mise. Ag. I, 462-464. 

59. Cf. de ex. pentru botez: „Toile aquam, non est baptismus, toile verbum, 
non est baptismus" (Tr. in Jo. 15,4). 

60. Ep. 187,34; PL 33,845. 

telor euharistice. Aceste texte sunt foarte cunoscute: „Preotul 
stă în picioare şi face să se coboare nu focul, ci Sfântul Duh: 
rosteşte o lungă rugăciune nu pentru ca focul să se coboare 
de sus şi să ardă jertfa, ci pentru ca harul, pogorându-se peste 
jertfă, să aprindă prin ea sufletele tuturor şi să le facă mai 
strălucitoare decât argintul curăţat prin foc" 61 . „Când preotul 
stă în picioare în fata mesei, ridicându-şi mâinile spre cer şi 
chemând Duhul Sfânt să pogoare şi să atingă darurile puse 
înainte, atunci este o mare linişte şi o mare tăcere" 62 . 

Aceste texte nu trebuie în nici un caz izolate de contextul 
general al pnevmatologiei sacramentale a lui Ioan Gură de Aur 
şi al tradiţiei pe care o reprezintă. Atât pentru botez, cât şi pen- 
tru Euharistie, tradiţia siro-palestiniană mărturiseşte conştiinţa 
permanentei lucrării Duhului Sfânt în ansamblul liturghiei bap- 
tismale şi euharistice. Diferitele etape ale iniţierii baptismale 
şi ale celebrării euharistice poartă pecetea unei lucrări proprii 
şi permanente a Sfântului Duh. în botez, ca şi în Euharistie, 
epicleza sfîntitoare a untdelemnului, apei şi darurilor euharis- 
tice este dezvoltată în această tradiţie. Rezultă că: 1) harul lui 
Dumnezeu ajunge la oameni întotdeauna prin materia sacra- 
mentală, prin instrumentalitatea tainelor; sfinţirea omului nu 
poate face deci economie de materia care, pătrunsă de Duhul, 
este făcută transparentă de harul lui Dumnezeu, cooperează la 
mântuire şi este izbăvită de robia în care a căzut omul întreg; 
2) cu toate acestea, finalitatea sfinţirii materiei este situată în 
afara ei, anume în folosirea acesteia de către om şi pentru 
zidirea lui. 

Rezultă astfel că distincţia liturgică şi teologică dintre 
sfinţire şi comuniune este veche şi legitimă, dar că disocierea 
lor nu poate fi decât nefastă, ducând la aceste impasuri teolo- 



6 1 . Sur le sacerdoce 111,4. 

62. liom. sur le cimetiere et la croix, par. 3; cf şi horn. IA sur la Pentecote. 

gice din care încercăm astăzi să ieşim: modul prezentei reale, 
validitatea Euharistiei în absenta adunării, împărtăşirea în 
afara Euharistiei etc. 

Când luăm în considerare rolul Duhului Sfânt în comuni- 
unea euharistică, aflăm în schimb o mai mare convergentă 
între cei doi episcopi. 

De la Sfântul loan Gură de Aur, pe lângă Omilia l la Cinci- 
zecime, aş dori să citez o omilie baptismală care subliniază 
lucrarea sfintitoare permanentă şi totală a Duhului Sfânt în 
iniţierea creştină. 

A 2-a Omilie baptismală ne redă desfăşurarea rânduielilor 
baptismale. Se ştie că această omilie păstrează tăcerea asupra 
ritului mirungerii post-baptismale, care va deveni simbolul 
prin excelentă al ungerii cincizecimice a noului botezat de către 
Duhul 63 . Absenţa în Biserica primară, şi mai ales în tradiţia 
siriană până la sfârşitul secolului al IV-lea, al unui rit propriu 
de dăruire a Duhului Sfânt nu înseamnă nicidecum lipsa unei 
conştiinţe teologice a prezentei şi lucrării Sfântului Duh în 
iniţierea baptismală. Dimpotrivă, diferitele etape ale catehi- 
zării sunt marcate de o iniţiere proprie şi permanentă a Sfân- 
tului Duh. Această acţiune se exprimă simbolic în ritul ungerii 
dinaintea botezului cu untdelemn sfinţit, în sfinţirea apei prin 
invocarea Duhului Sfânt, prin revărsarea concomitentă a Du- 
hului peste cel botezat în momentul afundării, într-o nouă 
Cincizecime, şi, în sfârşit, prin plenitudinea reiterată a împăr- 
tăşirii cu Duhul Sfânt în Euharistie, numită în tradiţia siriană 
„Foc şi Duh". în riturile succesive ale botezului, lucrarea Du- 
hului Sfânt nu este niciodată înţeleasă ca fiind izolată şi inde- 
pendentă de o anumită naştere şi înaintare duhovnicească în 
' Hristos. Funcţia esenţială, sau, mai bine zis, slujirea personală 



63. Cf. B. Bobrinskoy, „Le mystere pascal du bapteme" în Bapteme, sacre- 
merit d' unite, Paris, 1971, p. 135-136. 

a Sfântului Duh este întotdeauna de a da mărturie despre 
Hristos, de a-L manifesta în viaţa noastră, de a ne incorpora 
Trupului preaslăvit şi sacramental al lui lisus Hristos. întreaga 
iniţiere baptismală are o valoare şi o rezonanţă pnevmatologică, 
dar, în acelaşi timp, are şi un sens hristologic, căci untdelem- 
nul ne pecetluieşte cu însuşi Humele lui Hristos, Unsul; apa ne 
face să fim părtaşi la moartea şi la învierea Sa; pâinea şi vinul 
perpetuează această participare baptismală şi ne întăresc şi 
ne hrănesc cu pâinea cea cerească, cu Trupul însuşi al lui 
Hristos, plin de Foc şi de Duhul. 

Iată pasajul respectiv din Omilia pascală a lui Ioan Gură 
de Aur: „După această ungere, vă face să coborâţi în apele 
sfinte, îngropând omul cel vechi şi înviind împreună cu omul 
cel nou, înnoit după chipul Ziditorului său. în acel moment, 
prin cuvintele preotului şi prin mâna sa, Duhul Sfânt Se pogoară 
şi din apă iese un alt om: cu desăvârşire curăţit de toată 
întinăciunea păcatelor sale şi înveşmântat în haina împără- 
tească... Deîndată ce ies din apă, întreaga asistenţă îi întâm- 
pină, îi îmbrăţişează şi îi salută, îi sărută, îi felicită şi le împăr- 
tăşeşte bucuria pentru faptul că, din robi şi prizonieri, cum 
erau, au devenit într-o clipită oameni liberi, fii poftiţi la 
ospăţul împărătesc. într-adevăr, deîndată ce ies din apă, sunt 
conduşi la masa cea înfricoşată, izvor al nenumăratelor bună- 
tăţi, gustă din Trupul şi Sângele Domnului şi devin locaş al 
Duhului" 64 . Acest ultim citat ar trebui completat cu numeroase 
alte referinţe la sensul cincizecimic al comuniunii euharistice 
în tradiţia antiohiană şi capadociană. Sfântul Vasile a dat no- 
ţiunii pauline de „Împărtăşire a Duhului Sfânt" (II Cor. 13, 13) 
întreaga sa amploare: prin împărtăşirea cu Duhul, Care ne 
face duhovniceşti, împlinind „restabilirea în paradis, ridicarea 



64. tlom. Baptism. U, 25 şi 27; ed. „Sources Chretiennes", nr. 50, p. 1474-9; cf. 
tiom. 27 sur I Cor.: „Tu as joui de la table royale, tu t'es rempli du Saint-Esprit...". 

în împărăţia cerurilor, redobândirea înfierii, îndrăzneala de a 
numi pe Dumnezeu Tatăl nostru, împărtăşirea de harul lui 
Hristos, vieţuirea ca fii ai luminii, părtăşia la slava veşnică" 65 . 
Acest text este din Tratatul despre Sfântul Duh al Sfântului 
Vasile, a cărui familiaritate cu epicleza Sfântului loan Gură de 
Aur, îndeosebi în a doua rugăciune epicletică a lui Hristos, de 
introducere la rugăciunea Tatăl nostru, este extraordinară (Cf. 
B.Bobrinskoy, „Liturgie et ecclesiologie trinitaire de saint Basile", 
în Eucharisties d'Orient et d'Occident, voi. II, Paris, 1970, 
pp. 197-240). 

Anaforaua şi rugăciunile de la Euharistie ale Sfântului loan 
Gură de Aur preiau această noţiune de împărtăşire a Sfântului 
Duh, chiar dacă aceasta nu este termenul prin excelentă cu 
care Gură de Aur va exprima realitatea vieţii celei noi dăruite 
în Euharistie. Pentru Sfântul Vasile, putem spune că împăr- 
tăşirea Sfântului Duh este singura roadă a Euharistiei, fiind 
însă un termen sintetic care exprimă plinătatea tuturor daru- 
rilor; în ceea ce-1 priveşte, Sfântul loan Gură de Aur enumera 
diferitele daruri produse de întrupare, roadele Euharistiei, iar 
printre acestea numără şi împărtăşirea Sfântului Duh, alături 
însă de alte daruri care au, astfel, o semnificaţie de sinonime. 
Iată epicleza sa: „...pentru ca să fie celor ce se vor împărtăşi, 
spre trezirea sufletului, spre iertarea păcatelor, spre împăr- 
tăşirea cu Sfântul Tău Duh, spre plinirea împărăţiei cerurilor, 
spre îndrăzneala cea către Tine, iar nu spre judecată sau spre 
osândă". 

Trebuie însă să lărgim această problemă a împărtăşirii cu 
Sfântul Duh şi să ne amintim că tradiţia euharistică antiohiană 
şi siriană în general, căreia îi aparţine anaforaua Sfântului 
loan Gură de Aur, a fost deosebit de sensibilă la acest aspect 



65. Trăite sur le Saint-Esprit, chap. 15: PQ 32, 132; Pruche ed. „Sources 
Chretiennes", nr. 17 bis, Paris, 1968, p. 171. 

pnevmatologic al Euharistiei nu numai în raport cu sfinţirea 
elementelor, ci şi cu sfinţirea credincioşilor. Pentru Marsai (seco- 
lul al V-lea), Euharistia este hrana Duhului: „Odată născuţi prin 
botez, cei botezaţi se adapă din Duhul" 66 . Tot aşa, şi potrivit 
Sfântului Efrem care parafrazează instituirea Euharistiei: Iisus 
„a numit pâinea Trupul Său viu şi 1-a umplut cu El însuşi şi cu 
Duhul... Luaţi, mâncaţi cu credinţă, neîndoindu-vă că acesta 
este Trupul Meu şi că acela care-L mănâncă cu credinţă, mă- 
nâncă astfel focul şi Duhul... Mâncaţi toţi şi mâncaţi astfel 
Sfântul Duh, căci este cu adevărat Trupul Meu" 67 . Pentru 
Teodor din Mopsuestia, hrana euharistică este „sfântă şi nemu- 
ritoare, fiind Trupul şi Sângele Domnului nostru şi este plină 
de sfinţenie prin Sfântul Duh care sălăşluieşte în ea" 68 . 

în alte omilii, în alte familii liturgice sau patristice, în omi- 
liile pascale şi liturgice din tradiţia alexandrină, capadociană, 
în liturghia bizantină, regăsim această temă a plinătăţii căl- 
durii Duhului Sfânt (Rom. 12, 11; I Tes. 5, 19); în sfârşit, în 
liturghiile bizantine, însuşi ritul zeon-ului (apa caldă turnată în 
potir înainte de împărtăşanie) aminteşte prezenta Trupului 
slăvit şi pnevmatic al lui Hristos. Ar trebui să cităm îndeosebi 
textele lui Micolae Cabasila, din Tâlcuirea dumnezeieştii litur- 
ghii texte remarcabile, ca de pildă: "Căci Mângâietorul nu S-a 
pogorât o dată pentru ca după aceea să ne părăsească, ci este 
şi va fi cu noi până la sfârşit, deoarece Mântuitorul L-a trimis 
ca să rămână cu noi în veci: "Duhul Adevărului pe Care lumea 
nu poate să-L primească, pentru că nu-L vede şi nici nu~L cu- 
noaşte; voi insă îl cunoaşteţi că rămâne la voi şi in voi va fi" 
(loan, 14, 17). El săvârşeşte Tainele, prin mâna şi limba preo- 



66. horn. XXI trad. fr. de Ph. Qignoux în Initiation chretienne (Lettres chre- 
tiennes, 7), Paris, 1963, p. 205. 

67. Sermon sur la Semaine Sainte (Ephraemi Opera, ed. Lamy I, Malines, 
1882, p. 415 s.). 

68. Cat. myst. VI. 



DUHUL LUI HRISTOS ÎN TAINE 3 1 7 

ţilor. Dar Domnul ne-a trimis nu numai pe Sfântul Duh, ca să 
rămână cu noi, ci a făgăduit că şi El însuşi va rămâne cu noi 
până la sfârşitul veacului (Mat. 28, 10). Mângîietorul stă însă de 
fată în chip nevăzut pentru că El nu S-a întrupat, pe când 
Mântuitorul Se vede şi poate fi pipăit, în înfricoşatele şi sfintele 
Taine, ca unul Care a luat firea noastră şi o poartă în veci" 69 . 

Ritul bizantin al zeon-ului este, deci, pentru Cabasila, ase- 
menea "zilei pogorârii Sfântului Duh; atunci S-a pogorât după 
ce se împliniseră toate cele privitoare la Hristos, iar acum, apa 
aceasta se adaugă după ce darurile s-au desăvârşit (...). La 
Cincizecime, Biserica a primit pe Sfântul Duh după înălţarea 
lui Hristos la ceruri, iar acum ea primeşte darul Sfântului Duh 
după ce sfintele daruri au fost primite în altarul cel mai pre- 
sus de ceruri, deoarece ni-L trimite în schimb Dumnezeu, Care 
le-a primit pe dânsele, cum am spus mai înainte. Pentru că 
Mijlocitorul e acelaşi atunci, ca şi acum: însuşi Sfântul Duh" 70 . 

Prin urmare, această realitate însăşi a Sfântului Duh ne 
introduce în comuniunea vieţii treimice. Unul dintre imnele de la 
Cincizecime, care exprimă cel mai bine această experienţă a 
vieţii celei noi în Sfânta Treime, a fost adoptat în desfăşurarea 
liturghiei şi reprezintă una dintre rugăciunile de mulţumire cân- 
tate de adunare după împărtăşirea credincioşilor: "Am văzut 
lumina cea adevărată, am primit duhul cel ceresc, am aflat 
credinţa cea adevărată, nedespărţitei Sfintei Treimi închinân- 
du-ne, că Aceasta ne-a mântuit pe noi". 

La Fericitul Augustin, referirile la Sfântul Duh sunt foarte 
frecvente în ceea ce priveşte sfinţirea credincioşilor prin co- 
muniunea euharistică, însă pare a se instala o anumită con- 
comitentă între lucrarea "cosmologică" a Cuvântului, de sfin- 



69. Micolas Cabasilas, Explication de la Divine Liturgie, cap. 28, PQ 150,428. 
Trad. fr. ed. „Sources Chretiennes", nr .4 bis, Paris, 1967, pp. 177-179; trad. rom. 
în : Nicolae Cabasila, Tâlcuirea dumnezeieştii liturghii trad. cit., p. 69-70. 

70. Ibid., cap. 37, PQ 150, 452, trad. fr. p. 229, trad. rom. p. 86-87. 

tire a elementelor, şi lucrarea antropologică şi sfintitoare a 
Duhului asupra credincioşilor: "Prin venirea Cuvântului, pâinea 
şi vinul devin Trupul şi Sângele Cuvântului... prin venirea căl- 
durii Duhului (accedente fervore Spiritus) ati fost copţi, deve- 
nind pâinea Domnului" 71 . 

Tot astfel, şi aproape în aceiaşi termeni ca Semn. Den. VI 
Predica 227 aplică membrilor adunării euharistice (mai curând 
decât elementelor materiale ale pâinii şi vinului) lucrarea sfin- 
titoare (sau, mai curând, lucrarea încălzitoare, de coacere) a 
Sfântului Duh. Această predică, rostită în prima zi de Paşti şi 
adresată neofiţilor, ne înfăţişează pe scurt o descriere simbo- 
lică a întregului ritual de iniţiere baptismală (post, lepădări, 
botez, Mirungere, Euharistie): "Şi voi ati început prin a trece 
oarecum prin moara smereniei postului şi a tainei lepădării. 
Apoi, a urmat botezul şi, prin apă, ati fost oarecum frământaţi 
pentru a vă preface în pâine. Dar, fără foc, pâinea nu e încă 
pâine. Ce simbolizează, deci, focul, adică ungerea cu unt- 
delemn? Desigur, untdelemnul care hrăneşte focul este taina 
Sfântului Duh... (La Cincizecime) Sfântul Duh Se arată în chipul 
limbilor de foc. rie insuflă dragostea, pentru ca prin ea să ne 
aprindem pentru Dumnezeu şi să lepădăm lumea, să ardem 
rămăşiţele întinăciunilor şi inima noastră să fie curată ca 
aurul. Astfel vine Duhul Sfânt (accedit ergo Spiritus Sanctus), 
după apă, focul, şi voi deveniţi pâinea care este Trupul lui 
Hristos. Astfel este, într-un anumit fel, simbolizată unitatea" 72 . 

înainte de toate, Fericitul Augustin vede Duhul Sfânt în 
lucrare în şi pentru comunitate; pentru unitatea şi coeziunea 
suprafirească a Bisericii a fost Duhul trimis în lume de către 
Tatăl şi Fiul. Aceasta este cu adevărat una din constantele teo- 
logiei treimice a Fericitului Augustin. Episcopul din Hippona 
face cu greu legătura între lucrarea eclezială a Duhului lui 



71. Senm. Den., VI, 1; MA I, 29-32. 

72. Serm. 227. 

Hristos în mădularele Trupului Său şi elementele materiale ale 
jertfei aduse de Biserică, chemate să devină în acelaşi timp 
Trup al lui Hristos şi viaţă a Bisericii. 

riu ar trebui, totuşi, să minimalizăm pentru aceasta sen- 
sul tradiţional al perspectivei antropologice a doctrinei Euha- 
ristiei la Fericitul Augustin. Această finalitate antropologică şi 
eclezială a sfinţirii darurilor este un dat esenţial al tradiţiei 
"soborniceşti" primare. în vederea mântuirii omului, a îndum- 
nezeirii sale şi a împărtăşirii sale veşnice cu viata dumneze- 
iască Şi-a "asumat" Cuvântul lui Dumnezeu trupul omenesc, 
adică firea omenească, şi a îndumnezeit-o. Prin întrupare, însă, 
şi prin izbânda pascală, întregul trup omenesc, adică lumea 
creată în întregimea sa, este exorcizată, sfinţită, îndumne- 
zeită, regăsindu-işi astfel vocaţia de a fi templu al Prezentei 
dumnezeieşti. Finalitatea sfinţirii materiei se află, deci, în 
afara sa, în folosirea sa de către om şi pentru zidirea acestuia. 
Cu toate acestea, sfinţirea omului nu realizează de la sine şi 
iconomia materiei care, numai pătrunsă fiind de Duhul Sfânt, 
este făcută transparentă la harul dumnezeiesc, împreună- 
lucrătoare la mântuire şi este izbăvită din robia care a subju- 
gat întregul cosmos. "Cosmologia este subordonată antropo- 
logiei", scrie Olivier Clement 73 , dar Biserica este locul unde 
creaţia este asumată, unde redevine transparentă la lumina 
lui Dumnezeu şi unde se redescoperă în slujba omului. 

într-o remarcabilă comunicare făcută la Congresul augus- 
tinian din 1 954, Mgr. Philips a arătat că, în descrierea dăruirii 
harului lui Hristos de către Duhul, Fericitul Augustin a recurs 
"la categoriile morale şi ascetice mai mult decât la procesul 
fizico-mistic imaginat de Greci" 74 . „în sufletele noastre, scrie 



73. O. Clement, „Le sens de Ia terre. Notes de cosmologie orthodoxe", în 
Contacts, 59-60 (1967), 255; cf. B. Bobrinskoy, „Le mystere pascal du bapteme", 
p. 92-98. 

74. Op. cit, p. 813. 

el, Duhul lucrează personal, după ce a lucrat asupra omeni- 
tăfii lui Iisus, dar lucrarea Sa, în sensul strict, nu trece prin 
această omenitate. întruparea este cu mult mai mult antece- 
dentul decît adevărata cauză instrumentală. Duhul, Care Se 
află în plinătate în Cap, Se dăruieşte apoi mădularelor sub 
influenta morală a Capului... O cercetare sistematică a doc- 
trinei sale sacramentale, a vederilor sale cu privire la Euha- 
ristie, la minunile şi tainele Domnului ne-ar conduce la aceleaşi 
concluzii... Cauzalitatea tainelor, la Sfântul Augustin, rămâne 
foarte aproape de ocazionalism, chiar dacă scolasticii i-au 
invocat autoritatea pentru a se recunoaşte în însemnele 
rituale adevăratele "cauze" ale harului. Aceeaşi mentalitate 
generală 1-a împiedicat pe acest mare geniu să pună pe deplin 
în valoare prezenta fiintială a Trupului lui Iisus în darurile sfin- 
ţite. Gândirea sa se îndreaptă de la bun început spre efectul 
ulterior: unitatea tuturor mădularelor în comuniunea 
eclezială" 75 . 

ne-ar fi plăcut să continuăm citatul. Aceste observaţii ale 
Mgr. Philips sunt deja suficiente pentru a pune în lumină în 
chip fericit această „concomitentă" de care vorbeam mai îna- 
inte între lucrarea Sfântului Duh în sufletele credincioşilor şi 
cea a Cuvântului în sfinţirea darurilor. în adunarea euharis- 
tică, am spune noi, urmând raţionamentul Mgr. Philips, Duhul 
Sfânt lucrează personal în sufletele noastre, dar pentru Fericitul 
Augustin, lucrarea Sa nu trece propriu-zis prin Sfintele Daruri: 
Duhul care locuieşte în plenitudine în Hristos preaslăvit este 
dăruit de Hristos mădularelor Trupului Său şi Duhul este Cel 
care împlineşte unirea lor între ei şi cu Dumnezeu 76 . 



75. Ibid. 

76. Cf. A. Sage, «Saint Augustin et la priere du Canon "Supplices Te roga- 
mus"», în Rev. Et. Byz. 11 (1953), 252-265: «(„Sfântul Duh mai mult sfinţeşte 
decât consacră"). Noile rugăciuni ale Bisericii Catolice par a fi moştenit perspec- 
tiva comunitară şi sfintitoare a epiclezei din marea tradiţie a Bisericii primare, dar 

DIMENSIUNEA FRĂŢEASCĂ 
Şl SOCIALĂ A EUHARISTIEI 

Pentru Sfântul loan Gură de Aur, iubirea frăţească şi 
milostivirea nu sunt decât prelungirea tainei lui Hristos trăită 
în Euharistie. Aceste termen, "prelungire", este chiar prea şters 
pentru a evoca o relaţie exterioară, de la cauză la efect. Ar tre- 
bui spus că, pentru Sfântul loan Gură de Aur, grija şi răspunde- 
rea pentru cel sărman sunt înscrise în miezul Tainei Euharistiei. 
Este aici dovada unei mari originalităţi a moralistului antiohian, 
care ne îndeamnă la o remodelare din temelii a teologiei noas- 
tre euharistice, pentru a nu mai izola conţinutul şi modul sfinţirii 
de această dimensiune frăţească şi comunitară. 

"Jertfa adusă la altar, spune Pr. Hamman, ofranda euharis- 
tică nu-şi dobândeşte deplina semnificaţie decât dacă dra- 
gostea, devenită sacramentală şi izvorâtă din jertfa lui Hristos, 
vine cu adevărat în ajutorul celor săraci, care şi ei sunt altarul 
lui Dumnezeu şi trupul lui Hristos" 77 . Această dimensiune 
frăţească a Euharistiei este foarte impresionantă la loan Gură 
de Aur. Iubirea frăţească nu este exterioară Euharistiei, nici 
secundară în raport cu o sfinţire "în sine" a darurilor euharis- 
tice şi cu atât mai puţin în raport cu o "comuniune individuală" 
(ce paradox!) a credincioşilor: "Biserica nu este un muzeu de 
aur şi de argint, ea este adunarea solemnă a îngerilor... Nici 
masa nu era de argint, nici paharul în care Hristos îşi dădea 
Sângele Său ucenicilor să-L bea nu era de aur. Dar totul era 



excluzând din invocarea Sfântului Duh orice referire precisă Ia prefacerea pâinii 
şi a vinului în Trupul şi Sângele lui Hristos. Este o revenire la anaforaua arhaică 
a Tradiţiei Apostolice a lui Ipolit, dincolo de roadele dogmatice ale pnevmatolo- 
giei euharistice a Capadocienilor, a lui Chirii al Ierusalimului, loan Gură de Aur, 
Chirii al Alexandriei şi a tradiţiei bizantine ulterioare*. 

77. A. Hamman, Vie liturgique et vie sociale, Paris, 1968, p. 284. 

nepreţuit, totul îndemna la evlavie, căci totul era plin de 
Duhul. Vrei să cinsteşti Trupul lui Hristos? Nu-L dispretui când 
îl vezi gol. La ce bun să-L cinsteşti, acoperindu-L cu văluri de 
mătase la biserică, dacă-L laşi afară, despuiat, să sufere de 
frig? Cel Care a spus: „Acesta este Trupul Meu" (Mat. 26, 26), şi 
a adeverit cuvântul prin faptă, a spus de asemenea: „Flămând 
am fost şi nu Mi-aţi dat să mănânc" şi apoi: „întrucât nu aţi făcut 
unuia dintre aceştia prea mici nici Mie nu Mi-aţi făcut" (Mat. 
25, 42-45). Pentru acest trup tainic, nu este nevoie de nici un 
văl, ci de o inimă curată: mădularele lui Hristos, adică săracii, 
au nevoie de grija voastră" 78 . 

Acest frumos text impresionează prin legătura şi continui- 
tatea pe care loan Gură de Aur o dezvăluie între sfinţire şi jude- 
cată, al cărei criteriu ultim este milostivirea. Aceleaşi cuvinte 
creatoare ale lui lisus Arhiereu şi Judecător sunt cele care sta- 
bilesc o dublă identitate sacramentală, cea dintre pâine şi Tru- 
pul lui Hristos şi cea dintre Hristos preaslăvit şi cel mai mărunt 
dintre fraţii Săi. Fără dragoste, fără rugăciunea tuturor, "Duhul 
nu Se poate pogorî" 79 . Această condiţie prealabilă, a iubirii şi 
a unităţii, pentru venirea Duhului, îşi află cea mai potrivită 
ilustrare în unanimitatea Apostolilor adunaţi în încăperea cea 
de sus înainte de venirea Duhului Sfânt. Aceasta pare să con- 
trazică o concepţie prea "obiectivă" şi prea instituţională asu- 
pra principiului ex opere operato în Euharistie, sau hirotonie, 
independent de credinţa şi sfinţenia săvârşitorilor. Să amintim, 
în legătură cu aceasta, rugăciunea euharistică din liturghia 
bizantină a Sfântului Vasile, în care, după epicleză, pomenire 
şi mijlocire, se spune: "Să nu opreşti, pentru păcatele mele, 
harul Sfântului Tău Duh, de la Darurile ce sunt puse înainte". 

loan Gură de Aur are o conştiinţă vie a prezentei lui 
Hristos în aproapele: "Hristos nu S-a mărginit la moarte şi la 

78. Horn. 5o, 3 in Matt. 

79. Cf. de ex. Horn. IV in Act. 

cruce, ci a binevoit să fie sărac, rătăcitor, fără adăpost, arun- 
cat în temniţă, bolnav, pentru a te atrage spre El măcar în felul 
acesta. Dacă nu te îndupleci pentru ceea ce am pătimit pen- 
tru tine, spune El, fie-ti milă măcar de sărăcia Mea. Dacă nu 
vrei să ai milă de sărăcia Mea, lasă-te înduioşat de boala Mea, 
de lanţuri, şi dacă nici aceasta nu te îndeamnă spre milos- 
tivire, caută puţin spre ceea ce-ţi cer şi vezi cât este de uşor. 
Hu-ţi cer nimic preţios, ci doar pâine, adăpost şi o vorbă de 
mângâiere (...) Fie-ti milă măcar de firea Mea, văzându-Mă gol, 
şi aminteşte-ti de goliciunea pe care am suferit-o pentru tine 
pe cruce.. Dacă nu vrei să-ti aminteşti, închipuieşte-ti goliciu- 
nea pe care o sufăr în cei sărmani. (...) Cu toate că-Mi eşti 
îndatorat pentru nenumărate binefaceri, nu-ţi cer nimic ca 
unui datornic, ci te încununez ca pentru un dar şi pentru puţin 
lucru îţi dăruiesc împărăţia(...). Desigur, te-aş putea încorona 
şi fără aceasta, dar vreau să-ţi fiu dator pentru ca tu să fii mai 
sigur de răsplată. Având puterea de a Mă hrăni Eu însumi, 
merg şi cer, stau la uşă şi întind mâna. Doresc să Mă hrăneşti 
tu, atât de mult te iubesc. Doresc să Mă pofteşti la masa ta, 
ca pe un prieten, şi mă laud cu aceasta în tot universul şi 
vestesc slava ta. în faţa acestei adunări, aduc laudă celui care 
Mă hrăneşte" 80 . 

Sfântul Ioan Gură de Aur stabileşte astfel un paralelism rigu- 
ros şi sugestiv între ritualul sacramental şi iubirea de aproapele. 
Cel milostiv, spune el, poartă o haină mai sfânta decât haina 
preoţească şi este uns cu un untdelemn care nu este alcătuit din 
materie sensibilă, ci este făcut de Duhul Sfânt 81 . 

"Vrei să vezi şi altarul celui milostiv? (...) Nu este făcut din 
pietre, ci dintr-o materie mai strălucitoare decât cerul, din 
suflete raţionale. Preotul stă în sfânta sfintelor. Dar şi tu poţi, 
când aduci jertfa (milosteniei), să pătrunzi într-un altar încă şi 

80. horn. 16,6 in Rom. 

81. Horn. 20,2 in 2 Cor. 

mai înfricoşător, în care nu se află nimeni decât Tatăl tău, 
Care te vede în ascuns şi unde nimeni altul nu te vede... Acest 
altar este alcătuit din înseşi mădularele lui Hristos şi Trupul 
Stăpânului însuşi îi slujeşte drept jertfelnic. Stai cu cutremur 
în fata lui: pe Trupul Stăpânului îti aduci tu jertfa. Acest altar 
este mai înfricoşător decât altarul ştiut... Dar nu vă tulburaţi. 
Acel altar, acela este minunat prin jertfa care se aduce; acesta 
este minunat pentru că este alcătuit din jertfa însăşi, care îl 
sfinţeşte. Minunat este acel altar pentru că, fiind piatră prin 
fire, devine sfânt când primeşte Trupul lui Hristos; aceasta 
însă este cu totul minunat, că este însuşi Trupul lui Hristos... 
Şi în acest timp, tu cinsteşti altarul acela, pentru că primeşte 
Trupul lui Hristos, şi-1 necinsteşti pe acesta, care este însuşi 
Trupul lui Hristos, şi nu bagi de seamă atunci când este vă- 
tămat. Poţi vedea un astfel de altar pretutindeni, pe stradă, în 
pieţe, în orice ceas poţi aduce jertfă, căci şi acolo victima este 
sfinţită. Tot aşa cum preotul stă în fata altarului şi cheamă 
Duhul Sfânt, tot aşa şi tu chemi Duhul Sfânt, dar nu prin 
cuvinte, ci prin faptă, nimic nu hrăneşte şi nu înteţeşte mai 
mult focul Duhului ca acest untdelemn (al milostivirii) revărsat 
din belşug" 82 . 

în mod frecvent, Sfântul loan Gură de Aur face o apro- 
piere între untdelemn (elaion) şi milostivire (eleon). Este o 
temă pnevmatologică de seamă a simbolisticii sale sacra- 
mentale şi a propovăduirii sale. Dar aici simbolismul atinge şi 
introduce realitatea ultimă a semnificatului, căci Duhul Sfânt 
revelează viata şi esenţa iubirii înseşi a Prea Sfintei Treimi: 
"Acolo unde este milostivire, acolo este Tatăl şi Fiul şi acolo 
se pogoară harul Duhului" 83 . 

Un ultim text al Sfântului loan Gură de Aur rezumă pre- 
zenta acestei teme în propovăduirea sa: „Să dobândim focul 



82. Horn. 20,3 in 2 Cor. 

83. Horn. 8,7 in Rom. 

Duhului pentru a stârpi mărăcinii, a alunga fiarele şi a curăţa 
câmpul pentru agricultor; iar după curăţire, să udăm câmpul 
cu apă duhovnicească, să sădim măslinul roditor, planta cea 
mai dulce, întotdeauna în floare, luminoasă, hrănitoare şi întă- 
ritoare. Toate acestea sunt cuprinse în milostivire, care este, 
ca să spun aşa, ca o pecete pentru cei care au această virtute. 
Dacă o păstrăm întotdeauna, îl vom vedea negreşit pe Mirele 
şi vom putea pătrunde în cămara de nuntă" 84 . 

în acest context al iubirii frăţeşti ca parte constitutivă a 
Euharistiei la Sfântul loan Gură de Aur poate fi redescope- 
rită - spre folosul nostru - o întreagă teologie a preoţiei şi a 
jertfei duhovniceşti. Preoţia slujitoare şi jertfa euharistică se 
cufundă astfel într-o adevărată preoţie universală şi poliva- 
lentă a poporului lui Dumnezeu în întregul său şi în intimi- 
tatea cea mai profundă a inimilor: „Toţi cei care au primit 
ungerea cu sfântul mir, scria Origen, au devenit preoţi, aşa 
cum Sfântul Petru o spune întregii Biserici. Voi sunteţi deci 
neam împărătesc şi pentru aceasta vă apropiaţi de altare. 
Dar fiecare dintre noi poartă în sine jertfa sa, pentru a arde 
la nesfârşit. Dacă eu renunţ la toate bunurile mele, dacă-mi 
port crucea şi sunt Hristos, am adus o jertfă pe altarul lui 
Dumnezeu. Sau, dacă-mi dau trupul să ardă în focul iubirii 
şi dobândesc cununa de mucenic, m-am adus pe mine 
însumi jertfă pe altarul lui Dumnezeu. Dacă-mi iubesc fraţii 
până la a-mi da viata pentru ei, dacă pentru dreptate şi pen- 
tru adevăr mă lupt până la moarte, dacă-mi nevoiesc trupul 
neîngăduindu-mi nici o poftă trupească, dacă lumea e 
răstignită pentru mine şi eu pentru lume, am adus o jertfă 
pe altarul lui Dumnezeu şi am devenit preotul propriei mele 
jertfe" 85 . 



84. Corn. la In XXIV; PQ 59, 1 48 

85. In Lev. Horn. IX, 9. 

O omilie atribuită Sfântului loan Gură de Aur pomeneşte 
diferitele feluri de jertfe pe care credincioşii le pot aduce 
Domnului 86 : 

1) jertfa lui Pavel, prin sânge şi slujirea credinţei (Filip. 
2,17); 

2) slujirea caritabilă, „cu miros de bună mireasmă", jertfa 
adusă de Epafrodit (Filip. 4, 18), facerea de bine şi întrajuto- 
rarea, jertfe bineplăcute lui Dumnezeu (Evr. 13, 16); 

3) propovăduirea Evangheliei, pentru ca jertfa neamurilor 
să fie bine primită, fiind sfinţită în Duhul Sfânt (Rom. 15, 16): 
„Preoţia mea, spunea el, este vestirea, propovăduirea, aceasta 
este jertfa pe care o aduc...; sabia mea este Evanghelia, cuvântul 
de învăţătură; telul meu nu este să caut slava mea, ci ca prinosul 
neamurilor, fiind sfinţit în Duhul Sfânt să fie bine primit' 87 ; 

4) aducerea ca jertfă a propriului trup (Rom. 12, 1) adică a 
propriei vieţi şi, astfel, întreaga viată a omului , zi după zi, devine 
sfântă şi constituie adevărata jertfă, "arsă de focul Duhului" 88 . 

Fericitul Augustin dezvoltă aceeaşi teologie a iubirii - 
agape - euharistice, precum şi dimensiunea frăţească a cultu- 
lui cu tot atâta precizie şi vigoare ca şi Sfântul loan Gură de 
Aur. "Pentru dascălul din Hippo, scrie P. Hamman, milosteni- 
ile şi în general facerea de bine şi întrajutorarea constituie 
jertfa credinciosului şi răscumpără mulţime de păcate. Ele 
îngăduie credinciosului să se alăture jertfei Stăpânului şi să-1 
aducă şi închinare, şi slavă. Comentând versetul "Fiicele 
Tirului vor veni să-/ aducă daruri", Augustin spune: "Veniţi cu 
daruri: "Faceţi milostenie în jurul vostru şi, pentru voi, totul va 
fi curat". Veniţi cu daruri la Cel care spune: "Milă voiesc, nu 
jertfă". în acest templu, care odinioară era închipuirea tem- 



86. PQ 55, 623; citată de E. Pataq Siman , op. cit, p. 178. 

87. La Rom. 15,16 - citată de J. M. Qarrigues, M. J. Le Quillou, A.Riou, „Le 
caractere sacerdotal dans la tradition des peres grecs", în N. R. Th. 93 ( 1 97 1 ) 808. 

88. fiom. 8,7 in Rom. 

plului ce va să fie, se venea cu tauri, cu berbeci, cu ţapi, cu 
diferite animale potrivite pentru jertfă, astfel ca sângele vărsat 
să vestească o jertfă cu mult mai presus de cele care se 
aduceau acolo. Acum, acest sânge nepreţuit prefigurat de 
toate aceste rituri a sosit în sfârşit, Regele însuşi a venit şi 
cere daruri. Ce daruri? Milostenii" 89 . 

Augustin interiorizează şi jertfa: „Aprinde la focul iubirii 
ceea ce-I aduci în dar; ai în tine destulă materie pentru jertfă 
şi pentru laudă" 90 . 

Dar de abia atunci când comentează versetul de la Fapte 
4,32 despre viata de obşte a primilor creştini, când „inima şi 
sufletul mulţimii celor ce-au crezut era una", de abia atunci 
episcopul din Hippo face trecerea de la dragostea frăţească a 
oamenilor la evidenta a fortiori (quanto magis) a iubirii în 
sânul Sfintei Treimi: "Dacă iubirea a făcut din atâtea inimi şi 
din atâtea suflete o singură inimă, cât de mare este iubirea 
care uneşte pe Tatăl şi pe Fiul" 91 . Şi, ca un ecou la aceste 
cuvinte, a 1 5-a Carte din De Trinitate conchide: "Iubirea care 
este de la Dumnezeu şi care este Dumnezeu este chiar Duhul 
Sfânt. Prin El se răspândeşte în inimile noastre iubirea lui 
Dumnezeu, prin care întreaga Treime sălăşluieşte în noi" 92 . 

în legătură cu aceasta, aş dori să amintesc intervenţia Mgr. 
Medoncelle la congresul augustinian din 1954, cu privire la 
„intersubiectivitatea omenească ca figură a Sfintei Treimi la 
Fericitul Augustin" 93 . în comunicarea sa, Hedoncelle ope- 
rează o anumită corectare a unei concepţii unilaterale a ana- 
logiilor treimice la Augustin ca analogii pur psihologice, care 
ar închide inevitabil înţelegerea credinţei în cadrul nu numai 



89. Enn. in Ps. 44,27; PL 36,51 1; citat de A.Hamman, op. cit., p. 286-287. 

90. Enn. in Ps. 55,19; PL 36,659. 

91. Tr. inJo. 14,9. 

92. De Trin. XV, XVIII, 32; cf. In IJoann. VII,6 : iubirea este Duhul Sfânt. 

93. Augustinus Magister, voi. I, p. 600-6OI. 

al unei intersubiectivităţi, ci al unei intrasubiectivităţi: "Inter- 
subiectivitatea ne lasă mai mulţi, intrasubiectivitatea ne lasă 
singuri". Această observaţie a lui Nedoncelle are ceva îngri- 
jorător pentru mine, nu în ceea ce priveşte eşecul căutărilor 
treimice ale lui Augustin, cum ar crede Olivier du Roy 94 , ci în 
ceea ce priveşte limitele acestor analogii psihologice şi socia- 
le în sesizarea tainei Sfintei Treimi. 

Aş relua aici aprecierea Pr. Berrouard, care-şi exprima 
regretul că Augustin nu a adâncit şi nu şi-a dezvoltat intuiţia 
"pentru a învăţa Apusul să-şi oprească privirea şi asupra celui- 
lalt pol al tainei şi să-i dea despre comuniunea vie a Persoa- 
nelor o imagine tot atât de elaborată precum cea pe care i-a 
lăsat-o despre unitatea Lor" 95 . 

nu aş dori să închei însă cu un regret, aşa că, citându-1 pe 
Pr. Aime Solignac, aş spune odată cu el că "în gândirea lui 
Augustin, transcendenta tainei nu te împiedică să descoperi o 
corespondentă între Biserică şi Treime, ci, dimpotrivă. Acesta 
este temeiul unităţii Bisericii în iubire şi, reciproc, unitatea 
credincioşilor este o realitate care îngăduie să înţelegem întru- 
câtva unitatea intimă a celor trei Persoane. Biserica ar fi astfel 
icoana Treimii" 96 . 



94. Ol. du Roy, L'intelligence de la foi en Ia Trinite selon Saint Augustin, 
Paris, 1966. 

95. „Bibliotheque Augustinienne", Traites sur Saint Jean, notă complemen- 
tară, p. 943. 

96. „(L'Eglise) Latine* în Dict. de Spirit., 1975. 



XII 



ICOAT1A, 
TAITÎĂ A ÎMPĂRĂŢIEI 



în introducerea comunicării mele, aş dori să citez aceste 
cuvinte din Prologul celei dintâi epistole a Sfântului Ioan: „(...) 
Ce am auzit ce am văzut cu ochii noştri ce am privit şi 
mâinile noastre - şi buzele noastre - au pipăit despre Cuvântul 
vieUH.-) vă vestim şi vouă" (Ioan 1, 1-3). 

Astfel, dacă există un aspect al tainei lui Hristos pe care 
nu-1 putem reduce la formule apodictice, ci putem doar să-1 
propunem, acesta este cu adevărat cel privitor la misterul Fru- 
museţii, al Slavei, al Luminii lui Dumnezeu. El nu se impune 
dinafară, ci se propune, mai bine zis se impune, prin evidenta 
sa lăuntrică. Este nevoie de multă discreţie şi consonantă cu 
obiectul discursului pentru a putea vorbi despre icoană, taină 
a Frumuseţii şi a Slavei lui Dumnezeu, care se dezvăluie şi se 
împărtăşeşte... 

însăşi formularea titlului comunicării mele, preluată din 
cartea-testament spiritual a Pr. Alexander Schmemann, L'Eucha- 
ristie, Sacrement du Royaume (Paris, 1 986), caută să sugereze 
o concepţie dinamică despre icoană ca taină sau, ca să spunem 
aşa, ca mod particular al sacramentalitătii extensive a Biseri- 
cii. Conştiinţa ortodoxă nu s-a împăcat niciodată prea bine cu 
teoria din manualele şcolare, care restrânge la şapte numărul 
tainelor. Teologia noastră contemporană (Pr. Serghei Bulga- 
kov, Pr. Nicolai Afanasiev, Pr. Alexander Schmemann şi conti- 
nuatorii lor) nu pregetă să afirme sacramentalitatea formelor 

şi gesturilor liturgice, a Cuvântului lui Dumnezeu făcut cuvânt 
omenesc (Scriptură, propovăduire, cult teologie). Arta liturgică, de 
nedespărţit de altfel de Cuvânt şi de cult, are deci un statut 
sacramental, despre ale cărui componente aş dori să vorbesc. 

Nu este cu putinţă să vorbeşti despre icoană ca taină decât 
dacă, în ceea ce priveşte tainele, te lepezi de concepţia care 
divizează şi reifică, şi dacă recurgi la misterul Bisericii, taină 
unică şi suficientă a mîntuirii, împărtăşită de Iubirea treimică în 
lucrarea mântuitoare a Cuvântului întrupat şi a Duhului Sfânt. 

Totuşi, aplicarea noţiunii de taină la icoană şi la arta ecle- 
zială trebuie să fie întrucâtva nuanţată. Dacă Miceea II, apoi 
Triumful Ortodoxiei (843) au formulat dogma icoanei, i-au ex- 
primat caracterul sacramental fără a folosi însă acest termen, 
este cert că conştiinţa eclezială sobornicească a văzut dezvol- 
tându-se arta şi evlavia pentru icoană şi i-a descoperit temeiul 
teologic, hristologic, pornind de la o experienţă duhovnicească 
profundă, atât personală, cât şi colectivă, în care desluşim cu 
certitudine lucrarea, suflarea Duhului. Deci, dacă, începând de 
la niceea II, Ortodoxia trăieşte doctrina şi cultul icoanei ca pe 
o dogmă, care are o valoare atât obligatorie, cât şi universală, 
întrucât îl priveşte pe om în întregul său, deci pe orice om, 
este nevoie totuşi de multă discreţie, de smerenie şi modes- 
tie când străbatem istoria şi geografia creştinismului, atât în 
interiorul, cât şi în exteriorul frontierelor „canonice" ale Orto- 
doxiei. Arta şi evlavia iconografică au cunoscut excese şi abuzuri, 
mergând până la fetişism; în sens invers, au apărut fenomene 
de reacţie, sau o spiritualizare excesivă în diferite curente 
ortodoxe de spiritualitate, ispite ale platonismului, ale dualis- 
mului antropologic (Origen, Evagrie) care nu au rămas fără 
urmări în arta creştină. Au fost şi epoci de decadenţă pro- 
fundă a artei creştine. Cu toate acestea, Duhul Sfânt a găsit 
întotdeauna căi compensatorii pentru a ajunge până la inima 
omului ca să o sfinţească. 

Acestea fiind spuse, icoana ne apare ca darul unei pleni- 
tudini sacramentale fără de care Ortodoxia ar fi grav ştirbită şi 
care este totodată şi unul dintre aspectele cele mai creatoare ale 
mărturiei noastre, atât în creştinătatea dezbinată, cât şi în lumea 
secularizată în care suntem cufundaţi. Dar, repet, trebuie să 
lăsăm icoana să vorbească prin ea însăşi, dincolo şi mai pre- 
sus de formulările noastre conceptuale. Trebuie, de asemenea, 
să ne înălţăm până la icoană, depăşind imageria pedagogică 
şi ilustrativă pentru a ajunge la contemplarea misterelor pe 
care doar icoana le înfăţişează. 

în experienţa trăită a Bisericii, experienţă primordială şi 
pre-teologică pe care căutăm să o formulăm teologic, icoana 
este taină (adică mod al prezenţei şi comuniunii) a divino-uma- 
nităţii lui Hristos: „întrucât Dumnezeu a fost văzut acum în 
trup şi a trăit printre oameni, scrie Sfântul Ioan Damaschinul, 
înfăţişez ceea ce este văzut în Dumnezeu" (Imag. I, 16). Sfân- 
tul Ioan Damaschinul afirmă astfel temeiul hristologic, înteme- 
ierea icoanei pe întrupare, şi acesta este punctul de plecare al 
teologiei noastre comune despre icoană. 

Dar acesată întemeiere pe întrupare trebuie lărgită pentru 
a ajunge să cuprindă întreaga lucrare mântuitoare a Domnu- 
lui. Fiecare etapă a lucrării de mîntuire întemeiază capacitatea 
materiei, şi înainte de toate a omului însuşi, de a deveni icoa- 
nă a împărăţiei treimice. într-adevăr, de când trupul lui Hristos, 
şi deci materia însăşi, au fost transfigurate în lumina şi cu 
puterea învierii, de când au fost ridicate la părtăşia vieţii dum- 
nezeieşti în înălţare, şezând astfel odată cu Domnul slavei la 
dreapta măreţiei Tatălui, de acum înainte, în Hristos, ca început 
al mântuirii noastre şi Cap al Bisericii, făptura a redevenit capa- 
bilă să ajungă la asemănarea cu Dumnezeu şi să înainteze în 
ea. De acum înainte, deci, limbajul şi arta omenească pot fi 
botezate în Biserică şi, în focul Duhului, pot deveni în stare să 
tălmăcească pentru simţurile noastre omeneşti şi pentru min- 
tea noastră prezenţa Preasfintei Treimi în ea însăşi şi în sfinţi. 

Vorbind despre temeiul hristologic al icoanei, aş distinge, 
alături de întemeierea sa în întrupare, şi aspectul său de „înăl- 
ţare", care priveşte întreaga realitate eclezială, Biserica în mis- 
terul său ultim ca taină globală a împărăţiei, viata sa sacra- 
mentală centrată pe Euharistie, întregul său simbolism liturgic 
în care icoana îşi are locul cuvenit. 

Temeiul hristologic al icoanei nu trebuie să fie mai puţin 
interiorizat, chiar echilibrat, de dimensiunea pnevmatologică 
a acesteia. în acest demers ne poate ajuta Sfântul Vasile cel 
Mare, cu binecunoscuta sa formulă: „Cinstirea adusă icoanei 
se răsfrânge asupra Prototipului" (Despre Sfântul Duh, XVIII, 
45). Desigur, contextul literal şi istoric al acestei formulări îl 
constituie controversa trinitară şi pnevmatologică în care se 
afla angajat Sfântul Vasile. Formula a fost folosită în conflictul 
iconoclast printr-o extindere teologică secundară, profund 
îndreptăţită însă şi chiar necesară, şi a fost consfinţită de defi- 
niţia dogmatică a Sinodului II de la Miceea. 

Această formulă nu numai că se află în Tratatul despre 
Sfântul Duh, dar este şi plasată în miezul celor mai importante 
argumentări, în care Sfântul Vasile defineşte, într-un mod pro- 
babil unic în întreaga literatură patristică, fropos-ul sau modul 
particular de acţiune al Sfântul Duh în iconomia treimică nedes- 
părţită a mântuirii. Duhul, avea să spună Sfântul Vasile, este 
în acelaşi timp atât locul de închinare treimică al făpturii, cât 
şi locul de sfinţire al acesteia de către dumnezeiasca Treime. 
Astfel, Fiul este contemplat în „spaţiul" Duhului, şi, prin El, 
Tatăl: „Pe când, ajutaţi de o putere iluminatoare, contemplăm 
frumuseţea lui Dumnezeu Celui nevăzut şi de la Acesta ne 
ridicăm la spectacolul răpitor al arhetipului, Duhul cunoaşterii 
este undeva de fată. El dă celor ce iubesc adevărul puterea de 
a contempla Chipul" (Despre Sfântul Duh, XVIII, 47; versiunea 
rom. pag. 61-62, n.tr.). „Pentru că este imposibil să vadă cine- 

va chipul lui Dumnezeu cel nevăzut, fără iluminarea Duhului" 
(ibid., XXVI, 64; versiunea rom. pag. 78). 

Această dimensiune sau condiţie pnevmatologică a vede- 
rii lui Hristos, chip desăvârşit al Tatălui, este esenţială pentru 
teologia icoanei. Fără aceasta, referirea iconofililor la formula 
clasică a Sfântul Vasile devine plată, iar relaţia dintre chip şi 
prototip devine exterioară, ilustrativă, pur notională. 

Acest sens al Duhului Sfânt îl întâlnim cu prilejul reluării 
conflictului iconoclast, într-o scrisoare a papei Pascal L către 
împăratul Leon V Armeanul, în 817: „Dacă nimeni nu poate să 
zică „Domn este Iisus decât în Duhul Sfânt" (1 Cor. 12, 3), este 
cu atât mai primejdios să-L scrii (însemnând în contextul 
scrisorii „să-L pictezi"); nimeni nu-L poate zugrăvi pe lisus ca 
Domn decât în Duhul Sfânt. Căci vei afla că până şi Betaleel 
era plin de Duhul, doar pentru că reprodusese simbolurile 
cereşti figurate în munte (leş. 31)".* 

Dacă ne întoarcem către cel mai mare apărător al cinstirii 
icoanelor, către Sfântul Ioan Damaschinul, observăm, aşa cum 
bine a constatat Pr. Christoph von Schonborn, că Ioan Damas- 
chinul deosebeşte diferite categorii de icoane, de la cea mai 
desăvârşită, care este Fiul însuşi, chip sau icoană desăvârşită 
a Tatălui, apoi cea a omului, creat după chipul lui Dumnezeu 
şi chemat la asemănarea cu El, până la icoanele propriu-zise 
(cf. Sfântul Ioan Damaschinul, Imag., 1,9-13, citat de C. von 
Schonborn, L'lcone du Christ, fondements theologiques, Paris, 
1986, p. 191-193). 

Mai curând decât să procedez la o simplă enumerare a 
varietăţilor de chipuri sau icoane în ordinea descrescândă a 



* Acest citat din papa Pascal l mi-a fost comunicat prin amabilitatea Pr. 
Emmanuel Lanne, care îl menţionează în studiul său „Rome et Ies images 
saintes", Irenikon 1986, p. 180-1 81. Versiunea grecească a textului respectiv a 
fost publicată în Qiovanni Mercati, „note di Letteratura biblica e cristiana antica", 
Studi e Testi, V, Roma, 1901, p. 227-235. 



334 Împărtăşirea sfântului duh 

asemănării lor, aş dori să subliniez unitatea acestor multiple 
dimensiuni: hristologică, antropologică şi, iertat să-mi fie pleo- 
nasmul iconografică. 

Icoană adevărată şi desăvârşită a Tatălui, lisus Se comuni- 
că oamenilor în „luminarea" Duhului Sfânt în actualitatea sacra- 
mentală şi duhovnicească a Bisericii, până la sfârşitul veacu- 
rilor. Tot aşa cum lisus este Templul adevărat al Dumnezeirii, 
nefăcut de mână de om (cf. Ioan 2, 21, Col. 2, 9 şi 1, 15), tot 
astfel şi noi, după asemănarea Fiului, purtăm în noi înşine 
acest chip al Tatălui, chip care trebuie să se manifeste. Tot 
aşa cum Humele lui lisus este săpat în inimile noastre încă de 
la botez („Dă, Doamne, ca Humele Tău cel sfânt să rămână 
nelepădat de dânsul../'), tot astfel şi chipul lui Hristos este 
săpat în inima omului. Rostul vieţii noastre este tocmai de a 
face să se arate în afară această icoană lăuntrică. Aceasta este 
şi sarcina părinţilor şi pedagogilor noştri întru Duhul Sfânt, de 
a ne îndruma în acest sens: „Copiii mei pentru care sufăr 
iarăşi durerile naşterii până ce Hristos va lua chip in voi}" 
(Gal. 4, 19). 

Secretul autenticităţii, al asemănării icoanei pictate cu pro- 
totipul este tocmai cel al corespondenţei mereu crescânde 
dintre icoanele pe care le cinstim şi icoana lăuntrică aflată în 
inima fiecăruia, nu mă pot opri să nu citez aici câteva rânduri 
din Carnetele unui pictor de icoane ( Carnets d'un peintre 
d'icones) contemporan, Qregoire Krug (f 1969): „Chipul şi ase- 
mănarea dumnezeieşti, puse de Dumnezeu în om la creaţie, 
sunt, ca să spunem aşa, condiţia gândită de Creator care-1 
înlesneşte ca printr-un mijloc sensibil, accesibil contempla- 
ţiei, să Se reveleze în chipul omenesc. Acest chip şi asemă- 
nare a lui Dumnezeu, care au fost date omului în însăşi clipa 
zidirii sale, constituie deja un fel de icoană arhetipică, o ima- 
gine dată de Dumnezeu, un izvor nesecat de sfinţenie. Chipul 
şi asemănarea lui Dumnezeu, care nu pot fi distruse nici măcar 

prin căderea omului, trebuie să se înnoiască neîncetat, să 
reînvie, să se purifice sub lucrarea Harului şi asceza omului, 
să fie, într-un anumit fel, pictate în permanentă în străfun- 
durile cugetului. Prin asceză şi sfinţire, chipul lui Dumnezeu 
se înscrie în străfundurile omului şi această strădanie con- 
structivă, neîntreruptă şi inalienabilă este condiţia fundamen- 
tală a vieţii omului, un fel de imprimare neobosită a chipului 
lui Hristos în adâncurile sufletului(...) în întruparea Sa, Hristos 
apare ca restauratorul chipului dumnezeiesc în om; mai mult 
decât restauratorul. El este şi lucrarea, dar şi împlinirea până 
la desăvârşire a chipului lui Dumnezeu, Icoana icoanelor, 
Izvorul oricărei imagini sfinte, Icoana nefăcută de mână de 
om, Ierusalimul cel viu" (Paris, 1983, p. 35, 36; text rusesc: 
Paris 1978, p. 15, 16). 

Pornind de la această corespondentă între icoana zugrăvită 
şi chipul lui Dumnezeu în inima omului, putem să ne întoarcem 
la noţiunea de sacramentalitate a icoanei, adică la capacitatea 
şi funcţia sa de a vehicula şi transmite omului prezenţa sfin- 
titoare a lui Hristos şi a sfinţilor Săi, pe de o parte, iar pe de alta, 
de a înălţa către Dumnezeu rugăciunea Bisericii şi rugăciunea 
personală. Icoana are, astfel, o valoare şi o funcţie sacramen- 
tală la diferite niveluri şi de diferite grade. Aş dori să deosebim 
următoarele trei moduri ale funcţiei sacramentale a icoanei: în 
devenirea, în permanenţa şi în mijlocirea sa. 

1 . Crearea icoanei, izvorârea sa din inima artistului într-o 
pură şi autentică frumuseţe este o taină, un miracol mereu 
reînnoit, întotdeauna răscolitor. Desigur, trebuie amintite aici 
exigentele în materie de asceză, de sfinţenie care revin icono- 
grafului, ca de altfel şi propovăduitorului, catehetului, teolo- 
gului, părintelui duhovnicesc, toţi teologi, toţi iconografi. Căci 
această izvorâre a icoanei dinlăuntrul inimii curăţite este 
săvârşită de Duhul Sfânt. El este Cel care îi constituie dinamis- 
mul şi îi asigură adevărul. El este Cel care „reproduce" imagi- 

nea lăuntrică veşnică prin penelul zugravului (pe buzele predi- 
catorului, ca şi prin pana scriitorului). Pictorul de icoane îşi 
poate însuşi, pe bună dreptate, rugăciunea din Liturghia eu- 
haristică a Sfântul Yasile: „Pomeneşte, Doamne, după mulţi- 
mea îndurărilor Tale, şi a mea nevrednicie. Iartă-mi toată gre- 
şeala cea de voie şi cea fără de voie şi să nu opreşti, pentru 
păcatele mele, harul Sfântului Tău Duh de la darurile (chipul, 
icoana) ce sunt puse înainte". 

Astfel, în devenirea şi la capătul creării icoanei, El, Dom- 
nul, trebuie să crească, şi pictorul să se micşoreze. La capătul 
muncii sale, acesta trebuie să se închine, să îngenuncheze şi 
să se tragă deoparte în fata a ceea (sau Aceluia) ce îl depăşeşte 
şi îl interpelează chiar şi pe el. 

2. Icoana dobândeşte astfel o existentă sacramentală de 
acum înainte autonomă, „obiectivă", permanentă, adevărată 
pentru orice om, dintotdeauna şi de pretutindeni. Ea nu numai 
că reflectă slava împărăţiei treimice ai cărei moştenitori sun- 
tem chemaţi să devenim, dar cuprinde şi energia dătătoare de 
viată a acesteia. După cum spune Sfântul Ioan DamaschinuL 
este „plină de energie dumnezeiască şi de har" (/mag., I, 16), 
plină de Duh Sfânt, am putea spune. Ea este nu numai obiect 
şi instrument al contemplării, şi deci al rugăciunii, ci şi, în aceeaşi 
măsură, instrument şi punte a sfinţirii omului prin harul şi 
energia divină care sunt nedespărţite de aceasta. 

Această funcţie „energetică" sau sfintitoare (deci pnevma- 
tologică) a icoanei este una dintre caracteristicile fundamentale 
ale cinstirii icoanelor în Ortodoxie, şi poate, totodată, singurul 
aspect al evlaviei ortodoxe fată de icoane pe care teologia 
romano-catolică nu-1 acceptă încă decât cu greu. Astfel, în prima 
ediţie a magistralei sale lucrări despre temeiul hristologic al 
icoanei, Pr. Christoph von Schonborn vede în iconologia lui 
Ioan Damaschinul „aspectul cultului icoanelor cel mai greu de 
abordat pentru un creştin apusean, respectiv insistenta asupra 

laturii ierurgice, teofore, purtătoare de har a icoanei, în dauna 
cinstirii persoanei înfăţişate" (op. cit p. 196). în a treia ediţie 
a aceleiaşi lucrări, Pr. Schonborn atenuează întrucâtva severi- 
tatea iniţială a observaţiei sale referitoare la loan Damaschi- 
nul (Paris, 1986, p. 250-251). 

Astfel, în conştiinţa teologică şi în evlavia ortodoxă, orice 
icoană este ontologic „făcătoare de minuni", încărcată cu ener- 
gia de viată dătătoare a Duhului lui Hristos. Si aici, învăţătura 
curentă a Bisericii cu privire la sfinţenia „obiectivă" a tainelor 
(ex opere operato) şi transparenta la harul dumnezeiesc a 
săvârşitorilor tainelor (ex opere operantis) se aplică pe deplin 
icoanei, loc al prezentei dumnezeieşti şi instrument al harului 
Său. Chiar dacă orice icoană este „făcătoare de minuni" prin 
însăşi natura sa sacramentală, totuşi, în anumite icoane, 
prezenta lui Dumnezeu se manifestă în chip mai tangibil, rugă- 
ciunea Bisericii se poate aduna în ea şi se poate „capitaliza" 
cu mai multă densitate. Cea mai frumoasă roadă a artei şi 
rugăciunii omeneşti se învredniceşte astfel pentru ca harul lui 
Dumnezeu să sălăşluiască şi să se manifeste în ea. 

3. O a treia treaptă a sacramentalitătii icoanei, pentru care 
a şi fost creată, este funcţia sa „mijlocitoare" în rugăciunea 
cea mai personală. Omul este el însuşi o fiinţă sacramentală 
prin fire şi prin vocaţie, o făptură „iconică", „o vieţuitoare care 
a primit porunca de a deveni dumnezeu", cum spunea Sfântul 
Vasile. Are, deci, nevoie de vehicolul tainelor şi de simboluri 
pentru a ajunge la vederea Celui nevăzut şi negrăit şi la comu- 
niunea cu El. Prin mijlocirea icoanei, între credincios şi taina 
sau persoana înfăţişată se stabileşte o adevărată relaţie per- 
sonală. Ortodoxia nu uită niciodată rolul „diaconal" al icoanei 
(şi al tainelor), de a sluji la venirea împărăţiei treimice în 
lumea aceasta, prin sfinţirea inimii omeneşti. 

Câteva cuvinte pentru a încheia cu ceea ce eu numesc 
lumea de dincolo a icoanei. Şi acolo, natura însăşi a tainei 

implică faptul că „cinstirea dată icoanei se răsfrânge asupra 
Prototipului". Fată în faţă cu împărăţia, căreia icoana îi este, 
în lumea aceasta, una din manifestările sacramentale, o epifa- 
nie, omul va fi, în sfârşit, în întregime icoană transparentă şi 
fidelă, tinzând, într-un elan nesfârşit de iubire, să ajungă de la 
chipul ascuns la asemănarea slăvită a Arhetipului dumnezeiesc, 
împărtăşindu-se nemijlocit cu Cuvântul viu şi cu Chipul dătător 
de viaţă al Tatălui, care este Hristos. Astfel, taina împărăţiei 
care este icoana ne duce pe urma Fiului Unul născut, ca fii 
unici prin harul înfierii întru Duhul Sfânt, pentru a pătrunde în 
Taina Tatălui, dincolo de orice imagine şi de orice limbaj, în 
murmurarea negrăită a numelui lui Iisus şi a numelui de Awa- 
Părinte, în contemplarea preafericită a Chipului Celui înviat. 
Atunci, în murmurul Duhului, din şanurile noastre vor izvorî 
râuri nesecate de laudă şi de har. 



XIII 

Cultul exprimă categoriile esenţiale ale vieţii spirituale. Prin 
limbajul sacramental şi liturgic, Biserica elaborează o teologie 
trăită a sensurilor duhovniceşti, o viziune a frumuseţii dumne- 
zeieşti a împărăţiei, a cărei pregustare ne-o poate oferi cultul, 
între cultul exterior al templului şi cultul interior al inimii se 
stabileşte o corespondentă profundă, se afirmă o continuitate 
necesară, aşa cum arată extinderea rugăciunii liturgice, a imno- 
grafiei, a icoanei la folosinţa personală şi familială. In sfinţirea 
apei, sau a vinului, sau a roadelor pământului, se cuprinde şi 
un fel de ucenicie pentru deprinderea sensului sacru al zidirii, al 
„profanului", al materiei. Ciclul săptămânii, începând cu Ziua 
Domnului şi încheindu-se cu ea, actualizează tensiunea auten- 
tică dintre duminică şi zilele săptămânii: întreaga existentă, 
oricât de profană ar fi, este îndreptată care aşteptarea Celui 
care vine în actualizarea liturgică a Bisericii: „Vino, Doamne 
lisuse" (Apoc. 22, 20). 

Triodul, cartea Postului Mare, care înmănunchează imno- 
grafia acumulată de-a lungul veacurilor de către autorii şi cân- 
tăreţii duhovniceşti, oferă cea mai bogată învăţătură asupra 
devenirii omului angajat în lupta duhovnicească. Inspiraţia 
monastică incontestabilă a acestor texte dovedeşte impor- 
tanta acordată de Biserică experienţei şi înţelepciunii Părin- 
ţilor pustiei sau a obştilor monahale, care amintesc conştiinţei 
creştine de „singurul lucru trebuincios". 

A 
ANTROPOLOGIA RUGĂCIUNII 

în cadrul antropologiei biblice şi ecleziale, rugăciunea şi 
viaţa lăuntrică angajează omul în întregime, trup şi suflet, cu 
toată sensibilitatea şi inteligenţa sa: „însetat-a de Tine sufletul 
meu, suspinat-a după Tine trupul meu" (Ps 62,2). Mai curând 
decât să descrie natura ideală a omului, cărţile liturgice îi poartă 
pe credincioşi într-un lung itinerariu duhovnicesc. 

1 . Primul pas este conştientizarea păcatului şi a îndepăr- 
tării de Dumnezeu: „Sunt istovit de plăceri, mi-am orbit ochii 
sufletului... cu sufletul învârtoşat, orbit de beţia patimilor, nu 
mai privesc către Tine, singurul Dumnezeu" 1 . „De unde voi 
începe a plânge faptele vieţii mele cele ticăloase? ....Râvnind 
neascultării lui Adam, celui întâi zidit, m-am cunoscut pre mine 
dezbrăcat de Dumnezeu, şi de împărăţia cea pururea fiitoare, 
şi de desfătare, pentru păcatele mele" 2 . 

2. Regăsim accentele din Epistola către Romani cu privire 
la mânia judecăţii dumnezeieşti faţă de omul păcătos. Dumi- 
nica înfricoşatei judecăţi, dinaintea Postului Mare, dezvoltă 
această temă şi îndeamnă la întoarcerea inimii: „Când va fi să 
vii să faci judecată dreaptă, Prea dreptule Judecător, şezând 
pe scaunul slavei Tale... cărţile se vor deschide, şi se vor arăta 
faptele oamenilor... Ce vom face atunci noi, oamenii, cei vino- 
vaţi de multe păcate?... Ci, Unule, lubitorule de oameni, 
Mântuitorule, împărate al veacurilor, mai înainte până ce va 
sosi sfârşitul, prin pocăinţă întorcându-mă, miluieşte-mă" 3 . 



1. Triode du Qrand Caieme, ed. St. Serge, voi. 1, Paris, 1973, p. 206-207 
(pentru versiunea românească a textelor cf. Triodul, ed. VIII, Ed. Institutului Biblic, 
Bucureşti, 1986). 

2. Andre de Crete, debut du Grand Canon penitentiel du Careme, ibid. 
p.233. (Andrei Criteanul, Canonul cel Mare, trad. cit). 

3. Ibid., p. 54-55. 

Omul nu poate invoca în sprijinul său nici neştiinţa, nici 
evlavia; porunca iubirii este singura lege a creştinului: „Cunos- 
când poruncile Domnului, aşa să vieţuim: pe cei flămânzi să-i 
hrănim, pe cei însetaţi să-i adăpăm, pe cei goi să-i îmbrăcăm, 
pe străini să-i aducem în casă, pe bolnavi şi pe cei din temniţă 
să-i căutăm, ca să zică şi către noi Cel ce va să judece tot pă- 
mântul: „Venit/, binecuvântaţii Tatălui Meu, de moşteniţi 
împărăţia ce s~a gătit vouă" 4 , 

3. în lungul drum către Pământul făgăduinţei, Postul Mare 
ne introduce, de la bun început, în rugăciunea de pocăinţă ce 
se continuă în toate cele patruzeci de zile ale sale: „Uşile po- 
căinţei deschide-mi mie, Dătătorule de viată; că mânecă du- 
hul meu la Biserica Ta cea sfântă, purtând locaş al trupului, cu 
totul spurcat. Ci ca un îndurat, curăteşte-1, cu mila milostivirii 
Tale... în calea mântuirii îndreptează-mă, de Dumnezeu născă- 
toare; căci cu păcate grozave mi-am spurcat sufletul, şi cu lene- 
vire, viata mea, toată o am cheltuit; ci cu rugăciunile tale, cură- 
teşte-mă de toată necurătia" 5 . 

Prin pilda fiului risipitor, propusă meditaţiei în perioada ce 
precede postul, timpul pocăinţei se dezvăluie ca o întoarcere 
din exil, din „tara cea îndepărtată", care defineşte condiţia umană 
de îndepărtare de Dumnezeu; ca un ecou la deznădejdea 
celor aflaţi în robia Babilonului (reluare a Ps. 136), răsună stri- 
gătul fiului risipitor: „Risipind bogăţia darului celui părintesc, 
am păscut eu, ticălosul, împreună cu dobitoacele cele necuvân- 
tătoare şi, poftind hrana lor, leşinam de foame, flămând fiind. 
Dar întorcându-mă la Tatăl cel milostiv, strig cu lacrimi: Primeş- 
te-mă ca pe un argat, pre mine, cel ce cad la iubirea Ta de 
oameni, şi mă mântuieşte" 6 . „Grăbeşte de-mi deschide braţele 



4. lbid., p. 55-56. 

5. lbid., p. 3. 

6. /b/d., p. 17. 

părinteşti, că în desfrâu mi-am cheltuit viaţa. Căutând spre 
bogăţia cea necheltuită a îndurărilor Tale, Mântuitorule, nu-mi 
trece cu vederea acum inima mea cea sărăcită. Că Ţie, Doamne, 
cu umilinţă strig: Qreşit-am, Părinte, la cer şi înaintea Ta" 7 . 

4. în ultima duminică dinaintea Postului Mare, numita dumi- 
nica iertării sau a „izgonirii lui Adam din rai", plîngerea lui Adam 
la poarta raiului constituie tema predilectă a imnografiei şi a 
propovăduirii încă de la Efrem din nisibe şi Roman Melodul 
până la stareţul Siluan. Condacul (kondakion) acestei duminici, 
cu icoasele (oikoi) sale, este una dintre nestematele poeziei litur- 
gice bizantine: „Şezut-a Adam atunci în preajma desfătării 
raiului şi a plâns şi, cu mâinile bătându-şi faţa, zicea: îndurate, 
miluieşte-mă pe mine, cel căzut. (...) Raiule preaîmbunătăţite, 
preasfinte, preafericite, cel ce-ai fost sădit pentru Adam şi ai 
fost încuiat prin Eva, roagă pe Dumnezeu pentru cel căzut: îndu- 
rate, miluieşte-mă pe mine, cel căzut" 8 . 

5. Prin această izbăvire de păcate înfăptuită de Postul cel 
Mare, Biserica ne introduce în asceză, al cărei scop este cel 
de a restaura întâietatea duhovnicescului asupra vieţii celei 
„după fire" a omului. Postul, nedespărţit de rugăciune, este 
unul dintre mijloacele ascezei. Aici se impune să facem o deose- 
bire între postul euharistie şi postul ascetic. Cel dintâi este o 
abţinere totală de la mîncare şi băutură, pentru un scurt răs- 
timp, ca pregătire ultimă în vederea sărbătorii şi a împărtă- 
şaniei; acest fel de post exprimă aşteptarea de către Biserică 
a venirii eshatologice a împărăţiei. Cel de-al doilea, de lungă 
durată, se înscrie într-o regulă de viaţă care necesită o conti- 
nuitate a efortului. Postul şi asceza contribuie la înscrierea în 
străfundurile fiinţei psiho-spirituale a legii evanghelice a întâie- 
tăţii împărăţiei. „Cu bucurie să primim, credincioşilor, vestirea 



7. lbid., p. 20, tropar reluat în slujba tunderii în monahism. 

8. lbid., p. 182-189. 

postului cea insuflată de Dumnezeu (...) Prin înfrânare să ne 
gătim spre împărtăşirea sfinţeniei celei stăpâneşti din Sion 
(...) Răsărit-a primăvara postului şi floarea pocăinţei (...) Vre- 
mea cea fericită a postului care străluceşte razele pocăinţei a 
răsărit să ne apropiem cu grabă..." 9 . 

Scopul postului nu este mortificarea simţurilor, cât părtă- 
şia la viaţa cea nouă, prin Sfintele Paşti: „Să postim, precum 
de bucate, aşa şi de toată patima, desfătându-ne cu virtuţile 
Duhului, întru care petrecând cu dragoste, să ne învrednicim 
toţi a vedea preacinstită Patima lui Hristos Dumnezeu şi Sfin- 
tele Paşti, duhovniceşte bucurîndu-ne" 10 . „Să postim post pri- 
mit, bineplăcut Domnului. Postul cel adevărat este înstrăina- 
rea de răutăţi, înfrânarea limbii, lepădarea mâniei, depăr- 
tarea de pofte, de clevetire, de minciună şi de jurământul 
mincinos" 11 . 

Adevăratul post nu poate fi despărţit de milostenie. Regă- 
sim aici accentele predicii sociale a Sfântul Ioan Gură de Aur: 
„Nimic nu mântuieşte sufletul ca milostenia faţă de cei lipsiţi. 
Milostenia îmbinată cu postul izbăveşte pe om de moarte. Să 
o îmbrăţişăm, căci fără seamăn este, prin ea se pot mântui 
sufletele" 12 . Astfel, postul şi asceza sunt o pregătire în vede- 
rea celebrării liturgice, curăţindu-ne de patimi şi eliberând 
puterile Duhului; la rândul său, liturghia constituie o cate- 
heză prin excelenţă şi o chemare la lupta duhovnicească. 
Biserica este situată între actualizarea împărăţiei şi începutul 
preaslăvirii Mielului (cf. Apoc. 7, 15 etc). în acţiunea liturgică 
trăieşte creştinul, în chipul cel mai profund, realitatea acestei 
tensiuni. 



9. /b/d., p. 113,162. 

10. Ibid., p. 194-195. 

11. Ibid., p. 221. 

12. Ibid., p. 491. 

B 
PASTILE ŞI DUHUL SFÂNT 

Misterul cultului, în toată varietatea sa de forme şi de ritua- 
luri, este în întregime o laudă şi o meditaţie neîncetată asupra 
evenimentului esenţial al credinţei noastre, Pastile lui Hristos 
mort şi înviat. Prin memorialul pascal al Euharistiei, întreaga 
viată sacramentală a Bisericii este o încorporare a omului păcă- 
tos în viata cea nouă în Hristos, pornind de la botez, taina 
pascală prin excelenţă, trecănd prin spiritualitatea baptismală 
care este asceza creştină, în creşterea Trupului euharistie al lui 
Hristos, care este Biserica, pană la moarte, ultim act al tainei 
pascale a vieţii creştinului şi trecere spre comuniunea deplină 
cu Mielul. 

Taina pascală este evocată aici nu atât în sine, cât pentru 
implicaţiile sale în viaţa duhovnicească. Reţinem, deci, pe de 
o parte, tainele de iniţiere, şi, pe de altă parte, triduum-ul pas- 
cal care se repercutează în teologia şi cateheza imnografică a 
ciclului săptămânal. 

1) Misterul pascal al botezului 

în spaţiul şi timpul Bisericii, materia şi cosmosul în între- 
gime sunt botezate, sfinţite, pentru a deveni templul prezenţei 
Creatorului. Prin binecuvântările liturgice, elementele firii îşi 
regăsesc puritatea primordială, simbolurile devin taine, semne 
şi mijlocitoare ale vieţii celei noi. 

Ritualul iniţierii exprimă prin simboluri un proces lăuntric 
de întoarcere a inimii, de lepădare de păcat, de pregătire în 
vederea mărturisirii lui Hristos. Duhul este deja prezent în acest 
proces nevăzut: El este cel care face să dospească frămân- 
tătura, orientează inima catehumenului şi inaugurează încă de 
pe acum stăpânirea lui Hristos în viaţa celui botezat. Această 
prezenţă a Duhului precede şi transcende simbolurile sacra- 
mentale care tind să o exprime. La rândul său, botezul este o 

introducere în creşterea şi maturarea duhovnicească, impli- 
când o alegere radicală între Dumnezeu şi lume, alegere re- 
afirmată constant în mărturisirea credinţei liturgice şi în întreaga 
viată: „Sporiţi credinţa pe care ati primit-o, faceţi să strălu- 
cească şi să lumineze şi mai tare dreptatea şi harul botezului 
vostru... Suntem numiţi noii iluminaţi. într-adevăr, pentru noi, 
lumina este întotdeauna nouă şi nu se stinge niciodată... 
Soarele în zori revarsă mai putină lumină peste lume decât 
Duhul care-Şi revarsă strălucirea peste un suflet pe care-1 scal- 
dă în harul Său" 13 . 

2) Pastile şi duminica 

în desfăşurarea ciclurilor liturgice ale anului sau ale săp- 
tămânii, Biserica celebrează în chip tainic moartea şi învierea 
lui Hristos şi înscrie Pastile în urzeala temporalitătii. în fiecare 
duminică, zi a Domnului înviat, misterul Paştilor este prezent 
pe deplin şi Pastile înşile nu sunt decât sărbătorirea solemnă 
a Paştelui săptămânal al primelor comunităţi creştine. Litur- 
ghia euharistică a duminicii este puţin modificată în structura 
şi ordinea sa, pentru că în Răsărit duminica este ziua prin ex- 
celentă a celebrării euharistice. 

„Slujba privegherii şi-a păstrat în diferitele Biserici ale Răsă- 
ritului o vitalitate pe care Apusul nu a cunoscut-o niciodată" 14 , 
în jurul acelei populare veghi duminicale a epocii primare, s-a 
cristalizat treptat, într-o remarcabilă sinteză teologică, ciclul 
săptămânal, aşa cum este el consemnat în cartea liturgică a 
Octoihului, sau a celor opt glasuri. Dezvoltarea imnologiei sale 
este paralelă cu cea a Triodului şi a Săptămânii Mari şi îşi are 
originea în opera poetică a lui Ioan Damaschinul şi a călugă- 
rilor de la Studion. Câteva teme proeminente conferă vieţii 
duhovniceşti o tonalitate pascală: 



13. Ioan Gură de Aur, Cat. 2 ad illuminandos 1, PQ 49, 232D-233A. 

14. I.-H. Dalmais, în La Maison-Dieu 46 (1956), p. 61. 

a) Lauda vesperală a lui Hristos, Lumina cea neînserată: 
„Rugăciunile noastre cele de seară, primeşte~le, Sfinte Doamne, 
şi ne dă nouă iertare păcatelor, că Tu singur eşti Cel ce ai 
arătat în lume învierea" (glas 1). „închinare de seară aducem 
Ţie, Luminii celei neînserate, Care la sfârşitul veacurilor, ca 
într-o oglindă în trup, ai strălucit lumii; şi până la iad Te-ai 
pogorât, întunericul cel de acolo l-ai risipit şi lumina învierii o 
ai arătat neamurilor, Dătătorule de lumină, Doamne, slavă 
Ţie" (glas 5). 

b) Abisurile evocate de psalmii de la vecernie (Ps 129); 
Biserica vede în ele decăderea în care omul a fost aruncat prin 
neascultarea unuia singur; dar Hristos a coborât acolo cu 
lumina Sa: „Când Te-ai pogorât la moarte, Cel ce eşti Viata cea 
fără de moarte, atunci iadul l-ai omorât cu strălucirea dum- 
nezeirii. Iar când ai înviat pe cei morţi din cele de dedesubt, 
toate Puterile cereşti au strigat: Dătătorule de viată, Hristoase, 
Dumnezeul nostru, slavă Ţie!...." (glas 2). 

c) Mântuirea de către Hristos a omului rănit de moarte de 
către veninul şarpelui: „Izbăvit-ai pe cel rănit în rai de limba 
veninoasă... Umblam în întuneric şi în umbra morţii şi Tu m-ai 
chemat la lumină, fulgerând iadul cel întunecat cu strălucirea 
dumnezeirii Tale" (glas 2). 

Unul din momentele culminante ale slujbei duminicale de 
priveghere este imnul învierii, care urmează Evangheliei pas- 
cale a Utreniei; un verset este citat de Sfântul Simeon Houl 
Teolog (fl022), într-un text care arată că, în Duhul Sfânt, noi 
nu doar credem în înviere, ci devenim chiar martorii oculari 
ai acesteia, asemenea Apostolilor în ziua de Paşti: „în ce pri- 
veşte învierea lui Hristos, cea mai mare parte a oamenilor 
cred în ea, dar foarte putini au o viziune limpede asupra ei; iar 
cei care nu au văzut-o, nu pot nici să I se închine lui Hristos 
lisus ca unui Sfânt şi unui Domn. Scris este: „nimeni nu poate 
să zică: Domn este lisus, decât in Duhul Sfânt" (1 Cor. 12, 3). 

Şi de asemenea: „Duh este Dumnezeu şi cei ce I se închină 
trebuie să I se închine în duh şi în adevăr" (loan 4, 24). într-ade- 
văr, formula sfântă pe care o avem pe buze în toate zilele nu 
este: „învierea lui Hristos crezând"; ci, cum sună aceasta? 
„învierea lui Hristos văzând, să ne închinăm Sfântului, Dom- 
nului Iisus, Unuia Celui fără de păcat" (citat din imnul cântat 
în noaptea de Paşti şi la utrenia duminicală). în ce chip, deci, 
ne îndeamnă Duhul Sfânt să spunem acum: „învierea lui 
Hristos văzând", ca şi cum am fi văzut-o, deşi fără îndoială nu 
am văzut-o?... Oare dumnezeiasca Scriptură să voiască a ne 
face să minţim? ... Dimpotrivă, ea ne îndeamnă să mărturisim 
adevărul, acest adevăr că în fiecare dintre noi, credincioşii, 
învierea lui Hristos se repetă, şi aceasta nu o singură dată, ci 
în fiecare ceas, atunci când, ca să spunem aşa, Stăpânul 
însuşi, Hristos, înviază în noi, cu veşminte albe şi luminând cu 
strălucirea nestricăciunii şi a dumnezeirii. Căci lumina venirii 
Duhului ne face să întrezărim, ca în dimineaţa aceea (cf. Ioan 
21, 4), învierea Domnului, sau, mai curând, ne învredniceşte 
să-L vedem pe El însuşi, Cel înviat" 15 . 

C 
ÎMPĂRTĂŞIREA SFÂNTULUI DUH 

Liturghia constituie locul prin excelentă al Duhului, izvor de 
viată şi de sfinţenie, mediu dumnezeiesc unde se săvârşeşte 
comuniunea cu viaţa dumnezeiască. Dar această experiere a 
Duhului se diversifică în bogăţia persoanelor umane în harisme, 
vocaţii şi slujiri. întreaga tradiţie duhovnicească a Răsăritului, de 
la Sfântul Ioan Gură de Aur şi Sfântul Yasile, în secolul al IV-lea, 
până la Piicolae Cabasila, în secolul al XIY-lea, şi la stareţul 
Siluan, în zilele noastre, dă mărturie despre prezenţa Duhului în 
trupul eclezial al lui Hristos, astăzi, ca şi la Cincizecime. 

15. Cateheza 13, SC 104 (1964), p. 197-201. 

„Cincizecimea este o sărbătoare perman entă^ 
rv ar^fi prezent Biserica n-ar exista" ib . 

„Căci Mângâietorul nu S-a pogorât o dată pentru ca după 
aceea să ne părăsească, ci este şi va fi cu noi până la sfârşit" 17 . 

„(La Cincizecime), Biserica a primit pe Sfântul Duh după 
înălţarea lui Hristos la ceruri, iar acum ea primeşte darul Sfân- 
tului Duh, după ce sfintele Daruri au fost primite în altarul cel 
mai presus de ceruri, deoarece ni-1 trimite în schimb Dum- 
nezeu, Care le-a primit pe dânsele, după cum am spus mai 
înainte. Pentru că Mijlocitorul este acelaşi, atunci ca şi acum, 
însuşi Sfântul Duh" 18 . 

Există o corespondentă profundă între expresia liturgică a 
Euharistiei, Cincizecime perpetuă a Duhului, şi experienţa sfin- 
ţilor şi a celor înduhovniciti: şi într-una, şi în cealaltă, Duhul 
Sfânt este cel care creează dinamismul şi miracolul chemării, 
întâlnirii, transformării omului în templu al lui Dumnezeu. Acest 
sens al rugăciunii Duhului în inima omului este foarte intens 
trăit în tradiţia rugăciunii inimii, neîncetată chemare a nume- 
lui lui Iisus 19 . 

„Când Duhul îşi face sălaşul în om, acesta nu se mai poate 
opri din rugăciune, căci Duhul nu încetează de a se ruga în el. 
Fie că doarme, fie că e treaz, rugăciunea nu se mai desparte 
de sufletul său... De acum înainte, el nu mai stăpâneşte rugă- 
ciunea doar o perioadă de timp, ci în toată vremea" 20 . 

„Atunci când Domnul Dumnezeu, Duhul Sfânt, ne vizitează 
şi vine în noi în preaplinul negrăitei Sale bunătăţi, atunci tre- 
buie să încetăm până şi rugăciunea... Sufletul care se roagă 



16. Ioan Gură de Aur, De S. Pentecoste, hom.l ,1 şi 4, PQ 50,454 D, 459 A. 

17. Nicolas Cabasilas, Explication de la divine Liturgie, 28,2,SC 4 bis, 1967, 
p. 177; trad. rom. cit, p. 69. 

18. Ibid., 37,6,p.229; trad. rom. cit. p.87. 

19. Cf. DS, voi. 8, col. 1 126-1 150. 

20. Isaac din Minive (Isaac Şirul), Mystic Treatises 35, trad. A.J. Wensinck, 
Amsterdam, 1923, p. 174; cf. textele citate, DS voi. 7, col. 2049. 

vorbeşte şi rosteşte cuvinte. Dar, la pogorârea Sfântului Duh, 
trebuie să fii pe deplin tăcut, astfel încât sufletul să poată auzi 
limpede şi să înţeleagă bine vestirea vieţii celei veşnice pe 
care binevoieşte să ne-o aducă" 21 . 

D 
EUHARISTIA ŞI RUGĂCIUNEA INIMII 

Viaţa duhovnicească a credinciosului se întemeiază şi se 
dezvoltă în Euharistie, punct culminant al cultului creştin, şi tot 
acolo se dezvăluie adevărata identitate a omului care „aduce 
mulţumire pentru toate" în sânul adunării. 

1 . Euharistie şi viaţă în Hristos 

Mai curând decât să reluăm structura actului euharistie, 
am dori să subliniem mistica sacramentală şi euharistică a 
tradiţiei răsăritene. Aceasta nu contrazice dimensiunea specific 
monastică a spiritualităţii bizantine, aşa cum arată exemplul 
lui Qrigorie Palama (fl359) care, după ce a fost un ilustru 
apărător al isihasmului atonit, a devenit arhiepiscop al Tesalo- 
nicului şi şi-a petrecut ultimii ani din viaţă propovăduind par- 
ticiparea la mântuire prin viaţa sacramentală: „Hristos a deve- 
nit fratele nostru, prin comuniunea cu trupul şi sângele nos- 
tru, şi astfel S-a asimilat nouă... Ne-a legat şi ne-a adaptat Sieşi, 
aşa cum soţul face cu soţia, devenind un singur trup cu noi, 
prin împărtăşirea cu acest Sânge; de asemenea, a devenit şi 
Tatăl nostru, prin dumnezeiescul botez care ne face aseme- 
nea Lui şi ne hrăneşte la sânul Său asemenea unei mame 
pline de duioşie... Veniţi, spune Hristos, mâncaţi Trupul Meu, 
beţi Sângele Meu... astfel încât nu numai să fiţi după chipul lui 



21. Serafim al Sarovului (+1833), „Entretiens avec Motovilov", în I. Goraînoff, 
Seraphim de Sarov, coli. Theophanie, DDB/Bellefontaine, 1 979, p. 191. 

Dumnezeu, ci să deveniţi voi înşivă dumnezei şi împăraţi, 
veşnici şi cereşti, îmbrăcându-vă cu Mine, împăratul şi Dum- 
nezeul vostru" 22 . 

Aceste imagini se regăsesc aproape literă cu literă la riicolae 
Cabasila: „Domnul ni Se dă El însuşi, pentru că, împărtăşin- 
du-ne cu Trupul şi Sângele Său, noi primim pe însuşi Dum- 
nezeu în sufletele noastre... Pentru a ne putea fi Tată.. .tocmai 
pentru aceea a luat Domnul asupră-Şi trupul şi sângele nostru. 
Dar tot aşa şi noi, ca să ne facem copii ai Lui, cade-se să ne 
împărtăşim din flinta Lui, iar prin această taină nu numai că 
ne facem mădulare ale Lui, ci ajungem chiar fii ai Săi" 23 . 

Prin împărtăşirea frecventă, atât de necesară din cauza 
slăbiciunii firii noastre, în noi se săvârşeşte „un adevărat trans- 
fer de energie vitală îndumnezeitoare" 24 , o adevărată hristifi- 
care a omului: „noi nu ne cuminecăm cu vreo bunătate de a 
Lui..., ci cu El însuşi... Trupul, sufletul şi toate puterile noas- 
tre se înduhovnicesc, atunci însemnează că trup se uneşte cu 
trup, sânge cu sânge şi suflet cu suflet... O! Ce taină copleşi- 
toarei Cugetul lui Hristos se face una cu cugetul nostru, voia 
Lui, una cu voia noastră, trupul şi sângele Lui, una cu trupul şi 
sângele nostru! Şi atunci, cât de puternic trebuie să fie cugetul 
nostru, când e stăpânit de cugetul lui Dumnezeu, cât de dârză 
voinţa noastră, dacă însuşi Domnul o mână şi cât de înflăcărat 
curajul nostru, când focul însuşi se revarsă peste eH" 25 . 



22. Omilia 56, ed. S.Oikonomos, Atena, 1861, p. 206-208; citat de 
J.Meyendorff, Introduction â Yetude de Gregoire Palamas, Paris, 1959, p. 247-248. 

23. Despre viata in Hristos, PQ 150, 593B şi 597D-600A, trad. franceză S. 
Broussaleux, Amay-sur-Meuse, 1934, p. 107-108 şi 1 12; vezi trad. nouă de M. H. 
Congourdeau, SC 355, 1989, p. 289 şi 301; trad. rom. cit, p. 201 şi 205. 

24. M. Lot-Borodine, Un maître de la spirituaiite byzantine... fticolas 
Cabasilas, Paris, 1958, p. 114. 

25. Despre viata in Hristos, 584D-585A, trad. p. 100, SC IV, 8-9, p. 269-271 ; 
trad. rom. cit. p. 1. 

E 

EUHARISTIA NEÎNCETATĂ 

Câteva teme fundamentale, care îşi au sursa în Sfânta 
Scriptură şi se dezvoltă în tradiţia bizantină şi în spiritualitatea 
isihastă, arată continuitatea existentă între taina euharistică a 
cultului eclezial şi căutarea lăuntrică a lui Dumnezeu. 

a) Rugaţi-vă neîncetat (Luc. 18,1; Tes. 5,17) 

Această poruncă trebuie luată în adevăratul înţeles al cu- 
vântului. Este vorba, însă, nu atât de o recomandare cantitativă 
cu referire la durata rugăciunii, contrazisă de altfel de învă- 
ţătura lui lisus (Mat. 6, 7), cât de o căutare neîncetată a „sin- 
gurului lucru care trebuieşte", de o meditaţie constantă asu- 
pra Cuvântului lui Dumnezeu. Iisus recomandă rugăciunea în 
termeni de trezvie (Apoc. 3, 3 şi 20). Slujba liturgică, ase- 
menea rugăciunii personale, este o priveghere, în care inima 
aşteaptă venirea Mirelui (cf. Marc. 13, 35-37). Rugăciunea de 
priveghere tinde să se înscrie în ritmul ciclurilor fireşti ale zilei 
şi nopţii (1 Tes. 5, 5-6). întreaga tradiţie filocalică a Răsăritului 
creştin se străduieşte să expliciteze experienţa primară a rugă- 
ciunii neîncetate care se revarsă în omul lăuntric cu o putere 
de neînvins. 

b) Humele lui Iisus 

Dincolo de tehnicile particulare pe care le-au dezvoltat 
unii Părinţi duhovniceşti sinaiti sau atonjti 26 , trebuie reţinute 
ca primordiale scurta invocare a numelui lui Iisus, chemarea 
milostivirii Sale, slăvirea neîncetată a Numelui Său. Hu s-a 
subliniat îndeajuns coerenta lăuntrică existentă între invo- 
carea liturgică a Domnului şi rugăciunea inimii: primii creştini 
erau numiţi „cei ce cheamă Humele Domnului" (Fapt. 2, 21; 

26. Cf. DS vol.8, col.l 130-1 141. 

cf. 9, 14 şi 21, I Cor. 1,2). Acesta este contextul în care acel 
Maranatha liturgic exprimă atitudinea creştină fundamentală, 
în ambivalenţa acestei expresii care poate însemna în acelaşi 
timp şi o aşteptare încrezătoare („Vino, Doamne"), dar şi afir- 
marea prezentei Mirelui în celebrare („Domnul vine"). 

c) Doamne, miluieşte (Kyrie eleison) 

Folosirea acestei scurte formule de rugăciune nu este 
oare rămăşiţa unei rugăciuni neîncetate în însăşi miezul rugă- 
ciunii publice de mijlocire? S-a subliniat de altfel legătura din- 
tre Doamne, miluieşte şi invocarea numelui lui Iisus la începu- 
turile sale. Două pasaje din Filocalie i-ar putea ilustra înţelesul 
duhovnicesc. Primul este un fragment din Viaţa Sfântului Simeon 
noul Teolog, scrisă de Nichita Stithatul. La capătul unei stări 
de răpire, în timpul căreia Simeon a fost luminat de o lumină 
cerească, „s-a umplut de o mare bucurie... în uimirea sa, stri- 
ga fără să se oprească: „Doamne, miluieşte-mă"... într-un târ- 
ziu, această lumină retrăgându-se treptat, şi-a aflat inima plină 
de o bucurie negrăită şi buzele sale strigând cu putere: „Doamne, 
miluieşte" 27 . 

Al doilea pasaj este un Comentariu la „Doamne miluieşte", 
anonim, datând probabil de la sfârşitul epocii bizantine: „Mila 
lui Dumnezeu nu este altceva decât harul Sfântului Duh, acest 
har pe care noi, păcătoşii, trebuie să-1 cerem de la Dumnezeu 
repetând neîncetat Doamne, miluieşte... Cel care ştie câtă nevoie 
are el de toate acestea (adică de duhul înţelepciunii, al teme- 
rii, al iubirii, al păcii, al curătiei, al smereniei) şi le cere de la 
Dumnezeu, în marea Sa dragoste, spunând Doamne, miluieşte, 
va primi negreşit ceea ce cere şi va dobândi mila Domnului 
şi harul dumnezeiesc" 28 . 



27. Ed. I. Hausherr, OCA 12, Roma, 1928, p.9-11. 

28. Hlocalia voi. 5, Atena, 1963, p. 69-72; trad. franceză de J. Touraille, 

Philocalie des Peres neptiques, fasc. 1 1, Bellefontaine, 1991 , p. 250. 

r 

JERTFA LĂUTÎTRICĂ 

Strădania profetică de transcendere a ritualismului ofran- 
delor în jertfa lăuntrică a inimii curăţite (cf. Am. 5, 21-24; 
îs. 1,1 1-17; Os. 6, 6; Ps. 49,14-23) este asumată de Iisus, 
Omul durerilor, Care Se aduce pe Sine jertfă bineplăcută Ta- 
tălui pentru viata lumii (cf. Evr. 9, 28). Astfel, înţelegem extin- 
derea temei jertfei şi preoţiei (cf. Evr. şi Apoc, Rom. 1 2, 1 ; 15, 1 6; 
Filip. 2,17, 4,18; I Petr. 2,4-10) la toate dimensiunile vieţii 
creştine. Pentru Irineu din Lyon, de acum înainte singura jertfă 
bineplăcută lui Dumnezeu este cea a Fiului Său 29 . Aceasta 
este mântuitoare pentru om, care o aduce împreună cu rugă- 
ciunea sa, hrănită de Euharistie; astfel, omul însuşi este prea- 
slăvit, în ofranda propriei sale sfinţiri, care face din el o cumi- 
necătură vie 30 . „Astfel, primind mântuirea, aducem mulţumire 
în fiecare zi lui Dumnezeu, Care, prin marea şi nepătrunsa Sa 
înţelepciune, ne mântuieşte şi vesteşte mântuirea" 31 . „Fiecare 
dintre voi, spune Origen, să-şi poarte în sine propria jertfă, 
astfel încât să ardă neîncetat. Dacă mă lepăd de tot ceea ce 
am, dacă-mi port crucea şi-1 urmez lui Hristos...dacă lumea s-a 
răstignit pentru mine şi eu pentru lume, am adus o jertfă la 
altarul lui Dumnezeu şi devin preotul propriei mele jertfe" 32 . 

Filocalia este profund pătrunsă de această mişcare ce duce 
de la liturghia văzută a Bisericii la liturghia nevăzută a inimii şi 
la liturghia cerească în fata tronului lui Dumnezeu. Un imn ine- 
dit al Sfântul Efrem ilustrează foarte bine chipul în care cultul 
liturgic îşi află împlinirea în rugăciunea neîncetată a sihastrului: 



29. Adversus haereses IV, 17,5, SC 100,2, 1965, p. 590-592. 

30. Cf. IV, 18,1 şi 5-6, p. 596, 610-614. 

31. Demonstration evangelique 97, SC 62, 1959, p. 66. 

32. In Leviticum 9, 9, PQ 12, 521C-522A; cf. Ioan Gură de Aur, In Ps., 140, 
PQ 56, 45 IA. 



354 ÎMPĂRTĂŞIREA SFÂNTULUI DUH 

„Sunt hirotoniţi preoţi pentru ei înşişi 

şi-şi oferă asceza... 

Postul este jertfa lor, privegherea le este rugăciunea, 

Penitenta şi credinţa - altarul, 

Meditaţiile lor sunt arderea de tot, 

Celibatul, victima... 

Inima lor curată este arhiereul, 

Contemplaţia, preotul slujitor. 

neîncetat buzele lor aduc jertfa: 

Rugăciunea însetată de odihnă../' 33 . 

Un ultim text, din scrierile lui Qrigorie Sinaitul (fi 346), 
rezumă foarte bine sensul liturghiei lăuntrice săvârşite întru 
Duhul şi exprimă totodată exigenta duhovnicească, precum şi 
sobrietatea tradiţiei filocalice: „Inima eliberată de toate gân- 
durile şi mişcată de Duhul Sfânt însuşi devine templu adevă- 
rat, încă înainte de sfârşitul veacurilor. Liturghia este săvârşită 
acolo pe deplin potrivit Duhului. Cel care nu a ajuns la această 
stare poate fi, mulţumită altor virtuţi, o bună piatră pentru 
zidirea acestui templu, dar nu este el însuşi templul Duhului, 
nici arhiereul său" 34 . 



33. Citat de A. Louf, Seigneur, apprends-nous â prier, Bruxelles, 1972, 
p.160-161. 

34. Fllocalia..., op. cit, voi. 4, p. 31-32; Philocalie des Peres neptiques, op. 
cit, fasc. 10, 1990, p. 60, citat de A. Louf, ibid., p.159. 



XIV 

LITURGHIA ŞI VIAŢA DE TOATE ZILELE 

INTRODUCERE 

Aş propune aici câteva reflecţii, rod al unor căutări con- 
vergente, atât personale, cât şi emanând de la diferite întruniri 
ortodoxe, cu privire la cultul eclezial şi la relaţia sa cu viata de 
zi cu zi a credincioşilor. 

Am în vedere în special lucrările unei consultaţii interorto- 
doxe ţinute la Etchmiadzin (Armenia), între 16-21 septembrie 
1 975, în cadrul Departamentului pentru Misiune şi Evangheli- 
zare al Consiliului Ecumenic al Bisericilor. Problema dezbătută 
privea sensul „liturghiei după liturghie", adică permanenţa 
liturghiei lăuntrice în viata personală a credinciosului, atât în 
angajarea publică, profesională, socială, familială, cât şi în viata 
sa cea mai intimă şi tainică. 

„Liturghia, scria atunci episcopul Anastasios Yannoulatos, 
trebuie să fie continuată în situaţiile personale şi cotidiene. 
Fiecare credincios este chemat să continue o liturghie per- 
sonală pe altarul tainic al propriei sale inimi, să împlinească o 
Bunavestire în viata lumii. Fără această continuare, liturghia 
eclezială rămâne incompletă..." 1 . 

Am, de asemenea, în vedere lucrările unui grup mai mo- 
dest, mai pufin „autorizat", un grup ortodox de cercetări litur- 



1. Citat de Prof. Ion Bria în „The Liturgy after the Liturgy", în Martyria/ 
Mission, The Witness of the Orthodox Churches Today, Geneva 1980, p. 67. 

gice, care s-a constituit la Paris în 1975 şi care iniţiase atunci 
un studiu asupra naturii cultului şi relaţiei sale cu viata omului; 
mă voi referi la aceste lucrări în încheierea prezentei expuneri. 

Problema locului liturghiei în viaţa de toate zilele, a rela- 
ţiei dintre rugăciunea eclezială publică cu viaţa particulară 
este una din problemele fundamentale ale pastoraţiei creş- 
tine. Să ne resemnăm oare, acceptând o dihotomie între sacru 
şi profan, o coexistentă a duminicii liturgice cu săptămâna a-li- 
turgică, cu momente fugitive de rugăciune şi cu perioade în 
care Dumnezeu este absent din inimile noastre şi din felul 
nostru de a ne purta? Această întrebare i se pune preotului în 
mod constant la spovedanie sau în cursul convorbirilor duhov- 
niceşti, şi ştim cât de mulţi credincioşi suferă de această diho- 
tomie. Desigur, numai pornind de la o experienţă personală se 
poate încerca un răspuns, se poate încerca umplerea acestui 
abis, desfiinţarea graniţei dintre timpul liturgic şi timpul aşa-zis 
„a-liturgic" al vieţii de zi cu zi. lată de ce aş propune câteva 
reflecţii prealabile. 

Mi se pare important, înainte de toate, să precizez un număr 
de principii teologice care ne vor străjui mai bine reflecţia. 

Sensul cuvântului "Liturghie" 

în accepţiunea biblică şi patristică, acest termen cunoaşte 
multiple întrebuinţări, profane sau religioase. Iniţial, desemna 
un serviciu public, o funcţie socială sau religioasă în benefi- 
ciul comunităţii. Septuaginta foloseşte acest termen pentru 
a desemna funcţiile cultuale de la Templu. Ploui Testament 
îl aplică preoţiei cereşti a lui Iisus Hristos (Evr. 8, 2 şi 6). La 
Sfântul Pavel, desemnează slujirea apostolică a Cuvântului 
(Rom. 15, 16 şi Filip. 2, 17) sau darurile pentru strângerea de 
ajutoare făcută de Biserici (Rom. 15, 27; II Cor. 9, 12 etc). 
începând cu Didahia (15, 1) şi Prima Ciementis (41, 1-3), 
termenul desemnează deja jertfa euharistică, iar acest sens 

se va generaliza, fără însă ca multiplele utilizări profane sau 
bisericeşti să dispară cu totul 2 . 

Pe de altă parte, încă din Vechiul Testament Biblia dez- 
voltă noţiunea cultului lăuntric, al jertfei duhovniceşti, teme 
reluate de Evanghelii şi de Sfântul Pavel 3 . întreaga viată a 
creştinului capătă astfel o calificare liturgică. în acest context 
de pluralism al sensurilor termenului „liturghie", dar şi al actu- 
lui liturgic trebuie situat cultul creştin, care este, în acelaşi 
timp, şi osebire a creştinilor în Adunarea creştină, dar şi trimi- 
tere a acestora în lume. 

Domeniul „liturghiei" poate fi, deci, lărgit şi făcut să aco- 
pere întreaga existentă aşa-zis „profană" a omului, adică viata 
sa cea mai personală şi mai intimă. între liturghie şi viata de 
zi cu zi există, în acelaşi timp, atât o continuitate fundamen- 
tală, cât şi o ruptură, marcată de intrarea în incinta sacră pen- 
tru cult, în locuri şi momente specifice şi unice; ruptură mar- 
cată şi de reîntoarcerea în lume, în oraş, sau la tară, medii în 
care credinciosul, chemat să fie sarea pământului, devenit 
hristofor prin comuniunea cu Cuvântul lui Dumnezeu şi cu 
Euharistia, se reintegrează fără a se dizolva. 

O altă imagine pe care aş dori să o evoc aici, şi pe care o 
datorez lui J.-J. von Allmen 4 , este cea a contracţiei şi a dilatării 
muşchiului cardiac, a sistolei şi diastolei. Această alternantă a 
adunării şi a dispersării euharistice constituie ritmul eclezial 
prin excelentă. 

Continuitatea liturghiei în viata omului în ansamblul său 
înseamnă totodată corespondenta dintre cultul divin şi natura 



2. Vezi C Vagaggini, Initiation theologique a la liturgic Bruges-Paris, 1 959, 
vol.l, p. 27, n. I. 

3. Vezi în detaliu la Pierre Grelot, „Liturgie et vie spirituelle dans l'Ecriture", 
în Dict. de Spirit, voi .9, col. 875-880 (Paris, 1975) şi Boris Bobrinskoy, „Liturgie 
et vie spirituelle dans Ies liturgies orientales", Ibid., col. 922. 

4. J.-J. von Allmen, Essai sur le Kepas du Seigneur, rfeuchâtel, 1966, p.120. 

profundă, vocaţia primă şi ultimă a omului, liturghisitor şi preot 
al lumii în faţa lui Dumnezeu. în virtutea naturii sale liturgice 
a fost omul chemat să „cultive 77 pământul şi să-1 aducă la Dum- 
nezeu. Se ştie că „în tradiţia ortodoxă, liturghia este încărcată 
şi impregnată de elemente cosmice, şi în ea îşi află ecoul situa- 
ţiile existenţiale cele mai variate ale omului, singurătatea sau 
prietenia, nedreptatea, foametea, captivitatea, fericirea. Litur- 
ghia se deschide în egală măsură tuturor acestor taine, cuprin- 
zându-le în mijlocirea sa; în ea, compasiunea Bisericii se întinde 
peste tot Universul şi cuprinde omenirea în întregime" 5 . 

Temeiul hristologic al cultului 

Orice reflecţie teologică asupra cultului şi a relaţiei sale cu 
Dumnezeu şi cu lumea trebuie să plece de la taina lui Hristos, 
Cuvântul întrupat. în viata Sa pământească, Iisus ne revelează 
taina iubirii treimice, negrăita unitate a Celor trei. întruparea 
Cuvântului nu rupe câtuşi de puţin această unitate de fire, dar 
reintroduce existenta omenească în sfera vieţii şi iubirii dum- 
nezeieşti. Evangheliile ne învaţă că Iisus Se ruga în diferite 
împrejurări. Dar Iisus era rugăciune, căci Duhul rugăciunii care 
purcede de la Tatăl odihnea peste El - „Tu eşti Fiul Meu"- şi Se 
reîntorcea la Tatăl , suspinând neîncetat „Awa, Părinte", într-o 
alternantă nesfârşită de dragoste şi de unitate, nici o părticică, 
nici o clipită din viata pământească a lui Iisus nu rămâne în 
afara acestei rugăciuni a Duhului şi întru Duhul, a acestei flăcări 
a Duhului care-L cuprindea pe de-a-ntregul, într-o mişcare ne- 
sfârşită şi o odihnă deplină de a fiinţa întru Tatăl Uşi Cuvântul 
era la Dumnezeu", loan 1, 1 şi 18 şi I Ioan 1, 2). 

îmi îngădui să citez aici remarcabila lucrare a Pr. Andre 
Manaranche, Le pretre, ce prophete, şi, în special, capitolul 

5. M. Evdokimov, „La liturgie orthodoxe", în Conscience et Liberte, nr. 20, 
1980, p. 97-99. 

cel mai important al acesteia, „lisus Hristos, concentrare a sa- 
crului" 6 , în care autorul caută „să raporteze totul la Persoana 
concretă a Mântuitorului, simbolizată de Trupul Său înviat, 
operând astfel o dublă mişcare: o restrângere şi o dilatare". 

în primul rând, o restrângere, căci, „din punct de vedere 
al spaţiului, lisus este El singur Templul Trupului Său, dărâmat 
şi apoi ridicat în trei zile (Ioan 2, 21)" (p.74). 

Apoi, o dilatare, căci „noua preoţie a lui Hristos, care cul- 
minează cu Taina pascală şi se continuă de-a dreapta Tatălui, 
va fi de acum înainte propusă tuturor mădularelor poporului 
lui Dumnezeu, fără excepţie (...)" (p. 78-80). „Pornind de aici, 
întreaga existentă trebuie să devină un cult inclusiv aspectele 
concrete pe care Sfântul Pavel le leagă de trup (Rom. 12, 1). 
Aceasta este, de acum înainte, închinarea în duh (logike latreia). 
Asistăm astfel la o vastă operaţiune de transpunere a vocabu- 
larului sacru, care nu este suprimat, ci adaptat realităţilor coti- 
diene (...)" (p. 81). 

Revenind la taina lui Hristos, aş spune că, dacă întreaga 
viată este o urmare a lui Hristos, o dobândire a simţirii Sade 
(fîlip. 2, 5), a înţelepciunii Sale (I Cor. 2, 16), a Duhului Său, o 
încorporare a noastră în El şi a Lui în noi, atunci, în vieţile 
noastre şi în primul rând în vieţile sfinţilor trebuie să se veri- 
fice această permanentă a rugăciunii care copleşeşte întreaga 
fiinţă, o linişteşte, dar o şi aprinde. Vieţile şi scrierile acestora 
ne confirmă pe deplin acest lucru. Fără a aluneca în şovinism 
ortodox, aş reaminti totuşi locul pe care tradiţia isihastă, sau 
fîlocalică, îl ocupă în Biserica Ortodoxă, astăzi depăşind cu 
mult frontierele canonice ale acesteia. Redescoperirea rugăciu- 
nii inimii, numită şi Rugăciunea lui lisus, condiţionează reîn- 
noirea duhovnicească, a persoanelor şi a comunităţilor, deo- 
potrivă, în întreaga creştinătate. 

6. Lepretre, ce prophete, Paris, 1982, p. 73-85. 

Lumea întreagă şi viata omului 

se cuprind deopotrivă 

în liturghia Bisericii şi în inima care se roagă 

Nu este vorba doar de o simplă menţionare a diferitelor 
referiri care se fac în liturghie cu privire la lume şi la nevoile 
sale, în diferitele rugăciuni de mijlocire. Rugăciunile euharistice 
din Constituţiile Apostolice, sau cele ale Sfântul Iacob de la 
Ierusalim, ori ale Sfântul Vasile cel Mare sunt cât se poate de 
explicite în această privinţă. Aceste rugăciuni de mijlocire 
sunt esenţiale pentru adevărul cultului şi ţin de funcţia mater- 
nă a Bisericii, cea de mijlocitoare în faţa Treimii pentru nevoile 
lumii. Omul intră astfel în Biserică, purtând în sine, ca pe o 
jertfă, propria sa inimă, plină de bucurii si de suferinţe. Odată 
cu pâinea şi vinul ostenelilor omeneşti, toate acestea sunt puse 
înainte pe masa euharistică, prefigurare a Tronului ceresc al 
Mielului, unde Tatăl va primi jertfele şi-L va trimite pe Duhul 
peste daruri şi peste oameni. Din acest moment, are loc un 
transfer către altar, către Tronul ceresc, aşa cum ne îndeamnă 
imnul heruvimilor: „Toată grija lumească să o lepădăm". Unde 
să o lepădăm? La porţile de afară ale bisericii? Aşa ceva nu ne 
este cu putinţă, căci grijile sunt o prea mare parte din noi înşine, 
sunt prea întipărite în carne şi în sânge. Fiu, ci pe umerii păstoru- 
lui care poartă oaia rătăcită, pe umerii Mielului care ia asupra Sa 
Ouând de pe noi povara lor) păcatele şi suferinţele lumii. 

Biserica ne cheamă, deci, să ne înălţăm inimile către Dom- 
nul, şi trebuie să acordăm acestor cuvinte întreaga lor putere 
şi plenitudine. „Suntem îndreptăţiţi, scrie Pr. Emmanuel Lanne, 
să stabilim o legătură între sursum corda („sus să avem ini- 
mile"), împreună cu răspunsul liturgic - habemus ad Dominum 
(„avem către Domnul") -, şi sensul duhovnicesc al rugăciunii 
inimii, care va ocupa un loc atât de însemnat în spiritualitatea 

monastică ce se va înstăpâni, îndeosebi în Răsărit, şi care îşi 
are începuturile în primele veacuri ale Bisericii" 7 . 

numai prin această mişcare, de aducere a poverilor lumii 
înaintea Tatălui, prin lisus Hristos, întru puterea Duhului Sfânt, 
izbuteşte preotul să nu se încovoaie cu totul sub greutatea 
suferinţelor şi a urâţeniei care sluţeşte frumuseţea dintâi a făp- 
turii. Preotul - aş spune eu , vorbind despre vocaţia preoţească 
a omului în lume - este mijlocitorul între oroarea şi hidoşenia 
păcatului, pe de o parte, şi slava lui Dumnezeu, pe de alta. 
Preotul şi poetul sau artistul. 

Mă gândesc la Andrei Rubliov. A cunoscut, desigur, toate 
atrocităţile invaziei mongole: foamete, epidemii, grămezi de 
ruine fumegânde. în L'Etreinte du feu, fratele Daniel-Ange se 
întreabă: „Ochii aceştia, care au văzut atâţia copii masacraţi, 
atâţia nevinovaţi torturaţi, atâtea biserici prădate, atâtea drame 
fără nume, cum au putut oare ochii aceştia să oglindească o lu- 
mină atăt de senină? Aceste mâini, care au şters desigur atâtea 
lacrimi şi au legat nenumărate răni, cum au mai putut zugrăvi 
oare asemenea chipuri din care izvorăşte atâta pace ? Cum de 
s-a putut ca înfricoşarea unor astfel de vremi să nu se stre- 
coare şi în icoanele sale?" 8 , nu mă pot împiedica să nu con- 
tinui citatul: „Dacă Andrei nu a fost mai traumatizat de atâtea 
scene cumplite, este, desigur, pentru că, încă de timpuriu, pe 
toate acele chipuri răvăşite, cu ochi morţi, el a văzut acest 
Chip (...) Spălaţi din belşug de lacrimile Domnului său, ochii 
lui au ajuns să privească nefericirea cu Privirea Domnului. O 
privire care ştie, înţelege, compătimeşte. Dar şi o privire care 
mântuie, pentru că în ea se revarsă unul dintre acele lucruri fără 
nume: mila lui Dumnezeu. O privire din acelea care alină, mân- 
gâie şi pot chiar tămădui, nu pentru că acei ochi s-ar închide 

7. „Liturgie et vie spirituelle dans Ies premiere siecles", în Dictionnaire de 
spiritualite, voi. 9, col. 887-889. 

8. Paris, 1980, p. 66. 

văzând hidoşenia şi tristeţea lumii, ci pentru că, dimpotrivă, 
înţeleg să meargă până la capătul ororii, adică dincolo: până 
la ochii lui Iisus, care au plâns cum nimeni nu a mai plâns vre- 
odată, dar care au şi dăruit o iertare plină de lumină cum pămân- 
tul nostru nu va mai fi primit nicicând. Iar icoana Treimii este 
asemenea acestei ultime priviri îndreptate asupra vieţii sale, 
asupra pământului, asupra poporului său" 9 . Putem descoperi 
astăzi preţul plătit pentru această blândeţe nesfârşită care se 
revarsă din icoană, floare răsărită într-un peisaj atât de tulbure şi 
de dezolant. A descoperi în nişte chipuri chinuite însuşi Chipul 
Mielului înseamnă a fi dobândit de la El puterea Duhului Mân- 
gâietor, „Care şterge orice lacrimă din ochii lor" (Apoc. 7, 17). 

Aceasta este puterea făcătoare de pace a icoanei - şi a 
liturghiei. Frumuseţea cultului oglindeşte slava lui Dumnezeu. 
Ea nu contrazice urâciunea şi răul care ne învăluie şi ne cotro- 
peşte. Ci izbânda lui Hristos asupra întunericului se împărtă- 
şeşte Bisericii Sale şi se adevereşte în inimile sfinţilor. Exem- 
plul lui Rubliov şi al Treimii sale este, aşadar, astăzi, de o mare 
actualitate. 

Cultul eclezial trebuie să-şi păstreze caracterul său de fru- 
museţe, de lumină, de pace, în corespondenţă cu armonia 
lăuntrică a inimii care, cufundată în Dumnezeu, împreună-păti- 
meşte cu lumea întreagă, dar şi mijloceşte cu îndrăzneală din 
sânul acesteia. 

Rugăciunea inimii şi Euharistia 

Atât privirea îndreptată spre taina lui Hristos, rugăciune 
neîntreruptă şi desăvârşită, în plinătatea Duhului Sfânt, cât şi 
învăţătura vie a tradiţiei creştine ne îngăduie să subliniem cu 
tărie legătura intimă şi de nedespărţit dintre rugăciunea litur- 
gică comună, având în centrul său Euharistia, şi rugăciunea 

9. lbid., p. 67-68. 

inimii, în ritmul cel mai personal al credinciosului. Se poate 
afirma că întreaga reînnoire teologică, ecleziologică şi liturgică 
ortodoxă din ultimele veacuri nu poate fi despărţită de mişca- 
rea duhovnicească izvorâtă din curentul monastic al Filocaliei 
şi al expansiunii sale în lumea ortodoxă, nu mă pot împiedica 
aici să aduc un omagiu Pr. Dumitru Stăniloae şi bogatei sale 
contribuţii în această problemă 10 . 

Epoca noastră este însă sensibilă nu atât la o concepţie 
individualistă a mântuirii sau la tehnicile speciale ale rugăciu- 
nii inimii, cât la implicaţiile ecleziale, cosmice şi sociale ale 
sfinţirii personale cele mai exigente. Aceasta îl reaşază pe om 
în slujirea sa liturgică şi în vocaţia sa de asumare a întregii 
omeniri într-o inimă împăcată şi iubitoare; totodată, restabi- 
leşte mijlocirea liturgică şi împărătească a omului în devenirea 
istorică a unei lumi străbătute de valuri de ură şi de moarte, 
ocultate de puterile întunericului, o lume care suspină şi aş- 
teaptă izbăvirea fiilor lui Dumnezeu (Rom. 8, 21). Această 
transformare a inimii omului lăuntric este adevărata condiţie 
a restabilirii funcţiei sacramentale a Bisericii, aceea de a face 
întreaga viaţă omenească consonantă cu taina lui Hristos mort 
şi înviat şi de a o face transparentă la prezenţa sfinţitoare a 
Duhului dumnezeiesc. Omul se redescoperă ca fiinţă liturgică, 
creată pentru a aduce laudă lui Dumnezeu şi pentru a înscrie 
această laudă în toate împrejurările existenţei şi muncii sale. 

Continuarea şi permanenţa Euharistiei în rugăciunea ini- 
mii, rugăciune neîncetată, se confirmă în structurile sau legile 
comune ale Euharistiei şi ale rugăciunii. Aş releva pe scurt trei 
aspecte: 

1) Aspectul exclusiv, adică al punerii deoparte a persoanei 
umane în comunitatea liturgică, în vederea întâlnirii faţă către 



10. Cf. expunerea sa la Săptămâna de Studii Liturgice de la Saint Serge din 
1977, intitulată „Liturghia comunităţii şi liturghia lăuntrică în viziunea filocalică", în 
Gestes et paroles dans Ies diverses familles liturgiques, Roma, 1 978, p. 259-273. 

faţă, întâlnire eclezială şi personală cu Dumnezeu. „Toată grija 
lumească să o lepădăm", „Sus să avem inimile! Avem către 
Domnul", „Să tacă tot trupul", „Toată viata noastră lui Hristos 
Dumnezeu să o dăm". Acestea, în rugăciunea lăuntrică, ca o 
retragere în chilia inimii, potrivit poruncii Domnului (Mat. 6, 
6). Izolarea monastică se vrea o atenţionare a întregii Biserici 
asupra acestei căutări iubitoare a „singurului lucru trebuin- 
cios". Hu mai zăbovesc asupra acestui aspect. 

2) Aspectul inclusiv, cuprinzător, al rugăciunii ecleziale şi 
personale. Este vorba de mijlocirea pentru lume, de liturghia 
pentru lume a lui Teilhard de Chardin. Hristos îndreptat pe 
deplin către Tatăl duce cu El întreaga lume în mijlocirea Sa filia- 
lă şi împărătească. „Părinte, voiesc ca unde sunt Eu să fie (şi 
ei) împreună cu Mine" (loan 17, 24). Mijlocirea Bisericii este 
în acelaşi timp filială, încrezătoare în dragostea Părintelui ceresc, 
şi maternă, acoperind şi protejând lumea. Cultul marial ne 
aminteşte acest lucru, pe care-1 şi simbolizează, ftici rugăciu- 
nea personală nu este scutită de această exigentă de a îmbră- 
ţişa lumea şi de a o duce la Dumnezeu în modul cel mai ge- 
neral, mai concret şi cotidian. 

Pe de altă parte, a vorbi despre rugăciunea inimii înseamnă a 
şti că în invocarea H umelui binecuvântat al lui lisus, la care inima 
omenească este chemată, un întreg fond obscur şi ambiguu urcă 
la suprafaţă din străfunduri, inima se curăteşte, se eliberează de 
patimi şi de rădăcinile lor, puterile răului sunt exorcizate pe 
măsură ce creşte intimitatea noastră cu Humele lui lisus, care 
arde, curăteşte şi sfinţeşte. Această vindecare profundă nu se 
mărgineşte la individul care se roagă, ci se răspândeşte şi în jurul 
său, asemenea unui miros de bună mireasmă. 

3) Aspectul apostolic al Euharistiei şi al rugăciunii. Trimi- 
terea credincioşilor de la sfârşitul liturghiei are o profundă sem- 
nificaţie simbolică şi sacramentală. Acel ite, missa est al litur- 
ghiei romano-catolice, sau acel cu pace să ieşim al liturghiilor 

bizantine, această „trimitere" a credincioşilor nu este decât 
vestirea încheierii primei etape a Euharistiei, a sistolei Bisericii, 
în acel moment se situează nu ieşirea, ci intrarea Bisericii în 
lume, prelungind trimiterea de odinioară a ucenicilor la propo- 
văduire, de către Domnul înviat (Mat. 28, 18-20; Marc 16, 15-20), 
în puterea Duhului Cincizecimii. 

în omul hrănit cu Cuvântul lui Dumnezeu şi cu Trupul Său 
de viaţă dătător se conturează treptat Chipul lui Hristos (Gal. 
4, 19), se afirmă aceleaşi simţăminte cu cele ale lui Iisus 
Hristos (Filip. 2, 5). Astfel, el duce oamenilor Cuvântul viu, 
sau, mai curând, devine el însuşi cuvânt viu, pătruns de Duhul. 
Aşază peste făpturi şi peste lucruri o privire de binecuvântare, 
de pace, de vindecare, de compătimire. Dar duce în lume şi 
sabia contradicţiei, cuvântul mărturiei despre învăţătorul 
răstignit, piatra de poticnire a veştii învierii Sale. 

La fel ca şi în Euharistie, şi întâlnirea cu Dumnezeu prin 
rugăciunea inimii trebuie să îmbrace acea modalitate în care 
nu lumea este cea pe care o pun înaintea lui Dumnezeu, ci pe 
Dumnezeu însuşi îl înfăţişez celorlalţi, înainte de toate într-o 
atitudine de binecuvântare şi de compătimire, aşezând Mumele 
lui Iisus peste fiinţe, peste orice făptură şi peste propria lume 
lăuntrică a acesteia, peste propria sa amintire despre trecut şi 
despre viitor. 

Iată ce scrie Dom Andre Louf în legătură cu aceasta: „Aşa 
cum cel dintâi Adam, dinainte de cădere, putea să dea tutu- 
ror fiinţelor un nume care să le traducă identitatea cu precizie, 
tot aşa şi creştinul poate, la rândul său, în rugăciune, să expri- 
me ceva din numele cel nou pe care Iisus, noul Adam, îl dă 
tuturor lucrurilor (Apoc. 3, 12). Mumele cel nou este într-adevăr 
cuprins în Mumele lui Iisus, pe care-1 putem aşeza ca pe o 
binecuvântare peste tot ce trece prin mâinile noastre, peste 
orice om pe care-1 întâlnim, peste fiecare chip care se întoarce 
către noi. Trebuie să atingem rugându-ne, să întâlnim binecu- 

vântând. Astfel, devine cu putinţă să recunoaştem, împreună 
cu Iisus, noua identitate a omului şi a lumii. Fiecare dintre noi 
a putut întâlni, într-o zi din viata sa, un om al lui Dumnezeu, 
de la care a primit acelaşi dar: privirea sa ne-a pătruns aseme- 
nea unui foc, plin de duioşia lui Dumnezeu şi de puterea Sa 
curăţitoare" 11 . 

Cum să facem euharistică 
şi liturgică viata de toate zilele? 

în acest paragraf de încheiere, aş vrea să ajung la câteva 
idei practice şi concrete, părăsind înălţimile taborice ale con- 
templaţiei! îndemnul lui Iisus şi al Apostolului, de a ne ruga 
neîncetat (Luc. 18, 1; I Tes. 5, 17)) a fost luat în serios şi dese- 
ori ad litteram în tradiţiile creştine. Răspunsurile la această che- 
mare au fost diferite în epoci şi condiţii de viaţă diferite. Foarte 
de timpuriu, Apusul latin a practicat Euharistia zilnică, fără a 
devaloriza însă prin aceasta duminica, ziua Domnului. Euha- 
ristia duminicală şi festivă a rămas mai mult norma liturgică a 
Răsăritului creştin, fără ca astfel să se desacralizeze săptă- 
mâna. Aceasta a primit în evlavia bizantină un conţinut teo- 
logic şi aghiologic de o mare bogăţie şi densitate, contribuind 
la tensiunea benefică şi creatoare dintre săptămână şi dumi- 
nică, în Răsărit, Euharistia zilnică s-a dezvoltat într-un context 
mai strict monastic, fără a avea deci un impact profund în viaţa 
eclezială a poporului credincios. 

îndemnul Domnului la rugăciune neîncetată a căutat să se 
împlinească în contextul monastic al slujbei, al rugăciunii Cea- 
surilor, care tinde să sfinţească orele zilei şi ale nopţii. Trăită 
în chip mai integral în monahism, rugăciunea Ceasurilor struc- 
turează rugăciunea eclezială în întregime, începând încă din 
timpurile apostolice. Şi astăzi încă, în parohiile noastre orto- 

11. Seigneur, apprends-nous â prier, Bruxelles, 1972, p. 174. 

doxe, oficierea săptămânală a vecerniei şi a utreniei consti- 
tuie o pregătire susţinută în vederea Euharistiei din duminici 
şi sărbători. 

Aşa cum arătau şi concluziile Grupului ortodox de studii 
liturgice, care lucra la îndemnul Pr. Alexander Schmemann, 
dacă rugăciunea neîncetată rămâne un scop ideal, ea este, 
după cât se pare, asemenea Euharistiei, condiţionată de multe 
circumstanţe. Rugăciunea Ceasurilor apare astfel ca un fel de 
punte care îngăduie slăbiciunii noastre să tindă către acest 
ideal. Amintim că în rugăciunea Ceasurilor (ca şi în Euharistie), 
Biserica îi îndeamnă pe credincioşi să se roage neîncetat, 
acesta fiind şi sensul lui „Doamne, miluieşte" (Kyrie eleison) 
şi în general al ecteniilor 12 . 

Intenţia mea nu este de a prezenta aici o formulă universal 
valabilă, ci de a sugera că, în condiţiile de viaţă cele mai per- 
sonale şi mai variate, există posibilitatea să se elaboreze struc- 
turi, un cadru liturgic viu, care să îmbine armonios participarea 
la Euharistie şi la slujba Ceasurilor în biserică cu o viată de 
rugăciune personală. în aceasta, rostirea psalmică a Ceasurilor 
se întrepătrunde cu o rugăciune mai interiorizată şi mai spon- 
tană, asigurând nevoia de tăcere şi de unitate a omului, fără de 
care rugăciunea liturgică însăşi se anchilozează şi se ofileşte. 

Trebuie subliniat aici în ce măsură păstorii Bisericii şi 
părinţii duhovniceşti sunt chemaţi să lumineze şi să infor- 
meze credincioşii, care deseori nu cunosc nici rugăciunea lui 
Iisus, nici rugăciunile Ceasurilor. Acestea trebuie să le fie înfă- 
ţişate cu multă supleţe, nu ca nişte tehnici sau nişte obligaţii 
formale, ci ca nişte prilejuri de a intra în legătură cu Domnul, 
care se pot aplica în multe feluri la viaţa de zi cu zi. 

O a doua formă de prelungire firească a Euharistiei în 
toate aspectele vieţii se realizează prin cercetarea, mângâ- 

12. Cf. B. Bobrinskoy, Liturgie et vie spirituelle..., op. cit, col. 922. 

ierea şi împărtăşirea celor bolnavi şi a celor singuri, prin 
împărţirea resurselor materiale. 

Să ne amintim predica socială a Sfântul Ioan Gură de Aur. 
Pentru el dragostea frăţească şi milostivirea sunt înscrise în însăşi 
inima tainei Euharistiei. Fără dragoste, fără rugăciunea tuturor, 
spunea el, „Duhul nu Se poate pogon" (cf. Om. IV in Act.) 15 . 

Astfel, numai simţind că tot ceea ce trăieşte fiecare mem- 
bru al comunităţii ne priveşte şi pe noi, doar dându-ne „pe noi 
înşine şi unii pe alţii şi toată viata noastră lui Hristos Dum- 
nezeu", ne lăsăm pătrunşi de Duhul Sfânt, care realizează coe- 
ziunea Trupului. Practic vorbind, la aceasta se poate ajunge 
atunci când se înmulţesc întâlnirile dintre membrii comunităţii 
(„fiţi cât mai des împreună", recomanda Sfântul Ignatie al Antio- 
hiei): întâlniri prieteneşti după slujbă, participarea la o masă 
comună, ascultarea în grup a Cuvântului, rugăciune în cursul 
săptămânii... în sfârşit, în existenta personală, meditaţia con- 
stantă asupra Sfântei Scripturi, chemarea lăuntrică a numelui 
lui Iisus pe care să-1 aşezăm peste fiinţe (Un Moine de l'Eglise 
d'Orient). Această sfinţire neîncetată a timpurilor şi a locurilor 
va fi întotdeauna plasată în dubla perspectivă a Euharistiei 
săvârşite şi a Euharistiei ce va urma. 

Acestea păreau a fi, pentru Grupul de studii ortodoxe din 
1975, câteva dintre condiţiile necesare pentru a evita o ruptură 
prea frecventă şi prea dureroasă între liturghia euharistică şi 
viata zilnică. Mi-am îngăduit să includ în expunerea mea atât 
aceste ultime reflecţii, cât şi menţiunea de la Consultaţia de 
la Etchmiadzin, pentru a nu vorbi numai în numele meu perso- 
nal, ci pentru a reflecta o preocupare comună tuturor Biseri- 
cilor Ortodoxe de astăzi, aceea de a restabili legătura şi unita- 
tea între Biserică, pe de o parte, şi, pe de alta, viata omului în 
întregul său. 



13. Cf. B. Bobrinskoy, „Esprit du Christ dans Ies sacrements chez Jean 
Chrysostome et AugustirT, în Jean Chrysostome etAugustin, Paris 1975, p.272-277. 

Acest titlu nu a fost ales întâmplător. Conferinţa prezen- 
tată în noiembrie 1 964 în faţa Fraternităţii Ortodoxe din Franţa, 
nu s-a voit o abordare a polemicii multiseculare dintre Ortodo- 
xie şi Catolicism cu privire la Fllioque, adică la modul, la felul 
purcederii veşnice a Sfântului Duh. Această tăcere nu înseamnă 
însă câtuşi de puţin o lipsă de interes din partea noastră faţă 
de obiectul în sine al acestei controverse, a cărei importanţă 
ni se pare capitală, mai ales în întâlnirile teologice dintre Răsărit 
şi Apus. Limbajul şi noile exigenţe ale dialogului ecumenic 
îngăduie scoaterea din impas a acestei dezbateri, care-şi poate 
redobândi astfel utilitatea, într-o exigenţă eclezială şi spirituală 
mai manifestă. Dar reluarea acestei reflecţii în comun şi în 
profunzime asupra misterului de nepătruns al purcederii Sfân- 
tului Duh nu este nici ea cu putinţă decât într-o perspectivă de 
unitate şi de convergenţă, dincolo de polemicile de şcoală, la 
nivelul revelaţiei biblice a Sfântului Duh, pe de o parte, iar pe 
de altă parte, într-o experienţă împărtăşită a prezenţei dătă- 
toare de viaţă a Duhului în cultul şi în viaţa Bisericii şi a cre- 
dinciosului. 

în teologia trinitară, obiectul şi metoda cercetării se con- 
diţionează şi se determină reciproc, iar Sfântul Duh scapă 
oricărei reflecţii partizane sau polemice, El, care este Suflarea 
şi legătura dragostei, prezent în chip nevăzut în darurile Sale 
şi prin roadele Sale - pacea, dragostea, buna înţelegere, tole- 
ranţa, bucuria, adevărul. 

24 - ÎMPĂRTĂŞIREA SFÂNTULUI DUH 

Formulele dogmatice mai mult exprimă decât determină 
credinţa profundă şi experienţa lăuntrică a Bisericii. O expe- 
rienţă reînnoită a vieţii creştine în Duhul Sfânt, un simt cres- 
când al Persoanei Sale suverane şi lucrătoare, atât în Biserică, 
dar şi în taina inimii credinciosului sau în acţiunea liturgică şi 
sacramentală, vor îngădui, în sânul mişcării ecumenice, o repu- 
nere la zi a „problemelor disputate" şi îndeosebi a controver- 
sei privind Filioque. Suntem încrezători că doar o formulare 
teologică în măsură să garanteze deplina valoare a Persoanei 
şi a lucrării împărăteşti a Sfântului Duh, fără a-L subordona pe 
Acesta lui Hristos sau instituţiilor bisericeşti, ci mai curând în 
subordonarea sau slujirea reciprocă de iubire a Persoanelor 
dumnezeieşti, se va putea dezvolta şi impune, cu o evidentă 
lăuntrică, conştiinţei creştine, devenind „un simbol ecumenic 
de mărturisire de credinţă în Duhul Sfânt". Viata însăşi a Duhu- 
lui şi întru Duhul este cea care determină limbajul teologic 
şi-1 face să sune într-un mod adecvat şi autentic... 

A 
DUHUL CinCIZECIMII 

Marele eveniment al noului Legământ, pecetluit prin 
Pastele însângerat şi triumfător al Cuvântului întrupat, trăsne- 
tul care a transformat total ceea ce era o frăţie de ucenici şi 
de prieteni ai lui Iisus, credincioşi amintirii Sale, într-o Bise- 
rică, Biserica lui Dumnezeu, Popor ales, preoţie împărătească, 
sfinţit cu sângele lui Iisus Hristos, acesta a fost irumperea 
năprasnică a Sfântului Duh, în încăperea cea de sus, în dimi- 
neaţa Cincizecimii. 

întreaga bogăţie a învăţăturii proorocilor, a aghiografilor 
cu privire la Duhul lui Dumnezeu, cuvintele lui Iisus însuşi 
vestind venirea apropiată şi necesară a Sfântului Duh, Mân- 
gâietorul, Duhul Adevărului, aceasta învăţătură nu a putut 

deveni o realitate trăită decât atunci când Cel vestit şi aşteptat 
a venit în sfîrşit şi cînd a odihnit peste fiecare dintre membrii 
comunităţii apostolice în chipul limbilor de foc. Atunci, Bise- 
rica, botezată şi regenerată prin Sângele lui Hristos, a fost 
confirmată, întărită o dată pentru totdeauna în viaţa cea nouă 
care este viaţă a Duhului, viaţă în Duhul lui Dumnezeu. 

Humai pornind de la această experienţă iniţială şi înlăun- 
trul acestei vieţi noi este cu putinţă să se reflecteze şi să se 
exprime sensul acestei noi dimensiuni a comunităţii primare, 
dimensiune care de atunci este o stare permanentă şi esen- 
ţială a Bisericii lui Hristos. 

B 

SFÂTÎTUL DUH în VECHIUL TESTAMENT 
ŞI în EVANGHELII 

Este greu să vorbeşti despre Sfântul Duh, să descrii chiar 
taina specifică a Celui căruia nu-I cunoaştem nici măcar numele, 
sau mai curând care Se revelează sub mai multe nume: vânt, 
suflare, ungere, porumbel, Duh, Sfânt, Mângâietor, flacără, nor, 
lumină, pace, bucurie, comuniune, dragoste... 

în Biblie, Duhul nu este definit, ci descris, arătat în 
lucrare, în spatele lucrării profilându-se chipul Său tainic şi de 
neatins, revelator al vieţii şi al Persoanelor treimice. 

Cuvântul „Duh" (ruah, pneuma, spiritus) desemnează: miş- 
carea aerului, vântul, briza, furtuna, o suflare violentă, puter- 
nică, de temut, în măsură să doboare sau să ridice, sau o 
adiere uşoară, abia simţită prin foşnetul frunzişului, „care nu 
îndoaie trestia plecată, nici nu stinge lumânarea care fumegă", 
o realitate subţire, imaterială, dar palpabilă, întăritoare, dătă- 
toare de viaţă. 

Biblia ne arată Duhul lui Dumnezeu în lucrare în lume, 
mereu împreună cu Cuvântul. Cuvântul lui Dumnezeu este Cel 

care ordonează, raţiunea lăuntrică a lucrurilor, a ordinii cos- 
mice, Alfa şi Omega al universului, ca şi al omului, al înţelegerii 
sale, prin chemarea de învăţător, de împărat şi de Arhiereu în 
univers; acesta este sensul prezenţei Cuvântului lui Dumnezeu 
în creaţie, întipărită în adâncul lăuntric al inimii omului, con- 
stituind în el principiul însuşi al binelui, al adevărului, al fru- 
mosului, al esenţei sale însăşi. Duhul nu este mai puţin pre- 
zent, ci mai fluid, mai mobil, argint viu, pătrunzând raţionalul 
cu viaţă, constituind puterea de atracţie a adevărului, harul lăun- 
tric al fiinţei, al unui chip, al unei forme, al unui gest. 

Duhul lui Dumnezeu lucrează împreună cu Cuvîntul lui 
Dumnezeu la crearea lumii, purtându-Se peste apele primor- 
diale şi dându-le viaţă cu puterea Sa maternă, infuzând semin- 
ţele vieţii, încălzind materia primară inertă. în apariţia omului, 
chemat la fiinţă şi la înţelegere de către Cuvântul atotputernic 
al Tatălui, tot Duhul este Cel care suflă, infuzează în nările 
omului energia vitală, suflarea de viaţă pornită de la Dum- 
nezeu şi care a însufleţit lutul. Duhul este Cel care întruchi- 
pează în om chipul lui Dumnezeu, care îl consacră în vredni- 
cia sa împărătească, îndreptându-1 către chemarea de supu- 
nere filială faţă de Tatăl. 

Odată cu căderea şi în cursul pedagogiei divine, ai Proniei 
restauratoare, Duhul lui Dumnezeu este această voce lăuntrică 
care-1 cheamă necontenit pe om la originile sale şi îi aminteşte 
care-i este menirea. O voce lăuntrică murmură: „Vino la Tatăl" 1 , 
o nelinişte care-1 munceşte pe om, smulgându-1 din propria-i 
suficienţă. 

Toată istoria sfântă a lui Israel, încă dinainte de Biserică, 
este deja o pedagogie răbdătoare a lui Dumnezeu, Care vor- 
beşte acestui popor „cu inima învârtoşată", pe care Şi 1-a ales 



1. Cf. Ignatie al Antiohiei, Lettres. Aux Romains VII, 3, SC 10, p. 137. (Trad. 
rom. în Scrierile Părinţilor Apostolici E.I.B.M.O., 1995). 

şi pe care 1-a iubit, cu care S-a logodit în pustiu, căruia îi dez- 
văluie Cuvântul Său prin prooroci. Mâna lui Dumnezeu se înscrie 
în ţesătura însăşi a evenimentelor istorice, în chemarea şi în 
glasul proorocilor care transmit Cuvântul lui Dumnezeu. Duhul 
lui Dumnezeu este mereu aici, pătrunde proorocii, îi inspiră şi-i 
întăreşte spre mărturisire, umple poeţii şi psalmiştii, îndrumă 
poporul...., asigură o lentă fermentare a sevei tinzând către 
coacere, către o aşteptare din ce în ce mai nerăbdătoare şi 
dureroasă a Mântuitorului, a timpurilor mesianice, a revărsării 
Duhului în zilele din urmă. Duhul este totodată puterea cre- 
dincioşiei poporului fată de Legământul încheiat cu Yahve; El 
este şi lumina lăuntrică ce dăruieşte înţelegerea Scripturii şi 
desluşirea planurilor lui Dumnezeu în istorie. Numai în lumina 
Duhului, istoria profană devine în întregime istorie sfântă, 
axată pe Pronia dumnezeiască, pe voia Sa necurmată de mân- 
tuire şi de viaţă. 

nu numai istoria neamurilor, ci şi cea a fiecărui individ îşi 
găseşte coerenţa supremă în lumina şi prin înţelegerea Duhului. 
Suflarea de viaţă, principiul vital dobândeşte o dimensiune 
suprafirească, transcendentă, personală, de prezenţă a lui 
Dumnezeu, dinlăuntrul însuşi al omului, care-1 face pe acesta 
să se împlinească depăşindu-se, să audă chemarea lui Dum- 
nezeu, să recunoască chipul lui Hristos, să vrea şi să poată 
urma chemarea Sa. 

Suntem atraşi pe nesimţite către malul lacului din Qali- 
leea, unde nişte tineri pescari au fost chemaţi, în toiul unei 
munci anevoioase, de către unul de-un neam cu ei, cu aceste 
cuvinte: „Mânaţi la adânc şi lăsaţi în jos mrejele voastre, pen- 
tru pescuit", iar, după pescuirea minunată: „Veniţi după Mine 
şi vă voi face pescari de oameni" (Luc. 5, 4-11 şi Mat. 4, 18- 
22). Două cuvinte i-au fost de ajuns vameşului Levi (Matei), 
care şedea la vamă: „Vino după Mine". Şi, lăsând toate, el s-a 
sculat şi a mers după El" (Luc. 5, 27-28). 

Altădată, chemarea declanşează o reacţie în lanţ: lisus chea- 
mă pe doi ucenici ai lui loan Botezătorul, printre care şi Andrei, 
fratele lui Simon-Petru: „Veniţi şi veţi vedea". La rândul său, 
Andrei îl duce pe Simon la lisus, apoi lisus îl întâlneşte pe Filip 
şi-i spune: „Urmează-Mi". Apoi, Filip îl mărturiseşte pe lisus lui 
riatanael: „Vino şi vezi" (loan 1, 35-51). 

Atracţia se precizează, faima se răspândeşte nestăvilit. Căci 
lisus este plin de Duhul lui Dumnezeu, de puterea Sa (Luc. 4, 
14). El Se înfăţişează în Qalileea ca un afîerosit al Duhului, un 
Uns (Luc A 18), şi cuvântul Său este plin de har, de autoritate 
şi de putere (Luc. 4, 22, 32, 35, 36). Ar fi multe de spus 
despre această prezenţă a Duhului lui Dumnezeu în lisus, în 
învăţătura şi în faptele Sale. Câteva trăsături caracteristice o 
accentuează şi o precizează: 

a) Porumbelul de la Iordan coboară din cer şi se aşază 
peste lisus la ieşirea din apă, chiar în momentul în care glasul 
Tatălui se face auzit. Este mişcarea veşnică a Duhului lui Dum- 
nezeu, Care purcede de la Tatăl şi Care sălăşluieşte, odihneşte 
din veci în Fiul. Duhul Sfânt este Duhul lui lisus, îl pătrunde 
şi-L manifestă, îl dezvăluie lumii. Aceasta va fi slujirea Duhului 
în Biserică,de a-L revela pe Mielul lui Dumnezeu, de a-L măr- 
turisi cu putere, de a-L arăta pe Mire... Revelaţia Sfântului Duh, 
timpul Duhului este lumina deplină îndreptată asupra tainei 
lui lisus. 

b) Lumina orbitoare a Taborului, albul neasemuit al veşmin- 
telor lui lisus, din nou glasul Tatălui, norul care-L învăluie pe 
lisus în faţa apostolilor şi-i aruncă la pământ de teamă, iată cele- 
lalte efecte ale prezenţei Duhului: lumina care luminează, care 
conduce, inspiră, copleşeşte şi chiar orbeşte; albul veşmintelor, 
slavă a lui Hristos şi strălucire a dumnezeirii Sale şi a luminii 
Duhului Său; glasul Tatălui care se face auzit de ucenici întru 
Duhul; în sfârşit, norul care-L desparte pe lisus de ucenici (pe 
Tabor sau pe Muntele Măslinilor), care rupe intimitatea, 
amuţeşte îndrăzneala ucenicilor şi-i umple de teamă. 

c) Mângâierea dată de lisus înaintea Patimilor, „făgădu- 
inţa" Duhului, celălalt „Mângâietor, Duhul Adevărului Care de 
la Tatăl purcede, pe Care-L va trimite Tatăl in numele Meu, 
Acela vă va învăţa toate şi vă va aduce aminte despre toate 
cele ce v-am spus Eu, Acela Mă va slăvi" (cf. loan 14, 16-26). 
lisus trebuie să plece: „Vă este de folos ca să Mă duc Eu, căci 
dacă nu Mă voi duce, Mângâietorul nu va veni la voi, iar dacă 
Mă voi duce, îl voi trimite la voi". 

începută la Patimi, ridicarea în slavă a lui lisus către Tatăl 
culminează cu înălţarea: „Şi iată. Eu trimit peste voi făgădu- 
inţa Tatălui Meu" (Luc. 24, 49). 

Revenim la punctul de plecare, la Cincizecime, trecând 
însă prin viata pământească a lui Hristos, viată plină de Duhul, 
de darurile Sale, de „semnele" Duhului, trecând de asemenea 
prin Patimi, Cruce, chenoză, supremă sărăcire, şi împlinind ast- 
fel idealul Fericirilor, al căror mare şi unic exemplu adevărat 
este lisus: „Fericit Cel sărac întru Duhul căci a Lui este împă- 
răţia cerurilor". 

Pustia ispitirii, sărăcia şi singurătatea Fiului Omului în tim- 
pul activităţii Sale publice, ostilitatea crescândă a poporului lui 
Israel, Patimile, Crucea, Moartea, Iadul, aceasta este calea pe 
care Duhul îl duce pe lisus, în deplină supunere la voia Tatălui, 
până la părăsire şi la moarte, şi încă moarte de cruce. 

Şi iată că atunci lumina învierii izbucneşte din mormântul 
pecetluit, înaintea luceafărului dimineţii/ răsturnând piatra cea 
grea de pe mormânt. Crucea batjocurii şi a morţii devine instru- 
ment de viată şi de slavă, Mormântul, izvor de înviere. 

Puterea lăuntrică ce sfărâmă pecetile mormântului gol şi 
răstoarnă piatra, bucuria copleşitoare care le umple pe fe- 
meile mironosiţe şi pe ucenici, lumina orbitoare a învierii, şi 
acestea sunt, toate, prezenta Duhului care odihneşte peste 
lisus chiar şi în moarte şi pe care iadul nu o poate înghiţi. Această 
putere de înviere, această sevă de viată nouă, această pri- 

măvară nestăvilită gravată în permanenta revenire anuală a 
anotimpurilor, sunt însă puţin lucru fată de ridicarea glorioasă 
din adâncul iadului, fată de iruperea luminii în noaptea întu- 
necată, de revărsarea de bucurie şi de pace în toiul spaimei, 
al tristeţii, al temerii. Şi aceasta este tot Duhul Sfânt, puterea 
Tatălui, Care-L ridică pe Fiul Său cel Iubit şi-I dăruieşte izbân- 
da asupra morţii. 

Mai este însă un timp unic în istoria mântuirii, timpul care 
se înscrie între înviere şi Cincizecime, cele cincizeci de zile de 
bucurie şi încredere, cele şapte săptămâni de aşteptare care 
se împlinesc în Ziua a Opta, Prima Zi a celei de-a opta săptă- 
mâni, prin venirea Cincizecimii. Aceasta este precedată de o 
perioadă de răgaz, de o ultimă pedagogie, de o perioadă de 
aşteptare şi de tăcere a întregii zidiri în fata acestui prag al 
fiinţei pe care întreaga zidire se pregăteşte să-1 treacă, împreu- 
nă cu omul, într-o calitate fiintială nouă a Bisericii, în lumi- 
nozitatea cea nouă care se revarsă asupra creaţiei, transfor- 
mând-o în chip irezistibil dinlăuntru. 

Dacă mai înainte, la Iordan, Porumbelul ne dezvăluia pe Mielul 
şi Mirele, Slujitorul lui Yahve din timpurile mesianice - şi aceasta 
este slujirea permanentă a Duhului, să ne dezvăluie chipul lui 
Iisus şi, prin El, să ne ducă la Tatăl -, acum Fiul este Cel care-L 
trimite pe Duhul de la Tatăl, pe Mângâietorul care rămâne prin- 
tre noi şi care constituie viata însăşi a Bisericii. Slujire reci- 
procă, îndoită mărturie a lui Hristos întru Duhul şi a Duhului în 
Hristos, aceasta este revelaţia fundamentală a Evangheliei lui 
Iisus. îndoită lucrare a Tatălui în lume prin Cuvânt şi prin Su- 
flare, prin Fiul şi prin Duhul, „cele două mâini ale Tatălui" 2 , care 
se deschid pentru a îmbrăţişa creaţia căzută, care se închid 
pentru a lua cu Sine creaţia reînnoită, către Tatăl. 



2. Cf. Irineu de Lugdun, Adv. haer. IV, 20,1 (SC 100, p. 627); V,l,3 şi 6,1 (SC 
153, p. 28-29 şi 71-73). 

C 

SFÂNTUL DUH ÎN EUHARISTIA BISERICII 

Această îndoită slujire a Cuvântului şi a Duhului, în pregă- 
tirea mântuirii prin Vechiul Testament, în împlinirea mântuirii 
din Evanghelie, în realizarea şi vestirea mântuirii în Biserică, 
aceasta este legea fundamentală, secretul, taina permanentă 
a echilibrului şi chiar a sănătăţii Bisericii de-a lungul istoriei. 
Orice încercare de a înfeuda Duhul, de a-L mărgini închizân- 
du-L în forme istorice, precum şi orice încercare de a-L afirma 
în mod exclusiv în dauna lucrării şi prezentei lui Hristos tind 
să rupă echilibrul vieţii Bisericii: când în sensul puterii tem- 
porale, a juridismului, a instituţiilor constrângătoare, violând 
secretul persoanei sau al comunităţii, culminând în uscarea, 
în înăbuşirea luminii şi a focului Duhului, când în beneficiul 
unor forme variate de iluminism şi de extatism, respingând 
principiul însuşi al tradiţiei, al autorităţii ierarhice, al formelor 
sacramentale... 

întreaga viaţă a Bisericii se află pătrunsă de această îndo- 
ită prezenţă şi de această reciprocă strălucire a lui Hristos şi a 
Duhului Sfânt. 

In prima etapă a vieţii creştine, încă de la intrarea în Bise- 
rică, botezul şi mirungerea ne altoiesc întru Pastile şi Cincize- 
cimea mântuirii noastre. Viaţa creştinului nu va fi decât o rea- 
lizare progresivă, crescândă, neîncetată a acesteia. Semnul 
permanent al acestui botez mereu reînnoit în Duhul Sfânt se 
situează în reunirea săptămânală a Bisericii în Euharistie. Dacă 
botezul ne altoieşte pe Trupul lui Hristos şi deşteaptă simţu- 
rile noastre duhovniceşti, Euharistia ne dă hrana fiinţială care 
ne va face să creştem din zi în zi. 

La rândul său, Euharistia este locul unde legătura nedes- 
părţită şi slujirea reciprocă a lui Hristos şi a Duhului sunt cele 
mai puternice. Avem deseori tendinţa de a nu considera în 

Euharistie decât aspectul hristocentric al „prezentei reale" a 
lui Hristos, al comuniunii euharistice cu Trupul lui Hristos. 
Aceasta este adevărat şi, desigur, central, dar care este locul, 
lucrarea Sfântului Duh în taina euharistică, cea care instituie Bise- 
rica şi o păstrează în fiinţă, în mişcare şi în viată? în toate mo- 
mentele Euharistiei, Duhul este prezent şi în lucrare, El este 
stăpânul darurilor Sale, El realizează prezenta lui Hristos. 

înaintea sfinţirii, Duhul este chemat peste slujitori şi peste 
adunare spre a-i curăti, ca să nu constituie o piedică la sfin- 
ţirea Darurilor euharistice. 

în timpul sfinţirii, epicleza este momentul prin excelentă 
al invocării Sfântului Duh peste pâinea şi vinul puse înainte, 
dar totodată şi in acelaşi timp şi peste toată adunarea, într-o 
continuă Cincizecime care se perpetuează în Biserică din Euha- 
ristie în Euharistie. 

După sfinţire, Biserica se roagă ca Dumnezeu să-i dăru- 
iască roadele Duhului: „Trezirea sufletului, iertarea păcatelor, 
împărtăşirea cu Sfântul Tău Duh, spre plinirea împărăţiei ceru- 
rilor, iar nu spre judecată sau spre osândă" (epicleza Sfântului 
loan Gură de Aur), „pe noi toţi, care ne împărtăşim dintr-o 
pâine şi dintr-un potir, să ne uneşti unul cu altul prin împăr- 
tăşirea Aceluiaşi Sfânt Duh..." (epicleza Liturghiei bizantine a 
Sfântului Vasile cel Mare). 

Rugăciunea de pogorâre a Sfântului Duh este o rugăciune 
care priveşte atât adunarea, cât şi darurile aduse ca jertfă. Pre- 
facerea darurilor se face în vederea împărtăşirii credincioşilor 
cu tainele dumnezeieşti. Această epicleza este, deci, o rugă- 
ciune de unitate (Sfântul Vasile), căci Duhul Sfânt este Duhul 
Cincizecimii, când toţi erau adunaţi împreună şi nu aveau 
decât un cuget şi o inimă (cf, Fapt. 2, 42). Buna înţelegere 
care domnea în comunitatea apostolică primară rămâne pen- 
tru totdeauna o icoană permanentă a sensului Euharistiei, al 
acţiunii comune de mulţumire şi de împărtăşire cu viata dum- 
nezeiască - leitourgia. 

Sfinţirea culminează în comuniunea euharistică şi acelaşi 
Duh care Se pogoară peste Daruri şi le preschimbă în Ade- 
văratul Trup şi Adevăratul Sânge ale lui Hristos, ne preschimbă, 
printr-o mişcare asemănătoare de sfinţire, şi pe noi în Trupul 
şi Sângele lui Hristos şi în temple ale Duhului Său de viată 
dătător. Trebuie subliniat pericolul izolării sfinţirii, pe de o 
parte, de contextul treimic şi, pe de altă parte, de finalitatea 
sfinţirii pentru comunitatea eclezială, chemată să se prefacă 
în întregime în templu al prezentei reale şi dătătoare de viată 
a Sfintei Treimi, în „semn" de dragoste şi de unitate. 

Este, deci, important să ne amintim întotdeauna că nici 
Euharistia nu trebuie izolată, nici sfinţirea nu trebuie luată în 
considerare separat, nici epicleza nu trebuie înţeleasă în afara 
întregii vieţi a Bisericii; aceasta este în întregime o perpetuă 
Euharistie, în care Biserica îşi aduce aminte de Mirele său şH 
împlineşte memorialul, cel al Patimilor, al învierii, al înălţării, în 
care se alătură mijlocirii cereşti a Arhiereului Iisus pe lângă 
Tatăl, în care, în sfârşit, vesteşte lumii, cu încredere, întoarce- 
rea în slavă a lui Hristos, Judecătorul celor vii şi al celor morţi. 

Această afirmare plină de bucurie a venirii şi a prezentei 
lui Hristos înviat şi slăvit este făcută de Biserică în prezenta şi 
cu puterea Duhului Sfânt. Chemarea Duhului, rugăciunea fier- 
binte a comunităţii de la epicleza este, deci, mai mult decât 
un moment al Euharistiei, chiar dacă acest moment este cel 
culminant; este o dimensiune esenţială a întregii Euharistii, a 
întregii vieţi a Bisericii, este o supunere reînnoită fată de Duhul 
dătător de viată, o ascultare deplină şi iubitoare a Duhului lui 
Dumnezeu. în această disponibilitate deplină, în această tă- 
cere a Bisericii se realizează întâlnirea sa cu Hristos în slavă, 
pe Care Duhul îl face prezent, pe Care Duhul îl reprezintă în 
Biserică, potrivit făgăduinţei Mântuitorului. 

Experienţa liturgică şi duhovnicească a Bisericii nu pune 
în evidentă o singură epicleza, o unică invocare a Duhului 

Sfânt, ci două epicleze, distincte şi în acelaşi timp de nedes- 
părţit: în cea dintâi, Biserica - Trup al lui Hristos - imploră 
venirea Duhului Sfânt. Este forma clasică a epiclezei pnevma- 
tologice. în cea de-a doua, în epicleza hristologică, Biserica - 
Templu al Sfântului Duh - vesteşte lumii venirea lui Hristos Dom- 
nul, dar în acelaşi timp îl şi aşteaptă, îl şi cheamă: Maranatha: 
„Vino, Doamne lisuse!". 

Invocând Duhul Sfânt, Biserica se identifică cu Hristos 
Arhiereu, se alătură rugăciunii Sale arhiereşti, cea a Patimilor 
şi cea a Slavei cereşti, participă la liturghia de mijlocire cereas- 
că a lui Iisus pe lângă Tatăl, pentru lume, devine locul prezentei 
Duhului Tatălui, a Mângâietorului, care arată bunăvoinţa şi re- 
împăcarea Tatălui cu oamenii. 

Primind Duhul Sfânt în ceea ce are ea mai profund, Bise- 
rica se pătrunde lăuntric de Acesta prin revărsarea darurilor 
Sale, astfel încât Duhul însuşi este Cel ce „Se roagă pentru noi 
cu suspine negrăite" (Rom. 8, 26), Cel „prin care strigăm: Awa, 
Părinte", Cel care „mărturiseşte împreună cu duhul nostru că 
suntem fii ai lui Dumnezeu" (Rom. 8,15-16), care aşteaptă şi 
atestă venirea Domnului Iisus. întru Duhul este Biserica 
Mireasă, împodobită şi înfrumuseţată cu darurile Sale, inspi- 
rată şi înflăcărată de Duhul în aşteptarea sa nerăbdătoare a 
venirii şi a întoarcerii lui Iisus Hristos în noi: „Şi Duhul şi mi- 
reasa zic: Vino. Şi cel ce aude să zică: Vino. Şi cel însetat să 
vină, cel ce doreşte să ia în dar apa vieţii (...) Cel ce mărtu- 
riseşte acestea zice: Da, vin curând. Amin! Vino, Doamne 
lisuse!" (Apoc. 22,17 şi 20). 

Toate structurile Bisericii sunt determinate de această 
îndoită mijlocire, a Ţiului întru Duhul şi a Duhului întru Fiul 
de această îndoită prezentă reală a Domnului Iisus şi a Mân- 
gâietorului, iar, în Ei şi prin Ei, de întâlnirea cu Tatăl, izvor şi 
scop al comuniunii treimice. 

în Biserică există un echilibru fundamental, dar nu dobân- 
dit o dată pentru totdeauna, ci care trebuie mereu reînnoit, 

între principiul tradiţiei, ascultării, ordinii, al formelor sacramen- 
tale, liturgice, pe de o parte, şi principiul libertăţii, al creaţiei, 
al propriei răspunderi, al integrităţii ireductibile a persoanei 
umane, al comunităţii locale, al harului dumnezeiesc care inte- 
riorizează formele, locurile, timpurile, care asigură o relaţie 
verticală unică între persoană şi Dumnezeu, între Adunarea 
locală şi Stăpânul tuturor. în acest sens, inspiraţia Duhului este 
mereu de reînnoit, ea nu se codifică, ea se întrupează; Ade- 
vărul este întotdeauna viu, niciodată limitat de formulele dog- 
matice şi regulile credinţei care îl exprimă şi îl delimitează. 

Orice încercare de a supune Duhul autorităţii omeneşti, 
fie ea chiar vicarială, substitutivă ori reprezentându-L pe Hristos, 
constituie o depăşire a prerogativelor legitime ale ierarhiei, 
creează un dezechilibru şi tulburare profundă în viaţa internă 
a Bisericii, provocând reacţii inverse, fie chiar înlăuntrul uni- 
tăţii Bisericii, prin harismele profetice pe care Duhul le suscită 
în rîndul laicatului, în virtutea accesului acestuia, prin botez, 
la preoţia împărătească şi profetică în Biserică, fie în afara 
Bisericii, prin tragedia schismelor, care sfâşie unitatea istorică 
şi văzută a Trupului lui Hristos şi care evoluează după propria 
lor lege, rupte de trunchiul Bisericii şi, deci, de seva acestuia, 
sărăcite din punctul de vedere al credinţei şi al plinătăţii mijloa- 
celor sfînţitoare. 

O teologie sănătoasă a Duhului Sfânt asigură echilibrul 
între cler şi laicat într-o coliturghisire unică în jurul mesei eu- 
haristice, făcând ca rânduiala consacrată a laicatului să-şi regă- 
sească simţul spontan al deplinei răspunderi faţă de Biserică, 
faţă de viaţa şi de mărturisirea acesteia, faţă de misiune, faţă 
de credinţa însăşi şi de sfinţirea Bisericii. 

în contextul acesta de slujire plenară a laicatului se situ- 
ează exercitarea autorităţii apostolice pe care o deţin epis- 
copul şi ierarhia; această autoritate necesită adeziunea liberă 
şi suverană a poporului lui Dumnezeu, măsura răspunderii 



382 ÎMPĂRTĂŞIREA SFÂNTULUI DUH 

libere fiind cea care determină adevărata şi deplina autoritate 
a episcopului asupra Bisericii, autoritate care este o slujire în 
smerenie, dragoste, sărăcie, identificare cu cel mai mic şi cel 
mai sărman (Păstorul cel Bun, spălarea picioarelor). 

Desigur, rugăciunea Bisericii este într-adevăr cea a Apos- 
tolilor şi a urmaşilor acestora, dar ea este, mai înainte de toate, 
ecoul mijlocirii cereşti a lui Hristos, căreia Duhul îi este cheză- 
şie, mărturie şi dar. Fiind obiectul rugăciunii cereşti a lui Hristos 
preaslăvit, Duhul este obiectul (şi subiectul) rugăciunii întregii 
Biserici. Dimensiunea epicletică, relaţia de supunere deplină şi 
de dependentă şi-au pus pecetea pe întreg Trupul lui Hristos, în 
unitatea şi unicitatea Preoţiei împărăteşti a Bisericii. 

Apostolii şi succesorii lor sunt singurii abilitaţi nu să se 
roage, ci să prezideze rugăciunea comună a Bisericii, să-i asi- 
gure şi să-i slujească continuitatea în timp. Dar această epi- 
cleză unanimă şi constantă a Bisericii, deschiderea acesteia 
către Duhul Sfânt şi aşteptarea Sa, determină apostolatul şi 
succesiunea sa ierarhică în aceeaşi măsură în care şi decurg 
din acesta. 

Cuvântul este chezaşul că, într-adevăr, Duhul este Cel 
care lucrează, identificându-L în darul deosebirii duhurilor. 
Dar astfel Cuvântul nu supune Duhul ierarhiei sau instituţiilor. 
Duhul Sfânt suscită chiar şi în zilele noastre harisme profetice, 
care pot intra în conflict cu ierarhia rânduită, dar nu infailibilă, 
care o pot îndemna spre pocăinţă sau îi pot aduce la cunoş- 
tinţă judecata lui Dumnezeu. Profetismul este tot atât de ine- 
rent Bisericii ca şi preoţia împărătească, sau, mai curând, con- 
stituie unul dintre aspectele esenţiale şi inalienabile ale Ungerii 
preoţeşti a Bisericii prin Duhul Sfânt, la Cincizecime. Profetis- 
mul este semnul caracteristic al autenticităţii şi al prezentei 
permanente şi suverane a Duhului. Acesta este Duh al orân- 
duielii, dar ordinea dumnezeiască nu se potriveşte întotdeauna 
şi întrutotul cu cea a ierarhiei constituite. 

D 
SFÂNTUL DUH în OM 

a) înainte de a fi şi capătul şi scopul rugăciunii noastre, 
Duhul Sfânt este izvorul acesteia, puterea, elanul, inspiraţia; 
El este, ca să spunem aşa, Cel care Se roagă în noi, care mijlo- 
ceşte în noi şi pentru noi pe lângă Tatăl: „Duhul vine in ajutor 
slăbiciunii noastre, căci noi nu ştim să ne rugăm cum trebuie, 
ci insuşi Duhul Se roagă pentru noi cu suspine negrăite: Duhul 
prin care strigam: Awa-Fărinte" (Rom. 8,16,26). Sfântul Duh este 
marele pedagog, inspiratorul neobosit al omului în căutarea dia- 
logului şi a comuniunii cu Hristos şi, prin El, cu Tatăl. 

b) Sfântul Duh este şi obiectul rugăciunii, al căutării noas- 
tre duhovniceşti. Scopul vieţii creştine acesta este: dobândi- 
rea Duhului lui Dumnezeu 3 . 

Potrivit unei variante a Evangheliei după Luca, relatate de 
Sfântul Qrigorie de Nyssa 4 , la cea de-a doua cerere, în loc de 
„Vie împărăţia Ta", apare: „Vie Sfântul Tău Duh peste noi şi ne 
curăţească" (Luc. 11, 2). A cere împărăţia lui Dumnezeu în- 
seamnă astfel a cere Duhul lui Hristos. Toate celelalte decurg 
de aici, este rugăciunea atotcuprinzătoare, de încredere, mai 
presus de cuvinte, în tăcerea iubirii. 

c) Sfântul Duh este şi Cel căruia I se adresează credinciosul 
în rugăciune. Rugăciunea către Sfântul Duh este, am spune 
noi, rugăciunea pentru rugăciune, punerea în starea, în con- 
diţia de rugăciune, orientarea fiinţei noastre către dialog. 

d) în sfârşit, Sfântul Duh este forţa lăuntrică ce suscită 
vocaţiile, cea care-1 face pe copil să perceapă atracţia lui Dum- 
nezeu, chemarea Sa, cu blândeţe, cu perseverenţă, cea care-i 



3. Cf. Irina Goraînoff, Seraphim de Sarov, Bellefontaine/DDB 1979, 
„Entretiens avec Motovilov", p. 156-157. 

4. Cf. Xinq homelies sur le Motre Pere", 111,6, în Qregoire de TYysse, La Priere 
du Seigneur, texte alese, prezentate şi traduse de Monique Peden-Qodefroi, 
DDB,1982, p. 66. 

dă dorul de preoţie, gustul Bisericii, bucuria prezenţei lui Dum- 
nezeu, aceasta trăire lăuntrică. Treptat această chemare se 
precizează, se face mai presantă, dar poate, de asemenea, să 
se îndepărteze, să se estompeze... 

Această blândă adiere se poate preface în furtună, această 
flăcăruie de lumânare poate aprinde asemenea unui incendiu; 
se află în fiecare om, creştin sau păgân, mereu în lucrare, mode- 
lând omul spre bine, spre dragoste, deschizându-i ochii pentru 
a-L recunoaşte şi a-L iubi pe Hristos, deşteptându-i credinţa 
adormită, întărindu-1 şi îndrumându-1. 

Sfântul Duh este marele ziditor al unităţii, acea forţă lăuntrică 
ce acţionează asemenea unei seve care lucrează, împinge spre 
coacere, face să conveargă şi uneşte ceea ce era risipit. 

E 
REDESCOPERIREA SFÂNTULUI DUH ÎN UNITATE 

Poate că generaţia noastră este marcată în mod deosebit, 
în toate confesiunile creştine, de o profundă reîntoarcere la 
sensul Sfântului Duh. Noi suntem cei care culegem astăzi roa- 
dele unei întregi perioade de revenire la izvoarele biblice, la 
Sfinţii Părinţi, la vechile liturghii, mai bine zis la duhul Scripturii, 
la duhul Părinţilor, la duhul liturghiei, la sensul său comunitar, 
la coeziunea sa lăuntrică, la simbolismul său autentic şi realist. 
Iar pe măsura acestei reîntoarceri, a acestei cercetări atente a 
izvoarelor, Sfântul Duh îşi face apariţia, răsare, luminează, paci- 
fică, uneşte întreg trupul lui Hristos, creştinătatea sfâşiată. 

Literatura religioasă, atât catolică şi protestantă cât şi 
ortodoxă, abundă în lucrări de anvergură, de diferite niveluri, 
cu privire la Sfântul Duh, articole, studii biblice, generalizări 
sau lucrări erudite. Numeroase zile de studiu, întruniri ecume- 
nice, sau comisii permanente specializate, ori de reculegere 
în mănăstiri ale unor preoţi, pastori, studenţi, laici, îşi aleg ca 

temă de meditaţie comună pe Sfântul Duh. Acest lucru este 
cu atât mai remarcabil cu cât până de curând, Sfântul Duh era 
încă „acest mare necunoscut", cum îl numea un teolog catolic 
la Conciliul Vatican II, „Cel despre care nu ştiam cum să vor- 
bim, iar cuvintele sunau a gol". 

„în măsura în care Biserica ştie să-I facă loc Sfântului Duh, 
scria Pr. Laurentin, ea se angajează pe calea iubirii, a iniţia- 
tivei, a slujirii, a unei expansiuni iradiante, a unei consolidări 
a legăturilor trăite între creştinii tuturor treptelor ierarhice şi, 
mai amplu, între oameni. în măsura în care uită de Duhul, 
Biserica devine rigidă în materialitatea structurilor şi legilor sale, 
părându-le oamenilor străină" 5 . 

Un episcop regreta că în schema conciliară cu privire la 
Biserică nu s-a făcut nici o menţiune despre Duhul Sfânt: 
„Această lacună este un obstacol considerabil fată de orto- 
docşi... A neglija să vorbeşti despre Duhul înseamnă a rămâne 
în plan moral, în loc de a te ridica la nivel teologic... Se spune 
despre creştini că sunt martori; aşa este, dar Duhul este singu- 
rul martor care vorbeşte prin noi" 6 . 

Fără îndoială că ceea ce se petrece la Roma sau la Geneva 
ne priveşte în cel mai înalt grad şi nu trebuie să-şi închipuie cineva 
că Ortodoxia „răsăriteană" istorică poate rămâne impasibilă în 
fata acestei înaintări în comun a lumii creştine către o întinerire 
a vieţii sale ecleziale prin seva cea nouă a Duhului, care o stimu- 
lează şi o solicită. Re că este vorba despre colegialitate, sau 
despre rolul laicatului, sau despre celibatul preoţilor, sau de 
înţelesul Scripturii, sau de locul autorităţii şi limitele acesteia în 
Biserică, o cale lungă se aşterne înainte, care până acum doar 
s-a conturat. Ortodoxia este încrezătoare că, într-o zi, creştină- 
tătile tradiţional apusene, după ce vor fi recuperat esenţialul din 
teologia Sfântului Duh, vor putea răspunde la aceste întrebări, ca 



5. în Le Figaro, 14.09.1964. 

6. în Le Monde, 17.09.1964. 

şi la atâtea altele pe care le pune lumea modernă, cu nuanţe mai 
potrivite, cu o mai mare evidentă lăuntrică. 

Dar aceleaşi probleme se pun cu o urgentă crescândă şi 
Bisericilor şi comunităţilor care reprezintă din punct de ve- 
dere istoric Ortodoxia tradiţională. Structurile administrative 
ale Ortodoxiei răsăritene sunt din ce în ce mai mult puse sub 
semnul întrebării. Mişcările masive ale populaţiilor ortodoxe, 
imigrările şi emigrările în regiuni predominant catolice sau 
protestante tind, pe de o parte, să dezorienteze Ortodoxia 
istorică, pe de altă parte, să constituie aluatul, fermentul unui 
dialog ecumenic şi al unei reînnoiri chiar înlăuntrul tradiţiilor 
care intră în contact cu Ortodoxia. în schimb, credinţa orto- 
doxă este chemată să se reformuleze în funcţie de liniile de forţă 
ale dialogului ecumenic, îndeosebi printr-o înnoire a vieţii 
ecleziale şi sacramentale, a sensului existenţial al dogmei 
treimice şi al pnevmatologiei, trăite la nivelul experienţei litur- 
gice şi duhovniceşti. 

Un refuz al acestei puneri la zi a structurilor canonice, a 
„limbajului" şi al practicii liturgice ar însemna pentru Orto- 
doxie o retragere în afara acestei mari mişcări de înnoire a 
întregii creştinătăţi, mişcare însufleţită de suflarea puternică a 
Duhului creator, purificator şi dătător de viată, ar însemna o 
sclerozare în satisfacţia sterilă de a beneficia de un adevăr şi 
de o frumuseţe care, lipsite fiind de viată şi de tinereţe, nu 
mai sunt în stare să-şi răspândească razele. 

Regăsirea sensului Sfântului Duh înseamnă pentru ortodocşi 
să devină încă şi mai mult templele şi canalele prin care Duhul 
îşi răspândeşte razele, din care Se revarsă necontenit în lume, 
pentru ca lumea să creadă şi să recunoască chipul lui Hristos şi 
să caute în El calea, adevărul şi viata. Duhul ne poartă spre 
Hristos, dar este Duhul pe Care ni-L dă Hristos, într-o neîncetată 
Cincizecime a iubirii în care trăim şi pentru care ne rugăm neîn- 
cetat să se reverse peste Biserică şi, prin Biserică, peste lume. 

Poate că generaţia noastră este marcată în mod deosebit 
în toate confesiunile creştine, de o profundă reîntoarcere la sen- 
sul Sfântului Duh. Noi suntem cei care culegem astăzi roadele 
unei întregi perioade de revenire la izvoarele biblice, la Sfinţii 
Părinţi, la vechile liturghii, mai bine zis la duhul Scripturii, la 
duhul Părinţilor, la duhul liturghiei, la sensul său comunitar, la 
coeziunea sa lăuntrică, la simbolismul său autentic şi realist. Iar 
pe măsura acestei reîntoarceri, a acestei cercetări atente a izvoa- 
relor, Sfântul Duh îşi face apariţia, răsare, luminează, pacifică, 
uneşte întreg trupul lui Hristos, creştinătatea sfâşiată. 

A 
TAINA DE NEPĂTRUNS A DUHULUI SFÂNT 

Efortul de a sesiza taina proprie Sfântului Duh se loveşte 
însă de problema limbajului, a cuvintelor folosite, a tonului 
adecvat, a corespondentei, întotdeauna nesatisfăcătoare, din- 
tre imagini şi conţinutul insesizabil. Această neputinţă a lim- 
bajului nostru priveşte abordarea tainei divine în ansamblu, 
căci până şi în Revelaţie Treimea dumnezeiască rămâne trans- 
cendentă, cu totul diferită, sălăşluind în lumina cea neapropia- 
tă. Aceasta este adevărat pentru Cuvântul lui Dumnezeu întru- 
pat, Persoana divină ce Se revelează prin excelenţă, Chipul 
Dumnezeului cel veşnic. Dar, prin definiţie, taina lui Hristos 
este taină a Revelării, a întrupării, a Cuvântului rostit, care ră- 

sună, care pătrunde în istorie, în timp şi în spaţiu, care capătă 
formă, accesibil simţurilor, văzului şi auzului, obiect al expe- 
rienţei, al înţelegerii intelectuale. 

Cine L-a văzut sau auzit vreodată pe Duhul lui Dumnezeu? 
Duhul pătrunde şi cercetează adâncurile Dumnezeirii, este parte 
inerentă din taina de nepătruns şi din plinătatea veşnică a 
Treimii dumnezeieşti, dar constituie, în acelaşi timp, o prezen- 
tă dumnezeiască inalienabilă în inima omului, o realitate care 
reprezintă pentru acesta atât o depăşire, cât şi o împlinire. Dar 
putem oare folosi aceleaşi concepte teologice în legătură cu 
Duhul Sfânt ca şi în legătură cu Hristos, noţiunile de per- 
soană, de limbaj, de nume? 

Din ce în ce mai mult, Duhul Sfânt Se impune ca o reali- 
tate prezentă, dar ireductibilă, impalpabilă, simplă, dar şi varia- 
tă şi multiplă în lucrările Sale, confundându-Se cu adâncul cel 
mai lăuntric al omului, dar rămânând totodată şi Celălalt, 
suflarea, flacăra, lumea de dincolo care irumpe în viaţa noas- 
tră. Consider că se poate vorbi despre o diversitate de mani- 
festări ale Duhului Sfânt în viaţa Bisericii şi a omului şi, prin 
urmare, de o pluralitate de experienţe autentice şi comple- 
mentare ale prezenţei Duhului în noi. 

B 
PREZENŢA DUHULUI SFÂNT 

Prezenţă la început difuză, nediferenţiată, elan vital, biolo- 
gic, cosmic, natural, sete de adevăr, căutare a absolutului sau 
a dreptăţii, simţ al frumuseţii. Această prezenţă este subia- 
centă oricărei experienţe religioase, ori estetice, oricărui efort 
creator, oricărei adevărate întâlniri, ca şi oricărei depăşiri de 
către om a propriilor limite. Este vorba de o acţiune implicită, 
ascunsă, prealabilă, în care se poate recunoaşte prezenţa Du- 

hului, sau cea a Cuvântului care luminează pe fiecare om. 
Aceasta îi determină inspiraţia profundă, energia creatoare, 
constituind un factor de diversificare, de afirmare a specificu- 
lui fiecăruia, a ceea ce este propriu persoanei, dar în acelaşi 
timp şi de unificare, de adunare, de solidaritate şi de comu- 
niune umană la toate nivelurile. 

Chiar dacă credincioşii pot, pe deplin îndreptăţiţi fiind, să 
precizeze identitatea acestui elan vital, să recunoască în el o 
inspiraţie divină, lucrarea şi pecetea Proniei, nu este însă ne- 
cesar ca lucrarea deseori neştiută a Duhului lui Dumnezeu să 
fie institutionalizată şi definită, printr-o apropriere eclezială a 
lucrării Celui care rămâne stăpân al darurilor Sale şi liber să 
nu-Şi limiteze suflarea la formele ecleziale şi la instituţii. 

La urma urmei, există fără îndoială o convergentă pro- 
fundă şi remarcabilă între această lentă maturizare a ome- 
nirii, în căutarea adevăratelor valori, şi revelaţia creştină, deşi 
creştinătătile istorice se pot ridica asemenea unor ecrane, 
unor paravane opace, îngreunând identificarea acestor puteri 
difuze, împiedicându-le să-şi însuşească numele biblic al Sfân- 
tului Duh. 

în lumina Revelaţiei lui Hristos, Sfântul Duh dobândeşte 
un sens mult mai concret şi mai personal, deşi şi aici se im- 
pun anumite distincţii. Atât în pregătirea Vechiului Legământ, 
cât şi în plenitudinea evanghelică şi în timpul Bisericii, Sfân- 
tul Duh este nedespărţit de Cuvîntul lui Dumnezeu, de 
Cuvântul întrupat, de Biserică-Trup al lui Hristos. Această 
relaţie constantă a Duhului cu Fiul lui Dumnezeu arătat în 
trup - lisus Hristos - constituie unul dintre punctele fundamen- 
tale ale teologiei treimice a Bisericii. Dar în interiorul aces- 
tor trei timpi ai revelaţiei dumnezeieşti în lume se pot dis- 
tinge trei moduri specifice de relaţie a Duhului Sfânt cu 
Cuvântul lui Dumnezeu: maturarea, manifestarea şi expan- 
siunea. 

Maturarea 

încă din Vechiul Legământ, Duhul lui Dumnezeu Se arată 
a fi în lucrare, într-un lent şi tainic proces de creaţie, purtân- 
du-Se pe deasupra apelor primordiale şi dându-le viaţă cu puterea 
Sa maternă, insuflându-le germenii vieţii, încălzind o materie 
primară inertă. în apariţia omului, tot Duhul este Cel care-i 
insuflă energia vitală, întrupează în el chipul lui Dumnezeu, îl 
îndreaptă către vocaţia supunerii filiale fată de Tatăl. 

De la căderea în păcat, pe parcursul pedagogiei dumneze- 
ieşti, Duhul lui Dumnezeu este vocea lăuntrică, acea voce 
care-1 cheamă neîncetat pe om la originile sale şi-i aminteşte 
care îi este menirea. întreaga istorie sfântă a lui Israel este o 
răbdătoare pedagogie a lui Dumnezeu. Duhul dumnezeiesc 
pătrunde proorocii, îi inspiră şi-i întăreşte pentru a mărturisi 
Cuvântul lui Dumnezeu, El este Cel care asigură o lentă fer- 
mentare a sevei, tinzând către coacere, către o aşteptare din 
ce în ce mai nerăbdătoare şi mai dureroasă a timpurilor mesia- 
nice, a Mântuitorului. 

în timpul întrupării, Duhul Sfânt este Duhul întrupării, Cel 
în care şi prin care Cuvântul lui Dumnezeu îşi face apariţia în 
istorie, Cel care pregăteşte un trup omenesc, templu al dum- 
nezeirii Cuvântului. Evanghelia lui Luca este singura care ne 
descrie creşterea intelectuală şi „duhovnicească" a lui lisus, 
care sporea cu înţelepciunea şi cu vârsta şi cu harul la Dum- 
nezeu şi la oameni" (2,52). Me aflăm aici în faţa uneia dintre 
cele mai delicate şi mai dificile probleme ale hristologiei: cum 
să împaci creşterea lui lisus în înţelepciune şi în har cu certi- 
tudinea creştină a plinătăţii dumnezeirii şi înţelepciunii în lisus 
încă din prima clipă a întrupării? Cred că tocmai referindu-ne 
la prezenta Duhului Sfânt în Hristos am putea, dacă nu să 
rezolvăm problema, măcar să o pătrundem întrucâtva. 

în sfârşit, lucrarea de maturare a Duhului Sfânt se continuă 
în viata Bisericii. Duhul adună poporul în Biserică, îl pregăteşte 

şi îl sfinţeşte pentru cult, luminează poporul cu cuvântul întru- 
pează acest cuvânt în cult, în propovăduire, ca şi în Euharistie, 
în comunitatea eclezială, Duhul însuşi este Cel care Se roagă, 
Care cheamă din adâncul inimilor noastre Mumele binecuvân- 
tat al lui lisus, Care face să răsune în adunarea euharistică che- 
marea Maranatha: „Vino, Doamne lisuse!" (Apoc. 22, 20). 

Manifestarea 

Duhul este nedespărţit de Cuvânt, Căruia îi manifestă au- 
tenticitatea printr-o evidentă lăuntrică, o face să fie recunos- 
cută ca adevărată, căci o pătrunde: cuvânt profetic, inspiraţie 
a autorilor sacri, Duhul este puterea credincioşiei Poporului 
fată de Legământul încheiat cu Domnul, El este totodată lumi- 
na lăuntrică ce face cu putinţă înţelegerea Scripturii şi sesizarea 
intervenţiilor lui Dumnezeu în istorie. Numai în lumina Duhului, 
istoria profană devine în întregime istorie sfântă, axată pe 
Providenţa lui Dumnezeu, pe voia Sa necurmată de mântuire şi 
de viată. 

în zilele evanghelice, lisus este plin de Duhul lui Dumnezeu, 
de puterea Acestuia, căci lisus este plin de Duhul lui Dumnezeu, 
de puterea Sa (Luc. 4, 14). El Se înfăţişează în Qalileea ca un 
afierosit al Duhului, un Uns (Luc. 4, 18), şi cuvântul Său este 
plin de har, de autoritate şi de putere (Luc. 4, 22, 32, 35, 36). 
Câteva trăsături evanghelice accentuează şi precizează această 
prezenţă a Duhului lui Dumnezeu în lisus, în învăţătura şi în 
lucrarea Sa: 

a) Porumbelul de la Iordan coboară din cer şi se aşază 
peste lisus la ieşirea din apă, însoţind mărturia Părintelui. Este 
mişcarea din veşnicie a Duhului lui Dumnezeu, Care purcede 
de la Tatăl şi Care sălăşluieşte, odihneşte pururea în Fiul. 
Duhul Sfânt este Duhul lui lisus, îl pătrunde şi-L manifestă, îl 
dezvăluie lumii. 

b) Lumina orbitoare a Taborului, albul neasemuit al veş- 
mintelor lui Iisus, din nou glasul Tatălui, norul care-L învăluie 
pe Iisus în fata apostolilor şi-i aruncă la pământ de teamă, iată 
celelalte efecte ale prezentei Duhului. De la întrupare la 
înălţarea la cer, toată viata pământească a Domnului este o 
viată plină de Duhul, de darurile Sale, de semnele Sale, de 
suflarea şi focul Său, trecând prin Patimi, Cruce, sărăcia desă- 
vârşită în care Iisus realizează idealul Fericirilor, căruia îi este 
marele şi singurul exemplu: „Fericit Cel sărac întru Duhul, căci 
a Lui este împărăţia cerurilor". Dar prezenţa Duhului Sfânt mai 
este şi această putere atotbiruitoare care sfărâmă încuietorile 
mormântului gol, şi această bucurie nestăvilită care cuprinde pe 
mironosiţe şi pe ucenici, această lumină orbitoare a învierii, 
prezentă a Duhului care rămâne asupra lui Iisus chiar şi când 
este mort, şi pe care iadul s-a arătat neputincios a o cuprinde. 

în zilele Bisericii, Duhul Sfânt nu încetează să modeleze 
Biserica în Trup al lui Hristos, să manifeste această transfor- 
mare sacramentală constantă. Toată rugăciunea Bisericii, mul- 
tiplele şi repetatele invocări pentru pogorârea Duhului peste 
oameni sunt o continuare a rugăciunii fierbinţi a comunităţii 
apostolice adunate în încăperea cea de sus, în aşteptarea 
Duhului Sfânt. întru El, Domnul înviat este El însuşi prezent în 
Biserică, o conduce. Se uneşte cu adunarea eclezială în comu- 
niunea euharistică. 



Expansiunea 

„Luaţi Duh Sfânt", spune Domnul înviat ucenicilor Săi 
(loan 20, 22). Darul Cincizecimii este încununarea necesară a 
tainei pascale. Dacă Duhul Sfânt este Cel care pregăteşte ve- 
nirea lui Hristos, îl vesteşte, îl arată, îl întrupează, îl face pre- 
zent în comunitatea eclezială, trebuie să subliniem totodată 
că, într-o mişcare de relaţie inversă, începând de la Cinci- 

zecime, Hristos este Cel care-L roagă pe Tatăl să trimită Duhul 
Sfânt, Domnul este Cel care-L trimite din partea Tatălui. La rân- 
dul Său, Hristos devine dătător de Duh, şi această dăruire se 
prelungeşte în viata Bisericii, într-o Cincizecime continuă şi 
permanentă. 

Darul Duhului se înnoieşte în Biserică în taina euharistică. 
Epicleza (invocarea) Sfântului Duh peste adunare şi peste da- 
rurile puse înainte exprimă situaţia totală şi constantă a Bisericii 
de a se afla în stare de aşteptare şi de invocare unanimă a venirii 
Duhului, de a fi plină de prezenta Sa dătătoare de viaţă, care o 
înflăcărează, de a mărturisi lumii numele lui lisus cel înviat şi 
faptul că El este Domnul. Expansiunea misionară şi apostolică a 
Bisericii este un aspect fundamental al vocaţiei şi al prezenţei 
sale în lume. Obiectul acestei mărturisiri nu este altul decât per- 
soana lui Hristos cel înviat, Căruia ne închinăm întru puterea şi 
lumina Duhului Sfânt. Trimiterea întâlnită în toate liturghiile 
creştine („Cu pace să ieşim" etc.) exprimă supunerea perma- 
nentă a Bisericii la porunca Domnului: „Mergeţi în toată lumea şi 
propovăduiţi Evanghelia la toată făptura" (Marc. 16,15). 

Liturghia exprimă astfel, prin adunarea euharistică şi prin 
trimiterea de la liturghie, legea profundă a ritmului Bisericii, 
care se adună din cele patru colţuri ale pământului, se con- 
stituie în închinare şi în comuniune, apoi se împrăştie, întărită 
şi hrănită cu pâinea vieţii, îndemnată de Duhul, spre a-L măr- 
turisi şi a-L arăta pe Hristos, singurul Domn şi Stăpân al Bise- 
ricii, împăratul lumii. 

Toată rugăciunea şi toată mărturisirea Bisericii sunt o ru- 
găciune şi o mărturisire întru Duhul şi prin Duhul; în rugăciu- 
nea sa, Biserica se identifică cu Duhul Sfânt, Duhul este Cel 
care Se roagă în însăşi inima Bisericii (Rom. 8, 15-26; Apoc. 
22, 17-20; Mat. 10, 20; Marc. 13, 1 1; Luc. 12, 12). „Atunci când 
Duhul Sfânt vine şi Se sălăşluieşte în om, scrie Sfântul Isaac 
din Minive, acesta nu se mai poate opri din rugăciune, căci 

Duhul nu încetează de a Se ruga în el. Fie că doarme, fie că ve- 
ghează, rugăciunea nu se desparte de sufletul său. în timp ce 
mănâncă, bea, stă culcat, se îndeletniceşte cu munca, este 
cufundat în somn, mireasma rugăciunii se răspândeşte spontan 
din sufletul său. De acum înainte, el nu mai stăpâneşte rugă- 
ciunea pentru a anumită perioadă de timp, ci necontenit" 1 . 

Asistăm astfel la un fel de schimb, un fel de leagăn în care 
Biserica însăşi, când se identifică Miresei, se roagă, strigă în 
sinea sa, porneşte în căutarea Mirelui, îl cheamă, îl atrage, este 
pe deplin îndreptată către El. „Vino, Doamne Iisuse", aceasta 
este singura mărturie a Duhului - de a ni-L propovădui pe Hristos, 
a-L vesti, a-L face prezent. Când, dimpotrivă, Biserica se iden- 
tifică lui Hristos (prin Duhul Sfânt), şi atunci răsună rugăciunea 
lui Hristos, Marele Arhiereu, care se înalţă în adunarea euharis- 
tică spre Tatăl, rugăciune de unitate, de viată şi de mântuire, 
invocare a venirii împărăţiei, întru Duhul Sfânt în care se adună 
toate harurile, toate harismele, bucuria, sfinţenia, puterea, 
dragostea. 

în această înaintare către intimitatea treimică, Sfântul Duh 
se dezvăluie atât ca Dătătorul vieţii dumnezeieşti, Cel în care 
se înfăptuieşte întâlnirea şi unirea cu Iisus Hristos, Prietenul şi 
înaintemergătorul Mirelui, Care-L vesteşte şi se micşorează în 
faţa Lui. Dar, în acelaşi timp, Cincizecimea ni-L revelează pe 
Duhul Sfânt ca persoană, nu ca pe o simplă funcţie, lumină, 
putere, ci ca pe o persoană care poartă un nume negrăit, ne- 
despărţit de Hristos, dar fără a se confunda cu El, o persoană 
care este mai mare decât darurile Sade şi mai presus de ele. 

„Astfel, scrie Pr. Quillou, Hristos este originea, ţinta, ţelul 
Bisericii; Duhul, putere a învierii, îi este lumina transforma- 



1. Isaac din Ninive, Traites, trad. engleză de A. J. Wensinck, Verhandelingen 
der Koninklyke Akademie van Wetenschappen, Mieuwe Reeks, Deel XXIII, I, 
Amsterdam, 1923, p. 174; v. trad. franceză de J. Touraille (după versiunea gre- 
cească): Isaac le Syrien, Oeuvres spirituelles, DDB, 1981, p. 437-438. 

toare(...) Duh al unităţii şi al sobornicitătii în libertate, Duhul 
Sfânt cuprinde tot mai mult mădularele Trupului lui Hristos 
pentru a înălţa lumea cu puterea învierii. Astfel, Biserica roagă 
Duhul pentru a fi şi ea, asemenea Fiului, îndreptată către Tatăl: 
„Dumnezeule, Duhule Mângâietorule, Care odinioară ai grăit 
prin prooroci, iar în zilele acestea din urmă prin apostoli... Du- 
hule, Care-i înveţi pe cei mici, Duhule prin care Tatăl este cunos- 
cut, Duhule prin care credem în Fiul... umple-ne cu înţelepciu- 
nea învăţăturii Tale... îmbogăteşte-ne cu cunoştinţa tainelor 
Tale... să strălucească în noi lumina razelor Tale../' 2 . 

T^ina unităţii 

Taina Duhului Sfânt este o taină a iubirii dumnezeieşti şi 
a unităţii, căci Duhul Sfânt este făcător al unităţii, la toate ni- 
velurile devenirii omeneşti. împărtăşirea Sfântului Duh este o 
realitate multiplă, polivalentă. 

- Omul este împăcat cu Tatăl, în Hristos, prin Sfântul Duh. 
Acesta este sensul dintâi al Cincizecimii, instaurarea unei noi 
relaţii a omului cu Ziditorul său, a fiului risipitor cu Tatăl. 

- Omul este reunifîcat lăuntric cu sine. Viata suprafirească 
restaurează în om adevărata ierarhie, adevărata relaţie dintre 
planurile trupesc, psihic, afectiv şi spiritual. Prin supunerea 
trupului la suflet şi a sufletului la duh, omul în întregul său 
străluceşte de prezenţa Sfântului Duh în el. 

- împăcat cu Dumnezeu, reunifîcat cu sine, omul intră în 
comuniune, în sobornicitatea Bisericii, este incorporat în Hristos 
şi deci în fraţii săi. într-adevăr, slava, sfinţenia fiecărui mădu- 
lar al Trupului lui Hristos, ca şi păcatul sau suferinţa acestuia, 
priveşte, afectează sau bucură întreaga Biserică. în lupta noas- 
tră spirituală, în urcuşul nostru duhovnicesc, ca şi în cădere, nu 



2. Rugăciune siriana citată de M. J. Le Guillou, Le visage du Ressuscite, Les 
Ed. Ouvrieres, Paris, 1968, p. 125-126. 

suntem niciodată singuri. O solidaritate tainică, negrăită, dar 
foarte reală ne uneşte pe toţi în păcat, în rău, în moarte, dar 
şi în mântuire, întru Hristos, prin Biserica Sa. Asemenea proo- 
rocilor şi apostolilor, sfinţii primesc lumina lui Dumnezeu pen- 
tru a o răspândi la rândul lor, ca nişte adevărate relee ale 
transparentei. „Dobândeşte un cuget liniştit, spunea Sfântul 
Serafim al Sarovului, şi mii de oameni îşi vor afla pacea în 
preajma ta" 3 . 

- Această redescoperire a celuilalt, a comuniunii umane, a 
chipului lui Hristos, ascuns în aproapele, îndeosebi în cel aflat 
în suferinţă, ne îndeamnă să subliniem dimensiunea misio- 
nară a Cincizecimii apostolice, ca şi a Cincizecimii permanen- 
te care se revarsă în Euharistiile noastre locale. Celula locală 
- parohie, comunitate - nu poate să se închidă şi să-şi ajungă 
sieşi fără să se ofilească, fără să devină rigidă şi lipsită de sevă. 
nu ne putem mărgini la a descrie misiunea drept una din mul- 
tele activităţi sau funcţii ale Bisericii. Zilele Bisericii, între cele 
două veniri ale lui Hristos, sunt zilele misiunii. Această misiu- 
ne şi această mărturie se întemeiază şi-şi au originea în trăirea 
personală a vederii lui Hristos înviat şi a întâlnirii cu El. în 
zilele Bisericii, Euharistia constituie chiar locul şi timpul în 
care, în lumina şi comuniunea Sfântului Duh, această ilu- 
minare pascală se înfăptuieşte pentru a se împărtăşi şi a risipi 
întunericul. 

- întreaga lucrare mântuitoare a lui Hristos este o lucrare 
de unitate. Biserica însăşi dăinuie, supravieţuieşte, în pofida 
foiţelor dezbinării, risipirii, prin puterea rugăciunii lui Hristos 
(loan 17), care o ţine în fiinţă şi în unitate, tot aşa cum o păs- 
trează în adevăr, în sfinţenie şi în slavă, adică în Duhul Tatălui. 
„Şi Eu voi ruga pe Tatăl şi alt Mângâietor vă va da vouă, ca să 
fie cu voi în veac" (loan 14,16). 



3. Irina Goraînoff, Seraphim de Sarov, Bellefontaine/DDB, „Instructions spi- 
rituelles", p. 196. 

Lumea creştină se află în întregime în căutarea unui nou 
limbaj, dincolo de opoziţiile şi de barierele limbajelor teolo- 
gice exclusive, în preocupări comune de viată duhovnicească 
profundă, de experienţă euharistică a învierii, de slujire reci- 
procă şi de împărţire a pâinii la toate nivelurile nevoilor noas- 
tre. Este o condiţie esenţială de supravieţuire a creştinismului 
într-o eră post-constantiniană, post-creştină, în acest nou Ev 
Mediu întunecat în care păşeşte omenirea îndepărtându-se tot 
mai mult de mesajul lui Hristos, mesaj atât de des compromis 
de nevrednicia creştinilor. Duhul ne cheamă astfel, şi ne con- 
strânge, la o călătorie în adânc, la rigoare intelectuală în dialogul 
nostru teologic, la exigenţă morală în examenul de conştiinţă 
colectiv şi personal, pentru păcatul dezbinării, la exigenţa duhov- 
nicească a sfinţeniei, ne cheamă să luăm în sfârşit în serios 
această moarte a lui Dumnezeu din dragoste pentru noi, pen- 
tru ca de abia atunci să putem trăi învierea lui Hristos. „Ţine-ţi 
mintea în iad, spunea un părinte duhovnicesc rus contempo- 
ran, şi nu deznădăjdui" 4 . 



4. Silouan, Ecrits spirituels (extrase), trad. L. A. Lassus, prezentate de D. 
Barsotti, SO no. 5, Bellefontaine, 1976, p. 30 ; sau: Archim. Sophrony, Staretz 
Silouane, moine du Mont Athos, ed. Presence, 1973, p. 43. 

SFÂNTUL DUH în BISERICĂ* 



Astăzi, o vastă panoramă a teologiei ortodoxe nu se poate 
concepe fără a se acorda Duhului Sfânt un rol central, ca Pu- 
tere lucrătoare în Biserică, Cel care-i inspiră acesteia reflecţia 
asupra propriei taine. 

Aş dori să deosebesc mai multe niveluri de abordare a 
pnevmatologiei ortodoxe, adică a unei teologii vii a Sfântului 
Duh, fiecare dintre elemente fiind determinant pentru taina 
proprie Bisericii şi pentru mărturia sa. 



Tăcerea 

Limbajul trădează taina în aceeaşi măsură în care o dez- 
văluie. Duhul dă viaţă, însufleţeşte şi poartă Cuvântul, fără a 
fi, însă, Cuvântul. Ceea ce este dincolo de Cuvânt priveşte 
atât Duhul, cât şi pe Tatăl. Trăirea Sfântului Duh este negrăită 
(cf. II Cor. 12, 4). 

„Cât priveşte Sfântul Duh, nu este potrivit să-L trecem sub 
tăcere, cu toate că nu ar trebui să fie necesar să abordăm acest 
subiect (...) După părerea mea, nici nu ar trebui să vorbim de exis- 
tenta Sa: există, este un fapt, este dat, primit, posedat. Legat de 
Tatăl şi de Rul în mărturisirea noastră de credinţă, nu ar putea fi 
despărţit de Aceştia atunci când mărturisim pe Tatăl şi pe Fiul" 2 . 



1. Conferinţă susţinută la aşezământul de învăţământ teologic ortodox St. 
Vladimir, New-York, în 1989. 

2. Sfântul Ilarie de Pictavium, De Trinitate IV, 29. 

T^cei^a-«st^Jnsă,jD ^noţiune ambivalenţă. Poate fi semn 
d e plenitudine, asemenea tăceriTTatălui din care a ieşit Cuvân- 
tul 3 , s au, dimpotrivă^ şemn de jsărăcie sau chiar de pfostre: 
„Chiar şi ne bunulTc^d tace^ trece d re^Jnţelept; când închide 
gura este asemene a unui om cum/nte^F41dg]T7; 28). ~ " 

Aceasta mentionăre^Ttacerii este un corectiv salutar în fata 
prolixităţii teologice cu privire la Sfântul Duh. Fie ca El însuşi 
să ne păzească de pnevmatologi! 

Tăcerile în privinţa Duhului nu sunt neapărat simptomele 
unei carenţe, căci Duhul esţe^singurul care_jevelează chipul 
lui Hristos şi dă roadele^ luhevaicgştLJiiJdata individururşrîn 
întreaga^Bis^rică. 

Lucrarea proprie Duhului este pedagogia adâncurilor, deş- 
teptarea la lumină în străfundul tainic al inimi uDuhul ne intro- 
duce astfel in taina lui Hristos c are este întotdeauna Ultimul, 
Cel care vine în ultimele zile ale vieţii mele şi ale istoriei lumii. 
Prin Duhul, totul este recapitulat în Hristos, unificat, adunat în 
sine. Duhul ne altoieşte pe Hristos Cap şi Trup, potrivit marii 
intuiţii a Fericitului Augustin. Continuându-1 pe Pr. Qeorges Flo- 
rovsky, cel care avea să adâncească această temă în chipul cel 
mai rodnic este mitropolitul loan (Zizioulas) al Pergamului. 

Dimensiunea teologică şi treimică a tăcerii, depăşire şi 
interiorizare a limbajului în acelaşi timp, trebuie deci regăsită 
şi dezvoltată. 



Chipul lui Hristos 

„nimeni nu poate să zică: Domn este lisus - dec ât in DuhiU 
Sfânt" (I Cor. lX~~3TrT3uhuMTS 
împărtăşeşte DuhuirAceâstiTlege aTevelaţierşTa^dăruirii recf 

3. Cf. Sfântul Ignatie al Antiohiei, Lettres, Aux Magnesiens VIII, 2. 

proce a Fiului şi a Duhului este un principiu fundamental al 
iconomiei treimice a mântuirii. Piu există nici o prioritate a Unuia 
fată de Celălalt Amândoi provin „împreună", simultan din Tatăl, 
cum ne învaţă tradiţia patristică ortodoxă. Jmpreimă^JFiiU^ 
DufrulJiU^gyelează P e Tatăl_şijic.fac fii după han __ 

Unitatea din veci a Fiului şi a Duhului este negrăită, iar în 
zilele mântuirii, unitatea lui Hristos cu Duhul decurge din ea. 
Nu se poate concepe Unul fără Celălalt sau să vorbeşti măcar 
de Unul fără Celălalt, căci Amândoi Se află într-o mişcare cir- 
culară de iubire şi de viată, avându-L pe Tatăl drept izvor şi 
totodată ţintă. 

Hristos este însă Capul şi Mirele Bisericii. Aceasta este 
Trupul Său, iar Duhul coboară din Cap peste Trup, „ca mirul 
pe cap, care se coboară pe barbă, pe barba lui Aaron, care se 
coboară pe marginea veşmintelor lui" (Ps. 132, 2). 
^ Sfânti^JDiihHfH^ Biserica cu darurile Sale 

dumnezeieşti, adică cu Darul lui Dumnezeu care este El însuşi, 
împărtăşit în chip nesecat de către Tatăl şi Fiul (şi de către Duhul 
ipostatic însuşi), ci totodată, la rândul Său, zideşte Biserica, îi 
adună mădularele risipite şi le reînnoieşte într-o taină de unitate 
şi de viată mai presus de orice imagine sau comparaţie. 

Duhu^Sfânt est£-Eute rea luc rătoare în Biserică. Funcţia Sa 
propne este de a fi însăşi capacitatea („locul" sau „spaţiul", 
avea să spună Sfântul Vasile) de laudă şi de închinare. El ne 
îndreaptă necontenit către Domnul lisus, pentru ca, prin El, să 
ne ducă la Tatăl. DuliuL>Mugază,-Bi^ericajntr-o invocaţie, o 
gp fcleză perma nent ă, al că rei morn^nLgMil P inant de ad evăr 
esteJ Euharisţia^ 

SfănţiUDuh estea devăratul ad ministrator aHainglor Bisericii 
(şi al tainei care este Biserica). î n El şi prin El se _jnfapţujesc 
naştere a din nou de la b otez şij inirea euharisti că cu ]isus 
Hristos, în acel astăzi eshatologic al Bisericii, anticipând şi 
manifestând venirea împărăţiei treimice. 

jntregul cult liturgic este astfel, prin Duhul, o actualizare 
şi o participare la lucrarea mântuitoare a DomniHilIZEitfeaga 
viată sacramentală a Bisericii, începând de la catehumenatul 
dinaintea botezului şi până la taina pascală a morţii, este lucra- 
rea Duhului care ne constituie, chiar în trupul nostru muritor, 
drept fii ai împărăţiei. 

Duhul Sfânt este astfel unicul iconogra flaLBisericii, căci El 
esteCelcare face săjjsai^jdin adânciU^ostru "Chipul T^uî 
Jiri stos, JăpăTgintotdeaunaln inim alîo^tră^ ToafeTcoaneîe^ 
pictate sau vii, oglindesc taina lui Hristos cel Unul, adevărată 
icoană a Tatălui împărtăşită oamenilor în lumina Duhului Sfânt, 
în acel astăzi sacramental şi duhovnicesc al Bisericii, până la 
sfârşitul veacurilor. 

Chemarea neîncetată a numelui lui Iisus, potrivit traditei 
celei mai autentice a Ortodoxiei, este, desigur, un mod privi- 
legiat şi necesar al lucrării Duhului care ne modelează necon- 
tenit după chipul Fiului şi întrupează în noi prezenta Acestuia. 



Vestirea Evangheliei 

Ker ygma apo stolică izvorăştejdto^ey^imsntul Cincizeci- 
mii/îh preîungH 1 ^^ (îs. 6m77pesfe 

"TlîTStos (Luc. 4,18-19). jnjimbilejie^ 
îl vesteşte pe Hristos răstignit şi înviat Această vestire tine de 
esenţa însăşfa^îsericîiTTV^Tîîîe dacă nu voi binevestil", ex- 
clamă Sfântul Pavel (1 Cor. 9, 16). Duhul Adevărului menţine 
Biserica în Adevăr prin timp şi prin spaţiu. 

Păstrarea Adevărului este apanajul Poporului lui Dum- 
nezeu. Ea se verifică în celebrarea Euharistiei, unde Adevărul 
este cântat, mărturisit şi împărtăşit în comuniunea euharis- 
tică. O comuniune cu Biserica din toate timpurile. Conştiinţa 
Bisericii cu privire la ortodoxia sa, la tradiţia sa sfântă este un 
aspect esenţial al teologiei Sfântului Duh. 

Energiile dumnezeieşti şi îndumnezeitoare, 
sau roadele Duhului 

a) Lucrarea Duhului este de a ne face încă de pe acum, 
hic et nune, să ne împărtăşim cu bunurile împărăţiei, deci cu 
viata însăşi a Sfintei Treimi. Aş dori să subliniez că, prin însăşi 
caracteristica Sa de a rămâne necunoscut, Duhul Se ascunde şi 
Se confundă cu darurile Sale. Toate energiile dumnezeieşti 
sunt nume ale Duhului cu care ne învăluie şi ne îndumneze- 
ieşte. Astfel, Duhul este Viată şi Dătător de viaţă, Lumină, Sfin- 
ţenie, Pace. Făcând acestea, El ne face asemenea lui Hristos, 
Viaţa şi Lumina prin excelenţă şi din belşug. 

b) Bucuria 

„Ro adă Duhului este dragostea, bucuria , pacea, îndelun- 
gă-răbdarea...", scrie Apostolul Pavel QalatenîîorTs, 22-23). 
Te ma bucur iei, rară în manualele noastre clasice de teologie, 
se străvede în filigran c a unul dintre semnele xel e mai a utentice 
^e^prezenţgJJui-Duttinszsu şi a harului Său ^„ş/ bucuria voas- 
tră nimenijjiLX Lva lua de ia vor (Ioan 16, 22; cf. I Petr. 4,13). 
Această bucurie este semnul suflării Duhului care odihneşte 
peste Cel sărac din Fericiri şi peste cei care, urmându-L, sunt 
botezaţi întru moartea Sa. 

Acest simţ al bucuriei izvorăşte din străfundurile revelaţiei 
biblice, nu numai în trăirea duhovnicească a credinciosului 
(Ps. 3 1 , 7; 44, 8; 64, 1 3), ci şi în cea a îngerilor înşişi (Iov 38,7), 
bucurie a înţelepciunii ziditoare, care îl bucura pe Yahve: „vese- 
lindu-mă în fiecare zi şi desfătându-mă fără încetare în fata 
Lui, dezmierdându-mă pe rotundul pământului Lui şi găsindu-mi 
plăcerea printre fiii oamenilor" (Pilde 8,31-32). Pr. Alexander 
Sch mema iifl ^spunea . într-o conferinţă susţinută la~Oxford, în 
1983: „Ceea ce se cere din partea noastră este o reîntoarcere 

la acel izvor de ener gie, în sensul cel mai deplin al cuvântu- 
lui, pe care Biseri ca îl poseda pe vr emea când cucerea lumea. 
Ceea ce Biserica a adus Tumii aîost nu un număr de idei apli- 
cabile pur şi simplu nevoilor omeneşti, ci, înainte de toate, 
adevărul, dreptatea, bucuria înpărătiei. Bucuria împărăţiei; mă 
înspăimântă adesea gândul că în voluminoasele sîstemeTde 
teologie dogmatică pe care le-am moştenit, aproape fiecare 
termen este explicat şi discutat, mai puţin acel unic cuvânt cu 
care începe şi se încheie Evanghelia creştină" 4 . 

Acest text este citat de canonicul A. M. Allchin, care adau- 
gă: „Această bucurie este un semn al gratuităţii şi transcen- 
dentei darului lui Dumnezeu, care întotdeauna trece dincolo 
de ceea ce putem noi întreba sau cugeta, dar ni se face, în 
acelaşi timp, cu adevărat cunoscut, cu noi şi în noi, surprinzân- 
du-ne mereu prin neaşteptata împlinire a ceea ce tânjeşte mai în 
adâncul inimii şi mintii omeneşti" 5 . 

c) Frumuseţea 

riu mai puţin decât bucuria şi blândeţea, frumu seţea 
ap are ca un c riţeriiL^LAgevănAlui şi al Pj^z^ţ^lul^mnezeu 
în lume L Recent, Serghei Averintev amintea cugetarea lui 
Pavel Florensky: „Dintre toate dovezile filosofice ale existenţei 
lui Dumnezeu, cea mai convingătoare este tocmai cea pe care 
manualele nici măcar nu o pomenesc şi care poate fi formu- 
lată raţionând precum urmează: Treimea lui Rubliov există, 
deci Dumnezeu există" 6 . Iar Averintev trage concluzia acestei 
idei logice de o simplitate luminoasă: frumu seţea nu este doar 
frumoasă, frumuseţea este un criteriu a^devămlui^ba, chiar 
Inannintrcfîteriul adevărului celuTmaf profurid7celui mai fun- 
damental" 7 . 

4. „Liturgy and Eschatology", in Sobomost, voi. 7, no. 1, 1985, p. 13. 

5. Participation in God, Londra, 1988, p. 4-5. 

6. „Iconostasul", în Opere complete Gn rusă), Paris, 1983, p. 225. 

7. „De la beaute au divin*, în Le Courrier de VUTiESCO, iunie 1988, p. 10. 

„Această viziune a frumuseţii lumii spirituale, scrie şi Pr. 
Serghei Bulgakov, această c5nterrţ>lare duhovnicească şi este - 
tică d etermină lăuntric trăsăturile evlaviei şi ale liturghiei orto- 
doxe. Aceasta este „cerul pe pământ", frumuseţea văzută a 
lumii spirituale. Această frumuseţe, ca slavă a lui Dumnezeu, 
umplând templul, reprezintă un element particular care înso- 
ţeşte rugăciunea şi învăţătura. Cel puţin în finalitatea sa, este 
o artă duhovnicească prin care se împărtăşeşte „dulceaţa bise- 
ricească" 8 . 

nu mă pot împiedica să nu amintesc, în acest an al ani- 
versării unui mileniu de la încreştinarea Rusiei, relatarea trimi- 
şilor Sfântului Vladimir, care nu au aflat nici un fel de bucurie 
sau frumuseţe nici la bulgarii de pe Volga, nici la germani, şi 
care au exprimat experienţa inefabilului trăită de ei la Sfânta 
Sofia din Constantinopol astfel: „nu mai ştiam dacă ne aflăm 
în cer sau pe pământ. Căci pe pământ nu se află un asemenea 
spectacol, nici asemenea frumuseţe, pe care nici nu suntem 
în stare să o înfăţişăm. Dar ştim doar că acolo sălăşluieşte 
Dumnezeu printre oameni(...)". 

Comentând, după exemplul Sfântului Qrigorie de nyssa, 
cunoscutul verset din£salmulmesianicJMk__,,Te-a uns pe Tine 
Dumnezeul Tău cu untdelemnul bucuriei mai mult decât pe 
părtaşii Tăi", Pr. Pavel Tlorensky scrie: „Untdelemnul a fost întot- 
deauna simbolulbiicunei, iar Duhul SÎânt esteTîangâietorul, 



pgEatgruL Ducuriei, El este Untdelemnul! [jceladevărât, Untde- 
l emnul prin^ xcelguţaucelxare alină suferinţele inimii rănite, 
Sfâşiate" 9 . „Frumuseţea lumii, vom conchide noClmpreună 
ciTpK jSulgakov , este roadă Duhului Sfânt, Duhul Frumuseţii, 
iar Frumuseţea este Bucurie, bucuria de a fi" 10 . 



8. L'Orthodoxie, Paris, 1980, p. 146. 

9. La colonne et Ie fondement de la verite, Paris, 1975, p. 95. 
10. Le Paraclet, Paris, 1946, p. 193. 

Această temă a frumuseţii nu este nouă în conştiinţa reli- 
gioasă creştină, ci este o constantă a trăirii duhovniceşti de la 
originile biblice şi până în zilele noastre. Expresia sa liturgică 
este de nedespărţit de vederea lăuntrică, adică de arvuna împă- 
răţiei în viata sfinţilor şi a întregii Biserici. Şi, desigur, nu trebuie 
izolată de întreaga tradiţie ascetică a Ortodoxiei, de ceea ce ne 
place să numim „dimensiunea filocalică". 

Acest ultim cuvânt ne readuce la taina Duhului. Acesta ne 
adună în Trupul eshatologic al lui Hristos, adică în Biserică, în 
Lăcaşul Slavei dumnezeieşti, în comuniunea euharistică cu 
Viata şi Iubirea treimice. în toate acestea, Duhul Se ascunde 
în spatele darurilor Sale, întrupează, adună, însufleţeşte, reve- 
lează Chipul Celui înviat, ne face asemănători Acestuia, unin- 
du-Se cu fiinţa noastră cea mai lăuntrică şi mai personală. 

d) Chenoza Duhului 

Pr. Serghei Bulgakov şi Vladimir Lossky au vorbit unul de 
chenoza, celălalt de retragerea în umbră a Duhului, întrucât 
Acesta jiijbŞi-~arată propriul c hip şi până şi numele Său este 
negrăit. „In creaţie, scrie Pr. bulgakov, lucrarea dătătoare de 
viată a Duhului rămâne limitată,căci trimiţând pe Duhul prin 
acel fiat creator, Tatăl retine puterea şi plinătatea Duhului prin 
însuşi faptul că le manifestă în timp, în devenire" 11 . „Limita 
extremă a chenozei Duhului sunt Patimile lui Hristos, simţă- 
mântul de părăsire încercat de Hristos pe cruce şi moartea de 
trei zile" 12 . 

în sfârşit, chenqz^uhului va însemna,jn zilele Biş_encii, că 
.lucrar ea Sa nu se face s imţita^de^Tn juncţie de disponibili- 
tatea şi de receptivitatea făpturiiU), după răbdarea Duhului 13 , 



11. Ibid., p. 121. 

12. Ibid., p. 242-244. 

13. Ibid, p. 327 şi 333-336. 

adică, aş spune la rândul meu, nu povara materiei şi opacitatea 
trupului, ci păcatul, ca posibilitate a făpturii de a se depărta de 
la Izvorul Vieţii şi al Luminii 14 . 



Revelarea Sfântului Duh ca persoană 

Această „epifanie ipostatică" sau arătare a Duhului ca Per- 
soană constituie apogeul etapelor succesive ale iconomiei 
mântuirii. 

învăţătura lui Iisus şi lucrarea Sa pământească culminea- 
ză cu făgăduirea Mângâietorului, potrivit sinopticilor, şi cu reve- 
larea tainei Sale personale, potrivit Sfântului Ioan. 

Doctrina deofîinţimii Fiului, proclamată la Miceea, în 325, 
necesită, printr-o logică lăuntrică, corolarul pnevmatologic al 
Sinodului II Ecumenic de la Constantinopol, din 38 1 , privind 
dumnezeirea Sfântului Duh, egal în închinare şi slăvire cu 
Tatăl şi cu Fiul. 

Aşa se întâmplă şi în calea duhovnicească a credinciosului, 
ne spune Pr. Pavel Florensky, sau în desfăşurarea istoriei lumii: 
„De abia la capătul cărării pline de spini se văd norii trandafirii 
ai făpturii curăţite... în general, în afara elanurilor sale cele mai 
puternice, existenta personală a creştinului, ca şi viata zilnică a 
Bisericii, cu excepţia aleşilor cerului, nu cunosc decât într-un 
mod redus, confuz şi obscur Duhul Sfânt ca Persoană(...) Altfel, 
istoria ar lua sfârşit, ar veni plinirea vremii (...) Dar, atât timp cât 
istoria dăinuie, nu sunt cu putinţă decât clipe de iluminare de 
către Duhul" 15 . 



14. A se vedea, cu privire Ia retragerea în umbră a Duhului, VI. Lossky, 
Theologie mystique de VEglise d'Orient, Paris, 1 944, p. 1 69, şi Olivier Clement, 
Orient-Occident, deux passeurs. Geneve, 1983, p. 66. 

15. La colonne..., op. cit, p. 78-79. 

După pilda Pr. Florensky, ar trebui să cităm trăirea duhovni- 
cească a Sfântului Simeon Noul Teolog, sau a Sfântului Serafim 
al Sarovului, sau, în zilele noastre, a acestui rapsod al Duhului 
care a fost stareţul Siluan. 

Aceste momente intense rămân izolate şi ascunse în 
cenuşiul istoriei, cu toate că-i luminează întregul parcurs. Con- 
fruntaţi cu evenimentele apocaliptice ale epocii noastre, părin- 
ţii duhovniceşti presimt uneori, în chip profetic, iminenta venirii 
împărăţiei: „Pe măsură ce sfârşitul istoriei se apropie, noi raze, 
până acum nevăzute, razele trandafirii ale Zilei celei neînserate 
care se iveşte vin să atingă cupolele Sfintei Biserici" 16 . 

Sunt captivat astăzi de fineţea şi de profunzimea gândirii 
Pr. Florensky, de sentimentul de blândeţe, de bucurie şi de 
certitudine care se degajă din viziunea sa asupra Duhului, chiar 
şi atunci când pare a pleca urechea la ideea unei „A Treia 
împărăţii". 

Dorim să subliniem, şi aceasta va fi concluzia acestor 
pagini, că Biserica - şi în Biserică, Euharistia - este locul prin 
excelentă al Duhului. Ideea lui Hicolae Cabasila cu privire la o 
Cincizecime neîntreruptă a Euharistiei, sau cea a împărtăşirii 
Sfântului Duh din rugăciunile euharistice ale Sfântului Vasile 
cel Mare sau Sfântului Ioan Gură de Aur, aceste idei ne sunt 
familiare. Trebuie să le amintim, cu condiţia să nu izolăm 
trăirea Duhului de viata şi de legea Bisericii, nici de Crucea şi 
învierea lui Hristos. Revenim astfel la prima noastră abordare 
a pnevmatologiei, a cărei caracteristică este refuzul de a se 
închide într-o logică conceptuală: „Schiţez cîteva gânduri pe 
care mai curând le resimt decât pot să le exprim, scria Pr. 
Florensky. S-ar spune că un fel de ţesătură, un corp alcătuit 
din cele mai fine raze stelare se ţese la temeliile lumii: este o 
anumită aşteptare,o nevoie; sufletul aspiră la ceva, în dorinţa 
sa de a se elibera şi de a fi cu Hristos. Şi ceva se va petrece: 

16. lbid., p. 87. 

„ceea ce a fost încă nu s-a arătat'. Dar cu cât simţământul a 
ceea ce se pregăteşte devine mai acut în noi, cu cât legătura 
cu Biserica-Mamă devine mai strânsă, cu atât este mai uşor, 
din dragoste pentru ea, să îndurăm noroiul cu care o acoperă 
alţii. Ceea ce va fi va fi în ea şi prin ea, şi nu altfel. Cu o 
bucurie blândă, aştept ceea ce va fi: acel Hune dimittis răsună 
zile întregi în inima mea împăcată. Când aceasta va veni, când 
se va deschide Marele Paşte al lumii, toate disputele omeneşti 
vor înceta. Nu ştiu dacă va fi curând sau dacă va trebui să 
aşteptăm încă milioane de ani, dar inima mea este liniştită 
pentru că nădejdea mă apropie de aceasta până la a o 
atinge" 17 . 



17. lbid., p. 88-89. 

cormnurrATEA BISERICII şi ortodoxia 



INTRODUCERE* 
DE LA ECUMEHISM LA SOBORTiiCITATE 

Una dintre tendinţele constante ale ortodocşilor, încă de la a 
treia Conferinţă a Comisiei Credinţă şi Constituţie (Lund, 1 952), 
a fost cea de a promova studierea tradiţiei comune a Părinţilor 
Bisericii primare. Declaraţia delegaţilor ortodocşi la riew-Delhi 
(1961), alăturată procesului verbal al discuţiilor din Secţia 
pentru Unitate, defineşte, în opoziţie cu tendinţa denominatfo- 
nalistă a unui „ecumenism în spaţiu", o altă atitudine, pe care 
o numeşte „ecumenism în timp": 

«...din punct de vedere ortodox, efortul ecumenic obişnuit 
poate fi caracterizat drept „ecumenism în spaţiu", tinzând să 
pună de acord diferitele denominatiuni, aşa cum există ele 
astăzi. Din acelaşi punct de vedere ortodox, acest efort este 
cu totul nepotrivit şi insuficient. Terenul comun, sau, mai bine 
zis, fundalul comun tuturor denominatiunilor existente poate 
şi trebuie să fie aflat în trecut, în istoria lor comună, în tradiţia 
străveche şi apostolică din care provin toate. Acest tip de efort 
ecumenic poate fi desemnat în mod adecvat cu numele de 
„ecumenism în timp"... Această lucrare nu presupune câtuşi de 
puţin o restaurare statică a vechilor forme, ci, mai curând, 
regăsirea, în chip dinamic, a unui ethos permanent, care, numai 
el, poate determina adevăratul „acord al tuturor veacurilor"... 

Este adevărat, această declaraţie nu introducea nici un 
raport nou în dialogul Ortodoxiei cu Reforma. Comisiile teo- 



4 1 ÎMPĂRTĂŞIREA SFÂNTULUI DUH 

logice Credinţă şi Constituţie arătaseră, de altfel pe larg, înce- 
pând din 1 952, preocuparea crescândă a CEB de a accentua 
această dimensiune istorică şi patristică a lucrările respective. 
Această evocare a unei poziţii comune şi bine cunoscute putea 
totuşi să constituie la New Delhi un element util de echilibru 
în dialogul ecumenic. 

Se cuvine să subliniem, în legătură cu aceasta, meritul 
câtorva teologi ortodocşi, în special al Pr. Qeorges Florovsky, 
care n-au contenit să susţină că reînnoirea teologiei ortodoxe 
şi contribuţia sa la mişcarea ecumenică nu puteau fi despăr- 
ţite de o „revenire creatoare" la Sfinţii Părinţi şi la moştenirea 
lor spirituală, de o „sinteză neopatristică" 1 . 

Conferinţa de la Montreal vine să confirme această nouă 
orientare, îndeosebi în reabilitarea conceptelor de tradiţie şi 
de sobornicitate, înţelese în sensul lor plenar şi dinamic. Sobor- 
nicitatea Bisericii apare din ce în ce mai mult în conştiinţa ecu- 
menică nu numai ca o noţiune tradiţională a Bisericilor isto- 
rice, ci şi ca telul comun către care înaintează împreună toate 
Bisericile, ţinta mişcării ecumenice însăşi. 

„Sobornicitatea, spunea L. Vischer în introducerea sa la 
discuţiile de la Montreal privind „sensul catolicităţii", soborni- 
citatea este un concept dinamic... Bisericile despărţite merg 
împreună către aceeaşi ţintă şi, din acest punct de vedere, s-ar 
putea spune că mişcarea ecumenică este o mişcare care con- 
tribuie la creşterea unei adevărate sobornicităţi" 2 . 



1. Q. Florovsky, „The ethos of the Orthodox Church", în Orthodoxy: a Faith 
and Order Dialogue, F&O Paper, no. 30, Geneva, 1960, p. 4. „We return indeed 
to the Fathers, scria şi Prof. A. Schmemann, and not only to their texts, when we 
recover and make ours the experience of the Church, not as mere 'institution, 
doctrine or system', to quote A.S.Khomiakov, but the all-embracing, all-assuming 
and all-transforming Hfe, the passage into the reality of redemption and transfig- 
uration* („Theology and Eucharist", in St. Vladimir's Seminary Quarterty, 5 
(1961), nr. 4, p. 21). 

2. încă din 1939, Pr. Congar sublinia acest raport intem între „ecumenic" 
şi „sobornicitate* într-o cronică în care expunea principalele idei ale lucrării sale 

Se poate pune, totuşi, întrebarea dacă această reabilitare 
a noţiunii tradiţionale de sobornicitate ţine seama îndeajuns 
de sensul profund al permanentei şi continuităţii acesteia, 
cât şi de cel al universalităţii sale spaţiale. Sobornicitatea 
Bisericii priveşte timpul Bisericii (prezent şi viitor) tot atât de 
mult cât şi spaţiul acesteia, amintind de dubla fidelitate ire- 
versibilă, a lui Dumnezeu fată de Biserica Sa şi a Bisericii fată 
de Domnul său, şi, prin urmare, temeiul divin permanent al 
Bisericii de-a lungul timpurilor 3 . 



A 

ECLEZIOLOQIE TREIM1CĂ 
Şl EUHAR1STICĂ 

Acest aspect al permanentei şi continuităţii sobornicitătii 
Bisericii, realitatea Tradiţiei vii nu pot fi asumate decît pornind 
de la o elaborare teologică atât treimică, cât şi euharistică pe 
care o vom aminti în câteva cuvinte şi care pare a întruni astăzi 
un larg consens. 

Chretiens desunis: „...De-a lungul celor opt capitole ale acestei cărţi, scria el, 
ideea mea, în fond foarte simplă, juca rolul unui ax pe care se sprijină tot 
restul. Această idee era cea a sobornicitătii, şi nu este de mirare dacă ne 
gândim că sobornicitatea cuprinde în sine tocmai raportul exact care există 
între multiplu şi unitate. Or, problema liturgică a reunirii sau, dacă vreţi, a 
ecumenismului, se reduce la definirea acestui raport. Pentru a rezuma într-un 
cuvânt teza acestei cărţi, s-ar putea spune că aceasta constă în a traduce în 
termeni de „sobornicitate" problemele reunirii, ridicate de fraţii noştri des- 
părţiţi, în termeni de „ecumenism". (în Vie intellectuelle, 10 ian. 1939, p. 9- 
32, reprodus în Sainte Eglise. Etudes et approches ecclesiologiques, Paris, 
1963, p. 516). 

3. Ar putea fi util de amintit în legătură cu aceasta că noţiunile biblice de 
„credincioşie" şi de „adevăr", atât de adesea disociate în „subiectiv" şi „obiectiv" 
în gândirea greco-latină, se exprimă prin tema ebraică unică a „credinţei" (emu- 
nah-emeth), legată de o prezentă personală şi vie a lui Dumnezeu, a „Celui ce 
este Amin, martorul cel credincios şi adevărat" (Apoc. 3. 14). 

Ecleziologie trinitară 

Punctul de plecare (şi de sosire) al oricărei ecleziologii să- 
nătoase este, după părerea noastră, dogma treimică. Aceasta 
determină structurile şi dinamismul profund al Bisericii şi al 
misiunii sale. în acest sens, lărgirea bazei confesionale a CEB 
la new-Delhi are implicaţii profunde pentru întreaga dezvol- 
tare ecleziologică a CEB 4 . „Există deja temeiuri solide biblice 
şi teologice, spunea încă din 1959 un raport provizoriu al Comi- 
siei Credinţă şi Constituţie despre „Treimea dumnezeiască şi 
Unitatea Bisericii", pentru a scoate în evidenţă faptul că Dum- 
nezeul Cel unul, Tată, Fiu şi Duh Sfânt, trebuie să fie conside- 
rat drept temeiul Bisericii" (p. 7). 

Viaţa Bisericii este o împărtăşire a vieţii treimice, o inte- 
grare în împărăţia Tatălui şi a Fiului şi a Sfântului Duh. Rugă- 
ciunea arhierească a lui Iisus ne dezvăluie tainica relaţie intimă 
de unitate dintre Persoanele treimice şi ucenicii lui Hristos: 
„După cum Tu, Părinte, întru Mine şi Eu întru Tine, aşa şi aceştia 
în Tioi să fie una" (loan 17, 21) 5 . 

înlăuntrul acestei intimităţi de cunoaştere şi de iubire 
dumnezeiească se revelează şi ordinea negrăită, sau Ta£iq, 
între Persoanele dumnezeieşti, ordine monarhică decur- 
gând din Tatăl prin supunerea desăvârşită de iubire filială, 
în spontaneitatea Sfântului Duh. în ierarhia comunitară şi 
inter-eclezială se poate regăsi o reflectare sau o aplicare a 
acestei ierarhii de iubire şi de slujire, nu de putere şi nici 



4. în cursul Conferinţei de Ia Montreal, s-a remarcat că una dintre realizările 
cele mai remarcabile ale acestei reuniuni era aceea că toate rapoartele erau trinitare 
în spiritul lor, acoperind astfel plenitudinea lucrării lui Dumnezeu pentru om. 

5. Dr. N. Missiotis demonstrează că „unitatea pe care o căutăm între noi hic 
et nune decurge din unirea negrăită care există în viata Treimii şi se săvârşeşte 
în oameni prin Duhul Sfănt" (N. Missiotis, „La nature de la question de l'unite dans 
le mouvement oecumenique", în Hommage â Edmund Schlink, Verbum Caro, nr. 
66 (1963), p. 114. 

de constrângere. Structurile înseşi ale Bisericii reflectă 
aceeaşi T&^iq inefabilă a ierarhiei treimice. 

Prof. A.Schmemann vede în această întemeiere treimică 
condiţia naturii sinodale a Bisericii: «Biserica este într-adevăr 
un sinod în înţelesul cel mai adânc al cuvântului, pentru că ea 
este în primul rând revelaţia Sfintei Treimi, a lui Dumnezeu şi 
a vieţii dumnezeieşti, ca fiind în mod esenţial un sinod desă- 
vârşit. Temeiurile trinitare ale Bisericii au fost din păcate negli- 
jate în înnoirea ecleziologiei moderne, stăpânită adânc de ideea 
de organism şi unitate organică, pe de o parte, iar pe de alta, 
de aceea a „institutionalismului". Dar ideea de organism, izo- 
lată de contexul treimic (adică unitatea înţeleasă ca unitate a 
persoanelor), poate conduce la un concept riscant despre Bise- 
rică, impersonal şi aproape biologic. Biserica este treimică în 
formă şi conţinut, deopotrivă» 6 . 

natura euharîstîcă a Bisericii 

în Euharistie, taină a noului Legământ între Sfânta Treime 
şi neamul omenesc, se realizează şi se manifestă Biserica, cea 
mai mare taină a împărăţiei lui Dumnezeu în „zilele din urmă", 
este prezent Hristos întrupat, înviat şi înălţat de-a dreapta 
Tatălui şi Care iarăşi va să vie cu slavă să judece viii şi morţii, 
în Euharistie Se pogoară Duhul Cincizecimii pentru a rămâne 
pentru totdeauna printre noi. 

Taina euharistică constituie punctul culminant al întregii 
vieţi a Bisericii. Aceasta este mereu în atitudine de beraka, 
adică deopotrivă de binecuvântare a lui Dumnezeu, de anam- 
neză şi de mulţumire pentru marile binefaceri - magnalia - ale 
lui Hristos fată de poporul Său; în fine, de epicleză, de ru- 



6. „Towards a Theology of Councils", în St. Vladimir's Seminary Quarterly, 
6 (1962), nr. 4, p. 173. 

găciune şi de aşteptare cu bucurie a pogorârii Duhului Sfânt în 
vederea sfinţirii comunităţii ecleziale şi a transformării sale 
întru mărturisirea Evangheliei lui Hristos în lume. 

a) Euharistia este o anamneză. Mai mult decât o amintire, 
ea este o re-prezentare, o „prezenţă reală" a lui Hristos în „răs- 
timpurile" (Kocipoi) 1) lucrării Sale pământeşti, întrupare, Patimi 
şi înviere, 2) înălţării Sale la ceruri şi şederii de-a dreapta 
Tatălui, 3) venirii Sale din nou, în slavă. 

Acesta este aspectul hristologic al Euharistiei şi, prin aceas- 
ta, singurul obiect, constant, al memoriei sfinte a Bisericii, obiec- 
tul propovăduirii sale evanghelice, conţinutul vieţii sale profunde 
şi al tradiţiei sale, într-un cuvânt, Persoana vrednică de cinstire a 
lui lisus, Mesia, prezent în Trupul Său eclezial, care creşte până 
ajunge la măsura vârstei deplinătăţii lui Hristos (Efes. 4, 13). 

b) Această anamneză sau memorie sfântă a Bisericii, care 
culminează cu cultul euharistie, se realizează în insuflarea şi 
ungerea Duhului Sfânt, Mângâietorul, Duhul prezentei lui Hristos, 
Duhul înfierii. Acesta este înţelesul adânc al epiclezei care, mai 
mult decât un „moment" sau un „act" anumit din slujba euha- 
ristică, ce s-ar substitui „momentului transsubstanţierii" în 
Biserica Catolică, - marcat de cuvintele de instituire -, deter- 
mină mai curând o atitudine globală a adunării euharistice, şi 
deci a Bisericii, atitudine de dependentă şi, împreună cu lisus 
Marele Arhiereu, de implorare a Tatălui ceresc pentru darurile 
de viată făcătoare ale Sfântului Duh 7 . 

Duhul Sfânt este Duhul prezenţei lui Hristos, al comuniunii 
cu El şi al raportului filial cu Tatăl; El este Duhul identificării 
noastre cu Hristos, Duhul prezenţei lui Hristos în fiecare Euha- 
ristie, în fiecare Biserică locală, în fiecare epocă, Duhul conti- 
nuităţii Bisericii, într-un cuvânt, Duhul „Tradiţiei" sfinte şi neîn- 
trerupte în istorie. 

7. Cu privire la toată această problemă a lucrării Sfântului Duh în liturghie, a se 
vedea articolul nostru „Sfanţul Duh în liturghie", în Studia Liturgica 1 (1962), p. 41-60. 

Acest temei atât treimic, cât şi euharistie al ecleziologiei 
asigură echilibrul, reciprocitatea Hristos-Sfântul Duh în Bise- 
rică, văzută ca instituţie şi ca eveniment, armonizează conti- 
nuitatea apostolică a tradiţiei în istorie cu dependenţa imediată 
şi mereu reînnoită de Sfântul Duh. Este astfel posibil să se ia 
în considerare aspectul de instituţie istoric întrupată, obiec- 
tivă, temporală, fără a diminua însă dimensiunea profetică de 
dependenţă, de supunere imediată Sfântului Duh, şi, de ase- 
menea, dimensiunea de penitenţă în Biserică, privită drept 
communio peceatorum, implorând prin cuvintele din Tatăl 
nostru : „Şi ne iartă nouă greşalele noastre..." 3 . 

B 
CREDIHCIOŞIE ŞI DESCHIDERE 

Unitatea dumnezeiască nu este doar „unul dintre atributele" 
lui Dumnezeu, ci însăşi viaţa Sa profundă şi rodul iubirii din- 
tre Persoanele dumnezeieşti. Unitatea nu este nici amestec 
depersonalizant, nici suprapunere de monade, nici însumarea 
părţilor într-un tot. în Dumnezeu, dragostea este cea care asi- 
gură unitatea deplină, păstrând distincţia dintre Persoane şi 
absolutul Lor. 

La rândul său, unitatea Bisericii decurge din unitatea lui 
Dumnezeu şi din unitatea cu Dumnezeu. „Unitatea creştină, 
scrie Prof. Jean Meyendorff, este nu numai o unitate între oa- 
meni, ea este înainte de toate o unitate divino-umană, o uni- 
tate a oamenilor în Dumnezeu, în comuniunea Prezenţei Sale, 
în împărtăşirea comună a darurilor Sale dătătoare de viaţă" 9 . 

8. Cf. H. Kung, Concile et retour â VUnite, Paris, 1962, în special capitolul 
„Eglise de pecheurs", p. 21-31. 

9. J. Meyendorff, „The Orthodox Concept of the Church", în St. Vladimir's 
Seminary Quarterly, 6 (1962), nr. 2, p. 68. 

„Unitatea nu este un atribut al Bisericii, ea este însăşi viata 
sa, scrie şi Ti. nissiotis în comunicarea sa la întrunirea plenară 
de la new Delhi; ...noi nu înaintăm numai pe calea unităţii, ci 
însăşi existenta noastră decurge din unirea de nedespărţit a 
celor trei Persoane treimice, unire care ne-a fost dată ca un 
eveniment istoric în ziua Cincizecimii... Această unitate nu 
este un simplu dar făcut Bisericii. în esenţă, este izvorâtă din 
viata însăşi a Dumnezeirii" 10 . 

Esenţială în Biserică este, deci, viata sa profundă, viaţa treimi- 
că ce se revarsă în ea, lumina dumnezeiască ce străluceşte în 
creştini, prin Euharistie. în aceşti termeni de plenitudine, de trăire 
duhovnicească şi sacramentală ar trebui înainte de toate descrisă 
(şi nu atât definită) continuitatea Bisericii, tradiţia sa vie, lanţul de 
aur al aleşilor Sfântului Duh de-a lungul timpului, belşugul roade- 
lor sfinţeniei Sfântului Duh în comunităţile creştine. 

Asupra acestui punct, un ortodox nu are nevoie să se re- 
tragă într-o atitudine defensivă, cu atât mai puţin în exclusi- 
vism, dar nici într-una de condamnare a tradiţiilor exterioare 
Ortodoxiei. Mai curând decât să dăm verdicte şi să excludem, 
nu ar fi oare preferabil să descriem, să mărturisim viata însăşi 
a Bisericii, să dezvăluim ceea ce este ortodox, adică adevărat, 
adică sobornicesc, deci universal şi permanent, să deosebim 
ceea ce este pozitiv şi autentic în orice demers ecleziologic, 
chiar şi dinafară comuniunii ortodoxe? A voi unirea înseamnă 
a voi cu adevărat să fii „ortodox" şi „sobornicesc" 11 . 

în acest sens, înţeleg foarte bine ironia unei observaţii ca 
cea a Prof. E. Hardy, episcopalian de la Berkeley Divinity 
School: „Biserica Ortodoxă pare uneori, dacă îmi este îngăduit 
să o spun aici într-un mod curtenitor, să fie mai în largul ei, 



10. N. Missiotis, „Temoignage et service de 1'Eglise une par l'Orthodoxie", în 
Contacte 38-39 (1962), p. 196. 

1 1 . «O atitudine dinamică a Ortodoxiei ne împiedică să situăm „extra eccle- 
siam" un fapt ecleziologic", H. Nissiotis, „Temoignage...-, loc. cit., p. 201. 

spiritual vorbind, în Sion, multumindu-se să aştepte până când 
plenitudinea ei ni se va vădi de la sine, nouă, celorlalţi" 12 . 

O atitudine deschisă, primitoare şi inclusivă a Ortodoxiei 
într-un dialog ecumenic autentic nu poate totuşi, fără a cădea în 
pericolul relativismului teologic, să ne facă să uităm că atitu- 
dinea ortodoxă, de-a lungul întregii istorii a mişcării ecumenice, 
a fost aceea de a aminti necontenit poziţia Ortodoxiei, adevărul 
său, misiunea sa de păstrătoare a tezaurului tradiţiei universale 
a cărei depozitară se ştie a fi. Ar fi suficient să amintim astfel, pe 
de o parte, Toronto (1950) şi, pe de altă parte, declaraţiile dele- 
gaţiilor ortodoxe la Evanston (1954) şi rîew-Delhi (1961). 

Ceea ce este important de reţinut din toate aceste declaraţii 
este, fără îndoială, mărturisirea de credinţă în Biserica Orto- 
doxă, „păstrătoare a credinţei sfinţilor... în vase de lut" (Evan- 
ston). Certitudinea că toţi suntem chemaţi la credinţa părinţilor 
noştri, la o redescoperire creatoare şi critică a tradiţiei noastre, 
a Tradiţiei, dincolo de tradiţiile omeneşti şi vremelnice care o 
întunecă. Acesta este examenul de conştiinţă care ne revine 
tuturor în aceeaşi măsură, într-un spirit de fidelitate faţă de 
Revelaţia lui Hristos, care este singura în măsură să judece tre- 
cutul şi prezentul, Răsăritul şi Apusul şi care este judecătorul 
ultim al dreptei noastre credinţe. 



ELEMENTE ESENŢIALE 
ALE CONTINUITĂŢII BISERICII 

Am văzut că plenitudinea vieţii treimice se transmite în Bise- 
rică prin Euharistie şi că, de-a lungul veacurilor, acelaşi Hristos 
este prezent în Duhul Sfânt. Care sunt elementele de păstrare 
a acestei continuităţi a Euharistiei în inima însăşi a Bisericii, 



12. E. Hardy, „The Bounds and Pillars of the Church", în Orthodoxy..., op. 
cit, p. 24. 

de chezăşie a autorităţii şi a autenticităţii sale permanente în 
timp şi în spaţiu? Am dori în mod deosebit să scoatem în evi- 
dentă noţiunea de tradiţie, în planul slujirii ierarhice, al învă- 
ţăturii, al vieţii liturgice şi spirituale, în sfârşit, al mărturiei ecu- 
menice şi misionare. 

Uniţi în Tradiţie... 

Este demn de remarcat că, tocmai în momentul în care, 
în Biserica Romano-Catolică, unul din rezultatele reînnoirii 
teologiei biblice a fost de a permite Conciliului Vatican II o mai 
bună formulare a spinoasei chestiuni a „izvoarelor Revelaţiei", 
punând mai bine în valoare rolul unic al Scripturii în Biserică 13 , 
tocmai în acel moment, Adunarea Comisiei Credinţă şi Con- 
stituţie redescoperea la Montreal importanta Tradiţiei 14 . însuşi 
principiul distincţiei dintre Tradiţie şi tradiţii, admis şi procla- 



13. Reînnoirea biblica contemporană nu s-a mărginit Ia o redescoperire a 
lecturii biblice şi la o mai bună cunoaştere a Cărţilor sfinte, ci s-a îndreptat mai 
ales către o revalorizare a Cuvântului lui Dumnezeu, ca normativ în viata creşti- 
nului şi în cea a întregii Biserici. Cuvântul lui Dumnezeu în Scriptură este tot mai 
mult înţeles ca unul dintre elementele esenţiale ale continuităţii lui Dumnezeu în 
istorie, al perenităţii Prezentei lui Dumnezeu care luminează, judecă şi înnoieşte 
orice om şi orice biserică. A se vedea studiul lui Q. Tavard, tcriture ou Eglise. La 
crise de la Reforme, Paris 1963. A se vedea de asemenea, din punctul de vedere 
reformat, J. Bosc, „Les Eglises reformees et rinfaillibilite" în L'infaillibilite de 
l'tglise, Chevetogne 1 962. 

14. A se vedea raportul secţiei II despre Tradiţie. Documentele de presă ale 
Conferinţei de la Montreal au menţionat cuvintele prof. Molland, preşedintele 
Secţiei care prezenta Adunării prima redactare a raportului: „Am luat două hotărâri 
importante pentru cei de tradiţie protestantă. Ordinea termenilor Scriptura şi 
Tradiţie a fost răsturnată, iar acum vorbim despre Tradiţie şi Scriptura. Pornind de 
la acest principiu, afirmaţia protestantă clasică, referitoare la Sola Scriptura, tre- 
buie schimbată, pentru a afirma „că noi existăm ca şi creştini doar prin Tradiţie*. 
Aceasta include „propovădui rea Cuvântului, cultul, învăţătura creştină şi teologia, 
misiunile şi mărturia pentru Hristos în viata membrilor Bisericii". Să precizăm încă 
de acum că expresia doar prin Tradiţie nu a fost adoptată de Adunarea plenară 
de teama neînţelegerilor sau a dezechilibrului în dauna Scripturii. 

mat la Montreal, nu este oare o confirmare, sub ameninţarea 
unui spiritualism dezincarnat, că Tradiţia se situează într-o ţe- 
sătură neîntreruptă de-a lungul epocilor succesive ale înaintării 
Bisericii în istorie? 

Faptul Tradiţiei fiind admis, convergenţa se subţiază deîn- 
dată ce se pune problema criteriului sau a evaluării acestei 
Tradiţii sfinte, a interpretării sale în Biserică. 

Acesta este punctul în care teologia reformată subliniază, îm- 
preună cu Oscar Cullmann 15 , distincţia dintre Tradiţia apostolică 
şi tradiţia bisericească, atribuind doar celei dintâi indefectibili- 
tatea inspiraţiei dumnezeieşti. Dar apostolicitatea Bisericii, afir- 
mată de către simbolurile Bisericii primare şi acceptată de marii 
reformatori şi de către teologia protestantă contemporană, nu 
înseamnă oare că temeiul celor Doisprezece este de nezdrunci- 
nat nu numai ca fapt istoric, ci şi prin prezenţa lor permanentă în 
structurile Bisericii din toate timpurile? Demonstraţie* apostolica 
şi Adversus haereses ale Sfântului Irineu din Lyon ne arată lim- 
pede care putea fi, în secolul al H-lea, apărarea Bisericii împotri- 
va sectarilor şi gnosticilor care se prevalau de o tradiţie secretă 
sau de o interpretare valabilă a Revelaţiei: să demonstreze conti- 
nuitatea misiunii apostolice şi perenitatea sa în episcopat, în doc- 
trină, în viaţa euharistică. 

Dacă ministeriul şi învăţătura apostolilor sunt absolut 
unice, Tradiţia lor se perpetuează în Biserică, în Tradiţia bise- 
ricească, nu în mod automat, ci în măsura în care aceasta se 
referă la criteriul apostolic, adică la Duhul Tradiţiei apostolilor. 

Succesiunea apostolică 

Succesiunea apostolică constituie pentru ortodocşi unul 
dintre aspectele continuităţii Bisericii, dar ea a fost prea adesea 



15. O. Cullmann, „Ecriture et Tradition", în Dieu Vivant 23, p. 47 ss, şi La 
Tradition, Meuchâtel şi Paris, 1953. 

izolată de contextul general al vieţii Bisericii şi înţeleasă într-un 
plan exclusiv instituţional şi juridic, garantând cu certitudine 
„validitatea" treptelor ierarhice, independent de credinţa indi- 
vidului şi de cea a Bisericii (doctrină), ca şi de întreaga viată a 
Bisericii în colegialitate. 

Desigur, episcopul este organul transmiterii mesajului şi 
puterii apostolice, dar charisma veritatis certum 16 care îi este 
transmisă prin punerea mâinilor nu se manifestă decît în Bise- 
rica locală, şi nu mai presus de aceasta. Episcopul nu este sin- 
gur şi nu poate fi despărţit de comunitatea sa, el acţionează, 
învaţă, administrează în numele acesteia 17 . 

Transmiterea harismei episcopatului nu se face de la unul 
la altul, ci a necesitat întotdeauna prezenta a doi sau trei epis- 
copi săvârşitori ai tainei, care să alcătuiască nucleul unui sinod 
local. Consensul Bisericilor vecine confirmă alegerea episco- 
pului, el fiind legătura comunităţii locale cu Bisericile din jur. 
De aici, schimbul de scrisori de comuniune între Biserici şi 
episcopul recent hirotonit. 

Ierarhie şi „laicat" 

Pornind de la dimensiunea euharistică a Bsericii, se poate 
defini rolul şi locul ministeriului şi al laicatului în viata comu- 
nităţii. Euharistia nu este numai una dintre multiplele funcţii ale 
ierarhiei, riu clerul este cel care „distribuie" Euharistia, printre 
alte obligaţii pastorale, liturgice şi administrative. Dimpotrivă, 
Euharistia este cea care, ca fapt primordial şi constitutiv al Bise- 



16. Sfântul Irineu de Lugdun, Adv. haer. IV, 26, 2, cf. SC 100, p. 718. 

17. Se poate spune că apostolii, spre deosebire de episcopi, erau mai pre- 
sus de comunităţile locale, întrucât primeau în chip unic şi direct autoritatea lor 
numai de la lisus pentru a întemeia Biserici. Ministeriul local (episcopi şi presbi- 
teri), deşi decurgea din sfinţirea de către Sfântul Duh prin punerea mâinilor 
(I Tim. 4, 14; II Tim. 1, 6), era cu toate acestea inerent şi nedespărţit de comu- 
nitate; A. Q. Hebert, Apostle and Bishop, Londra, 1963. 

ricii, determină ministeriul preoţesc 18 . Altarul sau „masa" este 
locul şi legătura de adunare a comunităţii pentru a lua parte 
la cina euharistică. Ministeriul ierarhic este deci nedespărţit 
de realitatea preoţiei împărăteşti a Bisericii, şi doar pornind 
de la această dimensiune euharistică va putea Biserica revalo- 
riza rolul laicatului, făcându-1 să-şi regăsească, alături de sim- 
ţul ascultării şi al fidelităţii, şi pe cel al răspunderii la toate 
nivelurile slujirii Bisericii - leitourgeia -, al rugăciunii sale, al păs- 
trării adevăratei credinţe, al administraţiei, al „grijii pentru cei 
săraci", în sfârşit, al sfinţeniei. Autoritatea episcopului, aposto- 
lică prin origine, este, cu toate acestea, o funcţie a „corespon- 
dentei" sale cu întreaga comunitate, a responsabilităţii şi anga- 
jamentului acesteia, şi nu numai a supunerii sale pasive. 

Prof. N. Afanasiev descrie, pe bună dreptate, creştinismul 
primar în ansamblu drept o „mişcare laică" 19 . Departe de a fi 
sinonimă cu „profan" - ţinând adică de „veacul acesta"- ori în 
opoziţie tu treapta celor „afierositi Domnului", laicitatea creş- 
tinismului apostolic acoperă ansamblul 7aos-ului - poporul lui 
Dumnezeu -, credincioşi şi preoţi, toţi afierositi, sfinţiţi şi renăs- 
cuţi în viata sacramentală a comunităţii, numai pornind de la 
această realitate biblică fundamentală a preoţiei universale a 
poporului lui Dumnezeu, de la această sfinţire ontologică a 
creştinului începând de la botez, numai aşa se poate înţelege 
sensul nu ontologic, ci funcţional al sfinţirii preoţeşti şi ierar- 
hice, în vederea edificării, în timpul istoric al Bisericii, a depli- 
nătăţii Trupului lui Hristos. 

„Desigur, scria Olivier Clement, Ortodoxia, contrar unei păreri 
prea răspândite, nu amestecă câtuşi de puţin preoţia celor hiro- 
toniţi cu preoţia împărătească a tuturor credincioşilor. Prima îi 
priveşte pe cei pe care Dumnezeu îi pune deoparte între creş- 



18. Cf. studiu] nostru „Le Saint Esprit dans la Liturgie", în Studia liturgica, 1 
(1962), p. 51. 

1 9. M. Afanasiev, Le service des laîcs dans l'Eglise, Paris, 1 955, p. 9-1 (în lb. rusa). 

tini pentru a zidi Biserica - Trup al lui Hristos şi a paşte oile 
lui Hristos. Cea de-a doua îi priveşte pe cei pe care Dumnezeu 
îi pune deoparte intre oameni pentru a lucra la mântuirea 
omenirii şi la transformarea universului" 20 . 

într-o contribuţie, în cadrul lucrărilor Comitetului Central, 
de la Rhodos, din 1959, privind „semnele (nota) Bisericii ,, / pas- 
torul Ch. Westphal vorbea despre ministeriul „nu al preoţilor 
(căci noul Israel nu mai are preoţi), ci al slujitorilor (care chiar 
„slujesc" la propriu)... Credem şi noi, ca şi Barth, continua pas- 
torul Westphal, că alături de Domnul nu există funcţii eclezias- 
tice (officium), ci doar o slujire (diakonia, ministerium), exer- 
citată de congregaţie în totalitatea sa, asumând diverse forme 
şi fiind coordonată de exigenţele slujirii lui Dumnezeu, de 
condiţiile şi efectele acesteia" 21 . 

Că Bisericile „episcopaliene" au nevoie să regăsească acest 
înţeles al „slujirii ministeriului ierarhic, sau cel puţin să-1 reafirme 
cu tărie, acesta este un lucru greu de contestat. Această „slujire" 
nu contrazice însă ierarhia, ci este manifestarea necesară a aces- 
teia. Principiul ierarhic ţine de esenţa însăşi a Bisericii, ca mani- 
festare a „ierarhiei treimice". „Treimea, scrie Pr. Schmemann, 
este sinodul desăvârşit, pentru că Ea este Ierarhia desăvâr- 
şită. Iar Biserica, de vreme ce este darul şi manifestarea vieţii 
celei adevărate, care este treimică şi sinodală, este şi ea ierar- 
hică tocmai pentru că este sinodală, ierarhia fiind calitatea 
esenţială a sinodalităţii... Principiul ierarhiei implică ideea de 
ascultare, nu de subordonare, pentru că ascultarea se bazea- 
ză pe o relaţie personală, în timp ce subordonarea este, prin 
esenţa sa însăşi, o relaţie impersonală. Fiul este pe deplin 
ascultător fată de Tatăl, dar nu îi este subordonat.. Ierarhie 
nu înseamnă deci o relaţie de „putere" şi „supunere", ci o desă- 



20. O. Clement, „Ecclesiologie orthodoxe et dialogue oecumenique", în 
Contacte, 42 (1963), p. 91. 

21. C Westphal, „The Marks of the Church", în Orthodoxy, op. cit. p. 33. 

vârşită ascultare a tuturor faţă de toţi în Hristos, ascultarea 
fiind recunoaşterea şi adeverirea darului şi harismelor per- 
sonale ale fiecăruia de către toţi" 22 . 

Această armonie sau „sinergie" a ministeriului şi a comu- 
nităţii se împlineşte deplin în taina euharistică; potrivit tradi- 
ţiei ortodoxe, aceasta se realizează prin epicleză; or, epicleza 
nu-şi dobândeşte întreaga valoare eclezială decât prin adezi- 
unea tuturor credincioşilor, atestată de Amin-ul liturgic, care 
încheie şi confirmă rugăciunea euharistică. 

D 
ADEVĂR Şl INFAILIBILITATE 

Chiar în miezul dezbaterii dintre marile curente eclezio- 
logice, ale Romei, Reformei şi Ortodoxiei, dialogul se pre- 
cizează în jurul problemei criteriului autorităţii şi autenticităţii 
Bisericii în devenirea sa istorică. Există oare în Biserică o altă 
infailibilitate decât cea care aparţine prin fire Capului Bisericii, 
lisus Hristos, şi dumnezeiescului Său Duh? Este oare cu putinţă 
şi este necesar totodată nu doar să se „arate", să se descrie 
Biserica în flinta sa imuabilă, ci să se şi „demonstreze", să se 
definească în mod infailibil învăţătura sa, şi oare la ce nivel s-ar 
situa această autoritate infailibilă? 

în acest punct, ecleziologia euharistică este din nou cea 
care ne îngăduie să distingem direcţia în care se poate încerca 
un răspuns. Am văzut că în centrul însuşi al continuităţii Bise- 
ricii se află taina Prezentei euharistice a Sfintei Treimi şi că 
Biserica nu poate dăinui în adevărul şi în infailibilitatea sa 
decât prin referire la această Prezentă trasfigurantă. Răspun- 
sul la întrebare îl aflăm chiar la nivelul tainei euharistice, în 
acest echilibru mereu reînnoit între certitudinea prezentei lui 
Hristos prin instituţia ierarhică şi implorarea (epicleza) Du- 

22. A. Schmemann, Towards a Theology of Councils, p. 174-175. 

hului Sfânt prin adunarea prezidată de către săvârşitorul cul- 
tului. Certitudinea (ex opere operato) şi implorarea (ex opere 
operantis) sunt nedespărţite şi exclud o prefacere sacramen- 
tală // automată ,, / prin cuvintele de instituire rostite de preot, 
fără cooperarea activă a credincioşilor. 

Aceeaşi lege guvernează şi charisma veritatis certum deţi- 
nută de episcop, dar pe care nu o posedă în sine, în afara unei 
neîncetate legături cu comunitatea, cu Biserica. în acest 
sens, se poate spune că Biserica, Trup al lui Hristos, popor 
împărătesc al lui Dumnezeu şi Templu al Duhului Sfânt, este 
marea Taină, Criteriul Adevărului, Locul şi Subiectul infaili- 
bilităţii. Aceasta se manifestă prin intermediul instituţiilor, fără 
o certitudine pur juridică, dar cu certitudinea lăuntrică a „fide- 
lităţii continue a lui Hristos fată de Biserica Sa, fidelitate mira- 
culoasă, pe care nici o instituţie precis constituită din punct 
de vedere juridic nu o exprimă în mod exhaustiv" 23 . 

Se poate pune întrebarea dacă noţiunea însăşi de „infaili- 
bilitate", noţiune negativă, care afirmă imposibilitatea doctri- 
nară a magisteriului de a greşi, nu este o reducere la planul 
juridic şi o sărăcire a tainei prezentei Duhului adevărului în 
poporul eclezial în jurul ierarhiei. însăşi aplicarea principiului 
infailibilităţii nu duce oare în mod inevitabil la un reflex de 
radicalizare a instituţiilor, mai curând decât la un sens al depen- 
dentei profunde şi mereu reînnoite fată de Adevărul viu care 
ne luminează şi ne judecă? 

în conştiinţa ortodoxă, Sinoadele ecumenice au fost in- 
strumente privilegiate ale învăţării Adevărului de către Bise- 
rică; prin fidelitatea noastră fată de Sinoade, noi credem că 
acestea au exprimat şi au dezvăluit în chip profetic consensul 
întregii Biserici, au manifestat credinţa Bisericii şi au fost organe 
privilegiate ale inspiraţiei Sfântului Duh. Cu toate acestea, este 

23. J. Meyendorff, L'Eglise Orthodoxe hier et aujourd'hui, Paris, 1960, p. 34-35. 

evident că recunoaşterea sinoadelor care s-au vrut ecumenice 
nu s-a făcut niciodată în mod automat ci prin necesara recep- 
tare a lor de către Biserică, adică, în ultimă instanţă, printr-o 
mărturie post-factum a Duhului Sfânt, unele adunări sinodale 
neobţinând această „mărturie". Un sinod nu este infailibil în 
sine, dar contribuie din plin la manifestarea adevărului aflat la 
modul infuz în Biserică, în credinţa trăită a întregului popor... 
Continuitatea Bisericii s-a manifestat, după părerea noastră, 
în dezvoltarea dogmatică şi există o profundă identitate între 
mesajul evanghelic şi credinţa Bisericii Ortodoxe dintotdeauna. 
Dar această identitate nu decurge dintr-un magisteriu infailibil 
care ar delimita adevărurile de credinţă, ci se întemeiază în exclu- 
sivitate pe prezenţa în Biserică a obiectului însuşi al credinţei 
noastre şi al tradiţiei noastre vii, Hristos însuşi, a Cărui revelaţie 
suntem chemaţi să o primim pentru a o transmite neştirbită, dar 
reînnoită, oamenilor fiecărei epoci. Revelaţiei apostolice nu i se 
poate nici sustrage, nici adăuga nimic, şi nici o nouă revelaţie nu 
va veni de la Dumnezeu. Revelaţia trebuie însă propovăduită şi 
apărată împotriva ereziilor, generaţie după generaţie; aceasta 
este singura necesitate şi singura îndreptăţire a definiţiilor dog- 
matice. Sunt cunoscute reticenţele Părinţilor Bisericii, ca de 
pildă Sfântul Uarie de Pictavium 24 , sau ale sinoadelor 25 în faţa 
noilor formulări ale învăţăturilor de credinţă. 



24. „Răutatea ereticilor şi a blasfemiatorilor ne obligă să facem lucruri neîngăduite, 
să ne urcăm pe culmi inaccesibile, să vorbim de subiecte negrăite, să recurgem la 
explicaţii interzise. Ar trebui să fie de-ajuns ca ceea ce este prescris să se îndepli- 
nească doar prin credinţă, să ne închinăm Tatălui, sâ-L cinstim împreună cu EI pe 
Fiul, să ne umplem de Duhul Sfânt. Dar iată că suntem constrânşi să aplicăm umilul 
nostru cuvânt tainelor cele mai negrăite. Greşeala altuia ne aruncă şi pe noi în 
greşeala de a lăsa în voia limbii omeneşti tainele pe care ar fi trebuit să Ie ferecăm 
în evlavia sufletelor noastre* (De Trinitate, II, 2, PL 1 0, 5 1 , cf. trad. fr. de A. Martin: 
S. Hilaire de Poitiers, La Trinite, col. Les Peres dans la foi DDB, 1981, p. 63). 

25. „Noile definiţii sunt necesare numai pentru că anumite persoane 
încearcă să facă zadarnică propovâduirea adevărului prin ereziile lor individuale" 
(Sinodul de la Calcedon, în Mansi, Collectio Conciliorum, VIL col. 1 16). 

Dacă Ortodoxia respinge orice infailibilitate automată, atât 
colectivă, cât şi personală, legată de o instituţie, sinod sau ierar- 
hie, ea nu poate să subscrie nici la infailibilitatea unei Biserici 
locale şi a episcopului acesteia, şi va respinge orice încercare 
de a face din aceasta „fons et origo a Bisericii universale" 26 . 
Acest refuz de face din magisteriul Bisericii Romei semnul 
văzut şi imuabil al continuităţii Bisericii nu trebuie să ne împie- 
dice să dorim să regăsim, în comuniunea cu o Romă reînnoită, 
manifestarea unităţii episcopatului, aşa cum se realiza ea în 
Colegiul celor Doisprezece, în jurul lui Petru. 

Teologia ortodoxă, şi îndeosebi cea bizantină, a amintit 
deseori adevăratul înţeles al primatului lui Petru printre Apos- 
toli şi al „priorităţii" unui episcop în colegiul episcopal 27 . 
Această prioritate ţine de bunăstarea, de eficienta Bisericii, de 
buna ordine a Bisericii în drumul său către Ierusalimul cel ceresc, 
această ordine ale cărei exigente austere ar trebui să fie mai 



26. Vezi O. Clement, „Ecclesiologie orthodoxe et dialogue oecumenique", în 
Contacte 42, (1963/2), p. 99. 

27. Sfinţii Părinţi, în general, au interpretat acele logia petrine din Evanghelii 
(Mat. 16, 18; Ioan 21,15 etc), văzând în esenţă „recunoaşterea de către Hristos 
a credinţei în lisus, Fiul lui Dumnezeu, mărturisită pe drumul Cezareii de către 
Rlip: Petru este piatra Bisericii în măsura în care mărturiseşte această credinţă. 
Şi toţi cei care-1 urmează pe Petru şi mărturisirea sa moştenesc aceeaşi făgă- 
duinţă: pe ei, pe credincioşi este zidită Biserica" (J. Meyendorff, L'Eglise Ortho- 
doxe...., p. 181). La rândul lor, teologii bizantini au dezvoltat concepţia patristică 
primară, potrivit căreia toţi episcopii sunt chemaţi prin însăşi funcţia lor sâ-i 
urmeze lui Petru şi să proclame credinţa cea adevărată. „Cum astfel, scria în se- 
colul al XlV-lea Nicolae Cabasila, papa nu este deloc urmaşul lui Petru? Ba este, 
dar ca episcop. Căci Petru este apostol, conducătorul apostolilor, iar papa nu este 
nici apostol (căci apostolii nu au hirotonit alţi apostoli, ci păstori şi învăţători) şi 
cu atât mai puţin corifeul apostolilor. Petru este învăţătorul universului, cât 
priveşte papa, el este episcopul Romei. Petru a putut să hirotonească un episcop 
la Antiohia, un altul la Alexandria, un altul în altă parte, dar episcopul Romei nu 
o poate face..." (Migne, PQ 149, col. 704). J. Meyendorff, care citează textul de 
mai sus {L'Eglise Orthodoxe..., p. 182), a consacrat un studiu amănunţit primatu- 
lui lui Petru în teologia bizantină, în La primaute de Pierre dans l'Eglise Ortho- 
doxe, rieuchâtel-Paris, 1960, p. 91-115). 

bine cercetate de Ortodoxia contemporană... Piu este de ajuns 
să afirmi dragostea, trebuie să-ţi mai şi impui disciplina sa... în 
mod evident această „bună ordine" necesită astăzi, pentru 
Biserică, existenta sau stabilirea unui centru de întâlnire şi de 
acord, unde să fie reprezentate toate Bisericile locale, sub 
„preşedinţia de iubire" a Bisericii „prioritare" 28 . 

Ispita unei potestas infailibile şi constrângătoare este, 
însă, din punct de vedere uman şi sociologic, inerentă exerci- 
tării autorităţii atât individuale, a episcopului, cât şi colective, 
a unei Biserici prioritare. Aici putem descoperi în Reformă, în 
pofida sărăcirii sale sacramentale şi instituţionale, un reflex 
eclezial sănătos de legitimă apărare şi chiar caracterul său 
providenţial de judecată a lui Dumnezeu în sânul creştinătăţii 
Apusului. Reforma a fost însufleţită în mod funciar de dorinţa 
profundă de fidelitate faţă de voia lui Dumnezeu, faţă de 
integritatea revelaţiei lui Hristos, faţă de glasul Duhului în 
Biserică, de suveranitatea absolută a lui Dumnezeu, dincolo 
de formele istorice ale Bisericii 29 . 

Eşecul istoric al schismei reformaţilor apuseni din seco- 
lul al XVI-lea nu poate însă pune sub semnul întrebării prin- 
cipiul însuşi al unei „adevărate reforme". Aceasta, în înţele- 
sul său ortodox, nu înseamnă nimic altceva decât o voinţă 
de deschidere şi de ascultare a chemării mereu reînnoite a 
Duhului Sfânt de a ne reconsidera tradiţiile, de a le curaţi, 



28. Cf. O. Clement, ioc. cit 

29. A se vedea concluziile conferinţei lui J. Meyendorff la o consultaţie a 
teologilor ortodocşi şi reformaţi la Montreal, din iulie 1963: „Semnificaţia istorică 
şi teologică a Reformei", în Contacts, 15 (1963), p. 261-275, în franceză, şi în 
The Ecumenical Review, 16 (1963-1964), p. 164-179, în engleză. La aceeaşi con- 
ferinţă, prof. J. J. von Allmen a arătat în ce măsură factorii neteologici au deter- 
minat în mod inevitabil şi ineluctabil, împotriva voinţei Reformatorilor înşişi, dez- 
voltarea ulterioară a Bisericilor Reformei. („La continuite de l'Eglise selon la doc- 
trine reformee", în Journal of Ecumenical Studies, I (1964), nr. 2, în engleză, şi 
în Prophetisme sacramente!, Meuchâtel-Paris, 1964, p. 109-138, în franceză). 

de a le face în acelaşi timp şi mai fidele Tradiţiei şi mai 
deschise exigentelor generaţiei noastre. 

Acest sens ortodox al unei reforme dinlăuntru, al unei 
chemări la reînnoirea instituţiilor, al urgenţei unei sfinţiri a 
persoanelor chemate la slujire, tine de dimensiunea profetică 
inalienabilă a poporului eclezial în întregime, în unitatea ierar- 
hiei şi a laicatului. în această libertate şi spontaneitate a che- 
mării şi a judecăţii profetice în Biserică binevoieşte Duhul 
Sfânt să grăiască atunci când căile obişnuite de transmitere a 
harului devin opace la lumina Sa şi îi refuză sfinţenia... Aceste 
tensiuni din Biserică, întotdeauna dureroase, aceste şocuri 
care o zdruncină profund nu ar trebui ca, prin voinţa oame- 
nilor, să degenereze în rupturi, în schisme care sfâşie unitatea 
Bisericii şi însăşi viata acesteia. 

E 
CONTINUITATEA BISERICII în Sf IHŢI 

Dacă în această descriere a continuităţii Bisericii prin 
instituţiile sale istorice, am trece sub tăcere lucrarea lăun- 
trică a Sfântului Duh prin nenumăratele sale roade de sfin- 
ţenie, am înfăţişa o imagine impozantă, dar golită de realitate 
duhovnicească, căci „după roadele lor ii veţi cunoaşte" (Mat. 
7, 20). Autoritate, adevăr şi sfinţenie sunt corelative şi nedes- 
părţite. Iată de ce tradiţia ortodoxă aminteşte şi o altă 
manifestare a aceleiaşi prezente continue a Duhului 
Cincizecimii în comunitatea euharistică, în inimile creştinilor, 
transformate şi aprinse zi de zi în intimitatea vieţii lor 
lăuntrice de lumina, bucuria, pacea, dragostea Duhului lui 
Dumnezeu. Atât timp cât Biserica va dăinui, Domnul va face 
să se ivească în ea nenumărate daruri, de vindecare, de alun- 
gare a demonilor, de proorocie, de judecată, de vorbire în 
limbi, de deosebire a duhurilor, de compătimire pentru sufe- 



CONTINUITATEA BISERICII ŞI ORTODOXIA 429 

rinţă. „Dobândeşte un cuget împăcat, spunea Sfântul Serafim 
al Sarovului, şi mii de oameni se vor mântui în preajma ta" 30 . 
Secretul acestei molipsiri, adierea uşoară a venirii „păcii în 
Dumnezeu" nu sunt sesizabile decât oamenilor duhovniceşti, 
care, din generaţie în generaţie, alcătuiesc un nucleu de comu- 
niune, de integritate lăuntrică regăsită, de umanitate renăs- 
cută. Asemenea unor stâlpi de piatră, ei susţin întreaga lume 
şi o apără de acţiunea distrugătoare a puterilor răului. 

Pastorul Westphal ne reamintea deja că semnele care 
revelează prezenţa Duhului în Biserică trebuie să cuprindă, 
alături de însemnele instituţionale, şi rugăciunea, cultul Bise- 
ricii şi roadele Duhului, dintre care cel dintâi este dragostea, 
„a cărei absenţă a fost marele păcat al Bisericilor noastre 
istorice" 31 . 

Biserica are o bogată experienţă şi o memorie fidelă a 
acestor roade ale sfinţeniei şi vase alese asupra cărora 
Duhul Sfânt a revărsat de-a lungul vremii darurile Sade dătă- 
toare de viaţă. Biserica Ortodoxă trăieşte cu certitudinea că 
Duhul lui Dumnezeu este liber să Se manifeste şi să procla- 
me lumii şi Bisericilor sfinţii pe care i-a ales şi care i-au fost 
credincioşi. în acest sens, canonizarea sfinţilor nu contrazice 
regula de dependenţă deplină faţă de Dumnezeu pe care o 
subliniam mai sus. In tradiţia ortodoxă, aceasta s-a împlinit 
întotdeauna într-un profund acord între ierarhie şi poporul 
creştin şi, în general, cinstirea şi cultul Apostolilor, al martiri- 
lor şi al celorlalţi sfinţi a înflorit în adâncul evlaviei şi memo- 
riei populare 32 . 



30. I. Goraînoff, Seraphim de Sarov, coli. Theophanie, DDB/Bellefontaine, 
1979, p. 196. 

31. C Westphal, op. cit., p. 34-35. 

32. O lectură utilă este cartea d-nei Elisabeth Behr-Sigel, Priere et saintete 
dans l'Eglise Russe, Spiritualite Orientale 33, Bellefontaine, 1982, şi îndeosebi 
capitolul preliminar „Canonizarea în Biserica Ortodoxă", p. 30-41 . 

Tot în Euharistie este foarte vie această trăire a comuniu- 
nii sfinţilor, şi aceasta semnifică aşezarea, de către preotul slu- 
jitor, pe disc, alături de Agneţ 33 , a celorlalte părticele de pâine 
(miride, n. tr.), reprezentând pe Maica Domnului, pe sfinţi, pe 
cei vii şi pe cei morţi. Toate aceste mădulare ale Trupului lui 
Hristos iau parte la ospăţul Mielului, iar Biserica istorică îi lasă 
lui Dumnezeu judecata finală cu privire la sfinţenia membrilor 
săi, vii sau defuncţi. 

Acum nu putem zăbovi mai mult asupra acestui curent 
profund al sfinţeniei în viaţa Bisericii şi asupra întregii tradiţii 
de spiritualitate şi mistică creştină prin care această sfinţenie 
se realizează la nivelul fiecărui mădular al Trupului lui Hristos. 
Am fi vrut, de asemenea, să descriem bogata experienţă litur- 
gică a Bisericii, să arătăm în ce mod îşi exprimă Biserica şi-şi 
proclamă a sa lex credendi, în variatele registre ale lex orandi 
(imnografie, rugăciunea Ceasurilor, an liturgic, iconografie, 
arhitectură sacră), şi cum se inspiră din aceasta în învăţătura 
şi în experienţa sa lăuntrică. 

nu putem descrie aici nici aspectul euharistie al spiritua- 
lităţii sfinţilor din toate timpurile. Euharistia, taină a Cincize- 
cimii perpetue, nu asigură numai continuitatea Bisericii prin 
instituţiile sale, ci este trăită la cea mai mare intensitate prin 
intermediul drepţilor, al credincioşilor şi al sfinţilor. Sfântul 
Simeon rîoul Teolog (Constantinopol, secolul al X-lea), ne 
oferă exemplul tulburător al interiorizării Euharistiei, loc prin 
excelenţă al întâlnirii creştinului cu Domnul: „...Deci, ca să nu 
rămân singur, fără Tine, Dătătorule de viaţă, suflarea mea, 
viaţa mea, bucuria mea, mântuirea lumii, m-am apropiat de Tine, 
precum vezi, cu lacrimi şi cu suflet smerit... Bucurându-mă şi 
cutremurîndu-mă, cu focul mă împărtăşesc, iarbă uscată 



53. Părticică de pâine simbolizăndu-L pe Hristos şi care va fi prefăcută în 
Trup euharistie. 

fiind; şi, străină minune, mă răcoresc nears, ca rugul de 
demult carele, aprins fiind, nu se mistuie..." 34 . 

La rândul său, Nicolae Cabasila, teolog laic din secolul al 
XlV-lea, ne-a lăsat, pe lângă o Tâlcuire a dumnezeieştii Litur- 
ghii 55 , un remarcabil tratat de spiritualitate sacramentală, 
V7afa in Hristos 56 , unde ritmul profund al întregii noastre vieţi 
creştine se inserează într-o experienţă euharistică oferită tutu- 
ror, „unde se află viaţa la cea mai mare intensitate". „Cugetul 
lui Hristos se face una cu cugetul nostru, voia Lui, una cu voia 
noastră, trupul şi sîngele Lui, una cu trupul şi sângele nostruî 
Şi atunci, cât de puternic trebuie să fie cugetul nostru, cînd e 
stăpânit de cugetul lui Dumnezeu, cât de dârză voinţa noastră, 
dacă însuşi Domnul o mână şi cât de înflăcărat curajul nostru, 
când focul însuşi se revarsă peste el!". în Euharistie, nu pâinea 
este asimilată de cel care o consumă, ci, dimpotrivă, „însăşi 
Pâinea vieţii schimbă, preface şi umple de viaţă pe cel ce se 
împărtăşeşte...". Euharistia luminează astfel întreaga noastră 
viaţă, care devine o rugăciune neîntreruptă, o identificare din ce 
în ce mai profundă şi intimă cu viaţa dumnezeiescului Stăpân: 
„în orice clipă să-L chemăm pe El, obiectul meditaţiei noastre, 
astfel ca şi cugetul nostru să fie necontenit absorbit în El, iar 
atenţia noastră să se concentreze în fiecare zi asupra Lui... cu 
neputinţă este să nu fie în noi, căci celor care-L caută, El li Se 
face mai aproape decât inima însăşi" 37 . 



34. Rugăciune înainte de Sfânta împărtăşanie, a Sfântului Simeon Noul 
Teolog, citată de O. Clement în L'essor du christianisme orientai RU.F., Paris 
1964, p. 34, şi, în general, tot capitolul (p. 23-37) consacrat Sfântului Simeon. 

35. Introd. şi trad. franceză de S. Salaville, ed. H-a, SC 4bis (1943). 

36. Introd., text critic, trad. şi note de M. H. Congourdeau, SC 355 (1989) şi 
361 (1990). 

37. Citatele sunt preluate din capitolul consacrat de O. Clement lui Micolae 
Cabasila în Byzance et le christianisme, RU.F., Paris, 1964 (p. 49-64), care este 
o continuare a cărţii L'essor du christianisme oriental. Pentru versiunea rom., 
citatele sunt preluate din N. Cabasila, op. cit., p. 195, 204. (n. tr.). 

CONCLUZII. 
CONTINUITATE ÎN MĂRTURIE 

Bisericile ortodoxe nu pot să nu beneficieze de noua dimen- 
siune misionară care se accentuează în Consiliul Ecumenic al 
Bisericilor, care îi este constitutivă încă de la întemeiere şi 
care se intensifică considerabil de la integrarea sa în Consiliul 
International al Misiunilor. Structura euharistică şi sobor- 
nicească a Bisericii o face pe aceasta conştientă de urgenţa 
mărturiei Evangheliei, iar continuitatea se verifică în mărturia 
misionară (interioară şi exterioară). Unitatea nu este un scop 
în sine, ci „pentru ca lumea să creadă" (Ioan 17, 21). lisus a 
murit ,,/iu numai pentru neam, ci şi ca să adune laolaltă pe fiii 
lui Dumnezeu cei împrăştiaţi" (Ioan 1 1, 52). 

Această deschidere misionară se situează în centrul lucrării 
pământeşti a Bisericii, îi manifestă unitatea, dar nu este sco- 
pul acesteia. „Unitatea, scria N. Nissiotis, nu are misiunea drept 
scop, dar ea cheamă lumea dinafară Bisericii să participe la 
plenitudinea preexistentă a unirii tuturor oamenilor cu Dum- 
nezeu, plenitudine manifestată în unitatea Bisericii şi în viata 
ei sacramentală şi harismatică. într-adevăr, unitatea Bisericii 
cuprinde, potenţial, în Ecclesia întreaga lume, creaţia răscum- 
părată de Dumnezeu" 38 . 

Misiunea Bisericii este o mărturie a plenitudinii adevărului în 
dimensiunea sa universală şi permanentă. „A răspândi Evan- 
ghelia înseamnă a transmite şi a perpetua Ortodoxia" 39 . 

Condiţia, însă, a eficacităţii misiunii Bisericii, cât şi a măr- 
turiei sale ecumenice este reînnoirea Bisericii însăşi, intensifi- 
carea vieţii sale sacramentale, aprofundarea credinţei, a iubirii 
şi a sfinţeniei. Această reînnoire a Bisericii îi priveşte atât pe 



38. M. Missiotis, „La nature de la question de l'unite", loc. cit, p. 120. 

39. Q. Khodr, „Church and MissiorT, în St Vladimir's Seminary Quarterly, 6 
(1962) nr. 1, p. 16-25. 

ortodocşi, cât şi pe fraţii lor separaţi. „Căci vremea este ca să 
se înceapă judecata de la casa lui Dumnezeu" (I Petr. 4, 17). 
Ea implică un efort nou care acum este abia schiţat, de 
redescoperire a celorlalte tradiţii creştine, a valorilor perma- 
nente ale Romei şi ale Reformei, a experienţei lor de sfinţenie 
şi de fidelitate, a redescoperirii tradiţiilor spirituale ne-apu- 
sene, siriene „ne-calcedoniene", în care Sfântul Duh Şi-a revărsat 
darurile „fără măsură" (Ioan 3, 34) şi a căror cunoaştere repre- 
zintă o îmbogăţire remarcabilă a patrimoniului nostru comun, 
în ultima chestiune deschisă care se află în centrul dez- 
baterii noastre - care este criteriul adevărului şi al ortodoxiei în 
Biserică, în sensul celei mai depline şi mai eficace continuităţi 
ale sale -, să avem încredere în prezenţa Duhului Sfânt, care ne 
împinge, parcă în pofida noastră, spre dialog, care ne desco- 
peră tuturor o convergenţă crescândă, căci „acolo unde este 
Biserica, acolo este şi Duhul lui Dumnezeu, iar acolo unde este 
Duhul lui Dumnezeu, acolo este Biserica şi tot harul. Căci Duhul 
este adevăr" 40 . 



40. Sfântul Irineu de Lugdun, Adv. haer., III, 24, 1, cf. SC 21 1, p. 475. 



XIX 

SFINŢEIUA ÎŢI BISERICA 



SFINŢENIA BISERICII, 
SFINŢENIA LUI DUMNEZEU 



Când vorbim despre sfinţenia Bisericii, trebuie să ne dăm 
seama că nu există o sfinţenie a Bisericii, care să aparţină Bise- 
ricii: Biserica nu are nimic al ei propriu, Biserica nu este o per- 
soană anume, pentru ca să poată poseda ceva, nici sfinţenia, 
nici unitatea. întreaga sa viată, tot ce are, tot ce este, le pri- 
meşte de la Dumnezeu. Sfinţenia Bisericii, despre care vom 
vorbi, este deci, de fapt, sfinţenia Dumnezeului treimic, sfin- 
ţenie la care Biserica participă şi pe care o împărtăşeşte, Ne 
putem reprezenta Biserica sub înfăţişarea Orantei din ico no- 
grafia creştină, cu braţele înălţate în rugăciune şi care este 
toată receptivitate, care este toată îndreptată către Dum- 
nezeu, sau, dacă vreţi, către Mirele. Aş vrea să subliniez acum, 
şi voi reveni mai târziu asupra acestui aspect, frumuseţea şi 
profunzimea temei biblice şi patristice tradiţionale a Bisericii- 
Mireasă a lui Hristos. Este un simbol de care trebuie să ţinem 
seama pentru a vedea, prin el, în ce măsură Biserica este în 
întregime dependentă, în viaţa sa, în lucrarea sa, în însăşi 
fiinţa sa, de Izvorul dumnezeiesc, de Capul ei, de Mirele ceresc. 

Cât despre Biserică, ea nu face decât să transmită ceea ce 
primeşte, sau, mai bine zis, nici măcar nu este ea cea care 
transmite, ci Sfântul Duh, care pătrunde Biserica cu sfinţenia 



SFINŢENIA ÎN BISERICĂ 435 

Sa, care constituie esenţa, această substanţă de sfinţenie a 
Bisericii înseşi. Sfântul Duh este Cel care pătrunde Biserica cu 
prezenţa Sa, cu frumuseţea, cu adevărul, cu lumina, cu bucuria 
Sa, astfel încât această bucurie, această lumină, această sfin- 
ţenie să se reverse în lume şi să strălucească în întuneric. 

Vom încerca acum să sesizăm, atât cât ne este cu putinţă, 
această sfinţenie a Bisericii care, aşa cum spuneam, este sfin- 
ţenia însăşi a lui Dumnezeu. 



SFINŢENIA LUI DUMNEZEU, 
PREZEMŢĂ VIE A LUI DUMNEZEU ÎN BISERICĂ 

Sfinţenia nu este un atribut al lui Dumnezeu, una dintre 
multele însuşiri ale Sale, care poate fi deosebită de celelalte 
şi considerată în sine. Când vorbim despre sfinţenia lui Dum- 
nezeu, trebuie să fim atenţi să nu vorbim într-un mod exclu- 
siv, ci, dimpotrivă, în mod inclusiv. Orice atribut, orice mani- 
festare parţială a lui Dumnezeu include pe deplin totalitatea 
prezenţei lui Dumnezeu şi a multiplelor Sale moduri de mani- 
festare. Iată de ce sfinţenia lui Dumnezeu este Dumnezeu însuşi, 
prezent în mijlocul nostru, este Dumnezeu Unul Sfântk gdosii 
din Vechiul Testament, C el în faţa Căruia evre ul, credinciosul, 
israe litul tremura de frică, al Cărui nume nu îndrăzn eală^, 
jgşteâscă, nici jnăcar să-L scri ejarăsă-şi spele mâinile. Acest 
Dumngze u este sfânt El însuşi şi sfinţeşte to t^ce atin ge! sfin- 
ţeşte şi consacr ă. 

Sfinţenia lui Dumnezeu este în primul rând acest Dum- 
nezeu de neatins, acest Dumnezeu teribil, în faţa Căruia 
Moise trebuie să-şi scoată încălţările, căci pînă şi locul unde 
arde flacăra lui Dumnezeu este pământ sfânt (leş. 3, 5). 
Această sfinţenie străluceşte până şi pe chipul lui Moise, în 
asemenea măsură încât poporul care-1 vede după ce a 

coborât de pe Muntele Sinai nu-1 mai poate privi, şi Moise tre- 
buie să-şi acopere fata (leş. 34, 29-35). 

Arfastă sfinţenie este, deci, în primul rând un foc care arde 
păcatul, topeşte zoura din noi şi ne aprin dp si pp noL Dar aceasta 
sfinţenie nu este numai un astfel de foc, şi vedem acest lucru 
în descoperirea făcută proorocului llie pe Muntele Horeb, când 
Dumnezeu nu Se mai arată nici în vijelie, nici în cutremur, ci 
într-o suflare blândă, abia simţită, în adiere de vânt lin (III Regi 
19, 11-13). ne putem aminti aici cuvintele lui Hristos, care 
spune că Mesia, atunci când va veni, „trestie strivită nu va 
frânge şi feştilă fumegândă nu va stinge" (Mat. 12, 20). 

Sfinţenia pe rarp.niimnp.7p;ii n rp.vp.ip.a7a puţin câte puţin, 



în pedagogia Sa, în învăţarea poporului ales, şi care îşi află 
plenitudinea în Noul Testament, este astfel o sfinţenie în blăn - 
dete, în dragoste, în bucurie, în pace . Este, încă de pe acum, 
bucuria frumuseţii lui Dumnezeu, bucuria intimităţii Sale; nu 
mai este Judecătorul care ne înspăimântă, ci Tatăl care ne 
umple de bucuria prezenţei Sale.__A ceastă sfinţenie a lui Dum- 
nezeu este şi râvna care-i umple pe prooroci, râvna de a-I vesti 
cuvântul, de a-I duce mărturia, mesajul până la marginile pă- 
mântului. Aceastăsfinţenie a l ui Dumnezeu este pur si simplu 
prezenţa Iui Dumnezeu în noi, printre noi, este puterea de a-L 
respira în aerul însuşi al Bisericii, de a-L putea bea şi mânca, 
de a ne putea uni cu El în taina euharistică, de a putea rămâne 
în El şi El în noi, de a putea intra întru odihna Sa, întru intimi- 
tatea Sa, în intimitatea vieţii intratrinitare, în bucuria neschim- 
bătoare a Tatălui. Sfinţenia aceasta este, deci, complexă şi nu 
trebuie limitată, îngustată; această viaţă a lui Dumnezeu însuşi 
care ne este dată nu trebuie sărăcită. 

Când vom ajunge la taina Bisericii, vom spune iarăşi că 
această sfinţenie a lui Dumnezeu în Biserică, că întreaga viaţă 
a Bisericii se află în aceste cuvinte. Iar dacă enumerăm, de pil- 
dă, ceea ce numim însuşirile Bisericii, Unitatea, Sfinţenia, Sobor- 

nicitatea, Apostolicitatea, vedem că aceste manifestări diferite, 
aceste calităţi ale vieţii Bisericii nu se opun, nici nu se însumează, 
ci se întrepătrund în profunzime. 

nu există Biserică sfântă care să nu fie apostolică, căci apos- 
tolicitatea este fidelitatea însăşi şi supunerea faţă de Duhul lui 
Dumnezeu, care a grăit prin prooroci şi care este tradiţia neîn- 
treruptă de-a lungul veacurilor. 

nu există Biserică sfântă care să nu fie sobornicească, sobor- 
nicitatea, care se manifestă în universalitatea Bisericii, aflându-şi 
temeiul în viata euharistică, în viata sacramentală şi duhovni- 
cească a Bisericii. în fiecare comunitate unde se săvârşeşte 
Euharistia, unde este adusă Jertfa, acolo este şi Biserica sobor- 
nicească în plinătatea sa. 

nu există Biserică sfântă care să nu fie Una şi care să nu 
voiască această unitate şi să nu o caute. Căci unitatea, nu mai 
puţin decât sfinţenia, este Fiinţa însăşi a Bisericii, şi aceasta a 
cerut-o Hristos Tatălui înainte de Patimile Sale: „Sfinţeşte-i pe 
ei întru adevărul Tău... ca toţi să fie una după cum Tu, Părinte, 
întru Mine şi Eu întru Tine (...), ca lumea să creadă că Tu M-ai 
trimis" (Ioan 17, 17, 21, 23). Iată de ce putem vorbi aici, cu 
privire la sfinţenia în unitate, de o datorie a Bisericii, de o da- 
torie a creştinilor astăzi, şi care este tocmai ecumenismul, în 
spaţiu, ca şi în timp, înainte, în fata noastră, pentru a ne împlini 
chemarea către unitate. Iată de ce, fără îndoială, mişcarea 
ecumenică, care ne cuprinde pe toţi, ne angajează în ceea ce 
avem mai profund în noi înşine, se întemeiază, izvorăşte din 
această vocaţie a unităţii şi a sfinţeniei pe care o are Biserica. 

Una din înfăţişările Bisericii, de care am vorbit deja, cea a 
Bisericii-Mireasă a lui Hristos, ne va permite să înţelegem mai 
bine cum este Biserica sfinţită de către dumnezeiescul său 
Mire. De pildă, dacă citim în cartea proorocului Ieremia: „Aşa 
grăieşte Domnul: Mi-am adus aminte de prietenia cea din 
tinereţea ta, de iubirea de pe când erai mireasă şi Mi-ai urmat 

în pustiu, in pământul cel nesemănat" (2, 2-4). Israel era bunul 
sacru al Domnului, pârga recoltei Sale. Aceeaşi temă a Bise- 
ricii-Mireasă o găsim cu şi mai multă claritate la Isaia, în capi- 
tolul 54: „nu te inf ricoşa, căci nu vei rămâne de ocară; nu te 
ruşina, căci tu nu vei avea de ce să te ruşinezi. Că tu vei uita 
ruşinea tinereţii tale (adică ruşinea necredinţei lui Israel fată 
de făgăduinţa sa şi de legământul cu Mirele său, cu Ziditorul 
său) şi de ocara văduviei tale nu~ţi vei mai aduce aminte. Căci 
bărbatul tău este Făcătorul tău şi numele Lui: Domnul Savaot 
şi Răscumpărătorul tău este Sfântul lui Israel: Dumnezeu a tot 
pământul se cheamă! Ca pe o femeie părăsită şi cu inima întris- 
tată te cheamă Domnul; ca pe soţia din tinereţe care a fost 
alungată; zice Dumnezeul tău. O clipă te-am părăsit dar cu mari 
îndurări te iau lângă Mine. într-o izbucnire de mânie, pentru o 
clipă Mi-am întors faţa de la tine, dar în îndurarea Mea cea 
veşnică Mă voi milostivi de tine, zice Răscumpărătorul tău, 
Domnur (54,4-8). 

Iar împlinirea acestei făgăduinţe de milostivire şi de resta- 
bilire a Legământului dintre Dumnezeu şi Mireasa Sa, Israel, o 
vedem în Noul Testament, căci, prin întruparea Sa, prin moar- 
tea Sa pe cruce şi biruinţa asupra puterilor diavoleşti, Hristos, 
cum spune Sfântul Pavel, a răscumpărat nu numai omenirea, 
ci şi Biserica Sa însăşi. în Epistola către Efeseni (5, 25-27), 
Pavel spune: „Bărbaţilor, iubiţi pe femeile voastre după cum 
şi Hristos a iubit Biserica şi S-a dat pe Sine pentru ea, ca s~o 
sfinţească, curăţindo cu baia apei prin cuvânt şi ca s-o înfă- 
ţişeze Sieşi, Biserică slăvită, neavând pată sau zbârcitură sau 
altceva de acest fel, ci ca să fie sfântă şi fără de prihană". 

Nu vă citez decât textele biblice cele mai de seamă privind 
această temă deosebit de importantă şi fundamentală, în tot 
Vechiul şi Noul Testament, şi numai vă amintesc, de pildă, 
Cântarea Cântărilor sau Pşalmul^J^ sau atâtea texte ale 
proorocilor, îndeosebi Isaia, Ieremia, Iezechiel. Dar, în ultimă 

instaţă, în Apocalipsă se împlineşte această făgăduinţă, această 
curăţire, această preaslăvire a lui Israel pe care Hristos atât 1-a 
iubit anume în timpurile eshatologice, adică în vremurile cele 
de pe urmă, la plinirea întoarcerii în slavă a lui Hristos. Şi vă 
amintesc îndeosebi două texte. Pe de o parte, Apocalipsa- 
Revelatie 19, 7: „Să ne bucurăm şi să ne veselim şi să-l dăm 
slavă, căci a venit nunta Mielului şi Mireasa Lui s~a pregătit. Şi 
i s-a dat ei să se înveşmânteze cu vison curat luminos, căci 
visonul sunt faptele cele drepte ale sfinţilor"; şi 21, 1-2: „Şi 
am văzut un cer nou şi un pământ nou. Căci cerul cel dintâi şi 
pământul cel dintâi au trecut... Şi am văzut cetatea sfântă, noul 
Ierusalim, pogorândwse din cer, de la Dumnezeu, gătită ca o 
mireasă, împodobită pentru mirele ei". 

Părinţii Bisericii ne-au lăsat numeroase comentarii ale acestor 
texte şi ar fi extrem de interesant un studiu care să distingă 
dezvoltarea acestei noţiuni de Biserică-Mireasă în perspectiva 
tradiţiei. Iată un singur text, luat întrucâtva la întâmplare, din 
imnografia bizantină a Bisericii Ortodoxe: „Biserica are ape ce* 
curg şi se revarsă, simboluri duhovniceşti, căci, având un Mirel 
dumnezeiesc, Mireasa Domnului se împodobeşte cu veşminte\ 
preaînfrumusetate; i7 ^^ ] ar «Hitor a p^ n gff> nnvini gfgnt-» | 



izvorul acestor râurTde apă vie, asemenea unui veşmânt de 
nuntă al miresei, nu este altul decât Duhul Sfânt în persoană, 
această lumină cu care B iserica se îmb racă. Ceea ce aş dori să 
reţinem de aici, este faptul că această imagine subliniază 
sfinţenia Bisericii ca dependentă, ca supunere deplină Mirelui 
Său, lui Hristos însuşi care a înnoit-o şi a ales-o. 

Sfinţenia este astfel viata însăşi a Bisericii, venirea împă- 
răţiei Sfintei Treimi în Biserică. Această sfinţenie este reali- 
zată, nu numai oferită, ea este dată o dată pentru totdeauna, 
aşa cum spune Sfântul Pavel în Epistola către Efeseni: „(Dum- 
nezeu) ne~a făcut vii (la trecut) şi împreună ne-a aşezat întru 
ceruri, în Hristos Iisus" (2, 5-6). 

Aş fi vrut să am mai mult răgaz pentru a arăta în ce mod 
este realizată această sfinţenie în viaţa sacramentală a Bisericii, 
în ce mod tainele, viaţa duhovnicească a Bisericii, sunt nişte 
mijloace, nişte căi prin care aceste ape ale Duhului Sfânt, 
aceste râuri de sfinţenie se revarsă continuu peste credincioşi. 
n-aş menţiona pentru moment decât Euharistia, căci Euha- 
ristia nu este o taină printre altele, ci este însuşi centrul Bise- 
ricii, care trăieşte când aduce jertfa euharistică, când aduce mul- 
ţumire. Biserica este Biserică atunci când se adună în comuni- 
tate, dum inica, in numele Domnulu i, atunci când întreg poporul 
colitur ghiseşte cu preotul si-L roagă pe Tatăl să trimită Sfân - 
tul Duh peste daruri şi peste toţi cei prezenţi. Si trebuie sub- 
liniată aici importanţa acestei epicleze care, în liturghia orto- 
doxă, este rostită de preot după cuvintele de instituire, la per- 
soana întâi plural, în numele întregului popor care se alătură 
rugăciunii, pentru ca Sfântul Duh să Se pogoare peste pâine şi 
vin şi să le prefacă în Trupul şi în Sângele lui Hristos şi pentru 
ca acelaşi Sfânt Duh să Se pogoare peste poporul păcătos 
adunat în jurul preotului, şi el păcătos, şi să-i prefacă în popor 
ales, popor sfânt. Iată în ce măsură Eu haristia este cu ade- 
vărat această Cincizecim e permanentă T perpetuă, unde Duhul 
Sfânt coboară şi continuă să Se reverse la fel de îmbelşugat 
ca în prima zi a Cincizecimii. 



SFINŢEMIA BISERICII, 
SFinŢEniA OAMENILOR 

Ultimul punct pe care aş vrea să-1 dezvolt priveşte faptul 
că sfinţenia Bisericii este sfinţenia oamenilor c are o alcătu- 
iescTToţi suntem chemaţi să luăm parte la sfinţenia Bisericii. 
Creştinii nu sunt doar numiţi sfinţi - şi ştiţi cât de frecvent, cât de 
familiar se foloseşte în vocabularul noului Testament acest ter- 

men de sfinţenie, ca o numire curentă a stării creştinilor: sfinţii 
din Ierusalim, sfinţii Bisericii, sfinţii Bisericii din Corint etc. 
Creştinii nu sunt doar numiţi sfinţi, ci sunt şi chemaţi să fie 
sfinţi. Vă amintesc aici doar textul petrin (1 Petr. 1, 15-16), care, 
de altfel, se raportează la renumitul verset din Pentateuh (Lev. 
19, 2): „Ci după Sfântul Care v-a chemat pe voi fiţi şi voi 
înşivă sfinţi la toată petrecerea vieţii că scris este: „ Fiţi sfinţi 
pentru că Sfânt sunt Eu". Regăsim aici această idee primordială, 
că sfinţenia creştinilor, sfinţenia Bisericii, a neamului împără- 
tesc, a poporului sfânt, nu este altceva decât sfinţenia lui Dum- 
nezeu, care izvorăşte de la El şi la care noi luăm parte. Sfânt, 
se devine. Viaţa Bisericii - şi viaţa creştinului - constituie, în 
fiinţa sa profundă, această înaintare către sfinţenie, această 
înaintare către Dumnezeu. Acesta este sensul adânc al vieţii 
omeneşti, al istoriei fiecărui individ, ca şi al istoriei lumii, a 
omenirii în ansamblu, care este o istorie sfântă. 

Această problemă a chemării la sfinţenie, a devenirii, ridică 
marea întrebare care frământă Biserica de două mii de ani: 
este loc în Biserică pentru cel ne-sfânt, pentru păcat? în Biserică, 
în mireasa fără pată a lui Hristos, dacă membrii Bisericii sunt 
păcătoşi, nu este şi Biserica contaminată? Oare păcatul nu ar 
duce la o excludere ireversibilă a păcătosului din Biserică? 

în primele veacuri creştine, s-a ivit marea ispită a monta- 
nismului, care era o ispită a rigorismului, tinzând spre o mai 
mare puritate, ispita de a-i alunga pe păcătoşi din Biserică, de 
a le refuza iertarea, pentru că Biserica este sfântă, pentru că 
Dumnezeu este sfânt, pentru că la botez am fost sfinţiţi. Şi cu 
toate acestea, scrie Pr. Schmemann, biruinţa Bisericii împotri- 
va montanismului a fost una din cele mai mari biruinţe istorice 
ale sale, căci Biserica s-a aflat în faţa unei dileme fatale: fie să 
rămână un grup de desăvârşiţi, scoţând din comuniunea sa pe 
toţi cei care nu erau în stare să suporte această desăvârşire, 
fie, fără a schimba însă cu nimic idealul său suprem, să 

absoarbă „masa", să se angsyeze pe calea educării treptate a 
acesteia. Fie să rămână în sfinţenie în afara lumii, în afara isto- 
riei, fie să accepte această istorie drept teren al îndelungatei 
şi dificilei sale lupte. Era greu să lupţi împotriva montanismu- 
lui: cuprindea atâta sfinţenie, atâta credinţă, atâta jertfă, atâta 
râvnă, atâta desăvârşire, din care Biserica se inspira, trăia! 
Condamnându-1 însă, Biserica a condamnat o dată pentru tot- 
deauna toate strădaniile şi toate ispitele de a „dezincarna /, 
Biserica văzută şi istorică. 

Biserica nu_uiţă_ că este alcătui ta din părătnsi Cum spune 
Sfântul Efrem Şirul, „toată Biserica este o Biserică şi a celor care 
ie pocăiesc, toată Biserica este o Biserică şi a celor ce pier, iar 
Biserica rămâne până la sfârşit o comunitate amestecată, cuprin- 
zând şi grâu şi neghină". „Biserica este fără păcat, dar Biserica 
nu este niciodată fără păcătoşi". Bine spun Sfinţii Părinţi, res- 
pectiv Sfântul Ambrozie, că „nu în sine, ci în noi este rănită 
Biserica", dar tot Sfântul Ambrozie ne implora să avem grijă 
ca nu cumva căderea noastră să rănească Biserica însăşi... 



LIMITELE SFinŢENIEl BISERICII ÎNLĂUnTRUL OMULUI 

Pentru a încheia, aş arăta doar că limita dintre păcat şi 
sfinţenie, dintre lumină şi întuneric nu se poate desluşi fără 
darul deosebirii duhurilor. 

Aceste limite nu coincid cu cele ale creştinismului insti- 
tuţional, cu limitele Bisericii. Dacă definim Biserica drept pre- 
zenţă a împărăţiei lui Dumnezeu şi a Sfinţeniei în lumea noas- 
tră, printre noi şi în noi, atunci aceste limite dintre lumină şi 
întuneric, dintre sfinţenie şi păcat se situează înlăuntrul omu- 
lui însuşi, în inima noastră. în inima noastră îşi au rădăcinile 
dispoziţiile profunde şi alegerile fundamentale ale omului, atât 
către bine, cât şi către rău. Iată de ce în Biserica privită ca 

venire a împărăţiei lui Dumnezeu pe pământ, ca inaugurare a 
împărăţiei lui Dumnezeu încă de acum, încă de aici, nu există loc 
pentru păcat. Păcatul nu poate pătrunde în Biserică, în incinta sa, 
în Sfânta Sfintelor din Biserică. Păcatul nu o poa t e întina. Păcatul, 
îns ^îi atrage pe păcătoşi în afara Bisericii; atrage în afara Bisericii 1 
acei membri ai acesteia care păcătuiesc şi îi îndepărtează de ea, 
aşa cum îi îndepărtează de Dumnezeu. Iată de ce în taina pocă- 
inţei. Biserica Ortodoxă se roagă ca Dumnezeu să-1 reintegreze pe 
păcătosul pocăit în comuniunea Bisericii. 

lată de ce limitele Bisericii sunt mişcătoare, sunt mereu 
mutate, în această luptă împotriva întunericului în care suntem 
chemaţi să fim colaboratori la biruinţa lui Hristos, să fim pietre 
vii şi sfinte pentru Biserică, templul Prezenţei Sale. 



XX 

TEMEIURI TEOLOGICE 
ALE RUQĂCIUTIII COMUTE PENTRU UTflTATEi 



INTRODUCERE 

Punctul de plecare al acestei reflecţii îl vor constitui perso- 
nalitatea şi opera abatelui Couturier. Aceasta nu înseamnă că 
ignorăm sau uităm numeroşii înaintaşi şi nenumăratele iniţia- 
tive care, de mai bine de un veac, au contribuit la edificarea 
Săptămânii de Rugăciune pentru Unitatea Creştinilor, aşa cum 
este ea trăită astăzi în lumea creştină. Săptămâna aceasta are 
deja o îndelungată istorie. Să menţionăm îndeosebi Săptămâna 
Universală de Rugăciune pentru Unitatea Creştinilor a Alianţei 
Evanghelice Mondiale, începând din 1846. Săptămâna Sfin- 
ţilor Apostoli Petru şi Pa vel (18-25 ianuarie) a fost aleasă în 

1908 de către preotul american Paul Watson şi confirmată în 

1909 de Papa Pius X. Mişcarea Credinţă şi Constituţie a propus 
în 1920 o săptămână de rugăciune la Cincizecime. Tot pe atunci, 
lordul Halifax şi Cardinalul Mercier iniţiau renumitele convorbiri 
de la Malines. Treptat, un nou duh irenic lua naştere. 

1. Această Conferinţă a fost rostită la Geneva, în cadrul unei Consultaţii 
privind viitorul Săptămânii de Rugăciune pentru Unitate creştină, între 16-20 oct. 
1966, sub egida Comisiei Credinţă şi Constituţie a Consiliului Ecumenic al 
Bisericilor şi a Secretariatului roman permanent pentru Unitate. O întrunire 
asemănătoare avusese loc în 1960, la Institutul Ecumenic de la Bossey. 
Comunicările lui Dom Oii vier Rousseau, Prof. Paul Evdokimov şi Fr. Max Thurian 
au fost publicate în Verbum Caro, nr.55 (1960), p. 239-295. 

Cu toate acestea, rolul eminent al abatelui Couturier, rolul 
său de precursor al dialogului ecumenic şi mai ales de înte- 
meietor al rugăciunii comune pentru unitate nu poate fi pus la 
îndoială. Mai mult decât o tradiţie specială de evlavie, dincolo 
de orice prozelitism, avem de-a face cu o dimensiune profe- 
tică şi un spirit nou care se impun treptat creştinătăţii uni- 
versale, în Biserica Catolică, acest spirit a permis apariţia şi 
evoluţia ideii Conciliului. Este ştiută influenţa pe care abatele 
Couturier o avea asupra papei loan XXIII; să nu-i subestimăm 
rolul avut în însuşi evenimentul Conciliului, ca şi în 
desfăşurarea acestuia. 

Abatele Couturier a exercitat, de altfel, o influenţă profundă 
şi durabilă şi în afara Bisericii Catolice, numeroşi prieteni şi 
corespondenţi ai săi, anglicani, protestanţi şi ortodocşi, s-au 
interesat încă de la început de ideea unei Octave Universale a 
Rugăciunilor pentru Unitate. Adânca smerenie şi în acelaşi timp 
îndrăzneala surprinzătoare a unei astfel de inspiraţii au asigurat 
supravieţuirea iniţiativei acestui simplu preot, care ardea de focul 
Sfântului Duh, îşi situa rugăciunea într-un duh de deplină ascul- 
tare a voii lui Dumnezeu şi nu cerea decât un singur lucru, ca 
voia lui Dumnezeu, voie de iubire şi de unitate, să se împli- 
nească: „Să vină unitatea văzută a împărăţiei lui Dumnezeu, aşa 
cum Hristos o voieşte şi prin mijloacele pe care El le va voi". 

începând din anul 1935, această formulă „devenea pâr- 
ghia duhovnicească a întregii creştinătăţi pe calea regăsirii 
unităţii sale ,/2 . în aceeaşi epocă, a fost inaugurată Săptămâna 
Rugăciunii Universale, adoptată, începând din 1948, de Comisia 
Credinţă şi Constituţie a CEB. în zilele noastre, această săptă- 
mână capătă valoarea unei instituţii duhovniceşti în diferitele 
confesiuni creştine, luând o deosebită amploare în parohii după 
Conciliul Vatican II. 

2. Maurice Villain, Oecumenisme spirituel, Casterman, 1963, p. 21. 

Tema mea se referă la temeiurile teologice ale rugăciunii 
pentru unitate. Explicând ceea ce consider a fi aceste teme- 
iuri teologice, vreau să precizez de la bun început că aceste 
temeiuri îşi au ele însele rădăcinile într-o realitate spirituală 
care va constitui unul din laitmotivele teologice ale învăţăturii 
abatelui Couturier, cu privire la rugăciunea lui Iisus pentru uni- 
tatea creştinilor, cuprinsă în rugăciunea arhierească a lui lisus 
dinainte de Patimi: „Ca toţi să fie una, după cum Tu, Părinte, 
întru Mine şi Eu întru Tine, aşa şi aceştia în noi să fie una, ca 
lumea să creadă că Tu M~ai trimis" (Ioan 17, 21). Formularea 
teologică a rugăciunii pentru unitate este precedată astfel de 
experienţa şi de certitudinea abatelui Couturier că unitatea 
creştinilor îşi are izvorul şi modelul în unitatea de viată şi de 
fire a celor Trei Persoane dumnezeieşti. Teologia „profesioniş- 
tilor" trebuie să se smerească, deci, şi să ia seama la alegerea 
de către Sfântul Duh a adevăraţilor săi teologi, să-i asculte pe 
cei ce vorbesc despre Dumnezeu pornind de la o întâlnire ade- 
vărată, pe cei care strălucesc de lumina Sa negrăită. 

într-o primă parte, aş preciza locul „Rugăciunii arhiereşti" 
(Ioan 1 7) în ansamblul lucrării de mântuire săvârşite de Iisus 
Hristos; voi sublinia locul său deosebit în axa mijlocirii arhie- 
reşti a lui Hristos, străduindu-mă să trag de aici învăţăminte 
privind cererea specială de unitate. 

în a doua parte, pornind de la această meditaţie teologică 
asupra textului de la Ioan 17, aş propune câteva concluzii pri- 
vind rugăciunea creştină pentru unitate şi locul acesteia într-un 
cadru mai general de redescoperire reciprocă. în sfârşit, voi 
recapitula câteva idei privind structura treimică a rugăciunii 
noastre creştine. 



Printre cuvintele şi rugăciunile lui Hristos cuprinse în cele 
patru Evanghelii, Rugăciunea arhierească este singura rugă- 

dune explicită a Domnului pentru unitatea creştinilor. Locul 
deosebit pe care-1 ocupă în cea de-a patra Evanghelie - între 
Cuvântarea de despărţire şi trădarea lui Iuda, urmata de Patimi 
- îi sporeşte excepţionala importantă în structura Evangheliei, 
aşa cum a conceput-o Evanghelistul. Preocuparea lui Iisus pentru 
unitate se manifestă şi cu alte prilejuri 3 . Rugăciunea în comun 
a doi sau trei este bineplăcută Tatălui ceresc şi asigură pre- 
zenta lui Iisus (Mat. 18, 19-20). Pilda Păstorului celui Bun se 
încheie cu făgăduinţa unităţii turmei, în jurul singurului Păstor 
(Ioan 10, 16). Iisus este El însuşi Păstorul cel Bun (10, 11), îşi 
dă viata pentru oile Sale (10, 11). Şi-o dă de bună voie, îm- 
plinind astfel porunca pe care a primit-o de la Tatăl (10, 18). 
Pilda Păstorului celui Bun face deja apropierea între unitatea 
turmei şi moartea Păstorului. Acesta este preţul pe care-1 va 
plăti Păstorul. în sfârşit, proorocia involuntară a marelui preot 
din acea vreme, Caiafa, aminteşte, într-o remarcabilă continui- 
tate cu intenţia Evanghelistului, că Jisus avea să moară pen- 
tru neam, şi nu numai pentru neam, ci şi ca să adune laolaltă 
pe fiii lui Dumnezeu cei împrăştiaţi" (Ioan 11, 51-52). 

în Rugăciunea arhierească, preocuparea lui Iisus pentru 
unitatea ucenicilor Săi se manifestă cu o intensitate neegalată, 
nu în învăţături sau în pilde, ca până atunci, ci în punctul cul- 
minant al revelaţiei evanghelice, în rugăciunea solemnă pen- 
tru Biserică. Nu mă pot angaja aici într-o analiză amănunţită a 

3. Sâ semnalăm în acest sens studiul lui F. M. Braun, „Quatre signes johan- 
niques de l'unite chretienne", în Tiew Testament Studies IX, Cambridge, 1962- 
1963, p. 147-155, în care autorul face distincţie între textele ioaneice majore 
privind unitatea - Pilda Păstorului celui Bun (10, 1-18), alegoria Vitei şi a 
mlăditelor (15, 1-8) şi rugăciunea numită „arhierească" (17) - şi „semnele" ioane- 
ice ale unităţii - adunarea fărâmăturilor de pâine (6, 12-13), proorocia involuntară 
a lui Caiafa (11, 47-52), împărţirea hainelor şi a cămăşii fără cusătură (19, 23-24) 
şi pescuirea minunată de după înviere (21, 1-11). „Aceste patru semne alcătu- 
iesc, împreună cu textele majore, un sistem coerent" (p. 155), arătând, după păre- 
rea noastră, o intenţie susţinută a Evanghelistului de a sublinia preocuparea con- 
stantă a lui Iisus pentru unitate. 

capitolului 1 7 din cea de-a patra Evanghelie; o astfel de ana- 
liză poate fi găsită în meditaţia Pr. Villain 4 , inspirată de abatele 
Couturier. în ce mă priveşte, mă voi limita la unele remarci de 
ansamblu privind Rugăciunea arhierească. 

1 . Rugăciunea lui lisus de dinaintea Patimilor, de la loan 1 7, 
capătă o importantă exemplară şi unică în axa mijlocirii arhie- 
reşti a lui lisus pentru lume 5 . Ea se situează deja în interiorul 
slavei dumnezeieşti care aparţine din veşnicie Cuvântului lui 
Dumnezeu, care este ascunsă în firea omenească a lui Hristos, 
încă de la întrupare, anticipată în momente de excepţie, ca 
Schimbarea la Fată, împlinită prin supunerea deplină în Patimi, 
manifestată încă de la înviere în trupul transfigurat al lui 
Hristos Domnul, strălucind în El în slăvită Sa şedere de-a 
dreapta Tatălui, de unde iarăşi va să vie cu slavă să judece viii 
şi morţii. Toată cuvântarea de despărţire ne situează în cadrul 
acestei preaslăviri deja împlinite şi încă de desăvârşit (14, 3 1-32), 
preaslăvire a Crucii şi a înălţării la cer. Mijlocirea constituie un 
aspect primordial al funcţiei Mijlocitorului; ea acoperă întrea- 
ga viaţă pământească a Mântuitorului, Patimile Sale, agonia pe 
cruce, în sfârşit, potrivit teologiei din Epistola către Evrei şi din 
cea de-a patra Evanghelie, se continuă în slava şederii de-a 
dreapta Tatălui, în sânul altarului ceresc: „...Hristos a intrat 
(...) chiar în cer, ca să Se înfăţişeze pentru noi înaintea lui 
Dumnezeu" (Evr. 9, 24), „...pururea e viu ca să mijlocească 
pentru ei" (7, 25), „...Eu voi ruga (eroteso, rogabo) pe Tatăl şi 
alt Mângâietor vă va da vouă..." (Ioan 14, 16 etc). 

Astfel, mijlocirea cerească a lui Hristos în slavă îşi are origi- 
nea în rugăciunea Sa pământească în smerenie şi ascultare. Vice- 



4. La priere de Jesus pour V unite chretienne, Casterman, 1960. 

5. Faptul că textul de la loan 1 7 poate fi interpretat în sensul unei relatări 
istorice sau ca o meditaţie teologică a celei de-a patra Evanghelii, întemeiată ea 
însăşi pe mărturii istorice pe care evanghelistul loan le-ar fi reaşezat, nu schimbă 
cu nimic legitimitatea utilizării acestui capitol de către teologia creştină privind 
mijlocirea arhierească permanentă a lui lisus Hristos pentru ucenicii Săi. 

versa, această rugăciune pământească se perpetuează şi con- 
stituie substanţa mijlocirii cereşti a Domnului preaslăvit (cf. 
Rom. 8, 34: „Hristos, Cel ce a murit. .Cel ce a înviat Care şi 
este de-a dreapta lui Dumnezeu, Care mijloceşte pentru noi!"). 
Evanghelia ne face astfel să întrezărim un aspect al tainei 
intimităţii Persoanelor dumnezeieşti, al dragostei care umple 
şi arde inima lui lisus. 

2. Textul de la loan 17 este o rugăciune de implorare, plină de 
o putere nesfârşită de dragoste flască şi de ascultare, de certitu- 
dine arzătoare, dar şi de exigentă, de voinţă a împlinirii rugii Sale 
pentru ucenicii care rămân în lume. Mijlocirea a început, urcă 
deja către Tatăl, va continua în timpul Patimilor, iar învierea îi 
va arăta puterea. Cincizecimea va arăta împlinirea ei pentru 
tot timpul Bisericii. Această mijlocire este şi obiectul marii şi 
slăvitei liturghii cereşti, săvârşită de unicul Arhiereu şi Mijlo- 
citor şi înfăţişată în multitudinea de liturghii euharistice ale 
Bisericii de-a lungul devenirii sale istorice. Fiecare Euharistie 
este în acelaşi timp o anamneză a întregii lucrări mântuitoare, 
a Paştilor de suferinţă şi de slavă ale lui Hristos, a mijlocirii 
Sale cereşti permanente, o mulţumire pentru lucrarea mântui- 
rii noastre, o implorare ca darurile Duhului Cincizecimii să 
continue să se reverse peste adunările noastre euharistice. în 
această anamneză euharistică, mijlocirea arhierească a lui Hristos 
este prezentă, se continuă, se împlineşte, este ascultată. Astfel, 
o legătură intimă şi organică uneşte mijlocirea cerească a lui 
Hristos, inaugurată după Cina cea de Taină, cu mijlocirea euha- 
ristică a Bisericii dintotdeauna şi de pretutindeni, unde această 
Euharistie este săvârşită. Trebuie să amintim aici această legă- 
tură, pentru a arăta în ce măsură Euharistia constituie, prin însăşi 
natura sa, în timpul Bisericii, rugăciunea prin excelentă, în care 
Biserica continuă rugăciunea Mântuitorului pentru credincioşi, 
sau, mai curând, în care Biserica integrează rugăciunea sa şi 

rugăciunile comunităţilor locale în unica Rugăciune care ajunge 
la Tatăl, care este ascultată şi împlinită de El. 

3. Mijlocirea arhierească din cea de-a patra Evanghelie 
este deci epicleza prin excelenţă, cea care se va continua în 
implorarea cerească (Ioan 14, 16) şi va culmina cu trimiterea 
Mângâietorului, Duhul Adevărului, Care de la Tatăl purcede, 
întreaga Cuvântare de despărţire constituie o pregătire a uce- 
nicilor în vederea apropiatei plecări a învăţătorului. Tristeţea 
despărţirii se va preface însă în bucurie, iar „bucuria voastră, 
nimeni nu o va lua de la vor (16, 22). Este nevoie de această 
despărţire. „întristarea a umplut inimile voastre..., dar Eu vă 
spun adevărul: vă este de folos ca să Mă duc Eu. Căci dacă nu 
Mă voi duce. Mângâietorul nu va veni la voi iar dacă Mă voi 
duce, îl voi trimite la voi" (16, 6-7). 

Duhul Sfânt nu este întotdeauna menţionat explicit, cu 
numele Său. Dar făgăduinţa Mângâietorului este cu adevărat 
în centrul Cuvântării de despărţire. Venirea Mângâietorului este 
preferabilă prezenţei lui Iisus „în trup" printre ucenici. Mângâ- 
ietorul va rămâne în ei (Ioan 14, 16-17), îi va învăţa toate şi le 
va aduce aminte despre toate cele ce le-a spus Iisus (14, 26). 
Cunoaşterea ucenicilor este încă nedesăvârşită înainte de veni- 
rea Duhului Adevărului pe care Iisus li-L va trimite de la Tatăl. 
Mângâietorul le va revela chipul lui Iisus şi, în El, numele Tată- 
lui. Această revelaţie este o „mângâiere". în contextul acestei 
mângâieri a Sfântului Duh trebuie să înţelegem toate făgădu- 
inţele de viitor ale Cuvântării de despărţire cu privire la bucu- 
ria deplină, la darul păcii, revelaţia prin cunoaştere şi vedere, 
prezenţa lui Iisus şi a Tatălui în cei ce păzesc Cuvântul lui 
Dumnezeu (Ioan 14, 23), biruinţa asupra lumii dobândită de 
Hristos însuşi (16, 33). în formularea acestor făgăduinţe, nu 
este vorba despre Sfântul Duh în mod sistematic sau explicit, 
dar este cu neputinţă să disociezi darul Duhului de această 
iminenţă a puterii, a curajului, a bucuriei, a păcii, a cunoaş- 

terii desăvîrşite. Toate acestea sunt lucrarea „celuilalt Mân- 
gâietor", Cel care-L revelează pe Hristos, Cel căruia Hristos îi 
este în acelaşi timp şi înaintemergător şi Trimiţător. 

în Rugăciunea arhierească, numele Sfântului Duh nu este 
rostit, dar este prezent în fiecare moment al acestei rugăciuni 
fierbinţi. Rugăciunea arhierească este încadrată de tema sla- 
vei, care precedase deja Cuvântarea de despărţire (13, 31-32). 
Slava despre care vorbeşte loan este slava Tatălui, cea pe 
care Fiul o avea la Tatăl mai înainte de a fi lumea (17, 1-5). Dar 
nu singur se bucură de slavă Fiul la Tatăl, ci El se bucură de 
o slavă care se revarsă şi de care se vor bucura şi ucenicii lui 
Hristos: „Părinte, voiesc ca unde sunt Eu să fie împreună cu 
Mine şi aceia pe care Mi i~ai dat ca să vadă slava Mea..." (17, 
24). Preaslăvirea temporală a lui Hristos trece prin Patimi şi 
este condiţia dăruirii Duhului Sfânt (7, 37-39). 

Rugăciunea arhierească aminteşte de plecarea lui Iisus; 
această plecare este necesară pentru ucenicii Săi, pentru ca 
să poată veni asupra lor Mângâietorul, Duhul mângâierii. 
Cererea bucuriei depline, sau a sfinţirii ucenicilor întru Adevăr 
trebuie interpretate în legătură cu făgăduinţa Mângâietorului. 
Tot astfel, rugăciunea pentru cunoaşterea numelui Tatălui şi 
participarea la dragostea cu care Tatăl şi-a iubit Fiul sunt tot 
atâtea semne văzute, roade ale prezenţei Duhului Sfânt. Putem 
conchide cu certitudine că întreg dinamismul Rugăciunii 
arhiereşti, mişcarea însăşi de mijlocire a Mântuitorului este îndrep- 
tată către venirea celuilalt Mângâietor, iar între Persoana Duhului 
mângâietor şi toate darurile pe care Iisus le cere pentru ucenicii 
Săi se stabileşte o legătură intimă profundă. 

4. Acum putem să ajungem la tema unităţii şi să-i pre- 
cizăm ponderea în Rugăciunea arhierească. Am pomenit mai 
sus pilda Păstorului cel Bun, în care preţul pentru unitatea 
turmei era chiar viaţa Păstorului, dăruită de El pentru oile 
Sale. Unitatea turmei, însăşi existenţa acesteia ca corp organic 

este ameninţată mereu de lupii care dau târcoale stânei. Jertfa 
de bună voie a lui Hristos este concepută deci, în a patra 
Evanghelie, ca o luptă în cursul căreia oile sunt risipite şi ame- 
ninţate în existenta lor. Această idee este subliniată în Cuvân- 
tarea de despărţire: "lată vine ceasul şi a şi venit ca să vă 
risipiţi fiecare Ia ale sale şi pe Mine să Mă lăsaţi singur.... în 
lume necazuri veţi avea. Dar îndrăzniţi! Eu am biruit lumea" 
(16, 32-33). Risipirea nu este deci definitivă, iar biruinţa lui 
Hristos va reconstitui unitatea turmei. 

Recomandarea supremă a Cuvântării este porunca iubirii: 
„Să văiubiţi unul pe altul precum v~am iubit Eu" (15,12 şi 17). 
Această dragoste este nemărginită, căci îşi are izvorul şi mode- 
lul în „dragostea cea mai mare", cea cu care Iisus şi-a iubit 
ucenicii, până la a-Şi da viata pentru ei (15,13). Această dra- 
goste se întemeiază ea însăşi în dragostea cu care Tatăl L-a 
iubit pe Iisus: „Precum M~a iubit pe Mine Tatăl aşa v~am iubit 
şi Eu pe voi" (15, 9). 

în Rugăciunea arhierească, tema dragostei este amplificată 
şi concretizată în noţiunea de unitate, care nu apărea încă expli- 
cit în Cuvântarea de despărţire. în Rugăciune, unitatea creştinilor 
este menţionată în mai multe rânduri, în termeni deosebit de 
solemni. Pe de o parte, la 17, 11, unitatea ucenicilor decurge din 
apartenenţa lor la Tatăl. Iisus Se roagă (eroto, rogo) pentru ei. 
Am mai întâlnit deja acest verb la Ioan 14, 16, unde Iisus 
vesteşte că, după plecarea Sa, îl va ruga pe Tatăl să trimită 
Mângâietorul. Aici, verbul este folosit fără complement, ceea ce 
subliniază şi mai mult puterea acestei rugăciuni. „Mă rog pentru 
ei" (Ioan 17, 9). Este o rugăciune de viaţă, de mântuire, de 
supravieţuire, chiar dacă ei rămân în lume. „FăzeşteA în numele 
Tău, în care Mi i-ai dat" (17, 11). Şi aici se exprimă grija de uni- 
tate: „Ca să fie una precum suntem şi noi". 

Mai departe, la 17, 21, unitatea decurge din sfinţirea uce- 
nicilor întru adevăr. Această sfinţire confirmă că ucenicii nu 

sunt din lume, precum nici învăţătorul lor nu este din lume 
(17, 14 şi 16). Sunt totuşi, trimişi In lume, precum şi Iisus 
însuşi a fost trimis în lume (17, 18). Pentru acest apostolat, 
este nevoie de sfinţire, de îmbrăcarea în Duhul sfinţeniei, al 
slavei şi al prezenţei lui Dumnezeu. Sfinţirea ucenicilor este 
tot după chipul celei a învăţătorului. Este o sfinţire în adevăr, 
în Duhul adevărului, am spune noi. Roadă acestei rugăciuni 
de sfinţire este tot unitatea. Ca şi trimiterea în lume, ca şi sfin- 
ţirea în adevăr, şi unitatea ucenicilor îşi are temeiul în fiinţa 
dumnezeiască, în relaţiile de ascultare, de sfinţire, de intimi- 
tate, de unitate a Persoanelor dumnezeieşti. „Ca toţi să fie una, 
după cum Tu, Părinte, întru Mine şi Eu întru Tine, aşa şi aceş- 
tia în noi să fie una" (17, 21). Aici, rugăciunea marchează un 
progres important. Lumea, care-i ura pe ucenici, această lume 
căreia ucenicii nu-i aparţineau, este la urma urmei „semn" pen- 
tru lume, semn al misiunii dumnezeieşti a lui lisus însuşi „ca 
toţi să fie una... ca lumea să creadă că Tu M-ai trimis" (17, 21). 
Şi, puţin mai departe, cu mai multă tărie: „Şi slava pe care Tu 
Mi~ai dato le-am dat-o lor, ca să fie una, precum Tioi una sun- 
tem: Eu întru ei şi Tu întru Mine, ca ei să fie desăvârşiţi întru 
unime şi să cunoască lumea că Tu M-ai trimis şi că i-ai iubit pe 
ei precum M-ai iubit pe Mine" (17, 22-23). 

Unitatea nu mai este de-acum înainte doar o necesitate 
vitală, inerentă turmei lui Hristos, o condiţie a supravieţuirii ei, 
ci mult mai mult decât atât: însăşi convertirea lumii depinde 
de această unitate. Această lume pe care Dumnezeu a iubit-o 
atât de mult (loan 3, 1 6) nu poate recunoaşte în lisus pe Fiul 
Tatălui, nu poate avea prin lisus acces la Tatăl, nu va putea fi 
atrasă către lisus Hristos decât atunci când iubirea lui Dum- 
nezeu se va fi întrupat în unitatea creştinilor. Dumnezeu însuşi 
are nevoie de această unitate a ucenicilor Săi, fără de care 
lumea nu poate nici recunoaşte, nici crede că lisus este Fiul 
lui Dumnezeu şi Trimisul Său. 

întreaga Rugăciune arhierească dezvăluie temerea cres- 
cândă a lui lisus pentru unitatea Bisericii Sale. Seminţele de 
discordie, de invidie, de dorinţă de întâietate, de ambiţii vre- 
melnice începuseră deja să încolţească în comunitatea apos- 
tolică. Era nevoie de întreaga tărie a mijlocirii lui lisus, de pu- 
terea de sfinţire şi de ocrotirea Tatălui, de belşugul de 
mângâieri ale Duhului adevărului pentru a păstra Biserica în 
unitate şi în iubire şi în pace 6 . 

„Mişcarea rugăciunii lui lisus trădează o nelinişte, scrie Pr. 
Villain, căci, deşi în curând totul va fi împlinit din biruinţa Crucii, 
cu toate acestea păcatul va continua să facă ravagii, oamenii 
nu vor conteni să se îndrepte spre propria lor pierzare, creş- 
tinii vor fi risipiţi încă de a doua zi. lisus Se află în faţa pră- 
pastiei în care omenirea fragilă şi atât de puţin rezistentă în 
faţa Vrăjmaşului este în pericol să se prăbuşească. Toate schis- 
mele se află, latente, sub ochii Săi. (...) Şi, pentru că Se roagă, 
rugăciunea Sa străbate veacurile, rămâne asemenea unui „me- 
morial" în faţa tronului Tatălui. Datorită ei, este pusă o frână, 
o piedică se iveşte undeva pe lunecuşul dezagregărilor, dezbi- 
narea nu va fi niciodată deplină..." 7 . 

In lucrarea plină de iubire a Mântuitorului, rugăciunea nu 
se opune acţiunii, învăţăturii, „prezenţei" lui lisus în lume. în 
rugăciune, prezenţa Sa activă atinge cea mai mare intensitate, 



6. Se va obiecta că, potrivit textului de la Ioan 1 7, lisus nu se roagă pentru 
unitatea Bisericii, ci pentru cea a ucenicilor Săi, a celor care cred în El, şi că, prin 
urmare, o exegeză strictă nu poate extrage din Rugăciunea arhierească ele- 
mentele unei teologii a Rugăciunii pentru Biserică. Desigur, ecleziologia (ca şi 
pnevmatologia) nu este decât implicită aici. Cu toate acestea, este extrem de 
aproape în contextul celei de-a patra Evanghelii, unde unitatea Bisericii do- 
bîndeşte un caracter organic, organizat, chiar ierarhic. Majoritatea pasajelor ioa- 
neice referitoare la unitate sunt pasaje cu adevărat ecleziologice: Bunul Păstor şi 
turma, rolul ucenicilor în înmulţirea pâinilor, Pescuirea minunată, rolul lui Petru 
şi al lui Ioan de-a lungul întregii Evanghelii ioaneice etc. Cf. F M. Braun, op. cit. 

7. M. Villain, La priere de Jesus..., p. 95-96. 

în rugăciune, lupta Sa împotriva puterilor răului este cea mai 
ireductibilă, lucrarea Sa de unitate este cea mai eficace. Rugă- 
ciunea lui lisus, care-l acoperă întreaga viată, care este un 
mod permanent şi esenţial al relaţiei Sale cu Tatăl şi al sfinţirii 
lumii, această rugăciune adună şi rezumă într-un fascicol de 
lumină întreaga dragoste a lui lisus pentru ucenicii Săi. Acest 
aspect global al rugăciunii, acoperind întreaga fiinţă şi per- 
soana lui Hristos, trebuie să se regăsească şi să se verifice în 
viaţa însăşi şi în mijlocirea preoţească şi împărătească a Bise- 
ricii pentru lume. 

5. Mijlocirea preoţească a lui lisus Hristos este pecetluită 
printr-un final cu o nesfârşită putere de determinare, printr-un 
cuvânt care răsună asemenea Aminului lui Dumnezeu, al 
Celui care este Amin, martorul cel credincios şi adevărat 
(Apoc. 3, 14), în care „nu a fost da şi nu, ci da a fost în El, căci 
toate făgăduinţele lui Dumnezeu în El sunt da; şi prin Ei amin, 
spre slava lui Dumnezeu prin noi" (II Cor. 1, 19-20); este acel 
„voiesc" care încheie Rugăciunea arhierească, exprimând nu 
numai cererea de ascultare filială către voia supremă, ci a Celui 
care este deja angajat în împlinirea slavei treimice, a Celui în 
faţa căruia tot genunchiul se pleacă, al celor cereşti şi al celor 
pământeşti şi al celor de dedesubt (Filip. 2, 10), a Celui a cărui 
familiaritate cu Tatăl este nesfârşită. „Părinte, voiesc ca unde 
sunt Eu să fie împreună cu Mine şi aceia pe care Mi i~ai dat..." 
(loan 17, 24). 

Acest simplu cuvânt „voiesc" ne dezvăluie limitele mijlocirii, 
ale implorării, sau mai curând ne subliniază împlinirea acesteia 
în Cel care a fost mort şi, iată, este viu, în vecii vecilor, şi are 
cheile morţii şi ale iadului {cf. Apoc. 1, 18), în Cel care, după ce 
a biruit, a şezut cu Tatăl Său pe scaunul Lui {cf. Apoc. 3, 21). 

6. La începutul acestei expuneri, am subliniat locul orga- 
nic al Rugăciunii arhiereşti în axa mijlocirii mântuitoare a lui 
lisus pentru lume. Există o corespondenţă teologică intimă 

între rugăciunea lui Iisus şi mijlocirea Sa cereasca. Rugă- 
ciunea arhierească trebuie înţeleasă în cadrul liturghiei unice 
a Marelui nostru Arhiereu. Prin urmare, rugăciunea lui Iisus 
pentru unitatea ucenicilor Săi are o valoare constitutivă şi per- 
manentă, se perpetuează în liturghia cerească, răsună în toată 
vremea Bisericii. Biserica dăinuie şi supravieţuieşte, în pofida 
forţelor de dezbinare, de împrăştiere, prin puterea acestei 
rugăciuni, care o păstrează în fiinţă şi în unitate, tot aşa cum 
o păstrează în adevărul, în sfinţenia şi în slava Tatălui. 

Astfel, în celebrarea sa liturgică, Biserica mulţumeşte pen- 
tru această mijlocire atotputernică, căreia i se asociază prin 
rugăciunea întregii adunări euharistice. Ea pătrunde în intimi- 
tatea slavei şi a vieţii dumnezeieşti, pe care Tatăl o revarsă 
peste Biserică, la cererea fiului, întru Duhul Sfânt. Fiecare cele- 
brare euharistică este, prin excelentă, o manifestare a unităţii şi 
o cerere de a rămâne în această unitate eclezială. 

B 

După această reflecţie teologică asupra textului de la Ioan 
17, putem trage unele concluzii: 

1) Singura rugăciune explicită pentru unitatea creştinilor, 
în Evanghelie, este cea înălţată de Hristos însuşi către Tatăl, 
într-un moment şi în nişte termeni de o solemnitate cu totul 
specială. Această rugăciune pentru unitate nu poate fi des- 
părţită de mijlocirea permanentă a lui Hristos pentru Biserica 
Sa. Apropierea Rugăciunii arhiereşti de Cuvântarea de des- 
părţire şi legătura internă dintre acestea subliniază dimensiu- 
nea pnevmatologică a rugăciunii arhiereşti însăşi. Temeiul 
Bisericii, al fiinţei sale, al sfinţeniei sale, al unităţii sale , acest 
temei este treimic, nu doar hristocentric: decurge din Tatăl, 
este cerut şi dăruit de către Fiul, este trăit şi împlinit în pleni- 
tudinea şi diversitatea darurilor Duhului Sfânt. Un studiu atent 
al epistolelor pauline ne-ar oferi o confirmare a acestui temei 



TEMEIURI TEOLOGICE ALE RUGĂCIUNII COMUNE 457 

treimic al Bisericii dezvăluit de cea de-a patra Evanghelie, de- 
monstrându-i îndeosebi dimensiunea pnevmatologică, dese- 
ori neglijată, pe care tradiţia Bisericii primare nedespărţite, 
răsăriteană sau apuseană, a trăit-o cu asemenea intensitate, 
atât în cateheză, cât şi în mărturisirile sale de credinţă. Este 
potrivit să amintim această perspectivă treimică a rugăciunii 
ecleziale pentru unitate într-un moment în care întreaga miş- 
care ecumenică redescoperă temeiul trinitar al credinţei creş- 
tine şi în care Consiliul Ecumenic al Bisericilor a acceptat la 
Mew-Delhi, în 1961, să dea un temei trinitar mărturisirii sale 
comune de credinţă. în lex orandi trebuie pusă în aplicare lex 
credendi pe care CEB a recunoscut-o, astfel încât mărturisirea 
de credinţă să devină şi mărturie de viată. într-adevăr, întreaga 
viaţă a Bisericilor decurge din unitatea de fiinţă a Persoanelor 
treimice, din unitatea dumnezeiască de iubire, şi doar confor- 
mându-se acestei unităţi treimice, Biserica (şi creştinii împreu- 
nă cu ea) îşi realizează plenitudinea de viaţă şi de mărturie. 

2. Darurile Duhului Sfânt, printre care aflăm unitatea, dra- 
gostea reciprocă, aceste daruri sunt împlinirea rugăciunii lui 
Hristos lisus. Aceste daruri sunt indivizibile şi alcătuiesc con- 
diţia totală a venirii împărăţiei lui Dumnezeu, a prezenţei sale 
în lumea încă cufundată în acest eon. Unitatea este nedespăr- 
ţită de sfinţenie, de sfinţirea de către Tatăl. Această sfinţire- 
afierosire, această punere de o parte este legată la rândul său 
de primirea Cuvântului lui Dumnezeu, care este Cuvântul ade- 
vărului. Astfel, tot prin cunoaşterea Tatălui, întru Fiul Său, prin 
Duhul adevărului ne este dată şi viaţa veşnică (Ioan 17, 3). 
Această cunoaştere este cu neputinţă fără împlinirea poruncii 
celei noi, porunca iubirii. Roadele acestei iubiri şi ale acestei 
vieţi noi în prezenta Mângâietorului sunt pacea lui Hristos, 
bucuria Sa, bucuria paradoxală a despărţirii care-i cuprinde pe 
ucenici pe când se întorceau de la muntele înălţării, când s-au 
întors în încăperea de sus pentru a aştepta împlinirea făgădu- 

inţei, venirea Mângâietorului. încununarea şi plenitudinea esha- 
tologică a acestei vieţi noi este slava lui Hristos, cea pe care 
a primit-o de la Tatăl Său, cea pe care şi El o dăruieşte în con- 
templaţie (prin participare, am spune noi) celor pe care Tatăl 
i-a dăruit Lui (loan 17, 24). 

Acesta este, deci, cadrul viu şi global al unităţii pentru 
care Hristos S-a rugat înainte de Patimile Sale, pentru care nu 
încetează de a Se ruga lângă Tatăl, unitate al cărei dar ni-1 
oferă, a cărei putere o reînnoieşte în darul Sfântului Duh per- 
petuat în Biserică din Euharistie în Euharistie. 

Unitatea pe care Hristos o dăruieşte Bisericii Sale şi care 
constituie rodul mereu reînnoit al slăvitei Sale mijlociri, această 
unitate este, deci, un aspect al unei condiţii totale de partici- 
pare la viaţa Duhului, la darurile multiple ale Acestuia, despre 
care ne-au vorbit Cuvântarea de despărţire şi Rugăciunea arhie- 
rească, în propria noastră căutare şi în rugăciunea noastră 
pentru unitate este bine să nu pierdem din vedere acest con- 
text „harismatic" al unităţii şi să ne amintim că unitatea se va 
impune ca o realitate deja trăită şi dăruită doar în măsura 
deschiderii totale către harul, lumina şi pacea lui Dumnezeu. în 
sfârşit, unitatea creştină trebuie să dorească să se materiali- 
zeze, să se verifice în elementele credinţei, în structurile Bise- 
ricii, în mărturia primordială a Bisericii care este iubirea sa, nu 
numai în eshaton, prin credinţă, ci şi în istorie, în viziune. 

3. La rândul său, Biserica se integrează rugăciunii lui Hristos 
pentru unitate. Fiecare Euharistie ne asociază la aceasta, Bise- 
rica poartă în sine această făgăduinţă a neîncetatei prezenţe a 
Domnului, deci a rugăciunii Sale, deci a darului unităţii. 

Unitatea este trăită şi vestită din adâncul potirului euharis- 
tie; în jurul altarului sau al mesei Cinei celei sfinte se mani- 
festă cel mai deplin această unitate. Şi, tot astfel, drama dez- 
binării creştinilor este resimţită cu cea mai mare intensitate în 
imposibilitatea intercomuniunii. 

lată de ce Euharistia este o provocare la adresa situaţiei 
actuale a Bisericii, a instalării acesteia în dezbinare. Este o pro- 
vocare la adresa dezbinării creştinilor, pentru că Hristos nu 
poate fi împărţit pentru că Trupul Său, Biserica, este Una prin 
fire, prin făgăduinţă, prin chemare. Dezbinarea este astfel o 
absurditate şi un scandal, iar acceptarea sa ca regulă contra- 
zice şi trădează voia Domnului. Trebuie, deci, să ne rugăm cu 
mai multă ardoare pentru ca sminteala dezbinării să fie depă- 
şită la temelie şi la origine, în taina însăşi a iubirii şi a comuniu- 
nii, pentru ca unitatea să fie realizată în plenitudinea sa vizibilă 
în taina Euharistiei, unitate văzută, aşa cum Hristos o voieşte 
şi cu mijloacele pe care El le va voi. 

Biserica se asociază voinţei de unitate a lui Hristos: acelui 
„voiesc" al Domnului îi răspunde un „voiesc" al Bisericii. 
Această voinţă eclezială a unităţii se situează în rugăciune: ea 
oglindeşte, pe de o parte, nerăbdarea şi suferinţa tuturor 
dezbinărilor omeneşti în Biserică. Pe de altă parte, aminteşte 
încrederea şi certitudinea inerente mijlocirii creştine, precum 
şi realitatea darului unităţii în Biserică de-a lungul timpului, în 
pofida dezbinărilor şi schismelor reînnoite, dar neputincioase în 
a compromite definitiv făgăduinţele noului Legământ. 

în acest sens, se poate pune chiar întrebarea dacă are rost 
să ne rugăm pentru unitatea Bisericii, din moment ce această 
unitate este neîntreruptă, iar rugăciunea lui Hristos nu s-ar 
referi decât la unitatea ucenicilor, a creştinilor individuali. în 
realitate, creştinul nu este izolat, nici desprins de un context 
comunitar, iar această condiţionare comunitară determină în 
mare măsură comportarea sa atât intelectuală, cât şi afectivă, 
înstrăinarea, mai întâi, şi apoi dezbinarea nu se referă numai 
la inşi izolaţi, ci la organisme ecleziale constituite, stabilite, 
vii. înfruntarea şi păcatele discordiei privesc atât comunităţile 
locale, regionale, etnice, continentale, cât şi indivizii. în 
măsura în care Biserica se organizează în funcţie de cadrele 

acestor comunităţi şi este incapabilă să se ridice deasupra 
certurilor partizane, este ea însăşi solidară cu dezbinările. Astfel, 
dezbinările creştinilor tind întotdeauna către dezbinarea Bise- 
ricii. Cu toate acestea, prezenţa Duhului Sfânt în Biserică per- 
mite ca aceste bariere să nu fie considerate de netrecut şi oferă 
o nădejde nezdruncinată de redescoperire a unităţii văzute şi 
tangibile, chiar - şi mai ales - pentru lume. 

4. Aici trebuie subliniat faptul că orice rugăciune comună 
pentru unitate, orice manifestare comună de iubire, orice gest 
comun de solidaritate, de întrajutorare, de milostivire, orice 
căutare de aprofundare a tradiţiilor specifice sunt tot atâtea 
pregătiri ale actului final al „comuniunii euharistice", se în- 
scriu ca tot atâtea gesturi, strădanii împotriva forţelor de 
dezbinare şi de înstrăinare şi, mergând toate pe calea rugăciu- 
nii Domnului pentru unitate, sunt totodată şi roadele acestei 
rugăciuni, semnul prezenţei darurilor Duhului Sfânt. 

Trebuie deci înmulţite şi diversificate aceste gesturi, acte, 
manifestări de unitate, trebuie obişnuiţi creştinii să se roage 
împreună, să reflecteze într-un limbaj comun, să trăiască ca 
fraţii, într-un cuvânt, să înveţe din nou să iubească, potrivit 
cuvintelor Apostolului: Jar cine are bogăţia lumii acesteia şi 
se uita la fratele său care este in nevoie şi îşi închide inima 
faţă de el cum rămâne in acela dragostea lui Dumnezeu?" 
(I Ioan 3, 17). Aceste gesturi de iubire trebuie să depăşească 
limitele comunităţilor locale, să depăşească chiar şi cadrul, din 
ce în ce mai restrâns şi „minoritar" şi din ce în ce mai „avut" al 
creştinătăţii, pentru a împărţi pâinea, vinul şi untdelemnul, daru- 
rile naturale ale lui Dumnezeu către om, pentru a le împărţi în 
folosinţa lor firească imediată cu cei cărora le este foame şi sete. 

5. în acelaşi timp cu aducerea acestor dovezi ale iubirii, 
trebuie să se intensifice şi rugăciunea, rugăciunea în taina ini- 
mii, ca şi rugăciunea în comun, nu avem de ales între aceste două 
moduri de rugăciune, acestea se cer şi se completează reci- 

proc. A sosit timpul ca, alături de programele de întâlniri comune 
de rugăciune, să se dezvolte o educaţie a rugăciunii, o îndrep- 
tare a acesteia către cererea unităţii, o spiritualitate a rugăciu- 
nii pentru unitate, în toate timpurile şi în toate locurile. A uita 
această dimensiune lăuntrică a rugăciunii înseamnă a devitaliza 
rugăciunea în comun pentru unitate, a-i frânge boldul. 

Orice rugăciune personală este o rugăciune în Duhul Sfânt 
şi se adresează în ultimă instanţă Tatălui, prin Hristos. Ea se 
integrează deci rugăciunilor Bisericii, rugăciunii neîncetate a 
lui Hristos însuşi, este inspirată şi însufleţită de Duhul lui 
Hristos. Dacă este autentică şi vie, va implora refacerea 
unităţii, la toate nivelurile acestei unităţi: a omului lăuntric, 
împăcat cu sine, a familiei, a comunităţii, a parohiei, a naţiunii, 
a marii familii universale a oamenilor, dincolo de prejudecăţi 
şi de barierele de limbă, de clasă sau de rasă. Orice rugăciune 
personală îşi are locul în simfonia liturgică pe care o dirijează 
Marele Arhiereu Iisus însuşi; rugăciunea este, deci, euharis- 
tică prin însăşi natura ei, liturgică chiar, atunci cînd este ros- 
tită sau şoptită în intimitatea dialogului omului cu Domnul 
său. Aici, ortodoxul aduce bogăţia spiritualităţii răsăritene 
tradiţionale a „rugăciunii lui lisus" sau „rugăciunea inimii", care 
constituie, poate, taina şi cheia întregii experienţe a rugăciu- 
nii în Ortodoxie. 

6. în sfârşit, rugăciunea comună, comunitară, are un loc 
deosebit în această simfonie liturgică. Este o manifestare, mai 
ales atunci când uneşte creştini încă instalaţi în separare, este 
o mărturie că aceşti separaţi, aceşti excomunicaţi reciproc se 
recunosc, se redescoperă din nou ca fraţi, ca prieteni, ca 
membri ai aceleiaşi familii. Şi aici îşi dobândeşte rugăciunea 
duminicală întreaga sa valoare, ea, care este teologic nedes- 
părţită de rugăciunea arhierească. „Tatăl nostru" este o mijlocire 
în Hristos Iisus, pentru venirea împărăţiei, sfinţirea numelui lui 
Dumnezeu, împlinirea voii Sale. Toate aceste elemente se 

regăsesc în rugăciunea arhierească. Varianta pnevmatologică 
a rugăciunii Tatăl nostru, potrivit Sfântului Luca (11,2) este 
cunoscută şi astfel: „Vie Duhul Tău Sfânt (peste noi) şi cură- 
ţească-ne". Este bine să amintim această tradiţie, care provine, 
desigur, de la primele comunităţi iudeo-creştine 8 , şi să ne îmbo- 
găţim prin ea cateheza la Tatăl nostru. Tatăl nostru este nor- 
mativ pentru orice rugăciune creştină şi cuprinde toate inten- 
ţiile şi toate cererile noastre, supunându-le voii sfintitoare a lui 
Dumnezeu: „Dacă ne rugăm aşa cum trebuie să ne rugăm, spunea 
Fericitul Augustin, nu putem spune nimic altceva decât ceea 
ce este cuprins în această rugăciune" 9 . 

Duhul însuşi ne îndrumă în aceste zile către o pedagogie, o 
ucenicie a unităţii. Trebuie precizat că rugăciunea unităţii este 
o rugăciune pentru unitate şi este o rugăciune a celor dezbinaţi, 
dar că, în acelaşi timp, prin ea ne situăm în rugăciunea lui Hristos, 
în voinţa Sa de unitate, iar această voinţă este destul de puter- 
nică pentru a ne putea refugia în ea fără teamă. 

7. Un ultim element se referă la diferitele rugăciuni pen- 
tru unitate. Acestea sunt treimice, pentru că orice rugăciune 
este treimică prin natura sa, aşa cum am văzut la Sfântul Ioan. 
Dar dinamica mijlocirii comportă mişcări diferite, care se com- 
pletează. Cea de-a patra Evanghelie înfăţişează rugăciunea de, 
mijlocire a lui Hristos pe lângă Tatăl prin pogorârea Duhului 
adevărului. Epistola către Evrei ne dă mărturie despre aceeaşi 
mişcare de mijlocire a Marelui Arhiereu preaslăvit care se roagă 
pentru noi la Tatăl (Evr. 7, 25). în sfârşit, Epistola Sfântului 
Pavel către Romani, folosind acelaşi termen rar „a mijloci" (hyper 
entygchanei, interpellare, postulare) folosit la Evrei 7, 25, 
diversifică modurile de mijlocire, aplicând acest termen atât 
lui Hristos, cât şi Duhului Sfânt, în cadrul capitolului opt. în 



8. Cf. A. Hamman, Le Pliere, voi. I, Tournai, 1 959, p. 1 34. 

9. Epist. 130, 12, 22; P. L. 33, 502. 

versetul 34, citim (şi aceasta este într-adevăr în spiritul celei 
de-a patra Evanghelii şi a Epistolei către Evrei) că „Hristos, Cel 
ce a murit şi mai ales Cel ce a înviat Care şi este de-a dreapta 
lui Dumnezeu..., mijloceşte pentru noi]". Puţin mai înainte 
însă, şi de două ori chiar, această mijlocire este atribuită 
Sfântului Duh: „îioi nu ştim să ne rugăm cum trebuie, ci însuşi 
Duhul Se roagă pentru noi cu suspine negrăite. Iar Cel ce cer- 
cetează inimile ştie care este dorinţa Duhului căci după 
Dumnezeu El Se roagă pentru sfinţi" (Rom. 8, 26-27). 

Este vorba aici, deci, de o dublă mijlocire, cea a lui 
Hristos preaslăvit, dar şi cea a Duhului Sfânt. în cea dintâi, 
Biserica se alătură mijlocirii lui Hristos pentru a implora veni- 
rea Sfântului Duh şi a darurilor Sale. Aceasta este forma cla- 
sică a epiclezei pnevmatologice, provenind din teologia celei 
de-a patra Evanghelii. 

în cea de-a doua, Biserica primeşte Duhul în adâncul său, 
se pătrunde în chip lăuntric de Acesta prin revărsarea daruri- 
lor Sale, astfel încât Duhul însuşi este Cel care mijloceşte în 
noi, care ne face să strigăm: Awa, Părinte!, care adevereşte că 
suntem fii ai lui Dumnezeu, care dă mărturie despre venirea 
Domnului lisus. întru Duhul este Biserica mireasă, împodobită 
şi înfrumuseţată cu darurile Sale, inspirată şi înflăcărată de 
Duhul în aşteptarea nerăbdătoare a întoarcerii lui Hristos 
lisus: „Maranatha, vino, Doamne lisuse". „Şi Duhul şi mireasa 
zic: Vino... Şi să vină cel însetat, cel ce doreşte să ia în dar apa 
vieţii" (Apoc. 22, 17). 

Toate structurile, întreaga viaţă a Bisericii, îndeosebi rugă- 
ciunea sa, sunt determinate de acesta dublă mijlocire pe 
lângă Tatăl - a Fiului pentru Duhul, şi a Duhului pentru Fiul -, 
prin această slujire şi această mărturie reciprocă, prin această 
dublă prezenţă reală a celor doi Mângâietori, şi, în Ei şi prin 
Ei, prin întâlnirea cu Tatăl, izvor şi ţintă a comuniunii treimice 
a Bisericii. 



464 ÎMPĂRTĂŞIREA SFANŢULUI DUH 

Fie ca rugăciunile noastre comune pentru unitate să poarte 
pecetea acestei diversităţi şi complementarităţi a Fiului şi a 
Duhului. în cadrul tradiţional al rugăciunii către Tatăl, să îndrăz- 
nim întru Hristos, să invocăm Sfântul Duh în aceste rugăciuni 
pe care tradiţia apuseană sau răsăriteană le rosteşte cu bucurie 
(împărate ceresc, Veni Creator Spiritus), pentru ca rugăciunea 
noastră pentru unitate să fie cu adevărat rugăciunea Sa, inspi- 
rată, purtată de El şi împlinită în El, modelată, ca să spunem 
aşa, de „mâinile" lui Dumnezeu. 

Rugăciunea pentru unitate trebuie să depăşească cadrul 
temporal al unei săptămâni, care nici nu se pretinde, de altfel, 
limitativă şi care nu are alt scop decât de a propune mo- 
mente de adunare şi de rugăciune comună, pregătite printr-o 
informare adecvată şi însoţite de gesturi de frăţietate, de daruri, 
colecte etc. Pe de altă parte, impulsul dobândit prin aceste 
„săptămâni" de durată variabilă trebuie să poată fi aplicat de 
către comunităţi în memorialul lor, în rugăciunea lor de mijlo- 
cire, ca una dintre intenţiile de rugăciune centrale şi cele mai 
constante, riu ar trebui, deci, să riscăm o sclerozare a Săp- 
tămânii Universale de Rugăciune, a cărei valoare pedagogică 
şi duhovnicească este uriaşă şi universal recunoscută, 
închizând-o într-o instituţie fixă şi înţepenită. Preocuparea 
noastră să fie cea de a căuta să-i păstrăm prospeţimea, 
dinamismul, aşa cum le-am trăit mai ales în momentele de 
excepţie care au fost aceşti ultimi ani, gravitând în jurul Con- 
ciliului, în imensa nădejde de unitate pe care papa Ioan al 
XXlll-lea a ştiut să o deştepte în noi. 



XXI 

EUHARISTIA, PLEnHUDinE A BISERICII 



Aş dori mai întâi să vă împărtăşesc ceea ce mi-a reţinut 
cel mai mult atenţia în cercetările teologice şi în studiile din 
ultimele decenii consacrate Euharistiei. Este vorba de o foarte 
mare convergentă între faptul însuşi, evenimentul Bisericii şi 
cel al Euharistiei. 

La catolici, mă gîndesc în mod deosebit la magistrala 
carte a Pr. Henri de Lubac, Catholicisme 1 şi la continuarea 
acestuia în Meditation sur l'Eglise 2 şi Corpus Mysticum 5 , în 
care a pus în valoare aspectul, temeiul euharistie al Bisericii, 
al structurilor, al comuniunii sale. De asemenea, putem men- 
ţiona, în timpul şi după Conciliul Vatican 11, anumite texte con- 
ciliare, Constituţiile privind Biserica şi liturghia, sau recenta 
carte a Pr. Tillard, L'Eucharistie, Pâque de l'Eglise 4 . La protes- 
tanţi, J. J. von Allmen, Essai sur le Repas du Seigneur 5 , la 
ortodocşi, articole şi studii foarte importante ale Pr. Serghei 
Bulgakov 6 (f 1944) asupra tainei euharistice şi a relaţiei dintre 
Euharistie, pe de o parte, şi Biserică şi preoţie, pe de altă parte. 

De asemenea, mă gândesc la studiile Pr. Florovsky, puse 
recent în valoare de Pr. Lelouvier în Perspectives russes sur 



1. Paris, 1947 (ed. a 4-a). 

2. Paris, 1953. 

3. Paris, 1949 (ed.a 2-a). 

4. Paris, 1964. 

5. Neuchâtel şi Paris, 1966. 

6. De ex. Le Ministere et ies Sacrements (în lb. rusă), în PUT, nr.49, Paris, 
1935, şi Le Royaume de Dieu (în lb. rusă), în PUT, nr. 1 1, Paris, 1928. 

I'Eglise 7 , la Paul Evdokimov, Orthodoxie 8 , Priere de l'Eglise 
d'Orient 9 , la studiile lui nikos Missiotis privind pnevmatologia 
euharistică 10 , la numeroasele articole ale lui Olivier Clement, 
în Contacte 11 , ale Pr. Alexander Schmemann 12 sau ale Pr. 
Jean Meyendorff 13 . 

în ceea ce priveşte raporturile reciproce dintre Euharistie 
şi Biserică, aş dori să subliniez în mod deosebit importanţa 
cercetărilor Pr. Nicolae Afanasiev (11966), primul care a pus 
în valoare noţiunea însăşi de ecleziologie euharistică, analizând 
cu multă claritate textele Bisericii primare, îndeosebi cele ale 
tradiţiei pre-niceene, şi aplecându-se cu predilecţie asupra tex- 
telor Sfântului Ipolit, ale Sfântului Ignatie al Antiohiei, Sfântului 
Ciprian al Cartaginei etc, ale acestei epoci în general, luând 
ca punct de plecare datul neotestamentar. 

Pr. Afanasiev s-a străduit să arate că ecleziologia Bisericii 
primare nu era o ecleziologie aşa cum o vedea el dezvoltân- 
du-se după Ciprian, îndeosebi în orbita tradiţiei romane, pe 
care o numea ecleziologie universală. Acestei ecleziologii uni- 
versale, el îi opunea o ecleziologie euharistică, care situa şj 
manifesta plenitudinea Bisericii în jurul episcopului, în Euha- 
ristie, taina adunării. Şi astfel, Euharistia însăşi dezvăluia sensul 



7. Paris, 1968. 

8. Neuchâtel şi Paris, 1959. 

9. Paris-Toumai, 1966. „Eucharistie, Mystere de I'Eglise*, în La Pensee 
Orthodoxe, nr. 13, Paris, 1968, p.53-69. 

10. „The importance of the doctrine of the Trinity for Church life and 
Theology", în „The Orthodox Ethos", Oxford, 1 964. „Pneumatologie orthodoxe", 
în Le Saint Esprit, Geneva, 1 963. „La pneumatologie ecclesiologique au service 
de l'unite de l'Eglise", în Istina. 1967, nr.3-4» 

11. Ecclesiologie eucharistique et primaute, 1961, nr. 33, Ecclesiologie ortho- 
doxe et dialogue oecumenique, 1963, nr. 42, Vers un dialogue avec le catholi- 
cisme, 1964, nr. 45, Le renouveau de l'Eglise, 1964, nr. 48, L'ecclesiologie ortho- 
doxe comme ecclesiologie de communion, 1968, nr. 61. 

12. în St. Vladimir's Seminary Quarterly. 

13. De ex: Orthodoxie et Catholicite, Paris, 1965. 

plenitudinii, al autenticităţii, al catolicitătii calitative a Bisericii. 
Biserica este catolică oriunde se adună, oriunde se reuneşte 
în învăţătură, în frângerea pâinii, în săvârşirea tainei euharis- 
tice (Fapt. 2, 42). Şi tocmai pornind de la acest dat iniţial al 
Bisericii locale, revelate în plenitudinea sa, în jurul Euharistiei, 
putem înţelege sensul, natura profundă a Bisericii, întruparea 
sa, prezenţa sa în lume, şi putem înţelege totodată că unitatea 
Bisericii, în dimensiunea sa universală, este o unitate nu de 
supunere, ci de comuniune, după chipul vieţii treimice. într-un 
studiu despre Le Pouvoir de VAmour 14 , Pr. Afanasiev insista 
asupra faptului că, în Biserică, numai dragostea este izvor şi 
raţiune de a fi a puterii, a autorităţii şi a ordinii. 

Ceea ce trebuie înţeles aici în primul rând este faptul că 
nu se poate vorbi despre Biserică fără a ne întoarce deîndată 
către Euharistie; tot astfel, nu este cu putinţă să ne oprim şi 
să medităm asupra Euharistiei, uitând, fie doar şi pentru o clipă, 
că Euharistia este taina, actul constitutiv şi celebrarea comună, 
leitourgia Bisericii. Şi astfel, ajungem puţin câte puţin să depă- 
şim concepţia „individualistă" despre Euharistie. Individualistă 
nu numai în sensul că Euharistia ar semnifica şi ar realiza doar 
raportul meu personal cu Dumnezeu, ci şi în considerarea 
Euharistiei ca una dintre taine, potrivit unei noţiuni oarecum 
cantitative a celor şapte taine. Intr-o astfel de concepţie, se pot 
enumera tainele, întâlnind printre celelalte taine şi Euharistia, 
fără ca dimensiunea euharistică a întregii Biserici şi a vieţii 
credinciosului, a adunării, raportul său euharistie atât cu lumea, 
cât şi cu Dumnezeu, cu Treimea, să poată fi trăit, pus în valoare 
atât cât ar trebui. Astăzi, redescoperim Euharistia nu numai ca 
una dintre taine, ci ca taina prin excelenţă a Bisericii, adică taina 
în care Biserica este Biserică, taina în care Biserica se revelează, 
ca taină ea însăşi, în care Euharistia înglobează întreaga reali- 

14. In Le Messager Orthodoxe, 1967, nr. 39, p. 3-25. 

tate a Bisericii, într-o perpetuă deschidere spre ceea ce nu poate 
fi niciodată exprimat cuprins sau definit de către simbol. 

Euharistia se revelează în conştiinţa teologică modernă ca 
taina prin excelentă a Bisericii, taina în care Biserica se recu- 
noaşte, se perpetuează, ca locul şi timpul adunării poporului 
lui Dumnezeu, ca darul şi sfinţirea acestuia ca Trup al lui 
Hristos prin pogorârea Sfântului Duh şi, în sfârşit, ca punctul 
de plecare al mărturiei şi al expansiunii misionare şi aposto- 
lice a întregii Biserici. 



TAIMA CUVÂnTULUl 

Este limpede că dacă, în Euharistie, pe de o parte, sepa- 
răm, împărtim şi deosebim în planul catehezei sacramentale, 
două mari păiţi: a) doxologia centrată în jurul Evangheliei şi al 
propovăduirii, adică taina Cuvântului şi b) taina Euharistiei, 
sfinţirea şi împărtăşirea cu Pâinea cea vie şi cu Potirul mântui- 
rii, pe de altă parte, trebuie să amintim că liturghia euharistică 
este în întregime, de la începutul liturghiei catehumenilor 
până la trimiterea finală a credincioşilor, o liturghie a cuvân- 
tului. Cuvântul nu este doar juxtapus Euharistiei sau doar o 
precede, ci el interiorizează întreaga acţiune liturgică. 

Acest lucru este important pentru a putea pătrunde taina 
Bisericii. Vorbind despre Euharistie, vorbim de fapt în mod 
constant despre taina Bisericii, despre fiinţa Bisericii, de care 
Euharistia dă seamă şi pe care o oglindeşte şi o dezvăluie. 
Euharistia Bisericii este în întregime un cult, după cum se spune 
şi în rugăciunea euharistică a Sfântului loan Gură de Aur, o 
slujbă „înţelegătoare" (în vechile versiuni ale Liturghierului, 
n.tr.), duhovnicească: „încă aducem Ţie această slujbă duhov- 
nicească şi fără de sânge şi Te chemăm, Te rugăm şi cu umi- 
linţă la Tine cădem: trimite Duhul Tău cel Sfânt peste noi şi 

peste aceste Daruri ce sunt puse înainte" (epicleză). Slujbă 
înţelegătoare, adică, literal, logică, duhovnicească. 

Cuvântul logic (logikos) are, fără îndoială, cel puţin două 
semnificaţii: 

- este relativ la Logos, la Cuvântul lui Dumnezeu, la Cuvânt, 
atât la Cuvântul lui Dumnezeu revelat şi trăit în Euharistie, în 
liturghie, cât şi la cuvântul oamenilor, prin care acest Cuvânt 
este acceptat, întrupat, prelungit şi vestit în Euharistie; 

- are sensul de duhovnicesc, adică teologic, este foarte 
aproape de pnevmatikos, relativ la Duhul Sfânt. 

în acest sens, logikos nu poate fi înţeles ca o indicaţie a pre- 
zenţei unice şi exclusive a lui Hristos, a celei de-a doua Per- 
soane a Sfintei Treimi. în întreaga Sa revelaţie, în întregul Său 
Paşte mântuitor, Hristos poartă în El întotdeauna, în acelaşi 
timp, prezenţa Duhului, pe care o dăruieşte şi care-L manifestă. 
El ne face să ne întoarcem, totodată, către Tatăl, către Cel care 
vorbeşte, care rosteşte şi care trimite, către Tatăl Care reve- 
lează şi Se revelează în Cuvântul Său, în Verbul Său întrupat. 

Euharistia este în întregime o slujbă înţelegătoare, logică, o 
slujbă purtată, informată de către cuvânt, limbaj, cântec, rugă- 
ciune. Şi trebuie să amintim: cuvântul însuşi, aşa cum răsună, 
aşa cum este revelat în Euharistie, în rugăciune, în cult, în 
întreaga viaţă a Bisericii, depăşeşte, desigur, limitele liturghiei. 
Aceasta este una din constantele concepţiei noastre despre 
liturghie, şi anume că totul, în liturghie, depăşeşte liturghia, 
conţinutul depăşeşte forma, căci dacă Biserica se adună sepa- 
rându-«e, retrăgându-se la o parte de lume, face întotdeauna 
acest lucru pentru a putea să se reverse şi să se întoarcă în 
lume, cu plenitudinea şi impetuozitatea Duhului Cincizecimii. 

Cuvântul liturgic, doxologia, lectura Evangheliei, propovă- 
duirea, constituie o manifestare a prezenţei Împărăţiei lui Dum- 
nezeu, deci o revelaţie propriu-zisă, dar o revelaţie care se 
înscrie şi se exprimă în limbaj, într-un limbaj omenesc, un lim- 

baj întotdeauna viu, un limbaj nedesăvârşit, care creşte şi tre- 
buie revizuit fără încetare, dar care, în acelaşi timp, este un 
limbaj obiectiv şi adevărat, fiind limbajul Bisericii lui Hristos. 
Prin urmare, şi aici atingem însăşi natura cuvântului şi a oricărui 
simbol, limbajul conţine o ambiguitate care îi este proprie şi 
care nu poate fi despărţită de el. Cuvântul este întotdeauna 
insuficient. El poate masca până şi realitatea pe care caută să 
o exprime, tot aşa de bine cum o şi dezvăluie. Iată de ce Bise- 
rica este deosebit de răspunzătoare de puritatea, de rigoarea, 
de forma însăşi a limbii, a limbajului, a cântării, a rugăciunii. 

Sacramentalitatea cuvântului decurge din sacramentalita- 
tea Bisericii înseşi şi din sacramentalitatea lui Hristos. Hristos, 
fiind Dumnezeu şi om, tot ceea ce decurge din El, cuvintele, ca 
şi faptele Sale, ca şi viaţa Sa însăşi, ca şi moartea Sa, ca şi Bi- 
serica şi tainele, toate acestea sunt în acelaşi timp consub- 
stanţiale Cuvântului lui Dumnezeu cel veşnic, dumnezeiesc, 
neschimbabil, adevărat, frumos, şi consubstanţiale cuvintelor 
omeneşti, ele însele în relaţie cu acest Cuvânt al lui Dumnezeu. 

Acesta răsună mai întâi în inima omului zidit după chipul lui 
Dumnezeu şi după asemănarea Sa, îmbrăcat şi format şi pă- 
truns de Duhul Sfânt, prin care acest Cuvânt al lui Dumnezeu 
află întotdeauna o corespondenţă, un ecou, o receptivitate. 

în raport cu cultul şi cu Euharistia, putem deosebi mai 
multe moduri de acţiune ale acestui Cuvânt: a) Cuvântul con- 
duce spre Biserică, atrage spre ea, intoduce în ea; b) Cuvântul 
răsună în Biserică asemenea unui Cuvânt ziditor care ne face 
asemenea lui Hristos, care ne luminează, ne judecă, ne păs- 
trează, ne conduce; c) Cuvântul face Euharistia tot aşa cum 
Cuvântul face Biserica; d) în sfârşit, Cuvântul este pecetluit de 
Euharistie, de împărtăşire. Dacă este adevărat că, aşa cum 
spune J. J. von Allmen 15 , este nevoie de Cuvânt pentru a înţe- 

15. Op. cit, p. 27. 

lege Cina, pe de altă parte este nevoie de Euharistie pentru a 
înţelege Cuvântul. De abia la frângerea pâinii au putut ucenicii 
la Emaus să vadă şi să înţeleagă deplin învăţătura Domnului, 
să facă legătura dintre cuvintele pe care li le spunea lisus şi 
propria Sa persoană. Cuvântul liturgic, atâta timp cât nu se 
împlineşte, cât nu culminează în împărtăşirea euharistică, ră- 
mâne încă exterior fiinţei profunde a omului. 

Tocmai prin această nuntă duhovnicească pe care o con- 
stituie Euharistia, Cuvântul poate fi definitiv pecetluit, acest 
Cuvânt care izvorăşte şi atinge înţelegerea noastră poate să-şi 
afle acolo adăpost, poate fi acceptat şi poate trăi acolo. în acest 
sens, raportul dintre Cuvânt şi Euharistie ne aminteşte că dina- 
mismul inerent Euharistiei ne face să depăşim stadiul înţe- 
legerii, înţelegerea, chiar şi duhovnicească, chiar şi contempla- 
tivă, nu constituie stadiul ultim, capătul, plenitudinea vieţii în 
Hristos. Pentru a fi deplină, viaţa în Hristos trebuie să depă- 
şească stadiul înţelegerii şi al iluminării. 

Iată de ce Părinţii Bisericii au deosebit trei planuri ale urcu- 
şului duhovnicesc: cel dintâi este cel al curăţirii, catharsis, apoi 
cel al contemplaţiei, theoria, şi cel de-al treilea unirea, enosis, 
care transcende cu totul toate formele de inteligenţă şi în care 
omul se împlineşte în locul în care cuvântul însuşi lasă locul 
tăcerii. Doar în această tăcere poate răsuna în noi, în cele din 
urmă, Cuvântul lui Dumnezeu. Astfel, urcuşul, deschiderea 
omului către Cuvântul lui Dumnezeu poate fi semnificată, 
indicată de această căutare a tăcerii, astfel încât Cuvântul lui 
Dumnezeu întru Duhul Sfânt să răsune nu din exterior, ca un 
Cuvânt care ne este adresat, ci dinlăuntru, prin Duhul Sfânt, 
pentru că întru Duhul Sfânt, atunci când omul se roagă, nu 
omul este cel ce se roagă, ci Duhul Sfânt este Cel care mijlo- 
ceşte şi suspină, care vorbeşte şi suflă şi dă mărturie pentru 
Hristos în noi. Astfel, interiorizarea noastră progresivă şi trans- 
parenţa noastră crescândă la Hristos în Cuvânt trebuie să se 

înscrie în linia, în sensul unei creşteri în noi înşine, al acelei 
maturări a Cuvântului lui Dumnezeu. Acesta, asemenea unui 
grăunte de muştar, pătrunde în spaţiul nostru lăuntric şi-1 umple, 
ocupându-1 în întregime. 

Tradiţia apuseană, îndeosebi Fericitul Augustin, şi după el 
şi tradiţia reformată, a fost foarte sensibilă la mijlocirea Cu- 
vântului în Euharistie, la importanta Cuvântului care face Euha- 
ristia. „Cuvântul vine în element, şi acesta devine sacrament", 
spune Fericitul Augustin 16 . Există, deci, o instrumentalitate a 
Cuvântului, şi dacă insistăm atât asupra epiclezei, asupra 
importantei Sfântului Duh în sfinţirea euharistică, pogorârea 
Duhului nu poate fi disociată de acest Cuvânt care răsună în Fiul 
şi prin Fiul, şi a cărui putere de creaţie, de viată şi de 
desăvârşire este asigurată de Sfântul Duh. Prin urmare, Cuvân- 
tul face Euharistia şi de altfel este nevoie de Cuvânt nu numai 
pentru a înţelege Cina, ci şi pentru ca aceasta să se poată 
înfăptui. Dar, când spunem Cuvânt, să luăm seama să nu limităm 
acţiunea acestui Cuvânt la cuvintele de instituire. Cuvintele de 
instituire trebuie să fie ele însele situate în interiorul întregii 
rugăciuni euharistice. Aceasta este, în întregime, Cuvânt şi în 
acelaşi timp epicleză, invocare, implorare, mulţumire. Şi ast- 
fel, această rugăciune euharistică trebuie înţeleasă în contex- 
tul său unic şi integral, fără de care nu este cu putinţă, cred, 
să vorbim despre Euharistie şi să pătrundem înţelesul sfinţirii, 
al prezentei reale şi al împărtăşirii. 

Piu numai Cuvântul face Euharistia, ci Cuvântul este, la 
rândul său, pecetluit de Euharistie: este nevoie de Cină pen- 
tru a înţelege Cuvântul, pentru a ajunge la Cruce şi la înviere 
şi pentru a vorbi despre ele. Doar înlăuntrul experienţei pas- 
cale şi al experienţei euharistice misterul Crucii şi al învierii, 
al înălţării şi al Venirii de-a doua a lui Hristos îşi dobândesc 

16. De ex: Sermo 227. 

sensul deplin, întreaga lor evidentă, devenind înainte de toate 
o convingere lăuntrică, izvorâtă şi întemeiată pe experienţă: 
„Ce era de la început ce am auzit ce am văzut cu ochii noştri 
ce am privit şi mâinile noastre au pipăit despre Cuvântul vieţii 
aceea vă vestim" (I Ioan 1,1). 

Nu vreau să spun prin aceasta că credinţa în învierea lui 
Hristos s-ar întemeia pe o experienţă subiectivă. Experienţa eu- 
haristică nu este o experienţă subiectivă, ci este o experienţă 
a Bisericii, anume o experienţă obiectivă, care transcende pe 
de o parte individul, chiar şi comunitatea locală, şi în care 
această comunitate, în comuniune cu Biserica universală în 
timp şi în spaţiu, trăieşte această unitate cu Hristos cel înviat, 
prin puterea şi prezenta Sfântului Duh. lată de ce este foarte 
important să înţelegem că fără Euharistie, fără această expe- 
rienţă euharistică a lui Hristos înviat, doctrina învierii lui 
Hristos nu poate avea răsunetul unei evidente a adevărului, a 
biruinţei şi a nădejdii. 

Cuvântul este pecetluit de Euharistie, dar Cuvântul şi 
izvorăşte din Euharistie prin această experienţă, iar Euharistia 
pecetluieşte în noi această evidentă, ne in-formează înţelegerea, 
ne orientează cercetarea teologică, ne inspiră doxologia, 
propovăduirea şi mărturia. Cunoaşterea însăşi are nevoie de 
un resort mai adânc decât propria lucrare, pentru ca acest Cuvânt 
să poată pătrunde într-un loc deja curăţit; Cuvântul curăteşte şi 
eliberează, ne pregăteşte pentru Euharistie, pentru împărtă- 
şire, prin chemarea la pocăinţă, dar, la rândul său, nu se 
poate insera cu adevărat decât atunci când omul este înnoit 
prin contactul cu Cel negrăit, fată către fată, acolo unde 
Cuvântul lasă locul tăcerii. 

Deci, Cuvântul nu numai că împlineşte Euharistia, ci izvo- 
răşte din aceasta, decurge din ea, iar aceasta determină, desi- 
gur, întreaga vocaţie misionară a Bisericii. Dacă nu ar fi misio- 
nară, Biserica nu ar fi apostolică, nu ar fi Biserică. Dar numai 

pornind de la această experienţă, de la această punere de o 
parte, Biserica poate fi „prezentă în lume". Această prezentă 
în lume nu poate da seama prin ea însăşi de misterul Bisericii. 
Biserica trebuie întotdeauna să fie consubstanţială lumii prin 
întreaga sa natură, prin întreaga sa omenitate, care este şi 
omenitatea lui Hristos, dar, în acelaşi timp, există un ritm de 
retragere de o parte, de refugiere în Euharistie, vizibil mai ales 
acolo unde Biserica se separă de lume, se adună în încăperea 
cea de sus, cu uşile închise. Şi în acest sens, proclamarea 
liturgică „Uşile, uşile!" înainte de Euharistie nu este o reminis- 
cenţă arheologică din vremea disciplinei arcane, când se cerea 
ca păgânii şi chiar şi catehumenii să nu poată fi martori ai 
tainei euharistice. Este esenţial ca, în Euharistie, în taina Cinei, 
uşile să fie închise, pentru ca Biserica să se adune şi să se 
deosebească. Acest lucru este exprimat foarte limpede în rugă- 
ciunea arhierească a lui Hristos: „ffu pentru lume Mă rog, ci 
pentru cei pe care Mi i-ai dat" (loan 17, 9). 



BISERICA în ANAMNEZĂ 

Cartea Apocalipsei ne aminteşte că obiectul laudei ecleziale 
şi al memorialului liturgic este taina lui Hristos. întregul cult, 
întreaga învăţătură, întreaga tradiţie a Bisericii nu sunt altceva 
decât o aducere în prezent, o actualizare a tainei lui Hristos. Dar 
aceasta ni se revelează în întreitul său aspect temporal, adică de 
taină a Celui care este, care era şi care vine. Iar în anamneză 
euharistică găsim la cel mai înalt punct deosebirea şi în acelaşi 
timp unitatea acestor trei aspecte ale tainei lui Hristos de care 
Biserica îşi aduce aminte. Biserica îşi aduce aminte de Hristos 
care este, care era şi care vine. Iar Biserica, am putea spune, se 
împarte în lume, în timp, în istorie, în spaţiu, între aceste trei 
moduri de prezenţă şi de acţiune şi de venire ale lui Hristos. 

Este foarte grăitor că textele Apocalipsei, acolo unde fiin- 
ţele şi bătrânii cântă şi slăvesc pe Mielul şi pe Cel ce sade pe 
tron, îl numesc „Cei ce este, Cel ce era şi Cel ce vine" (Apoc. 
1, 4, 8; 11, 17). în majoritatea textelor, nu este succesiunea 
cronologică „Cel ce era, Cel ce este şi Cel ce vine" 17 . Doxolo- 
gia începe cu prezentul. Dumnezeu este întotdeauna prezent, 
Hristos este prezent, şi prin această prezentă putem da seama 
în acelaşi timp despre trecut şi despre viitor. Prin această pre- 
zentă a lui Hristos, pe de-o parte înălţat la cer, de-a dreapta 
Tatălui, rugându-se pentru Biserică şi pentru oameni în mijlo- 
cirea Sa cerească permanentă, ne putem întoarce înapoi şi 
trăi în etape retrospective învierea lui Hristos şi, în lumina 
pascală, Crucea, Patimile Mântuitorului şi întreaga Sa viată 
pământească. 

Misterul liturgic ne aminteşte că „dacă am cunoscut pe 
Hristos după trup, acum nu-L mai cunoaştem", cum spune 
Sfântul Pavel (II Cor. 5,16), şi nu mai este cu putinţă să dai sea- 
ma despre prezent şi viitor numai prin trecut. Hristos acţionează, 
Hristos vorbeşte, Hristos Se roagă. Şi, în această rugăciune 
prezentă, ochii noştri se deschid, şi învierea lui Hristos îşi 
capătă înţelesul. Toate liturghiile Bisericii se definesc în funcţie 
de această liturghie cerească permanentă, care constituie „cea 
de a doua faţă a mântuirii" 18 , cea dintâi fiind jertfa de pe 
Qolgota şi învierea. Jertfa lui Hristos, Fiul jertfind Tatălui pro- 
pria Sa viaţă pentru viaţa lumii, această jertfă mântuitoare cul- 
minează şi se deschide în mijlocirea cerească. Jertfa crucii şi 
a morţii lui Hristos, învierea Sa, preaslăvirea Sa dau întreaga 
valoare, întreaga eficacitate acestei mijlociri cereşti care, spre 
deosebire de jertfa crucii şi a morţii, care au avut loc o dată pen- 
tru totdeauna şi nu pot fi repetate, este permanentă. Este per- 



17. Apoc. 4, 8 este o excepţie. 

18 „L'AscensiorT, în Revue biblique 5 (1949), p. 195, reluat în Exegese et 
Theologie, Paris, 1961, t. 1, p. 363-411. 

manentă şi acoperă tot timpul Bisericii, de la înălţare până la 
Parusie, până la cea de-a doua venire a lui Hristos. 

în mod deosebit pentru problema misiunii Bisericii, este 
important să ne amintim că doar în această mişcare a litur- 
ghiei şi a Bisericii în mers, în pelerinaj către împlinire, către 
plenitudinea împărăţiei cereşti, unde, cum spune Sfântul Pavel, 
suntem deja aşezaţi, suntem deja înviaţi, suntem deja înălţaţi 
o dată cu Hristos de-a dreapta Tatălui (cf. Ef. 2, 1-6), doar în 
atracţia acestei mişcări, a acestei depăşiri a contingentelor, a 
imanentei noastre pământeşti, doar aici misiunea întregii 
Biserici îşi dobândeşte pe deplin sensul, anvergura, întreaga 
evidenţă. „Când Mă voi înălţa, atunci voi trage toţi oamenii 
după Mine". Doar în măsura în care, în Biserică, comunitatea 
poate depăşi tocmai aceste contingente, se poate desprinde 
de cele pământeşti, doar atunci poate da mărturie despre taina 
lui Hristos înălţat de-a dreapta Tatălui. 

întrucât am vorbit despre anamneză lui Hristos Cel ce este, 
Hristos prezent în Biserică şi în acelaşi timp înălţat de-a dreapta 
Tatălui, ne putem aduce aminte de cea de-a doua fată a anam- 
nezei - Hristos Cel ce era. Biserica îşi aduce aminte de Cel ce 
era, adică de ceea ce Hristos a săvârşit o dată pentru totdea- 
una în istorie în timpul întrupării Sale, în timpul împlinirii Sale 
pământeşti până la înălţare. Prin urmare, „Cel ce era" se 
raportează la taina întrupării, a Patimilor, a învierii, la istoria 
mântuirii în totalitatea sa. 

Sensul Euharistiei nu se poate limita la un raport unilateral 
Euharistie-Cruce, nici chiar Euharistie- înviere. Există o totalitate, 
o unicitate a ansamblului lucrării lui Hristos; întreaga iconomie a 
mântuirii este reprezentată în memorialul euharistie. 

în sfârşit, trebuie să ne amintim că adunarea euharistică 
nu-şi aduce aminte numai de trecutul istoric, sau de prezen- 
tul ceresc sau sacramental, ci şi de viitor, îşi aduce aminte că 
Domnul vine. 

Prin Euharistie, Biserica este îndreptată în întregime către Hristos, 
care nu numai că este aici - „lată, Eu cu voi sunt în toate zilele 
până la sfârşitul veacului" (Mat. 28, 20) -, dar este şi „Ce/ ce 
vine". Ce înseamnă, prin urmare, această venire a lui Hristos 
pe care o exprimă memorialul euharistie, pe care o exprimă 
taina euharistică în întregime, şi care trebuie să ne ajute să 
înţelegem sensul însuşi, aş spune chiar firea Bisericii? Lec- 
tura textelor neo-testamentare şi a liturghiilor primare ne 
arată că această conştiinţă şi această aşteptare a venirii lui 
Hristos este extrem de intensă, extrem de profundă, mai ales 
în anumite cuvinte sau exclamaţii pe care le regăsim atît în 
Biblie, cât şi în liturghiile primare, de exemplu Maranatha. Acest 
cuvânt înseamnă în acelaşi timp „Vino, Doamne (lisuse)", fiind 
o invocaţie, o aclamaţie, o rugăminte, o aşteptare, şi totodată o 
vestire: „Da, Domnul vine"; iar „Domnul vine" nu mai este doar 
o aşteptare, ci o împlinire. 

De asemenea, epicleza Sfântului Duh nu exprimă doar 
aşteptarea, cererea fierbinte, ci este deosebit de intensă, pentru 
că Biserica ştie că această epicleza este ascultată şi că invo- 
carea Bisericii în Euharistie se situează înăuntrul rugăciunii 
Marelui Arhiereu lisus, de-a dreapta Tatălui, lată de ce Biserica 
se poate ruga fierbinte, intens, dar în acelaşi timp cu îndrăz- 
neală, cu certitudine. Prin urmare, Maranatha exprimă atât rugă- 
mintea, dependenta, supunerea Bisericii fată de Hristos, cât şi 
certitudinea, vestirea lumii că Hristos este aici, că Hristos vine 
ca Cel înviat pentru a-1 mântui pe om, pentru a-i da viata cea 
nouă, pentru a-1 smulge din robia răului, a păcatului, a suferin- 
ţei, a servitutilor de orice fel şi a alienării. 

lată un exemplu de memorial euharistie, cel al liturghiei 
bizantine a Sfântul loan Gură de Aur: „Aducându-ne aminte, 
aşadar, de această poruncă mântuitoare şi de toate cele ce s-au 
făcut pentru noi: de cruce,de groapă, de învierea cea de-a 
treia zi,de înălţarea la ceruri, de şederea cea de-a dreapta şi 

de cea de a doua şi slăvită iarăşi venire". Această anamneză 
este întotdeauna o punere a Bisericii în prezenţa acestei taine 
totale a mântuirii noastre. Această taină a mântuirii nu poate 
fi limitată doar la unul dintre aceste trei aspecte ale memoria- 
lului lui Hristos, iar atenuarea, reducerea unuia sau a celuilalt, 
duce Biserica la deformări profunde ale conştiinţei sale de 
Biserică şi a propriei sale mărturii în lume. 



BISERICA ÎH RUGĂCIUNE 

în liturghie şi în ştiinţa liturgică, epicleza a devenit, treptat 
şi din ce în ce mai mult, un termen tehnic, desemnând o rugă- 
ciune anume adresată Tatălui pentru ca Duhul Sfânt să Se 
pogoare asupra pâinii şi vinului puse înainte şi să le sfinţească, 
prefăcându-le în trupul şi sângele lui Hristos. Trebuie să amin- 
tim că în liturghiile primare, întâlnim epicleze variate atât prin 
forma, cât şi prin destinaţia lor - epicleze hristologice, invo- 
caţii pentru venirea lui Hristos, ca, de pildă: „Da, vino, Doamne 
lisuse" sau Maranatha. 

Aceasta din urmă este redescoperită astăzi de liturghiile 
moderne, în special de liturghia de la Taize sau liturghia lute- 
rană din Germania. Ea exprimă o urgenţă, sporită poate de 
instabilitatea apocaliptică a evenimentelor din vremea noas- 
tră; când totul se clatină în jurul nostru, atunci cu adevărat 
nu numai omul în fiinţa sa profundă, ci întreaga Biserică se 
simte şi mai dependentă de această venire a lui Hristos. Sau 
oare această venire nu este manifestată cu atâta intensitate 
decât în Euharistie? 

Trebuie deosebite două orientări în epicleza; epicleza lui 
Hristos, care nu se poate face decât întru Duhul Sfânt: „Şi Duhul 
şi Mireasa spun: Vino, Doamne lisuse" (Apoc. 22, 17, 20). 
Doar prin suflarea Duhului Biserica este în stare, în Euharistie, 

să cheme, să invoce, să roage, apoi să vestească pe Hristos. 
Doar prin Duhul Sfânt, Biserica îl poate mărturisi pe Iisus 
Hristos ca pe Domnul ei. 

Pe de altă parte, epicleza propriu-zisă a Duhului Sfânt, 
invocarea venirii Sfântului Duh, se inserează profund în datui 
neo-testamentar, îndeosebi în cuvântarea de despărţire a lui 
Hristos, dinainte de Patimi (Ioan 14 - 16), în care Hristos însuşi 
vesteşte şi făgăduieşte că, atunci când Se va ruga Tatălui, 
această rugăciune va fi o epicleza, o cerere a Sfântului Duh: 
„Şi Eu voi ruga pe Tatăi şi alt Mângâietor vă va da vouă" (Ioan 
14, 16). Chemarea Duhului Sfânt care constituie epicleza Bise- 
ricii nu se poate face decât datorită lui Hristos, prin Hristos, 
prin rugăciunea lui Hristos preaslăvit şi înălţat de-a dreapta 
Tatălui. întreaga liturghie trebuie deci înţeleasă în perspectiva 
acestei mijlociri cereşti a lui Hristos, care este o epicleza a 
Sfântului Duh, o cerere către Tatăl de a trimite Duhul peste 
Biserică, peste daruri, peste comunitate, peste lume. 

Dacă ne gândim la dezvoltarea conştiinţei euharistice a 
Bisericii, constatăm că Biserica a trecut, în timpul său istoric, 
prin diferite stadii de evoluţie. 

în perioada pre-niceeană, Biserica pare a nu fi insistat prea 
mult asupra importantei prefacerii darurilor; epicleza, aşa cum 
observăm în special la Sfântul Ipolit în Tradiţia apostolică, nu 
era îndreptată cu precădere spre prefacerea pâinii şi vinului în 
trupul şi sângele lui Hristos, ci, înainte de toate, spre faptul că, 
prin mijlocirea jertfei Bisericii, această epicleza prefăcea întreg 
poporul lui Dumnezeu în trupul şi sângele lui Hristos. Este o 
realitate pe care atât teologia euharistică, cât şi exegeza neo- 
testamentară o redescoperă 19 . O finalitate eclezială şi antro- 
pologică a sfinţirii. Tot aşa cum, iniţial, sfinţirea apei botezului 
se făcea - şi se face - în vederea afundării baptismale, tot 

19. Cf. J. Jeremias, The Eucharistic Words ofJesus, Oxford, 1955. 

aşa sfinţirea euharistică se face în perspectiva comuniunii eu- 
haristice. Trebuie evitat să se izoleze şi să se fărâmiţeze taina 
sfinţirii, considerând comuniunea euharistică numai un rod 
duhovnicesc al sfinţirii elementelor sacramentale. Comuniu- 
nea nu este rodul duhovnicesc, ci punctul culminant, pecetea 
acestei sfinţiri. Sfinţire şi comuniune sunt legate, din punct de 
vedere teologic şi organic, în taina unică a Cinei. Aceasta este 
tocmai sfinţirea, jertfa şi pomenirea Cinei Domnului, care se 
actualizează în taina Euharistiei şi prin urmare în împărtăşirea 
comunităţii. 

Părinţii secolului al IV-lea, începând cu Sfântul Ioan Gură 
de Aur şi Sfântul Ambrozie, insistă mai mult asupra evenimen- 
tului, asupra miracolului euharistie negrăit, acel mysterium 
tremendum al sfinţirii, şi aceasta într-un limbaj din ce în ce 
mai realist. Şi cu cât poporul creştin va pierde sensul comuniunii 
organice şi normative a Euharistiei, cu atât mai mult această 
concepţie „realistă" a tainei va căpăta relief. în momentul în 
care comunitatea se situează nu în Euharistie, ci în faţa Euha- 
ristiei, ea poate să reflecteze mai bine la acest miracol, pentru 
că nu poţi reflecta cu adevărat la ceva decât dacă îţi este exte- 
rior, într-un anumit sens, Biserica primară nu avea teologie euha- 
ristică şi nici nu putea să aibă. Şi, după părerea mea, este lipsit 
de sens să se caute o teologie euharistică, o teologie a jertfei, 
o teologie a prezenţei reale în Biserica primară, pentru că 
această teologie reprezentând prea mult o realitate a trăirii, 
despre ea nu se poate vorbi decât pornind de la această trăire. 
Ne lovim din nou de ambiguitatea limbajului. Limbajul care 
exprimă experienţa duhovnicească devine astfel indicele unei 
îndepărtări, al unei pierderi a acestui sens euharistie. Cu cât 
sensul euharistie al comuniunii este mai estompat, cu atât mai 
necesare sunt limbajul şi reflecţia, pentru a da seamă de ea. 

Ulterior, cu prilejul controverselor euharistice dintre greci 
şi latini, se vor purta discuţiile care ni se par astăzi atât de ste- 

iile cu privire la cuvânt şi epicleză: cum se săvârşeşte sfinţi- 
rea, prin cuvânt, prin cuvintele de instituire, sau prin epicleză? 
Este, după părerea mea, un fapt stabilit, că nu se poate juxta- 
pune sau alege între Paşte şi Cincizecime, la fel cum nu alegi 
între Hristos şi Duhul Sfânt, nu alegi între prezenţa lui Hristos 
şi lucrarea Duhului Sfânt; dar trebuie arătat că această pre- 
zenţă este diferită - prezenţa lui Hristos şi cea a Duhului Sfânt 
sunt, fiecare, specifice în taina euharistică. Hristos Se întru- 
pează în Cuvânt, este prezent în darurile euharistice prin care 
ne asimilează Sieşi. Duhul Sfânt este prezent în om, dar în alt 
mod, infuz, inexprimabil, într-un mod pe care limbajul nu-1 poate 
reda, căci Duhul Sfânt nu este obiect al cunoaşterii, obiect al 
teologiei. Duhul Sfânt este, înainte de toate, puterea cunoştin- 
ţei, lumina în care vedem chipul lui Hristos şi în care se înfăp- 
tuieşte prezenţa lui Hristos în noi. Prin urmare, Sfântul Duh 
este totdeauna altul. Şi în aceasta constă întreaga dificultate 
a pnevmatologiei, întreaga dificultate de a vorbi despre Duhul 
Sfânt şi despre lucrarea Sa sfînţitoare în Euharistie. 

Sfinţirea elementelor şi sfinţirea credincioşilor alcătuiesc 
cele două aspecte ale realităţii Euharistiei, căci omul se înră- 
dăcinează adânc, prin trupul său, prin limbajul său, prin întreaga 
sa sensibilitate, în cosmos, în însăşi realismul lumii în care 
este profund ancorat şi pe care este chemat, prin Euharistie, 
să-1 transfigureze, să-1 sfinţească. Prin urmare, Biserica nu poate, 
desigur, să facă economie de elemente materiale. Credem în 
sensul deplin al sfinţirii elementelor, al prezenţei reale a lui 
Hristos în elemente, nu în vederea unei adorări a acestora, ci 
în vederea împărtăşirii credincioşilor. Pietatea euharistică şi 
evlavia cu care Biserica Ortodoxă înconjoară pâinea şi vinul 
sfinţite (Sfânta Cuminecătură) trebuie înţelese într-o perspec- 
tivă de comuniune, de mâncare euharistică. 

Ceea ce am spus despre epicleză ne îngăduie să înţele- 
gem mai bine că epicleză nu poate fi limitată la o singură rugă- 

ciune a Euharistiei. Sunt epicleze pre-sfinţitoare, epicleze 
post-sfinţitoare, epicleze privind Darurile, epicleze privind adu- 
narea, epicleze în care preotul roagă ca Dumnezeu să trimită 
Duhul Sfânt, pentru ca propria sa nevrednicie să nu constituie 
o piedică, pentru ca Duhul să-1 curăţească pe preot astfel ca 
nevrednicia acestuia să nu împiedice pogorârea Duhului peste 
Euharistie şi peste adunare: „Pomeneşte, Doamne, după mul- 
ţimea îndurărilor Tale, şi a mea nevrednicie - se spune în litur- 
ghia bizantină a Sfântului Vasile cel Mare. Iartă-mi toată gre- 
şeala, cea de voie şi cea fără de voie, şi să nu opreşti, pentru 
păcatele mele, harul Sfântului Tău Duh, de la Darurile ce sunt 
puse înainte". Sfinţirea nu se poate face fără sfinţenie, nu 
doar cea ca rod al sfinţirii euharistice, ci şi sfinţenia preala- 
bilă, fără de care nevrednicia preotului se răsfrânge asupra 
Darurilor şi împiedică revărsarea harului lui Dumnezeu. 

Epicleza se referă, deci, la ansamblul Euharistiei. întreaga 
Euharistie este epicletică, întreaga Euharistie este o invocare; 
preotul şi adunarea nu sunt stăpânii actului euharistie, ci Duhul 
Sfânt este adevăratul săvârşitor al Euharistiei, ca şi al tainelor, 
într-un anumit sens, Duhul Sfânt este cel care lucrează în noi, 
care ne informează, care îngăduie şi înfăptuieşte în noi această 
rugăciune şi această conformitate cu Hristos. 

Dar dacă spunem că Euharistia este în întregime epicleza, 
este limpede că epicleza depăşeşte limitele Euharistiei şi că 
această epicleza, acest sens epicletic, acest sens de invocare, 
de dependenţă, acoperă şi defineşte întreg misterul Bisericii, 
întreaga relaţie a Bisericii cu Hristos. Biserica nu este decât 
slujitoare, adică nu poate fi decât un releu, nu poate decât să dea 
mărturie şi să vestească ceea ce o depăşeşte şi ceea ce se face 
prin intermediul acestor „vase de lut" care sunt instituţiile noastre. 
Nu poate, deci, să fie decât în situaţie de penitenţă, dar cu convin- 
gerea, desigur, că prin lucrarea euharistică Biserica, comuni- 
tatea, este iertată, că trăieşte în această iertare şi că această 

iertare nu este altceva decât lumina învierii care izvorăşte în 
ea. Epicleza este, deci, o dependentă, o supunere deplină în 
Duhul Sfânt fată de Hristos şi fată de Tatăl. Ea este, de aseme- 
nea, o aşteptare şi o chemare. 

Pentru a vorbi despre epicleza întregii Biserici, este foarte 
edificator să ne amintim de rugăciunea Bisericii primare, în 
„încăperea cea de sus", dinainte de pogorârea Duhului Sfânt la 
Cincizecime. Putem spune că această rugăciune arzătoare a 
Bisericii adunate în locul comun al Cinei se împlineşte, se repetă, 
se oglindeşte în rugăciunea liturgică a Bisericii, a întregii Biserici 
în Euharistie. întreaga Biserică este în rugăciune arzătoare, 
pentru că Euharistia este o Cincizecime permanentă, atât prin 
pregătirea Cincizecimii în această rugăciune, cât şi prin faptul 
că Duhul Sfânt este revărsat în Biserică. Avem două aspecte ale 
epiclezei, după cum avem două aspecte în Cincizecime: 1) pre- 
gătirea, cererea fierbinte, conştiinţa că Duhul Sfânt este Cel 
ce va să vină, şi Biserica se curăteşte pentru aceasta, este deja 
în stare de comuniune, rugăciunea este deja o rugăciune co- 
mună, o rugăciune unanimă, şi 2) această unanimitate care, 
initiail condiţie a venirii Duhului Sfânt, va fi apoi rodul acesteia 
(îndeosebi Fapt. 2). Epicleza ne pune în starea din ziua 
Cincizecimii, ne pune în situaţia Bisericii, în starea de Cincize- 
cime perpetuă. 

Spre deosebire de taina învierii şi a crucii, care s-au înfăptuit 
o dată pentru totdeauna, Cincizecimea nu este doar evenimen- 
tul unui moment, al unui timp, ci este inaugurarea timpului 
Bisericii, adică inaugurarea timpului revărsării permanente, 
constante a Duhului Sfânt peste comunitate. în Faptele Apos- 
tolilor, există o întreagă secvenţă a acestor revărsări multiple ale 
Duhului Sfânt în diferite stadii, în diferite etape normative ale 
creşterii Bisericii. Citind Fapte 8 şi 19, când Duhul vine asupra 
comunităţii, asupra celor doisprezece ucenici la Efes, ai impre- 
sia că ai de-a face aici dacă nu cu o repetare, măcar cu con- 

ştiinţa faptului că evenimentul primei Cincizecimi se con- 
tinuă. Anumiţi Părinţi ai Bisericii - mai ales Micolae Cabasila în 
Tâlcuirea dumnezeieştii Liturghii 20 , au insistat mult asupra 
sensului cincizecimic al liturghiei, al Euharistiei. Această idee 
a Cincizecimii permanente este o idee profund tradiţională în 
Biserica primară şi îndeosebi în tradiţia orientală şi siriană. 



EUHARISTIA, COMUTilUttE A BISERICII 

Aş vrea să deosebesc mai multe planuri de comuniune: 
Comuniune treimică, şi aceasta este o idee la care ţin 
foarte mult idee potrivit căreia comuniunea euharistică este 
o comuniune treimică, un dar, o prezenta, o realizare a vieţii 
treimice în Biserică. Liturghia ortodoxă începe cu binecuvân- 
tarea împărăţiei treimice: „Binecuvântată este împărăţia Tatălui, 
a Fiului şi a Sfântului Duh". Şi aceasta corespunde unei con- 
ştiinţe euharistice foarte profunde, chiar dacă uneori insufi- 
cient exprimată în învăţătura şi în doctrina clasică. Tratatele 
şcolare despre Euharistie au fost deseori puternic influenţate 
de un fel de hristomonism euharistie, adică un fel de exclu- 
sivism în Hristos, lăsând de o parte orice referinţă la Tatăl şi 
la Sfântul Duh. Hristos este calea către Tatăl: „Ce/ ce M-a văzut 
pe Mine a văzut pe Tatăl" (Ioan 14, 9). Euharistia este îndrep- 
tată, deci, către Tatăl şi, la urma urmei, locul rugăciunii „Tatăl 
nostru" în Euharistie aminteşte tocmai faptul că întreaga comu- 
nitate euharistică trebuie să se situeze într-un context treimic, 
pentru ca Biserica să-şi amintească, în momentul comuniunii, 
că Euharistia este împărtăşirea cu Hristos prezent de-a dreapta 
Tatălui, Hristos înviat şi preaslăvit. 



20. Capit. 37, trad. franceză în Sources chretiennes, nr. 4 bis, Paris, 1968, 
p. 226-229 şi notă la Pr. S. Salaville, La Pentecote eucharistique, p. 334-336. 



EUHARISTIA, PLENITUDINE A BISERICII 485 

Euharistia este o Cincizecime perpetuă, noţiunea de împăr- 
tăşire a Sfântului Duh în Euharistie este o noţiune vitală, care îşi 
are originea chiar la Sfântul PaveL în salutul său treimic de la 
II Cor. 13, 13: „Harul Domnului nostru lisus Hristos şi dragos- 
tea lui Dumnezeu (Tatăl) şi împărtăşirea Sfântului Duh să fie 
cu voi cu toţi". în secolul al IV-lea, liturghiile bizantine au gene- 
ralizat această binecuvântare treimică chiar înainte de rugă- 
ciunea euharistică. Sfântul Vasile al Cezareii a dezvoltat tema 
împărtăşirii Sfântului Duh în contextul disputelor despre dum- 
nezeirea Duhului, arătând că Duhul Sfânt se împărtăşeşte cu 
plinătatea vieţii dumnezeieşti a Tatălui şi a Fiului şi că viata 
întregii Biserici este o împărtăşire a Treimii în Sfântul Duh. 
însăşi tema împărtăşirii Sfântului Duh se întâlneşte în mai multe 
rânduri în liturghia bizantină a Sfântului Vasile al Cezareii 21 . în 
liturghia ortodoxă actuală, una din cântările Cincizecimii este 
inclusă în rugăciunile de mulţumire de după comuniune: „Am 
văzut lumina cea adevărată, am primit Duhul cel ceresc, am 
aflat credinţa cea adevărată, nedespărţitei Sfintei Treimi închi- 
nându-ne, că aceasta ne-a mântuit pe noi". La fiecare liturghie, 
putem cu adevărat să spunem că am văzut lumina cea adevă- 
rată, am primit Duhul cel ceresc... 

Euharistia este astfel comuniunea sfinţilor, comuniune a 
întregii Biserici, şi acest lucru a fost exprimat în liturghia bizan- 
tină, îndeosebi în ritualul proscomidiei, al pregătirii elemen- 
telor euharistice în potir şi pe disc, unde, alături de agneful 
care-L simbolizează pe Hristos, preotul aşază părticelele sim- 
bolizând pe Maica Domnului, cele nouă cete ale sfinţilor, viii 
şi morţii. Şi astfel, în celebrarea euharistică, comunitatea la 
rândul său este chemată să ia parte la această reprezentare 
figurativă pe disc, trimiţându-şi la altar pomelnicele cu numele 
viilor şi morţilor, care vor fi pomeniţi în acel moment, în timp 



21. Cf. B. Bobrinskoy, „Liturgie et ecclesiologie trinitaire de Saint Basile", în 
Verbum Caro, Paris, 1969, inclusă şi în prezentul volum. 

ce preotul va scoate părticelele de prescură pe care le va 
aşeza pe disc. Astfel întreaga Biserică, adică Trupul lui Hristos, 
Hristosul total, cum spune Fericitul Augustin (Christus totus 
caput et corpus) 22 , Hristos întreg, cap şi trup, este reprezentat şi 
participarea Sa reală este amintită în celebrarea Euharistiei. Iar 
aceasta este adevărat nu numai pentru proscomidie, ci, în gene- 
ral, pentru toată liturghia, prin rugăciunea de mijlocire de după 
epicleză, în care Biserica pomeneşte pe Maica Domnului, pe 
sfinţi, pe vii şi pe morţi/ toate nevoile şi suferinţele şi dorinţele 
lumii. Se poate cita, în legătură cu acest subiect, mai ales litur- 
ghia Sfântul Vasile al Cezareii, îndeosebi rugăciunea sa euharis- 
tică de mijlocire, în care Biserica pomeneşte toate treptele şi 
toate categoriile de credincioşi, toate suferinţele celor care sunt 
în închisori, în prigoniri, ale văduvelor şi orfanilor etc 23 . 



„CU PACE SĂ IEŞIM". 
MISIUTiEA BISERICII 

Euharistia este în întregime îndreptată şi sprijinită pe taina 
Paştelui, a înălţării, a Cincizecimii şi a celei de-a doua veniri a 
lui Hristos. Misiunea creştină, misiunea Bisericii nu poate fi 
înţeleasă decât în funcţie de Paşte, de învierea lui Hristos, ai 
cărei martori suntem în Euharistie, în funcţie de Cincizecime, 
ai cărei beneficiari suntem în Euharistie, şi de înălţarea lui 
Hristos pe Care îl însoţim şi a de Cărui slavă ne împărtăşim tot prin 
Euharistie. Această misiune este, înainte de toate, o misiune 
a comunităţii, o misiune comunitară, pentru că, la rândul său, 
comunitatea trebuie să oglindească în sine iubirea: „Să vă iubiţi 
unul pe altul,(—) pentru ca lumea să creadă, ...întru aceasta vor 
cunoaşte toţi că sunteţi ucenicii Mei" (loan 13, 34, 35; 15, 12, 
17 etc). 

22. In Evang. loannis, tr. XXVIII, PL 35,1622 et alia. 

23. Textul din anexă. 

Ite, missa est din liturghia latină sau Cu pace să ieşim din 
liturghiile bizantine, această concluzie comună a liturghiilor 
noastre, nu este decât vestirea sfârşitului primei etape a Euha- 
ristiei, în acel moment are loc nu ieşirea din Biserică, ci intrarea 
Bisericii în lume; această trimitere, această împrăştiere a cre- 
dincioşilor este necesară; Biserica nu poate să rămână canto- 
nată şi închisă şi ferecată în sine. Slujba duminicală trebuie să 
se încheie şi să se continue de-a lungul săptămânii. în acest 
sens, nu putem înţelege Euharistia duminicală fără rugăciunea 
lăuntrică şi fără Euharistia dinlăuntrul credincioşilor din timpul 
săptămânii, de la locul şi din timpul muncii lor, al vocaţiei lor, 
al familiei lor. 

J. J. von Allmen deosebeşte în Euharistie două momente 
fundamentale, Liturghia şi Euharistia 24 : 1) Liturghia, care înseamnă 
trimiterea, explozia, împrăştierea, dar o împrăştiere providen- 
ţială, sacramentală a Bisericii în lume, asemenea „aluatului 
care dospeşte frământătura", asemenea sării în bucate; 2) Euha- 
ristia, când Biserica se adună, când se unifică în locul acelui 
necesar şi unic „faţă către fată" nu numai al insului, ci şi al 
comunităţii, cu Domnul său, întru Duhul Sfânt. J. J. von 
Allmen se foloseşte de imaginea inimii, a sistolei şi diastolei: 
sistola, adunarea, afluxul de sânge la inimă, iar diastola, 
trimiterea, înnoirea celulelor trupului, prin sângele, el însuşi 
regenerat de suflarea dumnezeiască. 

Cred că toate acestea sunt de o mare importanţă: această 
noţiune a dimensiunii misionare a Bisericii, pornind de la adu- 
narea euharistică, de la ea şi prin ea, într-un ritm perpetuu, 
mereu înnoit, este cea în care ar trebui să înţelegem taina Bise- 
ricii, creşterea şi maturizarea, mărturia şi chiar suferinţa sa, din 
Euharistie în Euharistie, până în împărăţia lui Dumnezeu. 



24. Essai sur le Repas du Seigneur, p. 111-116. 

LITURGHIE ŞI ESHATOLOQIE 



nu voi vorbi despre eshatologie ca atare, nici din punct de 
vedere dogmatic, adică despre eshatologie în sine, nici măcar 
despre locul său general în viaţa liturgică; mă voi mărgini la 
Euharistie şi, mai precis, la anamneză şi epiclezele euha- 
ristice. Cu 15 ani în urmă, vorbind despre pnevmatologia cul- 
tului, alesesem ca titlu: „Câteva reflecţii cu privire la pnevma- 
tologia cultului". Astăzi, aş putea spune: „Câteva reflecţii cu 
privire la eshatologia din Euharistie". 



Teologiile de şcoală, atât ortodoxă, cât şi catolică sau pro- 
testantă, au suferit o distorsiune considerabilă, prezentând esha- 
tologia ca şi cum aceasta ar privi exclusiv telurile ultime ale omu- 
lui şi ale lumii, într-o perspectivă strict liniară şi izolată în viitor, 
fie individualistă, fie cosmică şi universală, dar întotdeauna 
îndepărtată şi ireală. Decalajul dintre această eshatologie a 
manualelor noastre, dar şi a propovăduirii noastre, adesea, şi 
eshatologia inaugurată sau realizată de noul Testament şi de 
viata eclezială şi liturgică, este uriaş şi dramatic. în zilele noas- 
tre, Pr. Alexander Schmemann a ştiut să repună în valoare 
dimensiunea eshatologică a cultului şi a Euharistiei. După el, 
loan Zizioulas s-a străduit, la rândul său, să sublinieze aspectul 
eshatologie al adunării euharistice în jurul Domnului prezent 
în Biserica Sa. 

Rezumând în câteva cuvinte sensul eshaton-ulxxi neotesta- 
mentar şi eclezial, pentru a-1 aplica realităţii liturgice, l-aş tra- 
duce în acelaşi timp prin termenul de ultim, dar şi de final 
(telos) şi de plenar (pleroma). Conjugarea, sau convergenta 
acestor diferite sensuri ne îngăduie să redăm eshaton-ului biblic 
conţinutul său calitativ, pe lângă cel linear. Acest sens calita- 
tiv, de plenitudine şi de sfirşit, caracterizează venirea Dom- 
nului, întreaga Sa operă mântuitoare şi prezenta Sa dătătoare 
de viată în Biserică. Acestui ultim aspect, modului eclezial şi 
permanent al eshatologiei, adică al Prezentei Celui ce vine, aş 
dori să-mi consacru comunicarea. 



B 

înălţarea Domnului şi Cincizecimea istorică (Fapt. 2), aceste 
două evenimente constituie o demarcaţie între modul evan- 
ghelic al prezentei lui Hristos (arătat în trup, I Tim. 3, 6) şi mo- 
dul eclezial al acestei prezente. Dacă în timpul vieţii pământeşti 
a Mântuitorului, El era locul privilegiat şi deplin al prezentei 
Duhului, de-acum înainte, Duhul care însufleţeşte trupul ecle- 
zial al lui Hristos este la rândul Său locul, spaţiul propriu al 
prezentei lui Hristos, a „Celui ce este. Celui ce era şi Celui ce 
vine". Ioan Zizioulas a subliniat rolul „constitutiv" al Duhului 
Sfânt în viata omenească a lui Hristos, pe de o parte, şi în pre- 
zenta Sa sacramentală şi eclezială, pe de altă parte (de ex. în 
L'ttre ecclesial. Geneva, 1981, p. 98). 

Aş porni şi eu de la această funcţie proprie Duhului Sfânt, 
de a-L face prezent pe Iisus Hristos, în chip deplin, în toate 
dimensiunile şi domeniile vieţii Hristosului total, Cap şi Trup. 

Dacă ar fi să folosim noţiuni moderne pentru a vorbi de- 
spre eshatologia eclezială, sau mai curând despre perspectiva 
liturgică a eshatologiei, aş îndrăzni să folosesc termenii de im- 
plozie şi de explozie, într-o analogie cu fenomenele de con- 

tracţie şi dilatare fizică, în care, unei concentrări incredibile a 
masei, în care până şi spaţiul dintre atomi este desfiinţat, îi 
urmează o explozie sau o expansiune de energie într-un spa- 
tiu-timp uriaş. Potrivit acestei analogii, Duhul manifestă în 
două feluri prezenta lui Hristos. Mai întâi, desfiinţând fron- 
tierele spatio-temporale ale existentei Sale multiple în expe- 
rienţa sacramentală a prezentei Sale unificate, şi apoi, creând 
un elan dinamic de expansiune a Bisericii şi a membrilor ei 
către diferitele moduri, istoric, ceresc şi ultim ale prezentei lui 
Hristos. 

Astfel, pe de o parte, Sfântul Duh realizează prezenta ple- 
nară şi unică a lui Hristos în multiplele Sale dimensiuni: Cu- 
vântul creator, Iisus istoric, Hristosul slavei, Domnul parusiei 
şi al judecăţii. Această prezentă reală a Domnului Iisus trans- 
cende distantele şi frontierele spaţiului şi ale timpului. Aceasta 
este funcţia sacramentală a „memorialului" euharistie şi liturgic 
care determină însăşi fiinţa BisericihMireasă a lui Hristos. 

Liturghia euharistică realizează, deci, această prezentă 
eshatologică a lui Hristos în Biserică, comemorând în memo- 
rialul său, în anamneză euharistică, mai întîi timpul istoric al 
mântuirii (crucea, mormântul, învierea), apoi slava cerească 
(înălţarea la cer, şederea de-a dreapta) şi în sfârşit parusia 
(cea de-a doua slăvită venire). Aclamaţiile liturgice ale Apo- 
calipsei exprimau deja, încă de la începuturile cultului creştin, 
lauda unică a „Celui ce este, Celui ce era şi Celui ce vine" (XI 
4, 8 şi 11, 17)1. 

Această contemporaneitate multiformă a lui Hristos cu 
existenta noastră (şi a noastră cu existenta Sa) este însă foarte 
greu de exprimat şi de menţinut în mentalitatea noastră decă- 
zută, în gândirea noastră discursivă şi mai ales în limbajul 
nostru teologic, care poartă şi el, totuşi, întreaga povară a decă- 



1. Gf. B. Bobrinskoy, „L'Eucharistie, plenitude de l'Eglise", în Intercommu- 
nion: des chretiens s'interrogent, Paris, 1969, p. 26-27. 

derii noastre. Din această cauză mi-a fost întotdeauna nespus de 
greu să vorbesc despre dimensiunea eshatologică a credinţei, a 
cultului, şi am încercat o mare admiraţie faţă de cei care 
foloseau cu uşurinţă şi ca de la sine această noţiune. 

Tendinţa firească a minţii omeneşti şi entropia demersu- 
lui teologic însuşi ne vor face să ne amintim întotdeauna de 
evenimentele istorice ale lucrării mântuitoare ca de nişte eve- 
nimente care aparţin trecutului, să contemplăm tainele slavei 
Sale cereşti ca fiind transcendente existenţei noastre pămân- 
teşti şi să privim întoarcerea lui Hristos în slavă ca pe o reali- 
tate viitoare foarte îndepărtată, anticipată, în cel mai bun caz, 
în întâlnirea faţă către faţă de la judecata personală, după 
moarte. în această perspectivă liniară, există tendinţa de a 
disocia aceste aspecte unele de celelalte şi de a-1 izola pe fie- 
care (fie că este vorba despre viaţa istorică şi lucrarea mân- 
tuitoare a lui Hristos, crucea şi învierea, fie despre existenţa 
şi slava Sa cerească, fie despre întoarcerea Sa în slavă), în 
dauna viziunii de ansamblu a credinţei creştine. 

Astfel, credinciosul se află prins într-un spaţiu şi într-o tem- 
poralitate ermetic închise, potrivit cărora existenţa multiplă a lui 
Hristos ne priveşte, desigur, dar din exterior, căci Hristos mă 
precede în istorie, mă depăşeşte în slava Sa cerească şi Se face 
aşteptat în a doua Sa venire, la urma urmei atât de îndepărtată, 
încât pare ireală. Acestea sunt contururile nu numai ale psi- 
hologiei noastre religioase, individuale sau colective, cea a soci- 
etăţilor noastre ecleziale, ci constituie şi amprenta teologiilor 
noastre reci, conceptuale, şcolăreşti. 

Din păcate, toate acestea intră în ordinea firească a lucru- 
rilor. Este greu să vorbeşti „la rece" de prezenţa eclezială a lui 
Hristos, să o mărturiseşti în afara focului Sfântului Duh, tot 
aşa cum doar în flacăra Cincizecimii euharistice îndrăznim cu 
încredere şi fără osândă să-L chemăm pe Dumnezeu Tată şi 
să rostim „Tatăl nostru". 

Doar în acţiunea liturgică a Euharistiei devine apropiat Cel 
a cărui existenţă părea îndepărtată şi abstractă, în acţiunea 
liturgică a Euharistiei şi în corespondenta acesteia lăuntrică şi 
caritabilă, adică în liturghia permanentă a inimii şi în cea a 
milostivirii. Doar atunci se desfiinţează frontierele spaţio-tem- 
porale atât de etanşe ale trecutului, ale cerescului şi ale 
viitorului, în prezenta Celui care este, care era şi care vine. 

Această prezentă a lui Hristos în Biserică presupune, de 
asemenea, în replică, un întreit elan de iubire: 

1 ) un elan de iubire al Bisericii Mirese fată de Mirele care 
S-a dat pentru ea (Efes. 5, 25); Biserica devine astfel contem- 
porana chenozei Sale, se asociază până la sfârşitul veacurilor 
crucii patimilor şi învierii lui Hristos; 

2) totodată, implică şi un elan de iubire fată de Iisus Ma- 
rele Arhiereu, care a străbătut cerurile şi ne-a deschis şi nouă 
calea către Slava împărăţiei; un dinamism ascensional îşi 
pune pecetea pe Biserică, în cult şi în întreaga sa existentă 
istorică; 

3) acest elan de iubire îndreaptă Biserica către Domnul 
slavei, care va veni să judece viii şi morţii, dar care vine încă 
de pe acum în permanenţa judecăţii Sale inaugurate în prezent, 
în acest „astăzi" al Bisericii. Astfel, Euharistia sporeşte dorinţa şi 
nerăbdarea Bisericii, căreia îi răspunde Domnul: „Da, vin 
curând" sau, în traducerea Bibliei de la Ierusalim: „Da, venirea 
Mea este aproape" (Ap. 2, 16; 3, 11; 22, 7; 12, 20). 

Prin lucrarea Sfântului Duh se realizează prezenţa multi- 
formă a lui Hristos în Biserica Sa prin intermediul memorialu- 
lui euharistie, după cuvintele Domnului însuşi: „Vă va aduce 
aminte despre toate cele ce v-am spus Eu" (loan 14, 26). 
Desigur, să nu reducem memorialul la o formulă sau la o parte 
din rugăciunea euharistică. Tot cultul, toată învăţătura, toată 

tradiţia Bisericii nu sunt altceva decât o punere în actualitate, 
o re-prezentare, un memorial, o mărturisire a tainei lui Hristos. 

Memorialul lui Hristos este de nedespărţit, deci, de miş- 
carea totală de adorare şi de mulţumire (partea premergă- 
toare Jertfei şi cântarea „Sfânt, Sfânt, Sfânt"), nedespărţită la 
rândul ei de invocare şi jertfă (epici eză), nedespărţită de 
mijlocire şi de comuniunea care constituie Euharistia Bisericii. 
Doar în focul Duhului se săvârşeşte memorialul, se realizează 
prezenta Domnului, cuvântul Său ziditor răsună, doar acolo 
Crucea şi mormântul gol, Tronul ceresc al Mielului şi Judecata 
eshatologică a Fiului Omului coincid, nu mai sunt decât una 
în acel astăzi sacramental al Bisericii. 

Astfel, pentru mine, a vorbi despre perspectiva eshato- 
logică a Euharistiei şi a cultului înseamnă a vorbi, înainte de 
toate, de taina prezentei celei una şi multiple a Mântuitorului, 
în Capul şi în mădularele Sale, prezentă care transcende tim- 
pul şi spaţiul, dar care uneşte în prezentul Bisericii oamenii 
dintotdeauna şi de pretutindeni, trecuţi, prezenţi şi viitori. 

Acestei implozii a Euharistiei de care vorbeam mai înainte 
îi urmează explozia sa cincizecimică. în Euharistie, timpurile 
şi locurile prezentei lui Hristos şi a mădularelor Sale se con- 
densează mai întâi într-o taină ultimă a unităţii în Dumnezeu, 
în care întreaga lume este învăluită ca într-o rază de lumină 2 . 
Apoi, explozia sau expansiunea cincizecimică este reprezen- 
tată şi reînnoită în fiecare Euharistie prin împrăştierea sacra- 
mentală a creştinilor în lume. 



2. Vedenia Sfântului Benedict, relatată de Sfântul Grigorie Palama în Defense 
des saints hesychastes. Triade I, 3, par. 22, trad. fr. de J. Meyendorff, voi. I, 
Louvain, 1959, p. 156, citând Viata Sfântului Benedict scrisa de Sfântul Grigorie 
cel Mare, P. L. 66, 1 97 B; cf. şi Nicolae Cabasila, Explication de la divine liturgie, 
cap. 38, Sources chretiennes, nr. 4 bis, 1967, p. 231. („Dacă am putea vedea 
Biserica lui Hristos aşa cum este ea unita cu El şi părtaşă la Trupul Său, nu am 
vedea nimic altceva decât Trupul Mântuitorului"). 

Această alternanţă între adunarea şi expansiunea Euha- 
ristiei a fost subliniată în chip magistral de J. J. von Allmen 
prin comparaţia cu sistola şi diastola inimii, în lucrarea sa Essai 
surle Repas du Seigneur (Neuchâtel, 1966, p. 120). Acum, aş 
dori să lărgesc sfera acestei imagini, vorbind despre contracţia 
şi dilatarea Domnului însuşi (şi nu numai a Trupului Său, sau 
a mădularelor Sale) prin alternanţele binecuvântate sau dure- 
roase ale absenţei Sale, ale aşteptării, venirii, prezenţei Sale 
în Euharistia Bisericii. Aş vrea să spun prin aceasta că Biserica 
(şi mădularele sale) este literalmente proiectată în Duhul către 
chenoza şi biruinţa pascală, căreia îi devine contemporană, 
martoră şi părtaşă. Totodată, nu este mai puţin dusă (şi noi în 
ea) către liturghia cerească a Mielului, la care participă prin 
fiecare din liturghiile sale. Ea (şi noi în ea) este îndreptată, în 
sfârşit, cu putere, către aşteptarea încrezătoare sau dureroasă 
a venirii Celui care vine, pe care-L aşteaptă şi pe care-L 
vesteşte, rămânând prin aceasta o piatră de poticnire şi de 
scandal pentru lume. Până şi încercările Bisericii, prin mângâ- 
ierea Duhului, par nişte semne premergătoare ale timpurilor 
din urmă, prin care Biserica este curăţită ca prin foc. 

Tema martiriului a fost amintită de Dom E. Lanne în legă- 
tură cu Sfântul Irineu 3 . Această noţiune a martiriului ar trebui 
extinsă la o dimensiune mai generală a ceea ce am putea 
numi, împreună cu papa loan Paul II, „suferinţe mîntuitoare", 
prin care Biserica participă la Patimile Domnului, completând 
ceea ce lipseşte din suferinţele sale, prin care ea (şi noi în ea) 
suntem supuşi unei adevărate naşteri duhovniceşti întru viaţa 
Duhului. Atunci vom spune cu Sfântul Pavel: „nu eu mai tră- 
iesc, ci Hristos trăieşte în mine" (Gal. 2, 20). Atunci se săvâr- 
şeşte mutaţia omului firesc în omul duhovnicesc (I Cor. 15, 44- 



3. A se vedea comunicarea sa intitulată „Liturgie et eschatologie dans 
Stlrenee de Lyon". 

49), în care Apostolul (şi urmaşii săi) suferă durerile naşterii, 
până ce Hristos va lua chip în noi (Gal. 4, 19). 

Această devenire duhovnicească şi hristică, al cărei drum 
este jalonat de Euharistie, merindea nemuririi pentru trupul 
nostru, această devenire duhovnicească şi hristică, aşadar, 
depăşeşte la nesfârşit cadrul destinului nostru individual, ne 
aflăm în mişcarea de devenire a unui cer nou şi pământ nou 
despre care vorbeşte Apocalipsa (21, 1), luând şi noi parte la 
Pastele eshatologic al lumii. 



Aş dori să revenim acum la taina Cincizecimii atât în eve- 
nimentul său neotestamentar, cât şi în permanenţa sa eclezia- 
lă. Una din trăsăturile caracteristice ale cuvântării cincizeci- 
mice a lui Petru (Fapt. 2) este faptul că, deşi punctul de ple- 
care al acesteia este venirea eshatologică a Duhului, în zilele 
din urmă (sintagma „zilele din urmă" fiind o glosă petrină adău- 
gată citatului din Ioil), venire a Duhului în putere şi în certitu- 
dine, totuşi, obiectul însuşi al acestei cuvântări cincizecimice a 
Sfântului Petru este numai şi numai lucrarea mântuitoare a lui 
Hristos, Omul Durerilor înălţat prin dreapta lui Dumnezeu, 
încheierea acestui lung citat din proorocul Ioil este un îndemn 
de a chema numele Domnului („tot cel ce va chema Humele 
Domnului se va mântui"), adică numele Mântuitorului nostru 
Iisus preaslăvit. înainte chiar de adoptarea numelui de 
„creştini", în Antiohia (Fapt. 1 1, 26), una din caracteristicile 
fundamentale ale credincioşilor va fi chemarea numelui 
Domnului (Fapt. 9, 14 şi 21; 22, 16; Rom. 10, 12-14; 1 Cor. 
1, 2; 2 Tim. 2, 22). Aşa îi va numi Sfântul Pavel pe creştini. 
Permanenţa eclezială a Cincizecimii întemeiază astfel, încă 
de la începuturile sale, pietatea hristologică a Bisericii în 
această invocare, ne aflăm, aşadar, la izvoarele tradiţiei 
ecleziale şi liturgice a chemării numelui lui Iisus, Kyrios. 

nimeni nu poate să zică „Domn este lisus", avea să spună 
Sfântul Pavel, decât în Duhul Sfânt (I Cor. 12, 3). 

Toată conştiinţa eshatologică a Bisericii apostolice îşi are 
astfel izvorul în experienţa cincizecimică, care va rămâne una 
din caracteristicile permanente ale Bisericii primare. Cea dintîi 
epistolă către Corinteni vorbeşte despre comuniunea duhov- 
nicească cu Domnul şi culminează cu aclamarea liturgică Maran 
atha (16, 22). Cea de-a doua epistolă către Corinteni evocă 
vederea faţă către faţă a împăratului slavei, dincolo de văluri 
şi de umbre (cap. 3). Epistolele către Efeseni şi cea către 
Coloseni vorbesc despre perspectiva şi realitatea cerească a 
mântuirii noastre deja împlinite în Hristos. Epistola către Evrei 
ne descrie participarea la suferinţele şi la slava Marelui Arhiereu 
lisus, Care pentru noi, ca înaintemergător, a trecut dincolo de 
vălul slavei dumnezeieşti, El, începătorul şi Plinitorul credinţei 
(12, 2). în sfârşit, Apocalipsa, într-un limbaj simbolic de o 
actualitate şi de un realism extrem, dă mărturie despre întâl- 
nirea faţă către faţă a Bisericii cu Mielul, despre lauda eclezială 
a Celui ce este, ce era şi ce vine, şi, în sfârşit, despre tensiunea 
eshatologică a Bisericii, însufleţită de Duhul, Care strigă împre- 
ună cu Biserica-Mireasă „Vino, Doamne Iisuse" (22, 26). 
Această epicleză hristologică „Vino, Doamne Iisuse", această 
chemare a venirii Mirelui, acest strigăt al Duhului sau acest 
-gungurit de porumbel" (Fericitul Augustin), această chemare 
răsună în inima Bisericii. Până la revoluţia teologică şi cultuală a 
secolului al IV-lea, sărbătoarea Pogorârii Sfântului Duh sau, mai 
curând, timpul Cincizecimii pascale, era marcat în primul rând 
de o celebrare globală şi sintetică a tainelor slăvite ale lui 
Hristos înviat, mai curând decât printr-un memorial specific al 
sărbătorii istorice atestate de Sfântului Luca. Atât în calen- 
darul anual, cât şi în anamneză euharistică. Duhul Sfânt nu 
este obiect al acestei aduceri-aminte, ci putere a ei, potrivit 
cuvintelor Mântuitorului însuşi. 

îndeosebi în cadrul disputei pnevmatologice de la sfâr- 
şitul secolul al IV-lea a fost definită acţiunea sfinţitoare, desă- 



LITURGHIE ŞI ESHATOLOQIE 497 

vârşitoare a Duhului Sfânt (pe care o vesteau deja Sfântul Irineu 
sau Origen) atât în calendarul liturgic anual (prin evoluţia şi 
stabilirea statutului propriu şi a caracterului comemorativ al 
sărbătorii Pogorârii Sfântului Duh, nu ca ultimă zi a perioadei 
de cincizeci de zile de după Paşti şi semn eshatologic al împă- 
răţiei, ci ca sărbătoare autonomă), cât şi în acţiunea sacramen- 
tală, prin inserarea definitivă a mirungerii sau punerea mâinilor 
post-baptismală şi a epiclezelor sfintitoare ale Sfântului Duh 
în Euharistie. Dincolo chiar şi de conştientizarea de către Bise- 
rică a funcţiei sfintitoare a Duhului Sfânt, principiul egalităţii 
de cinstire şi închinare a Duhului cu Tatăl şi cu Fiul a fost ela- 
borat de Sfântul Vasile cel Mare şi confirmat în articolul pnev- 
matologic al Sinodului de la Constantinopol din 381 („Care 
împreună cu Tatăl şi cu Fiul este închinat şi slăvit"). De acum 
înainte, Duhul Sfânt nu mai este doar puterea memorialului şi 
a rugăciunii, izvor şi putere a chemării Miresei către Mirele, ci 
obiect şi ţel al rugăciunii: „Vino, Duhule Creator", spune Sfân- 
tul Ambrozie; „Vino şi Te sălăşluieşte întru noi", cântă litur- 
ghia bizantină, inspirată fără îndoială de Sfântul Vasile. 

Această irigare a Bisericii de către valurile cincizecimice 
ale Duhului este trăită ca o experienţă duhovnicească nece- 
sară şi fundamentală a poporului creştin în întregime. Expe- 
rienţă a comuniunii cu viata dumnezeiască intratrinitară. Dacă 
teologia ortodoxă de şcoală nu a fost scutită de efectele „robiei 
babilonice" a teologiei în general, în care hristologia şi pnev- 
matologia au fost grav disociate, în schimb, liturghia sacra- 
mentală ortodoxă şi-a menţinut rolul său stabilizator (lex orandi) 
exprimând dimensiunea treimică a acţiunii euharistice. 
„Binecuvântată este împărăţia Tatălui şi a Fiului şi a Sfântului 
Duh", rosteşte preotul la începutul liturghiei; „nedespărţitei 
Sfintei Treimi închinându-ne", cântă Biserica după comuniu- 
nea euharistică. 

Rugăciunea euharistică este adresată Tatălui, dar în unire 
cu Fiul şi cu Duhul („Tu şi Unul-Piăscut Fiul Tău şi Duhul Tău 

cel Sfânt", se spune în partea premergătoare Jertfei). Obiectul 
memorialului este lucrarea mântuitoare săvârşită de Hristos, 
dar în plinătatea Duhului, în ascultarea Tatălui. Epicleza Duhu- 
lui se adresează Tatălui, dar are ca obiect prefacerea elemen- 
telor euharistice şi a noastră înşine în Trupul sfânt şi în Sângele 
de viaţă dătător al lui Hristos. Roadă Duhului este astfel pre- 
zenţa lui Hristos şi apropierea de Tatăl. „Dacă Mă iubeşte cine- 
va, va păzi cuvântul Meu şi Tatăl Meu îl va iubi şi vom veni la 
el şi vom face locaş la el" (Ioan 14, 23). Finalitatea epiclezei 
euharistice, a chemării Duhului Sfânt, ca şi comuniunea - 
acest lucru nu a fost remarcat îndeajuns - deci, finalitatea 
aceasta, tot atât cât şi comuniunea euharistică, constă în 
invocarea Tatălui ceresc, invocarea Tatălui nostru, adică epi- 
cleza propriu zisă a Tatălui. „Te chemăm,(...) cerem şi ne rugăm 
şi cu umilinţă cădem înaintea Ta: învredniceşte-ne să ne împăr- 
tăşim (...) cu cereştile şi înfricoşătoarele Tale Taine ale acestei 
sfinte şi duhovniceşti mese (...) spre împărtăşirea cu Sfântul 
Duh, spre moştenirea împărăţiei cerurilor, (...) şi ne învred- 
niceşte pe noi, Stăpâne, cu îndrăznire, fără de osândă să 
cutezăm a Te chema pe Tine, Dumnezeul cel ceresc, Tată şi a 
zice: „Tatăl nostru...". Astfel, Tatăl nostru este în întregime 
eshatologic şi îşi are locul în această parte finală a epiclezei 
nu numai prin pomenirea împărăţiei, ci şi prin însăşi chema- 
rea Tatălui ceresc. Biserica anticipează astfel în Euharistie 
împărăţia ce va să vie, nu ca o a treia împărăţie, a Duhului, 
cum credea Ioachim de Fiore şi poate şi Pr. Florensky, ci ca 
împărăţie a Tatălui, şi, în El, a Treimii. Biserica reia intuiţia 
Sfântului Pavel (exprimată la I Cor. 15, 24 şi 28), pe care o 
explică atât de magistral Sfântul Irineu: „Dumnezeu S-a arătat 
mai întâi prin Duhul proorociei. S-a arătat apoi prin Fiul, în 
înfiere. Va fi văzut, în cele din urmă, în împărăţie, ca Tată, Duhul 
pregătindu-1 pe om pentru Fiul lui Dumnezeu, Fiul ducându-1 
la Tatăl, iar Tatăl dăruindu-i nestricăciunea şi viaţa veşnică. 

care sunt roadele vederii lui Dumnezeu pentru cei care-L văd" 
(Adv. Haer. IV, 20, 5. Cf. şi V, 36, 2 şi Dem. 7). Toate acestea 
au fost foarte bine puse în lumină de cardinalul Danielou în 
cursul său de la Institutul Catolic, despre secolul al IHea, origi- 
nile creştinismului şi îndeosebi despre Sfântul Irineu. 

Astfel, fiecare Persoană sau Ipostas treimic poartă în Sine 
şi împărtăşeşte celelalte ipostasuri. După cum spunea Sfântul 
Yasile în renumita sa scrisoare 38 (atribuită şi Sfântului Qrigorie 
de riysa, dar fără certitudine deplină): „După cum atunci când 
prinzi unul din capetele unui lanţ tragi totodată şi pe celălalt, 
tot aşa când atragi pe Duhul, cum zice proorocul, prin El atragi 
în acelaşi timp şi pe Fiul şi pe Tatăl. Dacă apuci cu adevărat 
pe Fiul, îl vei tine de amândouă părţile, El va aduce, pe de-o 
parte pe Tatăl, şi din cealaltă, Duhul Său propriu" 4 . Poate că în 
epoca noastră, cercetarea teologică este mai sensibilă la co- 
muniunea treimică în întrepătrunderea dumnezeieştilor Ipos- 
tasuri decât la efectul propriu şi izolat al fiecărei Persoane. 
Această regulă a Sfântului Yasile ne îndeamnă la o anumită 
prudentă şi smerenie în ceea ce priveşte judecata de valoare 
privind teologîile şi liturghiile noastre respective. în zilele noastre, 
asistăm la o reînviere a sensului eshatologic mai presus de 
frontierele confesionale dintre Bisericile noastre, într-o remar- 
cabilă convergentă cu mărturia scrierilor noului Testament şi 
ale Bisericii primare. 



Alături de epiclezele pnevmatologice care afirmă venirea 
şi prezenta Duhului în istorie, până la sfârşitul veacurilor, ală- 
turi de epicleză, în care Biserica invocă direct prezenţa şi apro- 
pierea Tatălui, după cum am văzut, Biserica primară a cunos- 



4. Epistola 38, 4, P. G. 6, 32, 332C; trad. fr. Belles Lettres, voi. I, 1957, p. 
86; trad. rom. Pr. Prof. Teodor Bodogae, Epistole, în voi. Sf. Vasile cel Mare, 
Scrieri, partea a IH-a, col. PSB, nr. 12, Ed. Institutului Biblic, 1988, p. 181. 

cut încă din timpurile apostolice, începând de la Cincizecime, 
epicleze hristologice. Aici, în Duhul, în sânul însuşi al Bisericii 
de care Duhul nu Se deosebeşte, se încheagă chemarea nerăb- 
dătoare, setea neostoită, flacăra de nestins a dorinţei venirii 
Mirelui. „Vino, Doamne lisuse" (în toate modurile - dumnezeiesc, 
pământesc, smerit, pascal, ceresc, parusiac - ale existentei Tale, 
ale prezentei Tale). „Vino, Doamne lisuse!". Strălucirea albă, 
cu neputinţă de suportat, a luminii prezentei Sale se descom- 
pune în prisma multiplelor moduri ale venirii Sale, în timpul şi 
spaţiul care-i sunt supuse. 

Această chemare „Vino, Doamne lisuse", „Maran atha" a dispă- 
rut din liturghiile noastre bizantine. Anumite comunităţi apusene 
au redescoperit-o şi o proclamă îndrăznesc să afirm că Pr. Alexander 
Schmemann nu a săvârşit nici o euharistie fără a chema în sinea 
sa acel „Maran atha" paulin în momentul epiclezei. 

„Kyrie eleison", „Doamne miluieşte" este, desigur, un ves- 
tigiu al acestor invocări hristologice care şi-au pierdut puterea 
eshatologică. Bisericile pauline şi ioaneice purtau pecetea aces- 
tui sens al aşteptării şi al chemării neîncetate şi al apropiatei 
veniri a Domnului. în liturghia bizantină, desigur, anamneză 
exprimă această memorie sacramentală, deci împlinită, a lui 
Hristos trecut, ceresc şi viitor, reproducând astfel anamneză 
mântuirii din simbolul de credinţă niceo-constantinopolitan. 
„Amintindu-ne de tot ce s-a făcut pentru noi, de cruce, de mor- 
mânt, de învierea cea de a treia zi, înălţarea la cer, şederea de-a 
dreapta, cea de-a doua slăvită venire...". Şi totuşi, enumerarea 
cronologică a evenimentelor succesive ale tainei unice a lui 
Hristos nu înlocuieşte această chemare a Domnului slavei pe 
care întreaga Biserică îl aşteaptă, îl cheamă cu toată credinţa 
şi cu toată puterea Duhului care se află în ea şi a cărui venire 
şi prezenţă le atestă. Absenţa acestor invocaţii din celebrarea 
liturgică mă apasă. „Vino, Doamne lisuse, da, vino curând!" 

Acest simţ al urgentei şi al aşteptării nerăbdătoare a veni- 
rii lui Iisus ne este insuflat de prezenţa Duhului dumnezeiesc. 

Vremurile tulburi pe care le trăim, nu îndrăznesc să spun apo- 
caliptice, într-un Apus ferit - pentru cât timp încă? - în chip mira- 
culos de cataclisme, aceste vremuri tulburi pe care le trăim ne 
îndeamnă, poate, să regăsim flacăra urgentei sfârşitului, a acelor 
zile din urmă pe care le vestea deja Cincizecimea cea dintâi. 
Recent, cu prilejul unei cuvântări în deschiderea colocviului 
consacrat Pr. Serghei Bulgakov, aminteam sentimentul de 
urgentă care-1 stăpânea. Aminteam cum semnele premergă- 
toare şi apoi înseşi evenimentele apocaliptice ale revoluţiei 
ruseşti din 1 9 1 7 îi întipăriseră în cuget pentru totdeauna sim- 
ţământul acut al unui sfârşit de lume şi, dincolo de experienţa 
istorică a sfârşitului unei lumi, înteţiseră în el setea venirii 
Mirelui. Puţine îi sunt scrierile care nu se încheie cu această 
chemare în Duhul: „Vino, Doamne Iisuse". 

Aş dori să-1 citez şi pe Pr. Pavel Florensky, care scria în capi- 
tolul „Mângâietorul" al magistralei sale opere La colonne et le 
fondement de la verite: „Pe măsură ce sfârşitul istoriei se apro- 
pie, raze noi, până acum nevăzute, razele trandafirii ale Zilei 
care se iveşte şi care este neînserată vin să mângâie cupolele 
Sfintei Biserici(...). Prin sfinţii timpurilor noastre, conchide el, ca 
prin nişte lentile telescopice, îl vedem pe Cel ce vine" (p. 87). 

Fervoarea Duhului este cea la care ne îndemna Sfântul 
Pavel: „Cu duhul fiţi fierbinţi" (Rom. 12, 11), „Duhul să nu~L 
stingeţi" (1 Tes. 5, 19). în această flacără se conturează chipul 
Hristosului multiform, chipul Robului, dar şi slava Celui înviat. 
Bisericile acestui secol XX au nevoie, nu mai puţin decât cele 
din Asia Mică şi din Laodiceea secolului 1, de glasul Duhului 
care vorbeşte Bisericilor: „Astfel fiindcă eşti căldicel - nici 
fierbinte, nici rece, am să te vărs din gura Mea (...) Sârguieşte 
dar şi te pocăieşte. Iată, stau la uşă şi bat; de va auzi cineva 
glasul Meu şi va deschide uşa, voi intra la el şi voi cina cu el 
şi el cu Mine" (Apoc. 3,16 şi 19, 20) 5 . 

5. Trad. fr. C Andronikov, Lausanne 1975. 



Anexai 

EXTRASE Din TRATATUL DESPRE SFÂNTUL DUH, 
AL SFÂNTULUI YASILE CEL MARE. 



(col. Părinţi şi scriitori bisericeşti voi. 12, trad. de Pr. prof. 
Constantin Corniţescu şi Pr. prof. Teodor Bodogae, EIBMO, 
1988). 



CAPITOLUL IX 

(...) Mai întâi, cine este acela care, auzind vorbindu-se 
despre Sfântul Duh, nu este răscolit în cugetul său şi nu se 
ridică cu mintea la o fire superioară? Este numit Duhul lui 
Dumnezeu, "Duhul adevărului, Care din Tatăl purcede" 1 , "Duh 
drept" şi "Duh conducător" 2 , însă numele Său prin excelenţă 
este Duhul Sfânt. Acesta este numele (care se dă fiinţei) celei 
fără de trup, nemateriale şi simple. De aceea şi Domnul, pen- 
tru a învăţa pe (femeia) care socotea că Dumnezeu trebuie 
adorat într-un anume loc 3 , fiindcă Cel netrupesc este nelimi- 
tat (în spaţiu), zice: "Dumnezeu este Duh" 4 . 

Prin urmare, nu este posibil ca atunci când auzi (cuvântul) 
Duhul să-ţi închipui o fiinţă limitată, supusă schimbărilor şi 
transformărilor sau întru totul asemenea creaturilor, ci, în- 
dreptându-ţi mintea către cele superioare, este necesar să te 
gândeşti la o fire spirituală, cu putere infinită, nelimitată (de 

1. loan 15, 26. 

2. Ps. 50, 11-13. 

3. Pe femeia samarineancă. 

4. loan 4, 24. 

spaţiu), (a cărei existenţă) nu se măsoară cu secole şi ani, 
care abundă de bunătăţi. Către El se îndreaptă toate câte au 
nevoie de sfinţenie, pe El îl doresc toate câte au nevoie de vir- 
tute, ca şi când ar fi udate de sufletul Său şi ajutate în rea- 
lizarea scopului pus în firea lor. Desăvârşitor al altora, El nu 
duce lipsă de nimic. Trăieşte nu pentru că I-a dăruit cineva 
viata, ci pentru că El (însuşi) este dătătorul vieţii. 

nu se desăvârşeşte treptat, ci este de la început desă- 
vârşit. Rezidă în Sine şi Se află peste tot. Este cauza sfinţeniei, 
lumină duhovnicească ce dă oricărei puteri spirituale un fel de 
iluminare pentru aflarea adevărului. Este inaccesibil după 
natură şi perceput doar după bunătate; pe toate le umple cu 
puterea Sa, dar se comunică doar celor vrednici, şi acestora 
nu în aceeaşi măsură, ci împarte harul după credinţă (fiecă- 
ruia). Este simplu după esenţă, dar variat după lucrări; Se află 
în întregime în fiecare şi în întregime Se află peste tot prezent; 
Se împarte fără să sufere ceva şi Se comunică în întregime, 
asemenea razei solare. 

(Col. 109), a cărei lucrare, pe când se pare câ este pre- 
zentă numai deasupra celui care se bucură de ea, străluceşte 
deasupra uscatului şi a mării, este amestecată cu aerul. La fel 
şi Duhul, pe când Se află în fiecare dintre primitori ca şi când 
ar fi singurul, împarte în continuare întreg harul Său tuturor. 
Cele câte se împărtăşesc (de Duhul) se bucură de harul Său 
pe cât este cu putinţă (firii lor), nu pe cât Acela poate (să Se 
împărtăşească). 

Unirea intimă a Duhului cu sufletul (nu constă) într-o 
apropiere în spaţiu, pentru că, cum s-ar putea apropia cel 
trupesc de cel netrupesc? -, ci în abţinerea de la păcate, 
care ulterior adăugate sufletului, datorită iubirii de trup, l-au 
înstrăinat de intimitatea lui Dumnezeu. Prin urmare, când se 
va curăti cineva de ruşinea pe care a contractat-o din răutate 
şi va reveni la frumuseţea firească şi va reflecta prin 

curăţire, ca într-o oglindă împărătească, vechiul chip, numai 
atunci va putea să se apropie de Paraclet. 

Acesta însă, strălucind precum străluceşte soarele înain- 
tea ochiului curat, îi va arăta aceluia în el însuşi imaginea 
Celui nevăzut. în fericita contemplare a chipului vei vedea fru- 
museţea arhetipului. Prin Duhul inimile se înaltă, cei neputin- 
cioşi sunt conduşi de mână, cei ce sunt pe calea virtuţii se 
desăvârşesc. Luminând pe cei care s-au curăţit de orice pată, 
îi arată duhovniceşti, datorită comuniunii cu El. Şi după cum 
(se întâmplă cu) corpurile strălucitoare şi cu cele transpa- 
rente, că, atunci când o rază cade peste ele, devin mai străluci- 
toare şi altă strălucire porneşte din ele, la fel se întâmplă şi cu 
sufletele purtătoare şi iluminate de Duhul, ele însele devin 
duhovniceşti şi răspândesc altora harul. Urmare a acestui fapt 
este prevederea celor viitoare, tâlcuirea tainelor, cunoaşterea 
celor ascunse, harismele, viata cerească, convieţuirea cu 
îngerii, bucuria fără margini, rămânerea permanentă (în 
comuniunea) cu Dumnezeu (...). 



CAPITOLUL XVIII 

(...) Pe când, ajutaţi de o putere iluminatoare, contem- 
plăm frumuseţea lui Dumnezeu Celui nevăzut, şi de la Acesta 
ne ridicăm (cu ochii mintii) la spectacolul răpitor al arhetipu- 
lui, Duhul cunoaşterii este undeva de fată. El dă celor ce 
iubesc adevărul puterea de a contempla chipul, nu le arată 
din afară chipul, ci îi conduce să-1 cunoască prin (intermediul 
vieţii în) El. De aceea, după cum "nimeni nu cunoaşte pe Tatăl 
afară numai de Fiul" 5 , la fel "nimeni nu poate să numească pe 



5. Matei 11, 27. 

Iisus Domn decât în Duhul" 6 . Pentru că nu s-a zis "prin Duhul", 
ci "în Duhul". "Duh este Dumnezeu, şi cei ce I se închină în duh 
şi adevăr trebuie să I se închine" 7 . S-a scris: "întru lumina Ta 
vom vedea lumină" 8 , adică în iluminarea Duhului (vom vedea) 
"Lumina cea adevărată, care luminează pe tot omul care vine 
în lume" 9 . Astfel, "în El" se descoperă slava Unuia-Născut şi se 
face cunoscut Dumnezeu. 

Prin urmare, drumul cunoaşterii lui Dumnezeu porneşte de 
la Duhul cel unul, (trece) prin Fiul cel unul (şi ajunge) la Tatăl cel 
unul Şi, invers, bunătatea, sfinţenia şi demnitatea împărătească 
(pornesc) de la Tatăl, (trec) prin Fiul cel unul şi ajung la Duhul, 
în felul acesta sunt recunoscute Persoanele, iar doctrina pioasă, 
referitoare la unicitatea lui Dumnezeu, nu este atinsă. 



CAPITOLUL XXVI 

(...) încât, atunci când avem în vedere slava personală a 
Duhului, îl considerăm cu Tatăl şi cu Fiul, iar când ne referim 
la harul care lucrează în cei care l-au primit, zicem că Duhul 
este în noi. Şi doxologia pe care o aducem "în Duhul" nu dă 
mărturie despre slava Lui, ci despre slăbiciunile noastre; (prin 
aceasta) arătăm că singuri nu suntem capabili nici laudă să 
aducem, că puterea noastră vine de la Duhul Sfânt, de către 
Care fiind întăriţi, aducem mulţumirile noastre lui Dumnezeu 
pentru binefacerile pe care le-am primit. (Fiecare dintre noi) 
primeşte ajutorul Duhului, unul mai mult, altul mai puţin - pe 
măsura curăţirii de răutate -, pentru a aduce jertfe de laudă 
lui Dumnezeu. Iată, deci, un fel (Col. 185) de a aduce slavă, 



6. ICor. 12, 3. 

7. Ioan 4, 24. 

8. Ps. 35, 10. 

9. Ioan 1 , 9. 

cu cucernicie, H în Duhul', deşi este foarte greu să afirme cine- 
va că are în sine pe Duhul lui Dumnezeu şi că aduce slavă, 
fiind înţeleptit de harul Său. Cu toate acestea, Pavel foloseşte 
expresia: "Socotesc că şi eu am pe Duhul lui Dumnezeu" 10 , şi 
în alt loc (zice): "Lucrul cel bun păstrează-1 cu ajutorul Duhului 
Sfânt care locuieşte în noi 11 . Şi despre Daniil (s-a zis) că: 
"Duhul lui Dumnezeu era în el" 12 . (Acest lucru se poate spune 
despre) oricine se aseamănă acelor (oameni) după virtute. 

Al doilea sens, corect şi acesta, este că, după cum în Fiul 
vedem pe Tatăl, la fel în Duhul (vedem) pe Fiul. închinarea în 
Duh luminează mintea noastră. Acest lucru îl deducem din 
cele ce a spus (Iisus) samarinencei 13 . Aceasta, amăgită de 
obiceiul locului, (credea) că adorarea se cuvine a se face într-un 
anumit loc; Domnul a învătat-o că închinarea trebuie să se 
facă în Duh şi adevăr, înţelegând că El este adevărul. Adorând 
pe Fiul, adorăm pe Cel ce este chipul lui Dumnezeu şi Tatăl; 
adorând pe Duhul, adorăm pe Cel ce arată în Sine divinitatea 
Domnului. De aceea şi în adorare Duhul Sfânt este nedespărţit 
de Tatăl şi de Fiul. Şi dacă te afli în afara harului Duhului, nici 
nu vei adora cu adevărat; iar dacă te mişti înlăuntrul Lui, cu 
nici un fel nu-L vei separa de Dumnezeu. Pentru că este 
imposibil să vadă cineva chipul lui Dumnezeu cel nevăzut, 
fără iluminarea Duhului. Prin iluminarea Duhului vedem stră- 
lucirea slavei lui Dumnezeu, adică pe Fiul, iar de la Fiul ne ridi- 
căm cu mintea la Tatăl, a Cărui imagine şi pecete este Fiul. 



10. I Cor. 7, 40. 

11. LITim. 1, 14. 

12. Dan. 5, 11. 

13. loan 4, 24. 

LITURGHIA SFÂNTULUI VASILE CEL MARE. 
RUGĂClUmA EUHARISTICĂ 



Preotul: Cel ce eşti, Stăpâne, Doamne Dumnezeule, Părinte 
atottiitorule cel închinat, vrednic cu adevărat şi drept şi 
cuvenit lucru este, pentru marea-cuviintă a sfinţeniei Tale, pe 
Tine a Te lăuda, Ţie a-Ţi cânta, pe Tine a Te binecuvânta, Ţie a 
ne închina, Ţie a-Ţi mulţumi, pe Tine a Te slăvi, Cel ce singur 
eşti Dumnezeu cu adevărat, şi Ţie a-Ţi aduce această slujbă 
duhovnicească a noastră, cu inimă înfrântă şi cu suflet sme- 
rit; că Tu eşti Cel ce ne-ai dăruit nouă cunoaşterea adevărului 
Tău. Şi cine este în stare să grăiască puterile Tale, să facă 
auzite toate laudele Tale, sau să spună toate minunile Tale, în 
toată vremea? Stăpâne al tuturor, Doamne al cerului şi al pă- 
mântului şi a toată făptura cea văzută şi cea nevăzută, Cel ce 
şezi pe scaunul slavei şi priveşti adâncurile, Cel ce eşti fără de 
început, nevăzut, neajuns, necuprins, neschimbat, Tatăl Dom- 
nului nostru Iisus Hristos, al marelui Dumnezeu şi Mântuitoru- 
lui nostru, nădejdea noastră. Care este chipul bunătăţii Tale, 
pecete asemenea chipului, Care întru Sine Te arată pe Tine 
Tată, Cuvânt viu, Dumnezeu adevărat, înţelepciune mai înain- 
te de veci, viată, sfinţire, putere, Lumina cea adevărată, prin 
Care S-a arătat Sfântul Duh, Duhul adevărului, darul înfierii, 
arvuna moştenirii celei ce va să fie, începutul bunătăţilor celor 
veşnice, puterea cea făcătoare de viată, izvorul sfinţeniei, de 
Care toată făptura cea cuvântătoare şi înţelegătoare întărită 
fiind, Ţie slujeşte şi Ţie pururea îti înaltă cântare de slăvire, că 
toate împreună slujesc Ţie. Că pe Tine Te laudă îngerii, Ar- 

hanghelii, Scaunule, Domniile, începătoriile, Stăpâniile, Pu- 
terile şi Heruvimii cei cu ochi mulţi; Ţie îtf stau împrejur Sera- 
fimii cei cu câte şase aripi, care cu două îşi acoperă fetele, cu 
două picioarele, iar cu două zburând, strigă unul către altul, 
cu neîncetate graiuri, cu laude fără tăcere: Cântarea de biru- 
inţă cântând, strigând, glas înăltând şi grăind. 

Strana: Sfânt, Sfânt, Sfânt, Domnul Savaot. Plin este cerul 
şi pământul de mărirea Ta. Osana întru cei de sus! Binecu- 
vântat este Cel ce vine întru numele Domnului. Osana întru 
cei de sus! 

Preotul: Cu aceste fericite Puteri, Stăpâne, lubitorule de 
oameni, şi noi păcătoşii strigăm şi grăim: Sfânt eşti cu ade- 
vărat şi Preasfânt, şi nu este măsură măreţiei sfinţeniei Tale, 
şi drept eşti întru toate lucrurile Tale; căci cu dreptate şi cu 
chibzuire adevărată ne-ai adus toate; că zidind pe om luând 
ţărână din pământ, şi cu chipul Tău, Dumnezeule, cinstindu-1, 
l-ai pus în raiul desfătării, făgăduindu-i întru paza poruncilor 
Tale viată fără de moarte şi moştenirea veşnicelor bunătăţi. 
Dar neascultându-Te pe Tine, Adevăratul Dumnezeu, Care l-ai 
făcut pe dânsul, şi amăgirii şarpelui supunându-se şi dat fiind 
morţii pentru păcatele sale, l-ai izgonit pe dânsul cu judecata 
Ta cea dreaptă, Dumnezeule, din rai în lumea aceasta şi l-ai 
întors în pământul din care a fost luat, rânduindu-i lui mân- 
tuirea cea din a doua naştere, cea prin însuşi Hristosul Tău. 
Că nu Te-ai întors până la sfârşit de la zidirea Ta, pe care ai 
făcut-o, Bunule, nici n-ai uitat lucrurile mâinilor Tale, ci în 
multe chipuri le-ai cercetat întru îndurările milei Tale; prooroci 
ai trimis, minuni ai făcut prin sfinţii Tăi, care au bine-plăcut 
Ţie, din fiecare neam; grăitu-ne-ai nouă prin gura proorocilor, 
slujitorii Tăi, mai înainte vestindu-ne mântuirea ce avea să fie; 
Lege ne-ai dat spre ajutor; îngeri ai pus păzitori. Iar când a 
venit plinirea vremii, ne-ai grăit nouă prin însuşi Fiul Tău, prin 
Care şi veacurile le-ai făcut. Care, fiind strălucirea slavei Tale 

şi chipul ipostasului Tău şi purtând toate cu cuvântul puterii 
Sale, nu răpire a socotit a fi asemenea Ţie, lui Dumnezeu- 
Tatăl, ci Dumnezeu fiind mai înainte de veci, pe pământ S-a 
arătat şi cu oamenii a petrecut; şi din Sfânta Fecioară întru- 
pându-Se, S-a smerit pe Sine, chip de rob luând, făcându-Se 
pe Sine asemenea cu chipul smeritului nostru trup, ca să ne 
facă pe noi asemenea chipului slavei Sale. Că de vreme ce 
prin om a intrat păcatul în lume şi prin păcat moartea, a 
binevoit Unul-Născut Fiul Tău, Cel ce este în şanurile Tale, 
Dumnezeule şi Tată, să Se nască din femeie, din Sfânta 
născătoare de Dumnezeu şi pururea Fecioara Măria, făcându-Se 
sub Lege, ca să osândească păcatul în trupul Său, pentru ca 
cei morţi întru Adam să învieze întru însuşi Hristosul Tău. Şi 
vieţuind El în lumea aceasta, dându-ne porunci de mântuire, 
scoţându-ne pe noi din rătăcirea idolilor, ne-a adus la cunoaş- 
terea Ta, a Adevăratului Dumnezeu şi Tată, agonisindu-ne pe noi 
Sieşi popor ales, preoţie împărătească, neam sfânt. Şi cură- 
ţindu-ne prin apă şi sfintfndu-ne cu Sfântul Duh, S-a dat pe 
Sine schimb morţii, în care eram ţinuţi, fiind vânduţi sub pă- 
cat. Şi pogorându-Se prin Cruce în iad, ca să plinească toate 
ale Sale, a nimicit durerile morţii. Şi înviind a treia zi şi cale 
făcând oricărui trup la învierea cea din morţi, că nu era cu 
putinţă a fi ţinut sub stricăciune începătorul vieţii, făcutu-S-a 
începătură celor adormiţi, Întâi-Măscut din morţi, ca să fie 
însuşi începătorul tuturor în toate. Şi suindu-Se la ceruri a 
şezut de-a dreapta slavei Tale întru înălţime. Care iarăşi va să 
vină ca să răsplătească fiecăruia după faptele sale. Şi ne-a 
lăsat nouă, aduceri aminte de patima Sa cea mântuitoare, 
Acestea pe care le-am pus înainte, după poruncile Lui. Că 
vrând să meargă la cea de voie şi pururea pomenită şi de viaţă 
făcătoare moarte a Sa, în noaptea în care S-a dat pe Sine 
însuşi pentru viaţa lumii, luând pâine în sfintele şi preacu- 
ratele Sale mâini, arătând-o Ţie, lui Dumnezeu-Tatăl, mulţu- 

mind, binecuvântând, sfinţind şi frângând... A dat Sfinţilor Sâi 
Ucenici şi Apostoli, zicând: Luaţi, mâncaţi/ acesta este Trupul 
Meu, Care se frânge pentru voi spre iertarea păcatelor. 

Strana: Amin. 

Preotul: Asemenea şi paharul din roadă vitei luând, ames- 
tecând, mulţumind, binecuvântând şi sfinţind... A dat Sfinţilor 
Săi Ucenici şi Apostoli, zicând: Beţi dintru acesta toţi, acesta 
este Sângele Meu, al Legii celei noi, Care pentru voi şi pentru 
mulţi se varsă spre iertarea păcatelor. 

Strana: Amin. 

Preotul: Aceasta să faceţi întru pomenirea Mea, că ori de 
câte ori veţi mânca pâinea aceasta şi veţi bea paharul acesta, 
moartea Mea veţi vesti, învierea Mea veţi mărturisi. Deci, po- 
menind şi noi, Stăpâne, patimile Lui cele mântuitoare, Crucea 
care făcătoare de viată, îngroparea cea de trei zile, învierea 
cea din moiţi, înălţarea la ceruri, şederea de-a dreapta Ta, a 
lui Dumnezeu-Tatăl, şi slăvită şi înfricoşătoarea Lui a doua 
venire, Ale Tale dintru ale Tale, Ţie Ţi-aducem de toate şi pen- 
tru toate... 

Pentru aceasta, Stăpâne Preasfinte, şi noi, păcătoşii şi 
nevrednicii robii Tăi, care ne-am învrednicit a sluji sfântului 
Tău jertfelnic, nu pentru dreptăţile noastre, că n-am făcut 
ceva bun pe pământ, ci pentru mila Ta şi îndurările Tale, pe 
care le-ai vărsat cu prisosinţă peste noi, îndrăznind, ne 
apropiem de sfântul Tău jertfelnic şi, punând înainte cele ce 
închipuiesc Sfântul Trup şi Sânge al Hristosului Tău, Ţie ne 
rugăm şi de la Tine cerem, Sfinte al sfinţilor, cu bunăvoinţa 
bunătăţii Tale, să vină Duhul Tău cel Sfânt peste noi şi peste 
Darurile acestea ce sunt puse înainte şi să le binecuvinteze pe 
dânsele şi să le sfinţească şi să le arate: 

Pâinea aceasta, adică însuşi Cinstitul Trup al Domnului şi 
Dumnezeului şi Mântuitorului nostru Iisus Hristos. 

Diaconul: Amin. 

Preotul: Iar ceea ce este în potirul acesta, însuşi Cinstitul 
Sânge al Domnului şi Dumnezeului şi Mântuitorului nostru 
Iisus Hristos, care s-a vărsat pentru viata lumii... Prefăcân- 
du-le cu Duhul Tău cel Sfânt. 

Diaconul: Amin, Amin, Amin. 

Preotul: Iar pe noi pe toţi, care ne împărtăşim dintr-o pâi- 
ne şi dintr-un potir, să ne uneşti unul cu altul prin împărtăşirea 
Aceluiaşi Sfânt Duh şi pe nici unul dintre noi să nu ne faci a 
ne împărtăşi cu Sfântul Trup şi Sânge al Hristosului Tău spre 
judecată sau osândă, ci să aflăm milă şi har împreună cu toţi 
sfinţii, care din veac au bine-plăcut Ţie: cu strămoşii, părinţii, 
patriarhii, proorocii, apostolii, propovăduitorii, evangheliştii, 
mucenicii, mărturisitorii, dascălii şi cu tot sufletul drept ce s-a 
săvârşit întru credinţă. 

Mai ales pe Preasfânta, curata, preabinecuvântata, mărita 
stăpâna noastră, de Dumnezeu născătoarea şi pururea 
Fecioara Măria. 

Cu Sfântul loan Proorocul, înaintemergătorul şi Bote- 
zătorul; cu sfinţii, măriţii şi întru tot lăudaţii apostoli; cu 
Sfântul (...), a cărui pomenire o săvârşim, şi cu toţi sfinţii; pen- 
tru ale căror rugăciuni, cercetează-ne pe noi. Dumnezeule, şi 
pomeneşte pe toţi cei mai dinainte adormiţi întru nădejdea 
învierii şi a vieţii celei de veci... 

încă ne rugăm Ţie: Pomeneşte, Doamne, sfânta Ta sobor- 
nicească şi apostolească Biserică cea de la o margine până la 
cealaltă a lumii, pe care ai câştigat-o cu Scump Sângele Hris- 
tosului Tău, şi o împacă pe dânsa, şi sfânt locaşul acesta 
întăreşte-1, până la sfârşitul veacului. Pomeneşte, Doamne, pe 
cei ce Ţi-au adus Ţie aceste Daruri, şi de la care şi prin care şi 
pentru care au fost aduse acestea. Pomeneşte, Doamne, pe 
cei care aduc roade şi fac bine în sfintele Tale biserici şi îşi 
aduc aminte de cei săraci. Răsplăteşte-le lor cu bogatele şi 
cereştile Tale daruri. Dăruieşte-le lor cele cereşti în locul celor 

pământeşti; cele veşnice în locul celor vremelnice; cele 
nestricăcioase în locul celor stricăcioase. Adu-Ţi aminte, 
Doamne, de cei din pustie şi din munţi şi din peşteri şi din 
crăpăturile pământului. Adu-Ţi aminte, Doamne, de cei ce în 
feciorie, în evlavie, în înfânare şi în viată cinstită petrec. 
Pomeneşte, Doamne, pe cârmuitorii pe care i-ai rânduit să 
stăpânească pe pământ; încununează-i pe dânşii cu arma 
adevărului, cu arma bunăvoinţei; veghează asupra capului lor 
în ziua de război, întăreşte braţul lor, înaltă dreapta lor, 
întăreşte stăpânirea lor, supune-le lor toate neamurile străine, 
care voiesc războaie; dăruieşte lor adâncă şi statornică pace; 
pune în inimile lor gânduri bune pentru Biserica Ta şi pentru 
tot poporul Tău, ca, în liniştea lor, viată paşnică şi netulburată 
să vieţuim, în toată cucernicia şi curăţia. Pomeneşte, 
Doamne, toată cârmuirea şi pe fraţii noştri cei din dregătorii 
şi toată oastea; pe cei buni în bunătate îi păzeşte, pe cei răi, 
buni îi fă, cu bunătatea Ta. Pomeneşte, Doamne, poporul ce 
stă înainte şi pe cei ce pentru binecuvântate pricini nu s-au 
întâmplat aici, şi-i miluieşte pe dânşii şi pe noi după mulţimea 
milei Tale. Cămările lor le umple de tot binele; căsniciile lor 
în pace şi în unire le păzeşte; pe prunci îi creşte, tinereţile le 
călăuzeşte, bătrâneţile le întăreşte, pe cei slabi de suflet îi 
îmbărbătează, pe cei risipiţi îi adună, pe cei rătăciţi îi întoarce 
şi-i uneşte cu sfânta Ta sobornicească şi apostolească 
Biserică. Pe cei bântuiţi de duhuri necurate îi slobozeşte; cu 
cei ce călătoresc pe ape, pe uscat şi prin aer, împreună că- 
lătoreşte; văduvelor le ajută, pe orfani îi apără, pe cei robiţi îi 
izbăveşte, pe cei bolnavi îi tămăduieşte. Adu-Ţi aminte, 
Doamne, şi de cei ce sunt în judecăţi, în închisori, în prigoniri, 
în amară robie şi în orice fel de necaz, nevoie şi strâmtorare. 
Adu-Ţi aminte, Dumnezeule, şi de toţi cei ce au trebuinţă de 
marea Ta milostivire, de cei ce ne iubesc şi de cei ce ne urăsc 
pe noi, şi de cei ce ne-au poruncit nouă, nevrednicilor, să ne 
rugăm pentru dânşii. Adu-Ţi aminte, Doamne Dumnezeul nos- 

tru, şi de tot poporul Tău şi peste toţi varsă mila Ta cea 
bogată, împlinind tuturor cererile cele spre mântuire. Şi pe cei 
ce nu i-am pomenit, din neştiinţă sau uitare, sau pentru mul- 
ţimea numelor, Tu însuti îi pomeneşte, Dumnezeule, Cel ce ştii 
vârsta şi numirea fiecăruia, Cel ce ştii pe fiecare din pântecele 
maicii lui. Că Tu eşti, Doamne, ajutătorul celor fără de ajutor, 
nădejdea celor fără de nădejde, izbăvitorul celor înviforati, 
limanul celor ce călătoresc pe ape, doctorul celor bolnavi, 
însuti, tuturor toate le fii, Cel ce ştii pe fiecare şi cererea lui, 
caisa şi trebuinţa lui. Izbăveşte, Doamne, oraşul (sau satul) şi 
tara aceasta şi toate oraşele şi satele, de foamete, de ciumă, 
de cutremur, de potop, de foc, de sabie, de venirea asupra 
noastră a altor neamuri şi de războiul cel dintre noi. întâi 
pomeneşte. Doamne, pe Prea Fericitul Părintele nostru (N), 
Patriarhul Bisericii Ortodoxe Române, [pe (înalt-) Prea Sfinţitul 
(Arhi-) Episcopul (şi Mitropolitul) nostru (N)], pe care-1 dă- 
ruieşte sfintelor Tale biserici în pace, întreg, cinstit, sănătos, 
îndelungat în zile, drept învăţând cuvântul adevărului Tău... 

Strana: Pe toţi şi pe toate. 

Preotul: Pomeneşte, Doamne, pe toţi episcopii ortodocşi, 
care drept învaţă cuvântul adevărului Tău. Pomeneşte, 
Doamne, după mulţimea îndurărilor Tale, şi a mea nevredni- 
cie. Iartă-mi toată greşala cea de voie şi cea fără de voie, şi să 
nu opreşti, pentru păcatele mele, harul Sfântului Tău Duh de 
la Darurile ce sunt puse înainte. Pomeneşte, Doamne, 
preotimea mea, cea întru Hristos diaconime, şi tot cinul 
preoţesc, şi să nu laşi ruşinat pe nici unul dintre noi, cei ce 
stăm în jurul sfântului Tău jertfelnic; cercetează-ne cu bună- 
tatea Ta, Doamne; arată-Te nouă cu bogatele Tale îndurări; 
vremuri bine întocmite şi de folos ne dăruieşte; pământului 
ploi line spre rodire trimite-i; binecuvintează cununa anului 
bunătăţii Tale. Fă să înceteze dezbinarea Bisericilor; potoleşte 
întărâtările păgânilor; răzvrătirile eresurilor strică-le degrab, 

cu puterea Sfântului Tău Duh. Pe noi pe toţi ne primeşte în 
împărăţia Ta, fii ai luminii şi fii ai zilei arătându-ne; pacea Ta 
şi dragostea Ta dăruieşte-ne-o nouă, Doamne Dumnezeul nos- 
tru, că Tu toate ni le-ai dat nouă. Şi ne dă nouă, cu o gură şi 
o inimă, a slăvi şi a cânta preacinstitul şi de mare-cuviintă 
numele Tău, al Tatălui şi al Fiului şi al Sfântului Duh, acum şi 
pururea şi în vecii vecilor. 
Strana: Amin. 

Colecţia "BIBLIOTECA TEOLOGICĂ" 
Seria "TEOLOGI ORTODOCŞI STRĂINI" 



născut în anul 1925, la Paris, Părintele Boris Bobrinskoy este 
de peste patru decenii profesor - iar în prezent şi decan - al 
Institutului de Teologie Ortodoxă Saint Serge, din capitala Fran- 
ţei. A publicat numeroase şi valoroase studii de teologie dog- 
matică şi liturgică, fiind, totodată,, şi autorul monumentalei 
lucrări Le mystere de la Trinite (Taina Sfintei Treimi). 

„Gândirea Părintelui Boris Bobrinskoy este profund eclezială. 
Aşa cum Duhul „odihneşte" în Fiul din veci, aşa cum plineşte 
ungerea mesianică a lui Iisus, tot aşa nu încetează să odihnească 
în adâncurile de taină ale Bisericii odihnă dinamică, repet „a ha- 
rului peste har" care binecuvântează fiecare existenţă şi „îndrep- 
tează" către împărăţie. în Duhul Sfânt Hristos, „Omul durerilor" 
cel preaslăvit Se revelează a fi existenţă comunitară ce asumă 
întreaga umanitate şi transfigurează în chip tainic, sacramental 
universul". 

OLIVIER CLEMENT 

„Duhul Sfânt este astfel unicul iconograf al Bisericii, căci El 
este Cel care face să răsară din adâncul nostru Chipul lui Hristos, 
săpat dintotdeauna în inima noastră. Toate icoanele, pictate sau 
vii, oglindesc taina lui Hristos cel Unul, adevărată icoană a Tatălui 
împărtăşită oamenilor în lumina Duhului Sfânt, în acel astăzi sa- 
cramental şi duhovnicesc al Bisericii, până la sfârşitul veacurilor. 

Chemarea neîncetată a numelui lui Iisus, potrivit tradiţei celei 
mai autentice a Ortodoxiei, este, desigur, un mod privilegiat şi 
necesar al lucrării Duhului care ne modelează necontenit după 
chipul Fiului şi întrupează în noi prezenţa Acestuia". 

Părintele BORIS BOBRINSKOY 

Ilustraţia copertei: iniţială-ilustraţie ia Rugăciunea Sfintei Jertfe. 
(Slujebnicul Mitropolitului Ştefan al Ungrovîahiei, sec. XVII). 

